
Fanilor, 

a căror  dragoste  pentru  o poveste 
s-a  transformat  într-o  dorinţă 
care  se  află  acum  în  mâinile  voastre. 


STEAGUL 

ROŞU 

în  încăpere,  totul  urla  că  n-aveam  ce  să  caut  acolo.  Scările  erau  pe 
cale  să  se  năruie,  clienţii  gălăgioşi  stăteau  umăr  la  umăr,  iar  atmosfera 
era  un  amestec  de  sudoare,  sânge  şi  mucegai.  Glasurile  se  estompau 
strigând  întruna  cifre  şi  nume,  iar  braţele  se  agitau,  trecând  banii 
dintr-o  parte  într-alta  şi  gesticulând  pentru  a comunica,  acoperind 
zgomotele.  M-am  strecurat  prin  mulţime,  ţinându-mă  aproape  de 
prietena  mea  cea  mai  bună. 

— Abby,  ţine-ţi  banii  în  portofel!  mi-a  strigat  America. 

Zâmbetul  ei  generos  strălucea  până  şi  în  lumina  slabă. 

— Stai  pe-aproape!  Va  fi  şi  mai  rău  odată  ce  începe!  a strigat 
Shepley  pentru  a acoperi  larma. 

America  l-a  apucat  de  mână,  apoi  pe  mine,  în  timp  ce  Shepley  ne 
conducea  prin  marea  de  oameni. 

Mugetul  ascuţit  al  unui  megafon  a străpuns  aerul  plin  de  fum. 
Sunetul  m-a  speriat,  făcându-mă  să  tresar;  m-am  uitat  în  jur,  căutând 
sursa  acestuia.  Un  bărbat  stătea  în  picioare  pe  un  scaun  din  lemn, 
ţinând  într-o  mână  un  teanc  de  bani,  iar  în  cealaltă  megafonul.  A 
ridicat  aparatul  şi  a început  să  vorbească: 


— Bine  aţi  venit  la  baia  de  sânge!  Dacă  eşti  în  căutarea  cursului 
de  economie  pentru  începători...  prietene,  ai  nimerit  intr-un  loc  al 
naibii  de  greşit!  Dacă  eşti  în  căutarea  Cercului,  atunci  aici  e Mecca! 
Numele  meu  este  Adam.  Eu  fac  regulile  şi  stabilesc  lupta.  Pariurile 
se  încheie  odată  ce  adversarii  sunt  în  ring.  N-aveţi  voie  să  atingeţi 
luptătorii,  să-i  ajutaţi,  să  schimbaţi  pariurile,  să  năvăliţi  în  ring.  Dacă 
încălcaţi  aceste  reguli,  luaţi  bătaie  de  vă  pişaţi  pe  voi  şi  sunteţi  daţi 
afară  fără  să  mai  vedeţi  vreun  ban!  E valabil  şi  pentru  voi,  doam- 
nelor! Aşadar,  băieţi,  nu  încercaţi  nicio  şmecherie! 

Shepley  a clătinat  din  cap. 

— Doamne,  Adam!  a strigat  el  spre  prezentator,  încercând  să 
acopere  hărmălaia  şi,  în  mod  evident,  dezaprobând  cuvintele  pe  care 
prietenul  lui  alesese  să  le  folosească. 

Inima  îmi  bubuia  în  piept.  îmbrăcată  cu  un  cardigan  roz  din 
caşmir  şi  cu  cercei  de  perle  în  urechi,  mă  simţeam  ca  o învăţătoare  de 
la  ţară  pe  plajele  din  Normandia.  Faţă  de  America  făcusem  promi- 
siunea că  voi  rezista  la  orice  avea  să  se  întâmple,  dar,  odată  ajunsă 
acolo,  am  simţit  nevoia  imperioasă  să  mă  agăţ  cu  ambele  mâini  de 
braţul  ei  cât  o scobitoare.  N-aveam  să  fiu  în  niciun  fel  de  pericol,  dar 
mă  aflam  intr-un  subsol,  laolaltă  cu  aproximativ  cincizeci  de  studenţi 
beţi,  fixaţi  pe  vărsare  de  sânge  şi  pe  capital,  şi  nu  eram  pe  deplin 
convinsă  că  aveam  şanse  să  scăpăm  de  acolo  vii  şi  nevătămaţi. 

După  ce  America  l-a  cunoscut  pe  Shepley  la  întrunirea  de  orien- 
tare a bobocilor,  a început  să-l  însoţească  adesea  la  luptele  secrete 
ţinute  în  diferite  subsoluri  ale  Universităţii  Eastern.  Fiecare  eveni- 
ment se  desfăşura  intr-un  alt  loc  şi  era  ţinut  secret  până  cu  o oră 
înainte  de  luptă. 

Deoarece  mă  învârteam  în  nişte  cercuri  mai  cuminţi,  am  fost 
surprinsă  să  aflu  despre  lumea  subterană  de  la  Eastern;  dar  Shepley 
ştia  despre  asta  încă  de  dinainte  să  se  fi  înscris.  Travis,  vărul  şi  colegul 
de  cameră  al  lui  Shepley,  participase  la  prima  sa  luptă  cu  şapte  luni 
în  urmă.  Ca  boboc,  s-a  zvonit  despre  el  că  era  cel  mai  mortal  compe- 
titor pe  care  Adam  îl  văzuse  în  cei  trei  ani  de  când  crease  Cercul. 

Trecând  în  anul  al  doilea,  Travis  era  de  neînvins.  împreună,  Travis  şi 
Shepley  îşi  plăteau  lesne  chiria  şi  facturile  din  câştiguri. 

— în  această  seară  avem  un  nou  şalanger!  Marek  Young,  starul 
universitar  al  luptelor  de  la  Eastern! 

Au  urmat  ovaţii,  iar  atunci  când  Marek  a intrat  în  încăpere, 
mulţimea  s-a  despărţit  asemenea  Mării  Roşii.  S-a  eliberat  un  spaţiu 
circular,  iar  mulţimea  a fluierat,  a huiduit  şi  l-a  tachinat  pe  compe- 
titor. Acesta  a ţopăit  în  sus  şi  în  jos  şi  şi-a  flexat  gâtul  dintr-o  parte 
într-alta;  chipul  său  era  sever  şi  concentrat.  Hărmălaia  produsă  de 
mulţime  s-a  redus  până  la  un  zgomot  monoton,  iar  când  muzica  a 
izbucnit  din  difuzoarele  imense  din  cealaltă  parte  a încăperii,  mi-am 
acoperit  urechile  cu  mâinile. 

— Următorul  nostru  luptător  nu  are  nevoie  de  prezentare,  dar, 
fiindcă  mă  sperie  de  moarte,  am  să-i  fac  oricum  una!  Băieţi,  tremu- 
raţi în  ghete,  fetelor,  scoateţi-vă  chiloţii!  Vi-1  prezint  pe:  Travis  „Mad 
Dog“  Maddox! 

Publicul  a fost  cuprins  de  delir  când  Travis  a apărut  în  cadrul 
uşii  aflate  pe  peretele  opus.  Şi-a  făcut  intrarea,  la  bustul  gol,  relaxat 
şi  lipsit  de  afectare.  A păşit  în  mijlocul  cercului  de  parcă  îşi  făcea 
apariţia  la  o nouă  zi  de  muncă.  Când  şi-a  ciocnit  pumnii  strânşi  de 
încheieturile  degetelor  lui  Marek,  muşchii  i s-au  încordat  sub  pielea 
tatuată.  Travis  s-a  aplecat  şi  i-a  şoptit  ceva  la  ureche  lui  Marek,  iar 
luptătorul  s-a  forţat  să-şi  păstreze  expresia  serioasă.  Marek  stătea 
faţă-n  faţă  cu  Travis,  privindu-se  în  ochi.  Expresia  lui  Marek  era 
ucigătoare;  Travis  părea  întru  câtva  amuzat. 

Bărbaţii  au  făcut  câţiva  paşi  înapoi,  iar  Adam  a dat  semnalul  la 
megafon.  Marek  a adoptat  o poziţie  defensivă,  iar  Travis  a atacat. 
Stăteam  pe  vârfuri  când  mi-am  pierdut  câmpul  de  vizibilitate,  încli- 
nându-mă  când  într-o  parte,  când  într-alta  pentru  a vedea  mai  bine. 
Am  mai  înaintat  câţiva  centimetri,  strecurându-mă  prin  mulţimea 
care  urla.  Primeam  coate  între  coaste  şi  eram  izbită  cu  umerii,  clăti- 
nându-mă  în  toate  părţile  ca  o bilă.  Creştetele  lui  Marek  şi  Travis  au 
devenit  vizibile,  aşa  încât  am  continuat  să-mi  fac  loc  înainte. 


Când  în  cele  din  urmă  am  ajuns  în  faţă,  Marek  l-a  apucat  pe 
Travis  cu  braţele  lui  groase  şi  a încercat  să-l  arunce  la  pământ.  Când 
Marek  s-a  aplecat  executând  mişcarea,  Travis  l-a  izbit  în  faţă  cu 
genunchiul.  înainte  ca  Marek  să  se  poată  dezmetici,  Travis  s-a  lăsat 
peste  el,  pumnii  lui  lovind  întruna  faţa  însângerată  a lui  Marek. 

în  braţ  mi  s-au  înfipt  cinci  degete,  iar  eu  am  sărit  ca  arsă. 

— Ce  dracu’  faci,  Abby?  m-a  întrebat  Shepley. 

— Nu  văd  de-acolo  din  spate!  am  strigat. 

M-am  întors  exact  la  timp  să  văd  cum  Marek  a lansat  un  croşeu. 
Travis  s-a  răsucit,  iar  preţ  de  o clipă  am  crezut  că  a parat  o altă  lovi- 
tură, dar  el  a făcut  o rotaţie  completă,  izbindu-1  pe  Marek  cu  cotul 
drept  în  nas.  Sângele  m-a  stropit  pe  faţă  şi  mi-a  pătat  cardiganul. 
Marek  a căzut  pe  podeaua  din  beton  cu  o bufnitură  şi,  timp  de  o 
fracţiune  de  secundă,  în  încăpere  s-a  lăsat  o linişte  deplină. 

Adam  a aruncat  o bucată  stacojie  de  pânză  peste  trupul  fură  vlagă 
al  lui  Marek,  iar  mulţimea  a explodat.  Banii  treceau  iar  din  mână  în 
mână,  iar  expresiile  erau  împărţite  între  îngâmfare  şi  frustrare. 

Eram  împinsă  de  cei  care  veneau  şi  plecau.  De  undeva  din  spate, 
America  m-a  strigat  pe  nume,  însă  eu  eram  fascinată  de  dâra  de  roşu 
care  mi  se  întindea  de  pe  piept  până  la  talie. 

O pereche  de  bocanci  greoi  s-au  oprit  în  faţa  mea,  atrăgându-mi 
atenţia  spre  podea.  Mi-am  ridicat  privirea;  jeanşi  pătaţi  de  sânge,  un 
abdomen  frumos  sculptat,  un  piept  dezgolit,  tatuat,  scăldat  de  tran- 
spiraţie şi,  în  cele  din  urmă,  o pereche  de  ochi  căprui,  frumoşi  şi 
calzi.  Cineva  m-a  împins  din  spate,  însă  Travis  m-a  prins  de  braţ 
înainte  să  cad. 

— Hei!  Daţi-vă  înapoi  de  lângă  ea! 

Travis  s-a  încruntat,  îmbrâncindu-i  pe  toţi  cei  care  se  apropiau 
de  mine.  Expresia  lui  fermă  s-a  topit  intr-un  zâmbet  la  vederea  bluzei 
mele,  apoi  mi-a  tamponat  faţa  cu  un  prosop. 

— Scuze  pentru  asta,  Pigeon. 

Adam  l-a  bătut  uşor  pe  Travis  peste  ceafă. 

— Hai,  Mad  Dog!  Ai  nişte  mălai  care  te-aşteaptă! 

El  nu  şi-a  luat  ochii  de  la  mine. 

— îmi  pare  al  naibii  de  rău  pentru  pulover.  îţi  stă  bine  cu  el. 

în  clipa  următoare  a fost  înconjurat  de  fani,  dispărând  aşa  cum 
apăruse. 

— La  ce  ţi-a  fost  mintea,  proasto?  a ţipat  America,  trăgându-mă 
de  braţ. 

— Am  venit  aici  să  văd  o luptă,  nu-i  aşa?  i-am  zâmbit  eu. 

— Abby,  tu  nici  măcar  n-ar  trebui  să  te  afli  aici,  m-a  certat 
Shepley. 

— Şi  nici  America,  i-am  spus  eu. 

— Ea  n-a  încercat  să  sară  în  ring! 

Shepley  s-a  încruntat. 

— Să  mergem! 

America  mi-a  zâmbit  şi  m-a  şters  pe  faţă. 

— Abby,  eşti  aşa  o pacoste!  Dumnezeule,  te  iubesc! 

M-a  luat  cu  braţul  pe  după  gât  şi  ne-am  croit  drum  în  sus,  pe 
scări,  ieşind  în  noapte. 

America  a intrat  după  mine  în  dormitor  şi  a zâmbit  batjocoritor 
spre  Kara,  colega  mea  de  cameră.  Mi-am  scos  imediat  cardiganul 
pătat  de  sânge,  aruncându-1  în  coşul  de  rufe  murdare. 

— Greţos.  Unde  ai  fost?  m-a  întrebat  Kara  din  patul  ei. 

M-am  uitat  la  America,  iar  ea  a ridicat  din  umeri. 

— Hemoragie  nazală.  N-ai  văzut  încă  niciuna  din  faimoasele 
hemoragii  nazale  ale  lui  Abby? 

Kara  şi-a  împins  ochelarii  pe  nas  şi  a clătinat  din  cap. 

— O!  Vei  vedea. 

Mi-a  făcut  cu  ochiul,  apoi  a închis  uşa  în  urma  ei.  în  mai  puţin 
de  un  minut,  mobilul  meu  a început  să  sune.  Ca  de-obicei,  America 
mi-a  trimis  un  mesaj  la  numai  câteva  secunde  după  ce  ne-am 
despărţit. 


rămân  c shep  ne  vdm  mâine  regină  a ringului 


Am  privit  cu  coada  ochiului  spre  Kara,  care  se  uita  la  mine  de 
parcă  în  orice  clipă  mi-ar  fi  putut  ţâşni  sângele  pe  nas. 

— Glumea,  i-am  spus. 

Kara  a încuviinţat,  dând  din  cap  cu  indiferenţă,  apoi  s-a  uitat  la 
grămada  de  cărţi  de  pe  cearşaful  ei. 

— Cred  că  am  să  fac  un  duş,  i-am  spus,  înşfâcând  un  prosop  şi 
trusa  de  toaletă. 

— Eu  voi  anunţa  presa,  a glumit  Kara,  fură  să-şi  ridice  privirea. 

A doua  zi,  Shepley  şi  America  mi  s-au  alăturat  la  masa  de  prânz. 
Intenţionasem  să  stau  singură,  dar  pe  când  cantina  se  umplea  de 
studenţi,  scaunele  din  jurul  meu  erau  ocupate  fie  de  colegii  din  frăţia 
lui  Shepley,  fie  de  membrii  echipei  de  fotbal.  Unii  dintre  ei  fuseseră 
prezenţi  la  luptă,  dar  niciunul  n-a  menţionat  nimic  despre  experi- 
enţa mea  de  pe  marginea  ringului. 

— Shep!  a strigat  o voce  în  trecere. 

Shepley  a dat  din  cap,  iar  America  şi  cu  mine  ne-am  întors 
amândouă  şi  l-am  văzut  pe  Travis  aşezându-se  pe  un  scaun  în  celă- 
lalt capăt  al  mesei.  Era  urmat  de  două  blonde  voluptuoase,  cu  trupuri 
ca  nişte  clepsidre,  purtând  tricouri  Sigma  Kappa.  Una  dintre  ele  s-a 
aşezat  în  poala  lui  Travis,  cealaltă  lângă  el,  pipăindu-i  tricoul. 

— Cred  că  tocmai  îmi  vine  să  vomit,  a murmurat  America. 

Blonda  din  braţele  lui  Travis  s-a  întors  către  America. 

— Am  auzit  asta,  târfo! 

America  a înşfăcat  chifla  şi  a aruncat-o  peste  masă,  ratând  cu 
puţin  chipul  fetei.  înainte  ca  fata  să  poată  să  mai  spună  ceva,  Travis 
şi-a  desfăcut  genunchii,  trimiţând-o  grămadă  la  podea. 

— Au!  a scâncit  ea,  privind  în  sus  la  Travis. 

— America  este  prietena  mea.  Lex,  trebuie  să-ţi  găseşti  altă 
poală. 

— Travis!  s-a  smiorcăit  ea,  ridicându-se  în  picioare. 

Travis  şi-a  văzut  de  farfuria  lui,  ignorând-o.  Fata  s-a  uitat  la  sora 
ei  şi  a pufnit,  apoi  au  plecat  amândouă,  ţinându-se  de  mână. 

Travis  a făcut  cu  ochiul  spre  America  şi,  ca  şi  când  nu  s-ar  fi 
întâmplat  nimic,  şi-a  vârât  în  gură  încă  o îmbucătură.  Atunci  am 
observat  o mică  tăietură  la  sprânceana  lui.  A făcut  schimb  de  priviri 
cu  Shepley,  după  care  a început  o conversaţie  cu  unul  dintre  fotba- 
liştii aşezaţi  în  faţa  lui. 

în  pofida  faptului  că  mulţimea  de  studenţi  se  împuţinase, 
America,  Shepley  şi  cu  mine  am  mai  întârziat  pentru  a discuta 
planurile  de  weekend.  Travis  a dat  să  plece,  dar  s-a  oprit  la  capătul 
mesei  ocupat  de  noi. 

— Ce  e?  a întrebat  Shepley  cu  voce  tare,  ducând  mâna  la  ureche. 

încercam  să-l  ignor  pe  cât  de  mult  posibil,  dar,  când  mi-am 
ridicat  privirea,  am  observat  că  Travis  se  zgâia  la  mine. 

— O cunoşti,  Trav.  E prietenă  foarte  bună  cu  America.  A fost 
aseară  cu  noi,  a precizat  Shepley. 

Travis  mi-a  zâmbit  şi  eu  am  presupus  că  era  expresia  lui  cea  mai 
fermecătoare.  Emana  sex  şi  rebeliune  cu  părul  lui  şaten,  ciufulit  şi  cu 
braţele  lui  tatuate,  iar  eu  mi-am  dat  ochii  peste  cap  la  încercarea  lui 
de  a mă  ademeni. 

— De  când  ai  tu  o prietenă  foarte  bună,  Mare?  a întrebat-o  Travis. 

— încă  din  clasa  întâi,  i-a  răspuns  ea,  zâmbind  către  mine. 
Travis,  ai  uitat?  Tu  i-ai  distrus  puloverul. 

Travis  a zâmbit. 

— Eu  distrug  o mulţime  de  pulovere. 

— Greţos,  am  murmurat  eu. 

Travis  a răsucit  scaunul  de  lângă  mine  şi  s-a  aşezat,  punându-şi 
braţele  în  faţă. 

— Aşadar,  tu  eşti  Pigeon? 

— Nu,  i-am  trântit-o  eu.  Am  un  nume. 

A părut  amuzat  de  felul  în  care  îl  priveam,  ceea  ce  n-a  făcut  decât 
să  mă  enerveze  şi  mai  tare. 

— Ei  bine?  Ce  e?  l-am  întrebat. 

Am  muşcat  din  ultimul  măr  de  pe  ţepuşa  din  farfuria  mea, 
ignorându-1. 


— Atunci  Pigeon  să  fie,  a ridicat  el  din  umeri. 

Am  aruncat  o privire  spre  America,  iar  apoi  m-am  întors  spre 
Travis. 

— încerc  să  mănânc... 

Travis  a acceptat  provocarea  pe  care  i-o  oferisem. 

— Numele  meu  este  Travis.  Travis  Maddox. 

Mi-am  dat  ochii  peste  cap. 

— Ştiu  cine  eşti. 

— Ştii,  da?  a întrebat  Travis,  ridicând  din  sprânceana  rănită. 

— Nu  te  flata  singur.  E greu  să  nu  remarci  când  cincizeci  de 
beţivi  îţi  cântă  numele. 

Travis  s-a  îndreptat  puţin  de  spate. 

— Mi-a  ajuns. 

Mi-am  dat  iar  ochii  peste  cap,  iar  Travis  a chicotit. 

— Ai  un  tic  nervos? 

— Un  ce? 

— Un  tic  nervos.  îţi  tot  dai  ochii  peste  cap. 

A râs  din  nou  când  i-am  aruncat  o căutătură  urâtă. 

— Deşi  sunt  nişte  ochi  uimitori,  a spus,  aplecându-se  la  vreo 
câţiva  centimetri  de  faţa  mea.  Totuşi,  ce  culoare  au?  Cenuşii? 

M-am  uitat  în  j os,  la  farfuria  mea,  lăsând  şuviţele  lungi  ale  părului 
meu  de  culoarea  caramelului  să  creeze  o perdea  între  noi.  Nu-mi 
plăcea  felul  în  care  mă  făcea  să  mă  simt,  când  era  atât  de  aproape.  Nu 
voiam  să  fiu  precum  celelalte  zeci  de  fete  de  la  Eastern,  care  roşeau  în 
prezenţa  lui.  Nu  voiam  deloc  ca  el  să  mă  tulbure  în  acest  fel. 

— Nici  măcar  să  nu-ţi  treacă  prin  cap,  Travis.  Ea  e ca  şi  sora  mea, 
l-a  avertizat  America. 

— Iubito,  a spus  Shepley.  Tocmai  i-ai  zis  nu.  Acum  n-o  să  se  mai 
oprească  niciodată. 

— Nu  eşti  genul  ei,  a încercat  ea. 

Travis  s-a  prefăcut  jignit. 

— Ba  sunt  genul  tuturor! 

L-am  privit  cercetător  şi  am  zâmbit. 

— A!  Un  zâmbet.  La  urma  urmelor,  nu  sunt  un  ticălos  neno- 
rocit, a spus  el,  făcându-mi  cu  ochiul.  Mi-a  făcut  plăcere  să  te  cunosc, 
Pigeon. 

A înconjurat  masa  şi  s-a  aplecat  spre  America  să-i  şoptească 
ceva  la  ureche. 

Shepley  a aruncat  cu  un  cartof  prăjit  înspre  vărul  său. 

— Trav,  ia-ţi  buzele  din  urechea  prietenei  mele! 

— Sprijin!  Ne  sprijinim  reciproc! 

Travis  a mers  cu  spatele,  având  mâinile  ridicate  intr-un  gest  de 
nevinovăţie. 

L-au  urmat  câteva  fete,  chicotind  şi  trecându-şi  degetele  prin  păr 
pentru  a-i  atrage  atenţia.  Travis  le-a  deschis  uşa,  iar  ele  aproape  că  au 
chiţăit  de  încântare. 

America  a râs. 

— O,  nu!  Abby,  ai  dat  de  belea! 

— Ce-a  spus?  am  întrebat-o,  prudentă. 

— Vrea  să  i-o  duci  în  apartament,  nu?  a zis  Shepley. 

America  a încuviinţat,  iar  el  a clătinat  din  cap. 

— Abby,  tu  eşti  o fată  isteaţă.  îţi  spun  de  la  bun  început,  dacă  îţi 
pierzi  capul  ca  o proastă  şi  apoi  sfârşeşti  prin  a te  enerva  din  cauza 
lui,  să  nu  dai  vina  pe  mine  şi  pe  America,  bine? 

I-am  zâmbit. 

— Shep,  n-am  să-mi  pierd  capul  din  cauza  lui.  Ţi  se  pare  că  arăt 
ca  vreuna  dintre  gemenele  Bărbie? 

— Ea  n-o  să-şi  piardă  capul  din  cauza  lui,  l-a  asigurat  America, 
mângâindu-1  pe  braţ. 

— Mare,  ăsta  nu  e primul  meu  rodeo.  Ştii  de  câte  ori  mi-a  făcut 
necazuri  pentru  că  a petrecut  o noapte  cu  cea  mai  bună  prietenă? 
Brusc,  va  fi  un  conflict  de  interese  să  se  întâlnească  cu  mine,  căci 
înseamnă  că  fraternizează  cu  duşmanul!  Abby,  a zis  el,  uitându-se  la 
mine,  să  nu-ţi  treacă  prin  cap  să-i  spui  lui  Mare  că  nu  poate  să  vină 
la  mine  sau  să  se  întâlnească  cu  mine  fiindcă  tu  ţi-ai  pierdut  minţile 
pentru  rahaturile  lui.  Consideră-te  avertizată. 


— Nu  e necesar,  dar  mulţumesc,  i-am  spus  eu. 

Am  încercat  să-l  asigur  pe  Shepley  cu  un  zâmbet,  dar  pesi- 
mismul lui  era  alimentat  de  toţi  anii  în  care  avusese  de  suferit  din 
pricina  isprăvilor  lui  Travis. 

America  mi-a  făcut  cu  mâna,  plecând  cu  Shepley,  în  timp  ce 
eu  mă  întorceam  la  cursurile  de  după-amiază.  Am  mijit  ochii  din 
cauza  soarelui  strălucitor,  apucând  bretelele  rucsacului  meu.  Eastern 
era  exact  cum  sperasem  să  fie;  de  la  sălile  de  clasă  mai  mici  până  la 
chipurile  necunoscute.  Pentru  mine  era  un  nou  început;  puteam,  în 
sfârşit,  să  merg  undeva  fără  să  aud  şuşotitul  celor  care  ştiau  — sau 
credeau  că  ştiu  — câte  ceva  despre  trecutul  meu.  Mergând  spre  sala 
mea  de  curs,  eram  aidoma  celorlalţi  boboci  cu  ochii  mari,  dornici 
să  înveţe;  nimeni  nu  se  holba,  nu  existau  zvonuri,  nici  compasiune 
şi  nici  judecată.  Doar  iluzia  a ceea  ce  voiam  ca  ei  să  vadă:  o Abby 
Abernathy  îmbrăcată  în  caşmir  şi  care  nu  era  proastă. 

Mi-am  lăsat  rucsacul  pe  podea  şi  m-am  prăbuşit  pe  scaun,  aple- 
cându-mă  pentru  a-mi  scoate  laptopul  din  geantă.  Când  m-am 
ridicat,  Travis  tocmai  se  strecura  pe  locul  de  alături. 

— Bun.  Poţi  să  iei  notiţe  şi  pentru  mine,  mi-a  spus  el. 

Ronţăia  un  capăt  de  creion  şi  îmi  oferea,  fără  îndoială,  cel  mai 
fermecător  zâmbet  al  său. 

I-am  aruncat  o privire  plină  de  dezgust. 

— Nici  măcar  nu  eşti  la  cursul  ăsta. 

— Pe  dracu’  nu  sunt.  De  obicei  stau  acolo,  mi-a  spus,  arătând  cu 
capul  spre  fundul  sălii  de  curs. 

Un  grup  mic  de  fete  se  zgâia  la  mine,  iar  eu  am  observat  un 
scaun  liber  în  mijlocul  lor. 

— N-am  să  iau  notiţe  pentru  tine,  i-am  spus,  pornindu-mi 
computerul. 

Travis  s-a  aplecat  atât  de  tare,  încât  îi  simţeam  respiraţia  pe  obraz. 

— Iartă-mă...  te-am  jignit  cu  ceva? 

Am  oftat,  clătinând  din  cap. 

— Atunci,  care  e problema  ta? 

Mi-am  păstrat  tonul  vocii  coborât. 

— N-am  să  mă  culc  cu  tine.  Aşa  că  ar  trebui  s-o  laşi  baltă. 

înainte  să-mi  răspundă,  pe  faţă  i s-a  lăţit  un  zâmbet. 

— Nu  ţi-am  cerut  să  te  culci  cu  mine. 

A ridicat  ochii  în  tavan  de  parcă  se  gândea. 

— Nu-i  aşa? 

— Nu  sunt  una  dintre  gemenele  Bărbie  sau  vreuna  dintre  fanele 
tale  de-acolo,  i-am  spus,  aruncându-le  o căutătură  urâtă  fetelor  din 
spatele  nostru.  Nu  sunt  impresionată  de  tatuajele  tale  sau  de  farmecul 
tău  masculin,  sau  de  indiferenţa  ta  forţată,  aşa  încât  poţi  să  nu  te  mai 
străduieşti,  bine? 

— Bine,  Pigeon. 

Era  enervant  de  impenetrabil  la  lipsa  mea  de  politeţe. 

— Ce-ar  fi  să  vii  şi  tu  diseară  cu  America? 

Am  surâs  batjocoritor  la  invitaţia  lui,  dar  el  s-a  aplecat  şi  mai 
tare  spre  mine. 

— Nu  încerc  să  ţi-o  trag.  Pur  şi  simplu  vreau  să  ieşim. 

— Să  mi-o  tragi ? Cum  de  reuşeşti  să  te  culci  cu  cineva  când 
vorbeşti  în  felul  ăsta? 

Travis  a izbucnit  în  râs,  scuturând  din  cap. 

— Vino,  totuşi!  Jur  că  nici  măcar  n-o  să  flirtez  cu  tine. 

— Am  să  mă  mai  gândesc. 

A intrat  profesorul  Chaney  şi  Travis  s-a  întors  cu  faţa  spre 
catedră.  Buzele  îi  rămăseseră  arcuite  intr-un  zâmbet,  ceea  ce  făcea 
ca  gropiţa  din  bărbie  să-i  dispară.  Cu  cât  zâmbea  mai  mult,  cu  atât 
mai  mult  aş  fi  vrut  să-l  urăsc,  şi  totuşi  era  exact  lucrul  care  făcea  să 
fie  imposibil  să-l  urăsc. 

— Cine  îmi  poate  spune  care  preşedinte  a avut  o nevastă  care 
privea  cruciş,  un  caz  clar  de  urâţenie  cumplită?  a întrebat  Chaney. 

— Vezi  să  notezi  asta,  mi-a  şoptit  Travis.  Va  trebui  s-o  ştiu  la 
interviurile  pentru  angajare. 

— Ssst!  i-am  spus,  tastând  la  calculator  toate  vorbele  lui 
Chaney. 


Travis  a rânjit  şi  s-a  relaxat  în  scaunul  lui.  Pe  măsură  ce  ora 
înainta,  el  alterna  căscatul  cu  aplecatul  peste  braţul  meu  pentru  a 
privi  spre  monitor.  Am  făcut  un  efort  susţinut  pentru  a-1  ignora, 
dar  apropierea  de  el  şi  de  muşchii  care  ieşeau  în  relief  pe  braţul  lui 
îngreuna  lucrurile.  A tot  tras  de  cureluşa  de  piele  neagră  de  la  înche- 
ietura mâinii  sale  până  ce  Chaney  ne-a  dat  drumul. 

M-am  grăbit  să  ies  pe  uşă  şi  să  străbat  holul  în  viteză.  Tocmai 
când  eram  convinsă  că  mă  aflu  la  distanţa  potrivită  pentru  a fi  în 
siguranţă,  m-am  trezit  cu  Travis  Maddox  lângă  mine. 

— Te-ai  mai  gândit?  m-a  întrebat  el,  punându-şi  ochelarii  de 
soare. 

O bruneţică  s-a  oprit  în  faţa  noastră,  cu  ochii  larg  deschişi  şi 
plină  de  speranţă. 

— Bună,  Travis,  a cântat  ea  vioi,  jucându-se  cu  părul. 

M-am  oprit,  îngreţoşată  de  tonul  ei  mieros,  apoi  am  depăşit-o. 
O mai  văzusem  şi  până  atunci,  vorbind  normal,  în  spaţiile  comune 
ale  căminului  de  fete  Morgan  Hali.  Vocea  ei  sunase  mult  mai  matură 
acolo,  şi  mă  întrebam  de  ce  credea  ea  că  lui  Travis  avea  să  i se  pară 
atrăgătoare  o voce  de  ţânc.  Fata  a mai  trăncănit  o vreme,  pe  o octavă 
mai  înaltă,  până  ce  el  a ajuns  din  nou  lângă  mine. 

Scoţând  o brichetă  din  buzunar,  şi-a  aprins  o ţigară  şi  a suflat  un 
nor  gros  de  fum. 

— Unde  rămăsesem?  A,  da...  tu  te  gândeai. 

Am  făcut  o mutră. 

— Ce  tot  spui  tu  acolo? 

— Te-ai  gândit  dacă  vii? 

— Dacă  spun  da,  renunţi  să  mă  mai  urmăreşti? 

S-a  gândit  la  propunerea  mea  şi  apoi  a încuviinţat,  dând  din 

cap. 

— Da. 

— în  cazul  ăsta,  vin. 

— Când? 

Am  oftat. 

— Diseară.  Vin  diseară. 

Travis  a zâmbit  şi  s-a  oprit  din  mers. 

— Perfect.  Aşadar,  Pigeon,  ne  vedem  diseară!  a strigat  el  după 
mine. 

Am  dat  colţul  şi  am  văzut-o  pe  America  stând  cu  Finch  în  faţa 
dormitorului  nostru.  Noi  trei  sfârşiserăm  prin  a nimeri  la  aceeaşi 
masă  la  orientarea  bobocilor  şi  am  ştiut  că  el  va  fi  cea  de-a  treia  roată 
la  maşinăria  noastră  bine  unsă.  Nu  era  prea  înalt,  dar  oricum  avea 
peste  1,75,  cât  aveam  eu.  Ochii  lui  rotunzi  contrastau  cu  faţa  slabă 
şi  prelungă,  iar  părul  oxigenat  era  de  obicei  pieptănat  cu  creastă  în 
faţă. 

— Travis  Maddox?  Dumnezeule,  Abby,  de  când  ai  început  să 
pescuieşti  la  mare  adâncime?  m-a  întrebat  Finch,  privindu-mă 
dezaprobator. 

America  şi-a  întins  guma  din  gură  intr-un  fir  lung. 

— Nu  faci  decât  să  înrăutăţeşti  lucrurile  dacă  îl  alungi.  Nu  e 
obişnuit  cu  asta. 

— Şi  ce  sugerezi?  Să  mă  culc  cu  el? 

America  a ridicat  din  umeri. 

— Economiseşti  timp. 

— I-am  spus  că  vin  diseară. 

Finch  şi  America  au  făcut  schimb  de  priviri. 

— Ce  e?  Mi-a  promis  că  nu  se  mai  ţine  după  mine  dacă  spun  da. 
Diseară  vă  duceţi  acolo,  nu? 

— Păi,  da,  a răspuns  America.  Chiar  vii? 

Am  zâmbit  şi  am  trecut  pe  lângă  ei,  intrând  în  dormitor,  între- 
bându-mă  dacă  Travis  avea  să  se  ţină  de  promisiunea  de  a nu  flirta. 
Nu  era  greu  să-ţi  dai  seama  cum  gândea  el;  mă  vedea  fie  ca  pe  o 
provocare,  fie  suficient  de  neatrăgătoare  pentru  a fi  o bună  prietenă. 
Nu  eram  sigură  care  m-ar  fi  deranjat  mai  tare. 

Patru  ore  mai  târziu,  America  ciocănea  la  uşa  mea.  Nu  s-a  putut 
abţine  atunci  când  am  ieşit  pe  hol. 

— Dezgustător,  Abby!  Arăţi  ca  un  boschetar. 


— Perfect,  i-am  spus,  zâmbind  la  înfăţişarea  mea. 

Părul  îmi  era  adunat  într-un  coc  neglijent.  îmi  ştersesem  machi- 
ajul de  pe  faţă,  iar  lentilele  de  contact  le  înlocuisem  cu  ochelari  cu 
rame  negre,  dreptunghiulare.  îmbrăcată  cu  un  tricou  rufos  şi  cu  o 
pereche  de  pantaloni  de  trening,  tropăiam  într-o  pereche  de  şlapi. 
Ideea  îmi  venise  cu  câteva  ore  în  urmă:  oricare  ar  fi  fost  varianta,  să 
fiu  neatrăgătoare  era  cel  mai  bun  plan.  în  mod  ideal,  lui  Travis  avea 
să-i  piară  cheful  şi  va  renunţa  la  insistenţa  lui  ridicolă.  Dacă  era  în 
căutarea  unei  amice,  eu  încercam  să  fiu  cât  mai  dizgraţioasă  pentru 
ca  el  să-şi  dorească  să  nu  fie  văzut  în  compania  mea. 

America  a deschis  geamul  portierei  şi  şi-a  scuipat  guma. 

— Eşti  atât  de  stridentă.  De  ce  nu  te  tăvăleşti  prin  rahat  de  câine, 
ca  să-ţi  completezi  ţinuta? 

— Nu  încerc  să  impresionez  pe  nimeni,  i-am  spus. 

— Evident. 

Am  tras  în  parcarea  complexului  de  apartamente  unde  locuia 
Shepley  şi  am  urmat-o  pe  America  pe  scări.  Shepley  a deschis  uşa  şi 
a început  să  râdă  în  hohote  când  m-a  văzut. 

— Ce-ai  păţit? 

— încearcă  să  nu  impresioneze,  a spus  America. 

America  a intrat  după  Shepley  în  cameră.  Uşa  s-a  închis  şi  eu  am 
rămas  singură,  simţindu-mă  nelalocul  meu.  M-am  aşezat  pe  fotoliul 
aflat  cel  mai  aproape  de  uşă  şi  mi-am  azvârlit  şlapii  din  picioare. 

Apartamentul  lor  era  mai  plăcut  din  punct  de  vedere  estetic 
decât  clasica  văgăună  de  burlac.  Pe  pereţi  se  găseau  previzibilele 
postere  cu  femei  pe  jumătate  goale  şi  semne  de  circulaţie  furate,  dar 
era  curat,  mobila  era  nouă,  iar  mirosul  de  bere  stătută  şi  de  haine 
murdare  era  absent. 

— Era  şi  timpul  să  apăreţi,  a spus  Travis,  lăsându-se  să  cadă  pe 
canapea. 

Am  zâmbit  şi  mi-am  împins  ochelarii  mai  bine  pe  nas,  aşteptând 
ca  el  să  dea  înapoi  din  pricina  înfăţişării  mele. 

— America  a avut  o lucrare  de  terminat. 

— Apropo  de  lucrări,  aţi  început-o  deja  pe  cea  de  la  istorie? 

Nici  măcar  n-a  clipit  la  vederea  părului  meu  încâlcit,  iar  mie  nu 
mi-a  plăcut  reacţia  lui. 

— Tu  ai  început-o? 

— Am  terminat-o  în  după-amiaza  asta. 

— Dar  trebuie  să  le  predăm  de-abia  miercurea  viitoare,  am  spus 
eu,  surprinsă. 

— Am  tras  tare.  Cât  de  greu  poate  să  fie  să  faci  un  eseu  de  două 
pagini  despre  Grant? 

— Cred  că  sunt  genul  care  amână. 

Am  ridicat  din  umeri. 

— Probabil  că  până  în  weekend  nu  mă  apuc  de  ea. 

— Păi,  dacă  ai  nevoie  de  ajutor,  dă-mi  de  ştire. 

Am  aşteptat  ca  el  să  râdă  sau  să  arate  vreun  semn  că  glumea,  dar 
expresia  lui  era  una  sinceră.  M-am  arătat  surprinsă. 

— Tu  ai  de  gând  să  mă  ajuţi  la  lucrarea  mea. 

— Am  10  la  cursul  ăsta,  a spus  el,  uşor  ofensat  de  lipsa  mea  de 
încredere. 

— Are  10  la  toate  cursurile.  E un  geniu  anormal.  îl  urăsc,  a spus 
Shepley  în  timp  ce  o conducea  pe  America  în  sufragerie,  ţinând-o 
de  mână. 

L-am  privit  pe  Travis  cu  o expresie  ciudată,  iar  el  a ridicat  între- 
bător din  sprâncene. 

— Ce  e?  Nu  crezi  că  un  tip  acoperit  de  tatuaje  şi  care  face  schimb 
de  pumni  pentru  a-şi  câştiga  existenţa  poate  să  aibă  note  mari?  Nu 
sunt  la  şcoală  pentru  că  n-am  altceva  mai  bun  de  făcut. 

— Atunci,  de  ce  trebuie  să  te  mai  baţi?  De  ce  n-ai  încercat  să 
depui  o cerere  pentru  o bursă?  l-am  întrebat. 

— Am  încercat.  Mi  s-a  acordat  jumătate  din  taxa  mea  de  şcola- 
rizare. Dar  mai  sunt  cărţile,  cheltuielile  de  zi  cu  zi,  şi  uneori  a trebuit 
să  fac  rost  de  cealaltă  jumătate.  Pidge,  vorbesc  serios.  Dacă  ai  nevoie 
de  ajutor  la  orice,  nu  trebuie  decât  să-mi  spui. 

— N-am  nevoie  de  ajutorul  tău.  Pot  să  scriu  şi  singură  o lucrare. 


Voiam  s-o  las  baltă.  Aş  fi  lăsat-o  baltă,  dar  noua  sa  latură  pe  care 
tocmai  mi-o  revelase  îmi  aţâţa  curiozitatea. 

— Nu  poţi  găsi  altceva  pentru  a-ţi  asigura  traiul?  Mai  puţin...  nu 
ştiu...  mai  puţin  sadic? 

Travis  a ridicat  din  umeri. 

— E o cale  uşoară  de  a face  un  bănuţ.  Nu  pot  câştiga  la  fel  lucrând 
la  mall. 

— N-aş  zice  că  e uşor,  dacă  eşti  pocnit  în  faţă. 

— Poftim?  Eşti  îngrijorată  pentru  mine?  mi-a  făcut  el  cu  ochiul. 

M-am  strâmbat,  iar  el  a chicotit. 

— Nu  sunt  lovit  prea  des.  Dacă  ei  îşi  balansează  greutatea,  eu  mă 
mişc.  Nu  e aşa  de  greu. 

Am  scos  un  hohot  de  râs. 

— Te  porţi  de  parcă  nimeni  altcineva  n-a  mai  ajuns  la  concluzia 

asta. 

— Când  lansez  un  croşeu,  ei  îl  încasează  şi  apoi  încearcă  să 
răspundă  la  fel.  Nu  aşa  se  câştigă  o luptă. 

Mi-am  dat  ochii  peste  cap. 

— Dar  cine  eşti  tu...  Karate  Kid?  Unde  ai  învăţat  să  te  baţi? 

Shepley  şi  America  s-au  uitat  unul  la  altul,  iar  apoi  şi-au  coborât 
privirile  în  pământ.  N-a  durat  mult  până  să  înţeleg  că  spusesem  ceva 
greşit. 

Travis  nu  părea  afectat. 

— Am  avut  un  tată  cu  patima  băuturii  şi  cu  o fire  violentă  şi 
patru  fraţi  care  au  moştenit  gena  ticălosului. 

— Oh! 

îmi  ardeau  urechile. 

— Nu  te  simţi  stânjenită,  Pidge.  Tata  s-a  lăsat  de  băut,  fraţii  au 
crescut. 

— Nu  sunt  stânjenită. 

îmi  tot  răsuceam  şuviţele  de  păr  care  se  desprinseseră  din  coc, 
apoi  m-am  hotărât  să-l  desfac  şi  să  fac  altul,  încercând  să  ignor 
tăcerea  ciudată. 


22  Fericirea  începe  azi 


Jamie  McCuire  23 


— îmi  place  atitudinea  ta  au  naturel.  Fetele  nu  vin  aici  în  felul 

ăsta. 

— Am  fost  obligată  să  vin.  Nu  mi-a  trecut  prin  cap  să  te  impre- 
sionez, i-am  spus,  enervată  că  planul  îmi  eşuase. 

Mi-a  zâmbit  cuceritor,  amuzat,  iar  eu  m-am  mai  înfuriat  puţin, 
sperând  că  aşa  voi  reuşi  să-mi  maschez  stinghereala.  Nu  ştiam  cum 
se  simţeau  majoritatea  fetelor  în  preajma  lui,  dar  înţelesesem  cum 
se  purtau.  Mă  simţeam  mai  degrabă  dezorientată  decât  sigură  pe 
mine,  şi  cu  cât  se  străduia  el  să  mă  facă  să  râd,  cu  atât  deveneam  mai 
neliniştită. 

— Deja  sunt  impresionat.  De  obicei  nu  trebuie  să  implor  fetele 
să  vină  în  apartamentul  meu. 

— Sunt  convinsă,  i-am  spus,  strâmbându-mă  dezgustată. 

Era  atât  de  plin  de  el,  că  dădea  pe  dinafară.  Nu  doar  că  era  neru- 
şinat de  conştient  de  farmecul  său,  dar  era  mult  prea  obişnuit  ca 
femeile  să  se  arunce  asupra  lui  şi,  astfel,  efortul  meu  de  a o face  pe 
inabordabila  i se  părea  înviorător  în  loc  de  insultător.  Trebuia  să-mi 
schimb  strategia. 

America  a luat  telecomanda  şi  a pornit  televizorul. 

— în  seara  asta  este  un  film  bun.  Vrea  cineva  să  afle  unde  este 
Baby  Jane? 

Travis  s-a  ridicat. 

— Tocmai  voiam  să  ies  să  mănânc.  Ţi-e  foame,  Pidge? 

— Am  mâncat  deja,  am  răspuns  eu,  ridicând  din  umeri. 

— Ba  n-ai  mâncat,  a spus  America  înainte  să-şi  dea  seama  de 
greşeală.  A...  ăăă. . . ai  dreptate,  am  uitat  că  ai  halit  o. . . pizza?  înainte 
să  pleci. 

M-am  strâmbat  la  încercarea  ei  nefericită  de  a drege  busuiocul, 
iar  apoi  am  aşteptat  reacţia  lui  Travis. 

El  a traversat  camera  şi  a deschis  uşa. 

— Vino!  Trebuie  să-ţi  fie  foame. 

— Unde  te  duci? 

— Oriunde  vrei  tu.  Putem  merge  la  o pizzerie. 


Mi-am  privit  îmbrăcămintea. 

— Nu  prea  sunt  îmbrăcată  cum  trebuie. 

M-a  examinat  preţ  de  o clipă  şi  apoi  a rânjit. 

— Arăţi  bine.  Hai  să  mergem,  mor  de  foame. 

M-am  ridicat  şi  am  făcut  cu  mâna  spre  America,  păşind  înaintea 
lui  Travis  şi  luând-o  în  jos  pe  scări.  M-am  oprit  în  parcare,  privind 
îngrozită  cum  încăleca  pe  o motocicletă  de  un  negru  mat. 

— Ăăă... 

M-am  oprit,  mişcându-mi  degetele  goale  de  la  picioare.  Travis 
mi-a  aruncat  o privire  nerăbdătoare. 

— Of,  urcă-te!  O să  merg  încet. 

— Ce-i  asta?  l-am  întrebat,  văzând  prea  târziu  scrisul  de  pe 
rezervorul  de  benzină. 

— E o Harley  Night  Rod.  Reprezintă  iubirea  vieţii  mele,  aşa  că 
nu  cumva  să-i  zgârii  vopseaua  când  te  urci. 

— Sunt  încălţată  cu  şlapi! 

Travis  s-a  uitat  lung  la  mine,  de  parcă  aş  fi  vorbit  limbi  străine. 

— Eu  sunt  încălţat  cu  ghete.  Urcă! 

Şi-a  pus  ochelarii  de  soare,  iar  motorul  a huruit  când  l-a  pornit. 
M-am  urcat  şi  am  dat  să  mă  prind  cu  mâna  de  ceva  din  spatele  meu, 
dar  degetele  mi-au  alunecat  de  pe  piele  pe  apărătoarea  din  plastic  a 
luminii  de  poziţie. 

Travis  m-a  apucat  de  încheieturile  mâinilor  şi  mi  le-a  pus  în 
jurul  taliei  sale. 

— Pidge,  nu  poţi  să  te  ţii  decât  de  mine.  Nu-mi  da  drumul,  mi-a 
spus,  împingând  motocicleta  în  spate  cu  ajutorul  picioarelor. 

Cu  o mişcare  scurtă  din  încheietura  mâinii,  a ieşit  în  stradă  şi  a 
ţâşnit  ca  o rachetă.  Şuviţele  de  păr  care  ieşiseră  din  coc  îmi  biciuiau 
faţa,  iar  eu  m-am  făcut  mică  în  spatele  lui  Travis,  convinsă  că,  dacă 
aveam  să  privesc  peste  umărul  lui,  urma  să  mă  aleg  cu  resturi  de 
insecte  pe  ochelari. 

A apăsat  acceleraţia  la  maximum  şi,  când  a tras  pe  aleea  de  acces 
în  restaurant  şi  a încetinit  până  ce  ne-am  oprit,  n-am  aşteptat  nicio 

clipă  în  plus  şi  am  sărit  jos  — să  simt  pământul  sub  picioare  îmi 
oferea  siguranţă. 

— Eşti  nebun! 

Travis  a chicotit,  rezemându-şi  motocicleta  înainte  de  a coborî. 

— N-am  depăşit  limita  de  viteză. 

— Mda,  de  parcă  am  fi  mers  pe  autostradă!  i-am  spus,  desfăcân- 
du-mi  cocul  pentru  a mă  pieptăna  cu  degetele. 

Travis  m-a  privit  cum  îmi  dădeam  părul  de  pe  faţă  şi  apoi  s-a 
îndreptat  spre  uşă,  ţinând-o  deschisă. 

— N-aş  permite  să  ţi  se  întâmple  nimic,  Pigeon! 

Am  trecut  ca  o furtună  pe  lângă  el,  intrând  în  restaurant,  capul 
nefiindu-mi  tocmai  sincronizat  cu  picioarele.  Urmându-1  pe  covorul 
roşu  plin  de  firimituri,  am  simţit  un  miros  de  grăsime  şi  ierburi 
umplând  aerul.  A ales  un  separeu  din  colţ,  departe  de  grupurile  de 
studenţi  şi  de  familii,  iar  apoi  a comandat  două  beri.  Am  scrutat  încă- 
perea, privindu-i  pe  părinţii  care  încercau  cu  linguşeli  să-şi  convingă 
odraslele  de  nestăpânit  să  mănânce  şi  ferindu-mă  de  privirile  între- 
bătoare ale  studenţilor  de  la  Eastern. 

— Sigur,  Travis,  a spus  chelneriţa,  notându-şi  comanda  noastră. 

întorcându-se  la  bucătărie,  a părut  că-şi  îndreaptă  ţinuta  dato- 
rită prezenţei  lui. 

Mi-am  dat  pe  după  urechi  părul  bătut  de  vânt,  brusc  stânjenită 
de  înfăţişarea  mea. 

— Vii  deseori  aici?  l-am  întrebat  pe  un  ton  aspru. 

Travis  şi-a  sprijinit  coatele  pe  masă,  fixându-şi  ochii  căprui 
asupra  mea. 

— Aşadar,  Pidge,  care-i  treaba  cu  tine?  Urăşti  bărbaţii,  aşa,  în 
general,  sau  mă  urăşti  numai  pe  mine? 

— Cred  că  numai  pe  tine,  am  mormăit. 

A râs,  amuzat  de  starea  mea  de  spirit. 

— Nu-mi  dau  seama  care  e treaba  cu  tine.  Eşti  prima  fată  care 
să  fi  fost  vreodată  dezgustată  de  mine  înainte  de  sex.  Nu  te  fâstâceşti 
când  vorbeşti  cu  mine  şi  nu  încerci  să-mi  atragi  atenţia. 


— Nu  e niciun  truc.  Pur  şi  simplu  nu-mi  placi. 

— N-ai  fi  fost  aici  dacă  nu  m-ai  fi  plăcut. 

încruntarea  mi-a  dispărut  involuntar  şi  am  oftat. 

— N-am  spus  că  eşti  un  om  rău.  Pur  şi  simplu  nu-mi  place  când 
cineva  îşi  face  o părere  preconcepută  despre  mine  din  simplul  motiv 
că  am  vagin. 

Mi-am  concentrat  atenţia  asupra  firelor  de  sare  de  pe  masă  până 
ce  am  auzit  un  sunet  de  sufocare  din  direcţia  lui  Travis. 

A făcut  ochii  mari,  cutremurându-se  de  râs. 

— O,  Doamne-Dumnezeule!  Mă  omori!  Asta  e.  Trebuie  să  fim 
prieteni.  Nu  accept  un  refuz. 

— Nu  mă  deranjează  să  fim  prieteni,  dar  asta  nu  înseamnă  ca  tu 
să  încerci  la  fiecare  cinci  secunde  să  te  culci  cu  mine. 

— Nu  te  culci  cu  mine.  Am  priceput. 

Am  încercat  să  nu  zâmbesc,  dar  n-am  putut.  Ochii  i s-au 
luminat. 

— îţi  dau  cuvântul  meu.  Nici  măcar  n-am  să  mă  gândesc  la 
chiloţii  tăi. . . numai  dacă  nu  vrei  tu  s-o  fac. 

Mi-am  pus  coatele  pe  masă,  sprijinindu-mă  pe  ele. 

— Şi  cum  asta  nu  se  va  întâmpla,  putem  să  fim  prieteni. 

Un  zâmbet  diabolic  a făcut  ca  trăsăturile  lui  să  devină  şi  mai 
pronunţate. 

— Niciodată  să  nu  spui  niciodată! 

— Aşadar,  care-i  treaba  cu  tine ? l-am  întrebat.  Ai  fost  dintot- 
deauna  Travis  „Mad  Dog“  Maddox,  sau  numai  de  când  ai  venit  aici? 

Am  folosit  cele  două  degete  de  la  fiecare  mână  pe  post  de  ghili- 
mele atunci  când  i-am  rostit  porecla  şi,  pentru  prima  dată,  încre- 
derea în  sine  i-a  scăzut.  Părea  puţin  stânjenit. 

— Nu.  Adam  a început  cu  asta  după  prima  mea  luptă. 

Răspunsurile  lui  scurte  începeau  să  mă  irite. 

— Asta-i  tot?  N-ai  de  gând  să-mi  spui  nimic  despre  tine? 

— Ce  vrei  să  ştii? 

— Chestiile  fireşti.  De  unde  eşti,  ce  vrei  să  te  faci  când  vei  fi 
mare. . . chestii  de-astea. 

— M-am  născut  şi-am  crescut  aici,  şi  am  ca  specializare  princi- 
pală Dreptul  penal. 

Oftând,  şi-a  scos  tacâmurile  din  şerveţel  şi  le-a  pus  lângă  farfurie. 
A privit  peste  umăr,  cu  maxilarul  încordat.  Membrii  echipei  de  fotbal 
de  la  Eastern,  care  ocupau  două  mese,  au  izbucnit  în  râs,  iar  Travis 
părea  deranjat  de  motivul  pentru  care  ei  râdeau. 

— Glumeşti,  i-am  spus  neîncrezătoare. 

— Ba  nu,  sunt  localnic,  a zis  el,  absent. 

— Mă  refer  la  Dreptul  penal.  Nu  pari  să  fii  tipul  de  om  care  să  se 
ocupe  de  aşa  ceva. 

Brusc,  atent  la  conversaţia  noastră,  a ridicat  din  sprâncene. 

— De  ce? 

I-am  studiat  tatuajele  care  îi  acopereau  braţul. 

— Păi,  încâlci  destul  de  des  legea. 

— Nu  intru  în  belele...  în  cea  mai  mare  parte  a timpului.  Tata 
era  cât  se  poate  de  strict. 

— Mama  ta  unde  era? 

— A murit  când  eram  mic,  a răspuns  el  repede. 

— îmi. . . îmi  pare  rău,  am  îngăimat,  clătinând  din  cap. 

Răspunsul  lui  m-a  prins  cu  garda  jos.  A făcut  un  gest  ca  şi  când 
ar  fi  respins  manifestarea  mea  de  compasiune. 

— Nu  mi-o  amintesc.  Fraţii  mei  şi-o  amintesc,  dar  eu  aveam 
doar  trei  ani  atunci  când  a murit. 

— Patru  fraţi,  zici?  Cum  i-ai  ţinut  în  frâu?  l-am  tachinat  eu. 

— I-am  ţinut  în  frâu  pe  principiul  celui  care  dădea  cel  mai  tare, 
şi  care  s-a  nimerit  să  fie  de  la  cel  mai  mare  la  cel  mai  mic.  Thomas, 
gemenii. . . Taylor  şi  Tyler,  iar  apoi  Trenton.  Niciodată  să  nu  te  nime- 
reşti singur  în  încăpere  cu  Taylor  şi  cu  Ty.  De  la  ei  am  învăţat  jumă- 
tate din  ceea  ce  ştiu  la  Cerc.  Trenton  era  cel  mai  mic,  dar  e cel  mai 
iute.  E singurul  care  poate  acum  să-mi  tragă  un  pumn. 


Consternată,  am  clătinat  din  cap,  la  gândul  celor  cinci  băieţi 
Travis  alergând  prin  casă. 

— Au  cu  toţii  tatuaje? 

— Cam  aşa  ceva.  Cu  excepţia  lui  Thomas.  El  e director  de  publi- 
citate în  California. 

— Iar  tatăl  tău?  Unde  este? 

— Prin  zonă,  a spus  el. 

Maxilarele  i s-au  încordat  iar  — evident,  era  tot  mai  iritat  de  cei 
din  echipa  de  fotbal. 

— De  ce  râd?  l-am  întrebat,  arătând  spre  mesele  zgomotoase. 

El  a clătinat  din  cap,  era  clar  că  nu  voia  să-mi  spună  şi  mie. 

Mi-am  încrucişat  braţele  şi  m-am  foit  pe  scaun,  deranjată  că 
vorbele  lor  îi  stricau  buna  dispoziţie. 

— Spune -mi! 

— în  primul  rând  se  hlizesc  din  cauza  faptului  că  am  fost  nevoit 
să  te  scot  la  cină.  De  obicei  nu  prea. . . fac  asta. 

— în  primul  rând.7. 

Travis  s-a  înfiorat  văzându-mi  expresia.  Vorbisem  fără  să 
gândesc. 

— Şi  eu  care  mă  temeam  că  râd  de  tine  fiindcă  ai  fost  văzut  cu 
mine  îmbrăcată  în  felul  acesta,  iar  ei  cred  că  am  de  gând  să  mă  culc 
cu  tine,  am  mormăit. 

— De  ce  să  nu  fiu  văzut  cu  tine? 

— Despre  ce  vorbeam?  l-am  întrebat,  vrând  să  alung  roşeaţa 
care  mi  se  ridica  în  obraji. 

— Despre  tine.  Care  este  specializarea  ta  principală?  m-a 
întrebat. 

— A,  ăăă...  Educaţie  generală,  deocamdată.  încă  nu  m-am 
hotărât,  dar  înclin  către  Contabilitate. 

— Totuşi,  nu  eşti  de  prin  partea  locului.  Probabil  că  te-ai 
transferat. 

— Din  Wichita.  La  fel  ca  America. 

— Cum  de-ai  ajuns  aici  din  Kansas? 

Am  dezlipit  eticheta  sticlei  mele  de  bere. 

— Pur  şi  simplu  a trebuit  să  plec  departe. 

— Departe  de  ce? 

— De  părinţii  mei. 

— Oh!  Şi  America?  Are  şi  ea  probleme  cu  părinţii? 

— Nu,  Mark  şi  Pam  sunt  grozavi.  Practic,  ei  m-au  crescut.  Ea, 
cumva,  m-a  urmat;  n-a  vrut  să  vin  singură. 

Travis  a dat  aprobator  din  cap. 

— Deci,  de  ce  Eastern? 

— Ce  e cu  al  treilea  grad?  l-am  întrebat. 

întrebările  începuseră  să  devină  mult  prea  personale,  iar  eu  nu 
mă  mai  simţeam  în  largul  meu. 

Când  cei  din  echipa  de  fotbal  s-au  ridicat,  s-au  auzit  mai  multe 
scaune  lovite  unele  de  altele.  Croindu-şi  drum  către  uşă,  au  aruncat 
o ultimă  glumă.  Când  Travis  s-a  ridicat  şi  el,  au  iuţit  pasul.  Cei  de  la 
coadă  s-au  împins  în  cei  din  faţa  lor  pentru  a scăpa  înainte  ca  Travis 
să  traverseze  încăperea.  S-a  aşezat,  forţându-se  să-şi  reprime  frus- 
trarea şi  furia. 

M-am  arătat  surprinsă. 

— Erai  pe  cale  să-mi  spui  de  ce-ai  ales  Eastern,  şi-a  amintit  el. 

— E greu  de  explicat,  i-am  răspuns,  ridicând  din  umeri.  Cred  că 
părea  a fi  în  regulă. 

Mi-a  zâmbit  şi  a deschis  meniul. 

— Ştiu  ce  vrei  să  spui. 

Chipurile  familiare  umpleau  scaunele  de  la  masa  noastră  prefe- 
rată din  cantină.  Eram  flancată  de  America  pe  o parte  şi  de  Finch 
pe  cealaltă;  restul  locurilor  erau  ocupate  de  Shepley  şi  fraţii  săi  din 
Sigma  Tau.  Nu  prea  puteam  să  ne  auzim  din  pricina  zgomotului  din 
cantină,  iar  aparatul  de  aer  condiţionat  părea  să  fie  iar  stricat.  Aerul 
era  îngreunat  de  mirosurile  de  mâncare  prăjită  şi  de  transpiraţie,  dar, 
cumva,  toată  lumea  părea  mai  energică  decât  de-obicei. 

— Bună,  Brazii!  a strigat  Shepley,  salutându-1  pe  bărbatul  care 
stătea  în  faţa  mea. 

Pielea  lui  măslinie  şi  ochii  ciocolatii  contrastau  cu  şapca  de 
fotbalist  de  la  Eastern  trasă  peste  ochi. 

— Ne-ai  lipsit  sâmbătă  după  meci,  Shep.  Am  băut  o bere  sau  şase 
pentru  tine,  a spus  el  cu  un  zâmbet  alb,  larg. 

— Mulţumesc.  Am  scos-o  pe  Mare  la  cină,  a replicat  Shepley, 
aplecându-se  pentru  a o săruta  pe  America  pe  creştetul  ei  blond. 

— Brazii,  mi-ai  ocupat  locul! 


întorcându-se,  Brazii  l-a  văzut  pe  Travis  stând  în  picioare  în 
spatele  lui,  apoi  m-a  privit,  surprins. 

— O,  ea  e una  dintre  fetele  tale,  Travis? 

— Câtuşi  de  puţin,  i-am  spus  eu,  clătinând  din  cap. 

Brazii  s-a  uitat  la  Travis,  care  se  zgâia  la  el,  aşteptând.  Brazii  a 
ridicat  din  umeri,  apoi  şi-a  luat  tava  şi  s-a  dus  la  celălalt  capăt  al 
mesei. 

Travis  mi-a  zâmbit  în  timp  ce  se  aşeza. 

— Ce  faci,  Pidge? 

— Ce-i  aia?  l-am  întrebat,  incapabilă  să-mi  desprind  privirea  de 
la  tava  lui. 

Alimentul  misterios  din  tava  lui  arăta  ca  un  aranjament  din 
ceară. 

Travis  a râs  şi  a luat  o gură  din  paharul  lui  cu  apă. 

— Doamnele  de  la  cantină  mă  sperie.  N-am  de  gând  să  le  critic 
abilităţile  culinare. 

Am  remarcat  privirile  apreciative  ale  celor  de  la  masă. 
Comportamentul  lui  Travis  le  stârnea  curiozitatea,  iar  eu  mi-am 
înăbuşit  zâmbetul  la  gândul  că  eram  singura  fată  lângă  care  îl  văzu- 
seră vreodată  insistând  să  se  aşeze. 

— îhh. . . testul  acela  la  Bio  e după  prânz,  a mormăit  America. 

— Ai  învăţat?  am  întrebat-o. 

— Doamne,  nu!  Mi-am  petrecut  noaptea  asigurându-mi  iubitul 
că  n-ai  de  gând  să  te  culci  cu  Travis. 

Jucătorii  de  fotbal  aşezaţi  la  capătul  mesei  noastre  s-au  oprit  din 
râsul  lor  insuportabil  pentru  a asculta  cu  mai  multă  atenţie,  fâcân- 
du-i  pe  ceilalţi  studenţi  să  fie  şi  ei  brusc  interesaţi  de  ce  se  petrece. 
I-am  adresat  o căutătură  urâtă  prietenei  mele,  dar  ei  prea  puţin  îi 
păsa,  împungându-1  pe  Shepley  în  umăr  cu  nasul. 

— Dumnezeule,  Shep!  Aşa  de  rău  ai  ajuns?  1-a  întrebat  Travis, 
aruncând  în  vărul  lui  cu  un  pacheţel  de  ketchup. 

Shepley  nu  i-a  răspuns,  dar  i-am  zâmbit  lui  Travis,  mulţumin- 
du-i  pentru  diversiune. 

America  îl  mângâia  pe  spate. 

— O să  fie  bine.  O să  dureze  o vreme  până  o să  se  convingă  că 
Abby  e imună  la  farmecele  tale. 

— N-am  încercat  să  o farmec,  a pufnit  Travis,  părând  ofensat.  E 
prietena  mea. 

M-am  uitat  la  Shepley. 

— Ţi-am  spus.  N-ai  de  ce  să  te-ngrijorezi. 

în  cele  din  urmă,  Shepley  s-a  uitat  la  mine  şi,  văzându-mi 
expresia  sinceră,  ochii  i s-au  luminat  puţin. 

— Tu  ai  învăţat?  m-a  întrebat  Travis. 

M-am  încruntat. 

— Oricât  de  mult  aş  studia,  asta  n-are  cum  să  mă  ajute  la  biologie. 
Nu  e ceva  care  să-mi  intre  în  cap. 

Travis  s-a  ridicat. 

— Vino! 

— Poftim? 

— Hai  să  ne  uităm  împreună  peste  notiţele  tale.  Am  să  te-ajut 
să-nveţi. 

— Travis... 

— Ridică-ţi  fundul,  Pidge!  Ai  să  iei  10  la  testul  ăsta. 

în  trecere,  am  tras-o  pe  America  de  una  dintre  codiţele  ei 
blonde. 

— Mare,  ne  vedem  în  clasă. 

Ea  mi-a  zâmbit. 

— O să-ţi  păstrez  un  loc.  O să  am  nevoie  de  tot  ajutorul  din 
lume. 

Travis  m-a  urmat  până  în  camera  mea,  iar  eu  am  scos  ghidul  de 
studiu  în  timp  ce  el  deschidea  cartea.  Mi-a  pus  întrebări  întruna,  iar 
apoi  mi-a  clarificat  unele  chestii  pe  care  nu  le  înţelesesem.  în  felul 
în  care  îmi  explica  el,  conceptele  treceau  de  la  a fi  confuze  la  a fi 
evidente. 

— ...iar  celulele  somatice  utilizează  mitoza  pentru  a se  repro- 
duce. Aici  ai  fazele.  Sună  ca  numele  unei  femei:  Prometa  Anatela. 


Am  râs. 

— Prometa  Anatela? 

— Profaza,  metaiaza,  anaiaza  şi  teloîaza. 

— Prometa  Anatela,  am  repetat,  dând  aprobator  din  cap. 

M-a  lovit  uşor  peste  cap  cu  teancul  de  foi. 

— Ai  priceput  asta.  Ştii  ghidul  ăsta  de  studiu  de  la  cap  la  coadă 
şi  invers. 

Am  oftat. 

— Păi. . . vom  vedea. 

— O să  te  conduc  până  în  sala  de  curs.  Pe  drum  te  mai  întreb. 

Am  încuiat  uşa  în  urma  noastră. 

— N-ai  să  te  înfurii  dacă  pic  testul,  nu-i  aşa? 

— Pidge,  n-ai  să-l  pici.  Cu  toate  astea,  data  viitoare  va  trebui 
să  începem  mai  devreme,  mi-a  spus,  ţinând  pasul  cu  mine  spre 
Departamentul  de  Ştiinţe. 

— Dar  cum  o să  mă  meditezi  şi  pe  mine,  o să-ţi  faci  temele,  o să 
studiezi  şi  o să  te  antrenezi  pentru  lupte? 

Travis  a chicotit. 

— Nu  mă  antrenez  pentru  lupte.  Adam  mă  sună,  îmi  spune  unde 
are  loc  lupta,  iar  eu  mă  duc. 

Am  clătinat  neîncrezătoare  din  cap,  în  timp  ce  el  ţinea  foaia 
în  faţă  pentru  a-mi  pune  prima  întrebare.  Când  am  ajuns  în  sală, 
aproape  că  terminaserăm  partea  a doua  din  ghidul  de  studiu. 

— Baftă!  mi-a  zâmbit  el,  dându-mi  notiţele  şi  sprijinindu-se  de 
tocul  uşii. 

— Bună,  Trav! 

M-am  întors  şi  am  văzut  un  bărbat  înalt,  slab,  care  îi  zâmbea  lui 
Travis  în  drum  spre  clasă. 

— Parker!  l-a  salutat  Travis,  dând  din  cap. 

Ochii  lui  Parker  s-au  luminat  puţin  când  m-a  privit,  apoi  mi-a 
zâmbit. 

— Bună,  Abby! 

— Bună!  i-am  răspuns,  surprinsă  că  îmi  cunoştea  numele. 

îl  văzusem  în  sala  de  curs,  dar  nu  ne  cunoscuserăm. 

Parker  şi-a  continuat  drumul  spre  locul  său,  glumind  cu  cei  care 
stăteau  lângă  el. 

— Cine  e?  l-am  întrebat  pe  Travis. 

Travis  a ridicat  din  umeri,  dar  părea  puţin  încordat. 

— Parker  Hayes.  E unul  dintre  fraţii  mei  din  Sig  Tau. 

— Eşti  într-o  frăţie?  l-am  întrebat,  cu  scepticism. 

— Sigma  Tau,  la  fel  ca  Shep.  Credeam  că  ştii  asta,  a răspuns, 
privind  dincolo  de  mine,  spre  Parker. 

— Păi...  nu  pari...  genul  care  să  facă  parte  dintr-o  frăţie,  i-am 
spus,  cu  ochii  la  tatuajele  sale  de  pe  antebraţe. 

Travis  şi-a  îndreptat  atenţia  asupra  mea  şi  a zâmbit. 

— Tata  e unul  dintre  foştii  absolvenţi,  şi  toţi  fraţii  mei  sunt  în  Sig 
Tau.  E o chestiune  de  familie. 

— Şi  s-au  aşteptat  să  depui  şi  tu  legământ?  l-am  întrebat, 
neîncrezătoare. 

— Nu  chiar.  Ei  sunt  doar  băieţi  buni,  a spus,  răsfoindu-mi 
hârtiile.  Mai  bine  intră  în  sală. 

— îţi  mulţumesc  pentru  ajutor,  i-am  spus,  dându-i  un  ghiont 
cu  cotul. 

America  a trecut  pe  lângă  mine,  iar  eu  am  urmat-o  spre  locu- 
rile noastre. 

— Cum  a mers?  m-a  întrebat  ea. 

Am  ridicat  din  umeri. 

— E un  meditator  bun. 

— Doar  meditator? 

— E şi  un  bun  prieten. 

Părea  dezamăgită,  iar  eu  m-am  hlizit  văzând-o  aşa  dezumflată. 

Fusese  dintotdeauna  visul  ei  ca  noi  două  să  ieşim  cu  doi  băieţi  să 
fi  fost  prieteni,  iar  pentru  ea  faptul  că  erau  colegi  de  cameră/veri  era  ca 
şi  când  ar  fi  câştigat  potul  cel  mare.  A vrut  să  stăm  în  aceeaşi  cameră 
atunci  când  s-a  decis  să  vină  cu  mine  la  Eastern,  dar  eu  m-am  opus, 
sperând  să-mi  deschid  puţin  aripile.  Când  i-a  trecut  îmbufnarea,  s-a 


concentrat  asupra  găsirii  unui  prieten  de-al  lui  Shepley  pentru  a mi-1 
prezenta. 

Interesul  serios  al  lui  Travis  pentru  mine  îi  depăşise  ideile. 

Am  rezolvat  la  iuţeală  testul  şi  m-am  aşezat  afară,  pe  trepte, 
aşteptând-o  pe  America.  Când  s-a  aşezat  alături  de  mine,  cu  umerii 
căzuţi,  învinsă,  am  aşteptat-o  să  vorbească. 

— A fost  îngrozitor!  a strigat  ea. 

— Ar  trebui  să  înveţi  cu  noi.  Travis  explică  foarte  bine. 

America  a mormăit  şi  şi-a  lăsat  capul  pe  umărul  meu. 

— Nu  mi-ai  fost  deloc  de  ajutor!  N-ai  putut  să  dai  din  cap  poli- 
ticos sau  ceva? 

Am  cuprins-o  pe  după  gât  cu  un  braţ  şi  am  pornit  spre  cămin. 

în  timpul  săptămânii  următoare,  Travis  m-a  ajutat  cu  lucrarea 
la  istorie  şi  m-a  meditat  la  biologie.  Am  parcurs  împreună  tabelul 
cu  rezultate  aflat  pe  peretele  de  lângă  biroul  profesorului  Campbell. 
Numărul  meu  matricol  era  al  treilea. 

— A treia  din  clasă!  Frumos,  Pidge!  a spus  el,  strângându-mă 
în  braţe. 

Ochii  îi  străluceau  de  bucurie  şi  mândrie,  însă  un  sentiment 
ciudat  m-a  făcut  să  mă  dau  un  pas  înapoi. 

— Mulţumesc,  Trav.  N-aş  fi  reuşit  fără  tine,  i-am  zis,  trăgându-1 
de  tricou. 

M-a  săltat  pe  umărul  lui,  fâcându-şi  loc  prin  mulţimea  din 
spatele  nostru. 

— Faceţi  loc!  Daţi-vă  la  o parte,  oameni  buni!  Haideţi  să  facem 
loc  pentru  creierul  enorm  şi  desfigurat  al  acestei  femei!  E un  afurisit 
de  geniu! 

Am  chicotit  la  vederea  expresiilor  amuzate  şi  curioase  ale  cole- 
gilor mei. 

Pe  măsură  ce  zilele  treceau,  respingeam  zvonurile  insistente 
despre  o relaţie.  Reputaţia  lui  Travis  a ajutat  la  calmarea  bârfelor. 

Nimeni  nu  ştia  ca  el  să  fi  stat  vreodată  mai  mult  de  o noapte  cu  o fată, 
astfel  încât,  cu  cât  eram  văzuţi  mai  des  împreună,  cu  atât  mai  bine  înţe- 
legeau oamenii  relaţia  noastră  platonică  aşa  cum  era  în  realitate.  în 
ciuda  întrebărilor  constante  despre  implicarea  noastră,  atenţia  neîn- 
treruptă pe  care  o primea  Travis  din  partea  colegilor  nu  se  diminua. 

El  continua  să  stea  lângă  mine  la  cursul  de  istorie  şi  să  mănânce 
cu  mine  la  prânz.  N-a  durat  mult  până  să-mi  dau  seama  că  mă  înşe- 
lasem asupra  lui,  ba  mă  trezeam  luându-i  apărarea  în  faţa  celor  care 
nu-1  cunoşteau  aşa  cum  îl  cunoşteam  eu. 

La  cantină,  Travis  a pus  o doză  de  suc  de  portocale  în  faţa  mea. 

— Nu  trebuia  să  faci  asta.  Aveam  de  gând  să-mi  iau  eu  una,  i-am 
spus,  scoţându-mi  jacheta. 

— Păi,  acum  nu  mai  trebuie  s-o  faci,  a replicat  el,  lăsând  la  vedere 
gropiţa  din  obrazul  stâng. 

Brazii  a pufnit. 

— Te-a  transformat  intr-un  servitor,  Travis?  Ce  urmează,  să-i 
faci  vânt  cu  o frunză  de  palmier,  îmbrăcat  cu  un  Speedo1? 

Travis  i-a  aruncat  o privire  ucigătoare,  iar  eu  am  sărit  să-i  iau 
apărarea. 

— Brazii,  tu  n-ai  avea  cu  ce  să  umpli  un  Speedo.  Taci  dracului 
din  gură! 

— Uşurel,  Abby!  Glumeam!  a spus  Brazii,  ridicând  mâinile. 

— Numai  să...  să  nu  vorbeşti  aşa  despre  el,  i-am  zis,  încrun- 
tându-mă. 

Expresia  de  pe  chipul  lui  Travis  era  un  amestec  de  surprindere 
şi  recunoştinţă. 

— Acum  le-am  văzut  pe  toate.  Tocmai  am  fost  apărat  de  o fată, 
a spus  el,  ridicându-se. 

înainte  de  a-şi  lăsa  tava,  i-a  mai  aruncat  o privire  de  avertisment 
lui  Brazii,  apoi  a ieşit  din  clădire,  pentru  a se  alătura  unui  mic  grup 
de  fumători. 


Costum  pentru  înot. 


Am  încercat  să  nu-1  urmăresc  cu  privirea  în  timp  ce  vorbea  şi 
râdea.  Toate  fetele  din  grup  concurau  cu  subtilitate  pentru  locul  de 
lângă  el,  iar  America  mi-a  dat  un  cot  în  coaste  când  şi-a  dat  seama  că 
atenţia  îmi  era  îndreptată  în  altă  parte. 

— La  ce  te  uiţi,  Abby? 

— La  nimic.  Nu  mă  uit  la  nimic. 

Ea  şi-a  lăsat  bărbia  pe  mână  şi  a clătinat  din  cap. 

— Sunt  aşa  de  făţişe!  Uită-te  la  roşcată.  îşi  trece  degetele  prin 
păr  la  fel  de  des  precum  clipeşte.  Mă  întreb  dacă  Travis  nu  se  satură 
de  asta. 

Shepley  a dat  din  cap  a încuviinţare. 

— Ba  se  satură.  Toată  lumea  crede  că  e un  ticălos,  dar  dacă 
ar  şti  de  câtă  răbdare  dă  dovadă  când  are  de-a  face  cu  toate  fetele 
care  cred  că  îl  pot  îmblânzi...  Nu  se  poate  duce  nicăieri  fără  ca 
ele  să  roiască  în  jurul  lui.  Crede-mă,  e mult  mai  politicos  decât 
aş  fi  eu. 

— O,  de  parcă  ţie  nu  ţi-ar  plăcea!  i-a  spus  America,  sărutându-1 
pe  obraz. 

Când  am  ieşit  din  cantină,  Travis  tocmai  îşi  termina  ţigara. 

— Stai,  Pidge!  Te  conduc  eu. 

— Travis,  nu  trebuie  să  mă  conduci  la  toate  cursurile.  Ştiu  şi 
singură  cum  să  ajung. 

însă  în  clipa  aceea  Travis  a fost  atras  de  o brunetă  cu  păr  lung  şi 
purtând  o fustă  mini,  care  a trecut  pe  lângă  el  şi  i-a  zâmbit. 

— Te  ajung  din  urmă,  Pidge. 

— Mda,  i-am  spus,  dându-mi  ochii  peste  cap  în  timp  ce  el  alerga 
după  fată. 

Locul  lui  Travis  a rămas  neocupat  în  timpul  orei,  iar  eu  m-am 
simţit  puţin  supărată  pe  el  pentru  că  lipsise  din  cauza  unei  fete  pe 
care  n-o  cunoştea.  Profesorul  Chaney  ne-a  dat  drumul  mai  devreme, 
iar  eu  am  traversat  grăbită  gazonul,  fiindcă  trebuia  să  mă  întâlnesc 
cu  Finch  la  ora  trei,  ca  să-i  dau  notiţele  de  la  istoria  muzicii  ale  lui 
Sherri  Cassidy. 

— Abby? 

Parker  s-a  apropiat  alergând  spre  mine. 

— Nu  cred  că  am  făcut  cunoştinţă  în  mod  oficial,  mi-a  spus, 
întinzându-mi  mâna.  Parker  Hayes. 

I-am  strâns  mâna  şi  i-am  zâmbit. 

— Abby  Abernathy. 

— Eram  în  spatele  tău  când  ai  primit  nota  la  testul  de  la  biologie. 
Felicitări,  mi-a  zâmbit  el,  vârându-şi  mâinile  în  buzunare. 

— Mulţumesc.  Travis  m-a  ajutat,  altfel  aş  fi  fost  în  coada  listei, 
crede-mă. 

— O,  voi  sunteţi... 

— Prieteni. 

Parker  a dat  aprobator  din  cap  şi  a zâmbit. 

— Ţi-a  spus  că  săptămâna  asta  e petrecere  la  Casă? 

— Mai  mult  vorbim  despre  biologie  şi  mâncare. 

Parker  a râs. 

— Asta  sună  a Travis. 

La  uşa  clădirii  Morgan  Hali,  Parker  mi-a  cercetat  chipul  cu  ochii 
lui  mari  şi  verzi. 

— Ar  trebui  să  vii  şi  tu.  Va  fi  distractiv. 

— O să  vorbesc  cu  America.  Nu  cred  că  avem  alte  planuri. 

— Sunteţi  de  nedespărţit? 

— Am  făcut  o înţelegere  vara  asta.  Nicio  petrecere  solo. 

— Bravo,  a dat  el  aprobator  din  cap. 

— L-a  cunoscut  pe  Shep  la  orientare,  aşa  că  nu  prea  trebuie  să  ne 
ţinem  scai  una  de  alta.  Asta  ar  fi  prima  dată  când  ar  trebui  să  o invit, 
ca  atare  va  fi  fericită  să  vină. 

M-am  făcut  mică.  Nu  numai  că  trăncăneam,  dar  scoteam  în 
evidenţă  faptul  că  nu  eram  invitată  la  petreceri. 

— Grozav.  Ne  vedem  acolo,  a spus  el. 

Mi-a  aruncat  zâmbetul  lui  perfect  de  model  de  la  Banana 
Republic,  cu  maxilarul  lui  pătrăţos  şi  cu  pielea  bronzată,  întorcân- 
du-se  pentru  a se  îndrepta  spre  campus. 


L-am  privit  îndepărtându-se;  era  înalt,  proaspăt  ras,  îmbrăcat  cu 
o cămaşă  slim  în  dungi  şi  cu  jeanşi.  Când  mergea,  părul  lui  blond-în- 
chis,  ondulat,  se  legăna. 

Mi-am  muşcat  buza,  flatată  de  invitaţia  lui. 

— Sincer,  el  e mai  potrivit  pentru  tine,  mi-a  şoptit  Finch  la 
ureche. 

— E drăguţ,  nu?  am  zis,  şi  n-am  putut  să  nu  zâmbesc. 

— La  dracu’,  da.  în  poziţia  misionarului,  cam  ca  unul  de  la  şcoala 
pregătitoare. 

— Finch!  am  strigat,  plesnindu-1  peste  umăr. 

— Mi-ai  adus  notiţele  lui  Sherri? 

— Ţi  le-am  adus,  am  zis,  scoţându-le  din  geantă. 

Şi-a  aprins  o ţigară,  a pus-o  între  buze  şi  a mijit  ochii  privind 
foile. 

— Genial,  a spus,  examinându-le. 

Le-a  împăturit  şi  le-a  băgat  în  buzunar,  apoi  a mai  tras  un  fum. 
Ce  bine  că  boilerele  de  la  Morgan  sunt  stricate.  Vei  avea  nevoie  de  un 
duş  rece  după  ce  lunganul  ăla  ţi-a  făcut  ochi  dulci. 

— Nu  e apă  caldă  la  cămin?  m-am  plâns  eu. 

— Aşa  am  auzit,  a spus  Finch,  agăţându-şi  rucsacul  de  umăr. 
Mă  car  la  algebră.  Spune-i  lui  Mare  să  nu  uite  de  mine  în  weekendul 
ăsta. 

— Am  să-i  spun,  am  mormăit,  uitându-mă  urât  la  pereţii  de 
cărămidă  ai  căminului. 

Am  mers  cu  paşi  apăsaţi  spre  camera  mea,  am  intrat  şi  mi-am 
lăsat  rucsacul  să  cadă  pe  podea. 

— Nu  e apă  caldă,  a mormăit  Kara  de  la  masa  de  scris. 

— Am  auzit. 

Mobilul  a început  să  bâzâie  şi  l-am  deschis,  citind  un  mesaj  de  la 
America  în  care  blestema  boilerele.  Câteva  momente  mai  târziu,  s-a 
auzit  un  ciocănit  în  uşă. 

America  a intrat  şi  s-a  aruncat  în  patul  meu,  cu  braţele  încru- 
cişate. 

— îţi  vine  să  crezi?  Plătim  o groază  de  bani  şi  nu  putem  să  facem 
nici  măcar  un  duş  fierbinte! 

Kara  a oftat. 

— Nu  te  mai  plânge.  De  ce  nu  te  duci  să  stai  cu  iubitul  tău?  De 
fapt,  nu  stai  cu  el? 

America  a fulgerat-o  cu  privirea  pe  Kara. 

— Bună  idee,  Kara.  Faptul  că  eşti  o scorpie  se  dovedeşte  a fi  de 
folos  uneori. 

Kara  s-a  uitat  în  continuare  la  monitorul  ei,  netulburată. 

America  şi-a  scos  mobilul  şi  a tastat  un  mesaj  cu  o viteză  şi  o 
precizie  uimitoare.  Telefonul  i-a  ciripit,  iar  ea  mi-a  zâmbit. 

— Stăm  cu  Travis  şi  cu  Shep  până  ce  se  repară  boilerele. 

— Poftim?  Eu  nu  stau!  am  strigat. 

— O,  ba  da!  N-ai  niciun  motiv  să  rămâi  aici  şi  să  îngheţi  sub  duş 
când  Travis  şi  Shep  au  două  băi  la  ei  acasă. 

— N-am  fost  invitată. 

— Te  invit  eu.  Shep  a spus  deja  că  e în  regulă.  Poţi  să  dormi  pe 
canapea. . . dacă  Travis  nu  o foloseşte. 

— Şi  dacă  o foloseşte? 

America  a ridicat  din  umeri. 

— Atunci  poţi  dormi  în  patul  lui  Travis. 

— Nici  gând! 

Şi-a  dat  ochii  peste  cap. 

— Nu  te  purta  ca  un  bebeluş,  Abby!  Voi  sunteţi  prieteni,  nu? 
Dacă  n-a  încercat  nimic  până  acum,  nici  nu  cred  că  o va  face. 

Vorbele  ei  m-au  făcut  să  închid  gura  brusc.  în  ultimele  săptă- 
mâni, Travis  se  aflase  în  preajma  mea  intr-un  fel  sau  în  altul.  Fusesem 
atât  de  ocupată  să  mă  asigur  că  toată  lumea  ştie  că  suntem  doar  prie- 
teni, încât  nu-mi  trecuse  prin  cap  că  el  chiar  era  interesat  numai  de 
prietenie.  Nu  ştiam  de  ce,  dar  mă  simţeam  insultată. 

Kara  ne  privea,  nevenindu-i  să  creadă. 

— Travis  Maddox  n-a  încercat  să  se  culce  cu  tine? 

— Suntem  prieteni!  am  spus  pe  un  ton  defensiv. 


— Ştiu,  dar  nici  măcar  n-a  încercat?  S-a  culcat  cu  toată  lumea. 

— Cu  excepţia  noastră,  a spus  America,  privind-o  de  sus.  Şi 

a ta. 

Kara  a ridicat  din  umeri. 

— Păi,  eu  nu  l-am  întâlnit  niciodată.  Numai  am  auzit. 

— Exact,  i-am  trântit-o.  Nici  măcar  nu-1  cunoşti. 

Kara  s-a  întors  la  monitorul  ei,  ignorându-ne. 

Am  oftat. 

— Bine,  Mare.  Trebuie  să-mi  fac  bagajul. 

— Asigură-te  că-ţi  iei  suficient  pentru  câteva  zile,  cine  ştie  cât  va 
dura  să  repare  boilerele,  a spus  ea,  radiind  de  bucurie. 

Simţeam  cum  mă  cuprinde  groaza,  căci  eram  pe  cale  să  mă 
furişez  pe  teritoriul  inamicului. 

— Ăăă...  bine. 

America  ţopăia  fericită,  îmbrăţişându-mă. 

— O să  fie  aşa  de  distractiv! 

O jumătate  de  oră  mai  târziu  încărcăm  totul  în  Honda  ei  şi  ne 
îndreptam  spre  apartament.  America  părea  aproape  fără  suflare  în 
timp  ce  conducea  pe  drumul  plin  de  cotituri.  A claxonat  când  a oprit 
în  locul  ei  obişnuit  de  parcare.  Shepley  a alergat  pe  scări  în  jos  şi  ne-a 
luat  ambele  valize  din  portbagaj,  urmându-ne. 

— E deschis,  a spus,  respirând  greu. 

America  a împins  uşa  şi  el  a ţinut-o  deschisă.  Când  a dat  drumul 
bagajelor  noastre  pe  podea,  Shepley  a gemut. 

— Doamne,  iubito!  Valiza  ta  e cu  zece  kilograme  mai  grea  decât 
a lui  Abby! 

Eu  şi  America  am  înlemnit  când  din  baie  a ieşit  o femeie,  înche- 
indu-şi  nasturii  de  la  bluză. 

— Bună,  a spus  ea,  surprinsă. 

Ochii  ei  în  jurul  cărora  se  întinsese  rimelul  ne-au  studiat  înainte 
de  a se  opri  asupra  bagajelor  noastre.  Am  recunoscut-o  ca  fiind 
bruneta  cu  picioare  lungi  pe  care  o urmase  Travis  la  cantină. 

America  i-a  aruncat  o căutătură  urâtă  lui  Shepley. 

El  a ridicat  mâinile  în  sus. 

— E cu  Travis! 

Travis  a apărut  într-o  pereche  de  boxeri,  căscând.  S-a  uitat  la 
musafira  lui,  apoi  a bătut-o  pe  spate: 

— Mi-au  venit  musafirii,  aşa  că  ai  face  mai  bine  să  pleci. 

Ea  i-a  zâmbit  şi  l-a  cuprins  cu  braţele,  sărutându-1  pe  gât. 

— îţi  las  numărul  meu  pe  blatul  de  la  bucătărie. 

— Ăăă...  nu-ţi  bate  capul  cu  asta,  i-a  spus  Travis  pe  un  ton 
firesc. 

— Poftim?  l-a  întrebat  ea,  lăsându-se  pe  spate  pentru  a-1  putea 
privi  în  ochi. 

— De  fiecare  datăl  a exclamat  America,  privind-o  pe  femeie. 
Cum  de  te  surprinde  aşa  ceva?  El  e afurisitul  de  Travis  Maddox!  E 
faimos  taman  pentru  chestia  asta,  iar  ele  sunt  surprinse  de  fiecare 
dată\  a spus  ea,  întorcându-se  spre  Shepley. 

El  a cuprins-o  cu  un  braţ,  îndemnând-o  cu  un  gest  să  se  calmeze. 
Fata  a mijit  ochii  la  Travis,  apoi  şi-a  înşfăcat  poşeta  şi  a ieşit  ca  o 
furtună,  trântind  uşa  în  urma  ei. 

Travis  s-a  dus  la  bucătărie  şi  a deschis  frigiderul  ca  şi  cum  nu 
s-ar  fi  întâmplat  nimic. 

America  a clătinat  din  cap  şi  a pornit  pe  hol.  Shepley  a urmat-o, 
aplecându-se  pentru  a compensa  greutatea  valizei  ei. 

M-am  prăbuşit  pe  fotoliul  rabatabil  şi  am  oftat,  întrebându-mă 
dacă  fusesem  nebună  atunci  când  acceptasem  să  vin.  Nu  mi-am  dat 
seama  că  apartamentul  lui  Shepley  era  o uşă  turnantă  pentru  pipiţe 
stupide. 

Travis  stătea  dincolo  de  barul  pentru  micul  dejun,  cu  braţele 
încrucişate  la  piept,  zâmbind. 

— Ce  e în  neregulă,  Pidge?  O zi  grea? 

— Nu,  sunt  complet  dezgustată. 

— De  mine? 

Zâmbea.  Ar  fi  trebuit  să  ştiu  că  se  aştepta  să  avem  această  discuţie. 
Nu  făcea  decât  să  mă  facă  mai  puţin  tentată  să  mă  abţin. 


— Da,  de  tine.  Cum  poţi  să  te  foloseşti  de  o fată  în  felul  acesta  şi 
apoi  să  o tratezi  aşa? 

— Cum  am  tratat-o?  S-a  oferit  să-mi  dea  numărul  ei,  iar  eu  i-am 
respins  oferta. 

Am  rămas  cu  gura  căscată  în  faţa  acestei  dovezi  de  nepăsare. 

— Ai  făcut  sex  cu  ea,  dar  n-ai  vrut  să-ţi  dea  numărul  ei? 

Travis  şi-a  spijinit  coatele  pe  blat. 

— De  ce  să  fi  vrut  numărul  ei,  dacă  n-am  de  gând  s-o  sun? 

— De  ce  să  te  culci  cu  ea,  dacă  n-ai  de  gând  s-o  suni? 

— Pidge,  eu  nu  promit  nimic  nimănui.  Ea  n-a  specificat  că 
doreşte  o relaţie  înainte  să  se  întindă  pe  canapeaua  mea. 

Plină  de  repulsie,  am  privit  canapeaua. 

— Travis,  ea  e fiica  cuiva.  Ce-ar  fi  dacă  cineva  ar  trata-o  la  fel  pe 
fiica  ta? 

— Fiică-mea  ar  face  bine  să  nu-şi  scoată  chiloţii  pentru  un 
ticălos  pe  care  de-abia  l-a  cunoscut,  ca  să  spun  aşa. 

Mi-am  încrucişat  braţele,  enervată  că  asta  avea  noimă. 

— Deci,  pe  lângă  faptul  că  recunoşti  că  eşti  un  ticălos,  spui  că 
merită  să  fie  aruncată  afară  ca  o pisică  de  pripas  deoarece  s-a  culcat 
cu  tine? 

— Spun  că  am  fost  sincer  cu  ea.  Ea  e adultă,  a fost  de  comun 
acord. . . A fost  puţin  cam  nerăbdătoare,  dacă  vrei  să-ţi  spun  adevărul. 
Te  porţi  de  parcă  aş  fi  comis  o crimă. 

— Travis,  ea  nu  părea  să  ştie  clar  ce  intenţii  aveai. 

— Femeile  îşi  justifică  de  obicei  acţiunile  prin  ceea  ce  inven- 
tează ele  în  mintea  lor.  Ea  nu  mi-a  spus  din  capul  locului  că  ar  vrea 
o relaţie,  după  cum  nici  eu  nu  i-am  spus  că  voiam  sex  fără  obligaţii. 
Care  e diferenţa? 

— Eşti  un  porc! 

Travis  a ridicat  din  umeri. 

— Mi  s-a  spus  şi  mai  urât. 

M-am  zgâit  la  canapea,  la  pernele  încă  strâmbe  şi  răvăşite  de 
la  folosirea  lor  recentă.  Am  avut  o senzaţie  de  silă  gândindu-mă 

câte  femei  se  dăruiseră  pe  acel  material  textil.  Material  care  dădea 
mâncărimi. 

— Cred  că  am  să  dorm  pe  fotoliu,  am  mormăit. 

— De  ce? 

M-am  uitat  urât  la  el,  furioasă  din  pricina  expresiei  sale  de 
nedumerire. 

— Nu  dorm  pe  chestia  aia!  Dumnezeu  ştie  în  ce  aş  dormi! 

Travis  mi-a  ridicat  valiza  de  pe  podea. 

— Nu  dormi  pe  canapea  şi  nici  pe  fotoliu.  Dormi  în  patul  meu. 

— Care  sunt  sigură  că  e şi  mai  neigienic  decât  canapeaua,  am 
spus,  dându-mi  ochii  peste  cap.  Mai  scuteşte-mă! 

— Vorbesc  cât  se  poate  de  serios.  Le-o  trag  pe  canapea.  Nu  le  las 
să  intre  în  camera  mea. 

— în  cazul  acesta,  eu  de  ce  am  voie  în  patul  tău? 

Un  colţ  al  gurii  i s-a  ridicat  intr-un  zâmbet  diabolic. 

— Plănuieşti  să  faci  sex  cu  mine  la  noapte? 

— Nu! 

— De  asta.  Acum  ridică-ţi  fundul  irascibil,  fă  un  duş  fierbinte, 
iar  apoi  putem  învăţa  ceva  la  biologie. 

Preţ  de  o clipă,  i-am  aruncat  o căutătură  urâtă,  apoi,  protes- 
tând, am  făcut  cum  mi  s-a  poruncit.  Am  stat  cam  prea  mult  sub  duş, 
lăsând  apa  să-mi  alunge  iritarea.  în  timp  ce  îmi  şamponam  părul,  am 
oftat  simţind  cât  de  minunat  era  să  fac  iar  duş  într-o  baie  care  nu  era 
la  comun  — fără  şlapi,  fără  trusă  de  cosmetice,  ci  doar  cu  amestecul 
relaxant  de  apă  şi  aburi. 

Uşa  s-a  deschis  şi  eu  am  sărit  cât  acolo. 

— Mare? 

— Nu,  eu  sunt,  Travis. 

Mi-am  acoperit  cu  braţele  părţile  pe  care  nu  voiam  ca  el  să  le 
vadă. 

— Ce  cauţi  aici?  Ieşi  afară! 

— Ţi-ai  uitat  prosopul  şi  ţi-am  adus  hainele  şi  periuţa  de  dinţi  şi 
o cremă  de  faţă  ciudată,  pe  care  am  găsit-o  în  bagajul  tău. 


— Mi-ai  cotrobăit  prin  lucruri?  am  ţipat. 

Nu  mi-a  răspuns.  în  schimb,  am  auzit  robinetul  deschizându-se 
şi  sunetul  periuţei  de  dinţi. 

Am  tras  cu  coada  ochiului  pe  după  perdeaua  de  plastic,  ţinând-o 
lipită  de  piept. 

— Travis,  ieşi! 

El  s-a  uitat  la  mine,  cu  buzele  acoperite  de  spumă  de  la  pasta  de 
dinţi. 

— Nu  mă  pot  culca  fără  să  mă  spăl  pe  dinţi. 

— Dacă  te  apropii  la  mai  puţin  de  jumătate  de  metru  de  perdeaua 
asta,  îţi  scot  ochii  în  somn! 

— Pidge,  nu  trag  cu  ochiul!  a chicotit  el. 

Am  aşteptat  sub  apă,  cu  braţele  strânse  peste  piept.  El  a scuipat,  a 
făcut  gargară,  a scuipat  iar,  apoi  uşa  s-a  închis.  M-am  clătit  de  săpun, 
m-am  şters  cât  de  repede  am  putut,  apoi  mi-am  tras  tricoul  şi  şortul, 
mi-am  pus  ochelarii  şi  mi-am  trecut  un  pieptene  prin  păr.  Am  zărit 
crema  hidratantă  de  noapte  pe  care  mi-o  adusese  Travis  şi  nu  mi-am 
putut  reţine  un  zâmbet.  Atunci  când  voia,  era  grijuliu  şi  aproape 
drăguţ. 

Travis  a deschis  uşa  din  nou. 

— Hai  anu’  ăsta,  Pidge!  îmbătrânesc  aici! 

Am  aruncat  cu  pieptenele  în  el,  iar  el  s-a  ferit,  închizând  uşa 
şi  râzând  în  timp  ce  se  îndrepta  spre  camera  lui.  M-am  spălat  pe 
dinţi,  apoi  am  ieşit  pe  hol,  târşâindu-mi  picioarele  pe  când  treceam 
pe  lângă  dormitorul  lui  Shepley. 

— Noapte  bună,  Abby,  a strigat  America  din  întuneric. 

— Noapte  bună,  Mare. 

Am  şovăit  înainte  de  a ciocăni  discret  de  două  ori  la  uşa  lui 
Travis. 

— Intră,  Pidge.  Nu  trebuie  să  baţi  la  uşă. 

A deschis  uşa  larg,  iar  eu  am  intrat,  văzându-i  patul  din  fier  forjat, 
paralel  cu  ferestrele  de  pe  latura  îndepărtată  a camerei.  Pereţii  erau 
goi,  cu  excepţia  unui  sombrero  singuratic  pe  peretele  de  deasupra 

căpătâiului  patului.  Mă  aşteptam  cumva  ca  pereţii  dormitorului 
său  să  fie  acoperiţi  cu  postere  cu  femei  aproape  goale,  dar  n-am 
văzut  nici  măcar  o reclamă  la  vreo  marcă  de  bere.  Patul  era  negru; 
covorul,  gri;  restul  obiectelor,  albe.  Arăta  de  parcă  abia  se  mutase 
acolo. 

— Drăguţă  pijama,  a spus  Travis,  remarcând  pantalonii  mei  scurţi 
în  carouri  galben  cu  bleumarin  şi  tricoul  gri  cu  sigla  Universităţii 
Eastern. 

S-a  aşezat  pe  pat  şi  a bătut  perna  de  lângă  el. 

— Ei  bine,  hai!  N-am  să  te  muşc. 

— Nu  mă  tem  de  tine,  i-am  spus,  ducându-mă  spre  pat  şi  lăsând 
cartea  de  biologie  să  cadă  lângă  el.  Ai  un  stilou? 

A dat  din  cap  spre  noptieră. 

— în  sertarul  de  sus. 

M-am  întins  peste  pat  şi  am  deschis  sertarul,  găsind  trei  stilouri, 
un  creion,  un  tub  de  lubrifiant  K-Y  şi  un  bol  din  sticlă,  plin-ochi  cu 
prezervative  de  diferite  mărci.  Revoltată,  am  înşfăcat  un  stilou  şi  am 
trântit  sertarul  pentru  a-1  închide. 

— Ce  e?  m-a  întrebat,  întorcând  o pagină  din  cartea  mea. 

— Ai  jefuit  clinica  de  planning  familial? 

— Nu.  De  ce? 

Am  deşurubat  capacul  stiloului,  incapabilă  să-mi  ascund 
expresia  dezgustată  de  pe  chip. 

— Provizia  ta  de  prezervative  pentru  toată  viaţa. 

— Mai  bine  ai  grijă  decât  să-ţi  pară  rău,  nu? 

Mi-am  dat  ochii  peste  cap.  Travis  s-a  întors  la  carte,  cu  un 
zâmbet  strâmb  pe  buze.  Mi-a  citit  notiţele,  subliniind  punctele  prin- 
cipale, în  timp  ce  îmi  punea  întrebări  şi  îmi  explica  răbdător  ceea  ce 
eu  nu  înţelesesem. 

După  o oră,  mi-am  scos  ochelarii  şi  m-am  frecat  la  ochi. 

— Sunt  epuizată.  Nu  mai  pot  memora  nici  măcar  o macromo- 
leculă. 

Travis  mi-a  zâmbit,  închizând  cartea. 


— Bine. 

M-am  oprit,  neştiind  cum  o să  dormim.  Travis  a ieşit  din  cameră 
şi  a străbătut  holul,  murmurând  ceva  la  uşa  lui  Shepley,  înainte  să 
intre  la  duş.  Am  tras  pătura  şi  m-am  învelit  până  la  gât,  ascultând 
zgomotul  apei  care  curgea  prin  ţevi. 

Zece  minute  mai  târziu  apa  s-a  oprit,  iar  podeaua  a scârţâit  sub 
paşii  lui  Travis.  A traversat  camera  cu  un  prosop  înfăşurat  în  jurul 
şoldurilor.  Avea  tatuaje  pe  ambele  părţi  ale  pieptului  şi  simboluri 
tribale  pe  umerii  puternici.  Pe  braţul  drept,  liniile  negre  şi  simbo- 
lurile se  întindeau  de  la  umăr  la  încheietura  mâinii,  iar  pe  cel  stâng, 
tatuajele  se  opreau  la  cot,  cu  un  singur  şir  de  litere  pe  partea  interi- 
oară a antebraţului.  M-am  întors  în  mod  intenţionat  cu  spatele,  în 
timp  ce  el  stătea  în  picioare  în  faţa  scrinului,  lăsând  prosopul  să  cadă 
şi  trăgându-şi  pe  el  o pereche  de  boxeri. 

După  ce  a stins  lumina,  s-a  băgat  în  pat  lângă  mine. 

— Dormi  şi  tu  aici?  l-am  întrebat,  întorcându-mă  spre  el. 

Luna  plină  de  afară  arunca  umbre  pe  faţa  lui. 

— Păi,  da.  Ăsta  este  patul  meu. 

— Ştiu,  dar  eu. . . 

M-am  oprit.  Celelalte  opţiuni  ale  mele  erau  canapeaua  şi  foto- 
liul. Travis  a rânjit  şi  a clătinat  din  cap. 

— încă  n-ai  încredere  în  mine?  Am  să  mă  comport  cum  nu 
se  poate  mai  bine,  jur,  a spus,  întinzând  degetele  aşa  cum  eram 
convinsă  că  Cercetaşii  americani  nu  se  gândiseră  niciodată  s-o 
facă. 

N-am  comentat,  ci  pur  şi  simplu  m-am  întors  cu  spatele  şi  mi-am 
pus  capul  pe  pernă,  îndesând  păturile  la  spate  pentru  a crea  o barieră 
între  corpul  lui  şi  al  meu. 

— Noapte  bună,  Pigeon,  mi-a  şoptit  la  ureche. 

îi  simţeam  respiraţia  mentolată  pe  obraz  făcându-mi  pielea  de 
găină.  Slavă  Domnului  că  era  destul  de  întuneric  aşa  încât  el  să  nu 
vadă  reacţia  mea  de  stânjeneală  sau  roşeaţa  care  mi-a  colorat  după 
aceea  obrajii. 

Mi  se  părea  că  de-abia  închisesem  ochii  când  am  auzit  alarma. 
Am  întins  mâna  s-o  opresc,  dar  mi-am  smucit  îngrozită  mâna  când 
am  simţit  pielea  caldă  sub  degetele  mele.  Am  încercat  să-mi  amin- 
tesc unde  eram.  Când  răspunsul  m-a  lovit,  gândul  că  Travis  ar  putea 
crede  că  am  făcut-o  dinadins  m-a  paralizat. 

— Travis?  Alarma  ta,  i-am  şoptit. 

El  tot  nu  s-a  mişcat. 

— Travis!  am  spus,  înghiontindu-1. 

Fiindcă  tot  nu  se  mişca,  am  întins  mâna  peste  el,  bâjbâind  în 
lumina  slabă  până  ce  am  atins  partea  de  sus  a ceasului.  Nefiind  sigură 
cum  să-l  opresc,  l-am  tot  lovit  până  ce  am  atins  butonul  de  oprire, 
apoi,  nervoasă,  mi-am  lăsat  capul  înapoi  pe  pernă. 

Travis  a chicotit. 

— Erai  treaz? 

— Am  promis  că  mă  voi  purta  frumos.  N-am  spus  nimic  despre 
a te  lăsa  să  te  întinzi  peste  mine. 

— Nu  m-am  întins  peste  tine!  am  protestat.  Nu  puteam  să  ajung 
la  ceas.  Asta  trebuie  să  fi  fost  cea  mai  enervantă  alarmă  pe  care  am 
auzit-o  vreodată.  Sună  ca  un  animal  pe  moarte. 

S-a  întins  şi  a apăsat  un  buton. 

— Vrei  micul  dejun? 

M-am  uitat  urât  la  el,  apoi  am  scuturat  din  cap. 

— Nu  mi-e  foame. 

— Ei  bine,  mie  îmi  este.  Ce-ar  fi  să  mergi  cu  mine  pe  motocicletă 
la  cafeneaua  din  capătul  străzii? 

— Nu  cred  că  pot  să  suport  dis-de-dimineaţă  lipsa  abilităţilor 
tale  în  ale  condusului,  i-am  spus. 

Mi-am  trecut  picioarele  peste  marginea  patului  şi  le-am  vârât  în 
papucii  de  casă,  pornind  spre  uşă. 

— Unde  te  duci?  m-a  întrebat  el. 

— Să  mă  îmbrac  şi  să  mă  duc  la  şcoală.  Ai  nevoie  de  itinerarul 
meu  cât  timp  sunt  aici? 

Travis  s-a  întins,  apoi  a venit  spre  mine,  îmbrăcat  tot  în  boxeri. 


— Eşti  mereu  aşa  de  temperamentală  sau  o să-ţi  treacă  odată  ce  vei 
înţelege  că  nu  creez  nicio  schemă  complicată  pentru  a mă  culca  cu  tine? 

Mi-a  cuprins  umerii  cu  palmele  şi  am  simţit  cum  degetele  lui 
mă  mângâiau. 

— Nu  sunt  temperamentală. 

S-a  aplecat  pentru  a fi  mai  aproape  şi  mi-a  şoptit  la  ureche: 

— Nu  vreau  să  mă  culc  cu  tine,  Pidge.  îmi  placi  prea  mult. 

A trecut  de  mine  şi  a intrat  în  baie,  iar  eu,  uluită,  am  rămas 
locului.  în  minte  mi  se  derulau  cuvintele  pe  care  le  rostise  Kara. 
Travis  Maddox  s-a  culcat  cu  toate  fetele;  nu  mă  puteam  abţine  să  nu 
simt  că  îmi  lipseşte  ceva,  ştiind  că  el  n-avea  nici  măcar  dorinţa  de  a 
încerca  să  se  culce  cu  mine. 

Uşa  s-a  deschis  din  nou,  şi  a intrat  America. 

— ’Neaţa,  ’neaţa,  gata  ouăle!  a zâmbit  ea,  căscând. 

— Mare,  te  transformi  în  mama  ta,  am  mormăit,  cotrobăind 
prin  valiză. 

— Ooo. . . cineva  n-a  dormit  azi-noapte? 

— De-abia  dacă  a respirat  în  direcţia  mea,  i-am  spus  cu 
amărăciune. 

Un  zâmbet  atotştiutor  i-a  luminat  faţa  lui  Mare. 

— Oh! 

— Ce  vrei  să  spui? 

— Nimic,  a zis  ea,  întorcându-se  în  camera  lui  Shepley. 

Travis  era  în  bucătărie,  fredonând  o melodie  în  timp  ce  bătea 
ouăle. 

— Eşti  sigură  că  nu  vrei  şi  tu?  m-a  întrebat. 

— Sunt  sigură,  mulţumesc. 

Shepley  şi  America  au  intrat,  iar  Shepley  a scos  două  farfurii  din 
dulap,  întinzându-i-le  lui  Travis,  care  a înghesuit  pe  fiecare  o grămadă 
aburindă  de  ouă.  Shepeley  le-a  pus  pe  bar,  apoi  el  şi  America  s-au 
aşezat  împreună,  cu  o poftă  de  mâncare  pe  care  mai  mult  ca  sigur  o 
căpătaseră  în  noaptea  precedentă. 

— Shep,  nu  te  uita  aşa  la  mine.  îmi  pare  rău,  dar  pur  şi  simplu  nu 
vreau  să  merg,  a spus  America. 

— Iubito,  Casa  dă  o petrecere  pentru  cupluri  de  două  ori  pe  an, 
a spus  Shepley  în  timp  ce  mesteca.  Mai  e o lună.  Ai  destul  timp  să-ţi 
găseşti  o rochie  şi  să  faci  toate  chestiile  alea  de  fete. 

— Aş  vrea,  Shep  — e tare  drăguţ  din  partea  ta  — , dar  n-o  să 
cunosc  pe  nimeni  acolo. 

— Vin  o mulţime  de  fete  care  nu  cunosc  pe  nimeni  acolo,  a spus 
el,  surprins  de  respingere. 

Ea  s-a  făcut  mică  în  scaun. 

— Sclifositele  alea  din  clubul  de  fete  sunt  invitate  mereu  la 
treburi  din  astea.  Se  cunosc  unele  pe  altele. . . va  fi  ciudat. 

— Zău,  Mare.  Nu  mă  face  să  mă  duc  singur. 

— Păi...  poate  ai  putea  să  găseşti  pe  cineva  să  o ia  pe  Abby?  a 
întrebat  ea,  uitându-se  la  mine,  apoi  la  Travis. 

Travis  s-a  arătat  surprins,  iar  Shepley  a clătinat  din  cap. 

— Trav  nu  se  duce  la  petreceri  pentru  cupluri.  E ceva  unde  te 
duci  cu  prietena  ta. . . iar  Travis  nu. . . ştii  tu. 

America  a ridicat  din  umeri. 

— Am  putea  să-i  întindem  o cursă  şi  s-o  cuplăm  cu  cineva. 

Am  privit-o  cu  ochii  pe  jumătate  închişi. 

— Să  ştii  că  te  aud! 

America  a făcut  faţa  la  care  ştia  că  nu  pot  să-i  spun  nu. 

— Abby,  te  rog\  O să-ţi  găsim  un  tip  drăguţ,  care  să  fie  amuzant 
şi  isteţ,  şi  tu  ştii  că  am  să  mă  asigur  că  e sexy.  îţi  promit  că  o să  te 
distrezi  pe  cinste.  Şi,  cine  ştie?  Poate  c-o  să  dai  lovitura. 

Travis  a aruncat  tigaia  în  chiuvetă. 

— N-am  spus  că  nu  m-aş  duce  cu  ea. 

Mi-am  dat  ochii  peste  cap. 

— Travis,  nu-mi  face  favoruri! 

— Nu  asta  am  vrut  să  spun,  Pidge.  Petrecerile  pentru  cupluri 
sunt  pentru  tipii  cu  prietene  şi  se  ştie  că  eu  nu  fac  chestia  cu  prietena. 


Dar  cu  tine  nu  va  trebui  să-mi  fac  griji  că  vei  aştepta  după  aceea 
inelul  de  logodnă. 

America  a pus  botul. 

— Abby,  te  rog  eu  mult! 

— Nu  te  uita  aşa  la  mine,  m-am  plâns  eu.  Travis  nu  vrea  să 
meargă,  eu  nu  vreau  să  merg. . . n-o  să  fim  cine  ştie  ce  amuzanţi. 

Travis  şi-a  încrucişat  braţele  la  piept  şi  s-a  aplecat  peste 
chiuvetă. 

— Nu  cred  că  am  spus  că  nu  vreau  să  merg.  Cred  că  va  fi  distractiv 
dacă  mergem  toţi  patru,  a spus  el,  ridicând  din  umeri. 

Ochii  tuturor  erau  aţintiţi  asupra  mea,  iar  eu  am  dat  înapoi. 

— Ce -ar  fi  să  ne  distrăm  aici? 

America  s-a  bosumflat  şi  Shepley  s-a  aplecat  în  faţă. 

— Eu  trebuie  să  merg,  Abby.  Sunt  boboc.  Trebuie  să  mă  asigur 
că  totul  decurge  lin,  că  toată  lumea  are  o bere  în  mână,  chestii  de 
genul  ăsta. 

Travis  a traversat  bucătăria  şi  m-a  luat  de  după  umeri,  trăgân- 
du-mă  într-o  parte. 

— Zău  aşa,  Pidge.  Vrei  să  mergi  cu  mine? 

M-am  uitat  la  America,  apoi  la  Shepley  şi,  în  cele  din  urmă,  la 
Travis. 

— Da,  am  oftat. 

America  a chiţăit  şi  m-a  îmbrăţişat,  apoi  am  simţit  mâna  lui 
Shepley  pe  braţul  meu. 

— Mulţumesc,  Abby,  a spus  el. 

Finch  a mai  tras  o dată  din  ţigară.  Fumul  îi  ieşea  pe  nări  în  două  dâre 
groase.  M-am  întors  cu  faţa  spre  soare  în  timp  ce  el  mă  distra  poves- 
tindu-mi  despre  cel  mai  recent  weekend  cu  dans,  băutură  şi  un  nou 
prieten  tare  insistent. 

— Dacă  te  urmăreşte,  de  ce  îi  dai  voie  să-ţi  cumpere  băuturi? 
am  râs  eu. 

— E simplu,  Abby.  Sunt  falit. 

Am  râs  din  nou,  iar  Finch  m-a  înghiontit  cu  cotul,  când  l-am 
zărit  pe  Travis  venind  spre  noi. 

— Bună,  Travis,  a cântat  Finch,  făcându-mi  cu  ochiul. 

— Finch,  a dat  Travis  din  cap. 

Şi-a  scuturat  cheile. 

— Mă  duc  spre  casă,  Pidge.  Ai  nevoie  să  te  duc? 

— Tocmai  intram,  i-am  spus,  zâmbindu-i. 

— Nu  rămâi  cu  mine  diseară?  m-a  întrebat. 

Chipul  lui  era  o combinaţie  de  surpriză  şi  dezamăgire. 

— Ba  da.  Dar  a trebuit  să  iau  câteva  lucruri  pe  care  le-am  uitat. 

— Cum  ar  fi? 

— Păi,  de  exemplu,  aparatul  meu  de  ras.  De  ce  îţi  pasă? 

— Era  şi  timpul  să  te  razi  pe  picioare.  M-am  înţepat  ca  naiba,  a 
spus  el  cu  un  zâmbet  diabolic. 

Finch  a făcut  ochii  cât  cepele  în  timp  ce  s-a  mai  uitat  o dată  la 
mine,  iar  eu  am  făcut  o mutră  spre  Travis. 

— Uite-aşa  se  nasc  zvonurile! 

M-am  uitat  la  Finch  şi  am  clătinat  din  cap. 

— Dorm  în  patul  lui. . . doar  dorm. 

— Bine,  a spus  Finch  cu  un  zâmbet  infatuat. 

L-am  pocnit  pe  Finch  peste  mână,  înainte  să  deschid  uşa  şi 
să  urc  pe  scări.  Când  am  ajuns  la  etajul  al  doilea,  Travis  era  lângă 
mine. 

— O,  nu  te  supăra!  Pur  şi  simplu  glumeam. 

— Deja  toată  lumea  presupune  că  facem  sex.  Nu  faci  decât  să 
înrăutăţeşti  lucrurile. 

— Cui  îi  pasă  ce  gândesc  ei? 

— Mie  îmi  pasă,  Travis,  chiar  îmi  pasă! 

Am  deschis  uşa,  am  îndesat  lucruri  la  întâmplare  într-o  sacoşă, 
apoi  m-am  năpustit  afară,  cu  Travis  pe  urmele  mele.  Luând  sacoşa 
din  mâna  mea,  s-a  hlizit,  iar  eu  i-am  aruncat  o căutătură  urâtă. 

— Nu  e amuzant.  Vrei  ca  toată  şcoala  să  creadă  că  sunt  una 
dintre  târfele  tale? 

Travis  s-a  încruntat. 

— Nimeni  nu  crede  aşa  ceva.  Şi,  dacă  ar  crede,  ar  face  bine  să 
spere  ca  eu  să  nu  aud  asta. 

Mi-a  ţinut  uşa  deschisă,  şi  după  ce  am  ieşit,  m-am  oprit  brusc 
în  faţa  lui. 

— Ho!  a spus  el,  izbindu-se  de  mine. 

M-am  întors  cu  faţa  spre  el. 

— O,  Dumnezeule!  Oamenii  cred  probabil  că  noi  suntem 
împreună,  iar  tu  îţi  continui  cu  neruşinare. . . stilul  de  viaţă.  Probabil 
că  arăt  patetic!  am  spus,  ajungând  să-mi  dau  seama  de  aceste  lucruri 


pe  măsură  ce  vorbeam.  Nu  cred  că  ar  trebui  să  mai  stau  cu  tine.  Cred 
că  o vreme  ar  trebui  să  stăm  departe  unul  de  celălalt. 

Mi-am  luat  sacoşa  de  la  el,  iar  el  a tras-o  înapoi. 

— Pidge,  nimeni  nu  crede  că  suntem  împreună.  Nu  trebuie  să 
încetezi  să-mi  mai  vorbeşti  pentru  a-ţi  susţine  un  punct  de  vedere. 

Ne-am  angajat  într-o  luptă  pentru  sacoşă,  iar  când  el  a refuzat 
să-i  dea  drumul,  frustrată,  am  mârâit  cu  voce  tare. 

— Ai  avut  vreodată  o fată  — adică  o prietenă  — care  să  fi  stat  cu 
tine?  Ai  condus  vreodată  fetele  spre  şcoală  şi  înapoi  cu  motocicleta? 
Ai  luat  zilnic  prânzul  cu  ele?  Nimeni  nu  ştie  ce  să  creadă  despre  noi, 
chiar  dacă  le  spunem! 

Travis  a pornit  spre  parcare,  ţinându-mi  lucrurile  ostatice. 

— Am  să  îndrept  asta,  bine?  Nu  vreau  să  gândească  cineva  rău 
despre  tine  din  cauza  mea,  a spus  el  cu  o expresie  tulburată. 

Ochii  i s-au  luminat  şi  a zâmbit. 

— Dă-mi  voie  să-mi  iau  revanşa  faţă  de  tine.  Ce-ar  fi  să  mergem 
diseară  la  The  Dutch? 

— E un  bar  pentru  motociclişti,  am  surâs  batjocoritor,  privin- 
du-1  cum  îmi  lega  sacoşa  de  motocicletă. 

— Bine,  atunci  hai  să  mergem  la  club.  Te  scot  la  cină  şi  apoi 
putem  merge  la  The  Red  Door.  Fac  eu  cinste. 

— Cum  va  putea  mersul  la  cină,  apoi  la  club  să  îndrepte  lucru- 
rile? Atunci  când  oamenii  ne  vor  vedea  împreună,  asta  nu  va  face 
decât  să  înrăutăţească  lucrurile. 

A urcat  pe  motocicletă. 

— Gândeşte-te  la  asta.  Eu,  beat,  într-o  încăpere  cu  femei  sumar 
îmbrăcate?  Nu  va  dura  mult  până  ce  oamenii  îşi  vor  da  seama  că  nu 
suntem  un  cuplu. 

— Deci,  eu  ce  ar  trebui  să  fac?  Să  iau  un  tip  beat  de  la  bar  pentru 
a-1  duce  acasă? 

— N-am  spus  asta.  Nu  e cazul  s-o  iei  razna,  a spus  încruntându-se. 

Mi-am  dat  ochii  peste  cap  şi  am  încălecat  şaua,  prinzându-1  cu 
mâinile  de  talie. 

— O să  ne  urmărească  de  la  bar  până  acasă  o fată  la  întâmplare? 
Aşa  vrei  tu  să  te  revanşezi  faţă  de  mine? 

— Doar  nu  eşti  geloasă,  Pidge? 

— Geloasă  pe  ce?  Pe  o imbecilă  infectată  cu  vreo  boală  venerică 
pe  care  o s-o  dai  afară  dimineaţa? 

Travis  a râs,  apoi  a pornit  Harley-ul.  A zburat  spre  apartamentul 
lui,  cu  o viteză  de  două  ori  mai  mare  decât  limita  admisibilă,  iar 
eu  am  închis  ochii  ca  să  nu  mai  văd  copacii  şi  maşinile  pe  care  le 
depăşeam. 

După  ce  a coborât  de  pe  motocicletă,  i-am  tras  un  ghiont. 

— Ai  uitat  că  eram  cu  tine?  încerci  să  mă  omori? 

— E greu  să  uit  că  eşti  în  spatele  meu,  când  mă  strângi  cu  coap- 
sele de  mă  omori. 

Un  zâmbet  superior  i-a  însoţit  următorul  gând  rostit  cu  voce 

tare: 

— De  fapt,  nu  mi-ar  putea  trece  prin  minte  o modalitate  mai 
plăcută  de  a muri. 

Când  am  intrat,  America  a ieşit  din  dormitorul  lui  Shepley, 
târşâindu-şi  picioarele. 

— Noi  ne  gândeam  să  ieşim  diseară.  Mergeţi  şi  voi? 

M-am  uitat  la  Travis  şi  am  rânjit. 

— Noi  avem  de  gând  s-o  ardem  pe  la  localul  unde  se  mănâncă 
sushi  înainte  să  mergem  în  Red. 

America  a zâmbit  cu  gura  până  la  urechi. 

— Shep!  a strigat  ea,  alergând  cât  o ţineau  picioarele  spre  baie. 
Diseară  ieşim! 

Am  fost  ultima  la  duş,  astfel  încât,  atunci  când  am  ieşit  din  baie 
îmbrăcată  cu  o rochie  neagră  şi  încălţată  cu  pantofi  roz  cu  toc  înalt, 
Shepley,  America  şi  Travis  mă  aşteptau  nerăbdători  la  uşă. 

America  a fluierat. 

— Mamă,  eşti  a naibii  de  sexy! 

Am  zâmbit  drept  mulţumire,  iar  Travis  mi-a  întins  mâna, 
spunând: 


— Frumoase  picioare. 

— Am  menţionat  cumva  că  e un  aparat  de  ras  fermecat? 

— Nu  cred  că  e aparatul,  a zâmbit  el,  luându-mă  de  mână  şi 
ieşind  pe  uşă. 

Am  fost  de  departe  prea  gălăgioşi  şi  insuportabili  în  localul  unde 
se  mânca  sushi,  şi  avuseserăm  o noapte  întreagă  la  dispoziţie  să  bem 
înainte  să  punem  piciorul  în  The  Red  Door.  Shepley  a tras  în  parcare, 
fără  grabă,  căutând  un  loc. 

— Poate  parchezi  noaptea  asta,  Shep,  a murmurat  America. 

— Hei!  Trebuie  să  găsesc  un  loc  suficient  de  mare.  Nu  vreau  ca 
vreun  beţivan  idiot  să-mi  zgârie  vopseaua. 

După  ce  am  parcat,  Travis  s-a  înclinat  şi  m-a  ajutat  să  cobor. 

— Intenţionam  să  vă  întreb  despre  cărţile  de  identitate.  Sunt  fără 
cusur.  Nu  obţii  aşa  ceva  pe  aici. 

— Mda,  le  avem  de  ceva  timp.  Au  fost  necesare  în...  Wichita, 
am  spus. 

— Necesare?  m-a  întrebat  Travis. 

— E bine  să  ai  relaţii,  a spus  America. 

A sughiţat  şi  şi-a  acoperit  gura  cu  mâna,  chicotind. 

— Doamne-Dumnezeule,  femeie,  a spus  Shepley,  ţinând-o  pe 
America  de  braţ,  în  timp  ce  ea  păşea  greoi.  Cred  că  deja  te-ai  matolit. 

Travis  a făcut  o faţă  lungă. 

— Ce  tot  spui,  Mare?  Ce  relaţii? 

— Abby  are  câţiva  prieteni  vechi  care. . . 

— Sunt  cărţi  de  identitate  false,  Trav,  am  întrerupt-o  eu. 
Trebuie  să  cunoşti  oamenii  potriviţi  dacă  vrei  să  ţi  le  facă  bine,  nu-i 
aşa? 

America  s-a  uitat  în  altă  parte  şi  eu  am  aşteptat. 

— Aşa  e,  mi-a  spus  Travis,  întinzându-mi  mâna. 

L-am  apucat  de  trei  degete  şi  i-am  zâmbit,  dându-mi  seama  după 
expresia  feţei  că  nu  era  mulţumit  de  răspunsul  meu. 

— Simt  nevoia  să  mai  beau  ceva!  am  spus,  încercând  pentru  a 
doua  oară  să  schimb  subiectul. 

— Shoturi!  a ţipat  America. 

Shepley  şi-a  dat  ochii  peste  cap. 

— O,  da!  Exact  asta  îţi  mai  trebuie,  încă  un  shot. 

Odată  ajunsă  înăuntru,  America  m-a  tras  pe  ringul  de  dans. 
Părul  ei  blond  zbura  în  toate  părţile,  iar  eu  râdeam  de  mutra  dulce 
pe  care  o făcea  mişcându-se  în  ritmul  muzicii.  Când  s-a  terminat 
cântecul,  ne-am  alăturat  băieţilor,  care  stăteau  la  bar.  Lângă  Travis 
deja  se  instalase  o blondă  platinată,  voluptuoasă,  iar  America  o 
privea  dezgustată. 

— Aşa  o să  fie  toată  noaptea,  Mare.  Pur  şi  simplu  ignoră-le,  a 
spus  Shepley,  dând  din  cap  spre  un  grup  de  fete  aflate  la  câţiva  metri 
de  noi. 

Stăteau  cu  ochii  pe  blondă,  aşteptându-şi  rândul. 

— Parcă  ar  sta  la  pândă,  le-a  luat  America  în  râs. 

Travis  şi-a  aprins  o ţigară,  în  timp  ce  a mai  comandat  două 
beri,  iar  blonda  şi-a  muşcat  buza  plină  dată  cu  gloss  şi  i-a  zâmbit. 
Barmanul  a desfăcut  capacele  şi  a împins  sticlele  spre  Travis.  Blonda 
s-a  întins  spre  una  dintre  beri,  dar  Travis  i-a  luat-o  din  mână. 

— Ăăă. . . nu  e a ta,  i-a  spus  el,  dându-mi-o  mie. 

Primul  meu  gând  a fost  să  arunc  sticla  la  gunoi,  dar  femeia  părea 
atât  de  ofensată,  încât  am  zâmbit  şi  am  luat  o gură.  Ea  s-a  îndepărtat 
iute,  iar  eu  am  chicotit,  căci  se  părea  că  Travis  nu  băgase  de  seamă. 

— De  parcă  i-aş  cumpăra  bere  de  la  bar  vreunei  gagici,  a spus  el, 
clătinând  din  cap. 

Mi-am  ridicat  sticla  de  bere,  iar  el  a schiţat  un  zâmbet. 

— Tu  eşti  altceva. 

Mi-am  ciocnit  sticla  de  a lui. 

— Pentru  că  sunt  singura  fată  cu  care  un  tip  fără  niciun  standard 
nu  vrea  să  se  culce!  am  spus,  luând  o înghiţitură. 

— Vorbeşti  serios?  m-a  întrebat,  luându-mi  sticla  de  la  gură. 

Văzând  că  nu  răspund,  s-a  aplecat  spre  mine. 

— în  primul  rând...  am  standarde.  Niciodată  n-am  fost  cu  o 
femeie  urâtă.  Niciodată.  în  al  doilea  rând,  am  vrut  să  mă  culc  cu 


tine.  M-am  tot  gândit  să  te  arunc  pe  canapea  în  vreo  cincizeci  de 
feluri  diferite,  dar  n-am  făcut-o  fiindcă  nu  te  mai  văd  aşa.  Nu  din 
cauza  faptului  că  nu  mă  atragi,  ci  pur  şi  simplu  consider  că  meriţi 
mai  mult. 

N-am  putut  să-mi  ascund  zâmbetul  infatuat. 

— Consideri  că  sunt  prea  bună  pentru  tine. 

Cea  de-a  doua  insultă  din  partea  mea  l-a  făcut  să  fie  ironic: 

— Nu-mi  trece  prin  minte  niciun  tip  pe  care  îl  cunosc  şi  care  să 
fie  suficient  de  bun  pentru  tine. 

Infatuarea  mi  s-a  risipit,  fiind  înlocuită  de  un  zâmbet  de 
apreciere. 

— Trav,  îţi  mulţumesc,  i-am  spus,  punând  sticla  goală  pe  bar. 

Travis  m-a  tras  de  mână. 

— Vino,  mi-a  zis,  trăgându-mă  prin  mulţime,  spre  ringul  de 
dans. 

— Am  băut  cam  mult!  O să  cad! 

Travis  mi-a  zâmbit  şi  m-a  tras  spre  el,  apucându-mă  de  şolduri. 

— Taci  din  gură  şi  dansează! 

America  şi  Shepley  au  apărut  lângă  noi.  Shepley  se  mişca  de 
parcă  ar  fi  văzut  prea  multe  videoclipuri  cu  Usher.  Când  Travis  s-a 
lipit  de  mine,  aproape  că  am  intrat  în  panică.  Dacă  folosea  oricare 
dintre  mişcările  acelea  pe  canapea,  pricepeam  de  ce  atât  de  multe 
fete  riscau  să  fie  umilite  a doua  zi  dimineaţa. 

M-a  înşfăcat  de  şolduri  şi  am  observat  că  avea  o altă  expresie  — 
era  aproape  serios.  Mi-am  trecut  mâna  peste  pieptul  lui  fără  cusur  şi 
peste  muşchii  abdominali  care  se  contractau  şi  se  relaxau  în  ritmul 
muzicii.  M-am  întors  cu  spatele  la  el,  zâmbind  când  el  mi-a  cuprins 
talia  cu  braţele.  în  clipa  în  care  m-a  lipit  de  el,  mişcările  combinate 
cu  alcoolul  mi-au  trezit  gânduri  care  numai  prietenoase  nu  erau. 

Următorul  cântec  s-a  suprapus  peste  finalul  celui  pe  care  deja 
dansam,  iar  Travis  nu  dădea  semne  că  voia  să  se  întoarcă  la  bar. 
Broboane  de  transpiraţie  mi  se  adunau  la  ceafă,  iar  lumina  strobo- 
scopică multicoloră  mă  făcea  să  mă  simt  puţin  ameţită.  Am  închis 

ochii  şi  mi-am  lăsat  capul  pe  umărul  lui.  El  mi-a  luat  mâinile  şi  mi 
le-a  pus  pe  după  gâtul  său.  Mâinile  lui  treceau  în  jos  pe  braţele  mele, 
pe  coaste,  pentru  ca  în  cele  din  urmă  să  se  întoarcă  pe  şolduri.  Când 
i-am  simţit  buzele,  apoi  limba  pe  gâtul  meu,  m-am  tras  departe  de 
el. 

El  a chicotit,  părând  puţin  surprins. 

— Ce  e,  Pidge? 

Simţeam  cum  îmi  creşte  furia,  ceea  ce  a făcut  ca  vorbele  ustură- 
toare pe  care  voiam  să  i le  spun  să  mi  se  blocheze  în  gât.  M-am  dus 
la  bar  şi  am  comandat  încă  o Corona.  Travis  s-a  aşezat  pe  scaunul  de 
lângă  mine,  ridicând  un  deget  pentru  a comanda  o bere  şi  pentru  el. 
De  îndată  ce  barmanul  a aşezat  sticla  în  faţa  mea,  am  dus-o  la  gură  şi 
am  băut  jumătate  din  conţinut  înainte  s-o  trântesc  pe  bar. 

— Crezi  că  asta  va  schimba  percepţia  cuiva  despre  noi?  l-am 
întrebat,  trăgându-mi  părul  într-o  parte  pentru  a acoperi  locul  unde 
mă  sărutase. 

El  a râs  doar  o dată. 

— Puţin  îmi  pasă  de  ceea  ce  cred  ei  despre  noi! 

M-am  uitat  urât  la  el,  apoi  mi-am  întors  privirea. 

— Pigeon,  a zis,  atingându-mă  pe  braţ. 

M-am  îndepărtat  de  el. 

— Nu  face  asta!  N-aş  putea  niciodată  să  mă  îmbăt  suficient  încât 
să  te  las  să  mă  duci  pe  canapeaua  aia! 

Faţa  i s-a  schimonosit  de  furie,  dar,  înainte  să  poată  să  spună 
ceva,  o ţipă  superbă,  brunetă,  cu  buze  senzuale,  cu  nişte  ochi  albaştri 
enormi  şi  cu  un  decolteu  mult  prea  adânc,  s-a  apropiat  de  el. 

— Măi  să  fie!  Dacă  nu  e ăsta  Travis  Maddox  în  persoană...  a spus 
ea,  legănându-şi  părţile  esenţiale. 

El  a luat  o sorbitură,  apoi  şi-a  fixat  privirea  asupra  mea. 

— Bună,  Megan! 

— Prezintă-mă  prietenei  tale,  i-a  cerut  ea  zâmbind. 

Eu  mi-am  dat  ochii  peste  cap  la  cât  de  jalnică  era  încercând  să-l 
impresioneze. 


Travis  şi-a  lăsat  capul  pe  spate  pentru  a-şi  termina  berea,  apoi 
a împins  sticla  goală  pe  tejghea.  Toţi  cei  care  aşteptau  să  comande 
au  urmărit-o  cu  privirea  până  ce  a căzut  în  coşul  de  gunoi  aflat  la 
capătul  barului. 

— Ea  nu  e prietena  mea. 

A luat- o pe  Megan  de  mână,  iar  ea  a tropăit  fericită  în  urma  lui 
până  pe  ringul  de  dans.  A dansat  cu  ea  de  parcă  ar  fi  torturat-o,  un 
cântec,  apoi  încă  unul  şi  încă  unul.  Dădeau  un  adevărat  spectacol  cu 
felul  în  care  îi  permitea  să  o pipăie,  iar  când  Travis  s-a  aplecat  asupra 
ei,  le-am  întors  spatele. 

— Pari  enervată,  a spus  bărbatul  care  stătea  lângă  mine.  Acela  de 
acolo  e iubitul  tău? 

— Nu,  e doar  un  prieten,  am  mormăit. 

— Păi,  asta  e bine.  Ar  fi  fost  destul  de  ciudat  dacă  ţi-ar  fi  fost 
iubit. 

S-a  întors  cu  faţa  spre  ringul  de  dans,  clătinând  din  cap  la  vederea 
spectacolului. 

— Mie-mi  spui?  am  zis  eu,  bând  şi  restul  de  bere. 

Abia  dacă  le  simţisem  gustul  ultimelor  două,  iar  dinţii  îmi  erau 
amorţiţi. 

— Mai  vrei  una?  m-a  întrebat. 

M-am  uitat  la  el,  iar  el  mi-a  zâmbit. 

— Eu  sunt  Ethan. 

— Abby,  i-am  spus,  strângându-i  mâna  pe  care  mi-o  întinsese. 

A ridicat  două  degete  spre  barman,  iar  eu  am  zâmbit. 

— Mulţumesc. 

— Deci,  locuieşti  aici?  m-a  întrebat. 

— în  Morgan  Hali,  la  Eastern. 

— Eu  am  un  apartament  în  Hinley. 

— Mergi  la  State?  l-am  întrebat.  Cât  faci...  cam  o oră?  Ce 
studiezi? 

— Am  absolvit  anul  trecut  în  mai.  Sora  mea  merge  la  Eastern. 
Stau  cu  ea  săptămâna  asta,  timp  în  care  îmi  caut  de  lucru. 

— Ăă. . . traiul  în  lumea  adevărată,  nu? 

Ethan  a râs. 

— Aşa  se  spune! 

Mi-am  scos  luciul  de  buze  şi  mi-am  aplicat  un  strat,  folosin- 
du-mă  de  oglinda  care  acoperea  peretele  din  spatele  barului. 

— E o nuanţă  drăguţă,  a spus  el,  privindu-mă  cum  îmi  apăsam 
buzele  una  de  alta. 

Am  zâmbit,  simţind  furia  faţă  de  Travis  şi  amorţeala  provocată 
de  alcool. 

— Poate  că  vei  putea  să-l  încerci  mai  târziu. 

Lui  Ethan  i s-au  luminat  ochii  atunci  când  s-a  aplecat  pentru  a fi 
mai  aproape  de  mine,  iar  eu  am  zâmbit  când  mi-a  atins  genunchiul. 
Şi-a  retras  mâna  de  îndată  ce  Travis  a apărut  între  noi. 

— Eşti  gata,  Pidge? 

— Stau  de  vorbă,  Travis,  i-am  spus,  împingându-l  înapoi. 

Cămaşa  îi  era  umedă  de  la  circul  de  pe  ringul  de  dans,  iar  eu 
mi-am  şters  teatral  mâna  de  cămaşa  lui. 

Travis  a făcut  o mutră. 

— Măcar  îl  cunoşti  pe  tipul  ăsta? 

— El  e Ethan,  am  spus,  trimiţându-i  noului  meu  prieten  cel  mai 
frumos  zâmbet  pe  care  am  reuşit  să-l  produc. 

El  mi-a  făcut  cu  ochiul,  apoi  s-a  uitat  la  Travis,  întinzându-i  mâna. 

— Mă  bucur  să  te  cunosc. 

Travis  m-a  privit  aşteptând,  până  când,  în  cele  din  urmă,  am 
cedat,  făcând  un  gest  cu  mâna  în  jur. 

— Travis  Maddox,  a spus  el,  zgâindu-se  la  mâna  întinsă  a lui 
Ethan,  de  parcă  ar  fi  vrut  să  i-o  rupă. 

Ethan  a făcut  ochii  mari  şi  şi-a  retras  mâna,  intr-un  fel  ciudat. 

— Travis  Maddox ? Travis  Maddox  de  la  Eastern? 

Mi-am  sprijinit  bărbia  în  palmă,  îngrozită  de  schimbul  de  poveşti 
alimentate  cu  testosteron  care  avea  să  urmeze  în  scurtă  vreme. 

Travis  a întins  mâna  pe  la  spatele  meu  pentru  a se  apuca  de 
tejghea. 


— Mda,  ce-i  cu  asta? 

— Omule,  te-am  văzut  luptând  cu  Shawn  Smith  anul  trecut.  Am 
crezut  că  o să  fiu  martor  la  decesul  cuiva! 

Travis  s-a  uitat  urât  la  el. 

— Vrei  să  revezi  scena? 

Ethan  a râs  scurt,  privind  când  la  mine,  când  la  Travis.  Când 
şi-a  dat  seama  că  Travis  era  serios,  mi-a  zâmbit  de  parcă  şi-ar  fi  cerut 
scuze  şi  a plecat. 

— Acum  eşti  gata?  mi-a  trântit-o  el. 

— Eşti  un  mare  ticălos,  ştiai  asta? 

— Mi  s-a  spus  şi  mai  urât,  mi-a  răspuns  el,  ajutându-mă  să  cobor 
de  pe  scaunul  de  la  bar. 

Am  ieşit  după  America  şi  Shepley,  ducându-ne  spre  maşină, 
iar  când  Travis  a dat  să  mă  ia  de  mână  pentru  a mă  conduce  prin 
parcare,  mi-am  smucit-o  violent.  S-a  învârtit  în  jurul  meu,  iar  eu 
m-am  oprit  brusc,  lăsându-mă  pe  spate  atunci  când  s-a  apropiat  la 
câţiva  centimetri  de  faţa  mea. 

— Ar  trebui  pur  şi  simplu  să  te  sărut  şi  să  terminăm  cu  asta!  a 
ţipat  el.  Eşti  caraghioasă!  Te-am  sărutat  pe  gât,  şi  ce  dacă? 

Simţeam  mirosul  de  bere  şi  de  ţigări  din  respiraţia  lui  şi  l-am 
împins. 

— Nu  sunt  partenera  ta  de  sex,  Travis! 

A scuturat  din  cap  a neîncredere. 

— N-am  spus  niciodată  că  eşti!  Eşti  în  preajma  mea  douăzeci  şi 
patru  de  ore  din  douăzeci  şi  patru,  dormi  în  patul  meu,  dar  jumătate 
din  timp  te  porţi  de  parcă  nu  vrei  să  fii  văzută  cu  mine! 

— Am  venit  aici  cu  tine! 

— Pidge,  te-am  tratat  mereu  cu  respect! 

N-am  vrut  să  cedez. 

— Nu,  m-ai  tratat  de  parcă  aş  fi  proprietatea  ta.  Nu  aveai  niciun 
drept  să-l  pui  pe  fugă  pe  Ethan  în  halul  ăsta! 

— Ştii  cine  este  Ethan?  m-a  întrebat. 

Când  am  dat  din  cap,  s-a  aplecat  pentru  a fi  mai  aproape  de  mine. 

— Eu  ştiu.  A fost  arestat  anul  trecut  pentru  tentativă  de  viol,  dar 
s-a  renunţat  la  acuzaţii. 

Mi-am  încrucişat  braţele. 

— A,  aşa  deci,  aveţi  ceva  în  comun? 

Travis  a mijit  ochii,  iar  muşchii  maxilarului  i-au  zvâcnit. 

— Mă  faci  violator ? m-a  întrebat  pe  un  ton  rece,  scăzut. 

Am  strâns  din  buze,  chiar  mai  enervată  că  el  avea  dreptate. 
Mersesem  prea  departe. 

— Nu,  sunt  doar  furioasă  pe  tine! 

— Am  băut,  bine?  Pielea  ta  era  la  cinci  centimetri  de  faţa  mea, 
iar  tu  eşti  frumoasă  şi  miroşi  al  dracului  de  bine  când  eşti  transpi- 
rată. Te-am  sărutat!  îmi  pare  rău!  Las-o  baltă! 

Scuzele  lui  m-au  făcut  să  zâmbesc. 

— Crezi  că  sunt  frumoasă? 

— Eşti  superbă  şi  o ştii  prea  bine.  De  ce  zâmbeşti? 

Am  încercat  să-mi  alung  amuzamentul,  dar  n-am  reuşit. 

— Nu-i  nimic.  Hai  să  mergem! 

Travis  a râs  scurt  şi  a dat  din  cap. 

— Ce...?  Tu...?  Eşti  o pacoste  pe  capul  meu!  a ţipat,  aruncân- 
du-mi  o căutătură  urâtă. 

Nu  mă  puteam  abţine  să  nu  zâmbesc,  iar  după  câteva  secunde,  a 
început  şi  Travis  să  zâmbească.  A clătinat  iar  din  cap,  apoi  m-a  luat 
pe  după  gât. 

— Mă  înnebuneşti!  Ştii  asta,  nu? 

La  apartament,  ne-am  precipitat  cu  toţii  pe  uşă.  M-am  dus  glonţ 
la  baie  să-mi  îndepărtez  mirosul  de  fum  din  păr.  Când  am  ieşit  de 
sub  duş,  am  văzut  că  Travis  îmi  adusese  unul  dintre  tricourile  lui  şi  o 
pereche  de  boxeri  cu  care  să  mă  îmbrac. 

înotam  în  tricou,  iar  boxerii  dispăruseră  sub  el.  M-am  prăbuşit 
pe  pat  şi  am  oftat,  continuând  să  zâmbesc  datorită  celor  spuse  de  el 
în  parcare. 

Preţ  de  o clipă,  Travis  m-a  privit  lung,  iar  eu  am  simţit  un  junghi 
în  piept.  Simţeam  o nevoie  imperioasă,  ca  de  om  hămesit,  să-i  prind 


faţa  şi  să-i  depun  pe  buze  un  sărut,  dar  m-am  luptat  cu  alcoolul  şi  cu 
hormonii  care  îmi  urlau  în  sânge. 

— Noapte  bună,  Pidge!  a şoptit  el,  întorcându-se  pe  partea 
cealaltă. 

M-am  foit,  neputând  încă  să  dorm. 

— Trav?  am  spus,  aplecându-mă  pentru  a-mi  pune  bărbia  pe 
umărul  lui. 

— Da? 

— Ştiu  că  sunt  beată  şi  tocmai  am  avut  o ceartă  zdravănă  pe 
tema  asta,  dar. . . 

— Nu  fac  sex  cu  tine,  aşa  că  nu  mă  mai  întreba,  mi-a  zis,  conti- 
nuând să  stea  cu  spatele  la  mine. 

— Poftim?  Nu!  am  strigat. 

Travis  a râs  şi  s-a  întors,  uitându-se  la  mine  cu  o expresie  blândă. 

— Ce  e,  Pigeon? 

Am  oftat. 

— Asta. . . am  spus,  punându-mi  capul  pe  pieptul  lui  şi  braţele  în 
jurul  taliei  sale,  cuibărindu-mă  cât  mai  aproape  de  el. 

El  a încremenit  şi  şi-a  ridicat  mâinile,  de  parcă  n-ar  fi  ştiut  cum 
să  reacţioneze. 

— Chiar  eşti  beată. 

— Ştiu,  i-am  spus,  prea  beată  pentru  a fi  jenată. 

Şi-a  lăsat  o mână  pe  spatele  meu,  iar  cealaltă  pe  părul  meu  ud, 
apoi  şi-a  lipit  buzele  de  fruntea  mea. 

— Eşti  cea  mai  imprevizibilă  femeie  pe  care  am  cunoscut-o 
vreodată. 

— Măcar  atâta  poţi  să  faci  după  ce  l-ai  speriat  pe  singurul  tip 
care  s-a  apropiat  de  mine  în  seara  asta. 

— Te  referi  la  Ethan  violatorul?  Mda,  pentru  asta  îţi  sunt  dator. 

— Nu  contează,  am  spus,  simţind  începutul  unei  respingeri. 

M-a  luat  de  mână  şi  mi-a  pus-o  deasupra  stomacului  său  pentru 
a mă  împiedica  să  mă  trag  înapoi. 

— Nu,  vorbesc  serios.  Trebuie  să  fii  mai  atentă.  Dacă  n-aş  fi  fost 
acolo. . . nici  nu  vreau  să  mă  gândesc  la  asta.  Iar  acum  vrei  să-mi  cer 
scuze  pentru  că  l-am  pus  pe  fugă? 

— Nu  vreau  să-ţi  ceri  scuze.  Nu  despre  asta  e vorba. 

— Atunci,  despre  ce  este  vorba?  m-a  întrebat,  privindu-mă  în 
ochi  în  căutarea  răspunsului. 

Faţa  lui  era  la  doar  câţiva  centimetri  de  a mea  şi  puteam  să-i  simt 
respiraţia  pe  buzele  mele. 

M-am  încruntat. 

— Travis,  sunt  beată.  E singura  scuză  pe  care  o am. 

— Vrei  să  te  ţin  în  braţe  până  ce  adormi? 

Nu  i-am  răspuns.  Şi-a  schimbat  poziţia  pentru  a mă  putea  privi 
în  ochi. 

— Ar  trebui  să  spun  nu,  ca  să-mi  susţin  punctul  de  vedere,  a 
spus,  sprâncenele  îmbinându-i-se.  Dar  m-aş  urî  mai  târziu  dacă  te-aş 
refuza,  iar  tu  nu  mi-ai  mai  cere-o  niciodată. 

M-am  cuibărit  la  pieptul  lui,  iar  el  m-a  strâns  în  braţe,  oftând. 

— Pigeon,  n-ai  nevoie  de  nicio  scuză.  Tot  ce  trebuie  să  faci  este 
să-mi  ceri. 

M-am  tras  înapoi  din  pricina  soarelui  care  îşi  revărsa  lumina 
prin  fereastră  şi  a alarmei  ceasului  care  îmi  trâmbiţa  în  ureche. 
Travis  continua  să  doarmă,  înconjurându-mă  cu  mâinile  şi  picioa- 
rele. M-am  mişcat  în  aşa  fel  încât  să-mi  eliberez  un  braţ  şi  să  mă  pot 
întinde  să  apăs  butonul  de  oprire.  Frecându-mă  la  ochi,  l-am  privit 
cum  dormea  buştean  la  doi  centimetri  de  faţa  mea. 

— O,  Dumnezeule!  am  şoptit,  minunându-mă  de  cum  reuşi- 
serăm să  ajungem  în  poziţia  aceea. 

Am  inspirat  adânc,  apoi  mi-am  ţinut  respiraţia  în  timp  ce  mă 
chinuiam  să  mă  eliberez  din  strânsoarea  lui. 

— încetează,  Pidge,  eu  încă  dorm,  a mormăit  Travis,  lipindu-mă 
strâns  de  el. 


După  câteva  încercări,  am  reuşit  într-un  târziu  să  alunec  din 
strânsoarea  lui  şi  m-am  aşezat  pe  marginea  patului,  privind  la  trupul 
lui  pe  jumătate  gol,  înfăşurat  în  pături.  L-am  privit  preţ  de  o clipă  şi 
am  oftat.  Vedeam  ca  în  ceaţă  şi  era  vina  mea. 

Mâna  i-a  alunecat  peste  cearşafuri  şi  m-a  mângâiat  pe  degete. 

— Ce  s-a  întâmplat,  Pigeon?  m-a  întrebat,  abia  ţinându-şi  ochii 
deschişi. 

— Mă  duc  să-mi  iau  un  pahar  cu  apă,  tu  vrei  ceva? 

Travis  a clătinat  din  cap  şi  a închis  ochii,  cu  obrazul  lipit  de 
saltea. 

— ’Neaţa,  Abby,  m-a  salutat  Shepley  de  pe  fotoliul  rabatabil  când 
m-am  îndreptat  spre  bucătărie. 

— Unde  e Mare? 

— încă  doarme.  De  ce  te-ai  trezit  aşa  devreme?  m-a  întrebat  el, 
uitându-se  la  ceas. 

— Alarma  s-a  oprit,  dar  eu  mă  trezesc  întotdeauna  devreme 
atunci  când  beau.  E un  blestem. 

— Şi  eu  la  fel,  a dat  el  aprobator  din  cap. 

— Ai  face  mai  bine  s-o  trezeşti  pe  Mare.  într-o  oră  trebuie  să  fim 
la  şcoală,  i-am  spus,  deschizând  robinetul  şi  aplecându-mă  să  beau 
o gură  de  apă. 

Shepley  a încuviinţat. 

— Aveam  de  gând  s-o  mai  las  să  doarmă. 

— Nu  face  asta.  O s-o  ia  razna  dacă  chiuleşte. 

— O,  a spus  el,  ridicându-se.  în  cazul  ăsta,  mai  bine  s-o  trezesc. 

S-a  dus  spre  uşă. 

— Hei,  Abby? 

— Mda? 

— Nu  ştiu  ce  se  întâmplă  cu  tine  şi  cu  Travis,  dar  ştiu  că  o să  facă 
ceva  prostesc  ca  să  te  scoată  din  minţi.  Are  boala  asta.  Nu  ajunge 
prea  des  să  se  apropie  de  cineva  şi,  din  nu  ştiu  ce  motiv,  pe  tine  te-a 
acceptat.  Dar  va  trebui  să  te  lupţi  cu  demonii  lui.  Numai  aşa  va  şti. 

— Ce  să  ştie?  l-am  întrebat,  mirată  de  discursul  său  melo- 
dramatic. 

— Dacă  vei  trece  proba,  mi-a  răspuns  simplu. 

Am  clătinat  din  cap  şi  am  chicotit. 

— Cum  spui  tu,  Shep. 

Shepley  a ridicat  din  umeri  şi  apoi  a dispărut  în  dormitorul  lui. 
Am  auzit  murmure  şoptite,  un  mormăit  de  protest  şi  apoi  chicotitul 
dulce  al  prietenei  mele. 

Am  amestecat  terciul  de  ovăz  în  castron,  adăugând  sirop  de 
ciocolată. 

— Pidge,  e greţos,  a spus  Travis,  îmbrăcat  numai  cu  o pereche  de 
boxeri  verzi  în  carouri. 

S-a  frecat  la  ochi,  apoi  a scos  o cutie  de  cereale  din  dulap. 

— Bună  dimineaţa  şi  ţie,  i-am  spus,  punând  la  loc  capacul 
sticlei. 

— Am  aflat  că  se  apropie  ziua  ta  de  naştere.  Gata  cu  adolescenţa, 
a zâmbit  el,  având  ochii  roşii  şi  umflaţi. 

— Mda...  nu  sunt  o mare  amatoare  de  petreceri  de  aniversare. 
Cred  că  Mare  o să  mă  scoată  la  o cină  sau  ceva  de  genul  ăsta.  I-am 
zâmbit.  Poţi  să  vii  şi  tu  dacă  vrei. 

— Bine,  a spus  el,  ridicând  din  umeri.  E de  duminică  într-o 
săptămână? 

— Da.  Când  e ziua  ta? 

A turnat  lapte,  amestecând. 

— Tocmai  în  aprilie.  Pe  întâi  aprilie. 

— Nu  mai  spune! 

— Vorbesc  serios,  a spus  el. 

— Ziua  ta  e de  Ziua  Păcălelilor?  l-am  întrebat  din  nou,  ridicând 
o sprânceană. 

El  a izbucnit  în  râs. 

— Da!  Ai  să  întârzii.  Mai  bine  mă  duc  să  mă  îmbrac. 

— Merg  cu  Mare  cu  maşina. 


Mi-am  dat  seama  că  voia  să  pară  detaşat  atunci  când  a ridicat 
din  umeri. 

— Mă  rog,  a spus,  întorcându-mi  spatele  pentru  a-şi  termina  de 
mâncat  cerealele. 

PARIUL 


— în  mod  cert  se  zgâieşte  la  tine,  a şoptit  America,  lăsându-se  pe 
spate  pentru  a putea  scruta  încăperea. 

— Nu  te  mai  uita,  proasto,  o să  te  vadă! 

America  a zâmbit  şi  a făcut  cu  mâna. 

— Deja  m-a  văzut.  Se  zgâieşte  în  continuare. 

Am  ezitat  preţ  de  o clipă,  apoi  mi-am  adunat  suficient  curaj 
pentru  a mă  uita  în  direcţia  lui.  Parker  se  uita  drept  la  mine,  rânjind. 
I-am  întors  zâmbetul,  apoi  m-am  prefăcut  că  tastez  ceva  la  laptop. 

— Se  mai  uită? 

— Da,  a chicotit  ea. 

După  ore,  Parker  m-a  oprit  pe  hol. 

— Nu  uita  de  petrecerea  din  acest  weekend. 

— N-o  să  uit,  i-am  spus,  încercând  să  nu-mi  flutur  genele  sau  să 
fac  altceva  ridicol. 

America  şi  cu  mine  am  pornit  spre  cantină  ca  să  ne  întâlnim  cu 
Travis  şi  cu  Shepley  pentru  prânz.  Când  băieţii  s-au  apropiat,  ea  încă 
râdea  în  legătură  cu  purtarea  lui  Parker. 

— Bună,  iubitule,  a spus  America,  sărutându-şi  prietenul. 

— Ce-i  aşa  amuzant?  a întrebat-o  Shepley. 

— O,  un  tip  de  la  noi  de  la  curs  s-a  zgâit  o oră  întreagă  la  Abby. 
A fost  adorabil. 

— Atâta  timp  cât  s-a  zgâit  la  Abby,  a făcut  cu  ochiul  Shepley. 

— Cine  era?  a întrebat  Travis,  făcând  o grimasă. 

Mi-am  aranjat  rucsacul,  fără  să-l  las  pe  Travis  să  mi-1  ia  din 
mâini  şi  să-l  ducă  el. 

— Mare  îşi  imaginează  tot  soiul  de  lucruri. 

— Abby!  Mincinoasă  mare  şi  grasă  ce  eşti!  Era  Parker  Hayes  şi 
era  cum  nu  se  poate  mai  evident.  Tipul  pur  şi  simplu  saliva. 

Expresia  de  pe  chipul  lui  Travis  s-a  transformat  în  dezgust. 

— Parker  Hayes? 

Shepley  a tras-o  pe  America  de  mână. 

— Ne  duceam  să  luăm  prânzul.  N-ai  vrea  să  savurezi  mâncarea 
rafinată  de  la  bucătăria  cantinei  în  după-amiaza  asta? 

Drept  răspuns,  America  Ta  sărutat  din  nou,  iar  eu  şi  cu  Travis 
am  mers  în  urma  lor.  Mi-am  pus  tava  între  cea  a prietenei  mele  şi 
cea  a lui  Finch,  dar  Travis  nu  s-a  aşezat  pe  locul  lui  obişnuit  de  vizavi 
de  mine.  în  schimb,  s-a  aşezat  la  câteva  locuri  mai  departe.  Atunci 
mi-am  dat  seama  că  nu  spusese  mare  lucru  în  timp  ce  ne  îndrepta- 
serăm spre  cantină. 

— Trav,  eşti  bine?  l-am  întrebat. 

— Eu?  Sunt  bine,  de  ce?  a răspuns  el,  trăsăturile  chipului 
netezindu-i-se. 

— Ai  fost  tare  tăcut. 

Mai  mulţi  membri  ai  echipei  de  fotbal  s-au  apropiat  de  masă  şi 
s-au  aşezat,  râzând  zgomotos.  După  cum  îşi  învârtea  mâncarea  în 
farfurie,  Travis  părea  puţin  iritat. 

Chris  Jenks  a aruncat  un  cartof  prăjit  în  farfuria  lui  Travis. 

— Care-i  treaba,  Trav?  Am  auzit  că  i-ai  tras-o  Tinei  Martin.  Ţi-a 
tăvălit  azi  numele  în  noroi. 

— Gura,  Jenks!  a spus  Travis,  cu  ochii  în  farfurie. 


M-am  aplecat  în  faţă  în  aşa  fel  încât  uriaşul  musculos  care  şedea 
vizavi  de  Travis  să  beneficieze  din  plin  de  căutătura  mea  urâtă  pe 
care  i-am  aruncat-o. 

— Las-o  baltă,  Chris! 

Travis  m-a  privit  ţintă  în  ochi. 

— Abby,  pot  să-mi  port  şi  singur  de  grijă! 

— îmi  pare  rău,  eu. . . 

— Nu  vreau  să-ţi  pară  rău.  Nu  vreau  nimic  de  la  tine,  mi-a  trân- 
tit-o  el,  ridicându-se  brusc  de  la  masă  şi  ieşind  vijelios  pe  uşă. 

Finch  s-a  uitat  la  mine  cu  sprâncenele  ridicate. 

— Hei,  hei!  Despre  ce  era  vorba? 

Mi-am  înfipt  furculiţa  intr-un  cartof  şi  am  pufnit. 

— Nu  ştiu. 

Shepley  m-a  bătut  pe  spate. 

— Abby,  nu  e din  vina  ta. 

— I se  întâmplă  anumite  chestii,  a adăugat  America. 

— Ce  fel  de  chestii?  am  întrebat. 

Shepley  a ridicat  din  umeri  şi  şi-a  concentrat  atenţia  asupra 
propriei  farfurii. 

— Ar  fi  trebuit  să  ştii  până  acum  că  e nevoie  de  răbdare  şi  de  o 
atitudine  iertătoare  pentru  a fi  prietenă  cu  Travis.  Nu-i  pasă  decât 
de  sine. 

Am  clătinat  din  cap. 

— Acesta  e Travis  pe  care  îl  vede  toată  lumea. . . nu  Travis  pe  care 
îl  cunosc  eu. 

Shepley  s-a  aplecat  în  faţă. 

— Nu  e nicio  diferenţă.  Trebuie  să  te  laşi  dusă  de  val. 

După  ore,  am  mers  cu  America  la  apartament,  unde  am  desco- 
perit că  motocicleta  lui  lipsea.  Am  intrat  în  camera  lui  şi  m-am 
ghemuit  pe  pat,  punându-mi  capul  pe  braţe.  Deşi  petrecuserăm  atâta 
timp  împreună,  nu-mi  venea  să  cred  că  nu-mi  dădusem  seama  că  era 
ceva  ce-1  sâcâia.  Nu  numai  asta,  dar  mă  deranja  şi  faptul  că  America 
părea  să  ştie  ce  se  petrece,  iar  eu  nu. 

Respiraţia  mi-a  devenit  egală,  pleoapele,  grele;  n-a  mai  durat 
mult  până  ce  am  adormit.  Când  am  deschis  din  nou  ochii,  pe  fereastră 
se  zărea  cerul  întunecat  al  nopţii.  Din  camera  de  zi  se  auzeau  voci 
înăbuşite,  inclusiv  tonul  de  bas  al  lui  Travis.  M-am  târât  pe  hol  şi  am 
încremenit  când  mi- am  auzit  numele. 

— Abby  înţelege,  Trav.  Nu  te  pedepsi  singur,  a spus  Shepley. 

— Oricum  ai  de  gând  să  mergi  la  petrecerea  pentru  cupluri.  Ce 
e rău  în  a o invita?  l-a  întrebat  America. 

N-am  făcut  nicio  mişcare,  aşteptând  răspunsul  lui. 

— Nu  vreau  să-mi  dau  întâlniri  cu  ea,  vreau  să  fiu  în  preajma  ei. 
Ea e...  diferită. 

— Cum  adică  diferită ? a întrebat  America,  părând  iritată. 

— Nu  pune  botul  la  rahaturile  mele,  ceea  ce  e reconfortant. 
Chiar  tu  ai  spus-o,  Mare.  Nu  sunt  genul  ei.  Nu  este. . . cazul  cu  noi. 

— Eşti  mai  aproape  de  a fi  genul  ei  decât  ţi-ai  putea  da  seama. 

M-am  retras  cât  de  repede  am  putut,  iar  când  podeaua  de  scân- 
duri a scârţâit  sub  tălpile  mele  goale,  am  închis  uşa  de  la  dormitorul 
lui  Travis,  apoi  am  pornit  pe  hol. 

— Bună,  Abby,  m-a  salutat  America  zâmbind.  Ai  tras  un  pui  de 
somn? 

— Am  dormit  cinci  ore.  Mai  degrabă  o comă  decât  un  pui  de 
somn. 

Preţ  de  o clipă,  Travis  m-a  privit  lung,  iar  când  i-am  zâmbit,  a venit 
drept  spre  mine,  m-a  luat  de  mână  şi  m-a  condus  spre  dormitorul  lui. 
A închis  uşa,  iar  eu  am  simţit  cum  îmi  bubuie  inima  în  piept,  pregătin- 
du-mă  să-l  aud  spunând  ceva  menit  să-mi  zdrobească  ego-ul. 

S-a  încruntat. 

— îmi  pare  rău,  Pidge.  Am  fost  un  mârlan  cu  tine  mai  devreme. 

M-am  relaxat  puţin,  văzând  regretul  din  ochii  lui. 

— N-am  ştiut  că  eşti  supărat  pe  mine. 

— Nu  eram  supărat  pe  tine.  Am  prostul  obicei  să  mă  iau  de  cei 
la  care  ţin.  E o scuză  de  tot  rahatul,  ştiu,  dar  chiar  îmi  pare  rău,  a spus 
el,  cuprinzându-mă  în  braţe. 


Mi-am  lipit  obrazul  de  pieptul  lui,  liniştindu-mă. 

— De  ce  erai  supărat? 

— Nu  contează.  Singurul  lucru  care  mă  îngrijorează  eşti  tu. 

M-am  lăsat  pe  spate  pentru  a-1  privi. 

— Pot  să  mă  descurc  cu  toanele  tale. 

Mi-a  cercetat  chipul  preţ  de  câteva  momente  înainte  ca  un 
zâmbet  firav  să-i  apară  pe  buze. 

— Nu  ştiu  de  ce  mă  suporţi  şi  nu  ştiu  ce  m-aş  face  dacă  n-ai  fi  aşa. 

Simţeam  amestecul  de  miros  de  ţigări  şi  de  mentă  din  respiraţia 
lui  şi  i-am  privit  buzele,  corpul  meu  reacţionând  la  cât  de  aproape 
eram  de  el.  Expresia  lui  Travis  s-a  schimbat,  iar  respiraţia  i-a  devenit 
sacadată  — şi  el  remarcase. 

S-a  aplecat  uşor  şi  am  sărit  amândoi  când  i-a  sunat  telefonul.  A 
oftat,  scoţându-1  din  buzunar. 

— Da.  Hoffman ? Dumnezeule...  bine.  O să  fie  ceva  simplu. 
Jefferson? 

M-a  privit  şi  mi-a  făcut  cu  ochiul. 

— Vom  fi  acolo. 

A închis  şi  m-a  luat  de  mână. 

— Era  Adam,  i-a  spus  lui  Shepley.  Brady  Hoffman  va  fi  la 
Jefferson  în  nouăzeci  de  minute. 

Shepley  a dat  aprobator  din  cap  şi  s-a  ridicat,  scoţându-şi  mobilul 
din  buzunar.  A tastat  rapid  informaţia,  trimiţând  SMS-uri  cu  invi- 
taţii celor  care  ştiau  de  Cerc.  Acelor  aproximativ  zece  membri  de  pe 
lista  lor  şi  aşa  mai  departe,  până  ce  toţi  membrii  aveau  să  ştie  unde 
urma  să  aibă  loc  lupta. 

— Poftim,  a spus  America  zâmbind.  Am  face  mai  bine  să  ne 
dichisim. 

Atmosfera  din  apartament  era  tensionată  şi,  în  acelaşi  timp, 
vioaie.  Travis  părea  să  fie  cel  mai  puţin  afectat,  trăgându-şi  ghetele  şi 
un  tricou  alb  de  parcă  urma  să  mergem  să  facem  o plimbare. 

America  m-a  condus  pe  hol  spre  dormitorul  lui  Travis  şi  s-a 
încruntat. 

— Abby,  trebuie  să  te  schimbi.  Nu  poţi  să  porţi  asta  la  lupte. 

— Data  trecută  am  fost  îmbrăcată  cu  o afurisită  de  jachetă  şi  n-ai 
spus  nimic!  am  protestat  eu. 

— Data  trecută  n-am  crezut  că  o să  mergi.  Ţine,  mi-a  aruncat  ea 
hainele,  îmbracă-te  cu  astea. 

— N-o  să  mă  îmbrac  cu  aşa  ceva! 

— Haideţi  să  mergem!  a strigat  Shepley  din  camera  de  zi. 

— Grăbeşte-te!  mi-a  poruncit  America,  alergând  în  camera  lui 
Shepley. 

Mi-am  tras  pe  mine  topul  galben  cu  decolteu  adânc  şi  mulat  pe 
corp,  jeanşii  cu  talie  joasă  pe  care  mi-i  aruncase  America,  apoi  m-am 
încălţat  cu  o pereche  de  pantofi  cu  tocuri  înalte,  trecându-mi  o perie 
prin  păr  în  timp  ce  traversam  grăbită  holul.  America  a ieşit  din  camera 
ei  purtând  o rochiţă  baby-doll  verde  şi  pantofi  asortaţi,  iar  când  am 
apărut  şi  eu,  Travis  şi  Shepley  stăteau  în  picioare  în  faţa  uşii. 

Travis  a rămas  cu  gura  căscată. 

— O,  la  naiba,  nu!  Vrei  să  fiu  omorât?  Trebuie  să  te  schimbi, 
Pidge. 

— Poftim?  l-am  întrebat,  ţinând  privirea  în  pământ. 

America  şi-a  pus  mâinile  în  şold. 

— Travis,  e drăguţă,  las-o  în  pace! 

Travis  m-a  luat  de  mână  şi  m-a  condus  pe  hol. 

— Pune-ţi  un  tricou  şi. . . şi  nişte  tenişi!  Ceva  comod. 

— Poftim?  De  ce7. 

— Deoarece  voi  fi  mai  îngrijorat  de  cine  se  uită  la  ţâţele  tale  în 
bluza  asta  decât  aş  fi  de  Hoffman,  a zis,  oprindu-se  la  uşa  camerei  sale. 

— Credeam  că  ai  spus  că  nu  dai  doi  bani  pe  ceea  ce  gândesc 

alţii. 

— Pigeon,  asta  e altă  poveste. 

Travis  s-a  uitat  în  jos  la  pieptul  meu,  apoi  în  sus,  la  faţa  mea. 

— Nu  poţi  să  porţi  asta  la  lupte,  aşa  că,  te  rog...  doar...  te  rog 
numai  să  te  schimbi,  a bâiguit  el,  împingându-mă  în  cameră  şi 
încuind  apoi  uşa. 


— Travis!  am  strigat. 

Mi-am  aruncat  pantofii  din  picioare  şi  m-am  încălţat  cu  pere- 
chea mea  de  tenişi  Converse.  Apoi  mi-am  scos  topul,  aruncându-1 
tocmai  în  cealaltă  parte  a camerei.  Mi-am  tras  peste  cap  primul 
tricou  de  bumbac  pe  care  am  pus  mâna,  apoi  am  rupt-o  la  fugă  pe 
hol,  oprindu-mă  în  cadrul  uşii. 

— E mai  bine  aşa?  am  pufnit,  prinzându-mi  părul  într-o  coadă 
de  cal. 

— Da!  a răspuns  Travis,  uşurat.  Hai  să  mergem! 

Am  alergat  până  în  parcare.  Am  sărit  pe  locul  din  spate  al 
motocicletei  lui  Travis  în  timp  ce  el  ambala  motorul  şi  am  pornit 
zburând  pe  strada  care  ducea  la  colegiu.  L-am  ţinut  strâns  de 
mijloc;  graba  de  a ieşi  pe  uşă  îmi  trimisese  un  val  de  adrenalină 
în  vene. 

Travis  a tras  la  marginea  trotuarului,  parcându-şi  motocicleta 
în  întunericul  din  spatele  clădirii  Jefferson  pentru  Ştiinţe  Umaniste. 
Şi-a  împins  ochelarii  de  soare  pe  creştet  şi  m-a  luat  de  mână,  zâmbin- 
du-mi,  în  timp  ce  ne  strecuram  în  spatele  clădirii.  S-a  oprit  în  faţa 
unei  ferestre  deschise,  aproape  de  sol. 

Am  făcut  ochii  mari  când  mi-am  dat  seama. 

— Glumeşti? 

Travis  a zâmbit. 

— Aceasta  este  intrarea  pentru  VIP-uri.  Ar  trebui  să  vezi  cum 
intră  restul  lumii. 

Am  clătinat  din  cap  în  timp  ce  el  îşi  vâra  picioarele  prin  fereastră, 
apoi  a dispărut.  M-am  aplecat  şi  am  strigat  în  întuneric: 

— Travis! 

— Sunt  aici  jos,  Pidge.  Vâră-ţi  mai  întâi  picioarele,  te  prind  eu. 

— Nu  eşti  în  toate  minţile  tale  afurisite  dacă  îţi  închipui  că  sar 
fără  să  văd  nimic. 

— Te  prind  eu!  îţi  promit!  Acum  mişcă-ţi  fundu-ncoa’! 

Am  oftat,  atingându-mi  fruntea  cu  mâna. 

— E o nebunie! 

M-am  aşezat  jos,  apoi  m-am  târât  până  ce  jumătate  din  corp  îmi 
atârna  în  întuneric.  M-am  întors  pe  burtă  şi  mi-am  întins  degetele 
de  la  picioare,  pipăind  pentru  a găsi  podeaua.  Am  aşteptat  ca  picioa- 
rele mele  să  atingă  mâna  lui  Travis,  dar  mi-au  alunecat  mâinile  şi  nu 
m-am  mai  ţinut  de  nimic,  scâncind  când  am  căzut  pe  spate.  O pereche 
de  mâini  m-au  apucat  şi  am  auzit  vocea  lui  Travis  în  întuneric. 

— Cazi  ca  o fată,  a chicotit  el. 

Mi-a  pus  picioarele  pe  pământ,  apoi  m-a  tras  mai  departe,  în 
întuneric.  După  vreo  zece  paşi  am  auzit  glasurile  familiare  care 
strigau  cifre  şi  nume,  apoi  încăperea  s-a  luminat.  într-un  colţ  era  un 
felinar  care  arunca  suficientă  lumină  cât  să-i  disting  faţa  lui  Travis. 

— Ce  facem? 

— Aşteptăm.  Adam  trebuie  să-şi  ţină  discursul  înainte  ca  eu  să 
intru. 

N-aveam  astâmpăr. 

— Oare  ar  trebui  să  aştept  aici  sau  ar  trebui  să  intru?  Unde  mă 
duc  atunci  când  începe  lupta?  Unde  vor  fi  Shep  şi  Mare? 

— Ei  s-au  dus  pe  dincolo.  Pur  şi  simplu  urmează-mă.  Nu  te  trimit 
la  rechinii  ăia  singură.  Stai  lângă  Adam;  el  va  avea  grijă  să  nu  fii  călcată 
în  picioare.  Nu  pot  să  te  protejez  şi  să  trag  pumni  în  acelaşi  timp. 

— Călcată  în  picioare? 

— în  seara  asta  vor  fi  şi  mai  mulţi  oameni.  Brady  Hoffman  e de 
la  State.  Ei  îşi  au  propriul  Cerc  acolo.  Vor  fi  gaşca  noastră  şi  gaşca  lor, 
aşa  că  publicul  o va  lua  razna. 

— Ai  emoţii?  l-am  întrebat. 

Mi-a  zâmbit,  uitându-se  în  jos  la  mine. 

— Nu.  Totuşi,  tu  pari  puţin  emoţionată. 

— Poate,  am  recunoscut  eu. 

— Dacă  asta  te  face  să  te  simţi  mai  bine,  n-o  să-l  las  să  mă  atingă. 
N-o  să-l  las  nici  măcar  să-mi  tragă  una  pentru  fanii  lui. 

— Cum  ai  de  gând  să  reuşeşti  asta ? 

A ridicat  din  umeri. 

— De  obicei  îi  las  să-mi  tragă  una  — ca  să  par  cinstit. 


— Tu?  Le  permiţi  oamenilor  să  te  lovească ? 

— Cât  de  distractiv  ar  fi  să-i  masacrez  fără  să-i  las  să-mi  tragă  şi 
ei  una?  Nu  e bine  pentru  afacere,  nimeni  n-ar  mai  paria  împotriva 
mea. 

— Ce  rahat,  am  spus,  încrucişându-mi  braţele  la  piept. 

Travis  a ridicat  o sprânceană. 

— Crezi  că-ţi  torn  gogoşi? 

— Nu  prea-mi  vine  să  cred  că  eşti  pocnit  numai  atunci  când  le 
permiţi  tu  s-o  facă. 

— Ai  vrea  să  pui  pariu  pe  asta,  Abby  Abernathy?  a zâmbit  el,  plin 
de  însufleţire. 

Am  zâmbit. 

— Accept  pariul  ăsta.  Cred  că  el  o să-ţi  ardă  una. 

— Şi  dacă  n-o  s-o  facă?  Ce  câştig?  m-a  întrebat. 

Am  ridicat  din  umeri  în  vreme  ce  ţipetele  de  dincolo  de  perete 
se  transformau  intr-un  urlet.  Adam  a salutat  mulţimea,  apoi  a trecut 
în  revistă  regulile. 

Travis  a zâmbit  cu  gura  până  la  urechi. 

— Dacă  tu  câştigi,  mă  lipsesc  o lună  de  sex. 

Am  ridicat  o sprânceană,  iar  el  a zâmbit  iar. 

— Dar  dacă  eu  câştig,  va  trebui  să  stai  o lună  cu  mine. 

— Poftim ? Oricum  stau  cu  tine!  Ce  fel  de  pariu  mai  e şi  ăsta?  am 
strigat  pentru  a acoperi  zgomotul. 

— Azi  au  reparat  boilerele  de  la  Morgan,  a spus  Travis  zâmbind 
şi  clipind  din  ochi. 

Un  zâmbet  superior  mi-a  destins  trăsăturile  atunci  când  l-am 
auzit  pe  Adam  strigându-1  pe  Travis. 

— Merită  orice  să  te  văd  practicând  abstinenţa  timp  de  o lună. 

Travis  m-a  sărutat  pe  obraz,  apoi  a ieşit,  mândru  şi  pregătit. 
L-am  urmat,  iar  când  am  traversat  holul  pentru  a intra  în  cealaltă 
încăpere,  m-am  speriat  văzând  numărul  de  oameni  adunaţi  laolaltă 
în  spaţiul  strâmt.  Nu  erau  locuri  decât  în  picioare,  iar  îmbrânce- 
lile şi  ţipetele  nu  făceau  decât  să  se  amplifice  odată  ce  pătrundeai 

în  încăpere.  Travis  a dat  din  cap  în  direcţia  mea,  apoi  am  simţit  pe 
umeri  mâna  lui  Adam,  care  mă  trăgea  lângă  el. 

M-am  aplecat  la  urechea  lui  Adam. 

— Pariez  două  sute  pe  Travis,  i-am  spus. 

Adam  s-a  arătat  surprins  când  am  scos  din  buzunar  două  bancnote 
cu  Benjamin.  A întins  palma,  iar  eu  i-am  trântit  bancnotele  în  mână. 

— Nu  eşti  Pollyanna2  aşa  cum  credeam  eu  că  eşti!  a spus  el, 
examinându-mă  scurt. 

Brady  era  cel  puţin  cu  un  cap  mai  înalt  decât  Travis,  iar  eu  am 
icnit  când  i-am  văzut  stând  faţă-n  faţă.  Brady  era  masiv,  de  două  ori 
cât  Travis,  şi  era  tot  numai  muşchi.  N-am  putut  să-i  văd  expresia  lui 
Travis,  dar  era  evident  că  Brady  voia  sânge. 

Adam  şi-a  lipit  buzele  de  urechea  mea: 

— Puştoaico,  s-ar  putea  să  vrei  să-ţi  protejezi  urechile. 

Mi-am  acoperit  urechile  cu  mâinile  şi  Adam  a suflat  în  goarnă, 
în  loc  să-l  atace,  Travis  s-a  dat  câţiva  paşi  mai  în  spate.  Brady  s-a 
răsucit  şi  Travis  s-a  lăsat  în  jos,  spre  dreapta.  Brady  s-a  răsucit  din 
nou,  iar  Travis  s-a  eschivat,  făcând  un  pas  în  partea  opusă. 

— Ce  dracu’?  Travis,  ăsta  nu-i  un  meci  de  box!  a ţipat  Adam. 

Travis  i-a  tras  un  pumn  în  nas  lui  Brady.  în  acel  moment,  volumul 
sonor  din  subsol  era  asurzitor.  Travis  i-a  aplicat  lui  Brady  un  croşeu 
de  stânga  în  maxilar,  iar  eu  mi-am  dus  mâinile  la  gură  în  clipa  în  care 
Brady  a încercat  să-i  tragă  nişte  pumni,  dar  aceştia  nimereau  în  gol. 
Brady  s-a  prăbuşit  peste  oamenii  lui  atunci  când  Travis  i-a  ars  un  cot 
în  plină  figură.  Exact  când  am  crezut  că  era  aproape  gata,  Brady  a 
apărut  răsucindu-se  din  nou.  Lovitură  după  lovitură,  iar  Brady  părea 
să  nu  poată  ţine  pasul.  Amândoi  erau  acoperiţi  de  transpiraţie  şi  am 
icnit  când  Brady  a ratat  încă  o lovitură,  dând  cu  pumnul  intr-un  stâlp 
de  ciment.  Când  s-a  chircit  de  durere,  ocrotindu-şi  pumnul  rănit, 
Travis  s-a  năpustit  asupra  lui. 


Personajul  principal  din  romanul  omonim  al  scriitoarei  Eleanor  H.  Porter  (1868- 
1920).  Numele  „Pollyanna"  a devenit  un  termen  popular  pentru  cineva  care  are,  la  fel 
ca  personajul,  aceeaşi  perspectivă  optimistă  asupra  vieţii. 


Era  neobosit,  mai  întâi  aplicându-i  un  genunchi  în  faţă  lui  Brady, 
apoi  cărându-i  la  pumni  întruna  până  ce  Brady  s-a  clătinat  şi  a căzut 
la  pământ.  Decibelii  au  explodat  când  Adam  s-a  dus  să  arunce  pânza 
roşie  peste  chipul  însângerat  al  lui  Brady. 

Travis  a dispărut  în  spatele  fanilor  lui,  iar  eu  m-am  lipit  de  perete, 
bâjbâind  pentru  a-mi  găsi  drumul  spre  uşa  prin  care  intraserăm. 
Faptul  că  am  dat  peste  felinar  a fost  o mare  uşurare.  Mă  temeam  să 
nu  fiu  împinsă  şi  călcată  în  picioare. 

Am  stat  cu  ochii  lipiţi  de  cadrul  uşii,  aşteptând  ca  mulţimea  să  se 
reverse  în  cămăruţă.  După  mai  multe  minute  şi  fără  urmă  de  Travis, 
m-am  pregătit  să  mă  retrag  spre  fereastră.  Nu  era  suficient  de  sigur 
să  bântui  prin  zonă,  cu  atâţia  oameni  care  încercau  să  iasă  toţi  în 
acelaşi  timp. 

Exact  când  am  păşit  în  întuneric,  am  simţit  betonul  zgrunţuros 
sub  tălpi.  Travis  mă  căuta  panicat. 

— Pigeon! 

— Sunt  aici!  am  strigat,  alergând  în  braţele  lui. 

Travis  a privit  în  jos  şi  s-a  încruntat. 

— M-ai  speriat  îngrozitor!  Aproape  că  a trebuit  să  iniţiez  o altă 
luptă  ca  să  te  găsesc. . . într-un  final  am  ajuns  aici  şi  tu  dispăruseşi! 

— Mă  bucur  că  te-ai  întors.  Nu  ardeam  de  nerăbdare  să  încerc  să 
găsesc  drumul  prin  întuneric. 

De  pe  chip  i s-a  şters  orice  urmă  de  îngrijorare  şi  mi-a  zâmbit  cu 
gura  până  la  urechi. 

— Cred  că  ai  pierdut  pariul. 

Adam  a apărut  călcând  apăsat,  s-a  uitat  la  mine,  apoi  la  Travis, 
încruntându-se. 

— Trebuie  să  vorbim. 

Travis  mi-a  făcut  cu  ochiul. 

— Rămâi  aici.  Mă  întorc  imediat. 

Au  dispărut  amândoi  în  întuneric.  Adam  a ridicat  de  câteva  ori 
tonul,  dar  n-am  înţeles  ce  spunea.  Travis  s-a  întors,  îndesându-şi  în 
buzunar  un  teanc  de  bancnote,  apoi  mi-a  zâmbit. 

— Vei  avea  nevoie  de  mai  multe  haine. 

— Chiar  ai  de  gând  să  mă  obligi  să  stau  cu  tine  timp  de  o lună ? 

— Tu  nu  m-ai  fi  obligat  să  nu  fac  sex  o lună? 

Am  izbucnit  în  râs,  convinsă  fiind  că  aşa  aş  fi  procedat. 

— Mai  bine  ne  oprim  la  Morgan. 

Travis  radia. 

— Asta  ar  trebui  să  fie  ceva  interesant. 

Trecând  pe  lângă  noi,  Adam  mi-a  îndesat  în  palmă  câştigurile 
mele,  apoi  a dispărut  în  mulţimea  care  se  rărea. 

Travis  a ridicat  întrebător  din  sprânceană: 

— Ai  pariat? 

Am  zâmbit  înălţând  din  umeri. 

— M-am  gândit  că  ar  trebui  să  am  parte  de  o experienţă 
completă. 

M-a  condus  spre  fereastră,  apoi  s-a  târât  afară,  întorcându-se  să 
mă  ajute  să  ies  şi  eu  în  aerul  proaspăt  al  nopţii.  Greierii  ţârâiau  în 
întuneric,  oprindu-se  doar  atât  cât  să  ne  lase  să  trecem.  Iarba  care 
mărginea  aleea  se  unduia  în  bătaia  brizei  uşoare,  amintindu-mi  de 
sunetul  oceanului  atunci  când  eram  destul  de  aproape  încât  să  aud 
valurile  spărgându-se  de  ţărm.  Nu  era  prea  cald  şi  nici  prea  rece;  era 
o seară  perfectă. 

— Pentru  numele  lui  Dumnezeu,  ai  vrea  să  stau  cu  tine?  l-am 
întrebat. 

Travis  a ridicat  din  umeri,  vârându-şi  mâinile  în  buzunare. 

— Nu  ştiu.  E mult  mai  bine  când  eşti  prin  preajmă. 

Căldura  şi  sentimentul  de  bine  din  vorbele  lui  au  pierit  iute  la 
vederea  petelor  de  roşu  de  pe  tricoul  său. 

— îhh!  Ai  sânge  peste  tot. 

Travis  s-a  examinat  cu  indiferenţă,  apoi  a deschis  uşa,  făcân- 
du-mi  semn  să  intru.  Am  dat  peste  Kara,  care  învăţa  aşezată  pe  patul 
ei. 

— Au  reparat  boilerele  azi- dimineaţă,  mi-a  spus  ea. 

— Am  auzit,  i-am  zis,  cotrobăind  prin  dulap. 


— Bună,  a salutat-o  Travis. 

Kara  a strâmbat  din  nas  în  timp  ce-i  studia  înfăţişarea  — era 
transpirat  şi  plin  de  pete  de  sânge. 

— Travis,  ea  e Kara  Lin,  colega  mea  de  cameră,  Kara,  el  e Travis 
Maddox. 

— Mă  bucur  să  te  cunosc,  a spus  Kara,  împingându-şi  ochelarii 
pe  nas. 

A aruncat  o privire  spre  sacoşele  mele  burduşite. 

— Te  muţi? 

— Nu.  Am  pierdut  un  pariu. 

Travis  a izbucnit  în  râs,  apoi  mi-a  luat  bagajul. 

— Gata? 

— Mda.  Cum  o să  ducem  toate  astea  la  apartamentul  tău? 
Suntem  cu  motocicleta. 

Travis  mi-a  zâmbit  şi  şi-a  scos  mobilul.  A dus  bagajul  în  stradă, 
iar  câteva  minute  mai  târziu,  maşina  lui  Shepley,  un  Charger  negru 
de  colecţie,  a tras  lângă  noi. 

Geamul  din  dreapta  a fost  lăsat  în  jos  şi  America  a scos  capul 
afară. 

— Bună,  Chickie! 

— Bună  şi  ţie!  Boilerele  de  la  Morgan  funcţionează  iar,  mai  stai 
la  Shepley? 

Mi-a  făcut  cu  ochiul. 

— Mda,  m-am  gândit  să  mai  stau  şi  în  seara  asta.  Am  auzit  că  ai 
pierdut  un  pariu. 

înainte  să  fi  apucat  să  spun  ceva,  Travis  a închis  portbagajul,  iar 
Shep  a demarat,  America  icnind  când  a căzut  pe  spate  în  maşină. 

Ne-am  îndreptat  spre  Harley-ul  lui  şi  a aşteptat  să  mă  instalez  pe 
locul  din  spate.  Când  l-am  prins  cu  ambele  braţe  de  mijloc,  şi-a  pus 
palma  peste  a mea. 

— Mă  bucur  că  în  seara  asta  eşti  aici,  Pidge.  în  viaţa  mea  nu 
m-am  mai  distrat  aşa  de  bine  în  timpul  unei  lupte. 

Mi-am  lipit  bărbia  de  umărul  lui  şi  am  zâmbit. 

— Asta  s-a  întâmplat  fiindcă  ai  încercat  să  câştigi  pariul. 

Şi-a  întors  capul  spre  mine. 

— Bineînţeles  c-am  încercat. 

în  ochii  săi  nu  exista  niciun  pic  de  amuzament.  Era  serios  şi  voia 
ca  eu  să  văd  asta.  Mi-am  arcuit  sprâncenele. 

— De  asta  erai  aşa  de  prost  dispus  azi?  Fiindcă  ştiai  că  reparaseră 
boilerele  şi  că  eu  aveam  să  plec  în  seara  asta? 

Travis  nu  mi-a  răspuns;  s-a  mulţumit  doar  să-mi  zâmbească 
în  timp  ce  a pornit  motocicleta.  Am  parcurs  drumul  spre  aparta- 
ment cu  o viteză  neobişnuit  de  mică.  La  fiecare  semafor,  Travis  fie 
îmi  acoperea  mâinile  cu  ale  lui,  fie  îşi  punea  o mână  pe  genunchii 
mei.  Liniile  de  demarcaţie  se  estompau  din  nou  şi  mă  întrebam  cum 
aveam  să  petrecem  o lună  împreună  fără  să  stricăm  totul.  Capetele 
prieteniei  noastre,  lăsate  libere,  se  încâlciseră  intr-un  mod  pe  care  nu 
mi  l-aş  fi  imaginat  niciodată. 

Când  am  ajuns  în  parcarea  blocului,  Chargerul  lui  Shepley  se 
afla  la  locul  său  obişnuit. 

M-am  oprit  în  faţa  scărilor. 

— Nu-mi  place  să  intru  după  ce  ei  au  ajuns  acasă.  Am  senzaţia 
că  îi  întrerupem. 

— Obişnuieşte-te!  Aici  va  fi  casa  ta  pentru  următoarele  patru 
săptămâni,  mi-a  spus  Travis  zâmbind,  după  care  s-a  întors  cu  spatele 
la  mine.  Urcă! 

— Poftim?  l-am  întrebat  şi  am  zâmbit  şi  eu. 

— Haide,  te  duc  în  cârcă! 

Am  chicotit  şi  am  încălecat  în  spatele  lui,  unindu-mi  degetele 
peste  pieptul  lui,  în  timp  ce  urcam  treptele.  America  a deschis  uşa 
înainte  să  ajungem  sus  şi  a zâmbit. 

— Ia  uitaţi-vă  la  voi  doi!  Dacă  n-aş  fi  ştiut. . . 

— Las-o  baltă,  Mare,  i-a  strigat  Shepley  de  pe  canapea. 

America  a zâmbit  de  parcă  ar  fi  spus  prea  mult,  apoi  a deschis 
uşa  larg  astfel  încât  să  putem  încăpea  amândoi.  Travis  s-a  lăsat  să 
cadă  pe  fotoliul  rabatabil.  Am  ţipat  când  s-a  lăsat  pe  mine. 


— Trav,  eşti  îngrozitor  de  vesel  în  seara  asta.  De  unde  ţi  se  trage? 
l-a  întrebat  America. 

M-am  aplecat  să-i  văd  chipul.  Nu-1  mai  văzusem  nicicând  aşa 
de  încântat. 

— Mare,  tocmai  am  câştigat  un  purcoi  de  bani.  De  două  ori  mai 
mulţi  decât  am  crezut  că  aş  putea.  De  ce  n-aş  fi  bucuros? 

America  i-a  zâmbit  superior. 

— Ba  nu,  e altceva,  a spus,  urmărind  cu  privirea  cum  Travis  mă 
bătea  pe  coapsă. 

Avea  dreptate;  el  era  diferit.  Emana  pace,  aproape  ca  şi  cum  un 
nou  sentiment  de  mulţumire  se  instalase  în  sufletul  său. 

— Mare,  a avertizat-o  Shepley. 

— Bine,  vorbim  despre  altceva.  Abby,  nu  te-a  invitat  Parker  la 
petrecerea  Sig  Tau  de  la  sfârşitul  acestei  săptămâni? 

Lui  Travis  i-a  pierit  zâmbetul  şi  s-a  întors  spre  mine,  aşteptând 
un  răspuns. 

— Ăăă. . . cum?  Nu  mergem  cu  toţii? 

— Eu  voi  fi  acolo,  a spus  Shepley,  nefiind  atent,  căci  se  uita  la 
televizor. 

— Şi  asta  înseamnă  că  şi  eu  merg,  a spus  America,  uitându-se 
răbdătoare  la  Travis. 

Travis  m-a  privit  preţ  de  o clipă,  apoi  m-a  înghiontit. 

— Vine  să  te  ia  sau  ceva  de  genul  ăsta? 

— Nu,  el  doar  mi-a  spus  de  petrecere. 

America  a zâmbit  răutăcios,  aproape  exultând  de  nerăbdare. 

— Totuşi,  a zis  că  vă  vedeţi  acolo.  Chiar  e un  drăguţ. 

Iritat,  Travis  i-a  aruncat  o căutătură  urâtă,  apoi  s-a  uitat  la 
mine. 

— Te  duci? 

— I-am  spus  că  mă  duc,  am  ridicat  eu  din  umeri.  Tu  mergi? 

— Da,  a spus  el  fără  să  ezite. 

Shepley  şi-a  îndreptat  atenţia  spre  Travis. 

— Săptămâna  trecută  ai  zis  că  nu  mergi. 

— M-am  răzgândit,  Shep.  Care-i  problema? 

— Niciuna,  a mormăit  el,  retrăgându-se  în  dormitorul  lui. 

America  s-a  uitat  urât  la  Travis. 

— Ştii  prea  bine  care  e problema,  i-a  spus  ea.  De  ce  nu  încetezi 
să-l  înnebuneşti  şi  s-o  termini  cu  asta? 

S-a  dus  să  i se  alăture  lui  Shepley  în  camera  lui,  iar  vocile  lor  s-au 
transformat  în  şoapte  murmurate  în  spatele  uşii  închise. 

— Păi,  mă  bucur  că  ştie  toată  lumea,  am  spus. 

Travis  s-a  ridicat. 

— Am  de  gând  să  fac  un  duş  rapid. 

— Se  întâmplă  ceva  cu  ei?  l-am  întrebat. 

— Nu,  el  e paranoic. 

— E din  cauza  noastră,  am  dat  eu  glas  gândurilor  mele. 

Lui  Travis  i s-au  luminat  ochii  şi  a dat  aprobator  din  cap. 

— Ce  e?  l-am  întrebat  suspicioasă. 

— Ai  dreptate.  E din  cauza  noastră.  Să  nu  adormi,  bine?  Vreau 
să  vorbesc  ceva  cu  tine. 

A făcut  câţiva  paşi  cu  spatele,  apoi  a dispărut  dincolo  de  uşa  băii. 
Mi-am  răsucit  pe  degete  o şuviţă  de  păr,  meditând  la  felul  în  care 
accentuase  cuvântul  noi  şi  la  cum  arăta  când  o spusese.  M-am  întrebat 
dacă  existaseră  vreodată  liniile  şi  dacă  nu  cumva  eram  singura  care 
mai  considera  că  Travis  şi  cu  mine  eram  doar  prieteni. 

Shepley  a ieşit  vijelios  din  camera  lui,  iar  America  a alergat  după 
el. 

— Shep,  te  rog,  nu!  l-a  implorat  ea. 

El  a aruncat  o privire  înspre  uşa  băii,  apoi  spre  mine.  Vocea  îi  era 
joasă,  dar  furioasă. 

— Abby,  ai  promis!  Când  ţi-am  spus  să  laşi  baltă  judecata,  n-am 
vrut  să  spun  să  vă  implicaţi  într-o  relaţie.  Am  crezut  că  sunteţi  doar 
prieteni! 

— Asta  şi  suntem,  i-am  spus,  uimită  de  atacul  lui  surprinzător. 

— Ba  nu,  nu  sunteţi!  a spus  el. 

Se  făcuse  foc  şi  pară. 


America  l-a  atins  pe  umăr. 

— Scumpule,  ţi-am  spus  că  o să  fie  bine. 

El  i-a  dat  mâna  la  o parte. 

— Mare,  de  ce  muşamalizezi  totul?  Ţi-am  spus  că  asta  se  va 
întâmpla! 

Ea  i-a  cuprins  faţa  cu  ambele  mâini. 

— Iar  eu  ţi-am  spus  că  nu  se  va  întâmpla!  N-ai  încredere  în 
mine? 

Shepley  a oftat,  s-a  uitat  la  ea,  apoi  la  mine  şi  s-a  dus  spre  camera 
lui,  cu  paşi  apăsaţi. 

America  s-a  lăsat  să  cadă  pe  fotoliul  rabatabil,  pufnind. 

— Nu  reuşesc  să-l  fac  să  priceapă  că,  dacă  tu  şi  cu  Travis  o faceţi 
sau  nu,  asta  nu  ne  va  afecta  pe  noi.  Dar  s-a  ars  de  prea  multe  ori.  Nu 
mă  crede. 

— Mare,  ce  tot  spui  tu  acolo?  Travis  şi  cu  mine  nu  suntem 
împreună.  Suntem  doar  prieteni.  L-ai  auzit  mai  devreme...  eu  nu-1 
interesez  în  felul  ăsta. 

— Tu  ai  auzit  asta? 

— Păi,  da. 

— Şi  crezi? 

Am  ridicat  din  umeri. 

— Nu  contează.  Nu  se  va  întâmpla.  Oricum,  mi-a  zis  că  nu  mă 
vede  în  felul  ăsta.  în  plus,  el  este  total  împotriva  angajamentelor,  cu 
greu  aş  putea  găsi  o prietenă  în  afară  de  tine  care  nu  s-a  culcat  cu  el, 
iar  eu  nu  pot  să  fac  faţă  toanelor  lui.  Nu  pot  să  cred  că  Shep  crede 
altceva. 

— Asta  fiindcă  nu  numai  că  îl  ştie  pe  Travis...  a şi  vorbit  cu 
Travis,  Abby. 

— Ce  vrei  să  spui? 

— Mare?  a strigat-o  Shep  din  dormitor. 

America  a oftat. 

— Eşti  cea  mai  bună  prietenă  a mea.  Uneori  cred  că  te  cunosc 
mai  bine  decât  te  cunoşti  tu.  Vă  văd  împreună  şi  singura  diferenţă 

între  mine  cu  Shep  şi  între  tine  cu  Travis  este  că  noi  facem  sex.  în 
afară  de  asta?  Absolut  nicio  diferenţă. 

— Ba  există  o mare,  uriaşă  diferenţă.  Aduce  Shep  acasă  fete  în 
fiecare  seară?  Tu  te  duci  mâine  la  petrecere  să-ţi  pierzi  vremea  cu 
vreun  tip  cu  un  imens  potenţial  pentru  întâlniri?  Mare,  tu  ştii  că 
n-am  cum  să  mă  implic  într-o  relaţie  cu  Travis.  Nici  măcar  nu  ştiu 
de  ce  discutăm  pe  tema  asta. 

Expresia  de  pe  chipul  ei  s-a  transformat  în  dezamăgire. 

— Abby,  eu  nu-mi  închipui  lucruri.  în  ultima  lună  ai  petrecut  cu 
el  aproape  fiecare  clipă.  Recunoaşte,  ai  nişte  sentimente  pentru  el. 

— Las-o  baltă,  Mare!  i-a  cerut  Travis,  strângându-şi  prosopul  în 
jurul  taliei. 

Am  tresărit  amândouă  la  auzul  vocii  lui  Travis,  iar  când  privi- 
rile ni  s-au  întâlnit,  am  văzut  că  veselia  îi  pierise.  A luat-o  spre  hol 
fără  să  mai  scoată  un  cuvânt,  iar  America  m-a  privit  cu  o expresie 
de  tristeţe. 

— Cred  că  faci  o greşeală,  a şoptit  ea.  N-ai  nevoie  să  te  duci  la 
petrecerea  aia  ca  să  te  întâlneşti  cu  un  tip,  îl  ai  aici  pe  ăsta  care  e 
nebun  după  tine,  mi-a  spus,  lăsându-mă  singură. 

M-am  legănat  în  fotoliul  rabatabil,  lăsând  ca  tot  ceea  ce  se  întâm- 
plase în  decursul  ultimei  săptămâni  să  mi  se  deruleze  iar  în  minte. 
Shepley  era  supărat  pe  mine,  America  era  dezamăgită  de  mine,  iar 
Travis. . . trecuse  de  la  a fi  mai  fericit  ca  niciodată  la  a fi  atât  de  ofensat 
încât  rămăsese  fără  cuvinte.  Prea  neliniştită  să  mă  bag  în  pat  cu  el, 
am  privit  cum  ceasul  înainta  din  minut  în  minut. 

Trecuse  o oră  când  Travis  a ieşit  din  camera  lui  pe  hol.  Când  a 
apărut  după  colţ,  mă  aşteptam  să-mi  ceară  să  vin  în  pat,  dar  el  era 
îmbrăcat  şi  ţinea  în  mână  cheile  de  la  motocicletă.  Ochelarii  îi  ascun- 
deau ochii,  iar  înainte  de  a pune  mâna  pe  clanţa  uşii,  şi-a  vârât  o 
ţigară  în  gură. 

— Pleci?  l-am  întrebat,  îndreptându-mă  de  spate. 

— Ies,  a spus,  deschizând  uşa  brusc,  apoi  trântind-o  în  urma 


lui. 


M-am  lăsat  din  nou  pe  spate  şi  am  pufnit.  Devenisem  cumva 
personajul  rău  şi  habar  n-aveam  cum  reuşisem  să  ajung  acolo. 

Când  ceasul  de  pe  televizor  a afişat  ora  două  dimineaţa,  m-am 
decis  în  sfârşit  să  mă  duc  la  culcare.  Patul  părea  gol  fără  el,  iar  ideea 
de  a-1  suna  pe  mobil  mi  se  tot  răsucea  în  minte.  Aproape  că  ador- 
misem când  am  auzit  zgomotul  motocicletei  lui  Travis  intrând  în 
parcare.  La  scurt  timp  după  aceea  s-au  auzit  două  portiere  trântin- 
du-se  şi  mai  multe  perechi  de  paşi  urcând  pe  scări.  Travis  n-a  nimerit 
gaura  cheii,  dar  apoi  uşa  s-a  deschis.  Râdea  şi  mormăia,  apoi  am  mai 
auzit  nu  una,  ci  două  glasuri  de  femei.  Chicotitul  lor  a fost  întrerupt 
de  un  sunet  distinct  de  sărut  şi  de  un  geamăt.  Am  simţit  cum  mi  se 
îngreunează  inima  şi  m-am  enervat  pe  loc  că  aveam  asemenea  trăiri. 
Am  închis  cu  putere  ochii  când  una  dintre  fete  a scâncit,  iar  apoi  am 
fost  sigură  că  următorul  zgomot  a fost  cel  produs  de  ei  trei  prăbuşin- 
du-se  pe  canapea. 

M-am  gândit  să  merg  la  America  şi  să-i  cer  cheile,  dar  uşa  lor 
se  vedea  perfect  de  pe  canapea,  şi  n-aveam  tăria  să  fiu  martora  celor 
petrecute  pe  canapea,  împreună  cu  zgomotele  care  veneau  dinspre 
camera  de  zi.  Când  uşa  s-a  deschis  brusc,  mi-am  vârât  capul  sub 
pernă  şi  am  închis  ochii.  Travis  a traversat  camera,  a deschis  sertarul 
noptierei,  a luat  ceva  din  vasul  cu  prezervative,  apoi  a închis  sertarul 
şi  a fugit  pe  hol.  Fetele  au  chicotit  cam  o jumătate  de  oră,  apoi  s-a 
lăsat  linişte. 

Câteva  secunde  mai  târziu,  gemete,  mormăieli  şi  ţipete  au  umplut 
apartamentul.  Părea  că  în  camera  de  zi  se  turna  un  film  pornografic. 
Mi-am  acoperit  faţa  cu  palmele,  clătinând  din  cap.  Oricare  fuseseră 
liniile  care  se  estompaseră  sau  dispăruseră  în  ultimele  zile,  în  locul 
lor  se  ridicase  un  zid  impenetrabil  de  piatră.  Travis  era  Travis,  iar  noi 
eram,  fură  putinţă  de  tăgadă,  prieteni  şi  nimic  altceva  decât  prieteni. 

Ţipetele  şi  celelalte  zgomote  scârboase  au  încetat  după  o oră,  dar 
au  urmat  mormăielile  femeilor  după  ce  au  fost  expediate.  Travis  a 
făcut  duş  şi  s-a  prăbuşit  pe  partea  lui  de  pat,  întorcându-se  cu  spatele 
la  mine.  Chiar  şi  după  ce  făcuse  duş  mirosea  de  parcă  băuse  suficient 


90  Fericirea  începe  azi 


lamie  McGuire  91 


whisky  cât  să  adoarmă  un  cal,  iar  eu  am  îngheţat  la  gândul  că  venise 
cu  motocicleta  acasă  în  asemenea  hal. 

După  ce  mi-a  mai  trecut  senzaţia  produsă  de  conştientizarea 
gestului  său,  iar  furia  mi  s-a  mai  calmat,  tot  n-am  reuşit  să  dorm. 
Când  respiraţia  lui  Travis  a devenit  profundă  şi  egală,  m-am  ridicat 
în  şezut  ca  să  mă  uit  la  ceas.  în  mai  puţin  de  o oră  avea  să  răsară 
soarele.  Mi-am  smuls  păturile  de  pe  mine,  am  ieşit  pe  hol  şi  am  luat 
o pătură  din  dulap.  Singura  dovadă  a partidei  în  trei  o constituiau 
cele  două  ambalaje  de  prezervative  de  pe  podea.  Am  păşit  peste  ele  şi 
m-am  lăsat  să  cad  pe  fotoliul  rabatabil. 

Am  închis  ochii.  Când  i-am  deschis  iar,  America  şi  Shepley 
stăteau  liniştiţi  pe  canapea,  uitându-se  la  televizorul  cu  sonorul  dat 
pe  mut.  Soarele  lumina  apartamentul,  iar  eu  m-am  chircit  de  durere 
când  spinarea  mea  a protestat  la  orice  încercare  de  a mă  mişca. 

America  şi-a  canalizat  atenţia  înspre  mine. 

— Abby?  m-a  strigat  ea,  venind  grăbită  la  mine. 

Mă  privea  îngrijorată.  Se  aştepta  la  furie  sau  lacrimi,  sau  la  orice 
altă  izbucnire. 

Shepley  părea  nefericit. 

— îmi  pare  rău  pentru  aseară,  Abby.  E vina  mea. 

I-am  zâmbit. 

— E în  regulă,  Shep.  Nu  trebuie  să-ţi  ceri  scuze. 

America  şi  Shepley  au  făcut  un  schimb  de  priviri,  apoi  m-au  luat 
de  mână. 

— Travis  s-a  dus  la  magazin.  El  e...  îhh,  nu  contează  cum  e. 
Ţi-am  strâns  lucrurile  şi  te  duc  la  cămin  înainte  ca  el  să  se  întoarcă 
acasă,  aşa  încât  să  nu  trebuiască  să  ai  de-a  face  cu  el. 

Până  atunci  nu-mi  venise  să  plâng;  fusesem  alungată  în  şuturi. 
M-am  forţat  să-mi  păstrez  vocea  calmă  înainte  să  deschid  gura. 

— Am  timp  să  fac  un  duş? 

America  a clătinat  din  cap. 

— Abby,  hai  să  mergem,  nu  vreau  să  fii  nevoită  să-l  vezi.  Nu 
merită  să... 


Uşa  s-a  deschis  larg  şi  Travis  a intrat  cu  braţele  pline  de  pungi  de 
la  băcănie.  S-a  dus  drept  în  bucătărie,  ocupat  să  pună  conservele  şi 
borcanele  în  dulapuri. 

— Să  mă  anunţaţi  când  se  trezeşte  Pidge,  bine?  a spus  pe  un  ton 
blând.  Am  luat  spaghete,  şi  clătite,  şi  căpşuni,  şi  rahatul  ăla  de  terci 
cu  fulgi  de  ciocolată,  iar  ei  îi  plac  cerealele  Fruity  Pebbles,  nu,  Mare? 
a întrebat  el,  întorcându-se. 

Când  m-a  văzut,  a înlemnit.  După  un  moment  stânjenitor, 
expresia  i s-a  topit,  iar  vocea  îi  era  dulce  şi  calmă. 

— Bună,  Pigeon! 

N-aş  fi  putut  fi  mai  încurcată  nici  dacă  m-aş  fi  trezit  într-o  ţară 
străină.  Nimic  n-avea  niciun  fel  de  logică.  La  început  am  crezut  că 
fusesem  dată  afară  din  casă,  apoi  Travis  a venit  acasă  cu  sacoşele 
pline  cu  alimentele  mele  preferate. 

A făcut  câţiva  paşi  în  camera  de  zi,  vârându-şi  emoţionat  mâinile 
în  buzunare. 

— Pidge,  ţi-e  foame?  îţi  fac  nişte  clătite.  Sau  avem  ăăă...  făină 
de  ovăz.  Şi  ţi-am  luat  şi  rahatul  ăla  spumos,  roz,  cu  care  se  epilează 
fetele,  şi  un  uscător  de  păr,  şi  ăăă. . . ăăă. . . o secundă  numai,  e aici,  a 
spus  el,  îndreptându-se  grăbit  spre  dormitor. 

Uşa  s-a  deschis,  s-a  închis,  iar  apoi  el  a apărut  de  după  colţ,  palid 
la  faţă.  A inspirat  adânc  şi  s-a  încruntat. 

— Lucrurile  tale  sunt  împachetate. 

— Ştiu,  i-am  spus. 

— Pleci,  a spus  el  înfrânt. 

M-am  uitat  la  America,  iar  la  rândul  ei  s-a  uitat  urât  la  Travis,  de 
parcă  privirea  ei  ar  fi  putut  să-l  ucidă. 

— Tu  chiar  te  aşteptai  ca  ea  să  rămână ? 

— Iubito,  a şoptit  Shepley. 

— La  dracu’,  Shep,  să  nu  începi!  Să  nu  îndrăzneşti  să-i  iei  apărarea 
în  faţa  mea!  a spus  America,  spumegând  de  furie. 

Travis  părea  cuprins  de  disperare. 

— Pidge,  îmi  pare  tare  rău!  Nici  măcar  nu  ştiu  ce  să  spun. 

— Hai,  Abby,  a spus  America. 

S-a  ridicat  şi  m-a  tras  de  braţ.  Travis  a făcut  un  pas,  dar  America 
i-a  făcut  semn  cu  degetul. 

— Dumnezeu  mi-e  martor,  Travis!  Dacă  încerci  s-o  opreşti,  te 
stropesc  cu  benzină  şi-ţi  dau  foc  când  dormi! 

— America,  a spus  Shepley,  părând  el  însuşi  disperat. 

îmi  dădeam  seama  că  era  sfâşiat  între  vărul  lui  şi  fata  pe  care 
o iubea,  şi  mi-a  părut  extrem  de  rău  pentru  el.  Situaţia  reprezenta 
exact  ceea  ce  încercase  el  să  evite  tot  timpul. 

— Sunt  bine,  am  spus,  exasperată  din  pricina  tensiunii  din 
încăpere. 

— Cum  adică,  eşti  bine7,  a întrebat  Shepley,  aproape  cu 
speranţă. 

Mi-am  dat  ochii  peste  cap. 

— Azi-noapte  Travis  a adus  femei  de  la  bar.  Şi  ce-i  cu  asta? 

America  părea  oripilată. 

— Hm,  Abby!  Vrei  să  zici  că  n-ai  nicio  problemă  cu  ceea  ce  s-a 
întâmplat? 

I-am  privit  pe  toţi. 

— Travis  poate  să  aducă  acasă  pe  oricine  doreşte.  Este  aparta- 
mentul lui. 

America  se  uita  lung  la  mine  de  parcă  mi-aş  fi  pierdut  minţile, 
Shepley  era  pe  punctul  de  a zâmbi,  iar  Travis  arăta  şi  mai  rău  decât 
înainte. 

— Nu  tu  ţi-ai  împachetat  lucrurile?  m-a  întrebat  Travis. 

Am  clătinat  din  cap  şi  m-am  uitat  la  ceas;  era  trecut  de  ora  două 
după-amiază. 

— Nu,  iar  acum  am  să  despachetez  tot.  Trebuie  să  mănânc,  să  fac 
un  duş,  să  mă  îmbrac. . .,  am  spus,  ducându-mă  spre  baie. 

Odată  uşa  închisă  în  urma  mea,  m-am  lipit  cu  spatele  de  ea 
şi  m-am  lăsat  să  alunec  spre  podea.  Eram  convinsă  că  o călcasem 
pe  America  pe  bătături  rău  de  tot,  dar  îi  făcusem  o promisiune  lui 
Shepley  şi  intenţionam  să  mă  ţin  de  cuvânt. 


Un  ciocănit  slab  la  uşă,  undeva  deasupra  capului  meu. 

— Pidge?  mi-a  rostit  Travis  numele. 

— Da?  am  spus,  încercând  să  vorbesc  pe  un  ton  normal. 

— Rămâi? 

— Pot  să  plec  dacă  vrei,  dar  un  pariu  e un  pariu. 

Uşa  a vibrat  de  la  contactul  cu  fruntea  lui  Travis. 

— Nu  vreau  să  pleci,  dar  nu  te-aş  învinovăţi  dacă  ai  face-o. 

— Vrei  să  spui  că  nu  mai  sunt  obligată  să  respect  pariul? 

A urmat  o pauză  îndelungată. 

— Dacă  spun  da,  vei  pleca? 

— Păi,  da.  Caraghiosule,  doar  nu  locuiesc  aici,  am  spus,  forţân- 
du-mă  să  râd. 

— Atunci,  nu,  pariul  este  încă  în  vigoare. 

Am  privit  în  sus  şi  am  clătinat  din  cap,  simţind  că  mă  usturau 
ochii  de  la  lacrimi.  Habar  n-aveam  de  ce  plângeam,  dar  nu  mă 
puteam  opri. 

— Acum,  pot  să  fac  un  duş? 

— Da. . .,  a spus  el  oftând. 

Am  auzit-o  pe  America  intrând  pe  hol  şi  trecând  pe  lângă 
Travis. 

— Eşti  un  ticălos  egoist,  a mârâit  ea,  trântind  uşa  camerei  lui 
Shepley  în  urma  ei. 

M-am  ridicat  de  pe  podea,  am  dat  drumul  la  duş  şi  m-am 
dezbrăcat,  trăgând  perdeaua  după  mine. 

După  încă  o bătaie  în  uşă,  Travis  şi-a  dres  vocea: 

— Pigeon?  Ţi-am  adus  nişte  lucruri. 

— Pune-le  pe  chiuvetă!  Le  iau  eu. 

Travis  a intrat  şi  a închis  uşa  în  urma  lui. 

— Am  fost  nebun.  Te-am  auzit  când  ai  vorbit  cu  America  şi 
i-ai  spus  tot  ce  nu  e în  regulă  cu  mine,  şi  asta  m-a  scos  din  sărite. 
Am  vrut  doar  să  ies  şi  să  beau  câteva  pahare  şi  să  încerc  să  înţeleg 
anumite  chestii,  dar,  înainte  să-mi  dau  seama,  m-am  îmbătat  mangă 
şi  fetele  alea. . . 


94  Fericirea  începe  azi 


lamie  McCuire  95 


S-a  oprit. 

— Azi-dimineaţă  m-am  trezit  şi  am  văzut  că  nu  erai  în  pat,  iar 
când  te-am  găsit  pe  fotoliu  şi  am  văzut  păturile  pe  covor,  mi-a  fost 
greaţă. 

— Puteai  pur  şi  simplu  să  mă  întrebi  în  loc  să-ţi  cheltuieşti  toţi 
banii  la  băcănie  numai  ca  să  mă  mituieşti  să  rămân. 

— Pidge,  nu-mi  pasă  de  bani.  M-am  temut  c-ai  să  pleci  şi  că  n-ai 
să  mai  vorbeşti  niciodată  cu  mine. 

Mi  s-a  strâns  inima  auzindu-i  explicaţia.  Nu  mă  oprisem  nicio 
clipă  să  mă  gândesc  cum  s-ar  simţi  dacă  m-ar  fi  auzit  spunând  despre 
el  că  nu  era  bun  pentru  mine,  iar  acum  situaţia  era  prea  încurcată 
pentru  a o mai  salva. 

— N-am  vrut  să-ţi  rănesc  sentimentele,  i-am  spus,  stând  sub 
jetul  de  apă. 

— Ştiu  că  n-ai  vrut.  Şi  mai  ştiu  că  nu  contează  ce  spun  acum, 
pentru  că  am  dat-o  în  bară. . . aşa  cum  fac  mereu. 

— Trav? 

— Da? 

— Să  nu  mai  conduci  niciodată  motocicleta  când  eşti  beat,  bine? 

Am  aşteptat  un  minut  întreg  până  ce,  intr-un  final,  Travis  a tras 
aer  în  piept  şi  a spus: 

— Da,  bine. 

A ieşit,  închizând  uşa  în  urma  lui. 

— Intră!  am  strigat,  auzind  o bătaie  în  uşă. 

Travis  a înlemnit  în  cadrul  uşii. 

— Uau! 

Am  zâmbit  şi  mi-am  privit  rochia.  Un  corsaj  care  se  continua  cu 
o fustă  scurtă  era  o ţinută  în  mod  cert  mult  mai  îndrăzneaţă  decât 
orice  altceva  mai  purtasem  în  trecut.  Materialul  era  subţire,  negru  şi 
transparent,  pus  peste  o căptuşeală  de  culoarea  pielii.  Parker  avea  să 
fie  la  petrecere,  iar  eu  intenţionam  să  mă  fac  remarcată. 

— Arăţi  uimitor,  a spus  el  în  timp  ce  mă  încălţam  cu  pantofii  cu 
tocuri  înalte. 

Am  aruncat  o privire  apreciativă  spre  ţinuta  lui  formată  dintr-o 
cămaşă  şi  jeanşi  albi. 

— Şi  tu  arăţi  bine. 

Avea  mânecile  suflecate  deasupra  coatelor,  lăsând  la  vedere 
complicatele  lui  tatuaje  de  pe  antebraţe.  Când  şi-a  vârât  mâinile  în 
buzunare,  am  remarcat  că  îşi  pusese  brăţara  lui  preferată  din  piele. 

America  şi  Shepley  ne  aşteptau  în  camera  de  zi. 


— Parker  o să  facă  pe  el  când  o să  te  vadă,  a chicotit  America  în 
timp  ce  Shepley  ne  conducea  spre  maşină. 

Travis  mi-a  deschis  portiera,  iar  eu  m-am  strecurat  pe  bancheta 
din  spate  a Chargerului  lui  Shepley.  în  pofida  faptului  că  mai  stătu- 
serăm  acolo  de  nenumărate  ori  până  atunci,  brusc  mi  se  părea  ciudat 
să  stau  alături  de  el. 

Strada  era  plină  de  maşini;  unele  erau  chiar  parcate  pe  peluza 
din  faţă.  Casa  era  plină-ochi  şi  încă  mai  veneau  oameni  dinspre 
cămine.  Shepley  a tras  în  parcarea  din  spate,  acoperită  cu  iarbă,  iar 
eu  şi  America  i-am  urmat  pe  băieţi  înăuntru. 

Travis  mi-a  adus  un  pahar  roşu  din  plastic,  plin  cu  bere,  apoi  s-a 
aplecat  să-mi  şoptească  la  ureche: 

— Să  nu  accepţi  băutură  decât  de  la  mine  sau  de  la  Shepley.  Nu 
vreau  să-ţi  strecoare  cineva  ceva  în  băutură. 

Mi-am  dat  ochii  peste  cap. 

— Travis,  n-o  să-mi  pună  nimeni  nimic  în  băutură. 

— Te  rog  să  nu  bei  nimic  ce  nu  vine  de  la  mine,  bine?  Pigeon,  nu 
mai  eşti  în  Kansas! 

— Asta  n-am  mai  auzit-o  până  acum,  i-am  spus  pe  un  ton 
sarcastic,  luând  un  pahar  de  băutură. 

Trecuse  o oră,  iar  Parker  nu-şi  făcuse  apariţia.  America  şi  Shepley 
dansau  pe  o melodie  lentă,  când  Travis  m-a  tras  de  mână. 

— Vrei  să  dansăm? 

— Nu,  mulţumesc,  i-am  răspuns. 

I-a  căzut  faţa.  L-am  atins  pe  umăr: 

— Trav,  sunt  doar  obosită. 

Şi-a  pus  mâna  peste  a mea  şi  am  început  să  vorbesc,  dar,  când 
m-am  uitat  dincolo  de  el,  l-am  văzut  pe  Parker.  Travis  a remarcat 
expresia  mea  şi  s-a  întors. 

— Bună,  Abby!  Ai  reuşit  s-ajungi!  a spus  Parker  zâmbind. 

— Mda,  suntem  aici  de-o  oră  sau  mai  bine,  i-am  spus,  trăgân- 
du-mi  mâna  de  sub  a lui  Travis. 

— Arăţi  incredibil,  a strigat,  acoperind  muzica. 

— Mulţumesc!  am  spus  zâmbind  larg,  aruncându-i  o privire  lui 
Travis. 

Acesta  ţinea  buzele  strânse,  iar  între  sprâncene  i se  formase 
o cută.  Parker  a făcut  un  semn  cu  capul  spre  camera  de  zi  şi  mi-a 
zâmbit. 

— Vrei  să  dansezi? 

Am  strâmbat  din  nas  şi  am  clătinat  din  cap. 

— Nţ,  sunt  cam  obosită. 

Parker  s-a  uitat  la  Travis,  apoi  a zis: 

— Credeam  că  nu  vii. 

— M-am  răzgândit,  i-a  spus  Travis,  iritat  că  trebuise  să-i  dea  o 
explicaţie. 

— Văd  asta,  a zis  Parker,  uitându-se  la  mine.  Vrei  să  ieşi  puţin 
la  aer? 

Am  dat  din  cap  a încuviinţare  şi  1-arn  urmat  pe  Parker  în  sus,  pe 
scări.  S-a  oprit,  întinzându-se  pentru  a mă  lua  de  mână  în  timp  ce 
urcam  spre  al  doilea  etaj.  Când  am  ajuns  sus,  a deschis  o uşă  dublă 
din  sticlă  care  dădea  în  balcon. 

— Ţi-e  frig?  m-a  întrebat. 

— E puţin  cam  răcoare,  i-am  spus,  zâmbind  atunci  când  şi-a 
scos  jacheta  şi  mi-a  pus-o  pe  umeri.  Mulţumesc. 

— Eşti  aici  cu  Travis? 

— Am  venit  împreună  cu  maşina. 

Pe  chipul  lui  Parker  s-a  lăţit  un  zâmbet  imens,  apoi  s-a  uitat 
înspre  peluza  din  faţă.  Un  grup  de  fete  stătea  la  taifas,  cu  braţele 
petrecute  unele  după  altele  pentru  a-şi  ţine  de  cald.  Iarba  era  plină 
de  hârtie  creponată  şi  doze  de  bere,  laolaltă  cu  sticle  goale  de  alcool, 
în  mijlocul  dezordinii,  fraţii  Sig  Tau  stăteau  în  jurul  capodoperei  lor: 
o piramidă  de  butoiaşe  de  bere  decorate  cu  lumini  albe. 

Parker  a clătinat  din  cap. 

— Dimineaţă,  locul  ăsta  va  fi  distrus.  Echipa  de  la  curăţenie  va 
fi  tare  ocupată. 

— Aveţi  o echipă  de  curăţenie? 


— Da,  a zâmbit  el,  le  spunem  boboci. 

— Bietul  Shep! 

— El  nu  e.  El  are  permis  fiindcă  e vărul  lui  Travis  şi  nu  locuieşte 
în  casă. 

— Tu  locuieşti  în  casă? 

Parker  a încuviinţat. 

— Ultimii  doi  ani.  Totuşi,  trebuie  să-mi  iau  un  apartament.  Am 
nevoie  de  un  loc  mai  liniştit  să  pot  învăţa. 

— Dă-mi  voie  să  ghicesc...  Ai  Afaceri  ca  specializare  princi- 
pală? 

— Biologie,  iar  ca  specializare  secundară,  Anatomie.  Mai  am 
numai  un  an,  iau  MCAT3  şi,  să  sperăm,  merg  la  Facultatea  de  medi- 
cină de  la  Harvard. 

— Ştii  deja  că  ai  fost  admis? 

— Tata  a urmat  facultatea  la  Harvard.  Adică,  nu  ştiu  sigur,  dar  el 
e un  absolvent  generos  şi  ştii  ce  vreau  să  spun.  Am  4. o4, 2200  la  SAT5 
şi  36  la  ACT6.  Sunt  bine  situat  pentru  a ocupa  un  loc. 

— Tatăl  tău  e doctor? 

Parker  mi-a  confirmat  cu  un  zâmbet  politicos: 

— Chirurg  ortoped. 

— Impresionant. 

— Dar  tu? 

— Indecisă. 

— Răspuns  tipic  pentru  un  boboc. 

Am  oftat  teatral. 

— Cred  că  tocmai  mi-am  ratat  şansele  de  a fi  excepţională. 


3 Medical  College  Admission  Test  — examinare  standardizată  pe  calculator  pentru 
viitorii  studenţi  la  medicină  din  SUA  şi  Canada. 

4 în  SUA,  elevii  de  liceu  şi  colegiu  primesc  o evaluare  a calificativelor  de  la  cursuri  (GPA  — 
grade-point  average).  în  general,  calificativul  A reprezintă  4.0,  B 3.0,  C 2.0,  iar  D 1.0  Dacă 
cineva  are  4.0  înseamnă  că  a avut  numai  calificative  A şi  are  un  GPA  perfect. 

5 Test  standardizat  pentru  admiterea  la  colegiu.  Scorul  este  între  600  şi  2 400. 

6 Test  standardizat  pentru  evaluarea  la  terminarea  liceului  şi  admiterea  la  colegiu;  scorul 
este  între  1 şi  36. 

— O,  nu  trebuie  să-ţi  faci  griji  pentru  asta.  Te-am  remarcat  din 
prima  zi  de  şcoală.  Ce  cauţi  la  cursul  de  anul  trei  de  Analiză  mate- 
matică dacă  eşti  boboacă? 

I-am  zâmbit  şi  mi-am  răsucit  o şuviţă  de  păr  pe  deget. 

— Mate  e ceva  uşor  pentru  mine.  La  liceu  am  făcut  doi  ani 
în tr- unul  şi  am  urmat  două  cursuri  de  vară  la  Wichita  State. 

— Asta  e impresionant,  a remarcat  el. 

Am  rămas  pe  balcon  mai  mult  de  o oră,  vorbind  despre  tot  felul 
de  lucruri,  de  la  restaurante  locale  la  cum  am  devenit  eu  şi  Travis 
prieteni  atât  de  buni. 

— N-aş  fi  adus  vorba  despre  asta,  dar  voi  doi  aţi  ajuns  pe  buzele 
tuturor. 

— Grozav,  am  murmurat  eu. 

— E aşa  de  neobişnuit  pentru  Travis.  El  nu  se  împrieteneşte  cu 
femei.  Mai  degrabă  şi  le  face  duşmane. 

— A,  nu  ştiu.  Am  văzut  destule  care  par  să  fie  afectate  de  pier- 
derea de  memorie  pe  termen  scurt  sau  care  sunt  iertătoare  atunci 
când  vine  vorba  de  el. 

Parker  a râs.  Dinţii  lui  albi  sclipeau  în  contrast  cu  pielea  sa 
bronzată. 

— Oamenii  nu  înţeleg  relaţia  voastră.  Trebuie  să  recunoşti  că  e 
puţin  ambiguă. 

— Mă  întrebi  dacă  mă  culc  cu  el? 

Mi-a  zâmbit. 

— N-ai  fi  aici  cu  el  dacă  ai  face-o.  îl  cunosc  de  la  paisprezece  ani 
şi  ştiu  prea  bine  cum  operează.  însă  sunt  curios  în  legătură  cu  prie- 
tenia voastră. 

— E aşa  cum  este,  am  spus,  ridicând  din  umeri.  Ieşim  împreună, 
mâncăm,  ne  uităm  la  televizor,  învăţăm  şi  ne  certăm.  Cam  asta  e. 

Parker  a râs  în  hohote,  clătinând  din  cap  la  sinceritatea  mea. 

— Am  auzit  că  eşti  singura  persoană  căreia  îi  este  permis  să-l 
pună  pe  Travis  la  punct.  E un  titlu  onorabil. 

— Mă  rog.  Nu  e un  om  atât  de  rău  cum  îşi  închipuie  toţi  că  ar  fi. 


Cerul  s-a  colorat  în  purpuriu  şi  apoi  în  roz  pe  măsură  ce  soarele 
apărea  dincolo  de  orizont.  Parker  s-a  uitat  la  ceasul  lui,  apoi  a 
aruncat  o privire  peste  balustradă,  spre  gazon,  la  mulţimea  care  se 
rărea. 

— Se  pare  că  petrecerea  s-a  terminat. 

— Atunci  ar  fi  mai  bine  să-i  localizez  pe  Shep  şi  pe  Mare. 

— Te-ar  deranja  dacă  te-aş  conduce  eu  cu  maşina?  m-a  întrebat. 

Am  încercat  să-mi  ascund  încântarea. 

— Câtuşi  de  puţin.  Numai  să-i  spun  prietenei  mele. 

Am  ieşit  pe  uşă,  apoi  am  bătut  în  retragere  înainte  să  mă  răsu- 
cesc pe  călcâie. 

— Ştii  unde  stă  Travis? 

Parker  a ridicat  din  sprâncenele  lui  dese. 

— Da,  de  ce? 

— Acolo  stau,  i-am  spus,  aşteptând  reacţia  lui. 

— Stai  cu  Travis? 

— Am  pierdut  un  pariu,  aşa  că  stau  acolo  o lună. 

— O lună ? 

— E o poveste  lungă,  am  ridicat  eu  din  umeri  cu  sfială. 

— Dar  voi  doi  sunteţi  doar  prieteni? 

— Da. 

— Atunci,  te  duc  la  Travis,  a zâmbit  el. 

Am  coborât  scările  în  viteză  ca  s-o  găsesc  pe  America  şi  am 
trecut  pe  lângă  un  Travis  ursuz,  care  părea  plictisit  de  fata  beată  care 
îi  vorbea.  A venit  după  mine  în  hol  când  eu  o trăgeam  pe  America 
de  rochie. 

— Voi  puteţi  să  vă  duceţi  înainte.  Parker  s-a  oferit  să  mă  conducă 
acasă  cu  maşina. 

— Poftim?  a întrebat  America,  în  ochi  citindu-i-se  încântarea. 

— Poftim ? a întrebat  şi  Travis,  furios. 

— E vreo  problemă?  l-a  întrebat  America. 

El  i-a  aruncat  o căutătură  urâtă,  apoi  m-a  tras  după  colţ,  scrâş- 
nind din  dinţi. 

— Nici  măcar  nu-1  cunoşti  pe  tipul  ăsta. 

Mi-am  eliberat  mâna  din  strânsoarea  lui. 

— Travis,  asta  nu  e treaba  ta. 

— Pe  dracu’  nu-i.  Nu  te  las  să  mergi  acasă  cu  un  străin.  Dacă 
încearcă  ceva  cu  tine? 

— Şi  mai  binel  E drăguţ. 

Expresia  de  pe  chipul  lui  Travis  s-a  transformat  din  surpriză  în 
furie,  iar  eu  mi-am  adunat  puterile  pentru  ceea  ce  avea  să  spună  în 
continuare. 

— Parker  Hayes,  Pidge?  Zău?  Parker  Hayes,  a repetat  el  cu 
dispreţ.  Şi,  mă  rog,  ce  nume  mai  e şi  ăsta? 

Mi-am  încrucişat  braţele. 

— Trav,  încetează!  Eşti  un  ticălos. 

S-a  aplecat,  părând  să  se  enerveze. 

— îl  omor  dacă  te-atinge! 

— îmi  place  de  el,  i-am  spus,  accentuând  fiecare  cuvânt  în 
parte. 

Părea  şocat  de  mărturisirea  mea,  iar  trăsăturile  i-au  devenit 
severe. 

— Bine.  Dacă  se  va  sfârşi  cu  el  trântindu-te  pe  bancheta  din 
spate,  să  nu  vii  la  mine  plângând. 

Am  rămas  cu  gura  căscată,  ofensată  şi  furioasă. 

— Nu-ţi  face  griji,  n-o  să  vin\  i-am  spus,  împingându-1  cu  umerii 
pentru  a trece  de  el. 

Travis  m-a  apucat  de  braţ  şi  a oftat,  studiindu-mă  peste  umăr. 

— N-am  vorbit  serios,  Pidge.  Dacă  îţi  face  ceva  rău  — dacă 
măcar  te  face  să  te  simţi  incomodată  — să-mi  spui! 

Furia  mi-a  dispărut,  iar  umerii  mi-au  căzut. 

— Ştiu  că  n-ai  vorbit  serios.  Dar  trebuie  să  încetezi  cu  chestia 
asta  superprotectoare  de  frate  mai  mare  pe  care  o tot  faci. 

Travis  a râs  scurt. 

— Nu  mă  joc  de-a  fratele  mai  mare,  Pigeon.  Nici  măcar 
pe-aproape. 


Parker  a apărut  de  după  colţ  şi  şi-a  vârât  mâinile  în  buzunare, 
oferindu-mi  braţul. 

— E totul  aranjat? 

Travis  şi-a  încleştat  maxilarul,  iar  eu  am  trecut  de  cealaltă  parte  a 
lui  Parker  pentru  a-i  distrage  atenţia  de  la  expresia  lui  Travis. 

— Da,  să  mergem! 

L-am  luat  pe  Parker  de  braţ  şi  am  făcut  câţiva  paşi  înainte  să  mă 
întorc  să-i  spun  la  revedere  lui  Travis,  care  se  uita  urât  la  ceafa  lui 
Parker.  Apoi  m-a  privit  pe  mine,  trăsăturile  relaxându-i-se. 

— încetează,  i-am  spus  printre  dinţi,  urmându-1  pe  Parker 
printre  petrecăreţii  rămaşi. 

— Cea  argintie  e a mea. 

Farurile  maşinii  lui  au  clipit  de  două  ori  atunci  când  a apăsat 
butonul  telecomenzii  pentru  a descuia  portierele.  Mi-a  deschis 
portiera  din  dreapta,  şi  eu  am  râs. 

— Conduci  un  Porsche? 

— Nu  e numai  un  Porsche.  E un  Porsche  911  GT.  E o mare 
diferenţă. 

— Lasă-mă  să  ghicesc,  e iubirea  vieţii  tale?  l-am  întrebat,  citând 
afirmaţia  lui  Travis  despre  motocicleta  lui. 

— Nu,  e doar  o maşină.  Iubirea  vieţii  mele  va  fi  o femeie  care  îmi 
va  purta  numele  de  familie. 

Mi-am  îngăduit  un  zâmbet  mic,  încercând  să  nu  fiu  foarte  afec- 
tată de  replica  lui.  M-a  ţinut  de  mână  să  mă  ajute  să  urc  în  maşină, 
iar  când  s-a  aşezat  la  volan,  şi-a  aplecat  capul  în  direcţia  mea  şi  mi-a 
zâmbit. 

— Ce  faci  diseară? 

— Diseară?  l-am  întrebat. 

— E dimineaţă.  Vreau  să  te  invit  la  cină  înainte  s-o  facă 
altcineva. 

Am  zâmbit  cu  toată  gura. 

— N-am  niciun  plan. 

— Vin  să  te  iau  la  şase? 

— Bine,  i-am  spus,  privindu-1  cum  îşi  împleteşte  degetele  cu  ale 
mele. 

Parker  m-a  dus  direct  acasă  la  Travis,  păstrând  viteza  în  limi- 
tele legale  şi  mâna  mea  într-a  lui.  A parcat  în  spatele  Harley-ului  şi, 
ca  mai  înainte,  mi-a  deschis  portiera.  Când  am  ajuns  la  intrare,  s-a 
aplecat  să  mă  sărute  pe  obraz. 

— Odihneşte-te!  Ne  vedem  diseară,  mi-a  şoptit  la  ureche. 

— Pa!  i-am  spus,  apăsând  clanţa. 

Când  m-am  împins,  uşa  s-a  deschis  şi  m-am  dezechilibrat.  Travis 
m-a  prins  de  braţ  înainte  să  cad. 

— Uşurel,  Gr  ace. 

M-am  întors  şi  l-am  văzut  pe  Parker  privindu-ne  cu  o 
expresie  de  stinghereală.  S-a  aplecat  pentru  a examina  interiorul 
apartamentului. 

— Vreo  fată  umilită,  aflată  în  nevoie,  pe  care  trebuie  s-o  duc  cu 
maşina? 

Travis  s-a  uitat  urât  la  Parker. 

— Nu-mi  vorbi  aşa! 

Parker  a zâmbit  şi  mi-a  făcut  cu  ochiul. 

— întotdeauna  îi  fac  zile  fripte.  Nu  prea  mai  apuc  atât  de  des 
de  când  el  şi-a  dat  seama  că  e mai  uşor  dacă  le  convinge  să  vină  cu 
propriile  lor  maşini. 

— Cred  că  asta  chiar  simplifică  lucrurile,  am  spus,  necăjindu-1 
pe  Travis. 

— Nu  e amuzant,  Pidge. 

— Pidge ? a întrebat  Parker. 

— E,  ăăă...  diminutivul  de  la  Pigeon.  E doar  o poreclă,  nici 
măcar  nu  ştiu  de  unde  a scos-o,  i-am  explicat  eu. 

Era  pentru  prima  dată  când  mă  simţeam  ciudat  din 
pricina  numelui  pe  care  mi-1  dăduse  Travis  în  seara  în  care  ne 
cunoscuserăm. 

— Va  trebui  să  mă  pui  la  curent  atunci  când  vei  afla.  Pare  a fi  o 
poveste  pe  cinste,  a spus  Parker  zâmbind.  Noapte  bună,  Abby! 


— Nu  cumva  vrei  să  spui  bună  dimineaţa?  l-am  întrebat,  urmă- 
rindu-1  cum  cobora  repede  treptele. 

— Ba  şi  asta,  a strigat  el,  zâmbind  dulce. 

Travis  a trântit  uşa,  iar  eu  a trebuit  să-mi  las  capul  pe  spate  ca  să 
nu  mă  lovească  în  faţă. 

— Ce  e?  am  exclamat. 

Travis  a clătinat  din  cap  şi  s-a  dus  în  camera  lui.  L-am  urmat  şi 
apoi  am  sărit  intr-un  picior  pentru  a-mi  scoate  pantoful. 

— Trav,  e drăguţ. 

El  a oftat  şi  a venit  spre  mine. 

— Ai  să-ţi  faci  singură  rău,  a spus,  sprijinindu-mă  de  talie  cu  o 
mână  şi  scoţându-mi  pantofii  cu  cealaltă. 

I-a  aruncat  în  dulap,  apoi  şi-a  scos  cămaşa,  ducându-se  spre 
pat. 

Mi-am  descheiat  fermoarul  de  la  rochie  şi  mi-am  scos-o, 
lăsând-o  să  alunece  peste  şolduri  şi  trimiţând-o,  cu  o lovitură  de 
picior,  intr-un  colţ  al  camerei.  Mi-am  tras  un  tricou  peste  cap,  apoi 
mi-am  scos  sutienul,  strecurându-1  afară  printr-o  mânecă.  Când 
mi-am  prins  părul  intr-un  coc  în  vârful  capului,  am  observat  că 
Travis  se  zgâia  la  mine. 

— Sunt  convinsă  că  n-am  nimic  din  ceea  ce  tu  n-ai  mai  văzut 
până  acum,  i-am  spus,  dându-mi  ochii  peste  cap. 

M-am  strecurat  sub  pături  şi  mi-am  pus  capul  pe  pernă,  încolă- 
cindu-mă.  El  şi-a  desfăcut  cureaua  şi  şi-a  scos  jeanşii. 

Preţ  de  o clipă,  am  aşteptat,  timp  în  care  Travis  a rămas  nemişcat. 
Eram  cu  spatele  la  el,  aşa  că  mă  întrebam  ce  făcea,  stând  tăcut  în 
picioare  lângă  pat.  Salteaua  s-a  lăsat  când,  în  cele  din  urmă,  s-a  băgat 
şi  el  în  pat  şi  am  încremenit  când  şi-a  pus  o mână  pe  şoldul  meu. 

— în  seara  asta  nu  m-am  dus  la  o luptă,  mi-a  spus.  A sunat 
Adam.  Nu  m-am  dus. 

— De  ce ? l-am  întrebat,  întorcându-mă  cu  faţa  spre  el. 

— Am  vrut  să  mă  asigur  că  ajungi  acasă. 

Am  strâmbat  din  nas. 

— Nu  trebuie  să-mi  fii  doică. 

Mi-a  trasat  conturul  braţului  cu  un  deget,  trimiţându-mi  fiori 
pe  şira  spinării. 

— Ştiu.  Cred  că  încă  îmi  pare  rău  pentru  alaltăseară. 

— Ţi-am  spus  că  nu-mi  pasă. 

S-a  ridicat  în  coate,  privindu-mă  nemulţumit. 

— De  asta  ai  dormit  pe  fotoliu?  Fiindcă  nu  ţi-a  păsat? 

— N-am  putut  să  adorm  după. . . după  ce  au  plecat  prietenele  tale. 

— Pe  fotoliu  ai  dormit  foarte  bine.  De  ce  n-ai  putut  să  dormi  cu 
mine? 

— Vrei  să  spui  lângă  un  tip  care  încă  mirosea  ca  perechea  de 
pipiţe  de  la  bar  pe  care  tocmai  o expediase  acasă?  Nu  ştiu!  Cât  de 
egoist  din  partea  mea! 

Travis  a clipit. 

— Am  spus  că-mi  pare  rău. 

— Iar  eu  am  spus  că  nu-mi  pasă.  Noapte  bună!  i-am  zis,  întor- 
cându-mă  pe  partea  cealaltă. 

S-au  scurs  câteva  momente  de  tăcere.  Şi-a  trecut  mâna  peste 
marginea  pernei  mele,  lăsându-şi  apoi  mâna  peste  a mea.  Mi-a 
mângâiat  degetele,  apoi  şi-a  lipit  buzele  de  părul  meu. 

— Cât  de  îngrijorat  am  fost  că  n-ai  să-mi  mai  vorbeşti  nicio- 
dată. . . Cred  totuşi  că  e mai  rău  că  eşti  indiferentă. 

Mi  se  închideau  ochii. 

— Travis,  ce  vrei  de  la  mine?  Nu  vrei  să  fiu  supărată  pentru  ceea 
ce  ai  făcut,  dar  vrei  să-mi  pese.  Tu  ai  vorbit  cu  America  şi  i-ai  spus  că 
nu  vrei  să-mi  dai  întâlniri,  dar  te  enervezi  când  eu  spun  acelaşi  lucru, 
astfel  încât  ajungi  să  ieşi  ca  o furtună  pe  uşă  şi  te  îmbeţi  ca  un  cara- 
ghios. N-ai  nicio  logică. 

— De  asta  i-ai  povestit  pietenei  tale  toate  lucrurile  alea?  Fiindcă 
am  spus  că  nu-mi  voi  da  întâlniri  cu  tine? 

Am  scrâşnit  din  dinţi.  Tocmai  insinuase  că  jucam  nu  ştiu  ce 
jocuri  cu  el.  Am  formulat  cel  mai  direct  răspuns  la  care  m-am  putut 
gândi. 


— Nu,  am  vorbit  serios.  N-am  vrut  să  sune  ca  o insultă. 

— Tocmai  am  spus  asta,  a ripostat  el,  scărpinându-şi  nervos 
părul  tuns  scurt,  pentru  că  nu  vreau  să  stric  nimic.  Nici  n-aş  şti  cum 
să  procedez  pentru  a fi  cel  pe  care  îl  meriţi.  încercam  să  fac  lucrurile 
să  meargă  în  mintea  mea. 

— Mă  rog.  Trebuie  să  dorm  puţin.  Am  o întâlnire  diseară. 

— Cu  Parker?  m-a  întrebat,  din  vocea  lui  răzbătând  furia. 

— Da.  Pot,  te  rog,  să  dorm? 

— Sigur,  a spus,  dându-se  jos  din  pat  şi  trântind  uşa  în  urma 
lui. 

Fotoliul  a scârţâit  sub  greutatea  sa,  iar  apoi  pe  hol  s-au  revărsat 
vocile  înăbuşite  de  la  televizor.  Am  închis  ochii  şi  am  încercat  să  mă 
calmez  suficient  încât  să  dorm,  fie  chiar  şi  numai  pentru  câteva  ore. 

Când  m-am  trezit,  ceasul  arăta  trei  după-amiaza.  Am  înşfăcat 
un  prosop  şi  halatul,  apoi  m-am  dus  cu  paşi  târşâiţi  la  baie.  Imediat 
cum  am  tras  perdeaua  la  duş,  uşa  s-a  deschis  şi  s-a  închis  la  loc.  Am 
aşteptat,  dar  singurul  sunet  care  se  auzea  era  cel  al  capacului  de  la 
toaletă  care  s-a  izbit. 

— Travis? 

— Nu,  eu  sunt,  a spus  America. 

— Chiar  trebuie  să  faci  pipi  aici?  Aveţi  baia  voastră. 

— Shep  a stat  acolo  jumătate  de  oră  din  cauza  berilor.  Nu  intru 
acolo. 

— Drăguţ. 

— Am  auzit  că  ai  întâlnire  diseară.  Travis  e furios  rău!  a zis  ea 
cu  voce  cântată. 

— La  şase!  America,  e aşa  de  drăguţ!  E numai. . . 

M-am  oprit,  oftând.  îmi  mărturiseam  sentimentele  şi  nu-mi 
stătea  în  fire  s-o  fac.  M-am  tot  gândit  la  cât  de  perfect  fusese  încă 
de  când  ne  cunoscuserăm.  Era  exact  ceea  ce-mi  trebuia:  opusul  lui 
Travis. 

— Te-a  lăsat  fără  cuvinte?  a chicotit  ea. 

Mi-am  scos  capul  de  după  perdea. 

— N-am  vrut  să  vin  acasă!  Aş  fi  putut  să  vorbesc  cu  el  la 
nesfârşit! 

— Sună  promiţător.  Şi  totuşi,  nu  e ciudat  că  eşti  aici? 

M-am  vârât  sub  jetul  de  apă,  clătindu-mă. 

— I-am  explicat. 

Am  auzit  cum  se  trage  apa  la  toaletă,  apoi  cum  robinetul  se 
deschide,  răcindu-mi  preţ  de  o clipă  apa  de  la  duş.  Am  ţipat  şi  uşa 
s-a  deschis. 

— Pidge?  a întrebat  Travis. 

America  a râs. 

— Am  tras  apa  la  toaletă,  Trav,  linişteşte -te. 

— A!  Pigeon,  eşti  bine? 

— Sunt  cât  se  poate  de  bine.  Ieşi! 

Uşa  s-a  închis  din  nou  şi  am  oftat. 

— Oare  cer  prea  mult  dacă  vreau  o încuietoare  la  uşă? 

America  nu  mi-a  răspuns. 

— Mare? 

— E păcat  că  n-aţi  putut  ajunge  să  fiţi  pe  aceeaşi  lungime  de 
undă.  Tu  eşti  singura  fată  care  ar  fi  putut  să. . . , a spus  ea  oftând.  N-are 
nicio  importanţă.  Acum  nu  mai  contează. 

Am  oprit  apa  şi  m-am  înfăşurat  intr-un  prosop. 

— Eşti  la  fel  de  rea  ca  el.  E ca  o boală...  n-aveţi  niciunul  nicio 
noimă.  Te-a  călcat  pe  nervi,  îţi  aminteşti? 

— Ştiu,  a spus  ea,  dând  aprobator  din  cap. 

M-am  dus  la  noul  meu  uscător  de  păr  şi  am  început  procesul 
de  dichisire  pentru  întâlnirea  cu  Parker.  Mi-am  ondulat  părul, 
mi-am  dat  unghiile  cu  ojă  şi  buzele  cu  un  roşu  intens.  Era  cam  prea 
mult  pentru  o primă  întâlnire.  M-am  încruntat  la  propriul  chip  din 
oglindă.  Nu  pe  Parker  încercam  să-l  impresionez.  La  urma  urmelor, 
nu  era  cazul  să  mă  simt  ofensată  când  Travis  mă  acuzase  că  mă  ţin 
de  jocuri  cu  el. 

Aruncând  o ultimă  privire  în  oglindă,  m-am  simţit  vinovată. 
Travis  se  străduia  din  răsputeri,  iar  eu  eram  o alintată  încăpăţânată. 


M-am  dus  în  camera  de  zi  şi  Travis  mi-a  zâmbit,  asta  nefiind  câtuşi 
de  puţin  reacţia  la  care  mă  aşteptam. 

— Eşti. . . minunată. 

— Mulţumesc,  i-am  spus,  buimăcită  de  lipsa  de  iritare  sau  de 
gelozie  din  vocea  lui. 

Shepley  a fluierat. 

— Drăguţă  alegere,  Abby.  Băieţilor  le  place  roşul. 

— Iar  buclele  sunt  splendide,  a adăugat  America. 

S-a  auzit  soneria,  şi  America  a zâmbit,  făcând  din  mână  cu  o 
bucurie  exagerată. 

— Distracţie  plăcută! 

Am  deschis  uşa.  Parker,  îmbrăcat  cu  pantaloni  largi  şi  purtând 
cravată,  ţinea  în  mână  un  bucheţel  de  flori.  Ochii  lui  au  executat  o 
examinare  sumară,  de  la  rochie  la  pantofi  şi  înapoi. 

— Eşti  cea  mai  frumoasă  fiinţă  pe  care  am  văzut-o  vreodată, 
mi-a  spus  el  fermecat. 

Am  privit  în  urmă  pentru  a-i  face  cu  mâna  prietenei  mele,  al  cărei 
zâmbet  era  atât  de  larg  încât  îi  vedeam  toată  dantura.  Shepley  avea 
expresia  unui  tată  mândru,  iar  Travis  nu-şi  lua  ochii  de  la  televizor. 

Parker  mi-a  întins  mâna  pentru  a mă  conduce  la  Porscheul  lui 
strălucitor.  Odată  urcaţi,  a pufnit  scurt. 

— Ce  este?  l-am  întrebat. 

— Trebuie  să-ţi  spun  că  eram  cam  emoţionat  la  gândul  că  vin  s-o 
iau  în  oraş  pe  femeia  de  care  e îndrăgostit  Travis  Maddox. . . chiar  de 
la  el  de  acasă.  Nici  nu  ştii  câţi  oameni  m-au  acuzat  azi  de  nebunie. 

— Travis  nu  este  îndrăgostit  de  mine.  Uneori,  de-abia  suportă  să 
se  afle  în  preajma  mea. 

— Atunci,  e o relaţie  de  iubire/ură?  Căci,  în  clipa  în  care  le- am 
spus  celor  din  frăţie  că  te  scot  în  oraş  în  seara  asta,  cu  toţii  mi-au 
spus  acelaşi  lucru.  în  ultima  vreme  el  a avut  un  comportament  atât 
de  schimbător  — chiar  şi  mai  şi  decât  de-obicei  — , astfel  că  au  ajuns 
cu  toţii  la  această  concluzie. 

— Se  înşală  cu  toţii,  am  insistat  eu. 

Parker  a clătinat  din  cap  de  parcă  eu  n-aş  fi  avut  nici  cea  mai 
vagă  idee.  A continuat  să  mă  ţină  de  mână. 

— Hai  mai  bine  să  mergem.  Avem  rezervare. 

— Unde? 

— La  Biasetti.  Am  făcut  o încercare. . . Sper  că  îţi  place  mâncarea 
italienească. 

M-am  arătat  surprinsă. 

— Dar  n-a  fost  prea  din  scurt  pentru  o rezervare?  Restaurantul 
acela  e mereu  aglomerat. 

— Păi. . . e restaurantul  nostru.  Mă  rog,  pe  jumătate. 

— îmi  place  mâncarea  italienească. 

Parker  a condus  până  la  restaurant  respectând  întocmai  limita 
de  viteză,  semnalizând  ori  de  câte  ori  era  cazul  şi  reducând  viteza  la 
fiecare  semafor  cu  lumină  galbenă  intermitentă.  Când  vorbea,  nu-şi 
lua  ochii  de  la  drum.  Când  am  ajuns  la  restaurant,  am  izbucnit  în  râs. 

— Ce  este?  m-a  întrebat  el. 

— Eşti. . . un  şofer  foarte  prudent.  Ceea  ce  e un  lucru  bun. 

— E altceva  faţă  de  mersul  în  spatele  lui  Travis  pe  motocicletă? 
a spus  el,  zâmbind. 

Ar  fi  trebuit  să  râd,  dar  diferenţa  dintre  ei  nu  părea  un  lucru 
bun. 

— Hai  să  nu  vorbim  în  seara  asta  despre  Travis.  Bine? 

— Mi  se  pare  corect,  a zis  el,  coborând  din  maşină  pentru  a-mi 
deschide  portiera. 

Am  fost  conduşi  imediat  la  o masă  lângă  o fereastră  boltită.  în 
pofida  faptului  că  eram  şi  eu  îmbrăcată  în  rochie,  păream  sărăcă- 
cioasă prin  comparaţie  cu  celelalte  femei  din  restaurant.  Erau  scăl- 
date în  diamante  şi  îmbrăcate  în  rochii  de  cocktail.  Nu  mai  luasem 
niciodată  masa  intr-un  loc  atât  de  şic. 

Am  comandat,  şi  Parker  şi-a  închis  meniul,  zâmbindu-i 
chelnerului. 

— Şi  adu-ne,  te  rog,  o sticlă  de  Allegrini  Amarone. 

— Da,  domnule,  i-a  spus  chelnerul,  luându-ne  meniurile. 


— Locul  ăsta  este  incredibil,  i-am  spus  în  şoaptă,  aplecându-mă 
peste  masă. 

Ochii  lui  verzi  s-au  luminat. 

— Mulţumesc,  am  să-i  spun  tatei  că-ţi  place. 

De  masa  noastră  s-a  apropiat  o femeie.  Avea  părul  blond  prins 
intr-un  coc  franţuzesc,  o şuviţă  argintie  întrerupându-i  onduleuluşor 
al  bretonului.  Am  încercat  să  nu  mă  holbez  la  giuvaierurile  străluci- 
toare care  se  odihneau  în  jurul  gâtului  ei  sau  la  cele  care  i se  legănau 
dintr-o  parte  într-alta  în  urechi,  dar  acestea  erau  făcute  pentru  a fi 
remarcate.  M-a  reperat  cu  ochii  ei  albaştri  cercetători. 

S-a  întors  repede  pentru  a-1  privi  pe  partenerul  meu. 

— Cum  o cheamă  pe  prietena  ta,  Parker? 

— Mamă,  ea  este  Abby  Abernathy.  Abby,  ea  e mama  mea, 
Vivienne  Hayes. 

Am  întins  mâna  şi  ea  mi-a  strâns-o  scurt,  o dată.  Cu  o mişcare 
îndelung  studiată,  interesul  i-a  luminat  trăsăturile  bine  conturate  ale 
feţei,  şi  s-a  uitat  la  Parker. 

— Abernathy? 

Mi  s-a  pus  un  nod  în  gât;  eram  îngrijorată  că  ar  fi  putut  să-mi 
recunoască  numele.  Expresia  lui  Parker  a devenit  una  de  nerăbdare. 

— E din  Wichita,  mamă.  Nu-i  cunoşti  familia.  Studiază  la  Eastern. 

— A,  da? 

Din  nou,  Vivienne  m-a  privit  ţintă. 

— Parker  se  duce  la  anul  la  Harvard. 

— Am  auzit.  Cred  că  e grozav.  Trebuie  să  fiţi  tare  mândră. 

Privirea  i s-a  mai  îmblânzit  puţin,  iar  colţurile  gurii  au  schiţat  un 
zâmbet  de  superioritate. 

— Chiar  suntem.  Mulţumesc. 

Eram  uimită  cum  putea  vorbi  pe  un  ton  atât  de  politicos,  dar 
în  acelaşi  timp  atât  de  dispreţuitor.  Nu  era  un  talent  pe  care  să  şi-l  fi 
dezvoltat  peste  noapte.  Doamna  Hayes  probabil  că  petrecuse  ani  la 
rând  impresionând  oamenii  cu  superioritatea  ei. 

— Mă  bucur  că  te-am  văzut,  mamă.  Noapte  bună! 

Ea  l-a  sărutat  pe  obraz,  ştergând  apoi  urma  de  ruj  cu  degetul 
mare  şi  ducându-se  înapoi  la  masa  ei. 

— îmi  pare  rău  pentru  chestia  asta,  n-am  ştiut  că  va  fi  aici. 

— E în  regulă.  Pare. . . drăguţă. 

Parker  a izbucnit  în  hohote. 

— Da,  pentru  un  piranha. 

Mi-am  înăbuşit  un  chicotit,  iar  el  mi-a  oferit  un  surâs  parcă 
cerându-şi  scuze. 

— Se  va  da  ea  pe  brazdă.  Numai  că  va  mai  dura  puţin. 

— Să  sperăm  că  doar  până  vei  pleca  la  Harvard. 

Am  vorbit  fără  oprire  despre  mâncare,  analiză  matematică, 
Eastern,  ba  chiar  şi  despre  Cerc.  Parker  era  fermecător,  amuzant 
şi  spunea  exact  lucrurile  potrivite.  Diferite  persoane  s-au  apropiat 
să-l  salute,  iar  el  mă  prezenta  de  fiecare  dată  cu  un  zâmbet  plin  de 
mândrie.  Era  privit  ca  o celebritate  acolo,  iar  când  am  plecat,  am 
simţit  privirile  admirative  ale  tuturor  din  încăpere. 

— Acum  ce  urmează?  l-am  întrebat. 

— Mă  tem  că  luni  am  un  examen  semestrial  la  anatomia  compa- 
rată a vertebratelor  la  prima  oră.  Trebuie  să  învăţ  puţin,  mi-a  spus, 
luându-mi  mâna  într-a  lui. 

— Ce  bine  că  tu  eşti  cel  care  trebuie  să  studieze,  şi  nu  eu,  i-am 
spus,  încercând  să  nu  par  prea  dezamăgită. 

M-a  condus  până  la  apartament  cu  maşina,  iar  în  timp  ce  urcam 
scările,  m-a  ţinut  de  mână. 

— Parker,  îţi  mulţumesc. 

Eram  conştientă  de  zâmbetul  ridicol  de  pe  faţa  mea. 

— M-am  simţit  fantastic. 

— Oare  e prea  devreme  să-ţi  cer  o a doua  întâlnire? 

— Deloc,  i-am  răspuns,  radiind  toată. 

— Să  te  sun  mâine? 

— Sună  perfect. 

Apoi  s-a  lăsat  un  moment  de  tăcere  stânjenitoare.  Partea  de  întâlnire 
de  care  îmi  era  groază.  A te  săruta  sau  a nu  te  săruta,  uram  întrebarea. 


înainte  de  a avea  ocazia  să  mă  întreb  dacă  mă  va  săruta  sau  nu, 
mi- a mângâiat  obrajii  şi  m-a  tras  spre  el,  lipindu-şi  buzele  de  ale 
mele.  Erau  moi  şi  calde  şi  minunate.  S-a  tras  înapoi,  apoi  m-a  sărutat 
din  nou. 

— Vorbim  mâine,  Abs. 

Am  fluturat  din  mână,  urmărindu-1  cum  coboară  spre  maşină. 

— Pa! 

Din  nou,  când  am  apăsat  pe  clanţă,  uşa  s-a  smucit  în  lături  şi  am 
căzut  în  faţă.  Travis  m-a  prins  şi  mi-am  recăpătat  echilibrul. 

— Vrei  să  încetezi  cu  asta?  l-am  întrebat,  închizând  uşa  în  urma 
mea. 

— Abs?  Ce  eşti  tu,  o înregistrare  video  cu  exerciţii  fizice?7  a 
întrebat  el  pe  un  ton  batjocoritor. 

— Pigeon?  am  spus  şi  eu  cu  o doză  egală  de  dispreţ.  O pasăre 
anostă  care  se  găinăţează  peste  tot  pe  trotuar? 

— Ba  îţi  place  Pigeon,  a zis  el  defensiv.  Poate  fi  o porumbiţă, 
o fată  atrăgătoare,  o carte  câştigătoare  la  poker,  alege  ce  vrei.  Eşti 
Pigeon  a mea. 

L-am  apucat  de  braţ  pentru  a mă  descălţa  de  pantofii  cu  toc, 
apoi  m-am  dus  spre  camera  lui.  în  timp  ce  mă  schimbam  în  pijama, 
m-am  străduit  din  răsputeri  să  rămân  supărată  pe  el. 

Travis  s-a  aşezat  pe  pat  şi  şi-a  încrucişat  braţele  la  piept. 

— Te -ai  distrat  bine? 

— M-am  distrat  — oftat  — fantastic.  A fost  o seară  perfectă.  El 
este... 

Nu-mi  venea  în  minte  niciun  cuvânt  potrivit  pentru  a-1  descrie, 
aşa  că  m-am  limitat  la  a clătina  din  cap. 

— Te-a  sărutat? 

Mi-am  lipit  buzele  una  de  alta  şi  am  dat  aprobator  din  cap. 

— Are  buze  tare  moi. 

Travis  a sărit  înapoi. 


7 Abs,  în  engleză,  se  traduce  prin  „abdomene". 

— Nu-mi  pasă  ce  fel  de  buze  are. 

— Crede-mă,  este  important.  Mă  emoţionez  foarte  tare  şi  când 
vine  vorba  de  primele  săruturi,  dar  acesta  n-a  fost  prea  rău. 

— Te  emoţionezi  din  pricina  unui  sărut?  m-a  întrebat  amuzat. 

— Numai  la  primele.  Le  detest. 

— Şi  eu  le-aş  detesta  dacă  ar  trebui  să-l  sărut  pe  Parker  Hayes. 

Am  chicotit  şi  m-am  dus  în  baie  să  mă  demachiez.  Travis  a venit 
după  mine,  rezemându-se  de  tocul  uşii. 

— Deci,  ai  de  gând  să  mai  ieşi? 

— Da.  Mă  sună  mâine. 

M-am  şters  pe  faţă  şi  m-am  dus  repejor  în  dormitor,  sărind  în 
pat.  Travis  s-a  dezbrăcat,  rămânând  în  boxeri,  şi  s-a  aşezat  cu  spatele 
la  mine.  Uşor  chircit,  părea  epuizat.  Când  s-a  întins,  i s-au  relaxat  şi 
muşchii  spatelui,  iar  el  m-a  privit  preţ  de  o clipă. 

— Dacă  te-ai  distrat  atât  de  bine,  cum  de-ai  venit  acasă  atât  de 
devreme? 

— Are  un  examen  important  luni. 

Travis  a strâmbat  din  nas. 

— Cui  îi  pasă? 

— încearcă  să  intre  la  Harvard.  Trebuie  să  studieze. 

A pufnit,  întorcându-se  pe  burtă.  L-am  privit  cum  şi-a  vârât 
mâinile  sub  pernă,  părând  iritat. 

— Mda,  asta  e ceea  ce  le  tot  spune  tuturor. 

— Nu  fi  ticălos!  Are  şi  el  priorităţile  lui...  Consider  că  e o 
persoană  responsabilă. 

— N-ar  trebui  ca  iubita  lui  să  fie  prioritatea  numărul  unu? 

— Nu  sunt  iubita  lui.  Trav,  n-am  avut  decât  o întâlnire,  l-am 
mustrat. 

— Aşadar,  ce-aţi  făcut  voi  doi? 

I-am  aruncat  o privire  ucigătoare,  iar  el  a râs. 

— Ce  e?  Sunt  doar  curios. 

Văzând  că  era  sincer,  i-am  descris  totul,  de  la  restaurant  la 
mâncare,  până  la  lucrurile  amuzante  şi  plăcute  pe  care  le-a  spus 


Parker.  Ştiam  că  pe  buze  îmi  încremenise  un  zâmbet  tâmp,  dar  nu  mă 
puteam  abţine  să  nu  zâmbesc  în  timp  ce  descriam  seara  perfectă. 

Travis  m-a  urmărit  zâmbind  amuzat  în  timp  ce  eu  îndrugam 
verzi  şi  uscate,  ba  chiar  mi-a  pus  întrebări.  Cu  toate  că  părea  frustrat 
în  legătură  cu  situaţia  lui  Parker,  aveam  senzaţia  clară  că  se  bucura 
că  mă  vede  fericită. 

Travis  s-a  făcut  comod  pe  partea  lui  de  pat,  iar  eu  am  căscat. 
Ne-am  privit  reciproc  preţ  de  o clipă  înainte  ca  el  să  ofteze. 

— Mă  bucur  că  te-ai  distrat,  Pidge.  Meriţi. 

— Mulţumesc,  i-am  spus  zâmbind. 

De  pe  noptieră  a răsunat  tonul  de  apel  al  mobilului  meu,  iar  eu 
m-am  ridicat  brusc  în  şezut  să  văd  ce  era  afişat  pe  ecran. 

— Alo? 

— E mâine,  a spus  Parker. 

M-am  uitat  la  ceas  şi  am  izbucnit  în  râs.  Era  douăsprezece  şi  un 
minut. 

— Aşa  e. 

— Aşadar,  ce  părere  ai  de  luni-seară?  m-a  întrebat. 

Mi-am  acoperit  gura  un  moment,  apoi  am  inspirat  adânc. 

— Ăăă,  da.  Luni  e grozav. 

— Bine.  Ne  vedem  luni,  a spus  el. 

îmi  dădeam  seama  că  zâmbeşte.  Am  închis  şi  i-am  aruncat  o 
privire  lui  Travis,  care  mă  urmărea  oarecum  necăjit.  M-am  întors  cu 
spatele  la  el  şi  m-am  ghemuit,  bucuroasă. 

— Ce  copil  eşti,  a spus  Travis,  întorcându-se  şi  el  cu  spatele. 

Mi-am  dat  ochii  peste  cap.  El  s-a  întors,  trăgându-mă  în  aşa  fel 
încât  să  fim  faţă-n  faţă. 

— Chiar  îţi  place  de  Parker7. 

— Nu-mi  strica  bucuria,  Travis! 

S-a  zgâit  la  mine  preţ  de  o clipă,  apoi  a clătinat  din  cap,  întorcân- 
du-se iar  cu  spatele. 

— Parker  Hayes. 

PUNCT  DE 
COTITURĂ 


întâlnirea  de  luni  seara  s-a  ridicat  la  înălţimea  tuturor  aşteptărilor 
mele.  Am  mâncat  la  restaurantul  chinezesc  şi  m-am  distrat  în  legă- 
tură cu  abilităţile  lui  Parker  de  a mânui  beţişoarele.  Când  m-a  adus 
acasă,  Travis  a deschis  uşa  înainte  ca  Parker  să  apuce  să  mă  sărute. 
Când  am  ieşit  din  nou  miercuri  seara,  Parker  s-a  asigurat  că  mă 
sărută  în  maşină. 

Joi  la  prânz  m-am  întâlnit  cu  Parker  la  cantină  şi  a reuşit  să-i 
surprindă  pe  toţi  aşezându-se  pe  locul  lui  Travis.  Când  Travis  şi-a 
terminat  ţigara  şi  a intrat,  a trecut  indiferent  pe  lângă  Parker  şi  s-a 
aşezat  la  capătul  mesei.  Megan  s-a  apropiat  de  el,  dar  el  a concediat-o 
pe  loc,  fâcându-i  semn  să  plece.  După  asta,  toată  lumea  de  la  masă  a 
tăcut,  iar  mie  mi-a  fost  greu  să  mă  concentrez  la  orice  spunea  Parker. 

— Presupun  că  n-am  fost  invitat,  a spus  Parker,  făcându-mă  să 
fiu  atentă. 

— Ce  anume? 

— Am  auzit  că  petrecerea  pentru  ziua  ta  de  naştere  e duminică. 
Eu  n-am  fost  invitat? 

America  a tras  cu  coada  ochiului  spre  Travis,  care  se  uita  urât  la 
Parker  de  parcă  ar  mai  fi  lipsit  numai  câteva  secunde  până  să-l  lase  lat. 

— Parker,  trebuia  să  fie  o petrecere-surpriză!  l-a  dojenit  America 
pe  un  ton  blând. 

— Ala  spus  Parker,  crispându-se. 

— Daţi  o petrecere-surpriză  pentru  mine?  am  întrebat-o  pe 
America. 

Ea  a ridicat  din  umeri. 

— A fost  ideea  lui  Trav.  Are  loc  duminică,  la  Brazii.  La  şase. 

Parker  s-a  îmbujorat  la  faţă. 

— Acum  chiar  că  nu  voi  fi  invitat,  cred. 

— Ba  nu!  Sigur  că  eşti  invitat!  i-am  spus,  ţinându-1  de  mână 
deasupra  mesei. 

Douăsprezece  perechi  de  ochi  s-au  îndreptat  spre  mâinile 
noastre.  Am  observat  că  şi  Parker  se  simţea  la  fel  de  stânjenit  pe 
cât  mă  simţeam  şi  eu  din  pricina  atenţiei  acordate,  aşa  că  i-am  dat 
drumul  şi  mi- am  pus  mâinile  în  poală. 

Parker  s-a  ridicat. 

— Mai  am  câteva  lucruri  de  făcut  înainte  de  cursuri.  Te  sun  mai 
târziu. 

— Bine,  i-am  spus,  zâmbindu-i  încurcată. 

Parker  s-a  aplecat  peste  masă  şi  m-a  sărutat  pe  buze.  Liniştea 
care  s-a  lăsat  peste  cantină  era  totală,  iar  America  m-a  înghiontit 
după  ce  Parker  a plecat. 

— Nu-ţi  dă  fiori  felul  în  care  se  uită  toţi  la  tine?  m-a  întrebat  ea 
în  şoaptă. 

A aruncat  o privire  prin  sală,  încruntându-se. 

— Ce  e?  a ţipat  ea.  Vedeţi-vă  de  treburile  voastre,  perverşilor! 

Rând  pe  rând,  capetele  s-au  întors,  şi  cantina  s-a  umplut  de 
murmure.  Mi-am  acoperit  ochii  cu  mâinile. 

— Vezi  tu,  înainte  eram  jalnică  fiindcă  eram  iubita  cea  proastă  a 
lui  Travis.  Acum  sunt  dracul  gol  fiindcă  toată  lumea  crede  că  alerg  de 
la  Travis  la  Parker  şi  înapoi  ca  o minge  de  ping-pong. 


Cum  America  nu  spunea  nimic,  m-am  uitat  în  sus. 

— Ce-i?  Nu-mi  spune  că  şi  tu  ai  pus  botul  la  rahatul  ăsta! 

— N-am  spus  nimic!  a protestat  ea. 

A clătinat  din  cap,  rămânând  tăcută.  Privirile  reci  pe  care  mi 
le-au  aruncat  ceilalţi  studenţi  au  devenit  brusc  evidente,  iar  eu  m-am 
ridicat,  ducându-mă  la  capătul  mesei. 

— Trebuie  să  vorbim,  am  spus,  bătându-1  pe  Travis  pe  umăr. 

Am  încercat  să  par  politicoasă,  dar  clocoteam  pe  dinăuntru  de 
furie,  aşa  că  vorbele  mele  erau  tăioase.  întreaga  populaţie  studen- 
ţească, inclusiv  cea  mai  bună  prietenă  a mea,  credea  că  jonglam  cu 
cei  doi  bărbaţi.  Nu  exista  decât  o singură  soluţie. 

— Vorbeşte,  deci,  a spus  Travis,  muşcând  din  ceva  ce  semăna  cu 
un  şniţel. 

M-am  foit,  observând  ochii  curioşi  ai  tuturor  celor  aflaţi  sufi- 
cient de  aproape  încât  să  ne  poată  auzi.  Văzând  că  Travis  tot  nu  se 
mişca,  l-am  apucat  de  braţ  şi  l-am  tras  cu  putere.  El  s-a  ridicat  şi  a 
ieşit  după  mine,  având  un  zâmbet  întipărit  pe  chip. 

— Ce  e,  Pidge?  m-a  întrebat,  privindu-mi  mâna  cu  care  îl  ţineam 
de  braţ,  apoi  faţa. 

— Trebuie  să  mă  laşi  să  renunţ  la  pariu,  l-am  implorat  eu. 

I-a  căzut  faţa. 

— Vrei  să  pleci'?  De  ce?  Ce-am  făcut? 

— Tu  n-ai  făcut  nimic,  Trav.  Dar  n-ai  observat  cum  se  zgâiesc 
ceilalţi?  Devin  paria  de  la  Eastern  U. 

Travis  a clătinat  din  cap  şi  şi-a  aprins  o ţigară. 

— Nu  e problema  mea. 

— Ba  da,  este.  Parker  a spus  că  toată  lumea  crede  că  îl  paşte 
moartea  fiindcă  tu  eşti  îndrăgostit  de  mine. 

Travis  a ridicat  din  sprâncene  şi  s-a  înecat  cu  fumul  pe  care 
tocmai  îl  inhalase. 

— Aşa  spune  lumea?  a repetat  el  între  două  accese  de  tuse. 

Am  încuviinţat  dând  din  cap.  El  s-a  uitat  în  altă  parte,  cu  ochii 
larg  deschişi,  trăgând  încă  un  fum. 

— Travis!  Trebuie  să  mă  laşi  să  renunţ  la  pariu!  Nu  mă  pot  întâlni 
cu  Parker  şi,  în  acelaşi  timp,  să  locuiesc  cu  tine.  Pare  îngrozitor! 

— Păi,  nu  te  mai  întâlni  cu  Parker! 

M-am  uitat  urât  la  el. 

— Nu  asta  e problema  şi  o ştii  prea  bine. 

— Acesta  este  singurul  motiv  pentru  care  vrei  să  pleci?  Din 
pricina  a ceea  ce  spune  lumea? 

— Măcar  înainte  eu  eram  proasta  şi  tu  tipul  cel  rău,  am  rostit  eu 
în  barbă. 

— Pidge,  răspunde  la  întrebare! 

— Da! 

Travis  a privit  dincolo  de  mine,  la  studenţii  care  intrau  şi  ieşeau 
din  cantină.  Delibera,  iar  nerăbdarea  mea  creştea  în  timp  ce  el 
întârzia  să  ia  o hotărâre. 

în  cele  din  urmă,  a spus  mândru  şi  hotărât: 

— Nu. 

Am  clătinat  din  cap,  convinsă  fiind  că  n-am  înţeles  bine. 

— Poftim? 

— Nu.  Tu  însăţi  ai  spus:  un  pariu  e un  pariu.  Când  se  încheie 
luna,  pleci  cu  Parker,  el  va  deveni  doctor,  vă  veţi  căsători  şi  veţi  avea 
doi  virgulă  cinci  copii  şi  eu  n-o  să  te  mai  văd  niciodată. 

S-a  strâmbat  la  auzul  propriilor  lui  cuvinte. 

— Mai  am  încă  trei  săptămâni.  Nu  renunţ  la  asta  pentru  o bârfă 
din  sala  de  mese. 

M-am  uitat  prin  geam  la  toţi  cei  din  cantină  care  ne  priveau. 
Nedorita  atenţie  făcea  ca  ochii  să  mă  usture.  L-am  împins  cu  umărul 
şi  m-am  dus  la  următoarea  oră  de  curs. 

— Pigeon!  a strigat  Travis  după  mine. 

Nu  m-am  întors. 

Seara,  America  stătea  pe  podeaua  băii,  pălăvrăgind  despre  băieţi, 
în  timp  ce  eu  stăteam  în  picioare  în  faţa  oglinzii  şi-mi  legam  părul  în 
coadă  de  cal.  O ascultam  numai  pe  jumătate,  gândindu-mă  la  cât  de 


răbdător  fusese  Travis  — ştiam  că  îi  displăcea  ideea  ca  Parker  să  vină 
şi  să  mă  ia  de  la  el  de  acasă  la  fiecare  două  seri. 

Mi-a  venit  în  minte  expresia  chipului  lui  Travis  din  clipa  în  care  îi 
cerusem  să  renunţăm  la  pariu  şi  când  îi  spusesem  ce  spunea  lumea  — 
că  este  îndrăgostit  de  mine.  Nu  mă  puteam  opri  să  mă  întreb  de  ce 
nu  negase. 

— Păi,  Shep  crede  că  eşti  prea  dură  cu  el.  El  n-a  avut  niciodată 
pe  nimeni  la  care  să  ţină  suficient  încât  să. . . 

Travis  a băgat  capul  pe  uşă  şi  a zâmbit  când  m-a  văzut  că  mă 
chinuiam  să-mi  aranjez  părul. 

— Vreţi  să  luăm  cina?  ne-a  întrebat. 

America  s-a  ridicat  să  se  uite  în  oglindă,  trecându-şi  degetele 
prin  părul  ei  auriu. 

— Shep  vrea  să  vedem  care-i  treaba  cu  restaurantul  mexican  din 
centru,  dacă  vreţi  şi  voi  să  mergem. 

Travis  a clătinat  din  cap. 

— Am  crezut  că  eu  şi  Pidge  am  putea  merge  în  seara  asta  singuri. 

— Ies  cu  Parker. 

— Iar?  m-a  întrebat  necăjit. 

— Iar,  am  spus  cu  o voce  cântată. 

S-a  auzit  soneria  şi  am  trecut  în  viteză  pe  lângă  Travis  pentru  a 
deschide  uşa.  Parker  stătea  în  faţa  mea,  cu  părul  lui  blond,  ondulat 
natural,  pieptănat  în  sus  pe  creştet,  şi  cu  faţa  proaspăt  rasă. 

— Arăţi  vreodată  mai  puţin  decât  superb?  m-a  întrebat  Parker. 

— Dacă  e să  mă  refer  la  prima  dată  când  a venit  aici,  am  să 
răspund  că  da,  a zis  Travis  de  după  umărul  meu. 

Mi-am  dat  ochii  peste  cap  şi  am  surâs,  ridicând  un  deget  spre 
Parker  pentru  a-i  face  semn  să  aştepte.  M-am  întors  şi  l-am  îmbră- 
ţişat pe  Travis.  A înlemnit  de  surpriză  şi  apoi  s-a  relaxat,  trăgân- 
du-mă  mai  aproape  de  el. 

L-am  privit  în  ochi  şi  i-am  zâmbit. 

— îţi  mulţumesc  că-mi  organizezi  petrecerea  de  aniversare.  Am 
voie  să  aleg  repetarea  unei  promisiuni  amânate  legată  de  o cină? 

Pe  chipul  lui  Travis  se  citeau  emoţii  amestecate;  apoi,  încântat, 
m-a  întrebat: 

— Mâine? 

L-am  strâns  în  braţe,  iar  el  a zâmbit  larg. 

— Absolut. 

Mi-am  luat  la  revedere  fluturând  din  mână  în  timp  ce  Parker 
m-a  luat  de  cealaltă  mână. 

— Ce-a  fost  asta?  m-a  întrebat  Parker. 

— Nu  prea  ne-am  înţeles  în  ultima  vreme.  Asta  a fost  varianta 
mea  pentru  ramura  de  măslin. 

— Ar  trebui  să-mi  fac  griji?  m-a  întrebat,  deschizându-mi 
portiera. 

— Nu. 

L-am  sărutat  pe  obraz. 

în  timpul  mesei,  Parker  a vorbit  despre  Harvard  şi  despre  Casă  şi 
despre  planurile  lui  de  a-şi  căuta  un  apartament.  S-a  încruntat. 

— Te  va  conduce  Travis  la  petrecerea  de  aniversare? 

— Nu  sunt  prea  sigură.  Nu  mi-a  spus  nimic  în  legătură  cu  asta. 

— Dacă  nu-1  deranjează,  te-aş  conduce  eu. 

Mi-a  luat  mâna  şi  mi-a  sărutat-o. 

— Am  să-l  întreb.  Petrecerea  a fost  ideea  lui,  aşa  încât. . . 

— înţeleg.  Dacă  nu,  ne  vedem  acolo,  mi-a  spus  el  zâmbind. 

Parker  m-a  condus  acasă,  oprind  în  parcare.  Când  ne-am  luat 
rămas-bun  sărutându-ne,  buzele  lui  au  întârziat  pe  ale  mele.  A tras 
frâna  de  mână  în  timp  ce  gura  lui  parcurgea  distanţa  de  la  maxilarul 
meu  la  ureche,  apoi  la  jumătatea  distanţei,  în  jos,  pe  gât.  M-a  luat 
prin  surprindere  şi,  drept  răspuns,  am  oftat  uşor. 

— Eşti  aşa  de  frumoasă!  a şoptit  el.  Toată  seara  atenţia  mi-a  fost 
distrasă  de  gâtul  tău  dezgolit. 

Mi-a  depus  sărutări  pe  gât,  iar  eu  am  oftat  zgomotos. 

— De  ce  ţi-a  trebuit  atât?  l-am  întrebat  zâmbind  şi  ridicându-mi 
bărbia  pentru  a-i  oferi  un  acces  mai  uşor. 


Parker  s-a  concentrat  asupra  buzelor  mele.  Mi-a  susţinut  faţa  cu 
mâinile  şi  m-a  sărutat  ceva  mai  apăsat  decât  de  obicei.  Nu  aveam 
prea  mult  loc  în  maşină,  dar  am  făcut  ca  spaţiul  disponibil  să  ne  fie 
de  folos.  El  s-a  aplecat  asupra  mea,  iar  eu  mi-am  îndoit  genunchii  în 
timp  ce  m-am  lipit  cu  spatele  de  geam.  Şi-a  strecurat  limba  în  gura 
mea,  iar  cu  mâna  m-a  prins  de  gleznă,  apoi  de  coapsă.  Geamurile 
s-au  aburit  în  câteva  minute  de  la  respiraţia  noastră  precipitată. 
Buzele  lui  mi-au  atins  uşor  clavicula,  apoi  şi-a  ridicat  brusc  capul 
când  geamul  a vibrat  de  la  nişte  lovituri  puternice. 

Parker  s-a  ridicat  în  şezut,  iar  eu  m-am  îndreptat,  potrivindu-mi 
rochia.  Am  sărit  cât  colo  când  portiera  s-a  deschis  brusc.  Travis  şi 
America  stăteau  lângă  maşină.  America  se  încrunta  compătimitor, 
iar  Travis  părea  pe  cale  să  facă  o criză  cumplită  de  furie. 

— Ce  naiba,  Travis?  a ţipat  Parker. 

Deodată,  situaţia  părea  periculoasă.  Nu  îl  auzisem  niciodată 
pe  Parker  să  ridice  vocea,  încheieturile  degetelor  lui  Travis  se  albi- 
seră — iar  eu  eram  la  mijloc.  Dând  din  cap  spre  Parker,  ca  un  aver- 
tisment tăcut,  America  şi-a  pus  o mână  pe  braţul  masiv  al  lui  Travis, 
mână  care,  prin  contrast,  părea  tare  mică. 

— Vino,  Abby!  Trebuie  să  vorbesc  cu  tine,  mi-a  spus. 

— Despre  ce? 

— Vino  odată!  s-a  răstit  ea. 

M-am  uitat  la  Parker,  văzând  furia  din  ochii  lui. 

— îmi  pare  rău,  trebuie  să  plec. 

— Nu-i  nimic.  Du-te! 

Travis  m-a  ajutat  să  cobor  din  maşină,  apoi  a trântit  portiera.  M-am 
răsucit  şi,  astfel,  mă  găseam  între  el  şi  maşină,  împingându-l  în  umăr. 

— Ce-i  cu  tine ? Las-o  baltă! 

America  părea  agitată.  N-a  durat  mult  până  să-mi  dau  seama 
de  ce.  Travis  duhnea  a whisky;  ea  insistase  să-l  însoţească,  sau  el  o 
rugase  să  vină.  în  orice  caz,  rolul  ei  era  să-l  tempereze. 

Cauciucurile  strălucitorului  Porsche  al  lui  Parker  au  scrâşnit 
ieşind  din  parcare,  iar  Travis  şi-a  aprins  o ţigară. 

— Mare,  acum  poţi  să  intri  în  casă. 

America  m-a  tras  de  fustă. 

— Hai,  Abby! 

— De  ce  nu  mai  stai,  Abs?  m-a  întrebat  el,  fierbând  de  mânie. 

I-am  făcut  semn  prietenei  mele  să  o ia  înainte,  iar  ea  s-a  supus 
fără  prea  mult  chef.  Mi-am  încrucişat  braţele  la  piept,  gata  de  luptă, 
pregătindu-mă  să-l  înfrunt  după  ce-mi  va  fi  ţinut  inevitabila  predică. 
Travis  a tras  mai  multe  fumuri  din  ţigară,  iar  când  a devenit  clar  că 
n-avea  de  gând  să-mi  dea  explicaţii,  mi-am  pierdut  răbdarea. 

— De  ce-ai  făcut  asta?  l-am  întrebat. 

— De  ce?  Pentru  că  te  mozolea  în  faţa  casei  mele!  a ţipat  el. 

Am  văzut  că  privirea  îi  era  pierdută  şi  mi-am  dat  seama  că  nu 
era  capabil  să  poarte  o conversaţie  raţională. 

Mi-am  păstrat  vocea  calmă. 

— Oi  fi  stând  eu  cu  tine,  dar  ce  fac  şi  cu  cine  o fac  e treaba  mea. 

Şi-a  aruncat  ţigara  pe  jos. 

— Pidge,  tu  meriţi  ceva  mult  mai  bun  decât  ăsta.  Nu-1  lăsa  să  ţi-o 
tragă  în  maşină  de  parcă  ai  fi  o pipiţă  ieftină  pe  care  o agăţi  la  balul 
bobocilor. 

— N-aveam  de  gând  să  fac  sex  cu  el! 

A gesticulat  spre  locul  gol  unde  stătuse  maşina  lui  Parker. 

— Atunci,  ce  făceaţi? 

— Tu  nu  ţi-ai  făcut  niciodată  de  cap  cu  cineva,  Travis?  Nu  te-ai 
prostit  fără  să  laşi  să  se  ajungă  prea  departe? 

S-a  încruntat  şi  a clătinat  din  cap  de  parcă-i  vorbeam  în 
păsărească. 

— Ce  rost  are  aşa  ceva? 

— Chestia  asta  funcţionează  pentru  o mulţime  de  oameni. . . mai 
ales  pentru  cei  care  îşi  dau  întâlniri. 

— Toate  geamurile  erau  aburite,  maşina  se  clătina...  de  unde 
voiai  să  ştiu?  m-a  întrebat  el,  dând  din  mâini  spre  parcarea  goală. 

— Poate  că  ar  trebui  să  nu  mă  mai  spionezi! 

S-a  frecat  pe  faţă  şi  a clătinat  din  cap. 


— Nu  pot  să  suport  aşa  ceva,  Pigeon!  Simt  că  înnebunesc. 

Am  ridicat  braţele  în  aer,  apoi  le-am  lăsat  să  cadă,  plesnindu-mă 
peste  coapse. 

— Ce  nu  poţi  să  suporţi? 

— Dacă  te  culci  cu  el,  nu  vreau  să  ştiu  despre  asta.  Intru  la 
puşcărie  dacă  aflu  că  el. . . pur  şi  simplu  nu-mi  spune. 

— Travis!  am  strigat,  furioasă  la  culme.  Nu-mi  vine  să  cred  că  ai 
spus  aşa  ceva!  Ăsta  e un  pas  mare  pentru  mine! 

— Aşa  spun  toate  fetele! 

— Nu  mă  refer  la  târfele  cu  care  ai  tu  de-a  face!  Mă  refer  la  mine! 
i-am  spus,  punându-i  mâna  pe  piept.  N-am. . . îhh\  Nu  contează. 

M-am  îndepărtat  de  el,  dar  Travis  m-a  înşfăcat  de  braţ,  răsucin- 
du-mă  pentru  a fi  faţă  în  faţă. 

— Ce  n-ai. . .?  m-a  întrebat,  clătinându-se  puţin. 

Nu  i-am  răspuns  — nu  era  nevoie.  Vedeam  după  cum  se  lumi- 
nase la  faţă  că  pricepuse  şi  a râs  scurt. 

— Eşti  virgină ? 

— Şi  ce  dacă?  i-am  spus,  simţind  cum  îmi  iau  foc  obrajii. 

Mă  privea  printre  gene,  de  parcă  încerca  să  gândească  în  pofida 
cantităţii  de  whisky  îngurgitate. 

— De  aia  era  America  atât  de  sigură  că  n-o  să  se  ajungă  prea 
departe. 

— Am  avut  acelaşi  prieten  în  toţi  cei  patru  ani  de  liceu.  Era  preot 
aspirant!  Nici  n-a  fost  vorba  de  aşa  ceva! 

Mânia  lui  Travis  s-a  evaporat,  iar  în  ochii  lui  şi-a  făcut  loc 
uşurarea. 

— Un  preot  tânăr?  Ce  s-a  întâmplat  după  toată  această  absti- 
nenţă cu  greu  obţinută? 

— El  voia  să  se  însoare  şi  să  rămână  în. . . Kansas.  Eu  nu. 

îmi  doream  cu  disperare  să  schimb  subiectul.  Amuzamentul  din 
ochii  lui  Travis  era  suficient  de  umilitor.  Nu  voiam  ca  el  să  sape  şi 
mai  adânc  în  trecutul  meu. 

A făcut  un  pas  spre  mine  şi  mi-a  luat  faţa  în  mâinile  lui. 

— O virgină,  a spus,  clătinând  din  cap.  N-aş  fi  zis,  după  felul  în 
care  ai  dansat  la  Red. 

— Foarte  amuzant,  am  răspuns,  urcând  cu  pas  apăsat  treptele. 

Travis  a încercat  să  mă  urmeze,  dar  s-a  împiedicat  şi  a căzut, 
rostogolindu-se  pe  spate  şi  râzând  isteric. 

— Ce  faci?  Ridică-te!  i-am  spus,  ajutându-1  să  se  ridice  în  picioare. 

Şi-a  petrecut  braţul  pe  după  gâtul  meu,  iar  eu  l-am  ajutat  să  urce 
pe  scări.  Shepley  şi  America  erau  deja  în  pat,  aşadar,  fără  niciun  fel 
de  ajutor  prin  preajmă,  mi-am  aruncat  cât  colo  pantofii  din  picioare, 
pentru  a nu  risca  să-mi  rup  gleznele  cărându-1  pe  Travis  în  dormitor. 
A căzut  pe  spate,  trăgându-mă  şi  pe  mine  cu  el. 

Când  am  aterizat,  faţa  mea  era  la  câţiva  centimetri  de  a lui.  Brusc, 
expresia  de  pe  chipul  său  a devenit  una  serioasă.  S-a  aplecat,  aproape 
sărutându-mă,  dar  l-am  împins  la  o parte.  S-a  arătat  surprins. 

— Las-o  baltă,  Trav!  i-am  spus. 

M-a  ţinut  strâns  lipită  de  el  până  când  am  încetat  să  mă  mai  zbat, 
apoi  mi-a  tras  breteaua  rochiei,  făcând-o  să-mi  atârne  pe  umăr. 

— De  vreme  ce  cuvântul  virgină  a ieşit  de  pe  buzele  alea  frumoase 
ale  tale. . . simt  nevoia  imperioasă  să  te  ajut  să  te  dezbraci  de  rochie. 

— Păi,  asta  e destul  de  rău.  Erai  gata  să-l  omori  pe  Parker  pentru 
acelaşi  lucru  cu  douăzeci  de  minute  în  urmă,  aşa  că  nu  fi  ipocrit! 

— La  dracu’  cu  Parker!  El  nu  te  cunoaşte  aşa  cum  te  cunosc  eu. 

— Trav,  haide!  Hai  să  te  dezbrac  şi  să  te  bag  în  pat! 

— Asta  spun  şi  eu,  a chicotit  el. 

— Cât  de  mult  ai  băut?  l-am  întrebat,  reuşind  în  cele  din  urmă 
să-mi  găsesc  un  punct  de  sprijin,  rezemându-mă  cu  mâna  de 
marginea  patului,  între  picioarele  lui. 

— Destul,  a zâmbit  el,  trăgând  de  tivul  rochiei  mele. 

— Probabil  că  ai  depăşit  destul  în  urmă  cu  vreo  trei  litri,  i-am 
spus,  dându-i  mâna  la  o parte. 

Mi-am  înfipt  un  genunchi  pe  saltea,  alături  de  el,  şi  i-am  scos 
tricoul  peste  cap.  A întins  din  nou  mâna  după  mine,  iar  eu  l-am 
apucat  de  încheietură,  pufnind  din  pricina  mirosului  greu  din  aer. 


— Doamne,  Trav,  duhneşti  a Jack  Daniels. 

— A Jim  Beam,  m-a  corectat  el,  dând  din  cap  ca  un  beţiv. 

— Miroase  a lemn  ars  şi  chimicale. 

— Şi  gustul  e la  fel,  a râs  el. 

I-am  desfăcut  cureaua.  El  a râs  de  mişcarea  mea  smucită,  apoi  a 
ridicat  capul  pentru  a mă  privi. 

— Mai  bine  ţi-ai  păzi  virginitatea,  Pidge.  Ştii  că-mi  place  dur. 

— Taci  din  gură!  i-am  spus,  descheindu-i  jeanşii.  I-am  tras  peste 
şolduri,  apoi  în  jos  pe  picioare.  I-am  aruncat  jos  şi  am  stat  cu  mâinile 
în  şolduri,  gâfâind.  Picioarele  îi  atârnau  peste  marginea  patului. 
Ţinea  ochii  închişi,  respirând  adânc  şi  greoi.  Adormise. 

M-am  dus  la  dulap,  clătinând  din  cap  în  timp  ce  scormoneam 
printre  haine.  Mi-am  deschis  fermoarul  rochiei  şi  am  lăsat-o  să  cadă 
în  jos,  peste  şolduri,  până  la  glezne.  îndesând-o  intr-un  colţ,  mi-am 
desfăcut  părul,  scuturându-1. 

Dulapul  dădea  pe  dinafară  din  pricina  hainelor  lui  şi  a hainelor 
mele,  şi  am  pufnit,  suflându-mi  părul  de  pe  faţă,  în  timp  ce  căutam 
prin  toată  debandada  de  tricouri.  Când  am  tras  unul  de  pe  umeraş, 
Travis  s-a  izbit  de  spatele  meu,  prinzându-mă  cu  braţele  de  talie. 

— Doamne,  ce  m-ai  speriat!  m-am  plâns  eu. 

Şi-a  trecut  mâinile  peste  pielea  mea.  Le  simţeam  altfel:  lente  şi 
hotărâte.  Am  închis  ochii  atunci  când  m-a  lipit  de  el  şi  şi-a  îngropat 
faţa  în  părul  meu,  dezmierdându-mă  cu  nasul.  I-am  simţit  pielea 
goală  lipită  de  a mea  şi  mi-a  luat  un  moment  să  protestez. 

— Travis... 

Mi-a  dat  părul  într-o  parte  şi  şi-a  plimbat  buzele  pe  spatele 
meu,  de  la  un  umăr  la  celălalt,  moliciunea  caldă  a gurii  lui  fiind  prea 
plăcută  pentru  a-1  obliga  să  se  oprească.  Când  şi-a  lipit  pelvisul  de 
al  meu,  i-a  scăpat  un  geamăt  din  gât  şi  am  simţit  prin  boxerii  lui  cât 
de  tare  mă  dorea.  Mi-am  ţinut  respiraţia,  ştiind  că  singurele  lucruri 
care  ne  despărţeau  de  acel  pas  mare  căruia  mă  împotrivisem  cu  atâta 
înverşunare  cu  câteva  minute  mai  devreme  erau  două  straturi  subţiri 
de  material  textil. 

Travis  m-a  întors  cu  faţa  spre  el,  apoi  s-a  lipit  din  nou  de  mine, 
rezemându-mă  cu  spatele  de  perete.  Privirile  ni  s-au  întâlnit  şi 
vedeam  durerea  expresiei  sale  în  timp  ce-mi  cerceta  porţiunile  de 
piele  dezgolită.  îl  mai  văzusem  şi  până  atunci  studiind  femeile,  dar 
de  data  asta  era  diferit.  Nu  voia  să  mă  cucerească;  voia  ca  eu  să  spun 
da. 

S-a  aplecat  să  mă  sărute,  oprindu-se  la  un  centimetru  de  mine. 
Simţeam  căldura  pielii  sale  radiind  lângă  buzele  mele  şi  a trebuit  să 
mă  opresc  să  nu-1  trag  eu  mai  departe.  îşi  înfipsese  degetele  hotărât 
în  pielea  mea,  în  timp  ce  se  gândea,  apoi  mâinile  i-au  alunecat  de 
pe  spatele  meu  pe  şolduri,  între  pielea  mea  şi  materialul  dantelat, 
iar  când  era  pe  punctul  de  a-mi  scoate  materialul  delicat  în  jos,  pe 
picioare,  a şovăit.  Exact  când  am  deschis  gura  să  spun  da,  el  a închis 
ochii  strâns. 

— Nu  aşa,  a şoptit,  trecându-şi  buzele  peste  ale  mele.  Te  vreau, 
dar  nu  aşa. 

S-a  dat  înapoi  poticnindu-se,  căzând  apoi  pe  pat,  iar  eu  am 
rămas  preţ  de  o clipă  cu  braţele  încrucişate  la  piept.  Când  respiraţia 
i-a  devenit  lină,  mi-am  vârât  braţele  în  mânecile  tricoului  pe  care 
continuam  să-l  ţin  în  mână,  apoi  mi  l-am  tras  peste  cap.  Travis  nu  s-a 
mişcat,  iar  eu  am  dat  drumul  uşor  aerului  din  plămâni,  înţelegând  că 
n-am  fi  putut  să  ne  abţinem  dacă  m-aş  fi  vârât  în  pat,  iar  când  s-ar  fi 
trezit,  imaginea  n-ar  fi  fost  prea  onorabilă. 

M-am  dus  grăbită  spre  fotoliu  şi  m-am  prăbuşit  acolo,  acope- 
rindu-mi  faţa  cu  mâinile.  înăuntrul  meu  simţeam  cum  straturile 
de  frustrare  acumulată  dansau  şi  se  izbeau  unul  de  celălalt.  Parker 
plecase  având  senzaţia  că  fusese  desconsiderat,  Travis  aşteptase  ca  eu 
să  mă  întâlnesc  cu  cineva  — cineva  care  îmi  plăcea  cu  adevărat  — ca 
să-mi  arate  că  este  interesat  de  mine,  iar  eu  păream  să  fiu  singura  fată 
cu  care  nu  putuse  să  se  culce,  chiar  şi  când  era  pulbere. 

A doua  zi  dimineaţă,  mi-am  turnat  suc  de  portocale  intr-un 
pahar  înalt  şi  am  luat  o gură,  în  timp  ce  dădeam  din  cap  în  ritmul 


muzicii  de  pe  iPodul  meu.  Mă  trezisem  înainte  de  răsăritul  soarelui, 
apoi  mă  foisem  pe  fotoliu  până  la  opt.  După  aceea,  m-am  decis  să 
fac  curat  în  bucătărie  pentru  a-mi  ocupa  timpul  până  ce  aveau  să 
se  trezească  mai  puţin  ambiţioşii  mei  colegi  de  apartament.  Am  pus 
vasele  în  maşina  de  spălat,  am  măturat  şi  am  dat  cu  mopul,  apoi  am 
şters  şi  hiaturile.  Când  bucătăria  strălucea  de  curăţenie,  am  luat  coşul 
cu  rufe  curate,  m-am  aşezat  pe  canapea  şi  m-am  apucat  să  le  împătu- 
resc până  ce,  la  un  moment  dat,  în  jurul  meu  se  adunaseră  vreo  zece 
teancuri  sau  chiar  mai  multe. 

Dinspre  camera  lui  Shepley  s-au  auzit  murmure.  America  scotea 
mici  chicote,  apoi  s-a  lăsat  liniştea  preţ  de  câteva  minute,  urmată  de 
zgomote  care  m-au  făcut  să  nu  mă  simt  în  largul  meu  stând  de  una 
singură  în  camera  de  zi. 

Am  pus  teancurile  de  rufe  împăturite  înapoi  în  coş  şi  le-am  dus  în 
camera  lui  Travis,  zâmbind  când  am  văzut  că  nu-şi  schimbase  poziţia 
în  care  căzuse  în  seara  precedentă.  Am  lăsat  coşul  jos  şi  am  tras  pătura 
peste  el,  înăbuşindu-mi  un  hohot  de  râs  când  el  s-a  întors. 

— Te-am  văzut,  Pigeon,  mi-a  spus,  mormăind  ceva  înainte  ca 
respiraţia  să-i  redevină  lentă  şi  profundă. 

Nu  m-am  putut  abţine  să  nu-1  privesc  cum  dormea;  gândul  că 
mă  visa  mi-a  trimis  un  fior  inexplicabil  în  stomac.  Se  părea  că  Travis 
recăzuse  intr-un  somn  liniştit,  aşa  încât  m-am  decis  să  fac  un  duş, 
sperând  că  zgomotul  produs  de  cineva  care  se  trezise  şi  era  prin  zonă 
avea  să  potolească  gemetele  pe  care  le  scoteau  Shepley  şi  America  şi 
scârţâitul  patului  de  dincolo  de  perete.  Când  am  deschis  robinetul, 
mi-am  dat  seama  că  nu-şi  făceau  griji  că  i-ar  putea  auzi  cineva. 

M-am  pieptănat,  dându-mi  ochii  peste  cap  la  auzul  scâncetelor 
piţigăiate  ale  prietenei  mele,  semănând  mai  degrabă  cu  cele  scoase 
de  un  pudel  decât  cu  cele  ale  unei  starlete  porno.  S-a  auzit  soneria 
şi  mi-am  tras  pe  mine  halatul  albastru  flauşat,  legându-i  cordonul, 
apoi  am  traversat  camera  de  zi  alergând.  Zgomotele  din  camera  lui 
Shepley  au  încetat  imediat,  iar  eu  am  deschis  uşa  dând  cu  ochii  de 
chipul  zâmbitor  al  lui  Parker. 

— Bună  dimineaţa,  m-a  salutat  el. 

Mi-am  trecut  degetele  prin  părul  ud. 

— Ce  cauţi  aici? 

— Nu  mi-a  plăcut  felul  în  care  mi-am  luat  rămas-bun  aseară.  Am 
ieşit  azi-dimineaţă  să-ţi  iau  un  cadou  de  ziua  ta  şi  de-abia  aşteptam 
să  ţi-1  dau.  Prin  urmare,  a adăugat  el,  scoţând  din  buzunarul  jachetei 
o cutie  strălucitoare,  la  mulţi  ani,  Abs! 

Mi-a  pus  pachetul  argintiu  în  palmă,  iar  eu  m-am  aplecat  să-l 
sărut  pe  obraz. 

— Mulţumesc! 

— Continuă!  Vreau  să-ţi  văd  faţa  atunci  când  îl  deschizi. 

Am  vârât  un  deget  sub  banda  adezivă  de  dedesubtul  cutiei,  apoi 
am  rupt  ambalajul,  dându-i-1  lui.  Un  şir  de  diamante  strălucitoare  se 
cuibăreau  într-o  brăţară  din  aur  alb. 

— Parker!  am  rostit  în  şoaptă. 

El  radia. 

— îţi  place? 

— îmi  place,  i-am  răspuns,  ţinând,  plină  de  admiraţie  reverenţi- 
oasă,  bijuteria  în  faţa  ochilor,  dar  este  prea  mult.  N-aş  putea  să  accept 
aşa  ceva  nici  dacă  am  fi  fost  împreună  de  un  an,  dar  cu  atât  mai  puţin 
când  noi  ieşim  numai  de-o  săptămână. 

Parker  a făcut  o grimasă. 

— M-am  gândit  eu  că  s-ar  putea  să  spui  asta.  Am  căutat  toată 
dimineaţa  cadoul  perfect  pentru  aniversarea  ta,  iar  când  am  văzut-o, 
am  ştiut  că  nu  exista  decât  un  singur  loc  unde  s-ar  fi  potrivit,  a spus 
el,  luându-o  şi  prinzându-mi-o  la  încheietura  mâinii.  Şi  am  avut 
dreptate.  Arată  incredibil  la  mâna  ta. 

Am  ridicat  mâna  şi  am  dat  din  cap,  hipnotizată  de  culorile  stră- 
lucitoare în  lumina  soarelui. 

— E cel  mai  frumos  lucru  pe  care  l-am  văzut  vreodată.  Nimeni 
nu  mi-a  dat  niciodată  nimic  atât  de...  — scump,  mi-a  venit  mie  în 
minte,  dar  n-am  spus  asta,  ci  — elaborat.  Nu  ştiu  ce  să  zic. 

Parker  a izbucnit  în  râs  şi  apoi  m-a  sărutat  pe  obraz. 


— Zi-mi  că  o vei  purta  mâine. 

Am  zâmbit  cu  gura  până  la  urechi. 

— O voi  purta  mâine,  i-am  spus,  privindu-mi  încheietura. 

— Mă  bucur  că-ţi  place.  Expresia  de  pe  chipul  tău  a meritat 
căutarea  în  cele  şapte  magazine  în  care  am  fost. 

Am  oftat. 

— Ai  colindat  prin  şapte  magazine? 

El  a dat  aprobator  din  cap,  iar  eu  i-am  luat  faţa  între  mâinile  mele. 

— Mulţumesc.  E perfectă,  i-am  spus,  sărutându-1  iute. 

Parker  m-a  strâns  în  braţe. 

— Trebuie  să  mă  întorc.  Iau  prânzul  cu  ai  mei,  dar  te  sun  mai 
târziu,  bine? 

— Bine.  Mulţumesc!  am  strigat  după  el,  privindu-1  cum  coboară 
vioi  scările. 

Am  intrat  repede  în  apartament,  neputând  să-mi  iau  ochii  de  la 
încheietura  mâinii. 

— Doamne-Dumnezeule,  Abby!  a spus  America,  apucându-mă 
de  mână.  De  unde  ai  asta? 

— Parker  mi-a  adus-o.  E cadoul  pentru  ziua  mea  de  naştere, 
i-am  spus. 

America  se  uita  prostită  când  la  mine,  când  la  brăţară. 

— Ţi-a  adus  o brăţară  cu  diamante?  După  o săptămână?  Dacă 
nu  te-aş  cunoaşte,  aş  zice  că  faci  dragoste  ca  o zeiţă! 

Am  râs  în  hohote,  dând  startul  unor  chicoteli  ridicole  în  camera 
de  zi.  Shepley  a ieşit  din  dormitorul  lui,  părând  obosit  şi  satisfăcut. 

— De  ce  ţipaţi  ca  nebunele  pe-aici? 

America  mi- a ridicat  încheietura  mâinii. 

— Priveşte!  Cadoul  de  ziua  ei  de  la  Parker! 

Shepley  a mijit  ochii,  apoi  i-a  deschis  larg. 

— Măi  să  fie! 

— Ştiu  şi  eu,  da?  a spus  America,  dând  aprobator  din  cap. 

Travis  a apărut  de  după  colţ,  mergând  împleticit  şi  părând  puţin 
epuizat. 

— Oameni  buni,  faceţi  un  scandal  cât  casa!  a mârâit  el,  închein- 
du-se  la  pantaloni. 

— îmi  pare  rău,  i-am  spus,  trăgându-mi  mâna  din  strânsoarea 
Americăi. 

Mi-am  amintit  de  momentul  nostru  de  cât-pe-ce  şi  n-am  putut 
să-l  privesc  în  ochi.  A dat  pe  gât  restul  sucului  de  portocale  şi  s-a 
şters  la  gură. 

— Cine  dracu’  m-a  pus  să  beau  atâta  aseară? 

America  i-a  răspuns  pe  un  ton  batjocoritor: 

— Tu  singur.  Ai  ieşit  şi  ai  cumpărat  o sticlă  de  750  după  ce  Abby 
a plecat  cu  Parker,  şi  ai  dat-o  gata  înainte  ca  ea  să  se  întoarcă. 

— Fir-ar  să  fie!  a blestemat  el,  scuturând  din  cap.  Te-ai  distrat? 
m-a  întrebat,  uitându-se  la  mine. 

— Vorbeşti  serios ? am  spus  izbucnind  furioasă  înainte  să-mi  dau 
seama. 

— Poftim? 

America  a început  să  râdă. 

— Ai  scos-o  cu  forţa  din  maşina  lui  Parker  şi  ai  văzut  roşu  în 
faţa  ochilor  fiindcă  se  giugiuleau  ca  şcolarii.  Se  aburiseră  geamurile 
maşinii  şi  tot  tacâmul! 

Travis  avea  privirea  pierdută,  trecând  în  revistă  amintirile 
din  seara  precedentă.  M-am  căznit  să-mi  înăbuş  furia.  Dacă  nu-şi 
amintea  că  mă  scosese  din  maşină,  n-avea  să-şi  amintească  nici  cât  de 
aproape  ajunsesem  să-i  ofer  virginitatea  mea  pe  o tipsie  de  argint. 

— Cât  de  enervată  eşti?  m-a  întrebat,  tresărind. 

— Destul  de  enervată. 

Eram  mai  supărată  pentru  că  sentimentele  mele  n-aveau  nimic 
de-a  face  cu  felul  în  care  se  luase  de  Parker.  Mi-am  strâns  halatul  şi 
am  pornit  spre  hol.  Am  auzit  paşii  lui  Travis  în  urma  mea. 

— Pidge,  a spus  el,  ţinând  uşa  pe  care  tocmai  i-o  trântisem  în 

faţă. 

A deschis-o  lent  şi  s-a  oprit  în  faţa  mea,  aşteptând  să-mi  vărs 
furia  pe  el. 


— Nu-ţi  aminteşti  nimic  din  ce  mi-ai  spus  aseară?  l-am 
întrebat. 

— Nu.  De  ce?  Am  fost  rău  cu  tine? 

Ochii  lui  injectaţi  erau  plini  de  îngrijorare,  ceea  ce  nu  făcea  decât 
să-mi  sporească  furia. 

— Nu,  n-ai  fost  rău  cu  mine!  Tu...  noi... 

Mi-am  acoperit  ochii  cu  palmele  şi  am  încremenit  când  am 
simţit  mâna  lui  Travis  pe  încheietura  mea. 

— Asta  de  unde  a apărut?  m-a  întrebat,  uitându-se  chiorâş  la 
brăţară. 

— Ea  mea,  i-am  spus,  împingându-1  la  o parte. 

Nu-şi  lua  ochii  de  la  mâna  mea. 

— N-am  mai  văzut-o  până  acum.  Pare  nouă. 

— Este  nouă. 

— De  unde  o ai? 

— Mi-a  dat-o  Parker  acum  cincisprezece  minute,  i-am  spus, 
privind  cum  expresia  lui  trecea  de  la  confuzie  la  furie. 

— Ce  dracu’  căuta  enervantul  ăla  aici7.  A rămas  peste  noapte? 
m-a  întrebat,  cu  fiecare  întrebare  ridicând  tonul  din  ce  în  ce  mai 
mult. 

Mi-am  încrucişat  braţele. 

— S-a  dus  de  dimineaţă  să-mi  cumpere  cadoul  pentru  ziua  mea 
şi  mi  l-a  adus. 

— încă  nu  e ziua  ta. 

S-a  înroşit  violent  la  faţă  încercând  să-şi  tempereze  furia. 

— N-a  mai  avut  răbdare,  i-am  spus,  ridicându-mi  bărbia  cu  o 
încăpăţânare  plină  de  mândrie. 

— Nu  e de  mirare  că  a trebuit  să-ţi  scot  fundul  cu  forţa  din 
maşina  lui,  se  pare  că  erai... 

S-a  oprit,  lipindu-şi  buzele.  Mi-am  mijit  ochii: 

— Ce?  Ce  se  pare  că  eram? 

Şi-a  încordat  maxilarul  şi  a inspirat  adânc,  expirând  apoi  pe 
nări. 

— Nimic.  Doar  că  m-ai  scos  din  sărite  şi  eram  cât  pe  ce  să  spun 
ceva  murdar,  fără  însă  să  vorbesc  serios. 

— Până  acum  nu  te-ai  sfiit. 

— Ştiu.  încă  mai  lucrez  la  asta,  mi-a  zis,  ducându-se  spre  uşă.  Te 
las  să  te  îmbraci. 

Când  a dus  mâna  spre  clanţă,  s-a  oprit,  frecându-şi  braţul. 
Imediat  ce  a atins  cu  degetele  pata  purpurie  de  sânge  de  sub  piele, 
şi-a  ridicat  cotul  şi  şi-a  văzut  vânătaia.  S-a  zgâit  la  ea  preţ  de  o clipă, 
apoi  s-a  întors  spre  mine. 

— Aseară  am  căzut  pe  scări.  Iar  tu  m-ai  ajutat  să  ajung  în  pat..., 
a spus,  cernându-şi  imaginile  înceţoşate  din  minte. 

Inima  îmi  bubuia  şi  am  înghiţit  cu  putere  văzând  că  începe  să 
facă  priză  cu  realitatea.  Şi-a  mijit  ochii. 

— Noi...,  a început  el,  făcând  un  pas  spre  mine,  uitându-se  spre 
dulap  şi  apoi  spre  pat. 

— Nu,  n-am  făcut  nimic.  Nu  s-a  întâmplat  nimic,  i-am  spus, 
scuturând  din  cap. 

A căzut  pe  gânduri,  fără  îndoială,  revăzând  imaginile  cu  ochii 
minţii. 

— Geamurile  maşinii  se  aburiseră,  te-am  tras  afară,  apoi  am 
încercat  să...,  a spus  el,  clătinând  din  cap. 

S-a  întors  spre  uşă  şi  a apucat  strâns  clanţa,  iar  încheieturile 
degetelor  i se  albiseră. 

— Pigeon,  mă  transformi  intr-un  psihopat  afurisit,  a mârâit  el 
peste  umăr.  Nu  gândesc  normal  când  sunt  lângă  tine. 

— Deci  e vina  mea ? 

S-a  întors.  Privirea  i-a  coborât  de  la  faţa  mea  la  halat,  apoi  la 
picioare,  la  tălpi,  întorcându-se  la  ochi. 

— Nu  ştiu.  Amintirile  îmi  sunt  puţin  înceţoşate...  dar  nu-mi 
amintesc  ca  tu  să  fi  spus  nu. 

Am  făcut  un  pas  în  faţă,  gata  să  argumentez  acel  fapt  irelevant, 
dar  n-am  putut.  Avea  dreptate. 

— Travis,  ce  vrei  să  spun? 


S-a  uitat  la  brăţară,  apoi  din  nou  la  mine  cu  ochi  acuzatori. 

— Sperai  că  n-o  să-mi  amintesc? 

— Nu!  Mă  scotea  din  sărite  faptul  că  nu-ţi  vei  aminti! 

M-a  sfredelit  cu  ochii  săi  căprui. 

— De  ce ? 

— Deoarece,  dacă  aş  fi...  dacă  am  fi...  şi  tu  n-ai...  nu  ştiu  de  ce! 
Pur  şi  simplu  eram! 

S-a  repezit  ca  o furtună,  oprindu-se  la  numai  câţiva  centimetri 
de  mine.  M-a  mângâiat  pe  obraji,  respiraţia  accelerându-i-se  pe 
măsură  ce-mi  privea  întrebător  chipul. 

— Pidge,  ce  ne  facem? 

Ochii  mei  au  pornit  de  la  cureaua  lui,  apoi  s-au  ridicat  peste 
muşchii  şi  tatuajele  de  pe  abdomen  şi  piept,  oprindu-se  în  cele  din 
urmă  la  cafeniul  cald  al  irisurilor  lui. 

— Tu  să-mi  spui! 

— Abby?  m-a  strigat  Shepley  ciocănind  la  uşă.  Mare  are  de  gând  să 
iasă  să  rezolve  nişte  treburi;  a vrut  să-ţi  spun  în  caz  că  vrei  şi  tu  să 
mergi. 

Travis  nu-şi  luase  ochii  de  la  mine. 

— Pidge? 

— Da,  i-am  răspuns  lui  Shepley.  Am  şi  eu  câteva  chestii  de  care 
trebuie  să  mă  ocup. 

— în  regulă,  ea  e gata  să  meargă  atunci  când  eşti  şi  tu,  a mai  spus 
Shepley,  ecoul  paşilor  lui  pierzându-se  pe  hol. 

— Pidge? 

Mi-am  luat  câteva  lucruri  din  dulap  şi  m-am  strecurat  pe  lângă 
el. 

— Putem  să  vorbim  mai  târziu  despre  asta?  Am  o groază  de 
treburi  de  făcut  azi. 

— Sigur,  mi-a  spus  el  cu  un  zâmbet  silit. 

Era  o adevărată  uşurare  să  evadez  în  baie.  Am  închis  repede  uşa 
în  urma  mea.  Mai  erau  două  săptămâni  de  petrecut  în  acel  apartament 

şi  niciun  mod  de  a amâna  discuţia  — cel  puţin,  nu  pentru  multă 
vreme.  Partea  logică  a creierului  meu  insista  că  Parker  era  genul 
meu:  atrăgător,  isteţ  şi  interesat  de  mine.  De  ce  îmi  mai  băteam  capul 
cu  Travis  era  ceva  ce  nu  puteam  să  pricep  nicicum. 

Oricare  ar  fi  fost  motivul,  ne  înnebunea  pe  amândoi.  Fusesem 
împărţită  în  două  persoane  distincte;  persoana  docilă,  politicoasă, 
care  eram  cu  Parker,  şi  persoana  mânioasă,  confuză,  frustrată,  în 
care  mă  transformam  în  preajma  lui  Travis.  Toată  universitatea 
fusese  martoră  la  felul  în  care  Travis  ajunsese  din  imprevizibil,  aşa 
cum  fusese  înainte,  aproape  invizibil. 

M-am  îmbrăcat  repejor,  părăsindu-i  pe  Travis  şi  pe  Shepley 
pentru  a mă  duce  cu  America  în  centru.  Ea  chicotea  despre  sexca- 
pada  ei  matinală  cu  Shepley,  iar  eu  o ascultam,  la  momentele  potri- 
vite dând  aprobator  din  cap.  îmi  era  greu  să  mă  concentrez  asupra 
subiectului  în  cauză  cu  toate  punctuleţele  de  lumină  aruncate  de 
brăţara  mea  strălucitoare  pe  plafonul  maşinii,  amintindu-mi  subit 
de  dilema  în  faţa  căreia  mă  aflam.  Travis  voia  un  răspuns,  iar  eu 
n-aveam  niciunul. 

— OK,  Abby.  Ce  se  întâmplă?  Ai  fost  tare  tăcută. 

— Treaba  asta  cu  Travis. . . e o încurcătură. 

— De  ce?  m-a  întrebat  ea,  împingându-şi  ochelarii  de  soare  pe 

nas. 

— M-a  întrebat  ce  facem. 

— Dar  tu  ce  te  faci'?  Eşti  cu  Parker  sau  nu? 

— îmi  place  de  el,  dar  a trecut  numai  o săptămână.  Nu  e ceva 
serios,  nimic  de  genul  ăsta. 

— Nutreşti  sentimente  pentru  Travis,  nu-i  aşa? 

Am  clătinat  din  cap. 

— Nu  ştiu  ce  simt  pentru  el.  Doar  că  nu  văd  să  se  întâmple, 
Mare.  E un  tip  prea  rău. 

— Niciunul  dintre  voi  n-o  spune  răspicat,  şi  tocmai  aici  e 
problema.  Sunteţi  amândoi  atât  de  speriaţi  de  ce  s-ar  putea  întâmpla, 
încât  vă  luptaţi  pe  viaţă  şi  pe  moarte.  Ştiu  sigur  că,  dacă  Tai  privi  pe 


Travis  în  ochi  şi  i-ai  spune  că-1  doreşti,  nu  s-ar  mai  uita  niciodată  la 
vreo  altă  femeie. 

— Ştii  tu  asta  sigur? 

— Da.  Nu  uita,  am  informaţii  din  interior. 

Gânditoare,  m-am  oprit  preţ  de  o clipă.  Travis  vorbise  cu  Shepley 
despre  mine,  dar  Shepley  n-ar  fi  încurajat  o relaţie  spunându-i  prie- 
tenei mele.  Era  convins  că  America  îmi  va  spune  mie,  ceea  ce  m-a 
condus  la  o singură  concluzie:  America  trăsese  cu  urechea  la  discuţia 
lor.  Voiam  s-o  întreb  ce  vorbiseră,  dar  m-am  răzgândit. 

— Situaţia  asta  e despre  o inimă  frântă  abia  aşteptând  să  se  întâmple, 
am  spus,  clătinând  din  cap.  Nu  cred  că  el  e capabil  să  fie  credincios. 

— Nici  să  aibă  o prietenie  de  durată  cu  o femeie  n-a  fost  capabil, 
însă  voi  doi  aţi  şocat  întregul  Eastern. 

Am  oftat,  jucându-mă  cu  brăţara. 

— Nu  ştiu.  Nu  mă  deranjează  lucrurile  aşa  cum  sunt.  Putem  să 
fim  doar  prieteni. 

America  a scuturat  din  cap. 

— Exceptând  faptul  că  nu  sunteţi  doar  prieteni,  a oftat  ea.  Ştii  ce? 
M-am  săturat  de  discuţia  asta.  Hai  să  ne  coafăm  şi  să  ne  machiem! 
Am  să-ţi  cumpăr  o ţinută  nouă  pentru  ziua  ta. 

— Cred  că  asta  este  exact  ceea  ce-mi  trebuie,  i-am  spus. 

După  ore  de  manichiură,  pedichiură,  coafat,  epilat  cu  ceară  şi 
pudrat,  m-am  încălţat  cu  noii  mei  pantofi  galbeni,  cu  tocuri  înalte,  şi 
mi-am  tras  pe  mine  noua  mea  rochie  verde. 

— Ei,  asta  e Abby  pe  care  o cunosc  şi  o iubesc!  a râs  ea,  dând  din 
cap  la  vederea  ţinutei  mele  complete.  Va  trebui  să  porţi  asta  la  petre- 
cerea ta  de  mâine. 

— Şi  n-a  fost  ăsta  planul  de  la  bun  început?  am  întrebat-o, 
zâmbindu-i  superior. 

Mobilul  meu  a început  să  bâzâie  în  poşetă  şi  l-am  dus  la  ureche. 

— Alo? 

— E ora  cinei!  Unde  naiba  v-aţi  dus  amândouă?  a întrebat 
Travis. 

— Ne-am  îngăduit  un  mic  răsfăţ.  Tu  şi  cu  Shep  ştiaţi  să  mâncaţi 
şi  până  să  venim  noi  la  voi.  Sunt  sigură  că  vă  descurcaţi. 

— Ei,  rahat!  Eram  doar  îngrijoraţi  pentru  voi. 

M-am  uitat  la  America  şi  i-am  zâmbit. 

— Suntem  bine. 

— Spune-i  că  te  aduc  imediat  înapoi.  Trebuie  să  trec  pe  la  Brazii 
să  iau  nişte  cursuri  pentru  Shep,  dar  apoi  venim  acasă. 

— Ai  priceput?  l-am  întrebat. 

— Mda.  Ne  vedem  mai  târziu,  Pidge! 

Am  mers  până  la  Brazii  în  tăcere.  America  a oprit  maşina, 
privind  lung  la  blocul  din  faţa  noastră.  Faptul  că  Shepley  o rugase 
pe  America  să  treacă  pe  acolo  m-a  surprins;  eram  la  numai  o stradă 
distanţă  de  apartamentul  lui  Shepley  şi  Travis. 

— Ce  este,  Mare? 

— Brazii  îmi  dă  fiori.  Ultima  dată  când  am  fost  aici  cu  Shep,  a 
flirtat  întruna  cu  mine. 

— Păi,  merg  şi  eu  cu  tine.  Dacă  îţi  face  cu  ochiul,  îi  vâr  tocul  de 
la  pantofii  mei  cei  noi  în  ochi. 

America  mi-a  zâmbit  şi  m-a  îmbrăţişat. 

— Mulţam,  Abby! 

Ne-am  dus  în  spatele  clădirii,  iar  America  a tras  adânc  aer  în 
piept  înainte  să  bată  la  uşă.  Am  aşteptat,  dar  n-a  răspuns  nimeni. 

— Cred  că  nu  e aici,  i-am  spus. 

— Ba  e aici,  mi-a  zis  ea  iritată. 

A dat  cu  pumnul  în  uşa  din  lemn,  iar  uşa  s-a  deschis  în  lături. 

— LA  MULŢI  ANI!  a urlat  mulţimea  dinăuntru. 

Tavanul  era  tot  numai  bule  roz  şi  negre,  fiecare  centimetru 
fiind  acoperit  de  baloane  umplute  cu  heliu,  de  care  atârnau 
panglici  argintii.  Mulţimea  s-a  dat  la  o parte,  iar  Travis  s-a  apro- 
piat de  mine  zâmbind  larg,  m-a  mângâiat  pe  obraji  şi  m-a  sărutat 
pe  frunte. 

— La  mulţi  ani,  Pigeon! 

— Nu-i  ziua  mea,  de-abia  mâine  e,  i-am  spus. 


încă  în  stare  de  şoc,  am  încercat  să  le  zâmbesc  tuturor  celor  din 
jurul  nostru. 

Travis  a ridicat  din  umeri. 

— Ei  bine,  de  vreme  ce  ai  fost  avertizată,  a trebuit  să  facem 
în  ultimul  moment  nişte  mici  schimbări  pentru  a te  surprinde. 
Surprinsă? 

— Foarte!  am  spus,  în  timp  ce  Finch  mă  îmbrăţişa. 

— La  mulţi  ani,  scumpo!  a spus  Finch,  sărutându-mă  pe  buze. 

America  mi-a  dat  un  ghiont  cu  cotul. 

— Ce  bine  că  te-am  luat  azi  la  cumpărături,  altminteri  ai  fi  apărut 
aici  arătând  ca  dracu’! 

— Arăţi  grozav!  mi-a  spus  Travis,  examinându-mi  rochia. 

Brazii  m-a  îmbrăţişat,  lipindu-şi  obrazul  de  al  meu. 

— Şi  sper  că  ţi-ai  dat  seama  că  povestea  cu  „Brazii  îmi  dă  fiori" 
era  menită  să  te  aducă  aici. 

M-am  uitat  la  America  şi  ea  a izbucnit  în  râs. 

— A funcţionat,  nu-i  aşa? 

După  ce  toată  lumea  m-a  îmbrăţişat  şi  mi-a  urat  la  mulţi  ani, 
m-am  aplecat  la  urechea  prietenei  mele. 

— Unde-i  Parker? 

— Va  veni  aici  mai  târziu,  mi-a  răspuns  ea  în  şoaptă.  Shepley  n-a 
putut  să  dea  de  el  la  telefon  ca  să-i  spună  până  azi  după-amiază. 

Brazii  a dat  la  maximum  sonorul  combinei  şi  toată  lumea  a ţipat. 

— Vino  încoace,  Abby!  a spus  el,  luând-o  spre  bucătărie. 

A aliniat  pahare  de  shoturi  pe  blatul  de  bucătărie  şi  a scos  din 
bar  o sticlă  de  tequila. 

— La  mulţi  ani  din  partea  echipei  de  fotbal,  frumoaso!  a spus  el 
zâmbind,  umplând  fiecare  pahar  cu  Patron.  Aşa  sărbătorim  noi  zilele 
de  naştere:  tu  împlineşti  nouăsprezece  ani,  ai  nouăsprezece  shoturi. 
Poţi  să  le  bei  sau  să  le  dai,  dar,  cu  cât  bei  mai  multe,  cu  atât  mai 
multe  din  astea  primeşti,  mi-a  spus,  răsfirând  un  teanc  de  bancnote 
de  douăzeci  de  dolari. 

— O,  Dumnezeule!  am  scâncit. 

— Dă-le  pe  gât,  Pidge!  m-a  îndemnat  Travis. 

L-am  privit  suspicioasă  pe  Brazii. 

— Primesc  douăzeci  pentru  fiecare  shot  pe  care  îl  beau? 

— Corect,  categorie  uşoară  ce  eşti!  Judecând  după  mărimea  ta, 
aş  zice  că  scăpăm  cu  o pierdere  de  numai  şaizeci  de  dolari  până  la 
sfârşitul  nopţii. 

— Mai  gândeşte-te,  Brazii,  i-am  spus,  înşfăcând  primul  shot  şi 
ducându-1  la  buze.  Am  dat  capul  pe  spate  pentru  a goli  paharul,  apoi 
l-am  învârtit  şi  l-am  lăsat  să  cadă  în  cealaltă  mână. 

— Sfinte  Sisoe!  a exclamat  Travis. 

— Brazii,  asta  e o adevărată  risipă,  i-am  spus,  ştergân du-mi  colţu- 
rile gurii.  Ar  fi  trebuit  să  umpli  paharele  cu  Cuervo,  nu  cu  Patron. 

Lui  Brazii  i-a  pierit  zâmbetul  infatuat  de  pe  chip  şi  a clătinat  din 
cap,  ridicând  din  umeri. 

— în  cazul  ăsta,  mă  duc  să  cumpăr.  Am  portofelele  a doisprezece 
jucători  de  fotbal  care  zic  că  n-ai  să  termini  zece. 

L-am  privit  cu  ochii  pe  jumătate  închişi. 

— Dublu  sau  nimic  că  beau  cincisprezece. 

— Hoo!  a ţipat  Shepley.  N-ai  voie  să  ajungi  la  spital  de  ziua  ta, 
Abby! 

— Ba  ea  poate  s-o  facă,  a spus  America,  uitându-se  lung  la 
Brazii. 

— Patruzeci  de  dolari  shotul?  a întrebat  Brazii,  părând  necon- 
vins. 

— Te-ai  speriat?  i-am  zis. 

— La  dracu’,  nu!  îţi  dau  douăzeci  de  fiecare  shot,  iar  când  ajungi 
la  cincisprezece,  îţi  dublez  totalul. 

— Aşa  îşi  aniversează  cei  din  Kansas  zilele  de  naştere,  i-am  spus, 
dând  de  duşcă  încă  un  shot. 

O oră  şi  trei  shoturi  mai  târziu,  eram  în  sufragerie  dansând  cu 
Travis.  Melodia  era  o baladă  rock,  iar  Travis  îmi  murmura  la  ureche 
cuvintele  în  timp  ce  dansam.  M-a  lăsat  pe  spate  la  sfârşitul  primului 
refren,  apoi  m-a  ridicat  iar,  şi  eu  am  oftat. 


— N-ai  să  mai  poţi  să  faci  asta  când  o să  mă  apuc  de  seria  de 
shoturi  cu  miză  dublă,  am  chicotit  eu. 

— Ţi-am  spus  că  arăţi  incredibil  în  seara  asta? 

Am  clătinat  din  cap  şi  l-am  îmbrăţişat,  lăsându-mi  capul  pe 
umărul  lui.  El  m-a  strâns  mai  bine  în  braţe  şi  şi-a  îngropat  faţa  în 
curbura  gâtului  meu,  făcându-mă  să  uit  de  deciziile  privind  brăţara 
sau  de  cele  două  personalităţi  distincte  ale  mele;  eram  exact  acolo 
unde  voiam  să  fiu. 

Când  melodia  s-a  schimbat  cu  una  mai  rapidă,  uşa  s-a  deschis. 

— Parker!  am  strigat,  alergând  să-l  îmbrăţişez.  Ai  reuşit 
s-ajungi! 

— Abs,  îmi  pare  rău  c-am  întârziat,  mi-a  spus,  lipindu-şi  buzele 
de  ale  mele.  La  mulţi  ani! 

— Mulţumesc,  i-am  răspuns,  zărindu-1  pe  Travis  cu  coada 
ochiului,  zgâindu-se  la  noi. 

Parker  mi-a  ridicat  încheietura  mâinii. 

— Ţi-ai  pus-o! 

— Am  spus  c-o  voi  purta.  Vrei  să  dansăm? 

A clătinat  din  cap. 

— Ăăă. . . nu  dansez. 

— A!  Bine,  vrei  să  fii  martor  la  cel  de-al  şaselea  shot  de  Patron? 
l-am  întrebat  zâmbind,  ridicând  primele  mele  bancnote  de  douăzeci. 
Dacă  ajung  la  cincisprezece,  se  dublează  suma. 

— Asta  e un  pic  cam  periculos,  nu-i  aşa? 

M-am  aplecat  la  urechea  lui. 

— Le  iau  banii  în  mod  necinstit.  Am  jucat  jocul  acesta  cu  tata 
încă  de  la  şaisprezece  ani. 

— O!  a spus  el,  încruntându-se  dezaprobator.  Ai  băut  tequila  cu 
tatăl  tău? 

Am  ridicat  nepăsătoare  din  umeri. 

— Era  felul  lui  de  a stabili  legătura  dintre  noi. 

Parker  nu  părea  să  fie  impresionat,  căci  şi-a  luat  privirea  de  la 
mine,  scrutând  mulţimea. 

— Nu  pot  să  stau  mult.  Mâine  plec  foarte  devreme  la  o partidă 
de  vânătoare  cu  tata. 

— E bine  că  petrecerea  e în  seara  asta,  altfel  n-ai  fi  reuşit  s-ajungi 
mâine,  i-am  spus,  surprinsă  să  aud  planurile  lui. 

El  a zâmbit  şi  m-a  luat  de  mână. 

— M-aş  fi  întors  la  timp. 

L-am  tras  spre  tejghea,  am  luat  încă  un  pahar  şi  l-am  dat  gata, 
trântindu-1  apoi  pe  tejghea  cu  fundul  în  sus,  aşa  cum  procedasem  şi 
cu  celelalte  cinci.  Brazii  mi- a mai  întins  încă  o bancnotă  de  douăzeci 
şi  am  intrat  în  sufragerie  dansând.  Travis  m-a  prins  de  mână  şi  am 
dansat  cu  America  şi  cu  Shepley. 

Shepley  mi-a  tras  una  peste  fund. 

— Unu! 

America  m-a  lovit  şi  ea  uşor,  apoi  întreaga  gaşcă  li  s-a  alăturat, 
mai  puţin  Parker. 

La  numărul  nouăsprezece,  Travis  şi-a  frecat  palmele. 

— E rândul  meu! 

Mi-am  frecat  posteriorul  care  mă  ustura. 

— Fii  delicat!  Mă  doare  fundul! 

Cu  un  zâmbet  drăcesc,  şi-a  dus  palma  mult  înapoi,  dincolo  de 
umeri.  Am  închis  ochii  strâns.  După  câteva  momente,  i-am  deschis 
iar.  înainte  ca  mâna  lui  să  mă  atingă,  s-a  oprit  şi  m-a  bătut  uşor  cu 
palma. 

— Nouăsprezece!  a exclamat  el. 

Musafirii  au  izbucnit  în  ovaţii,  iar  America  a început  o vari- 
antă lălăită  a cântecului  „Mulţi  ani  trăiască!"  Am  izbucnit  în  râs 
când  a ajuns  la  partea  „Cine  să  trăiască?"  şi  toată  încăperea  a strigat 
„Pigeon!" 

A urmat  o melodie  lentă  şi  Parker  m-a  tras  pe  ringul  de  dans 
improvizat.  Nu  mi-a  trebuit  mult  până  să-mi  dau  seama  de  ce  nu 
dansa. 

— îmi  pare  rău,  a spus  după  ce  m-a  călcat  pentru  a treia  oară  pe 
picior. 


Mi-am  lăsat  capul  pe  umărul  lui. 

— Te  descurci  de  minune,  l-am  minţit  eu. 

Şi-a  lipit  buzele  de  tâmpla  mea. 

— Ce  faci  luni  seara? 

— Iau  cina  cu  tine? 

— Da.  în  apartamentul  meu. 

— Ţi -ai  găsit  unul! 

A râs  şi  a dat  aprobator  din  cap. 

— însă  vom  comanda  mâncarea.  Rezultatele  gătitului  meu  nu 
sunt  tocmai  comestibile. 

— Aş  mânca  oricum,  i-am  spus,  zâmbindu-i. 

Parker  a aruncat  o privire  în  jurul  lui,  apoi  m-a  condus  pe  hol. 
M-a  lipit  uşor  de  perete,  sărutându-mă  cu  buzele  lui  moi.  Mâinile  lui 
erau  pretutindeni.  La  început  am  intrat  şi  eu  în  jocul  lui,  dar,  după 
ce  şi-a  strecurat  limba  printre  buzele  mele,  am  avut  senzaţia  clară  că 
fac  ceva  greşit. 

— Bine,  Parker,  am  spus,  îndepărtându-1  de  mine. 

— E totul  în  regulă? 

— Pur  şi  simplu  cred  că  nu  e politicos  din  partea  mea  să  mă 
giugiulesc  cu  tine  intr-un  cotlon  întunecat  când  am  musafiri 
dincolo. 

Mi-a  zâmbit  şi  m-a  sărutat  iar. 

— Ai  dreptate,  iartă-mă.  Voiam  numai  să-ţi  dau  o sărutare  de 
neuitat  înainte  să  plec. 

— Pleci? 

M-a  mângâiat  pe  obraz. 

— Peste  patru  ore  trebuie  să  mă  trezesc,  Abs. 

M-am  bosumflat. 

— Bine.  Ne  vedem  luni? 

— Ne  vedem  mâine.  Trec  pe  la  tine  când  mă  întorc. 

L-am  condus  la  uşă  şi  apoi  m-a  sărutat  pe  obraz  înainte  să  plece. 
Am  observat  că  Shepley,  America  şi  Travis  se  holbau  la  mine. 

— A plecat  tăticul!  a strigat  Travis  când  s-a  închis  uşa.  E timpul 
să  înceapă  petrecerea! 

Au  chiuit  cu  toţii,  iar  Travis  m-a  tras  în  mijlocul  ringului. 

— Stai  aşa...  am  un  program,  i-am  spus,  ducându-1  de  mână  la 
tejghea. 

Am  dat  peste  cap  încă  un  shot  şi  am  râs  când  Travis  a luat  unul 
de  la  capătul  şirului,  golindu-1  dintr-o  sorbitură.  Am  înşfăcat  încă 
unul  şi  l-am  dat  de  duşcă,  iar  el  a făcut  la  fel. 

— Abby,  încă  şapte!  a spus  Brazii,  întinzân du-mi  încă  două 
bancnote  de  douăzeci. 

M-am  şters  la  gură  în  timp  ce  Travis  mă  trăgea  din  nou  spre 
sufragerie.  Am  dansat  cu  America,  apoi  cu  Shepley,  dar  când  Chris 
Jenks  din  echipa  de  fotbal  a încercat  să  danseze  cu  mine,  Travis  l-a 
apucat  de  cămaşă  şi  l-a  tras  înapoi,  făcându-i  semn  din  cap  că  nu. 
Chris  a ridicat  din  umeri  şi  a luat-o  la  dans  pe  prima  fată  pe  care  a 
văzut-o. 

Al  zecelea  shot  m-a  lovit  ca  lumea  şi,  stând  pe  canapeaua  lui 
Brazii  împreună  cu  America,  dansând  precum  şcolăriţele  neîndemâ- 
natice, m-am  simţit  cam  ameţită.  Chicoteam  fără  motiv,  dând  din 
mâini  în  ritmul  muzicii. 

M-am  clătinat  şi  aproape  că  am  căzut  pe  spate  de  pe  canapea, 
dar  Travis  m-a  prins  în  aceeaşi  secundă  şi  m-a  ajutat  să-mi  recapăt 
echilibrul. 

— Gata,  ţi-ai  demonstrat  punctul  de  vedere,  mi-a  spus  el.  Ai 
băut  mai  mult  decât  orice  fată  pe  care  am  văzut-o  noi  vreodată.  Nu 
te  mai  las! 

— Ba  pe  dracu’!  am  bolborosit  eu.  La  fundul  paharului  ăluia 
mă  aşteaptă  şase  sute  de  dolari  şi  tocmai  tu,  dintre  toţi  oamenii,  n-o 
să-mi  spui  că  nu  pot  să  fac  ceva  extrem  pentru  bani. 

— Pidge,  dacă  ai  aşa  mare  nevoie  de  bani. . . 

— Nu  împrumut  bani  de  la  tine,  i-am  spus  pe  un  ton  batjo- 


coritor. 


— Intenţionam  să-ţi  sugerez  să-ţi  amanetezi  brăţara,  mi-a 
zâmbit  el. 

L-am  plesnit  peste  braţ  exact  când  America  a început  numără- 
toarea inversă  a secundelor  rămase  până  la  miezul  nopţii.  Când  acele 
ceasornicului  au  ajuns  amândouă  în  dreptul  orei  douăsprezece,  cu 
toţii  sărbătoream. 

împlinisem  nouăsprezece  ani. 

America  şi  Shepley  m-au  sărutat  pe  amândoi  obrajii,  apoi  Travis 
m-a  ridicat  de  pe  pământ,  învârtindu-mă. 

— La  mulţi  ani,  Pigeon!  mi-a  spus  el  pe  un  ton  nespus  de 
blând. 

Preţ  de  o clipă,  am  privit  lung  în  adâncul  ochilor  lui  căprui,  calzi, 
simţind  cum  mă  pierd  în  ei.  Cât  timp  ne-am  privit,  stând  atât  de 
aproape  unul  de  celălalt  încât  îi  simţeam  răsuflarea  pe  pielea  mea, 
totul  a încremenit  în  loc. 

— Shoturi!  am  strigat,  pornind  împleticită  spre  blatul  din 
bucătărie. 

— Abby,  pari  terminată!  Cred  că  e momentul  să  închei,  mi-a 
spus  Brazii. 

— Eu  nu  sunt  o laşă,  i-am  răspuns.  Vreau  să-mi  văd  banii. 

Brazii  a pus  o bancnotă  de  douăzeci  sub  ultimele  două  pahare, 
apoi  a ţipat  la  coechipierii  lui: 

— Are  de  gând  să  le  bea!  Am  nevoie  de  cincisprezece! 

Au  gemut  cu  toţii  şi  şi-au  dat  ochii  peste  cap,  scoţându-şi  porto- 
felele pentru  a clădi  un  teanc  de  bancnote  de  douăzeci  în  spatele  ulti- 
mului pahar.  Travis  golise  cele  patru  pahare  de  lângă  cele  cincispre- 
zece ale  mele. 

— N-aş  fi  crezut  niciodată  că  aş  putea  pierde  cincizeci  de  dolari 
la  un  pariu  pe  cincisprezece  shoturi  cu  o fată,  s-a  plâns  Chris. 

— Ba  să  crezi,  Jenks,  i-am  spus,  luând  un  pahar  în  fiecare 
mână. 

Le-am  dat  peste  cap  şi  am  aşteptat  ca  voma  care-mi  urca  în  gât 
să  se  liniştească. 

— Pigeon?  m-a  strigat  Travis,  făcând  un  pas  în  direcţia  mea. 

Am  ridicat  un  deget,  ceea  ce  l-a  făcut  pe  Brazii  să  zâmbească. 

— O să  verse,  a spus  el. 

— Ba  nu,  n-o  să  verse,  a răspuns  America,  scuturând  din  cap. 
Abby,  respiră  adânc! 

Am  închis  ochii  şi  am  tras  aer  în  piept,  luând  şi  ultimul  pahar. 

— Doamne-Dumnezeule,  Abby!  Ai  să  mori  intoxicată  cu  alcool! 
a ţipat  Shepley. 

— E obişnuită,  l-a  asigurat  America. 

Mi-am  dat  capul  pe  spate  şi  am  lăsat  tequila  să-mi  curgă  la  vale, 
pe  gât.  Dinţii  şi  limba  îmi  amorţiseră  de  la  cel  de-al  optulea  shot. 
întreaga  audienţă  a izbucnit  în  fluierături  şi  ovaţii  când  Brazii  mi-a 
înmânat  teancul  de  bani. 

— Mulţumesc,  i-am  spus  plină  de  mândrie,  îndesând  banii  în 
sutien. 

— Eşti  incredibil  de  sexy  în  clipa  asta,  mi-a  şoptit  Travis  la 
ureche  în  timp  ce  intram  în  sufragerie. 

Am  dansat  până  dimineaţă,  iar  tequila  care  îmi  curgea  prin  vene 
m-a  ajutat  să  cad  apoi  lată. 

Când  am  reuşit  în  cele  din  urmă  să-mi  dezlipesc  pleoapele,  am 
văzut  că  perna  mea  era  alcătuită  din  material  de  blugi  şi  picioare. 
Travis  stătea  cu  spatele  lipit  de  cadă;  se  sprijinea  cu  capul  de  perete, 
dormind.  Părea  la  fel  de  răvăşit  cum  mă  simţeam  şi  eu.  Am  tras 
pătura  de  pe  mine  şi  m-am  ridicat,  icnind  la  vederea  reflexiei  mele 
din  oglinda  de  deasupra  chiuvetei. 

Arătam  ca  moartea. 

Mi  se  întinsese  rimelul,  obrajii  îmi  erau  pătaţi  de  lacrimi  negre, 
nu  mai  aveam  ruj  pe  buze,  iar  părul  îmi  era  încâlcit. 

Travis  era  înconjurat  de  prosoape,  cearşafuri  şi  pături. 
Improvizase  un  pat  în  care  să  dormim  în  timp  ce  eu  dădeam  afară 
cele  cincisprezece  shoturi  de  tequila  pe  care  le  îngurgitasem  cu  o 
seară  înainte.  Travis  îmi  ţinuse  părul  să  nu  intre  în  vasul  de  toaletă  şi 
stătuse  cu  mine  toată  noaptea. 

Am  dat  drumul  la  robinet,  ţinând  mâna  sub  jetul  de  apă,  până  ce 
aceasta  a ajuns  la  temperatura  pe  care  o voiam.  în  timp  ce-mi  frecam 


mizeria  de  pe  faţă,  am  auzit  un  geamăt  de  jos.  Travis  s-a  mişcat,  s-a 
frecat  la  ochi  şi  s-a  întins,  apoi  s-a  uitat  lângă  el,  tresărind  panicat. 

— Aici  sunt,  i-am  spus.  De  ce  nu  te  duci  în  pat?  Să  dormi 
puţin? 

— Tu  eşti  bine?  m-a  întrebat,  ştergându-se  iar  la  ochi. 

— Mda,  sunt  bine.  Pe  cât  de  bine  se  poate.  Am  să  mă  simt  mult 
mai  bine  de  îndată  ce  fac  un  duş. 

El  s-a  ridicat. 

— M-ai  deposedat  de  titlul  meu  de  sărit  de  pe  fix  aseară,  asta 
aşa,  ca  să  ştii.  Nu  ştiu  de  unde  ţi-a  venit,  dar  nu  vreau  s-o  mai  faci 
niciodată. 

— Trav,  se  datorează  în  mare  măsură  locurilor  în  care  am  crescut. 
Nu-i  mare  scofală. 

Mi-a  luat  bărbia  în  mâinile  lui  şi  mi-a  şters  urmele  de  rimei  de 
sub  ochi  cu  degetele  lui  mari. 

— Pentru  mine  a fost  mare  scofală. 

— Bine,  n-o  să  mai  fac.  Eşti  mulţumit? 

— Da.  însă  am  ceva  să-ţi  spun,  dacă-mi  promiţi  că  n-o  iei 
razna. 

— O,  Doamne,  ce-am  făcut? 

— Nimic,  dar  trebuie  s-o  suni  pe  America. 

— Unde  e? 

— La  Morgan.  S-a  certat  cu  Shep  aseară. 

Am  făcut  repede  un  duş  şi  am  aruncat  pe  mine  hainele  pe  care 
mi  le  lăsase  Travis  pe  chiuvetă.  Când  am  ieşit  din  baie,  Shepley  şi 
Travis  stăteau  aşezaţi  în  camera  de  zi. 

— Ce  i-ai  făcut?  am  vrut  eu  să  ştiu. 

Shepley  s-a  schimbat  la  faţă. 

— E pornită  rău  pe  mine. 

— Ce  s-a  întâmplat? 

— M-am  supărat  că  te-a  încurajat  să  bei  atâta.  Am  crezut  că 
aveam  să  sfârşim  prin  a te  duce  la  spital.  Dintr-una  am  ajuns  într-alta, 
iar  următorul  lucru  pe  care  îl  ştiu  e că  ţipam  unul  la  celălalt.  Abby, 

amândoi  eram  beţi.  Am  spus  unele  lucruri  pe  care  nu  le  pot  retrage, 
a zis  el  clătinând  din  cap,  cu  privirea  în  podea. 

— Cum  ar  fi?  l-am  întrebat,  mânioasă. 

— Am  făcut-o  în  fel  şi  chip,  lucru  de  care  nu  sunt  mândru,  apoi 
i-am  spus  să  plece. 

— Ai  lăsat-o  să  plece  de-aici  beată  fiind?  Eşti  idiot?  l-am  întrebat, 
înşfâcându-mi  poşeta. 

— Uşurel,  Pidge.  Şi-aşa  se  simte  foarte  prost,  a intervenit 
Travis. 

Mi-am  scos  mobilul  din  poşetă  şi  am  format  numărul  prietenei 
mele. 

— Alo?  mi-a  răspuns  ea. 

Avea  o voce  îngrozitoare. 

— Tocmai  am  aflat,  i-am  spus  eu  oftând.  Eşti  bine? 

Am  ieşit  pe  hol  ca  să  pot  vorbi  în  linişte,  aruncându-i  peste  umăr 
o căutătură  urâtă  lui  Shepley. 

— Sunt  bine.  El  e un  mare  ticălos. 

Rostea  cuvintele  precipitat,  dar  îi  simţeam  durerea  din  voce. 
America  învăţase  arta  stăpânirii  emoţiilor  şi  reuşea  să  şi  le  ascundă 
faţă  de  toată  lumea,  cu  excepţia  mea. 

— îmi  pare  rău  că  n-am  plecat  şi  eu  cu  tine. 

— Tu  n-ai  niciun  amestec,  Abby,  mi-a  spus  ea  pe  un  ton  indi- 
ferent. 

— De  ce  nu  vii  să  mă  iei?  Am  putea  vorbi  despre  asta. 

A oftat. 

— Nu  ştiu.  Chiar  n-am  chef  să-l  văd. 

— îi  cer  eu  să  nu  iasă,  în  cazul  ăsta. 

După  o pauză  îndelungată,  am  auzit  în  fundal  cheile. 

— în  regulă.  Ajung  intr-un  minut. 

Am  intrat  în  camera  de  zi,  punându-mi  poşeta  pe  umăr.  Băieţii 
m-au  urmărit  cu  privirea  cum  am  deschis  uşa  ca  să  o aştept  pe 
America,  iar  Shepley  s-a  cuibărit  pe  canapea. 

— Vine  aici? 


— Nu  vrea  să  te  vadă,  Shep.  I-am  spus  că  n-ai  să  ieşi. 

El  a oftat,  şi  s-a  lăsat  să  cadă  pe  pernele  canapelei. 

— Mă  urăşte. 

— Vorbesc  eu  cu  ea.  Tu  ai  face  mai  bine  să  încropeşti  o scuză 
care  să  ţină. 

Zece  minute  mai  târziu  s-a  auzit  un  claxon  sunând  de  două  ori 
şi  am  ieşit,  trăgând  uşa  după  mine.  Când  am  ajuns  la  baza  treptelor, 
Shepley  a trecut  în  fugă  pe  lângă  mine  şi  s-a  dus  la  Honda  roşie, 
aplecându-se  pentru  a o privi  pe  America  pe  geamul  maşinii.  M-am 
oprit,  văzând  cum  ea  îl  mustra,  în  timp  ce  se  uita  numai  în  faţă. 
Lăsase  geamul  în  jos,  iar  Shepley  părea  să  îi  explice  ceva,  apoi  au 
început  să  se  certe.  Am  intrat  pentru  a le  oferi  puţină  intimitate. 

— Pigeon?  m-a  strigat  Travis,  coborând  în  fugă  treptele. 

— Situaţia  e nasoală. 

— Lasă-i  să  se  descurce  singuri.  Vino  înăuntru,  a spus  el,  împle- 
tindu-şi  degetele  cu  ale  mele  pentru  a mă  conduce  pe  scări. 

— A fost  rău?  l-am  întrebat. 

A dat  aprobator  din  cap. 

— A fost  destul  de  rău.  Cu  toate  astea,  se  pare  că  au  ieşit  din 
etapa  lunii  de  miere.  Or  să  se  descurce  ei  până  la  urmă. 

— Pentru  cineva  care  n-a  avut  nicio  iubită,  pari  să  te  pricepi  la 
relaţii. 

— Am  patru  fraţi  şi  o droaie  de  prieteni,  mi-a  spus  el,  zâmbind 
pentru  sine. 

Shepley  a revenit,  călcând  cu  paşi  apăsaţi  şi  trântind  uşa  în  urma 
lui. 

— Ea  naibii  de  imposibilă! 

L-am  sărutat  pe  Travis  pe  obraz. 

— E rândul  meu. 

— Succes!  mi-a  urat  Travis. 

M-am  strecurat  lângă  America,  iar  ea  a pufnit. 

— El  e al  naibii  de  imposibil! 

Am  chicotit,  dar  ea  s-a  uitat  urât  la  mine. 

— îmi  pare  rău,  i-am  spus,  forţându-mă  să-mi  alung  zâmbetul 
de  pe  faţă. 

Am  pornit  la  o plimbare,  iar  America  a ţipat,  a plâns  şi  iar  a 
ţipat.  Din  când  în  când  se  întrerupea  pentru  a izbucni  în  tirade  care 
păreau  adresate  lui  Shepley,  de  parcă  el  ar  fi  stat  în  locul  meu.  Am 
stat  cuminte,  lăsând-o  să  se  descarce  în  stilul  în  care  numai  America 
putea. 

— M-a  făcut  iresponsabilă!  Pe  mine\  De  parcă  eu  n-aş  şti!  De 
parcă  nu  te-aş  mai  fi  văzut  jefuindu-1  pe  tatăl  tău  de  sute  de  dolari  şi 
bând  de  două  ori  mai  mult.  El  habar  n-are  despre  ce  vorbeşte!  Habar 
n-are  ce  viaţă  ai  avut!  El  nu  ştie  ce  ştiu  eu  şi  se  poartă  de  parcă  i-aş  fi 
copil,  şi  nu  iubită! 

Mi-am  pus  mâna  peste  mâinile  ei,  dar  mi-a  dat-o  deoparte. 

— A crezut  că  tu  vei  fi  motivul  pentru  care  lucrurile  n-or  să 
meargă  între  noi,  dar  a sfârşit  prin  a face  el  toată  treaba.  Şi,  apropo 
de  tine,  ce  dracu’  a fost  aseară  cu  Parker? 

Schimbarea  abruptă  a subiectului  m-a  luat  prin  surprindere. 

— Ce  vrei  să  spui? 

— Travis  ţi-a  organizat  petrecerea,  Abby,  iar  tu  te-ai  tirat  şi  te 
giugiuleai  cu  Parker.  Şi  te  mai  miri  de  ce  vorbeşte  toată  lumea  despre 
tine! 

— Stai  o clipă!  I-am  spus  lui  Parker  că  nu  trebuie  să  ne  ascundem 
acolo.  Ce  contează  dacă  Travis  mi-a  organizat  sau  nu  petrecerea?  Eu 
nu  sunt  cu  el! 

America  privea  drept  înainte,  respirând  precipitat. 

— în  regulă,  Mare.  Ce  este?  Acum  eşti  supărată  pe  mine7. 

— Nu  sunt  supărată  pe  tine.  Doar  că  eu  nu  mă  înhăitez  cu  idioţi 
sadea. 

Am  clătinat  din  cap,  apoi  m-am  uitat  pe  geam  înainte  să  spun 
ceva  ce  aş  fi  putut  regreta  apoi.  America  fusese  mereu  capabilă  să  mă 
facă  să  mă  simt  la  comandă  ca  un  rahat. 

— Măcar  înţelegi  ce  se  petrece?  m-a  întrebat.  Travis  s-a  lăsat  de  lupte. 
Nu  iese  fără  tine.  N-amai  adus  nicio  fată  acasă  de  când  cu  cele  două  pipiţe 


gemene,  vrea  să-l  omoare  pe  Parker,  iar  tu  te  mai  miri  de  ce  oamenii  zic 
că  tu  te  joci  cu  amândoi.  Şi  ştii  de  ce,  Abby?  Pentru  că  este  adevărat! 

M-am  întors,  înălţându-mi  uşor  gâtul  în  direcţia  ei  şi  încercând 
să-i  ofer  cea  mai  urâtă  căutătură  a mea. 

— Ce  naiba  e cu  tine? 

— Acum  te  întâlneşti  cu  Parker  şi  eşti  aşa  de  fericită,  mi-a  spus 
ea  pe  un  ton  ironic.  Atunci,  de  ce  nu  stai  la  Morgan? 

— Pentru  că  am  pierdut  pariul,  ştii  prea  bine! 

— Scuteşte-mă,  Abby!  îmi  spui  cât  de  perfect  este  Parker,  te  duci 
la  întâlnirile  astea  uimitoare  cu  el,  apoi  te  culci  lângă  Travis  în  fiecare 
seară.  Nu  înţelegi  ce  e greşit  în  toată  situaţia  asta?  Dacă  ţi-ar  plăcea 
cu  adevărat  de  Parker,  lucrurile  tale  ar  fi  acum  la  Morgan. 

Mi-am  încleştat  dinţii. 

— Ştii  că  mereu  am  respectat  pariurile,  Mare. 

— Aşa  am  crezut  şi  eu,  mi-a  zis  ea,  strângând  volanul.  Travis  este 
ceea  ce  vrei,  iar  Parker  este  ceea  ce  crezi  că-ţi  trebuie. 

— Ştiu  că  aşa  pare,  dar. . . 

— Aşa  pare  pentru  toată  lumea.  Prin  urmare,  dacă  nu-ţi  place 
cum  vorbeşte  lumea  despre  tine  — schimbă-te.  Nu  e vina  lui  Travis. 
Pentru  tine  el  a făcut  o întoarcere  de  o sută  optzeci  de  grade.  Tu 
culegi  recompensele,  iar  Parker  se  alege  cu  beneficiile. 

— Acum  o săptămână  voiai  să-mi  fac  bagajele  şi  să  nu-1  mai  las 
niciodată  pe  Travis  să  se  mai  apropie  de  mine!  Acum  îl  aperi? 

— Abigail!  Nu-1  apăr,  proasto!  Casc  ochii  în  locul  tău\  Sunteţi 
amândoi  nebuni  unul  după  celălalt!  Fă  ceva  în  legătură  cu  asta! 

— Cum  poţi  măcar  să  crezi  că  voi  fi  cu  el?  m-am  lamentat  eu.  Tu 
ar  trebui  să  mă  ţii  departe  de  oameni  ca  el! 

Şi-a  strâns  buzele  în  mod  evident,  pierzându-şi  răbdarea. 

— Te-ai  străduit  din  răsputeri  să  te  separi  de  tatăl  tău.  Acesta  este 
singurul  motiv  pentru  care  îl  iei  în  considerare  pe  Parker!  E complet 
opusul  lui  Mick,  iar  tu  crezi  că  Travis  o să  te  ducă  exact  acolo  de  unde 
ai  plecat.  Abby,  el  nu  e tatăl  tău! 

— N-am  spus  că  este,  dar  mă  pune  în  poziţia  în  care  să-i  calc  pe 
urme. 

— Travis  nu  ţi-ar  face  una  ca  asta.  Cred  că  subestimezi  cât  de 
mult  însemni  pentru  el.  Dacă  pur  şi  simplu  i-ai  spune. . . 

— Nu!  N-am  lăsat  totul  în  urmă  pentru  ca  toată  lumea  să  se 
uite  la  mine  aşa  cum  se  uita  în  Wichita.  Hai  să  ne  concentrăm  pe 
problema  ta.  Shep  te  aşteaptă. 

— Nu  vreau  să  vorbesc  despre  Shep,  mi-a  spus  ea,  încetinind  la 
un  semafor. 

— E nefericit,  Mare.  Te  iubeşte ! 

I s-au  umplut  ochii  de  lacrimi  şi  a început  să-i  tremure  buza 
inferioară. 

— Nu-mi  pasă! 

— Ba  da,  îţi  pasă. 

— Ştiu,  a scâncit  ea,  sprijinindu-se  de  umărul  meu. 

A plâns  până  ce  s-a  schimbat  culoarea  semaforului,  apoi  am 
sărutat-o  pe  creştetul  capului. 

— E verde. 

S-a  îndreptat  de  spate,  ştergându-şi  nasul. 

— Am  fost  cam  rea  cu  el  mai  devreme.  Nu  cred  că  mai  vrea  să 
mai  vorbească  cu  mine  acum. 

— Ba  o să  vorbească  cu  tine.  Ştie  că  erai  supărată. 

America  şi-a  şters  faţa,  apoi  a făcut  o întoarcere  lentă.  Mă 
temusem  că  va  trebui  să  dau  dovadă  de  multă  putere  de  convingere 
pentru  a o face  să  intre  în  apartament  cu  mine,  dar  Shepley  a coborât 
scările  în  fugă  înainte  ca  ea  să  oprească  motorul. 

A deschis  portiera  din  partea  ei,  ajutând-o  să  coboare  din 
maşină. 

— îmi  pare  atât  de  rău,  iubito!  Ar  fi  trebuit  să-mi  văd  de  treaba 
mea,  eu. . . te  rog,  nu  pleca!  Nu  ştiu  ce  m-aş  face  fără  tine. 

America  i-a  luat  faţa  între  palmele  ei  şi  i-a  zâmbit. 

— Eşti  un  ticălos  arogant,  dar  încă  te  iubesc! 


Shepley  a sărutat-o  iar  şi  iar,  de  parcă  n-ar  fi  văzut-o  de  luni  de 
zile,  iar  eu  am  zâmbit  încântată  că  reuşisem  să-i  împac.  Când  am 
intrat  în  apartament,  Travis  stătea  în  cadrul  uşii,  zâmbind. 

— Şi  au  trăit  fericiţi  până  la  adânci  bătrâneţi,  a spus  Travis,  închi- 
zând uşa  în  urma  mea. 

M-am  lăsat  să  cad  pe  canapea,  iar  el  s-a  aşezat  lângă  mine,  luân- 
du-mi  picioarele  în  poala  lui. 

— Pidge,  ce  vrei  să  faci  azi? 

— Să  dorm.  Sau  să  mă  odihnesc. . . sau  să  dorm. 

— Pot,  mai  întâi,  să-ţi  dau  cadoul? 

L-am  împins  de  umeri. 

— Nu  mai  spune!  Mi- ai  luat  un  cadou? 

Gura  i s-a  arcuit  intr-un  zâmbet  emoţionat. 

— Nu  e o brăţară  cu  diamante,  dar  m-am  gândit  că  o să-ţi  placă. 

— O să-mi  placă  şi  fără  să-l  văd. 

Mi-a  dat  jos  picioarele  de  pe  genunchii  lui,  apoi  a dispărut  în 
dormitorul  lui  Shepley.  Am  ridicat  din  sprânceană  când  l-am  auzit 
murmurând,  apoi  a ieşit  cu  o cutie.  S-a  aşezat  pe  podea  la  picioarele 
mele,  ghemuindu-se  şi  punând  cutia  în  faţa  lui. 

— Grăbeşte-te,  vreau  să  văd  cât  de  surprinsă  o să  fii!  mi-a  zâmbit  el. 

— Să  mă  grăbesc ? l-am  întrebat  ridicând  capacul  cutiei. 

Am  rămas  cu  gura  căscată  atunci  când  o pereche  de  ochi  mari  şi 
negri  s-au  uitat  în  sus,  la  mine. 

— Un  căţeluş?  am  strigat,  vârând  mâna  în  cutie. 

Am  ridicat  puiul  cu  blăniţă  neagră  sârmoasă  în  dreptul  feţei,  iar 
el  mi-a  dat  mulţi  pupici  umezi  şi  calzi  pe  gură. 

Triumfător,  Travis  radia  de  fericire. 

— îţi  place  de  el? 

— Dacă  îmi  place?  îl  iubesc!  Mi-ai  luat  un  căţeluş! 

— E un  Cairn  Terrier.  A trebuit  ca  joi  după  cursuri  să  merg  trei 
ore  cu  maşina  ca  să-l  iau. 

— Deci  când  ai  zis  că  te  duci  cu  Shepley  să-şi  ia  maşina  de  la 
atelier. . . 

— Am  fost  să-ţi  cumpărăm  cadoul,  a răspuns  el,  dând  din  cap. 

— Are  blana  cârlionţată!  am  râs  eu. 

— Orice  fată  din  Kansas  are  nevoie  de  un  Toto8,  a spus  Travis, 
ajutându-mă  să  ţin  ghemul  de  blană  pufoasă  în  poală. 

— Chiar  arată  ca  Toto!  Aşa  am  să-i  pun  numele,  i-am  spus,  atin- 
gându-1  cu  nasul  pe  căţeluşul  creţ. 

— Poţi  să-l  ţii  aici. 

Voi  avea  grijă  de  el  când  te  vei  întoarce  la  Morgan,  a spus  el, 
zâmbind  cu  o jumătate  de  gură,  şi  am  să  mă  asigur  că  tu  îl  vei  vizita 
la  sfârşitul  lunii. 

Mi-am  strâns  buzele. 

— Trav,  oricum  aveam  să  mai  vin  pe-aici. 

— Aş  face  orice  pentru  zâmbetul  de  pe  chipul  tău  din  clipa  asta! 

— Toto,  cred  că  ai  nevoie  de  un  pui  de  somn.  Da,  chiar  ai,  i-am 
gângurit  eu  căţeluşului. 

Travis  a dat  aprobator  din  cap,  m-a  luat  în  braţe,  cu  tot  cu  căţeluş, 
apoi  s-a  ridicat. 

— Hai,  vino! 

M-a  dus  în  dormitor,  a dat  păturile  la  o parte,  apoi  m-a  lăsat  pe 
saltea.  S-a  întins  peste  mine  ca  să  tragă  draperiile,  apoi  s-a  lăsat  pe 
perna  lui. 

— îţi  mulţumesc  că  ai  stat  azi-noapte  cu  mine,  i-am  spus,  mângâind 
blana  moale  a lui  Toto.  Nu  erai  obligat  să  dormi  pe  podeaua  băii. 

— Noaptea  trecută  a fost  una  dintre  cele  mai  frumoase  nopţi  din 
viaţa  mea. 

M-am  întors  să-i  văd  expresia  feţei.  Când  am  văzut  că  era  serios, 
i-am  aruncat  o privire  neîncrezătoare. 

— Să  dormi  între  vasul  de  toaletă  şi  cadă,  pe  podeaua  de  gresie 
rece,  dură,  cu  o proastă  care  vomită,  asta  a fost  una  dintre  cele  mai 
frumoase  nopţi  ale  tale?  Asta-i  trist,  Trav. 


8 Trimitere  la  „Vrăjitorul  din  Oz“  de  Frank  Baum,  unde  eroina,  Dorothy,  e din  Kansas  şi 
are  un  căţel  pe  nume  Toto. 


— Ba  nu,  să  stau  cu  tine  când  ţi-a  fost  greaţă  şi  să  adormi  în  braţele 
mele,  asta  a fost  una  dintre  cele  mai  frumoase  nopţi.  N-a  fost  confor- 
tabil, n-am  dormit  ca  lumea,  dar  am  întâmpinat  cei  nouăsprezece  ani  ai 
tăi  împreună  cu  tine  şi,  de  fapt,  eşti  destul  de  drăguţă  când  eşti  beată. 

— Sunt  convinsă  că  eram  de -a  dreptul  fermecătoare  în  timp  ce 
dădeam  la  raţe. 

M-a  tras  lângă  el,  mângâindu-1  pe  Toto,  care  se  cuibărise  pe  gâtul 
meu. 

— Eşti  singura  femeie  care  ştiu  că  arată  incredibil  şi  cu  capul 
vârât  în  vasul  de  toaletă.  Asta  spune  ceva. 

— Mulţumesc,  Trav.  N-o  să  te  mai  oblig  niciodată  să  mă 
dădăceşti. 

S-a  lăsat  pe  perna  lui. 

— Cum  spui  tu.  Nimeni  nu-ţi  poate  ţine  părul  aşa  cum  pot  eu. 

— Trezeşte-te,  Abby!  a strigat  America,  scuturându-mă. 

Toto  mă  lingea  pe  obarz. 

— M-am  trezit!  M-am  trezit! 

— Avem  cursuri  în  jumătate  de  oră! 

Am  sărit  din  pat. 

— Am  dormit...  paisprezece  ore?  Ce  naiba? 

— Intră  odată  la  duş!  Dacă  nu  eşti  gata  în  zece  minute,  fundul 
tău  rămâne  aici! 

— N-am  timp  de  duş!  am  spus,  schimbându-mă  de  hainele  în 
care  dormisem. 

Travis  şi-a  proptit  capul  pe  mână  şi  chicotea. 

— Voi,  fetele,  sunteţi  caraghioase.  Nu  e sfârşitul  lumii  dacă  întâr- 
ziaţi la  o oră. 

— Ba  este,  dacă  te  cheamă  America.  Ea  nu  lipseşte  şi  urăşte  să 
întârzie,  i-am  spus,  trăgându-mi  jeanşii  pe  mine. 

— Las-o  pe  Mare  să  se  ducă  înainte.  Vin  eu  cu  tine. 

Am  sărit  intr-un  picior,  apoi  în  celălalt,  încălţându-mă  cu 
cizmele. 

— Trav,  geanta  mea  e în  maşina  ei. 

— Cum  vrei  tu,  a ridicat  el  din  umeri,  numai  nu  te  răni  încer- 
când să  ajungi  la  ore. 

L-a  ridicat  pe  Toto,  ocrotindu-1  cu  un  braţ,  de  parcă  ar  fi  fost  o 
mingiuţă  de  fotbal,  luându-1  cu  el  pe  hol. 

America  m-a  împins  grăbită  pe  uşă  şi  apoi  în  maşină. 

— Nu-mi  vine  să  cred  că  ţi-a  luat  căţelul  ăsta,  mi-a  spus,  privind 
peste  umăr  în  timp  ce  ieşea  cu  spatele  din  parcare. 

Travis  stătea  în  soarele  dimineţii,  în  boxeri  şi  desculţ,  cu  braţele 
la  piept  din  pricina  frigului.  îl  privea  pe  Toto  care  amuşina  un  petic 
de  iarbă,  lăudându-1  asemenea  unui  tată  mândru. 

— N-am  mai  avut  niciodată  un  câine,  i-am  spus.  Ar  trebui  să  fie 
ceva  interesant. 

America  i-a  aruncat  o privire  lui  Travis  înainte  să  calce  accele- 
raţia maşinii. 

— Uită-te  la  el,  a zis,  clătinând  din  cap.  Travis  Maddox:  domnul 
mamă. 

— Toto  este  adorabil.  Până  şi  tu  vei  fi  modelată  precum  plasti- 
lina de  lăbuţele  lui. 

— N-ai  să  poţi  să-l  iei  cu  tine  la  cămin,  ştii.  Nu  cred  că  Travis  s-a 
gândit  şi  la  asta. 

— Travis  a zis  că-1  va  ţine  el  în  apartament. 

America  s-a  arătat  surprinsă. 

— Sigur  că-1  va  ţine.  Travis  gândeşte  în  perspectivă,  trebuie 
să-i  recunosc  meritele,  a spus  ea,  clătinând  din  cap,  în  timp  ce  călca 
pedala  de  acceleraţie. 

Am  pufnit  şi  m-am  strecurat  la  locul  meu,  având  numai  un 
minut  la  dispoziţie.  Odată  adrenalina  absorbită  în  organismul  meu, 
simţeam  apăsarea  mahmurelii  de  după  petrecerea  zilei  mele  de 
naştere  în  tot  corpul.  Când  s-a  terminat  ora,  America  mi-a  dat  un 
cot  şi  am  mers  după  ea  la  cantină. 

Shepley  ne-a  întâmpinat  la  uşă,  iar  eu  mi-am  dat  seama  imediat 
că  ceva  nu  era  în  regulă. 


— Mare,  a spus  el,  apucând-o  de  braţ. 

Travis  a venit  alergând  spre  noi,  apoi  şi-a  pus  mâinile  în  şold, 
gâfâind  până  ce  respiraţia  i s-a  liniştit. 

— Te  fugăresc  o mulţime  de  femei  furioase?  1-arn  tachinat  eu. 

A clătinat  din  cap. 

— încercam  să  vă  prind  înainte...  înainte  ca  tu  să...  să  intri, 
mi-a  zis. 

— Ce  se  întâmplă?  l-a  întrebat  America  pe  Shepley. 

— Circulă  un  zvon,  a început  Shepley.  Zic  cu  toţii  că  Travis  a 
dus-o  pe  Abby  acasă  şi. . . amănuntele  diferă,  dar  e destul  de  rău. 

— Poftim ? Vorbeşti  serios?  am  ţipat  eu. 

America  şi-a  dat  ochii  peste  cap. 

— Cui  îi  pasă,  Abby?  Oamenii  speculează  în  legătură  cu  tine  şi 
cu  Trav  de  săptămâni  întregi.  Nu  e pentru  prima  dată  când  cineva  vă 
acuză  că  vă  culcaţi  împreună. 

Travis  a schimbat  priviri  cu  Shepley. 

— Poftim?  am  spus  eu.  Mai  este  şi  altceva,  nu-i  aşa? 

Shepley  a tresărit. 

— Spun  că  te-ai  culcat  cu  Parker  acasă  la  Brazii,  apoi  l-ai  lăsat  pe 
Travis  să. . . să  te  ducă  acasă,  dacă  înţelegi  ce  vreau  să  spun. 

Am  rămas  cu  gura  căscată. 

— Grozav!  Aşadar,  acum  sunt  târfa  şcolii? 

Ochii  lui  Travis  s-au  întunecat  şi  maxilarul  i s-a  încordat. 

— Asta  e din  vina  mea.  Dacă  ar  fi  fost  oricine  altcineva,  n-ar  fi 
spus  aşa  ceva  despre  tine. 

A intrat  în  cantină,  cu  mâinile  strânse  pe  lângă  corp.  America  şi 
Shepley  l-au  urmat. 

— Să  sperăm  că  nu  e niciunul  atât  de  prost  încât  să-i  spună  ceva 
lui,  a zis  America. 

— Sau  ei,  a adăugat  Shepley. 

Travis  s-a  aşezat  la  câteva  locuri  distanţă  de  mine,  uitându-se  la 
sendvişul  din  faţa  lui.  Am  aşteptat  să-şi  ridice  privirea  fiindcă  voiam 

să-i  ofer  un  zâmbet  de  consolare.  Travis  avea  o anumită  reputaţie, 
dar  eu  îl  lăsasem  pe  Parker  să  mă  scoată  pe  hol. 

Shepley  mi-a  dat  un  cot  în  timp  ce  eu  îl  priveam  lung  pe  vărul  lui. 

— Pur  şi  simplu  nu  se  simte  bine.  Probabil  încearcă  să  găsească 
o soluţie  pentru  a infirma  zvonul. 

— Trav,  nu  trebuie  să  stai  acolo.  Vino,  stai  aici!  i-am  spus,  bătând 
cu  palma  locul  liber  de  lângă  mine. 

— Abby,  am  auzit  că  ai  avut  o zi  de  naştere  pe  cinste,  mi-a  spus 
Chris  Jenks,  aruncând  o frunză  de  salată  în  farfuria  lui  Travis. 

— Jenks,  nu  te  lua  de  ea!  l-a  avertizat  Travis,  uitându-se  urât  la 
el. 

Chris  a zâmbit,  umflându-şi  obrajii  rotunzi,  rozalii. 

— Am  auzit  că  Parker  e furios.  A spus  că  a trecut  ieri  pe  la  apar- 
tamentul tău,  iar  tu  şi  cu  Travis  eraţi  încă  în  pat. 

— Chris,  trăgeau  un  pui  de  somn,  a spus  America,  ridiculi- 
zându-1. 

Din  ochii  mei  au  ţâşnit  săgeţi  spre  Travis. 

— Parker  a trecut  pe  acolo? 

încurcat,  Travis  şi-a  schimbat  poziţia  pe  scaun. 

— Intenţionam  să-ţi  spun. 

— Când ? i-am  trântit-o  eu. 

America  s-a  aplecat  la  urechea  mea. 

— Parker  a auzit  zvonul  şi  a venit  să  dea  ochii  cu  tine.  Am 
încercat  să-l  opresc,  dar  el  s-a  dus  pe  hol  şi. ..  şi-a  făcut  o idee  complet 
greşită. 

Mi-am  pus  coatele  pe  masă,  acoperindu-mi  faţa  cu  palmele. 

— E din  ce  în  ce  mai  bine. 

— Aşadar,  voi  chiar  n-aţi  comis-o?  a întrebat  Chris.  Fir-ar  să  fie, 
asta  e nasol.  Şi  eu  care  credeam  că  Abby  se  ţinea  după  tine,  Trav. 

— Chris,  mai  bine  opreşte-te  acum!  l-a  avertizat  Shepley. 

— Dacă  tu  nu  te-ai  culcat  cu  ea,  te  deranjează  dacă  îmi  încerc  eu 
norocul?  a întrebat  Chris,  chicotind  înspre  coechipierii  lui. 


Faţa  îmi  ardea  din  cauza  stânjenelii,  dar  apoi  America  mi-a  ţipat 
drept  în  ureche,  reacţionând  la  modul  în  care  Travis  a sărit  de  la 
locul  lui.  S-a  întins  peste  masă,  l-a  apucat  pe  Chris  de  beregată  cu  o 
mână  şi  de  tricou  cu  cealaltă.  Fundaşul  a alunecat  peste  masă,  şi  zeci 
de  scaune  au  scârţâit  pe  podea,  căci  lumea  s-a  ridicat  să  vadă.  Travis 
l-a  lovit  cu  pumnul  în  faţă  de  mai  multe  ori,  ridicându-şi  cotul  sus  în 
aer,  înainte  să-i  aplice  fiecare  lovitură.  Singurul  lucru  pe  care  îl  putea 
face  Chris  era  să-şi  acopere  faţa  cu  mâinile. 

Nimeni  nu  l-a  atins  pe  Travis.  îşi  pierduse  controlul,  şi  tuturor 
le  era  teamă  să-i  stea  în  cale.  Jucătorii  de  fotbal  s-au  făcut  mici  şi 
tresăreau  văzându-şi  colegul  bătut  fără  milă  pe  podeaua  acoperită 
cu  gresie. 

— Travis!  am  ţipat,  alergând  de  partea  cealaltă  a mesei. 

Cu  pumnul  în  aer,  Travis  s-a  oprit  şi  i-a  dat  drumul  cămăşii  lui 
Chris,  lăsându-1  să  cadă  la  podea.  Când  s-a  întors  să  se  uite  la  mine, 
gâfâia;  nu-1  mai  văzusem  niciodată  arătând  atât  de  înspăimântător. 
Am  înghiţit  în  sec  şi  m-am  tras  înapoi  când  el  m-a  împins  cu  umărul, 
trecând  pe  lângă  mine. 

Am  dat  să  mă  duc  după  el,  dar  America  m-a  apucat  de  braţ. 
Shepley  a sărutat-o  scurt,  apoi  a ieşit  după  vărul  lui. 

— Dumnezeule,  a şoptit  America. 

Ne-am  întors  şi  i-am  văzut  pe  coechipierii  lui  Chris  adunându-1 
de  pe  jos,  iar  eu  m-am  crispat  la  vederea  feţei  lui  umflate  şi  roşii.  îi 
curgea  sânge  din  nări,  iar  Brazii  i-a  dat  un  şerveţel  de  pe  masă. 

— Nenorocitu’  naibii!  a gemut  Chris,  aşezându-se  pe  scaun  şi 
ducându-şi  mâna  la  faţă.  Apoi  s-a  uitat  la  mine:  îmi  pare  rău,  Abby. 
Eu  pur  şi  simplu  glumeam. 

N-aveam  cuvinte  să-i  răspund.  N-aş  fi  putut  să-i  explic  ce  tocmai 
se  întâmplase  mai  mult  decât  ar  fi  putut-o  face  el. 

— Abby  nu  s-a  culcat  cu  niciunul  dintre  ei,  a spus  America. 

— Jenks,  tu  chiar  nu  ştii  când  să-ţi  ţii  gura,  i-a  spus  Brazii  plin 
de  dezgust. 

America  m-a  prins  de  braţ. 

— Haide!  Să  mergem! 

N-a  pierdut  vremea  şi  m-a  tras  spre  maşina  ei.  Când  a băgat-o  în 
viteză,  am  apucat-o  de  încheietura  mâinii. 

— Stai!  Unde  mergem? 

— Mergem  acasă  la  Shep.  Nu  vreau  să  fie  singur  cu  Travis.  Nu 
l-ai  văzut?  Tipul  ăla  a luat-o  razna. 

— Păi,  nici  eu  nu  vreau  să  fiu  în  preajma  lui! 

America  se  zgâia  la  mine,  nevenindu-i  să  creadă. 

— Evident  se  întâmplă  ceva  cu  el.  Nu  vrei  să  ştii  ce  este? 

— Instinctul  meu  de  conservare  îmi  depăşeşte  curiozitatea  cu 
privire  la  această  chestiune,  Mare. 

— Singurul  lucru  care  Ta  oprit  a fost  vocea  ta,  Abby.  Te  va 
asculta.  Trebuie  să  vorbeşti  cu  el. 

Am  oftat  şi  i-am  dat  drumul,  lăsându-mă  iar  pe  spate  în  scaun. 

— în  regulă.  Să  mergem! 

Am  intrat  în  parcare  şi  America  a oprit  între  Chargerul  lui 
Shepley  şi  Harley-ul  lui  Travis.  A luat-o  spre  scări,  punându-şi 
mâinile  în  şolduri,  cu  un  gest  teatral  specific  ei. 

— Vino,  Abby!  m-a  strigat,  făcându-mi  semn  s-o  urmez. 

Am  urmat-o  şovăind  şi  m-am  oprit  atunci  când  l-am  văzut  pe 
Shepley  coborând  grăbit  scările  pentru  a-i  spune  ceva  la  ureche.  S-a 
uitat  la  mine,  a clătinat  din  cap  şi  i-a  mai  şoptit  ceva. 

— Ce  e?  am  întrebat. 

— Shep  nu...,  s-a  fâstâcit  ea.  Shep  nu  crede  că  e o idee  bună  să 
intrăm.  Travis  e încă  destul  de  supărat. 

— Vrei  să  spui  că  nu  crede  că  ar  fi  bine  ca  eu  să  intru,  am  zis. 

America  a ridicat  timid  din  umeri,  apoi  s-a  uitat  la  Shepley. 
Shepley  mi-a  pus  mâna  pe  umăr. 

— Tu  n-ai  făcut  nimic  greşit,  Abby.  El  nu. . . el  nu  vrea  să  te  vadă 
chiar  acum. 

— Dacă  n-am  greşit  cu  nimic,  atunci  de  ce  nu  vrea  să  mă  vadă? 

— Nu  ştiu  sigur;  refuză  să  vorbească  cu  mine  despre  asta.  Cred 
că-i  e ruşine  pentru  că  şi-a  pierdut  cumpătul  în  faţa  ta. 


— Şi-a  pierdut  cumpătul  în  faţa  întregii  cantine!  Ce  am  eu  de-a 
face  cu  asta? 

— Mai  mult  decât  ai  crede,  a răspuns  Shepley,  ferindu-şi  privirea. 

M-am  uitat  o clipă  la  ei,  apoi  am  început  să  urc  scările  în  fugă. 
M-am  năpustit  pe  uşă  pentru  a găsi  camera  de  zi  pustie.  Uşa  camerei 
lui  Travis  era  închisă,  aşa  că  am  bătut. 

— Travis?  Eu  sunt,  deschide! 

— Pleacă,  Pidge,  a strigat  el  de  dincolo  de  uşă. 

Am  privit  pe  gaura  cheii  şi  l-am  văzut  stând  pe  marginea  patului, 
cu  faţa  la  fereastră.  Toto  îl  lovea  cu  lăbuţele,  nefericit  că  era  ignorat. 

— Trav,  ce  se  întâmplă  cu  tine?  l-am  întrebat. 

Nu  mi-a  răspuns,  aşa  că  am  rămas  în  picioare  lângă  el,  încru- 
cişându-mi  braţele.  Avea  maxilarul  încordat,  dar  fără  expresia 
înspăimântătoare  pe  care  o avusese  în  cantină.  Părea  trist.  O tristeţe 
profundă,  fură  speranţă. 

— N-ai  de  gând  să  vorbeşti  cu  mine  despre  asta? 

Am  aşteptat,  dar  a rămas  tăcut.  M-am  întors  spre  uşă  şi,  în  cele 
din  urmă,  a oftat. 

— Mai  ţii  minte  când  deunăzi  Brazii  mi-a  spus  ce  mi-a  spus,  iar 
tu  ai  sărit  în  apărarea  mea?  Ei  bine. . . asta  s-a  întâmplat.  M-am  lăsat 
puţin  dus  de  val. 

— Erai  furios  înainte  să  fi  spus  Chris  ceva,  i-am  zis,  întorcân- 
du-mă  şi  aşezându-mă  pe  pat,  lângă  el. 

El  a continuat  să  privească  lung  pe  fereastră. 

— Am  vorbit  serios  mai  înainte.  Pidge,  trebuie  să  pleci.  Dumnezeu 
mi-e  martor  că  eu  nu  pot  să  plec  de  lângă  tine. 

L-am  mângâiat  pe  braţ. 

— Tu  nu  vrei  să  plec. 

Şi-a  încleştat  din  nou  maxilarul,  apoi  m-a  cuprins  cu  mâna.  S-a 
oprit  o clipă,  apoi  m-a  sărutat  pe  frunte,  lipindu-şi  obrazul  de  tâmpla 
mea. 

— Nu  contează  cât  de  mult  încerc.  La  urma  urmelor,  tot  ai  să 
mă  urăşti. 

L-am  cuprins  în  braţe. 

— Trebuie  să  fim  prieteni.  „Nu  accept  un  nu  drept  răspuns", 
l-am  citat  eu. 

S-a  arătat  mirat,  continuând  să  privească  pe  fereastră. 

— Te-am  privit  mult  dormind.  întotdeauna  pari  atât  de  liniştită. 
Eu  nu  am  acea  linişte.  Sunt  tot  timpul  furios  — exceptând  momen- 
tele când  te  privesc  dormind.  Asta  făceam  şi  când  a intrat  Parker,  a 
continuat  el.  Eram  treaz,  iar  el  a intrat  şi  a rămas  acolo  cu  expresia 
aia  şocată  pe  chip.  Ştiam  ce  gândeşte,  dar  nu  l-am  lămurit.  Nu  i-am 
explicat,  fiindcă  voiam  ca  el  să  creadă  că  ceva  se  întâmplase.  Acum 
toată  şcoala  crede  că  ai  fost  cu  amândoi  în  aceeaşi  noapte. 

Toto  îşi  făcea  loc  cu  boticul  în  poala  mea,  iar  eu  i-am  mângâiat 
urechile.  Travis  a întins  mâna  să-l  mai  mângâie  o dată,  apoi  şi-a  lăsat 
mâna  peste  a mea. 

— îmi  pare  rău! 

Am  ridicat  din  umeri. 

— Dacă  el  crede  bârfele,  e treaba  lui. 

— E greu  să  creadă  altceva  când  ne-a  văzut  împreună  în  pat. 

— Ştie  că  stau  cu  tine.  Eram  complet  îmbrăcată,  pentru  numele 
lui  Dumnezeu! 

Travis  a oftat. 

— Probabil  era  prea  pornit  ca  să  fi  observat.  Pidge,  ştiu  că-ţi 
place  de  el.  Ar  fi  trebuit  să-i  explic.  Măcar  atât  îţi  datorez. 

— Nu  contează. 

— Nu  eşti  supărată?  m-a  întrebat  surprins. 

— De  asta  eşti  tu  indispus?  Ai  crezut  că  mă  voi  supăra  pe  tine 
când  îmi  vei  spune  adevărul? 

— Ar  trebui  să  fii.  Dacă  cineva  nepriceput  mi-ar  ruina  reputaţia, 
aş  fi  puţin  scos  din  sărite. 

— Ţie  nu-ţi  pasă  de  reputaţie.  Ce  s-a  întâmplat  cu  Travis  care  nu 
dădea  doi  bani  pe  ce  cred  alţii?  l-am  necăjit,  înghiontindu-1. 

— Asta  a fost  înainte  să-ţi  văd  expresia  de  pe  chip  atunci  când  ai  auzit 
ce  spune  lumea.  Nu  vreau  să  ţi  se  întâmple  nimic  rău  din  cauza  mea. 


— Tu  n-ai  face  nimic  care  să  mă  rănească. 

— Mai  degrabă  mi-aş  tăia  braţul,  a oftat  el. 

S-a  relaxat  lipindu-şi  obrazul  de  părul  meu.  Nu  aveam  nicio 
replică,  iar  Travis  părea  să  fi  spus  tot  ce  trebuia  să  spună,  aşa  că  am 
rămas  în  tăcere.  Din  când  în  când,  mă  strângea  lângă  el.  L-am  apucat 
de  cămaşă,  neştiind  cum  altfel  să-l  fac  să  se  simtă  mai  bine  decât  să-l 
las  să  mă  ţină  în  braţe. 

Când  s-a  făcut  seară,  am  auzit  un  ciocănit  slab  în  uşă. 

— Abby?  s-a  auzit  vocea  prietenei  mele,  care  părea  mică  dincolo 
de  uşa  din  lemn. 

— Intră,  Mare!  i-a  răspuns  Travis. 

America  a intrat  cu  Shepley  şi  a zâmbit  văzându-ne  cum  ne 
ţineam  unul  pe  celălalt  în  braţe. 

— Voiam  să  mergem  să  mâncăm  ceva.  Aveţi  chef  să  dăm  o raită 
pe  la  Pei  Wei? 

— Ăaă...  din  nou  bucătărie  asiatică,  Mare?  Zău?  a întrebat-o 
Travis. 

I-am  zâmbit.  Părea  să  fie  din  nou  el  însuşi. 

— Da,  zău.  Veniţi  sau  nu? 

— Eu  mor  de  foame,  am  spus. 

— Sigur  că  da,  n-ai  apucat  să  iei  prânzul,  a spus  Travis,  încrun- 
tându-se. 

S-a  ridicat,  fură  să-mi  dea  drumul. 

— Hai!  Să  luăm  ceva  de  mâncare  pentru  tine. 

A continuat  să  mă  ţină  pe  după  umeri  cu  braţul  şi  nu  mi-a  dat 
drumul  până  ce  n-am  ajuns  în  separeu  la  Pei  Wei. 

Imediat  ce  Travis  s-a  dus  la  toaletă,  America  s-a  aplecat  spre 
mine. 

— Deci?  Ce-a  spus? 

— Nimic,  am  zis  eu,  ridicând  din  umeri. 

Ea  s-a  arătat  surprinsă. 

— Ai  stat  în  camera  lui  două  ore.  N-a  spus  nimic? 

— De  obicei  nu  spune,  când  e aşa  de  supărat,  a zis  Shepley. 

— Trebuie  să  fi  spus  ceva,  a insistat  America. 

— A spus  că  s-a  lăsat  dus  puţin  de  val  luându-mi  mie  apărarea  şi 
că  nu  i-a  spus  adevărul  lui  Parker  când  a venit  la  noi.  Asta  e tot,  am 
concluzionat  eu,  aducând  lângă  mine  sarea  şi  piperul. 

Shepley  a clătinat  din  cap  şi  a închis  ochii. 

— Ce  e,  iubitule?  l-a  întrebat  America,  îndreptându-se,  mândră, 
de  spate. 

— Travis  este...,  a oftat  el,  dându-şi  ochii  peste  cap.  Las-o  baltă. 

America  avea  o expresie  încăpăţânată. 

— O,  la  naiba,  nu  poţi  pur  şi  simplu  să. . . 

A tăcut  când  Travis  s-a  aşezat  şi  şi-a  petrecut  braţul  după  umerii 

mei. 

— Fir-ar  să  fie!  N-au  adus  încă  mâncarea? 

Am  râs  şi  am  glumit  până  când  s-a  închis  restaurantul  şi  apoi 
ne-am  urcat  în  maşină  şi  am  plecat  acasă.  Shepley  a cărat-o  pe  America 
în  spate  pe  scări,  dar  Travis  a rămas  în  urmă,  trăgându-mă  de  mânecă 
pentru  a mă  împiedica  să-i  urmez.  S-a  uitat  la  prietenii  noştri,  până  ce 
aceştia  au  dispărut  pe  uşă,  apoi  mi-a  oferit  un  zâmbet  plin  de  regret. 

— îţi  datorez  o scuză  pentru  azi.  Aşadar,  îmi  pare  rău. 

— Deja  mi-ai  cerut  scuze.  E în  regulă. 

— Ba  nu.  Ţi-am  cerut  scuze  pentru  Parker.  Nu  vreau  să  crezi 
că  sunt  vreun  nebun  care  trece  prin  zonă  şi  atacă  oamenii  pentru 
cel  mai  mărunt  motiv,  mi-a  spus,  dar  îţi  datorez  scuze  pentru  că  nu 
ţi-am  luat  apărarea  pentru  motivul  corect. 

— Şi  acesta  ar  fi. . .,  l-am  îmboldit  eu. 

— M-am  aruncat  asupra  lui  fiindcă  voia  să  fie  următorul  la  rând, 
nu  fiindcă  te  necăjea. 

— Faptul  că  insinua  că  e o coadă  e un  motiv  mai  mult  decât  sufi- 
cient să  mă  aperi,  Trav. 

— Tocmai  asta  şi  spun.  Eram  scos  din  sărite  fiindcă  am  luat  asta 
drept  dorinţa  lui  de  a se  culca  cu  tine. 

După  ce  am  reflectat  la  ce  voia  Travis  să  spună,  l-am  apucat  de 
reverele  hainei  şi  mi-am  lipit  fruntea  de  pieptul  lui. 


— Ştii  ce?  Nu-mi  pasă,  i-am  spus,  uitându-mă  la  el.  Nu-mi  pasă 
ce  spun  oamenii  sau  dacă  îţi  pierzi  cumpătul  sau  de  ce  i-ai  umflat  faţa 
lui  Chris.  Ultimul  lucru  pe  care  mi-1  doresc  este  o proastă  reputaţie, 
dar  am  obosit  să  le  explic  tuturor  prietenia  noastră.  Să-i  ia  dracu’! 

Ochii  lui  Travis  s-au  îmblânzit  şi  a schiţat  un  zâmbet. 

— Prietenia  noastră?  Uneori  mă  întreb  dacă  tu  măcar  auzi  ce-ţi 
spun. 

— Ce  vrei  să  zici? 

— Hai  înăuntru!  Sunt  obosit. 

Am  dat  din  cap  a încuviinţare  şi  Travis  m-a  ţinut  lipită  de  el  până 
ce  am  intrat  în  apartament.  America  şi  Shepley  se  încuiaseră  deja 
în  dormitorul  lor,  iar  eu  m-am  strecurat  la  duş.  Cât  m-am  îmbrăcat 
în  pijama,  Travis  a stat  aşezat  cu  Toto  lângă  el  şi,  în  mai  puţin  de  o 
jumătate  de  oră,  eram  amândoi  în  pat. 

Mi-am  pus  capul  pe  mână,  oftând  prelung. 

— încă  două  săptămâni.  Ce-ai  de  gând  să  faci  când  mă  voi  muta 
înapoi  la  Morgan? 

— Nu  ştiu,  a răspuns  el. 

îi  simţeam  încruntarea  chinuitoare  chiar  şi  în  întuneric. 

— Hai,  l-am  mângâiat  pe  braţ,  am  glumit! 

L-am  privit  mult  timp  cum  încerca  să  se  relaxeze.  S-a  mai  foit 
puţin  şi  apoi  s-a  uitat  la  mine. 

— Pidge,  ai  încredere  în  mine? 

— Da,  de  ce? 

— Vino-ncoa’,  mi-a  spus,  trăgându-mă  spre  el. 

Am  încremenit  preţ  de  o secundă  sau  două  înainte  să-mi  pun 
capul  pe  pieptul  lui.  Orice  se  întâmpla  cu  el,  avea  nevoie  ca  eu  să-i  fiu 
alături,  şi  nu  puteam  să  obiectez  nici  dacă  aş  fi  vrut  s-o  fac.  îmi  era 
bine  culcată  lângă  el. 

IX 


PROMISIUNE 


Finch  a clătinat  din  cap. 

— Bine,  deci  eşti  cu  Parker  sau  cu  Travis?  Sunt  confuz. 

— Parker  nu  mai  vorbeşte  cu  mine,  aşa  că  asta  a rămas  acum  în 
aer,  i-am  spus,  legănându-mă  pentru  a-mi  rearanja  rucsacul. 

A suflat  fumul  afară,  apoi  şi-a  cules  un  fir  de  tutun  de  pe  limbă. 

— Aşadar,  eşti  cu  Travis? 

— Finch,  suntem  doar  prieteni. 

— îţi  dai  seama  că  toată  lumea  crede  că  aveţi  un  soi  de  relaţie 
ciudată  de  genul  sex  fără  sentimente  pe  care  n-o  recunoaşteţi? 

— Nu-mi  pasă.  Să  creadă  ce  vor. 

— De  când?  Ce  s-a  întâmplat  cu  neliniştita,  misterioasa,  reţinuta 
Abby  pe  care  o cunosc  şi  o iubesc? 

— A murit  din  pricina  stresului  provocat  de  toate  zvonurile  şi 
presupunerile. 

— Mare  păcat.  O să-mi  fie  dor  s-o  arăt  cu  degetul  şi  să  râd  de 
ea. 

I-am  tras  un  pumn  în  braţ,  iar  Finch  a izbucnit  în  râs. 

— Bun.  Ar  cam  fi  timpul  să  încetezi  să  te  mai  prefaci,  mi-a  zis 
el. 

— Ce  vrei  să  spui? 

— Scumpo,  stai  de  vorbă  cu  cineva  care  s-a  prefăcut  cea  mai 
mare  parte  din  viaţa  lui.  Te-am  mirosit  de  la  un  kilometru. 

— Finch,  ce  insinuezi?  Că  sunt  lesbiană? 

— Nu,  că  ascunzi  ceva.  Toate  jachetele  alea,  sofisticata  afectată 
care  merge  la  restaurantele  de  fiţe  cu  Parker  Hayes...  Asta  nu  eşti 
tu.  Fie  ai  făcut  striptease  intr-un  orăşel,  fie  ai  fost  intr-un  centru  de 
reabilitare.  Aş  opta  pentru  ultima  variantă. 

Am  râs  în  hohote. 

— Eşti  un  ghicitor  îngrozitor ! 

— Deci,  care  e secretul  tău? 

— Dacă  ţi  l-aş  spune,  n-ar  mai  fi  secret,  nu-i  aşa? 

Zâmbetul  de  drăcuşor  a făcut  ca  trăsăturile  chipului  său  să  pară 
mai  ascuţite. 

— Eu  ţi  le-am  arătat  pe  ale  mele,  acum  e momentul  să  mi  le  arăţi 
şi  tu  pe  ale  tale. 

— Urăsc  să  dau  veşti  proaste,  dar  orientarea  ta  sexuală  nu  e 
tocmai  un  secret,  Finch! 

— Fir-ar!  Şi  eu  care  credeam  că  ţine  figura  cu  puştoaica  misteri- 
oasă cu  mult  sex-appeal!  a spus  el,  trăgând  încă  un  fum. 

Am  făcut  un  pas  înapoi  înainte  să  vorbesc. 

— Finch,  ai  dus  o viaţă  bună  acasă  la  tine? 

— Mama  e grozavă...  tata  şi  cu  mine  am  avut  o mulţime  de 
lucruri  de  pus  la  punct,  dar  acum  ne-am  împăcat. 

— Eu  l-am  avut  pe  Mick  Abernathy  drept  tată. 

— Cine-i  ăla? 

Am  chicotit. 

— Vezi?  Nu-i  mare  scofală  dacă  nu  ştii  cine  este. 

— Cine  e? 

— Un  gunoi.  Jocurile  de  noroc,  băutura,  firea  violentă...  e ceva 
ereditar  în  familia  mea.  America  şi  cu  mine  am  venit  aici  pentru  a 


putea  s-o  iau  de  la  capăt,  fără  să  fiu  stigmatizată  că  sunt  fiica  unui 
beţivan  decăzut. 

— Un  jucător  decăzut  din  Wichita? 

— M-am  născut  în  Nevada.  Pe  atunci,  tot  ce  atingea  Mick 
Abernathy  se  transforma  în  aur.  Când  am  împlinit  treisprezece  ani, 
norocul  i s-a  schimbat. 

— Iar  el  a dat  vina  pe  tine. 

— America  a renunţat  la  multe  ca  să  vină  aici  cu  mine,  dar  am 
ajuns  aici  şi,  de  la  bun  început,  am  dat  nas  în  nas  cu  Travis. 

— Şi  când  te-ai  uitat  la  Travis. . . 

— Totul  mi  se  părea  mult  prea  familiar. 

Finch  a dat  din  cap  a încuviinţare,  aruncându-şi  ţigara  pe  jos. 

— Rahat,  Abby.  Asta  e nasol. 

L-am  privit  printre  gene. 

— Dacă  spui  cuiva  ceea  ce  tocmai  ţi-am  spus,  chem  mafia.  Vezi 
tu,  îi  cunosc  pe  unii  dintre  ei. 

— Prostii. 

Am  ridicat  din  umeri. 

— Crezi  ce  vrei. 

Finch  m-a  privit  cu  suspiciune,  apoi  mi-a  zâmbit. 

— Eşti,  în  mod  oficial,  cea  mai  grozavă  persoană  pe  care  o 
cunosc. 

— Asta-i  trist,  Finch.  Ar  trebui  să  ieşi  mai  mult,  i-am  spus, 
oprindu-mă  la  intrarea  în  cantină. 

El  mi-a  ridicat  bărbia. 

— Lucrurile  or  să  se  aranjeze.  Cred  cu  tărie  în  zicala  conform 
căreia  toate  lucrurile  se  întâmplă  cu  un  motiv.  Aţi  venit  aici,  America 
l-a  întâlnit  pe  Shepley,  tu  ai  ajuns  cumva  în  Cerc,  ceva  legat  de  tine 
i-a  întors  lumea  lui  Travis  Maddox  cu  fundul  în  sus.  Gândeşte-te  la 
asta,  mi-a  spus,  sărutându-mă  scurt  pe  buze. 

— Hei,  bună!  a spus  Travis. 

M-a  prins  de  talie,  m-a  ridicat  de  la  pământ,  lăsându-mă  apoi 
din  nou  jos  în  spatele  lui. 

— Finch,  eşti  ultima  persoană  de  care  ar  trebui  să  fiu  îngrijorat 
pentru  rahatul  ăsta!  Bagă-mă  şi  pe  mine  în  seamă!  l-a  tachinat  el. 

Finch  s-a  aplecat  şi  mi-a  făcut  cu  ochiul. 

— Pe  mai  târziu,  Cookie. 

Când  Travis  s-a  întors  spre  mine,  zâmbetul  i-a  pierit. 

— De  ce  te-ai  încruntat? 

Am  scuturat  din  cap,  inspirând  adânc. 

— Nu-mi  place  porecla.  Am  nişte  amintiri  neplăcute  legate  de  asta. 

— Un  cuvânt  de  alint  de  la  tânărul  tău  preot? 

— Nu,  am  bombănit  eu. 

Travis  şi-a  lovit  palma  cu  pumnul. 

— Vrei  să  mă  duc  să-l  snopesc  în  bătaie  pe  Finch?  Să-l  învăţ 
minte?  îl  scot  din  circuit. 

Nu  m-am  putut  abţine  să  nu  zâmbesc. 

— Dacă  aş  vrea  să-l  scot  pe  Finch  din  circuit,  i-aş  spune  doar  că 
Prada  a dat  faliment  şi  ar  termina  el  însuşi  treaba. 

Travis  a râs,  înghiontindu-mă  către  uşă. 

— Hai  să  mergem!  Pierd  vremea  de  pomană  pe-aici! 

Ne-am  aşezat  împreună  la  masă,  ciupindu-ne  şi  înghiontin- 
du-ne.  Starea  de  spirit  a lui  Travis  era  la  fel  de  bună  ca  în  seara  în  care 
pierdusem  pariul.  Toată  lumea  de  la  masă  a remarcat,  iar  când  el  a 
iniţiat  o miniluptă  cu  alimente  împotriva  mea,  a atras  atenţia  tuturor 
celor  care  stăteau  la  mesele  din  jur. 

Mi-am  dat  ochii  peste  cap. 

— Mă  simt  ca  un  animal  de  la  grădina  zoologică. 

Travis  s-a  uitat  la  mine  o clipă,  remarcând  privirile  celor  care  se 
zgâiau,  apoi  s-a  ridicat. 

— I CANT’l  a urlat  el. 

Am  privit  cu  înfiorare  cum  toţi  cei  din  încăpere  şi-au  ridicat 
capetele  în  direcţia  lui.  Travis  a dat  din  cap  de  câteva  ori  în  ritmul 
unui  cântec  din  mintea  lui. 


9 I Cant  Get  No  Satisfaction  — cântec  interpretat  de  formaţia  Rolling  Stones. 


Shepley  a închis  ochii. 

— O,  nu! 

Travis  i-a  zâmbit. 

— ...  get  no...  sa...  tis...faction,  cânta  el,  I cant  get  no...  sat-is-fac- 
tion.  Cuzl’ve  tried...  andive  tried...  andive  tried...  andive  tried... 

S-a  urcat  pe  masă  sub  privirile  uimite  ale  tuturor  şi  a continuat 
să  cânte: 

— I CAN’T  GET  NO! 

A arătat  spre  jucătorii  de  fotbal  de  la  capătul  mesei,  iar  aceştia 
au  zâmbit: 

— I CAN’T  GET  NO!  urlau  aceştia  la  unison. 

întreaga  adunare  bătea  din  palme  în  ritmul  muzicii.  Travis 
improvizase  un  microfon  din  pumnul  strâns  şi  dus  la  gură: 

— When  l’m  drivin’in  my  car,  and  a man  comes  on  the...  ra-di-o... 
he’s  tellin  me  more  and  more...  about  some  useless  in-for-ma-tion! 
Supposed  tofire  my  im-agin-a-tion!  I CAN’T  GET  NO! 

A trecut  pe  lângă  mine  dansând  şi  cântând  la  microfonul  lui 
imaginar.  Toţi  cei  din  încăpere  cântau  în  cor: 

— HEY,  HEY,  HEY! 

— That’s  what  I’ll  say!  cânta  Travis. 

Apoi  Travis  a schiţat  nişte  mişcări  legănate  ale  şoldurilor  care 
s-au  soldat  cu  fluierături  şi  ţipete  din  partea  fetelor.  A trecut  din 
nou  pe  lângă  mine,  cântând  refrenul  pentru  cealaltă  parte  a sălii,  cu 
fotbaliştii  pe  post  de  grup  vocal  de  acompaniament. 

— Te  voi  ajuta  eu!  a ţipat  o fată  din  spate. 

— ...  cuz  I tried,  and  I tried,  and  I tried...,  cânta  el. 

— I CAN’T  GET  NO!  I CAN’T  GET  NO!  intona  grupul  vocal. 

Travis  s-a  oprit  în  faţa  mea  şi  s-a  înclinat. 

— When  I’m  watchin’my  TV...  and  a...  man  comes  on  and  tells 
me...  how  white  my  shirts  can  be!  Well  he  cant  be  a man,  ’cause  he 
doesn’t  smoke...  the  same  cigarettes  as  me!  I cant...  get  no!  Uh  no,  no, 
no! 

Băteau  cu  toţii  din  palme,  şi  jucătorii  de  fotbal  cântau: 

— HEY,  HEY,  HEY! 

— That’s  what  I say!  a cântat  Travis  arătând  spre  publicul  care 
aplauda. 

Unii  se  ridicaseră  şi  dansau  cu  el,  dar  cei  mai  mulţi  îl  urmăreau 
cu  o uimire  amuzată. 

A sărit  pe  masa  alăturată  şi  America  a ţipat  şi  a bătut  din  palme, 
dându-mi  şi  mie  un  ghiont  cu  cotul.  Eu  am  clătinat  din  cap;  murisem 
şi  mă  trezisem  în  High  School  Musical. 

Jucătorii  de  fotbal  fredonau  linia  melodică  de  bază: 

— Na,  na,  nanana!  Na,  na,  na!  Na,  na,  nanana! 

Travis  şi-a  ridicat  microfonul  improvizat: 

— When  I’m...  ridin  ’round  the  world...  and  I’m  doin  this...  and 
Tm  signiri  that!!! 

A sărit  jos,  apoi  s-a  aplecat  peste  masă  spre  mine: 

— And I’m  tryin  to  make  somegirl...  teii  me,  uh  baby  better  come 
back,  maybe  next  week,  ’cuzyou  see  I’m.  On.  A losin  streak!  1 CAN’T 
GET  NO!  Uh  no,  no,  no! 

Toată  lumea  ţinea  ritmul  bătând  din  palme,  iar  fotbaliştii  şi-au 
cântat  partea  lor: 

— HEY,  HEY,  HEY! 

— I cant  get  no!  I cant  get  no!  Satis-faction!  mi-a  cântat  el  senti- 
mental, zâmbindu-mi  şi  pierzându-şi  răsuflarea. 

întreaga  sală  a izbucnit  în  aplauze,  ba  unii  chiar  au  fluierat.  La 
fel  am  făcut  şi  eu  după  ce  m-a  sărutat  pe  frunte,  apoi  s-a  ridicat  în 
picioare  şi  a făcut  o reverenţă.  Când  a revenit  la  locul  lui,  chicotea. 

— Acum  nu  se  mai  uită  la  tine,  da?  a rostit  el  gâfâind. 

— Mulţumesc.  Dar,  zău,  nu  trebuia,  i-am  spus. 

— Abs? 

Mi-am  ridicat  privirea  şi  l-am  văzut  pe  Parker  stând  în  picioare 
la  capătul  mesei.  Din  nou,  toţi  ochii  erau  aţintiţi  asupra  mea. 

— Trebuie  să  vorbim,  a spus  Parker,  părând  nervos. 

M-am  uitat  la  America,  la  Travis  şi  apoi  la  Parker. 

— Te  rog,  a insistat  el,  vârându-şi  mâinile  în  buzunare. 


Am  dat  aprobator  din  cap,  urmându-1  afară.  Parker  s-a  îndreptat 
spre  acea  parte  a clădirii  care  asigura  mai  multă  intimitate. 

— N-am  intenţionat  să  atrag  din  nou  atenţia  asupra  ta,  mi-a 
spus.  Ştiu  că  îţi  displace  asta. 

— Atunci  ai  fi  putut  să  mă  suni  dacă  voiai  să  vorbim,  i-am  zis. 

El  a încuviinţat  cu  o mişcare  a capului,  privind  în  pământ. 

— N-aveam  de  gând  să  te  caut  la  cantină.  Am  văzut  agitaţia,  apoi 
te-am  văzut  pe  tine  şi  pur  şi  simplu  am  intrat.  îmi  pare  rău. 

Am  aşteptat,  iar  el  a continuat. 

— Nu  ştiu  ce  s-a  întâmplat  între  tine  şi  Travis.  Nu  e treaba  mea. . . 
noi  doi  am  avut  doar  câteva  întâlniri.  La  început  am  fost  supărat, 
dar  apoi  mi-am  dat  seama  că  nu  m-ar  fi  deranjat  dacă  n-aş  fi  avut 
anumite  sentimente  pentru  tine. 

— Parker,  nu  m-am  culcat  cu  el.  Mi-a  ţinut  părul  în  timp  ce 
vărsăm  în  buda  lui  o jumătate  de  litru  de  Patron.  Asta  e o chestie  cât 
se  poate  de  romantică. 

A râs. 

— Nu  cred  că  noi  avem  o relaţie  corectă. . . Nu  atâta  timp  cât  tu 
locuieşti  cu  Travis.  Abby,  adevărul  este  că  te  plac.  Nu  ştiu  ce  e,  dar  se 
pare  că  nu  mă  pot  opri  să  mă  gândesc  la  tine. 

I-am  zâmbit  şi  el  m-a  luat  de  mână,  trecându-şi  degetele  peste 
brăţară. 

— Probabil  că  te-am  speriat  cu  acest  dar  ridicol,  însă  n-am  mai 
fost  niciodată  până  acum  într-o  asemenea  situaţie.  Am  senzaţia 
că  sunt  într-o  permanentă  competiţie  cu  Travis  pentru  a-ţi  câştiga 
atenţia. 

— Nu  m-ai  speriat  cu  brăţara. 

A strâns  din  buze. 

— Mi-ar  plăcea  să  ieşim  din  nou  peste  două  săptămâni,  când 
se  încheie  luna  ta  cu  Travis.  Atunci  ne  vom  putea  concentra  asupra 
noastră,  să  ajungem  să  ne  cunoaştem  mai  bine  unul  pe  altul,  fără  să 
fim  distraşi. 

— Cât  se  poate  de  corect. 

S-a  aplecat  şi  a închis  ochii,  lip  in  du- şi  buzele  de  ale  mele. 

— Te  voi  suna  curând. 

I-am  făcut  cu  mâna,  apoi  m-am  întors  în  cantină,  trecând  pe 
lângă  Travis,  care  m-a  prins  de  mână  şi  m-a  tras  în  braţele  lui. 

— Despărţirea  e ceva  greu  de  înfăptuit? 

— Vrea  să  încerce  din  nou  atunci  când  mă  întorc  la  Morgan. 

— Rahat,  va  trebui  să  mă  gândesc  la  alt  pariu,  a spus  el,  trăgân- 
du-mi  farfuria  în  faţă. 

Următoarele  două  săptămâni  au  trecut  în  zbor.  Cu  excepţia 
cursurilor,  mi-am  petrecut  tot  timpul  cu  Travis,  iar  aproape  de  fiecare 
dată  am  fost  singuri.  M-a  scos  la  cină,  la  băut  şi  la  dansat  în  Red,  la 
bowling,  şi  a fost  invitat  la  două  lupte.  Când  nu  râdeam  ca  proştii,  ne 
jucam  de-a  luptele  sau  ne  cuibăream  pe  canapea  împreună  cu  Toto 
şi  ne  uitam  la  vreun  film.  A avut  o grijă  deosebită  să  le  ignore  pe 
toate  fetele  care  fluturau  din  gene  spre  el  şi  astfel  toată  lumea  vorbea 
despre  noul  Travis. 

în  ultima  mea  noapte  în  apartament,  America  şi  Shepley  au  lipsit 
în  mod  inexplicabil,  iar  Travis  s-a  străduit  să  facă  o cină  specială 
pentru  Ultima  Noapte.  A cumpărat  vin,  a pus  şervete,  ba  chiar  a adus 
şi  tacâmuri  noi  cu  această  ocazie.  A aşezat  farfuriile  pe  barul  pentru 
servit  micul  dejun  şi  şi-a  tras  taburetul  pe  partea  cealaltă,  pentru  a 
sta  faţă  în  faţă  cu  mine.  Pentru  prima  dată  am  avut  impresia  că  eram 
la  o întâlnire. 

— Trav,  astea  sunt  tare  bune.  Ai  ţinut  secret  faptul  că  te  pricepi 
atât  de  bine,  i-am  spus,  mestecând  pastele  cu  pui  şi  nuci  cajun  pe 
care  le  preparase. 

A zâmbit  forţat  şi  mi-am  dat  seama  că  se  străduia  să  menţină 
conversaţia  pe  un  ton  vesel. 

— Dacă  ţi-aş  fi  spus  până  acum,  te-ai  fi  aşteptat  la  aşa  ceva  seară 
de  seară. 

Zâmbetul  i-a  pălit  şi  şi-a  coborât  privirea  asupra  mesei.  Mi-am 
învârtit  mâncarea  în  farfurie. 


— Trav,  şi  mie  o să-mi  fie  dor  de  tine. 

— Dar  o să  mai  vii,  da? 

— Ştii  bine  că  voi  mai  veni.  Şi  vei  veni  şi  tu  la  Morgan  să  mă  ajuţi 
la  învăţat,  aşa  cum  ai  făcut-o  şi  până  acum. 

— Dar  nu  va  fi  acelaşi  lucru,  a oftat  el.  Tu  te  vei  întâlni  cu  Parker, 
vom  fi  ocupaţi  cu. . . mersul  în  direcţii  diferite. 

— Nu  se  va  schimba  mare  lucru. 

A reuşit  să  râdă  puţin. 

— Cine  şi-ar  fi  închipuit  atunci  când  ne-am  întâlnit  prima  oară 
că  vom  ajunge  să  stăm  aici?  N-ai  fi  putut  să-mi  spui  acum  trei  luni  că 
voi  fi  atât  de  nefericit  că  trebuie  să-i  spun  la  revedere  unei  fete. 

Stomacul  mi  s-a  strâns  ghem. 

— Nu  vreau  să  fii  nefericit. 

— Atunci  nu  pleca,  mi-a  spus. 

Era  atât  de  disperat,  încât  am  simţit  că  din  pricina  vinovăţiei  am 
un  nod  în  gât. 

— Nu  mă  pot  muta  aici,  Travis.  E o nebunie. 

— Cine  spune?  Tocmai  am  avut  parte  de  cele  mai  bune  două 
săptămâni  din  viaţa  mea. 

— Şi  eu  la  fel. 

— Atunci,  de  ce  am  senzaţia  că  n-o  să  te  mai  văd  niciodată? 

N-am  avut  ce  să-i  răspund.  I s-a  încordat  maxilarul,  dar  nu 
era  furios.  Imboldul  de  a mă  duce  la  el  era  tot  mai  puternic,  aşa  că 
m-am  ridicat  şi  am  ocolit  barul,  aşezându-mă  apoi  în  braţele  lui. 
El  nu  m-a  privit,  ca  atare  l-am  luat  de  gât,  lipindu-mi  obrazul  de 
al  lui. 

— Ai  să-ţi  dai  seama  ce  pacoste  am  fost,  apoi  ai  să  uiţi  că-ţi  este 
dor  de  mine,  i-am  spus  la  ureche. 

A oftat  adânc  în  timp  ce  mă  freca  pe  spate. 

— Juri? 

M-am  lăsat  pe  spate  ca  să-l  privesc  în  ochi,  prinzându-i  obrajii 
cu  mâinile.  L-am  mângâiat  pe  obraz  cu  degetul  mare;  expresia  de 
pe  chipul  său  îţi  sfâşia  inima.  Am  închis  ochii  şi  m-am  înclinat  să-l 

sărut  pe  colţul  gurii,  dar  el  s-a  întors  şi  astfel  am  prins  o suprafaţă 
mai  mare  din  buzele  lui  decât  intenţionasem. 

în  pofida  faptului  că  sărutul  m-a  luat  prin  surprindere,  nu  m-am 
tras  înapoi  imediat. 

Travis  a continuat  să-şi  ţină  buzele  lipite  de  ale  mele,  dar  n-a  mai 
schiţat  niciun  alt  gest. 

în  cele  din  urmă  m-am  tras  înapoi,  încercând  să  zâmbesc. 

— Mâine  mă  aşteaptă  o zi  grea.  Am  de  gând  să  fac  curat  în  bucă- 
tărie şi  apoi  să  mă  duc  la  culcare. 

— Te  ajut. 

Am  spălat  vasele  împreună  în  tăcere,  cu  Toto  adormit  la  picioa- 
rele noastre.  El  a şters  ultima  farfurie,  apoi  a pus-o  în  grătarul  pentru 
vase.  M-a  luat  de  mână  să  mă  conducă  pe  hol,  strângându-mă  puţin 
cam  tare.  Distanţa  până  în  dormitor  părea  să  fie  de  două  ori  mai 
mare  decât  de  obicei.  Ştiam  amândoi  că  momentul  când  ne  vom  lua 
la  revedere  era  la  numai  câteva  ore  distanţă. 

Nici  măcar  n-a  încercat  să  se  prefacă  că  nu  se  uita  la  mine  în 
timp  ce  mă  schimbam  pentru  culcare  într-unul  dintre  tricourile  lui. 
Travis  s-a  dezbrăcat,  rămânând  în  boxeri,  şi  s-a  strecurat  sub  pătură, 
aşteptându-mă  să  vin  lângă  el. 

Când  am  făcut- o,  a stins  veioza  şi  m-a  tras  deasupra  lui,  fără 
să-mi  ceară  permisiunea  sau  să  se  scuze.  Şi-a  încordat  braţele  şi  a 
oftat,  iar  eu  mi-am  cuibărit  faţa  în  curbura  gâtului  său.  Am  închis 
strâns  ochii,  încercând  să  savurez  momentul.  Ştiam  că  aveam  să-mi 
doresc  acel  moment  în  fiecare  zi  a vieţii  mele,  aşa  că  îl  trăiam  la 
maximum. 

El  a privit  apoi  pe  fereastră.  Copacii  îşi  aruncau  umbra  pe  faţa 
lui.  Travis  a închis  ochii  strâns,  iar  eu  am  simţit  că  mă  prăbuşesc.  Era 
chinuitor  să-l  văd  cum  suferă,  ştiind  că  eu  eram  cauza  suferinţei... 
eram  singura  care  putea  să  o îndepărteze. 

— Trav?  Eşti  bine?  l-am  întrebat. 

A urmat  o pauză  îndelungată  înainte  ca  el  să  răspundă. 

— Niciodată  în  viaţa  mea  n-am  fost  mai  rău. 


Mi-am  lipit  fruntea  de  gâtul  lui,  iar  el  m-a  strâns  mai  tare. 

— Asta  e chiar  caraghios,  i-am  spus.  O să  ne  vedem  zilnic. 

— Ştii  că  nu  e adevărat. 

Greutatea  tristeţii  pe  care  o resimţeam  amândoi  era  zdrobitoare, 
iar  o nevoie  imposibil  de  stăpânit  a năvălit  peste  noi  pentru  a ne 
salva.  Mi-am  ridicat  bărbia,  dar  am  şovăit;  ceea  ce  tocmai  eram  pe 
cale  să  fac  avea  să  schimbe  totul.  Socotisem  că  Travis  nu  vedea  inti- 
mitatea decât  ca  pe  un  mod  de  a-ţi  petrece  timpul  şi  am  închis  ochii 
iar  şi  mi-am  alungat  temerile.  Trebuia  să  fac  ceva,  ştiind  că  aveam 
să  zăcem  amândoi  treji,  până  dimineaţă,  îngrozindu-ne  de  fiecare 
minut  care  trecea. 

Când  l-am  mângâiat  pe  gât  cu  buzele,  inima  a început  să-mi  bată 
nebuneşte,  apoi  i-am  gustat  pielea  cu  un  sărut  tandru,  lent.  El  m-a 
privit  surprins,  iar  ochii  i s-au  îmblânzit  când  a înţeles  ce  voiam. 

S-a  aplecat,  lipindu-şi  buzele  de  ale  mele  cu  o delicateţe  dulce. 
Căldura  buzelor  lui  m-a  străbătut  până  în  vârful  degetelor  de  la 
picioare  şi  l-am  tras  mai  aproape  de  mine.  Acum  că  făcuserăm 
primul  pas,  n-aveam  intenţia  să  mă  opresc  acolo. 

Mi-am  desfăcut  buzele,  lăsând  limba  lui  Travis  să-şi  găsească 
calea  spre  a mea. 

— Te  vreau,  i-am  spus. 

Brusc,  sărutul  a devenit  mai  lent,  iar  el  a încercat  să  se  tragă 
înapoi.  Hotărâtă  să  termin  ceea  ce  începusem,  gura  mea  o căuta  pe 
a lui  cu  şi  mai  multă  nerăbdare.  Reacţia  lui  Travis  a fost  să  se  tragă 
înapoi  până  ce  a ajuns  în  genunchi.  M-am  ridicat  şi  eu  cu  el,  conti- 
nuând să  ne  ţinem  gurile  lipite  una  de  alta. 

M-a  prins  de  umeri,  vrând  să  păstreze  distanţa. 

— Nu  trebuie  să  faci  asta,  Pidge.  Nu  asta  înseamnă  ultima  ta 
seară  aici. 

Ezita,  dar  vedeam  în  ochii  lui  că  n-avea  să  reziste  mult. 

M-am  aplecat  din  nou,  iar  de  data  asta  braţele  lui  au  cedat  sufi- 
cient cât  să-mi  lipesc  buzele  de  ale  lui.  L-am  privit  pe  sub  gene,  hotă- 
râtă. Mi-a  trebuit  o clipă  să  pot  rosti  cuvintele,  dar  am  facut-o: 

— Nu  mă  face  să  te  implor,  i-am  şoptit. 

Cu  aceste  şase  cuvinte,  reţinerile  i s-au  evaporat.  M-a  sărutat 
apăsat  şi  nerăbdător.  Mi-am  plimbat  degetele  de-a  lungul  şirei 
spinării  lui  şi  m-am  oprit  pe  elasticul  boxerilor,  trecându-mi-le  apoi 
peste  ei.  Buzele  i-au  devenit  impacientate,  am  căzut  pe  saltea,  iar  el 
s-a  prăbuşit  peste  mine.  încă  o dată,  limba  lui  şi-a  găsit  calea  spre  a 
mea,  iar  când  mi-am  adunat  curajul  de  a-mi  vârî  mâna  sub  boxeri, 
el  a gemut. 

Travis  mi-a  tras  tricoul  peste  cap,  apoi  şi-a  coborât  nerăbdător 
mâna  până  la  chiloţii  mei,  apucându-i  şi  scoţându-mi-i  în  jos,  peste 
picioare.  Din  nou,  gura  sa  a revenit  la  a mea  în  timp  ce-şi  strecura 
mâna  între  coapsele  mele,  iar  eu  am  gemut  atunci  când  degetele  lui 
au  ajuns  acolo  unde  niciun  bărbat  nu  mă  mai  atinsese  niciodată. 
Genunchii  mi  se  arcuiau  şi  zvâcneau  cu  fiecare  mişcare  a mâinii 
lui,  iar  când  mi-am  înfipt  degetele  în  carnea  lui,  el  s-a  poziţionat 
deasupra  mea. 

— Pigeon,  a spus  gâfâind,  nu  trebuie  să  fie  în  noaptea  asta.  O să 
aştept  până  vei  fi  pregătită. 

Am  întins  mâna  spre  sertarul  noptierei,  deschizându-1.  Pipăind 
ambalajul  din  plastic  cu  degetele,  l-am  dus  la  gură  şi  i-am  rupt  colţul 
cu  dinţii.  Mâna  lui  liberă  a părăsit  spatele  meu,  iar  apoi  şi-a  scos 
boxerii,  aruncându-i  cât  acolo,  de  parcă  nu  suporta  ca  aceştia  să  se 
afle  între  noi. 

Ambalajul  a fâsâit  între  degetele  lui,  iar  după  câteva  clipe,  l-am 
simţit  între  coapsele  mele.  Am  închis  ochii. 

— Uită-te  la  mine,  Pigeon! 

L-am  privit  cu  atenţie,  iar  ochii  lui  erau  atât  de  blânzi  şi,  în 
acelaşi  timp,  atât  de  concentraţi.  Şi-a  dat  capul  pe  spate,  aplecân- 
du-se  să  mă  sărute  cu  tandreţe,  apoi  tot  corpul  i s-a  încordat,  împin- 
gându-se  în  mine,  cu  o mişcare  lentă,  scurtă.  Când  s-a  retras,  mi-am 
muşcat  buza  din  pricina  disconfortului;  când  m-a  pătruns  din  nou, 
am  închis  ochii  de  durere.  Mi-am  înteţit  strânsoarea  coapselor  în 
jurul  şoldurilor  lui,  iar  el  m-a  sărutat  iarăşi. 


— Uită-te  la  mine!  mi-a  şoptit. 

Când  am  deschis  ochii,  el  s-a  împins  iar  în  mine,  iar  eu  am  ţipat 
din  cauza  minunatei  dureri  pe  care  mi-o  provocase.  Odată  ce  m-am 
relaxat,  mişcările  corpului  său  au  devenit  mai  ritmice.  Agitaţia  pe 
care  o simţisem  la  început  a dispărut,  iar  Travis  îmi  frământa  trupul 
de  parcă  nu  s-ar  fi  putut  sătura  niciodată.  L-am  tras  în  mine,  iar  el  a 
gemut  când  senzaţia  a devenit  aproape  insuportabil  de  plăcută. 

— Te  doresc  de  atâta  timp,  Abby!  Tu  eşti  tot  ce  vreau,  mi-a  spus, 
cu  buzele  lipite  de  ale  mele. 

M-a  prins  de  coapsă  cu  o mână  şi  s-a  proptit  în  cot,  la  câţiva 
centimetri  deasupra  mea.  Pielea  ni  se  acoperise  de  un  strat  fin  de 
transpiraţie  şi  mi-am  arcuit  spatele,  în  timp  ce  buzele  lui  trasau 
conturul  obrazului  meu,  urmând  o singură  linie  în  jos,  pe  gât. 

— Travis!  am  rostit  eu  oftând. 

Când  i-am  pronunţat  numele,  şi-a  lipit  obrazul  de  al  meu,  iar 
mişcările  i-au  devenit  mai  rigide.  Zgomotele  din  gâtlejul  său  au 
crescut  în  intensitate  şi,  în  cele  din  urmă,  m-a  mai  pătruns  pentru 
ultima  oară,  gemând  şi  tremurând  deasupra  mea. 

După  câteva  momente,  s-a  relaxat  şi  a oftat  uşor. 

— Ăsta  da  un  prim  sărut,  mi-a  spus  cu  o expresie  obosită,  dar 
mulţumită. 

Mi-a  scrutat  chipul  şi  a zâmbit. 

— Ultimul  tău  prim  sărut. 

Eram  prea  şocată  să-i  răspund.  S-a  prăbuşit  alături  de  mine,  pe 
burtă,  cuprinzându-mă  cu  un  braţ  peste  talie  şi  lipindu-şi  fruntea  de 
obrazul  meu.  L-am  mângâiat  pe  pielea  de  pe  spate  până  ce  l-am  auzit 
respirând  regulat. 

Am  rămas  trează  ore  în  şir  ascultând  respiraţia  profundă  a 
lui  Travis  şi  vântul  prin  frunzele  copacilor  de  afară.  I-am  auzit  pe 
America  şi  pe  Shepley  intrând  şi  mergând  în  vârfurile  degetelor  pe 
hol,  murmurând  amândoi. 

împachetaserăm  lucrurile  mai  devreme  şi  m-am  înfiorat  gândin- 
du-mă  cât  de  stânjenitor  avea  să  fie  dimineaţă.  Mă  gândisem  că, 

odată  ce  Travis  s-ar  fi  culcat  cu  mine,  curiozitatea  avea  să-i  fie  satisfă- 
cută, dar,  în  loc  de  asta,  el  avea  să  vorbească  la  nesfârşit  despre  asta.  Am 
deschis  brusc  ochii  la  gândul  expresiei  lui  când  avea  să  afle  că  ceea  ce  se 
petrecuse  între  noi  nu  era  începutul,  ci  sfârşitul.  Nu  puteam  să  merg  pe 
acest  drum,  iar  el  avea  să  mă  urască  atunci  când  aveam  să-i  spun. 

M-am  eliberat  de  sub  braţul  lui  şi  m-am  îmbrăcat,  luându-mi  şi 
pantofii  cu  mine  pe  hol,  în  drum  spre  camera  lui  Shepley.  America 
şedea  pe  pat,  iar  Shepley  îşi  scotea  cămaşa  în  faţa  dulapului. 

— Abby,  e totul  în  ordine?  m-a  întrebat  el. 

— Mare?  am  spus,  făcându-i  semn  să  mă  urmeze  pe  hol. 

Ea  a dat  aprobator  din  cap,  privindu-mă  cu  o expresie  precaută. 

— Ce  se  întâmplă? 

— Am  nevoie  de  tine  să  mă  duci  la  Morgan  acum.  Nu  pot  să 
aştept  până  mâine. 

Colţul  gurii  i s-a  ridicat  intr-un  zâmbet  atotcunoscător. 

— Niciodată  nu  te-ai  descurcat  când  a fost  vorba  să-ţi  iei 
rămas-bun. 

Shepley  şi  America  m-au  ajutat  la  bagaje,  iar  eu  am  privit  în  gol 
pe  geamul  maşinii  tot  drumul  până  la  Morgan  Hali.  După  ce  am  dus 
ultimul  bagaj  în  cameră,  America  m-a  prins  în  braţe. 

— O să  fie  altfel  acum  în  apartament. 

— Mulţumesc  că  m-aţi  adus  acasă.  Soarele  va  răsări  în  câteva 
ore.  Aţi  face  mai  bine  să  plecaţi,  i-am  spus,  strângând-o  tare  în  braţe 
înainte  să  o las  să  plece. 

Când  a ieşit  din  camera  mea,  America  nu  s-a  uitat  înapoi,  iar  eu 
mi-am  muşcat  nervoasă  buza,  ştiind  cât  de  furioasă  va  fi  când  îşi  va 
da  seama  ce  făcusem. 

Dezbrăcându-mi  tricoul,  acesta  a pârâit,  electricitatea  statică  din 
aer  fiind  intensificată  de  iarna  care  stătea  să  vină.  Simţindu-mă  puţin 
pierdută,  m-am  cuibărit  sub  pătura  groasă  şi  am  tras  aer  în  piept; 
pielea  mea  încă  păstra  mirosul  lui  Travis. 

Patul  mi  se  părea  rece  şi  străin,  un  contrast  puternic  faţă 
de  căldura  saltelei  lui  Travis.  Petrecusem  treizeci  de  zile  intr-un 


apartament  înghesuit,  cu  cel  mai  blamat  tip  de  la  Eastern,  iar  după 
toate  ciorovăielile  şi  musafirii  de  noaptea  târziu,  era  singurul  loc 
unde  voiam  să  fiu. 

Mobilul  a început  să  sune  la  opt  dimineaţa  şi  apoi  la  fiecare  cinci 
minute,  timp  de  o oră. 

— Abby,  a gemut  Kara.  Răspunde  odată  la  telefonu’  ăla! 

Am  întins  mâna  şi  l-am  oprit.  Nu  mi-am  dat  seama  până  ce 
n-am  auzit  loviturile  din  uşă  că  nu-mi  era  permis  să  petrec  toată 
ziua  ascunsă  în  camera  mea,  după  cum  plănuisem. 

Kara  a deschis  uşa. 

— Cee? 

America  a împins-o,  trecând  de  ea,  şi  s-a  oprit  în  faţa  patului 
meu. 

— Ce  naiba  se  întâmplă?  a urlat  ea. 

Avea  ochii  roşii  şi  umflaţi  şi  era  încă  îmbrăcată  în  pijama. 

M-am  ridicat  în  şezut. 

— Ce  e,  Mare? 

— Travis  e o afurisită  de  epavă!  Nu  vorbeşte  cu  noi,  a făcut  har- 
cea-parcea  prin  apartament,  a aruncat  combina  stereo  de  perete... 
Shep  nu  poate  să-l  convingă  cu  vorba  bună  să-şi  vină  în  fire! 

M-am  frecat  la  ochi  şi  apoi  am  clipit. 

— Nu  ştiu. 

— Prostii!  Ai  să-mi  spui  tot  ce  se  petrece,  şi  ai  să-mi  spui  chiar 
acum\ 

Kara  şi-a  înşfăcat  trusa  pentru  duş  şi  a şters-o.  A trântit  uşa  în 
urma  ei  şi  eu  m-am  încruntat,  temându-mă  că  avea  să-i  spună  îndru- 
mătorului sau,  şi  mai  rău,  profesorului  care  se  ocupa  de  problemele 
studenţilor. 

— Mai  încet,  America,  pentru  Dumnezeu!  am  şoptit  eu. 

A scrâşnit  din  dinţi. 

— Ce -ai  făcut? 

Bănuisem  că  se  va  supăra  pe  mine;  nu  mă  gândisem  că  o să  se 
înfurie. 

— Eu. . . nu  ştiu,  am  murmurat. 

— A vrut  să-i  tragă  una  lui  Shep  când  a aflat  că  te-a  ajutat  să 
pleci.  Abby!  Te  rog , spune-mi!  m-a  implorat  ea.  Mă  sperie! 

Teama  din  ochii  ei  m-a  forţat  să-i  spun  o parte  din  adevăr. 

— Pur  şi  simplu  n-am  putut  să-mi  iau  rămas-bun.  Ştii  că-mi 
este  greu. 

— Abby,  altceva  trebuie  să  fie.  A luat-o  razna  de  tot!  L-am 
auzit  strigându-ţi  numele,  apoi  te-a  căutat  prin  tot  apartamentul. 
A dat  buzna  în  camera  lui  Shep,  cerându-i  să-i  spună  unde  eşti. 
Apoi  a încercat  să  te  sune.  Iar  şi  iar  şi  iar,  a oftat  ea.  Avea  o faţă... 
Dumnezeule,  Abby!  Nu  l-am  văzut  niciodată  în  halul  ăsta.  A sfâşiat 
aşternuturile,  a aruncat  pernele,  a spart  oglinda  cu  pumnul,  a dat  cu 
piciorul  în  uşă. . . a scos-o  din  ţâţâni!  A fost  cel  mai  înfricoşător  lucru 
pe  care  l-am  văzut  în  viaţa  mea! 

Am  închis  ochii,  vrând  să-mi  opresc  lacrimile  care  îmi  umplu- 
seră  ochii,  stând  gata  să  curgă. 

America  mi- a aruncat  mobilul  ei. 

— Trebuie  să-l  suni.  Trebuie  să-i  spui  măcar  că  eşti  bine. 

— Bine,  o să-l  sun. 

Mi-a  vârât  telefonul  sub  nas. 

— Ba  nu,  o să-l  suni  chiar  acum! 

Am  luat  telefonul  în  mână  şi  am  apăsat  tastele,  încercând  să-mi 
imaginez  ce  aş  putea  să-i  spun.  Ea  mi  l-a  înşfăcat  din  mână,  a format 
numărul  şi  apoi  mi  l-a  dat  înapoi.  Am  dus  telefonul  la  ureche  şi  am 
inspirat  adânc. 

— Mare?  a răspuns  Travis,  cu  o voce  îngroşată  din  cauza 
îngrijorării. 

— Eu  sunt. 

Preţ  de  câteva  secunde,  pe  fir  nu  s-a  auzit  nimic.  în  cele  din 
urmă  a spus: 


— Ce  naiba  ai  păţit  azi-noapte?  M-am  trezit  dimineaţă  şi  tu  nu 
mai  erai  şi. . . ai  plecat  fără  să-mi  spui  nimic?  De  ce? 

— îmi  pare  rău.  Eu. . . 

— îţi  pare  rău ? Am  simţit  că  înnebunesc!  Nu  mi-ai  răspuns  la 
telefon,  te-ai  furişat  şi  ce.,  de  ce ? Credeam  că  în  cele  din  urmă  stabi- 
liserăm totul. 

— Aveam  nevoie  de  ceva  timp  să  mă  gândesc. 

— La  ce?  m-a  întrebat  el.  Te-am. . . te-am  rănit? 

— Nu!  Nici  vorbă  de  aşa  ceva!  îmi  pare  tare,  tare  rău!  Sunt 
convinsă  că  America  ţi-a  spus.  Nu-mi  place  să-mi  iau  rămas-bun. 

— Trebuie  să  te  văd,  a spus  el  cu  o voce  disperată. 

Am  oftat. 

— Am  o groază  de  lucruri  de  făcut  azi,  Trav.  Trebuie  să  despa- 
chetez şi  am  mormane  întregi  de  rufe  de  spălat. 

— Tu  regreţi  ce  s-a  întâmplat,  mi-a  spus,  iar  vocea  i s-a  frânt. 

— Nu  este...  nu  asta  este.  Suntem  prieteni.  Asta  nu  se  va 
schimba. 

— Prieteni ? Atunci  ce  mama  mă-sii  a fost  aseară?  a întrebat  el, 
din  glas  răzbătându-i  furia. 

Am  închis  ochii. 

— Ştiu  ce  vrei.  Pur  şi  simplu  nu  pot. . . s-o  fac  chiar  acum. 

— Deci,  ai  nevoie  de  ceva  timp?  m-a  întrebat  cu  o voce  mai 
calmă.  Ai  fi  putut  să-mi  spui.  Nu  trebuia  să  fugi  de  mine. 

— Mi  s-a  părut  calea  cea  mai  uşoară. 

— Pentru  cine  mai  uşoară? 

— N-am  putut  să  dorm.  M-am  tot  gândit  la  cum  avea  să  fie 
dimineaţă,  încărcând  lucrurile  în  maşina  lui  Mare  şi...  n-am  putut 
s-o  fac,  Trav,  i-am  zis. 

— E destul  de  rău  că  n-ai  să  mai  fii  aici.  Nu  trebuie  să  ieşi  de  tot 
din  viaţa  mea. 

M-am  forţat  să  zâmbesc. 

— Ne  vedem  mâine.  Nu  vreau  să  fie  nimic  aiurea,  bine?  Trebuie 
doar  să  pun  nişte  chestii  în  ordine.  Asta-i  tot. 

— Bine,  a spus  el.  Asta  pot  s-o  fac. 

Am  închis  telefonul  şi  America  mi-a  aruncat  o căutătură  urâtă. 

— Te-ai  culcat  cu  el?  Scârbă  ce  eşti!  Şi  nici  măcar  n-aveai  de 
gând  să-mi  spui? 

Mi-am  dat  ochii  peste  cap  şi  am  căzut  din  nou  pe  pernă. 

— Mare,  nu  e vorba  despre  tine.  Asta  tocmai  s-a  transformat 
intr-un  dezastru  încâlcit. 

— Ce  e aşa  de  dificil?  Voi  doi  ar  trebui  să  fiţi  în  al  nouălea  cer,  nu 
să  spargeţi  uşi  şi  să  vă  ascundeţi  în  camerele  voastre! 

— Nu  pot  să  fiu  cu  el!  am  şoptit,  cu  ochii  în  tavan. 

Şi-a  pus  mâna  peste  a mea  şi  mi-a  vorbit  blând: 

— Travis  trebuie  să  muncească.  Crede-mă,  îţi  înţeleg  reţinerile 
pe  care  le  ai  în  legătură  cu  el,  pe  toate  şi  pe  fiecare  în  parte,  dar  uite 
cât  de  mult  s-a  schimbat  deja  pentru  tine.  Gândeşte-te  la  ultimele 
două  săptămâni,  Abby!  El  nu  e Mick. 

— Eu  sunt  Mick!  Mă  implic  în  relaţia  cu  Travis  şi  tot  ceea  ce  am 
construit...  paf! 

Am  pocnit  din  degete. 

— Uite-aşa! 

— Travis  n-ar  permite  să  se  întâmple  asta. 

— Nu  depinde  de  el,  bine? 

— Ai  să-i  frângi  inima,  Abby!  Ai  să-ifrângi  inima!  Singura  fată 
în  care  are  suficientă  încredere  cât  să  se  îndrăgostească,  iar  tu  îl  ţintu- 
ieşti  la  perete! 

M-am  întors  cu  spatele  la  ea,  incapabilă  să-i  văd  expresia  care-i 
însoţea  tonul  rugător. 

— Am  nevoie  de  finalul  fericit.  De  asta  am  venit  aici. 

— Nu  trebuie  să  faci  asta.  Ar  putea  să  meargă. 

— Până  mă  părăseşte  norocul. 

America  şi-a  ridicat  braţele  în  aer,  lăsându-le  apoi  să  cadă  înapoi 
în  poală. 

— Dumnezeule,  Abby,  nu  rahatul  ăsta  iar!  Am  vorbit  despre 


asta. 


Mobilul  meu  a sunat  şi  m-am  uitat  pe  afişaj. 

— E Parker. 

Ea  a clătinat  din  cap. 

— N-am  terminat  de  vorbit. 

— Alo?  am  ales  să  răspund,  evitându-i  privirea  piezişă. 

— Abs!  Prima  zi  a libertăţii!  Cum  ţi  se  pare?  m-a  întrebat  el. 

— Mi  se  pare...  liberă,  i-am  spus,  incapabilă  să  mă  arăt  entu- 
ziasmată. 

— Mâine-seară,  cina?  Mi-a  fost  dor  de  tine! 

— Da. 

Mi-am  şters  nasul  cu  mâneca. 

— Mâine  e grozav. 

După  ce  am  închis,  America  s-a  încruntat. 

— El  o să  mă  întrebe  când  mă  întorc,  mi-a  zis  ea.  Va  vrea  să  ştie 
despre  ce  am  vorbit.  Ce-ar  trebui  să-i  spun? 

— Spune-i  că  am  să-mi  ţin  promisiunea.  Mâine,  cam  pe  vremea 
asta,  n-o  să-i  mai  fie  dor  de  mine. 

Două  mese  mai  încolo.  America  şi  Shepley  de-abia  se  zăreau  din 
locul  în  care  mă  aflam,  şi  m-am  făcut  mică,  privindu-1  pe  Travis 
cum  se  uita  la  scaunul  gol  pe  care  îl  ocupam  de  obicei  înainte  să  mă 
aşez  la  capătul  mesei.  Mă  simţeam  caraghioasă  că  mă  ascund,  dar  nu 
eram  pregătită  să  stau  faţă  în  faţă  cu  el  o oră  întreagă.  Când  mi-am 
terminat  mâncarea,  am  inspirat  adânc  şi  m-am  dus  spre  locul  unde 
Travis  îşi  termina  de  fumat  ţigara. 

îmi  petrecusem  cea  mai  mare  parte  din  noapte  încercând  să 
pun  la  punct  un  plan  care  să  ne  ducă  unde  fuseserăm  înainte.  Dacă 
tratam  întâlnirea  noastră  în  felul  în  care  privea  el  sexul  în  general, 
aş  fi  avut  o şansă  mai  bună.  Planul  era  riscant,  în  sensul  că  puteam 
să-l  pierd  pentru  totdeauna,  dar  speram  că  enormul  lui  ego  masculin 
avea  să-l  oblige  să  joace  în  acelaşi  fel. 

— Bună!  l-am  salutat  eu. 

A făcut  o grimasă. 

— Bună!  Am  crezut  că  iei  prânzul. 

— A trebuit  să  fug  încolo  şi-ncoace,  trebuie  să  studiez,  am 
ridicat  eu  din  umeri,  fâcându-mi  numărul  cu  cea  mai  bună  impresie 
de  nepăsare  pe  care  o puteam  oferi. 

— Ai  nevoie  de  ajutor? 

— E analiză  matematică.  Cred  că  o stăpânesc. 

— Aş  putea  să  stau  prin  zonă  ca  sprijin  moral,  a zâmbit  el,  vârân- 
du-şi  mâinile  în  buzunare. 

Făcând  această  mişcare,  i s-au  încordat  muşchii  solizi  ai  braţelor, 
şi  în  minte  mi-a  apărut  imaginea  în  detaliu  a acestora  în  timp  ce  el 
mă  penetra. 

— Ăăă...  poftim?  l-am  întrebat,  dezorientată  din  pricina 
gândului  erotic  subit  care  îmi  licărise  în  minte. 

— Ar  trebui  să  ne  prefacem  că  noaptea  trecută  n-a  existat? 

— Nu,  de  ce?  am  mimat  eu  confuzia,  iar  el  a oftat,  frustrat  din 
cauza  purtării  mele. 

— Nu  ştiu. . . fiindcă  ţi-am  răpit  virginitatea? 

S-a  aplecat  spre  mine,  rostind  cuvintele  cu  o voce  şoptită.  Mi-am 
dat  ochii  peste  cap. 

— Sunt  sigură  că  nu  e prima  dată  când  deflorezi  o virgină,  Trav. 

Exact  cum  mă  temeam,  mina  mea  nepăsătoare  l-a  înfuriat. 

— De  fapt,  chiar  a fost. 

— Ei,  haide. . . ţi-am  spus  că  nu  vreau  nimic  aiurea  între  noi. 

Travis  a tras  un  ultim  fum  din  ţigară  şi  a aruncat-o  pe  jos. 

— Ei  bine,  dacă  am  învăţat  ceva  în  ultimele  zile,  e că  nu  capeţi 
mereu  ceea  ce  vrei. 

— Bună,  Abs!  m-a  salutat  Parker,  sărutându-mă  pe  obraz. 

Travis  s-a  uitat  urât  la  Parker,  afişând  o expresie  ucigătoare. 

— Vin  să  te  iau  pe  la  şase?  m-a  întrebat  Parker. 

Am  dat  aprobator  din  cap. 

— Şase. 

— Ne  vedem  acuşi,  mi-a  spus  el,  continuându-şi  drumul  spre 
sala  de  curs. 


L-am  privit  cum  se  îndepărta,  temându-mă  de  consecinţele  ulti- 
melor zece  secunde. 

— Ieşi  diseară  cu  el?  a clocotit  Travis. 

Avea  maxilarul  încleştat  şi  se  vedea  cum  îi  zvâcnesc  muşchii  sub 
piele. 

— Ţi-am  spus  că  avea  de  gând  să  mă  invite  iar  în  oraş  după  ce 
m-aş  fi  întors  la  Morgan.  M-a  sunat  ieri. 

— Lucrurile  s-au  schimbat  puţin  de  la  acea  conversaţie,  nu 
crezi? 

— De  ce? 

S-a  îndepărtat  de  mine,  iar  eu  am  înghiţit  cu  greutate,  încercând 
să-mi  ţin  lacrimile  la  distanţă.  Travis  s-a  oprit  şi  s-a  întors,  aplecân- 
du-se  spre  mine. 

— Din  cauza  asta  ai  spus  că  după  ziua  de  azi  nu-mi  va  mai  fi  dor 
de  tine!  Ştiai  că  voi  afla  de  Parker  şi  de  tine  şi  te -ai  gândit  că  voi... 
Ce?  Că  te  voi  uita?  Tu  n-ai  încredere  în  mine  sau  eu  nu  sunt  destul 
de  bun?  Spune-mi,  fir-ar  să  fie!  Spune-mi  ce  mama  mă-sii  ţi-am  făcut 
ca  să  te  porţi  aşa! 

Am  rămas  neclintită  pe  poziţie,  uitându-mă  drept  în  ochii  lui. 

— Tu  nu  mi-ai  făcut  nimic.  De  când  e sexul  o chestiune  de  viaţă 
sau  de  moarte  pentru  tine? 

— De  când  a fost  cu  tine! 

Am  aruncat  o privire  în  jur,  văzând  că  dădeam  o reprezentaţie. 
Oamenii  treceau  încet  pe  lângă  noi,  zgâindu-se  şi  şuşotind.  Am 
simţit  că-mi  ard  urechile,  apoi  toată  faţa,  iar  ochii  îmi  lăcrimau. 

Travis  s-a  oprit  puţin,  încercând  să-şi  vină  în  fire,  înainte  să 
vorbească  din  nou. 

— Asta  e?  Tu  crezi  că  n-a  însemnat  nimic  pentru  mine? 

— Eşti  Travis  Maddox. 

Dezgustat,  a clătinat  din  cap. 

— Dacă  nu  te-aş  cunoaşte,  aş  zice  că  îmi  arunci  în  faţă  tot 
trecutul. 

— Nu  cred  că  ultimele  patru  săptămâni  constituie  trecutul. 

Chipul  i s-a  contorsionat  şi  eu  am  râs. 

— Glumesc!  Travis,  e bine.  Eu  sunt  bine,  tu  eşti  bine.  Nu  e nevoie 
să  facem  mare  tevatură  din  asta. 

I-au  dispărut  toate  emoţiile  de  pe  chip  şi  a inspirat  profund. 

— Ştiu  ce  încerci  să  faci. 

Preţ  de  o clipă,  privirea  nu-i  mai  era  concentrată,  ci  gânditoare. 

— în  cazul  ăsta,  va  trebui  să  ţi-o  demonstrez. 

M-a  privit  adânc  în  ochi,  fiind  hotărât,  aşa  cum  era  de  fiecare 
dată  înaintea  unei  lupte. 

— Dacă  tu  crezi  că  o să  încep  să  mi-o  trag  iar  cu  cine  apuc,  te 
înşeli.  Nu  mai  vreau  pe  nimeni  altcineva.  Vrei  să  fim  prieteni?  Bine, 
suntem  prieteni.  Dar  tu  şi  cu  mine  ştim  că  ceea  ce  s-a  întâmplat  n-a 
fost  doar  sex. 

A trecut  ca  o furtună  pe  lângă  mine,  iar  eu  am  închis  ochii,  expi- 
rând aerul  pe  care  nu  ştiam  că-1  reţinusem  în  plămâni.  Travis  mi-a 
aruncat  o privire  şi  a continuat  să  meargă  spre  sala  de  curs.  O lacrimă 
mi  s-a  rostogolit  pe  obraz  şi  mi-am  şters-o  repede.  Privirile  insis- 
tente şi  curioase  ale  colegilor  mei  s-au  aţintit  asupra  mea  de  îndată 
ce  am  intrat  în  sala  de  curs. 

Parker  stătea  în  rândul  al  doilea  şi  eu  m-am  strecurat  pe  locul  de 
lângă  el.  A zâmbit  cu  gura  până  la  urechi. 

— Abia  aştept  să  vină  seara. 

Am  tras  aer  în  piept  şi  i-am  zâmbit,  încercând  să  las  în  urmă 
conversaţia  mea  cu  Travis. 

— Care-i  planul? 

— Păi,  m-am  instalat  în  apartamentul  meu.  M-am  gândit  să 
luăm  cina  acolo. 

— Şi  eu  de-abia  aştept  seara  asta,  i-am  spus,  încercând  să  mă 
conving  pe  mine. 

Fiindcă  America  refuzase  să  mă  ajute,  am  apelat  la  Kara,  însă  era 
o asistentă  cam  fără  chef  în  a mă  sfătui  ce  rochie  să  port  la  întâlnirea 
cu  Parker.  Imediat  ce  mi-am  tras-o  peste  cap,  am  scos-o  şi  m-am 


îmbrăcat  în  schimb  cu  o pereche  de  jeanşi.  După  ce  am  meditat  la 
planul  meu  eşuat  toată  după-amiaza,  n-am  reuşit  să  mă  conving  să 
mă  îmbrac  elegant.  Având  în  minte  vremea  rece,  am  îmbrăcat  un  top 
maro  peste  care  mi-am  tras  un  pulover  subţire  de  caşmir  de  culoarea 
fildeşului,  iar  apoi  am  aşteptat  lângă  uşă.  Când  Porscheul  lucios  al  lui 
Parker  a oprit  în  faţă  la  Morgan,  mi-am  făcut  vânt  pe  uşă  înainte  ca 
el  să  apuce  să  se  depărteze  de  maşină. 

— Tocmai  voiam  să  urc  să  te  iau,  mi-a  spus  dezamăgit,  ţinân- 
du-mi  portiera. 

— Atunci  înseamnă  că  te-am  scutit  de  o călătorie,  i-am  răspuns, 
legându-mi  centura  de  siguranţă. 

S-a  aşezat  lângă  mine  şi  s-a  aplecat,  luându-mi  obrajii  în  palme 
şi  sărutându-mă  cu  buzele  lui  moi  ca  de  pluş. 

— Uau!  a spus  el.  Mi-a  fost  dor  de  gura  ta. 

Respiraţia  lui  mirosea  a mentă,  colonia  mirosea  incredibil, 
mâinile  îi  erau  calde  şi  moi  şi  arăta  fantastic  în  jeanşi  şi  cămaşă  verde, 
dar  nu  mi-am  putut  alunga  senzaţia  că  lipsea  ceva.  Acea  bucurie  pe 
care  o avusesem  la  început  era  în  mod  evident  absentă  şi  l-am  bles- 
temat în  tăcere  pe  Travis  pentru  că  mi-o  luase. 

M-am  forţat  să  zâmbesc. 

— Am  să  iau  asta  ca  pe  un  compliment. 

Apartamentul  lui  era  exact  aşa  cum  mi-1  imaginasem:  imaculat, 
cu  electronice  scumpe  în  fiecare  colţ  şi,  cel  mai  probabil,  decorat  de 
mama  lui. 

— Deci?  Ce  părere  ai?  m-a  întrebat,  zâmbind  ca  un  copil  care  se 
fălea  cu  jucăria  lui  cea  nouă. 

— E grozav,  am  zis  eu,  dând  din  cap  a încuviinţare. 

Expresia  i s-a  schimbat  de  la  jucăuşă  la  profundă,  şi  m-a  tras  în 
braţele  lui,  sărutându-mă  pe  gât.  Mi  s-au  încordat  toţi  muşchii  din 
corp.  Aş  fi  vrut  să  fiu  oriunde,  numai  nu  în  acel  apartament. 

Mi-a  sunat  mobilul  şi  i-am  oferit  un  zâmbet  în  chip  de  scuză 
înainte  de  a răspunde. 

— Cum  merge  întâlnirea,  Pidge? 

M-am  întors  cu  spatele  la  Parker  şi  am  şoptit  la  telefon. 

— Travis,  ai  nevoie  de  ceva? 

Am  încercat  să  fac  ca  vocea  mea  să  pară  aspră,  dar  se  îmblânzise 
fiindcă  îi  auzisem  glasul. 

— Vreau  să  mă  duc  mâine  la  bowling.  Am  nevoie  de  partenera 
mea. 

— La  bowling?!  Nu  puteai  să  mă  suni  mai  târziu? 

Mă  simţeam  ca  o ipocrită  pentru  că  spuneam  acele  cuvinte,  ştiind 
că  sperasem  la  o scuză  care  să  ţină  la  distanţă  de  mine  buzele  lui  Parker. 

— De  unde  să  ştiu  eu  când  ai  să  termini?  Ah!  Asta  n-a  ieşit  cum 
trebuie. . .,  şi-a  curmat  el  spusele,  amuzându-se  de  unul  singur. 

— Te  sun  mâine  şi  vorbim  despre  asta,  bine? 

— Nu,  nu  e bine.  Ai  spus  că  vrei  să  fim  prieteni,  dar  nu  putem 
ieşi  împreună? 

Mi-am  dat  ochii  peste  cap,  iar  Travis  a pufnit. 

— Nu-ţi  da  ochii  peste  cap.  Vii  sau  nu? 

— De  unde  ştii  că  mi-am  dat  ochii  peste  cap?  Mă  urmăreşti? 
l-am  întrebat,  observând  perdelele  trase. 

— Mereu  îţi  dai  ochii  peste  cap.  Aşa-i?  Sau  nu?  Risipeşti  minute 
preţioase  din  întâlnirea  ta. 

Mă  cunoştea  atât  de  bine!  M-am  luptat  cu  nevoia  imperioasă  de 
a-1  ruga  să  vină  să  mă  ia  chiar  atunci.  N-am  putut  să  mă  abţin  să  nu 
zâmbesc  la  acel  gând. 

— Da!  i-am  spus  cu  o voce  şoptită,  încercând  să  nu  râd.  Merg. 

— Vin  să  te  iau  la  şapte. 

M-am  întors  spre  Parker,  rânjind  asemenea  Pisicii  de  Cheshire. 

— Travis?  m-a  întrebat  el  cu  o expresie  care-mi  dădea  de  înţeles 
că  ştia. 

— Da,  m-am  încruntat,  prinsă  asupra  faptului. 

— încă  sunteţi  doar  prieteni? 

— încă  doar  prieteni,  am  spus  eu,  dând  din  cap. 

Ne-am  aşezat  la  masă  şi  am  mâncat  mâncare  chinezească  la 
pachet.  După  o vreme,  mi-am  mai  revenit  puţin,  el  amintindu-mi  de 


cât  de  fermecător  era.  Mă  simţeam  mai  uşoară,  aproape  că  îmi  venea 
să  chicotesc,  o schimbare  importantă  faţă  de  mai  devreme.  Oricât  de 
tare  aş  fi  încercat  să-mi  scot  gândul  din  minte,  nu  puteam  să  neg  că 
planul  de  a-mi  petrece  seara  următoare  cu  Travis  mă  înveselise. 

După  cină,  ne-am  aşezat  pe  canapea  să  ne  uităm  la  un  film,  dar, 
înainte  ca  genericul  de  final  să  se  fi  terminat,  Parker  m-a  culcat  pe 
spate.  Eram  bucuroasă  că  alesesem  să  mă  îmbrac  cu  jeanşi;  n-aş 
fi  reuşit  să  mă  eschivez  la  fel  de  uşor  îmbrăcată  în  rochie.  Buzele 
lui  călătoreau  în  jos,  spre  claviculă,  iar  mâna  i s-a  oprit  pe  cureaua 
mea.  S-a  străduit  neîndemânatic  să  mi-o  desfacă  şi,  odată  ce  a reuşit, 
m-am  strecurat  de  sub  el,  ridicându-mă  în  picioare. 

— Bine!  Cred  că  tot  ce  ai  să  reuşeşti  în  seara  asta  va  fi  o lovitură 
single,  i-am  spus,  încheindu-mi  catarama  de  la  curea. 

— Poftim? 

— Prima  bază. . . a doua  bază?  Nu  contează.  E târziu,  mai  bine  plec. 

S-a  ridicat  şi  m-a  prins  de  picioare. 

— Abs,  nu  pleca!  Nu  vreau  să  crezi  că  de  asta  te-am  adus  aici. 

— Nu  de  asta? 

— Sigur  că  nu,  mi-a  spus,  trăgându-mă  în  braţele  lui.  Numai  la 
tine  m-am  gândit  în  ultimele  două  săptămâni.  îţi  cer  iertare  că  sunt 
atât  de  nerăbdător. 

M-a  sărutat  pe  obraz,  iar  eu  m-am  rezemat  de  el,  zâmbind  când 
m-a  gâdilat  cu  respiraţia  lui  pe  gât.  M-am  întors  spre  el  şi  mi-am  lipit 
buzele  de  ale  lui,  încercând  din  răsputeri  să  simt  ceva  — dar  n-am 
simţit.  M-am  tras  mai  departe  şi  am  oftat. 

Parker  s-a  încruntat. 

— Am  spus  că-mi  pare  rău. 

— Am  spus  că  e târziu. 

M-a  condus  cu  maşina  la  Morgan  şi  mi-a  strâns  mâna,  după  ce 
m-a  sărutat  de  noapte  bună. 

— Hai  să  încercăm  din  nou.  Mâine  la  Biasetti? 

Mi-am  lipit  buzele  una  de  alta. 

— Mă  duc  cu  Travis  la  bowling. 

— Miercuri,  atunci? 

— Miercuri  e foarte  bine,  i-am  spus,  oferindu-i  un  zâmbet 
prefăcut. 

Parker  şi-a  schimbat  poziţia  în  scaunul  lui.  Punea  ceva  la  cale. 

— Abby?  Peste  două  săptămâni  are  loc  o petrecere  pentru 
cupluri  la  Casă... 

M-am  crispat  în  sinea  mea,  îngrozindu-mă  de  discuţia  pe  care, 
în  mod  inevitabil,  aveam  s-o  purtăm. 

— Aud?  m-a  întrebat  el,  chicotind  nervos. 

— Nu  pot  să  merg  cu  tine,  i-am  spus,  coborând  din  maşină. 

A venit  după  mine  şi  m-a  ajuns  din  urmă  în  faţa  intrării  de  la 
Morgan. 

— Ai  alte  planuri? 

Am  tresărit. 

— Am  planuri. . . Travis  m-a  invitat  deja. 

— Unde  te-a  invitat  Travis? 

— La  petrecerea  pentru  cupluri,  i-am  explicat,  puţin  frustrată. 

Parker  s-a  înroşit  la  faţă,  apoi  şi-a  schimbat  greutatea  de  pe  un 
picior  pe  celălalt. 

— Mergi  la  petrecerea  pentru  cupluri  cu  Travis ? El  nu  merge  la 
asemenea  chestii.  Şi  voi  sunteţi  numai  prieteni.  N-are  nicio  noimă 
să  mergi  cu  el. 

— America  n-ar  merge  cu  Shep  dacă  n-aş  veni  şi  eu. 

Parker  s-a  relaxat. 

— Atunci,  poţi  să  mergi  cu  mine,  a zâmbit  el,  împletindu-şi 
degetele  cu  ale  mele. 

Am  făcut  o grimasă  la  auzul  soluţiei  lui. 

— Nu  pot  să  anulez  invitaţia  lui  Travis  şi  să  merg  cu  tine. 

— Nu  văd  care  e problema,  a ridicat  el  din  umeri.  Poţi  să  fii 
acolo  pentru  America,  iar  Travis  scapă  de  obligaţia  de  a merge, 
întotdeauna  a susţinut  să  se  renunţe  la  petrecerile  pentru  cupluri. 
Crede  că  e o ocazie  pentru  prietenele  noastre  de  a ne  forţa  să  ne 
declarăm  public  relaţia. 


— Eu  am  fost  cea  care  nu  voia  să  meargă.  El  m-a  convins. 

— Acum  ai  o scuză,  a ridicat  Parker  din  umeri. 

Era  înnebunitor  de  încrezător  că  aveam  să  mă  răzgândesc. 

— Eu  n-am  vrut  să  merg  deloc. 

Parker  şi-a  pierdut  răbdarea. 

— Vreau  să  fie  clar;  tu  nu  vrei  să  mergi  la  petrecerea  pentru 
cupluri.  Travis  vrea  să  meargă,  te-a  invitat,  iar  tu  nu  vrei  să  anulezi 
invitaţia  lui  şi  să  mergi  cu  mine,  deşi  n-ai  vrut  să  mergi  de  la  bun 
început? 

Mi-a  fost  greu  să-i  susţin  privirea  urâtă  pe  care  mi-a  aruncat-o. 

— Nu  pot  să-i  fac  una  ca  asta,  Parker,  îmi  pare  rău. 

— înţelegi  ce  este  o petrecere  pentru  cupluri?  E ceva  unde  te 
duci  cu  iubitul. 

Tonul  lui  autoritar  a făcut  ca  orice  urmă  de  simpatie  pe  care  o 
aveam  pentru  el  să  dispară. 

— Ei  bine,  nu  am  niciun  iubit,  deci,  practic,  n-ar  trebui  să  merg 
deloc. 

— Credeam  că  aveam  să  încercăm  din  nou.  Credeam  că  aveam 
ceva. 

— Eu  încerc. 

— Şi  ce-ai  vrea  să  fac  eu?  Să  stau  singur  acasă  în  timp  ce  tu  eşti 
cu  altcineva  la  petrecerea  frăţiei  mele  pentru  cupluri?  Ar  trebui  să 
invit  altă  fată? 

— Poţi  să  faci  ce  vrei,  i-am  spus,  iritată  de  ameninţarea  lui. 

El  s-a  uitat  în  sus  şi  a clătinat  din  cap. 

— Nu  vreau  să  invit  altă  fată. 

— Nu  mă  aştept  ca  tu  să  nu  mergi  la  propria  ta  petrecere.  Ne 
vedem  acolo. 

— Vrei  să  invit  pe  altcineva?  Iar  tu  mergi  cu  Travis.  Nu  pricepi  că 
e o chestie  de  o absurditate  totală? 

Mi-am  încrucişat  braţele  la  piept,  gata  de  luptă. 

— I-am  spus  că  merg  înainte  ca  tu  să  mă  inviţi,  iar  eu  nu  contra- 
mandez niciodată  o invitaţie,  Parker.  N-o  pot  anula. 

— Nu  poţi  sau  nu  vrei? 

— E acelaşi  lucru.  îmi  pare  rău  că  nu  înţelegi. 

Am  deschis  uşa  de  la  intrare,  iar  Parker  şi-a  pus  mâna  peste  a 
mea. 

— E în  regulă,  a oftat  el  resemnat.  în  mod  evident,  asta  este  o 
chestiune  la  care  va  trebui  să  mai  lucrez.  Travis  este  unul  dintre  cei  mai 
buni  prieteni  ai  tăi,  înţeleg  asta.  Nu  vreau  să-ţi  afecteze  relaţia.  Bine? 

— Bine,  am  spus,  dând  din  cap  a încuviinţare. 

Mi-a  deschis  uşa,  invitându-mă  cu  un  gest  să  intru  şi  sărutân- 
du-mă  apoi  pe  obraz  înainte  ca  eu  să  trec  pragul. 

— La  şase,  i-am  spus,  fluturând  din  mână  în  timp  ce  urcam 
scările. 

Când  am  intrat,  America  tocmai  ieşea  de  la  duş  şi  i s-au  luminat 
ochii  văzându-mă. 

— Bună,  fetiţo!  Cum  a mers? 

— A mers,  i-am  spus,  dezumflată. 

— A-au! 

— Să  nu-i  spui  lui  Travis,  bine? 

A pufnit. 

— Nu-i  spun.  Ce  s-a  întâmplat? 

— Parker  m-a  invitat  la  petrecerea  pentru  cupluri. 

America  şi-a  legat  mai  strâns  prosopul. 

— Sper  că  n-ai  de  gând  să-i  tragi  ţeapă  lui  Travis? 

— Nu,  şi  din  acest  motiv  Parker  nu  e prea  fericit. 

— E de  înţeles,  a zis  ea,  dând  din  cap.  Dar  e şi  al  naibii  de  rău. 

Şi-a  dat  şuviţele  lungi  şi  ude  peste  umăr  şi  din  ele  au  început  să  se 
scurgă  picături  de  apă  pe  piele.  Era  contradicţia  în  persoană.  Aplicase 
şi  ea  la  Eastern  pentru  a ne  putea  muta  împreună.  Era  conştiinţa  mea 
autoproclamată,  atentă  la  fiecare  pas  pe  care-1  luceam  atunci  când 
cedam  tendinţelor  mele  înnăscute  de  a ieşi  din  matcă.  îmi  oferise 
tot  soiul  de  contraargumente  de  fiecare  dată  când  discutaserăm  pe 
această  temă  — şi  anume  de  a nu  mă  implica  într-o  relaţie  cu  Travis, 
pentru  ca  acum  să  fie  cea  mai  înfocată  susţinătoare  a lui. 


M-am  rezemat  de  perete. 

— Te-ai  înfuria  dacă  n-aş  mai  merge  deloc? 

— Nu,  aş  fi  incredibil  şi  irevocabil  de  scoasă  din  sărite.  Abby, 
ăsta  ar  fi  un  motiv  să  ne  luăm  la  bătaie. 

— Atunci  cred  că  am  să  merg,  i-am  spus,  vârând  cheia  în 
broască. 

Mi-a  sunat  mobilul  şi  pe  ecran  a apărut  Travis  făcând  o mutră 
comică. 

— Alo? 

— Ai  ajuns  deja  acasă? 

— Da,  m-a  lăsat  acum  cinci  minute. 

— Ajung  şi  eu  tot  în  cinci  minute. 

— Stai!  Travis?  am  spus  după  ce  mi-a  închis. 

America  a izbucnit  în  râs. 

— Numai  ce-ai  avut  o întâlnire  dezamăgitoare  cu  Parker  şi,  când 
Travis  te-a  sunat,  ţi-a  revenit  zâmbetul.  Eşti  chiar  atât  de  grea  de 
cap? 

— N-am  zâmbit,  am  protestat  eu.  Vine-ncoace.  Vrei,  te  rog,  să-l 
aştepţi  afară  şi  să-i  spui  că  m-am  culcat? 

— Ba  ai  zâmbit,  şi  nu...  du-te  să-i  spui  personal! 

— Cum  să  nu,  Mare,  dacă  mă  duc  eu  personal  să-i  spun  că  m-am 
culcat,  o să  funcţioneze  de  minune. 

Mi-a  întors  spatele  şi  s-a  dus  spre  camera  ei.  Am  ridicat  mâinile 
în  sus,  lăsându-le  apoi  să  cadă  pe  lângă  coapse. 

— Mare?  Te  rog! 

— Distracţie  plăcută,  Abby!  mi-a  zâmbit,  dispărând  în  camera 
ei. 

Când  am  coborât,  l-am  văzut  pe  Travis  pe  motocicleta  lui,  parcat 
în  faţa  intrării.  Era  îmbrăcat  cu  un  tricou  alb  cu  desene  negre,  care  îi 
scotea  în  evidenţă  tatuajele  de  pe  braţe. 

— Nu  ţi-e  frig?  l-am  întrebat,  strângându-mi  jacheta  la  piept. 

— Arăţi  bine.  Te-ai  distrat? 

— Ăăă,  da,  mersi,  i-am  spus,  distrată.  Ce  cauţi  aici? 

A apăsat  acceleraţia  şi  motorul  a mârâit. 

— Voiam  să  fac  o plimbare  ca  să-mi  limpezesc  mintea.  Vreau  să 
vii  cu  mine. 

— Trav,  e frig. 

— Vrei  să  iau  maşina  lui  Shep? 

— Dar  mâine  mergem  la  bowling.  Nu  poţi  să  aştepţi  până 
atunci? 

— Am  trecut  de  la  a fi  cu  tine  în  fiecare  secundă  la  a te  vedea  preţ 
de  zece  minute,  asta  dacă  am  noroc. 

I-am  zâmbit  şi  am  clătinat  din  cap. 

— Trav,  au  trecut  de-abia  două  zile. 

— Mi-e  dor  de  tine.  Suie-ţi  fundul  în  şa  şi  hai  să  mergem! 

Nu  1-arn  putut  contrazice.  Şi  mie  îmi  era  dor  de  el.  Mai  mult  decât 
aş  fi  recunoscut  vreodată  în  faţa  lui.  Mi-am  tras  până  sus  fermoarul 
jachetei  şi  m-am  urcat  în  spatele  lui,  prinzându-1  de  cureaua  jean- 
şilor.  El  m-a  apucat  de  încheieturi  şi  mi- a tras  mâinile  la  pieptul  lui, 
punându-mi  o mână  peste  cealaltă.  Fiind  mulţumit  că  mă  ţineam  de 
el  destul  de  strâns,  a pornit  în  viteză  pe  stradă. 

Mi-am  lipit  obrazul  de  spatele  lui  şi  am  închis  ochii,  inspirându-i 
parfumul.  Mi-a  amintit  de  apartamentul  lui  şi  de  cearşafurile  lui  şi 
de  felul  în  care  mirosea  când  se  plimba  prin  cameră  cu  un  prosop  în 
jurul  taliei.  Oraşul  trecea  înceţoşat  pe  lângă  noi,  iar  mie  nu-mi  păsa 
cât  de  repede  mergeam  sau  cât  de  rece  era  vântul  care  îmi  biciuia 
pielea;  nici  măcar  nu  eram  atentă  pe  unde  treceam.  N-aveam  nicio 
destinaţie  precisă  şi  nicio  limită  de  timp  şi  am  mers  pe  străzi  multă 
vreme  după  ce  acestea  rămăseseră  pustii  şi  nu  mai  eram  decât  noi. 

Travis  a tras  la  o benzinărie  şi  a oprit. 

— Vrei  ceva?  m-a  întrebat. 

Am  făcut  semn  din  cap  că  nu,  descălecând  de  pe  motocicletă 
pentru  a-mi  dezmorţi  picioarele.  El  m-a  privit  cum  mi-am  trecut 
degetele  prin  părul  încâlcit  şi  mi-a  zâmbit. 

— încetează!  Eşti  a naibii  de  frumoasă! 

— Numai  bună  să  apar  în  filme  din  anii  optzeci,  i-am  spus. 


A râs  şi  apoi  a căscat,  alungând  moliile  care  bâzâiau  în  jurul 
nostru.  S-a  auzit  un  clic  de  la  pompa  de  alimentare,  mai  sonor  parcă 
decât  ar  fi  trebuit  să  se  audă  în  liniştea  nopţii.  Se  părea  că  eram 
singurii  oameni  de  pe  pământ. 

Mi-am  scos  mobilul  să  văd  cât  era  ceasul. 

— O,  Doamne,  Travis!  E trei  dimineaţa. 

— Vrei  să  ne  întoarcem?  m-a  întrebat,  cu  o expresie  dezamăgită. 

Am  strâns  din  buze. 

— Aşa  ar  fi  mai  bine. 

— Mai  mergem  la  bowling  diseară? 

— Ţi-am  spus  că  da. 

— Şi  mai  vrei  să  mergi  la  Sig  Tau  cu  mine  peste  două  săptămâni, 
da? 

— Insinuezi  cumva  că  nu  mă  ţin  de  promisiuni?  Găsesc  că  e cam 
insultător. 

A scos  furtunul  din  rezervor  şi  l-a  agăţat  la  locul  lui. 

— Doar  că  nu  mai  ştiu  ce  vrei  să  faci  în  continuare. 

S-a  aşezat  pe  motocicletă  şi  m-a  ajutat  să  urc  şi  eu  în  spatele  lui. 
L-am  prins  de  curea,  dar  apoi  m-am  răzgândit  şi  mi-am  petrecut 
braţele  în  jurul  lui. 

A oftat  şi  s-a  aplecat  în  faţă,  nefiind  prea  dornic  să  pornească 
motorul.  I s-au  albit  încheieturile  de  la  cât  de  tare  strângea  ghidonul. 
A inspirat  adânc,  dând  să  spună  ceva,  apoi  a clătinat  din  cap. 

— Vezi  tu,  eşti  foarte  important  pentru  mine,  i-am  spus,  apucân- 
du-1  şi  mai  strâns. 

— Nu  te  înţeleg,  Pigeon.  Credeam  că  mă  pricep  la  femei,  dar  tu 
eşti  a naibii  de  derutantă,  astfel  că  nu  mai  deosebesc  nici  stânga  de 
dreapta. 

— Nici  eu  nu  te  înţeleg.  Se  presupune  că  eşti  curtezanul  doam- 
nelor de  la  Eastern.  N-am  beneficiat  de  întreaga  experienţă  a bobo- 
cilor, aşa  după  cum  se  promitea  în  broşură,  l-am  tachinat  eu. 

— Păi,  asta-i  una.  Nu  m-am  culcat  niciodată  cu  vreo  fată  care  să-mi 
ceară  s-o  las  în  pace,  mi-a  spus,  rămânând  cu  spatele  întors  la  mine. 

— Nu  aşa  a fost,  Travis,  am  minţit  eu,  ruşinată  că  îmi  ghicise 
intenţiile  fură  să-şi  dea  seama  câtă  dreptate  avea. 

El  a clătinat  din  cap  şi  a pornit  motorul,  ieşind  pe  stradă.  A 
condus  neobişnuit  de  încet,  oprind  la  toate  semafoarele  cu  lumină 
galbenă  intermitentă,  alegând  drumul  cel  mai  lung  către  campus. 

Când  am  tras  în  faţa  intrării  de  la  Morgan  Hali,  m-a  învăluit 
aceeaşi  tristeţe  pe  care  o simţisem  şi  în  seara  în  care  părăsisem  apar- 
tamentul. Era  caraghios  să  fiu  atât  de  emoţionată,  dar  de  fiecare 
dată  făceam  ceva  care  să-l  îndepărteze  şi  eram  îngrozită  că  avea  să 
funcţioneze. 

M-a  condus  până  la  uşă,  iar  eu  mi-am  scos  cheile,  evitându-i 
privirea.  în  timp  ce  bâjbâiam  cu  cheile  în  mână,  m-a  prins  cu  mâna 
de  bărbie,  mângâindu-mi  buzele  cu  degetul  mare. 

— Te-a  sărutat?  m-a  întrebat. 

M-am  tras  înapoi,  surprinsă  de  faptul  că  degetele  lui  îmi  prici- 
nuiseră  o arsură  care  îmi  pârjolise  fiecare  nerv  în  parte,  de  la  gură 
până  în  vârful  degetelor. 

— Tu  chiar  te  pricepi  să  strici  o seară  perfectă,  aşa-i? 

— Crezi  că  a fost  perfectă,  ha?  Asta  înseamnă  că  te-ai  distrat 
bine? 

— Mereu  mă  distrez  când  sunt  cu  el. 

Şi-a  coborât  privirea  în  pământ  şi  s-a  încruntat. 

— Te-a  sărutat? 

— Da,  i-am  răspuns  iritată. 

A închis  ochii  strâns. 

— Asta  a fost  tot? 

— Asta  nu  e treaba  ta!  i-am  spus,  deschizând  uşa  cu  o smuci- 
tură. 

Travis  a împins-o  pentru  a o închide  şi  s-a  aşezat  în  calea  mea, 
cerându-şi  scuze  din  priviri. 

— Trebuie  să  ştiu! 

— Ba  nu,  nu  trebuie!  Dă-te  la  o parte,  Travis! 

— Pigeon... 


— Crezi  că  dacă  nu  mai  sunt  virgină,  mi-o  trag  cu  toţi?  Mersi! 
i-am  spus,  împingându-1. 

— N-am  spus  aşa  ceva,  fir-ar  să  fie!  E prea  mult  dacă  cer  să  aflu 
ceva  ca  să  am  linişte? 

— Dacă  ai  şti  că  mă  culc  cu  Parker,  de  ce  ţi-ar  oferi  asta  linişte? 

— Cum  de  nu  înţelegi?  Este  evident  pentru  toată  lumea,  cu 
excepţia  ta!  mi-a  spus  el  exasperat. 

— în  cazul  ăsta,  bănuiesc  că  sunt  o proastă.  Trav,  în  seara  asta 
eşti  norocos,  i-am  spus,  întinzând  mâna  să  apuc  clanţa. 

El  m-a  luat  de  umeri. 

— Ce  simt  eu  pentru  tine...  e nebunie  curată. 

— Ţie  ţi-a  intrat  în  cap  chestia  cu  nebunia,  i-am  trântit-o  eu, 
îndepărtându-mă  de  el. 

— Am  exersat  asta  în  minte  tot  timpul  cât  am  fost  pe  motoci- 
cletă, aşa  că,  te  rog,  ascultă-mă  până  la  capăt,  mi-a  cerut  el. 

— Travis... 

— Ştiu  că  am  dat-o  în  bară,  bine?  Sunt  impulsiv  şi  iute  la  mânie, 
însă  tu  mi-ai  intrat  pe  sub  piele  ca  nimeni  altcineva.  Te  porţi  de  parcă 
mă  urăşti  în  minutul  ăsta,  iar  în  următorul  ai  nevoie  de  mine.  Nu  fac 
niciodată  nimic  cum  trebuie  şi  nu  te  merit...  dar,  la  naiba,  te  iubesc, 
Abby.  Te  iubesc  mai  mult  decât  am  iubit  vreodată  pe  cineva  sau  ceva. 
Când  eşti  lângă  mine,  n-am  nevoie  de  băutură  sau  de  bani  sau  de  lupte 
sau  de  partide  de  sex  de  o noapte...  tot  ce-mi  trebuie  eşti  tu.  Numai  la 
tine  mă  gândesc.  Numai  la  tine  visez.  Eşti  tot  ce  îmi  doresc. 

Planul  meu  de  a o face  pe  ignoranta  era  un  eşec  de  proporţii. 
Nu  puteam  să  mă  prefac  că  eram  insensibilă  atâta  timp  cât  el  îşi 
etalase  toate  cărţile  pe  masă.  Când  ne  cunoscuserăm,  ceva  dinăun- 
trul nostru  se  schimbase  şi,  indiferent  ce  fusese  acel  ceva,  ne  făcuse 
să  avem  nevoie  unul  de  celălalt.  Din  motive  necunoscute  mie,  eu 
eram  excepţia  lui  şi,  oricât  de  mult  aş  fi  încercat  să  mă  împotrivesc 
sentimentelor,  el  era  excepţia  mea. 

A clătinat  din  cap,  mi-a  prins  faţa  între  palmele  lui  şi  m-a  privit 
în  ochi. 

— Te-ai  culcat  cu  el? 

Când  am  făcut  semn  cu  capul  că  nu,  ochii  mi  s-au  umplut 
de  lacrimi  fierbinţi.  El  şi-a  lipit  buzele  de  ale  mele,  iar  limba  lui  a 
pătruns  în  gura  mea  fură  nicio  ezitare.  Incapabilă  să  mă  controlez, 
l-am  apucat  de  tricou  şi  l-am  tras  spre  mine.  El  a murmurat  ceva  cu 
uimitoarea  lui  voce  profundă  şi  m-a  strâns  în  braţe  atât  de  tare,  încât 
nu  mai  puteam  să  respir. 

Rămas  fără  suflare,  s-a  tras  înapoi. 

— Sună-1  pe  Parker.  Spune-i  că  nu  vrei  să-l  mai  vezi.  Spune-i  că 
eşti  cu  mine. 

Am  închis  ochii. 

— Travis,  nu  pot  să  fiu  cu  tine. 

— De  ce  naiba  nu  poţi?  m-a  întrebat,  dându-mi  drumul  din 
braţe. 

Am  clătinat  din  cap,  temându-mă  de  reacţia  lui  la  aflarea 
adevărului. 

A râs  scurt. 

— Incredibil.  Unica  fată  pe  care  o doresc  nu  mă  vrea. 

Am  înghiţit,  convinsă  fiind  că  aveam  să  ajung  mai  aproape  de 
adevăr  decât  o făcusem  luni  la  rând. 

— Când  America  şi  cu  mine  ne-am  mutat  aici,  a fost  cu  învoiala 
că  viaţa  mea  avea  să  ia  o anumită  turnură.  Or,  asta  nu  ar  fi  o anumită 
turnură.  Luptele,  jocurile  de  noroc,  băutura...  reprezintă  ceea  ce  am 
lăsat  în  urmă.  Când  sunt  lângă  tine...  tot  ceea  ce  e bun  pentru  mine 
se  află  acolo  intr-un  ambalaj  irezistibil,  tatuat.  Nu  m-am  mutat  la 
sute  de  kilometri  pentru  a retrăi  toate  astea. 

Mi-a  ridicat  bărbia  în  aşa  fel  încât  să-l  privesc  în  ochi. 

— Ştiu  că  meriţi  ceva  mai  bun  decât  mine.  Crezi  că  nu  ştiu  treaba 
asta?  Dar  dacă  a existat  vreodată  vreo  femeie  pentru  mine...  aceea 
eşti  tu.  Voi  face  orice  va  trebui  să  fac,  Pidge.  Auzi?  Voi  face  orice! 

Am  dat  să  ies  din  strânsoarea  lui,  ruşinată  că  nu-i  puteam  spune 
adevărul.  Eu  eram  aceea  care  nu  era  destul  de  bună.  Eu  aveam  să 
fiu  cea  care  să  strice  totul;  cea  care  să-l  ruineze  pe  el.  într-o  bună  zi 


mă  va  urî,  iar  eu  n-aş  putea  suporta  să-i  văd  privirea  atunci  când  va 
ajunge  la  această  concluzie. 

Ţinea  uşa  închisă  cu  o mână. 

— Am  să  încetez  cu  luptele  din  secunda  următoare  absolvirii. 
N-am  să  mai  pun  strop  de  alcool  pe  limbă.  Pigeon,  am  să-ţi  ofer  o 
viaţă  fericită  până  la  adânci  bătrâneţi.  Dacă  pur  şi  simplu  ai  crede  în 
mine,  aş  putea  s-o  fac. 

— Nu  vreau  să  te  schimbi. 

— Atunci,  spune-mi  ce  să  fac!  Spune-mi,  şi-o  voi  face,  a pledat 
el. 

Orice  gând  de  a fi  cu  Parker  dispăruse  de  mult  şi  ştiam  că  era 
datorită  sentimentelor  mele  pentru  Travis.  M-am  gândit  la  dife- 
ritele direcţii  în  care  ar  putea-o  lua  viaţa  mea  începând  din  acest 
moment  — să  am  încredere  în  Travis  având  puţină  credinţă  şi  să 
risc  necunoscutul,  sau  să-l  resping,  ştiind  exact  cum  aveam  să  sfâr- 
şesc, ceea  ce  includea  o viaţă  fără  el.  Oricare  dintre  aceste  decizii  mă 
îngrozea. 

— Poţi  să-mi  împrumuţi  telefonul  tău?  l-am  întrebat. 

Travis  s-a  arătat  surprins,  încurcat. 

— Sigur,  a spus,  scoţând  mobilul  din  buzunar. 

Am  format  numărul  şi  apoi  am  închis  ochii  când  a început  să 
sune. 

— Travis?  Ce  naiba?  Ştii  cât  e ceasul?  a răspuns  Parker. 

Vocea  îi  era  profundă  şi  răguşită  şi  am  simţit  instantaneu  cum 
mi  se  zbate  inima  în  piept.  Nu-mi  trecuse  prin  minte  că  va  şti  că-1 
sunasem  de  pe  telefonul  lui  Travis. 

Cumva,  următoarele  cuvinte  şi-au  găsit  drumul  pe  buzele  mele 
tremurânde. 

— îmi  pare  rău  că  te  sun  atât  de  devreme,  dar  e o chestiune  ce  nu 
suferă  amânare.  Eu...  nu  pot  să  iau  cina  cu  tine  miercuri. 

— Abby,  e aproape  patru  dimineaţa.  Ce  se  întâmplă? 

— De  fapt,  nu  ne  mai  putem  vedea  deloc. 

— Abs... 

— Sunt...  destul  de  sigură  că  m-am  îndrăgostit  de  Travis,  i-am 
spus,  pregătindu-mă  pentru  reacţia  lui. 

După  câteva  momente  de  tăcere  şocată,  mi-a  închis.  Continuând 
să  privesc  în  pământ,  i-am  întins  lui  Travis  telefonul,  apoi,  şovăind, 
m-am  uitat  să-i  văd  expresia.  Pe  chipul  lui  se  citea  un  amestec  de 
confuzie,  şoc  şi  adoraţie. 

— Mi-a  închis,  am  zis  şi  am  făcut  o grimasă. 

Mi-a  privit  cercetător  faţa,  cu  nişte  ochi  în  care  i se  citea  o 
speranţă  reţinută. 

— Mă  iubeşti? 

— Tatuajele  sunt  de  vină,  am  ridicat  eu  din  umeri. 

Pe  faţă  i s-a  lăţit  un  zâmbet,  făcându-i  gropiţe  în  obraji. 

— Vino  acasă  cu  mine,  mi-a  spus,  luându-mă  în  braţe. 

M-am  arătat  mirată. 

— Mi-ai  spus  toate  astea  ca  să  mă  vâri  în  patul  tău?  Trebuie  să  fi 
făcut  o impresie  grozavă  asupra  ta. 

— Hai  să  mergem!  mi-a  zis. 

în  pofida  vitezei  excesive  şi  a scurtăturilor,  drumul  spre  aparta- 
mentul lui  a părut  să  nu  se  mai  sfârşească.  Când  în  cele  din  urmă  am 
ajuns,  Travis  m-a  cărat  în  braţe  pe  scări.  Am  chicotit  cu  gura  lipită  de 
buzele  lui  în  timp  ce  el  bâjbâia  să  descuie  uşa.  Când  m-a  lăsat  jos  şi  a 
închis  uşa  în  urma  lui,  a scos  un  oftat  lung,  de  uşurare. 

— De  când  ai  plecat,  nu  mi  s-a  mai  părut  acasă,  a spus,  sărutân- 
du-mă  pe  buze. 

Toto  a venit  pe  hol,  alergând  cât  îl  ţineau  picioarele  şi  dând  din 
codiţă,  suindu-se  cu  lăbuţele  pe  picioarele  mele.  L-am  ridicat  în  braţe 
şi  l-am  mângâiat. 

Patul  lui  Shepley  a scârţâit,  apoi  i-am  auzit  paşii  pe  podea.  A 
deschis  uşa  şi  a închis  ochii  pe  jumătate  din  cauza  luminii. 

— în  mama  mă-sii,  nu,  Trav,  n-ai  s-o  iei  de  la  capăt  cu  rahatul 
ăsta!  O iubeşti  pe  Ab... 

S-a  uitat  mai  bine  şi  şi-a  recunoscut  greşeala. 

— ...by.  Bună,  Abby! 


— Bună,  Shep!  l-am  salutat  şi  eu,  lăsându-1  pe  Toto  din  braţe. 

Travis  m-a  tras  pe  lângă  vărul  lui,  aflat  în  continuare  în  stare  de 
şoc,  şi  a închis  uşa  în  urma  noastră  cu  un  şut,  luându-mă  în  braţe 
şi  sărutându-mă  fără  să  mai  stea  o clipă  pe  gânduri,  de  parcă  am  fi 
făcut-o  de  un  milion  de  ori  până  atunci.  I-am  scos  tricoul  peste  cap, 
iar  el  m-a  dezbrăcat  de  jachetă.  Mi-am  întrerupt  sărutările  numai 
cât  să-mi  scot  puloverul  şi  topul,  apoi  m-am  lipit  iar  de  el.  Ne-am 
dezbrăcat  unul  pe  celălalt,  iar  în  numai  câteva  secunde,  el  mă  culca 
deja  pe  pat.  Am  întins  mâna  spre  sertarul  noptierei  şi  mi-am  vârât 
mâna  înăuntru,  căutând  ceva  care  să  foşnească. 

— Rahat,  a spus,  gâfâind  şi  simţindu-se  frustrat.  Le-am 
aruncat. 

— Poftim ? Pe  toate7,  am  întrebat  eu. 

— M-am  gândit  că  tu  nu...  că,  dacă  nu  eram  cu  tine,  nu  mai 
aveam  nevoie  de  ele. 

— Glumeşti!  i-am  spus,  lăsându-mi  capul  pe  pernă. 

Şi-a  lăsat  fruntea  pe  pieptul  meu. 

— Ia  în  considerare  opusul  unei  păreri  preconcepute. 

I-am  zâmbit  şi  l-am  sărutat. 

— N-ai  mai  fost  cu  nimeni  altcineva  fără  să  foloseşti  unul? 

A clătinat  din  cap. 

— Niciodată. 

Preţ  de  o clipă,  am  privit  în  jurul  meu,  căzută  pe  gânduri. 

— Ce  faci? 

— Ssst!  Număr. 

Travis  m-a  privit  pentru  un  moment,  apoi  s-a  aplecat  să  mă 
sărute  pe  gât. 

— Nu  mă  pot  concentra  când  îmi  faci  ast... 

Am  oftat. 

— Douăzeci  şi  cinci  şi  două  zile...,  am  continuat  eu. 

Travis  chicotea. 

— Ce  naiba  spui  tu  acolo? 

— E bine,  i-am  răspuns,  strecurându-mă  sub  el. 

S-a  lipit  cu  pieptul  de  mine  şi  m-a  sărutat  tandru. 

— Eşti  sigură? 

L-am  mângâiat  pe  spate,  de  la  umeri  spre  şolduri,  şi  l-am  tras 
spre  mine.  El  a închis  ochii  şi  a scos  un  geamăt  lung,  profund. 

— O,  Doamne,  Abby!  a rostit  el. 

A intrat  în  mine  şi  a scos  un  sunet  de  plăcere. 

— Doamne-Dumnezeule,  te  simt  cât  eşti  de  uimitoare! 

— E diferit? 

M-a  privit  drept  în  ochi. 

— Oricum  cu  tine  e diferit,  dar,  a spus  el,  inspirând  adânc,  încor- 
dându-se  din  nou  şi  închizând  ochii  pe  moment,  după  asta  eu  nu  voi 
mai  fi  la  fel. 

Buzele  lui  îmi  cercetau  fiecare  centimetru  de  pe  gât,  iar  când 
şi-au  găsit  drumul  spre  gura  mea,  mi-am  înfipt  degetele  în  muşchii 
umerilor  lui,  pierzându-mă  în  intensitatea  sărutării. 

Travis  mi-a  ridicat  mâinile  deasupra  capului,  împletindu-şi  dege- 
tele cu  ale  mele,  strângându-mi-le  cu  fiecare  împingere.  Mişcările 
i-au  devenit  puţin  mai  dure,  iar  eu  mi-am  înfipt  unghiile  în  palmele 
lui  şi  muşchii  mi  s-au  încordat  cu  o forţă  incredibilă. 

Am  ţipat,  muşcându-mi  buza  şi  închizând  strâns  ochii. 

— Abby,  a şoptit  el,  părând  încurcat,  trebuie  să...  am  nevoie  de... 

— Nu  te  opri!  l-am  implorat. 

S-a  împins  iar  în  mine,  gemând  atât  de  tare,  încât  i-am  acoperit 
gura  cu  mâna.  După  alte  câteva  gâfâieli,  m-a  privit  în  ochi  şi  m-a 
sărutat  de  multe  ori.  Mi-a  luat  faţa  între  palmele  sale  şi  m-a  sărutat 
din  nou,  mai  lent,  mai  tandru.  Mi-a  mângâiat  cu  buzele  sale  mai  întâi 
gura,  apoi  fruntea,  nasul  şi,  intr-un  final,  s-a  întors  iar  la  buze. 

Am  zâmbit  şi  am  oftat,  simţind  cum  se  instala  oboseala.  Travis 
m-a  tras  lângă  el,  potrivind  păturile  peste  noi.  Mi-am  lipit  bărbia  de 
pieptul  lui  şi  el  m-a  sărutat  încă  o dată  pe  frunte,  cuprinzându-mă 
cu  braţele. 

— De  data  asta  să  nu  pleci,  bine?  Vreau  ca  dimineaţă  să  mă 
trezesc  tot  aşa. 


L-am  sărutat  pe  piept,  simţindu-mă  vinovată  că  trebuise  să-mi 
ceară  asta. 


— Nu  plec  nicăieri. 


212  Fericireaîncepeazi 


XI 


GELOZIE 


M-am  trezit  pe  burtă,  goală  şi  cu  cearşafurile  lui  Travis  Maddox 
în  jurul  meu.  Am  continuat  să  ţin  ochii  închişi,  simţind  cum  mă 
mângâia  pe  braţe  şi  pe  spate  cu  degetele. 

A oftat  adânc,  mulţumit,  apoi  mi-a  spus  pe  un  ton  şoptit: 

— Te  iubesc,  Abby!  Te  voi  face  fericită,  îţi  jur! 

Când  şi-a  schimbat  poziţia,  patul  s-a  bombat,  apoi  i-am  simţit 
buzele  pe  spatele  meu,  deplasându-se  în  mici  sărutări.  Am  rămas 
nemişcată,  iar  când  şi-a  croit  drum  spre  porţiunea  de  piele  din  dosul 
urechii  mele,  s-a  dat  jos  din  pat  şi  a ieşit  din  cameră. 

I-am  auzit  paşii  traversând  holul,  apoi  ţevile  au  început  să  păcăne 
sub  presiunea  apei  de  la  duş. 

Am  deschis  ochii  şi  m-am  ridicat.  Mă  dureau  toţi  muşchii  din 
corp,  unii  pe  care  nici  măcar  nu  ştiam  că-i  am.  Ţinând  cearşaful  la 
piept,  am  privit  pe  fereastră,  urmărind  cum  frunzele  galbene  şi  roşii 
de  pe  ramuri  cădeau  la  pământ  într-un  dans  spiralat. 

Telefonul  lui  a început  să  vibreze  de  undeva  de  pe  podea  şi, 
după  câteva  încercări  stângace  de  a-1  căuta  printre  hainele  aruncate 

pe  podea,  l-am  găsit  în  buzunarul  jeanşilor.  Pe  ecran  era  afişat  un 
număr  şi  niciun  nume. 

— Alo? 

— Este  ăăă...  Travis?  a întrebat  un  glas  de  femeie. 

— E la  duş,  pot  să-i  transmit  un  mesaj? 

— Sigur  că  da.  Vrei  să-i  spui  că  l-a  căutat  Megan? 

Travis  a intrat,  strângându-şi  prosopul  în  jurul  taliei  ude  şi 
zâmbindu-mi  în  momentul  în  care  i-am  întins  telefonul. 

— E pentru  tine,  i-am  spus. 

M-a  sărutat  înainte  de  a privi  ecranul  şi  apoi  a scuturat  din  cap. 

— Da?  Era  prietena  mea.  Ce  e,  Megan? 

Preţ  de  o clipă  a ascultat  şi  apoi  a zâmbit. 

— Păi,  Pigeon  e deosebită,  ce-aş  putea  să-ţi  spun? 

După  o pauză  îndelungată,  şi-a  dat  ochii  peste  cap.  Nu  puteam 
decât  să-mi  imaginez  ce-i  spunea  ea. 

— Megan,  nu  fi  o scorpie.  Ascultă,  să  nu  mă  mai  suni  niciodată... 
Păi,  iubirea  te  va  face  şi  pe  tine  aşa,  a spus  el,  uitându-se  la  mine  cu  o 
expresie  de  blândeţe.  Da,  cu  Abby.  Vorbesc  serios,  Megan,  să  nu-mi 
mai  dai  niciun  telefon...  O zi  bună. 

A aruncat  mobilul  pe  pat  şi  apoi  s-a  aşezat  lângă  mine. 

— M-a  cam  enervat.  Ţie  ţi-a  spus  ceva? 

— Nu,  doar  a întrebat  de  tine. 

— Am  şters  câteva  dintre  numerele  pe  care  le  aveam  în  telefon, 
dar  bănuiesc  că  asta  n-o  să  le  împiedice  să  mă  sune.  Dacă  nu  pricep 
singure,  le  fac  eu  să  înţeleagă. 

M-a  privit  întrebător,  iar  eu  nu  mi-am  putut  reţine  un  zâmbet. 
Nu-i  văzusem  şi  această  latură. 

— Să  ştii  că  am  încredere  în  tine. 

Şi-a  lipit  buzele  de  ale  mele. 

— Nu  te-aş  putea  învinui  dacă  te-ai  aştepta  ca  eu  să-ţi  câştig 
încrederea. 

— Trebuie  să  intru  la  duş.  Deja  am  chiulit  de  la  un  curs. 

— Vezi?  Deja  exercit  o influenţă  pozitivă  asupra  ta. 


M-am  ridicat,  iar  el  m-a  tras  de  cearşaf. 

— Megan  a zis  că  săptămâna  asta  are  loc  o petrecere  de  Halloween 
la  The  Red  Door.  Anul  trecut  am  mers  cu  ea.  A fost  destul  de  amuzant. 

— Sunt  convinsă  c-aşa  a fost,  i-am  spus,  ridicând  dintr-o 
sprânceană. 

— Am  vrut  să  spun  că  au  venit  o mulţime  de  oameni.  S-a  orga- 
nizat un  concurs  de  biliard  şi  au  fost  băuturi  ieftine...  Vrei  să  mergi? 

— Eu  nu  prea...  nu-mi  place  să  mă  costumez.  Niciodată  nu  mi-a 
plăcut. 

— Nici  mie.  Mă  duc  aşa  pur  şi  simplu. 

— Mai  mergem  diseară  la  bowling?  am  vrut  eu  să  ştiu,  întrebân- 
du-mă  dacă  nu  cumva  invitaţia  fusese  făcută  doar  pentru  a beneficia 
de  puţin  timp  petrecut  numai  cu  mine. 

— Păi,  sigur  că  da!  Şi  am  de  gând  să-ţi  fac  fundul  arşice! 

L-am  privit  pe  sub  gene. 

— Ba  nu,  de  data  asta  n-ai  să  reuşeşti.  Am  o nouă  superputere. 

A izbucnit  în  râs. 

— Şi  care  ar  fi  aceea?  Limbajul  de  mahala? 

M-am  aplecat  să-l  sărut  pe  gât,  apoi  mi-am  trecut  limba  pe  pielea 
lui  până  la  ureche,  unde  i-am  sărutat  lobul.  A încremenit. 

— Distragerea  atenţiei,  i-am  şoptit  la  ureche. 

M-a  prins  de  braţe  şi  mi  le -a  dus  la  spate. 

— O să  mai  chiuleşti  de  la  încă  un  curs. 


După  ce  în  cele  din  urmă  l-am  convins  să  plecăm,  având  destul 
timp  pentru  a ajunge  la  cursul  de  istorie,  am  gonit  până  în  campus 
şi  ne-am  strecurat  la  locurile  noastre  chiar  înainte  ca  profesorul 
Chaney  să  fi  început.  Travis  şi-a  răsucit  cozorocul  şepcii  lui  roşii  de 
baseball  la  spate  pentru  a mă  săruta  pe  buze  în  văzul  tuturor. 

în  drum  spre  cantină,  mi-a  luat  mâna  între  mâinile  lui  făcute 
căuş.  Părea  extrem  de  mândru  să  mă  ţină  aşa,  comunicând  lumii 
întregi  că,  în  sfârşit,  eram  împreună.  Finch  a remarcat  asta,  uitân- 
du-se  la  mâinile  noastre  şi  apoi  la  mine,  rânjind  caraghios.  Nu  era 
singurul,  simpla  etalare  a afecţiunii  noastre  genera  priviri  insistente 
şi  murmure  din  partea  tuturor  celor  pe  lângă  care  treceam. 

La  uşa  cantinei,  Travis  a tras  ultimul  fum  din  ţigară,  uitându-se 
la  mine  — ezitam.  America  şi  Shepley  erau  deja  înăuntru,  iar  Finch 
îşi  aprinsese  încă  o ţigară,  lăsându-mă  să  intru  singură  cu  Travis. 
Eram  convinsă  că  bârfele  căpătaseră  noi  proporţii  din  momentul  în 
care  Travis  mă  sărutase  în  faţa  tuturor  colegilor  la  cursul  de  istorie  şi 
mă  îngrozea  să  „urc“  pe  scena  reprezentată  de  cantină. 

— Ce  e,  Pigeon?  m-a  întrebat  el,  trăgându-mă  de  mână. 

— Se  uită  toţi  la  noi. 

Mi-a  luat  mâna,  a dus-o  la  gură  şi  a sărutat-o. 

— Or  să  depăşească  momentul.  E doar  şocul  iniţial.  Mai  ţii  minte 
când  am  început  să  ieşim  împreună  pentru  prima  dată?  Şi-au  pierdut 
curiozitatea  după  un  timp  şi  s-au  obişnuit  să  ne  vadă  împreună. 
Vino!  mi-a  spus,  trăgându-mă  pe  uşă. 

Unul  dintre  motivele  pentru  care  alesesem  Eastern  U fusese  cel 
legat  de  numărul  mic  de  studenţi,  dar  interesul  exagerat  pe  care  îl 
vădeau  în  materie  de  scandal  era  epuizant.  Era  ca  o glumă  care  se  repeta 
la  nesfârşit:  erau  cu  toţii  conştienţi  de  cât  de  ridicolă  era  bursa  zvonu- 
rilor, dar,  cu  toate  astea,  luau  parte  cu  toţii  la  ea  fără  pic  de  ruşine. 

Ne-am  aşezat  la  locurile  noastre  obişnuite,  cu  mâncarea  în  faţă. 
America  îmi  zâmbea  cu  o expresie  atotcunoscătoare.  Sporovăia  de 
parcă  totul  ar  fi  fost  firesc,  dar  jucătorii  de  fotbal  de  la  celălalt  capăt 
al  mesei  se  zgâiau  la  mine  ca  şi  cum  aş  fi  luat  foc. 

Travis  a bătut  cu  furculiţa  în  mărul  meu. 

— Pidge,  ai  de  gând  să-l  mănânci? 

— Nu,  iubitule,  ia-1  tu  dacă  vrei. 

Am  simţit  cum  îmi  iau  foc  urechile  atunci  când  America  şi-a 
ridicat  brusc  capul  pentru  a se  uita  la  mine. 


— Pur  şi  simplu  mi-a  scăpat,  i-am  spus,  clătinând  din  cap. 

L-am  privit  întrebător  pe  Travis,  a cărui  expresie  era  un  amestec 
de  amuzament  şi  adoraţie. 

Toată  dimineaţa  ne  adresaserăm  unul  altuia  cu  „iubitule",  dar 
nu-mi  trecuse  prin  minte  că  pentru  toţi  ceilalţi  era  o noutate,  asta 
până  să-mi  vină  pe  buze. 

— Voi  doi  tocmai  aţi  atins  nivelul  de  plictisitor  de  drăguţi,  a 
zâmbit  America. 

Shepley  m-a  bătut  pe  umăr. 

— Rămâi  la  noapte?  m-a  întrebat,  cu  gura  plină.  Promit  să  nu  ies 
din  camera  mea  ca  să  te-njur. 

— Shep,  tu  mi-ai  apărat  onoarea,  aşa  că  eşti  iertat,  i-am  spus. 

Travis  a luat  o îmbucătură  din  măr  şi  a mestecat-o,  părând  mai 
fericit  decât  îl  văzusem  eu  vreodată.  îi  revenise  calmul  din  privire 
şi,  în  pofida  faptului  că  zeci  de  oameni  ne  priveau,  totul  era...  în 
regulă. 

M-am  gândit  la  toate  dăţile  când  susţinusem  că  a fi  cu  Travis 
ar  fi  însemnat  ceva  complet  greşit  şi  la  cât  de  mult  timp  irosisem 
reprimându-mi  sentimentele  pentru  el.  Privind  în  partea  cealaltă  a 
mesei  la  ochii  lui  căprui,  blânzi,  la  gropiţele  din  obraji  care  dansau 
în  timp  ce  el  mesteca,  nu  reuşeam  să-mi  amintesc  de  ce  fusesem  atât 
de  îngrijorată. 

— Pare  îngrozitor  de  fericit.  Abby,  i-ai  cedat  în  cele  din  urmă? 
m-a  întrebat  Chris,  dându-şi  coate  cu  colegii  lui  de  echipă. 

— Pe  tine  nu  prea  te  duce  mintea,  Jenks,  nu-i  aşa?  l-a  întrebat 
Shepley,  încruntându-se. 

Sângele  mi  s-a  suit  imediat  în  obraji,  şi  m-am  uitat  la  Travis,  care 
avea  o privire  ucigătoare.  Jena  mea  a cedat  în  faţa  mâniei  lui  Travis 
şi,  clătinând  din  cap  a desconsiderare,  i-am  spus: 

— Nu-1  băga  în  seamă! 

După  alt  moment  tensionat,  umerii  i s-au  relaxat  uşor,  iar  el  a 
dat  aprobator  din  cap,  inspirând  adânc.  Câteva  secunde  mai  târziu, 
mi-a  făcut  cu  ochiul. 

Am  întins  mâna  peste  masă,  strecurându-mi  degetele  într-ale 
lui. 

— Aseară  ai  vorbit  serios,  nu? 

A dat  să-mi  răspundă,  dar  hohotele  lui  Chris  au  umplut 
cantina. 

— Doamne  sfinte!  Travis  Maddox  est e făcut  marţ ? 

— Ai  vorbit  serios  când  ai  spus  că  nu  vrei  să  mă  schimb?  m-a 
întrebat  Travis,  strângându-mi  mâna. 

M-am  uitat  la  Chris,  care  râdea  împreună  cu  coechipierii  săi,  şi 
apoi  m-am  întors  spre  Travis. 

— Absolut.  învaţă-1  pe  ticălos  cum  să  se  poarte! 

Un  zâmbet  diabolic  i s-a  întins  pe  chip  şi  s-a  dus  la  capătul  mesei, 
acolo  unde  stătea  Chris.  în  sală  s-a  lăsat  o linişte  mormântală,  iar  lui 
Chris  i-au  rămas  hohotele  în  gât. 

— Hei,  Travis,  pur  şi  simplu  glumeam,  a spus  el,  uitându-se  în  sus. 

— Cere-i  scuze  lui  Pidge,  i-a  poruncit  Travis,  aruncându-i  o 
privire  furioasă. 

Chris  s-a  uitat  spre  mine  cu  un  zâmbet  nervos. 

— Eu...  eu  doar  glumeam,  Abby.  îmi  pare  rău. 

M-am  uitat  urât  la  el  în  timp  ce  aştepta  aprobarea  lui  Travis.  Când 
Travis  s-a  îndepărtat,  Chris  s-a  furişat  şi  i-a  şoptit  ceva  lui  Brazii. 
Inima  a început  să-mi  bubuie  când  l-am  văzut  pe  Travis  oprindu-se 
din  drum  şi  strângându-şi  pumnii  pe  lângă  corp. 

Brazii  a clătinat  din  cap  şi  a oftat,  pufnind  exagerat. 

— Chris,  nu  uita  când  te  trezeşti...  că  ai  căutat-o  cu  lumânarea. 

Travis  a luat  tava  lui  Finch  de  pe  masă  şi  l-a  pocnit  cu  ea  pe  Chris 
în  plină  figură,  doborându-1  de  pe  scaun.  împleticindu-se,  Chris  a 
încercat  să  se  strecoare  sub  masă,  dar  Travis  l-a  tras  de  picioare  şi  a 
început  să-l  bumbăcească. 

Chris  s-a  făcut  ghem,  apoi  Travis  i-a  tras  un  şut  în  dos.  Chris 
s-a  arcuit  şi  s-a  răsucit,  ţinându-şi  mâinile  întinse,  aşa  că  Travis  a 
început  să-l  lovească  cu  pumnii  în  faţă  până  când  lui  Chris  i-a  dat 
sângele.  Travis  s-a  ridicat  în  picioare,  respirând  greoi. 


— Dacă  vreodată  măcar  te  uiţi  la  ea,  rahat  cu  ochi  ce  eşti,  îţi  rup 
afurisita  aia  de  falcă!  a urlat  el. 

Am  tresărit  când  i-a  tras  un  ultim  şut  lui  Chris  în  picior. 

Femeia  care  lucra  la  cantină  a venit  intr-un  suflet,  şocată  la 
vederea  sângelui  de  pe  jos. 

— îmi  pare  rău,  i-a  spus  Travis,  ştergându-şi  sângele  lui  Chris 
de  pe  obraz. 

Unii  dintre  sudenţi  s-au  ridicat  pentru  a vedea  mai  bine;  alţii 
au  rămas  aşezaţi,  privind  uşor  amuzaţi.  Clătinând  din  cap,  membrii 
echipei  de  fotbal  se  holbau  pur  şi  simplu  la  corpul  lui  Chris  care 
zăcea  pe  podea,  lipsit  de  vlagă. 

Travis  s-a  întors  şi  Shepley  s-a  ridicat,  apucându-mă  pe  mine 
de  braţ  şi  pe  America  de  mână  şi  trăgându-ne  pe  uşa  pe  care  ieşise 
şi  vărul  său.  Am  parcurs  pe  jos  scurta  distanţă  până  la  Morgan  Hali, 
iar,  odată  ajunşi  acolo,  America  s-a  aşezat  pe  treptele  de  la  intrare, 
privindu-1  pe  Travis  care  mărşăluia  încolo  şi-ncoace. 

— Trav,  eşti  bine?  1-a  întrebat  Shepley. 

— Lasă-mă...  un  minut  doar,  a spus  el,  punându-şi  mâinile  în 
şold. 

Shepley  şi-a  vârât  mâinile  în  buzunare. 

— M-a  surprins  că  te-ai  oprit. 

— Pidge  mi-a  spus  să-l  învăţ  să  se  poarte,  Shep,  nu  să-l  omor. 
Mi-a  fost  tare  greu  să  mă  opresc. 

America  şi-a  pus  ochelarii  ei  cu  lentile  mari  şi  pătrate  şi  s-a  uitat 
la  Travis. 

— Şi  totuşi,  ce-a  spus  Chris  de  te-a  stârnit? 

— Ceva  ce  nu  va  mai  spune  niciodată,  a răspuns  Travis,  cloco- 
tind de  furie. 

America  i-a  aruncat  o privire  lui  Shepley,  care  a ridicat  din 
umeri. 

— Eu  n-am  auzit. 

Travis  şi-a  încleştat  din  nou  pumnii. 

— Mă  duc  iar  acolo. 

Shepley  l-a  atins  pe  umăr  pe  Travis. 

— Iubita  ta  e aici,  afară.  Nu-i  nevoie  să  te  duci  iar  acolo. 

Travis  s-a  uitat  la  mine,  forţându-se  să  rămână  calm. 

— El  a spus...  că  toată  lumea  crede  că  Pidge  a...  Dumnezeule, 
nici  măcar  nu  pot  s-o  spun. 

— Spune-o  de-a  dreptul,  a murmurat  America,  fâcându-şi  de 
lucru  cu  unghiile. 

Finch  a apărut  în  spatele  lui  Travis;  exalta  de  încântare. 

— Toţi  tipii  de  la  Eastern  care  nu  sunt  homo  vor  s-o  încerce, 
fiindcă  ea  a pus  şaua  pe  inaccesibilul  Travis  Maddox,  a spus  el,  ridi- 
când din  umeri.  Cel  puţin  asta  susţin  acum,  acolo,  înăuntru. 

Travis  Ta  împins  cu  umărul  pe  Finch  şi  s-a  năpustit  spre  cantină. 
Shepley  a ţâşnit  după  el,  apucându-1  de  braţ.  Când  Travis  s-a  repezit  la 
el,  iar  Shepley  s-a  dat  în  lături,  mi-am  dus  mâinile  la  gură.  M-am  uitat  la 
America,  dar  ei  nu  părea  să-i  pese,  obişnuită  fiind  cu  obiceiurile  lor. 

Nu  mi-a  trecut  prin  minte  decât  o singură  modalitate  prin  care 
să-l  opresc.  Am  coborât  treptele  în  mare  viteză,  tăindu-i  calea.  Am 
sărit  pe  el,  înfâşurându-mi  picioarele  în  jurul  taliei  sale,  iar  el  m-a 
apucat  de  coapse,  în  timp  ce  eu  l-am  prins  de  faţă  cu  ambele  mâini, 
sărutându-1  lung  pe  gură.  Când  m-a  sărutat,  am  simţit  cum  i se 
topeşte  toată  mânia,  iar  când  ne-am  desprins  unul  de  celălalt,  am 
ştiut  că  eu  câştigasem. 

— Nu  ne  pasă  ce  cred  ei,  mai  ţii  minte?  Nu  poţi  să  începi  acum, 
i-am  spus,  zâmbindu-i  încrezătoare. 

Asupra  lui  avea  un  efect  mai  mare  decât  îmi  putusem  imagina. 

— Nu  le  pot  permite  să  vorbească  în  felul  ăsta,  Pigeon,  mi-a  spus, 
încruntându-se  din  pricina  frustrării  şi  lăsându-mă  jos  din  braţe. 

Mi-am  petrecut  braţele  pe  sub  ale  lui,  împletindu-mi  degetele 
cu  ale  sale. 

— în  ce  fel?  Ei  cred  că  eu  am  ceva  special,  fiindcă  până  acum  tu 
nu  te-ai  combinat  cu  nimeni.  Nu  eşti  de  acord  cu  asta? 

— La  naiba,  nu,  nu  pot  suporta  gândul  că  toţi  indivizii  din  şcoala 
asta  vor  să  ţi-o  tragă  tocmai  din  acest  motiv. 


Şi-a  lipit  fruntea  de  a mea. 

— Asta  o să  mă  înnebunească.  Ştiu  sigur. 

— Travis,  nu-i  lăsa  să  te  calce  pe  nervi!  i-a  spus  Shepley.  Nu  te 
poţi  lupta  cu  toţi. 

Travis  a oftat. 

— Cu  toţi.  Tu  cum  te-ai  simţi  dacă  toţi  ar  gândi  aşa  despre 
America? 

— Cine  spune  că  n-o  fac?  a întrebat  America,  ofensată. 

Am  râs  cu  toţii,  iar  America  a făcut  o mutră. 

— Nu  glumeam. 

Shepley  a ajutat-o  să  se  ridice  în  picioare,  luând-o  de  mâini  şi 
sărutând-o  apoi  pe  obraz. 

— Ştim,  iubito.  De  mult  am  încetat  să  mai  fiu  gelos.  N-aş  mai 
avea  timp  să  fac  nimic  altceva. 

Mulţumită,  America  i-a  zâmbit  şi  Ta  îmbrăţişat.  Shepley  avea  o 
abilitate  stranie  de  a-i  face  pe  toţi  din  jur  să  se  simtă  în  largul  lor  — 
era,  fără  îndoială,  rezultatul  copilăriei  petrecute  alături  de  Travis  şi 
de  fraţii  lui. 

Travis  îşi  freca  nasul  de  urechea  mea,  iar  eu  chicoteam,  când 
l-am  văzut  pe  Parker  apropiindu-se.  M-a  străbătut  acelaşi  fior  de 
nelinişte  ca  în  clipa  în  care  Travis  voise  să  se  întoarcă  în  cantină,  şi 
imediat  i-am  dat  drumul  lui  Travis  ca  să  fac  cei  zece  paşi  care  mă 
despărţeau  de  Parker. 

— Trebuie  să  vorbesc  cu  tine,  mi-a  spus  el. 

Am  aruncat  o privire  în  urma  mea,  iar  apoi  am  clătinat  din  cap 
a avertisment. 

— Parker,  acum  nu  e momentul  potrivit.  E cât  se  poate  de  nepo- 
trivit, foarte,  foarte  nepotrivit,  de  fapt.  Travis  şi  Chris  s-au  luat  la 
harţă  în  sala  de  mese,  şi  el  e încă  cu  capsa  pusă.  Trebuie  să  pleci. 

Parker  a aruncat  o privire  spre  Travis,  apoi  s-a  concentrat  din 
nou  asupra  mea,  părând  foarte  hotărât. 

— Tocmai  am  auzit  ce  s-a  întâmplat  la  cantină.  Nu  cred  că-ţi  dai 
seama  în  ce  te  bagi.  Abby,  Travis  înseamnă  necaz.  Toată  lumea  o ştie. 


222  Fericirea  începe  azi 


JamieMcGuire  223 


Nimeni  nu  vorbeşte  despre  cât  de  grozav  e că  tu  l-ai  stârnit...  cu  toţii 
aşteaptă  să  facă  ceea  ce  ştie  el  cel  mai  bine.  Nu  ştiu  ce  ţi-a  spus  el,  dar 
tu  habar  n-ai  ce  fel  de  persoană  e. 

Am  simţit  mâna  lui  Travis  pe  umărul  meu. 

— în  cazul  ăsta,  de  ce  nu-i  spui  tu? 

Cuprins  de  nervozitate,  Parker  şi-a  schimbat  greutatea  de  pe  un 
picior  pe  altul. 

— Ştii  pe  câte  fete  umilite  le-am  condus  acasă  de  la  petreceri 
după  ce  au  fost  câteva  ore  singure  într-o  încăpere  cu  el?  Te  va  răni. 

Ca  reacţie,  Travis  şi-a  înteţit  strânsoarea  degetelor,  iar  eu  mi-am 
pus  mâna  peste  mâna  lui  până  ce  s-a  relaxat. 

— Parker,  ar  trebui  să  pleci. 

— Abs,  tu  ar  trebui  să  asculţi  ce-ţi  spun. 

— în  mă-ta,  nu-i  mai  spune  aşa!  a mârâit  Travis. 

Parker  nu  şi-a  luat  ochii  de  la  mine. 

— Sunt  îngrijorat  pentru  tine. 

— Mulţumesc,  dar  nu  e cazul. 

Parker  a clătinat  din  cap. 

— El  te-a  văzut  ca  pe  o provocare  pe  termen  lung,  Abby.  Te-a 
făcut  să  crezi  că  eşti  diferită  faţă  de  alte  fete,  astfel  încât  să  te  aibă.  Se 
va  sătura  de  tine.  Perioada  în  care  se  poate  concentra  este  la  fel  de 
îndelungată  precum  cea  a unui  copilaş. 

Travis  a făcut  un  pas  lângă  mine,  stând  atât  de  aproape  de  Parker, 
încât  nasurile  aproape  că  li  se  atingeau. 

— Te-am  lăsat  să  spui  ce-ai  vrut.  Răbdarea  mea  a ajuns  la  capăt. 

Parker  a încercat  să  se  uite  la  mine,  dar  Travis  s-a  aplecat  în  faţa  lui. 

— în  mă-ta,  nu  te  uita  la  ea!  Uită-te  la  mine,  rahat  răzgâiat  ce 

eşti! 

Parker  i-a  susţinut  privirea  lui  Travis  şi  a aşteptat. 

— Dacă  o să  îndrăzneşti  să  respiri  în  direcţia  ei,  o să  am  eu  grijă 
să  te  duci  schilod  la  Facultatea  de  medicină! 

Parker  a făcut  câţiva  paşi  înapoi,  până  ce  am  ajuns  în  raza  lui 
vizuală. 


— Am  crezut  că  eşti  mai  deşteaptă  de-atât,  a spus,  scuturând  din 
cap  înainte  de  a se  întoarce  cu  spatele. 

Travis  l-a  privit  plecând  şi  apoi  s-a  întors  spre  mine,  cu  ochi 
cercetători. 

— Cred  că  ştii  că  astea  nu  sunt  decât  o grămadă  de  prostii,  nu? 
Nu  e adevărat. 

— Sunt  sigură  că  e ceea  ce  gândesc  cu  toţii,  am  mormăit,  remar- 
când interesul  tuturor  celor  care  treceau  pe  lângă  noi. 

— Atunci  îţi  voi  dovedi  că  n-au  dreptate. 

Pe  măsură  ce  se  apropia  sfârşitul  săptămânii,  Travis  şi-a  luat 
promisiunea  foarte  în  serios. 

Nu  le  mai  cânta  în  strună  fetelor  care  îl  opreau  în  drum  spre 
şi  dinspre  clasă,  ba  chiar  uneori  era  de-a  dreptul  nepoliticos  cu  ele. 
Când  ne-am  dus  la  The  Red  Door  pentru  petrecerea  de  Halloween, 
eram  uşor  agitată  gândindu-mă  la  modul  în  care  plănuise  el  să-i  ţină 
la  distanţă  pe  colegii  noştri  beţi. 

America,  Finch  şi  cu  mine  ne-am  aşezat  la  o masă  din  apropiere 
şi  îi  priveam  pe  Shepley  şi  pe  Travis  jucând  biliard  contra  a doi  dintre 
fraţii  lor  din  Sig  Tau. 

— Hai,  iubi!  îl  încuraja  America,  ridicându-se  pe  spătarul 
scaunului. 

Shepley  i-a  făcut  cu  ochiul  şi  apoi  a lovit  bila,  vârând-o  în  gaura 
din  extremitatea  dreaptă. 

— Uau!  a strigat  ea. 

Trei  femei  îmbrăcate  ca  îngerii  lui  Charlie  s-au  apropiat  de  Travis 
în  timp  ce  el  îşi  aştepta  rândul,  şi  i-au  zâmbit,  dar  el  se  străduia  să  le 
ignore.  Când  una  dintre  ele  i-a  trasat  conturul  tatuajelor  cu  un  deget, 
Travis  şi-a  tras  braţul  îndărăt.  I-a  făcut  semn  cu  mâna  să  se  îndepăr- 
teze ca  să  poată  lovi  bila  cu  tacul,  iar  ea  a pus  buza,  uitându-se  spre 
prietenele  ei. 

— îţi  vine  să  crezi  cât  de  caraghioase  sunt?  Fetele  de-aici  sunt 
nişte  neruşinate,  a remarcat  America. 

Finch  a clătinat  din  cap  cu  o expresie  admirativă. 

— E din  cauza  lui  Travis.  El  reprezintă  ideea  de  băiat  rău.  Fetele 
fie  vor  să-l  salveze,  fie  se  cred  imune  la  cruzimea  lui.  Nu  sunt  sigur 
care  din  astea  două. 

— Probabil  că  amândouă,  am  râs,  chicotind  spre  fetele  care 
aşteptau  ca  Travis  să  le  bage  în  seamă.  îţi  poţi  imagina  cum  e să  speri 
că  vei  fi  cea  aleasă?  Ştiind  prea  bine  că  vei  fi  folosită  doar  pentru 
sex? 

— Complexul  Electrei10,  a replicat  America,  luând  o gură  din 
paharul  ei  de  băutură. 

Finch  şi-a  stins  ţigara,  apoi  ne-a  tras  de  rochii. 

— Haideţi  fetelor!  Cintezoiul* 11  vrea  să  danseze! 

— Numai  dacă  promiţi  că  nu-ţi  mai  spui  niciodată  cintezoi,  a 
zis  America. 

Finch  a pus  botul,  iar  America  a zâmbit. 

— Vino,  Abby!  Doar  nu  vrei  să-l  faci  pe  Finch  să  plângă,  nu-i  aşa? 

Ne-am  alăturat  poliţistului  şi  vampirilor  de  pe  ringul  de  dans, 
iar  Finch  a început  să-şi  etaleze  mişcările  lui  â la  Timberlake.  Am 
aruncat  o privire  spre  Travis  peste  umăr  şi  l-am  surprins  urmărin- 
du-mă  cu  coada  ochiului,  prefăcându-se  că  îl  priveşte  pe  Shepley 
care  lovea  bila  cu  numărul  opt,  câştigând  partida.  Shepley  a adunat 
câştigurile,  iar  Travis  s-a  dus  spre  masa  lungă,  îngustă,  care  mărginea 
ringul  de  dans,  luând  o băutură.  Finch  îşi  mişca  energic  membrele 
pe  ringul  de  dans,  reuşind  în  cele  din  urmă  să-şi  facă  loc  între  mine 
şi  America.  Când  s-a  întors  la  masa  noastră  împreună  cu  Shepley, 
Travis  şi-a  dat  ochii  peste  cap,  chicotind. 

— Mă  duc  să  mai  iau  ceva  de  băut,  vrei  ceva?  a întrebat  America, 
ţipând  pentru  a se  face  auzită  în  zgomotul  produs  de  muzică. 

— Vin  cu  tine,  i-am  spus,  uitându-mă  la  Finch  şi  arătând  spre 

bar. 


10  Varianta  feminină  a complexului  lui  Oedip. 

11  Finch,  în  lb.  engleză,  înseamnă  „cintezoi”. 


Finch  a făcut  semn  din  cap  că  nu  vrea  nimic  şi  a continuat  să 
danseze.  America  şi  cu  mine  ne-am  făcut  loc  prin  mulţime  în  drum 
spre  bar.  Barmanii  erau  copleşiţi,  aşa  că  ne-am  aşezat  la  coadă. 

— Băieţii  omoară  tot  în  seara  asta,  a spus  America. 

M-am  aplecat  la  urechea  ei. 

— Nu  pricep  şi  pace  de  ce  ar  paria  cineva  împotriva  lui  Shep. 

— Din  acelaşi  motiv  pentru  care  pariază  şi  împotriva  lui  Travis. 
Sunt  nişte  idioţi,  am  spus  eu  surâzând. 

Un  bărbat  în  togă  s-a  rezemat  de  bar  lângă  America  şi  i-a 
zâmbit. 

— Ce  beau  doamnele  în  seara  asta? 

— Ne  cumpărăm  singure  băuturile,  mulţumim,  i-a  răspuns 
America,  uitându-se  în  faţă. 

— Eu  sunt  Mike,  a spus  el,  apoi  a arătat  spre  prietenul  lui.  El  e 
Logan. 

Le-am  zâmbit  politicos,  uitându-mă  spre  prietena  mea,  care 
îşi  exersa  expresia  ei  cea  mai  reuşită  de  plecaţi.  Barmaniţa  ne-a  luat 
comanda,  apoi  a dat  aprobator  din  cap  spre  bărbaţii  din  spatele 
nostru,  întorcându-se  să-i  prepare  băutura  Americăi.  A adus  un 
pahar  pătrăţos  plin  cu  un  lichid  roz,  spumos,  şi  trei  beri.  Mike  i-a 
întins  nişte  bani  şi  ea  a încuviinţat. 

— Asta  e cu  totul  altceva,  a spus  Mike,  scrutând  mulţimea. 

— Mda,  a fost  America  de  acord  cu  o notă  de  plictiseală  în  glas. 

— V-am  văzut  dansând,  mi-a  spus  Logan,  arătând  cu  o mişcare 
a capului  spre  ring.  Arătaţi  bine. 

— Ăăă...  mersi,  i-am  zis,  încercând  să  rămân  politicoasă;  însă 
eram  precaută,  căci  Travis  se  afla  la  numai  câţiva  metri  de  mine. 

— Vrei  să  dansezi?  m-a  întrebat. 

Am  dat  din  cap  că  nu. 

— Nu,  mulţumesc.  Am  venit  cu. . . 

— Prietenul,  a spus  Travis,  apărând  de  nicăieri. 

Le-a  aruncat  o căutătură  urâtă  bărbaţilor  care  stăteau  în  faţa 
noastră,  iar  aceştia  au  făcut  câţiva  paşi  înapoi,  evident  intimidaţi. 

America  nu  şi-a  putut  reţine  un  zâmbet  de  triumf  atunci  când 
Shepley  a cuprins-o  în  braţe.  Travis  a făcut  un  semn  cu  capul  spre  sală. 

— Luaţi-o  din  loc,  acum! 

Bărbaţii  ne-au  privit  pe  mine  şi  pe  America,  apoi  au  făcut  câţiva 
paşi  cu  mare  precauţie,  înainte  de  a se  retrage  în  siguranţa  oferită  de 
mulţime. 

Shepley  a sărutat-o  pe  America. 

— Nu  te  pot  duce  nicăieri! 

Ea  a chicotit,  iar  eu  i-am  zâmbit  lui  Travis,  care  se  uita  urât  la 
mine. 

— Cee? 

— De  ce  i-aţi  lăsat  să  vă  cumpere  de  băut? 

America  s-a  desprins  de  Shepley,  observând  enervarea  lui 
Travis. 

— Nu  i-am  lăsat,  Travis.  Le-am  spus  să  nu  ne  cumpere. 

Travis  s-a  uitat  la  sticla  din  mâna  mea. 

— Atunci,  asta  ce  e? 

— Tu  vorbeşti  serios?  l-am  întrebat. 

— Da,  sunt  al  naibii  de  serios,  mi-a  spus  el,  aruncând  berea  în 
coşul  de  gunoi  de  lâgă  bar.  Ţi-am  zis  de  o sută  de  ori. . . nu  poţi  accepta 
băuturi  de  la  bărbaţi  necunoscuţi.  Dacă  pun  ceva  în  băutură? 

America  şi-a  ridicat  paharul. 

— N-am  scăpat  nicio  clipă  băuturile  din  ochi,  Trav.  Exagerezi. 

— Nu  cu  tine  vorbesc,  i-a  spus  Travis,  sfredelindu-mă  pe  mine 
cu  privirea. 

— Hei!  am  protestat,  supărată.  Nu-i  vorbi  aşa! 

— Travis,  l-a  avertizat  Shepley,  las-o  baltă! 

— Nu-mi  place  să-i  lăsaţi  pe  alţii  să  vă  cumpere  de  băut,  a spus 
Travis. 

Am  ridicat  din  sprânceană. 

— Cauţi  scandal? 

— Pe  tine  nu  te-ar  deranja  dacă  eu  m-aş  aşeza  la  bar  şi  m-ai 
vedea  cum  împart  o băutură  cu  vreo  gagică? 


Am  dat  aprobator  din  cap. 

— OK.  Tu  le  ignori  pe  toate  femeile  acum.  Am  priceput.  Ar 
trebui  ca  eu  să  fac  acelaşi  efort. 

— Ar  fi  drăguţ. 

Era  evident  că  încerca  să-şi  înfrâneze  pornirile  şi  era  cam  deran- 
jant să  fiu  ţinta  mâniei  lui.  Ochii  încă  îi  scăpărau  de  furie,  iar  un 
imbold  înnăscut  de  a trece  la  atac  îi  dădea  ghes. 

— Travis,  va  trebui  să  renunţi  la  atitudinea  asta  de  iubit  gelos. 
N-am  greşit  cu  nimic. 

Mi-a  aruncat  o privire  de  parcă  nu-i  venea  să  creadă. 

— Am  venit  încoace  şi  un  tip  tocmai  îţi  cumpăra  de  băut! 

— Nu  ţipa  la  ea!  i-a  spus  America. 

Shepley  şi-a  lăsat  o mână  pe  umărul  lui  Travis. 

— Cu  toţii  am  băut  cam  mult.  Haideţi  să  plecăm  de-aici! 

încercarea  lui  Shepley  de  a-1  calma  n-a  dat  roade  şi  m-am  simţit 
imediat  enervată  că  toanele  lui  ne  stricaseră  seara. 

— Trebuie  să-i  spun  lui  Finch  că  plecăm,  am  mormăit,  împin- 
gându-1  pe  Travis  cu  umărul  pentru  a trece  spre  ringul  de  dans. 

O mână  caldă  m-a  prins  de  încheietură.  M-am  răsucit  şi  am 
văzut  că  erau  degetele  lui  Travis  care  mă  strângeau  fără  regret. 

— Vin  cu  tine. 

Mi-am  eliberat  mâna  din  strânsoarea  lui. 

— Sunt  perfect  capabilă  să  merg  câţiva  metri  singură,  Travis.  Ce 
e cu  tine? 

L-am  ochit  pe  Finch  în  mijlocul  ringului  şi  mi-am  croit  drum 
spre  el. 

— Noi  plecăm. 

— Poftim?  a strigat  Finch  pentru  a se  face  auzit. 

— Travis  e prost  dispus.  Plecăm! 

Finch  şi-a  rostogolit  ochii  şi  a clătinat  din  cap,  fluturându-şi 
mâna  în  timp  ce  părăseam  ringul  de  dans.  Imediat  ce  i-am  reperat 
pe  America  şi  pe  Shepley,  am  fost  trasă  înapoi  de  rochie  de  către  un 
bărbat  îmbrăcat  în  costum  de  pirat. 

— Unde  crezi  că  pleci?  mi-a  zâmbit  el,  împingându-se  în  mine. 

Am  izbucnit  în  râs  şi  am  clătinat  din  cap  la  mutra  caraghioasă  pe 
care  o făcea.  Exact  când  m-am  întors  să  plec,  el  m-a  apucat  de  mână. 
Nu  mi-a  trebuit  mult  până  să-mi  dau  seama  că  nu  mă  trăgea,  ci  mă 
împingea  — pentru  a mă  proteja. 

— Ho!  a strigat  el,  uitându-se  dincolo  de  mine  cu  ochii  larg 
deschişi. 

Travis  îi  barase  ieşirea  de  pe  ringul  de  dans  şi  îşi  îndrepta 
pumnul  direct  spre  faţa  piratului,  forţa  loviturii  trimiţându-ne  pe 
amândoi  la  pământ.  Sprijinindu-mă  în  palme  pe  podeaua  din  lemn, 
clipeam,  nereuşind  să-mi  revin  din  uluială.  Simţind  ceva  cald  şi 
umed  pe  mână,  am  întors-o  şi  m-am  crispat.  Era  plină  de  sângele 
care  curgea  din  nasul  bărbatului.  Acesta  îşi  ţinea  mâna  făcută  căuş  în 
jurul  nasului,  dar  lichidul  roşu  strălucitor  continua  să  i se  prelingă  pe 
antebraţ,  în  timp  ce  el  se  zvârcolea  pe  podea. 

Travis  s-a  repezit  să  mă  ajute  să  mă  ridic,  părând  la  fel  de  şocat 
pe  cât  eram  şi  eu. 

— O,  rahat!  Eşti  bine,  Pidge? 

Când  m-am  ridicat,  mi-am  smuls  mâna  din  strânsoarea  lui. 

— Eşti  nebun ? 

America  m-a  prins  de  încheietura  mâinii  şi  m-a  tras  prin 
mulţime  spre  parcare.  Shepley  a descuiat  portierele  şi,  după  ce  m-am 
strecurat  pe  locul  meu,  Travis  s-a  întors  spre  mine. 

— îmi  pare  rău,  Pidge,  n-am  ştiut  că  te  ţinea. 

— Pumnul  tău  a trecut  la  doi  centimetri  de  faţa  mea!  i-am  spus, 
prinzând  prosopul  pătat  de  ulei  pe  care  mi-1  aruncase  Shepley. 

Revoltată,  mi-am  şters  sângele  de  pe  mână. 

Gravitatea  situaţiei  îmi  întunecase  chipul,  iar  el  se  speriase. 

— Nu  Taş  fi  pocnit  dacă  m-aş  fi  gândit  că  te  pot  lovi  pe  tine.  Ştii 
asta,  nu? 

— Taci  din  gură,  Travis!  Taci  odată!  i-am  spus,  privind  lung  la 
ceafa  lui  Shepley. 

— Pidge. . . a încercat  Travis. 


Shepley  a bătut  cu  dosul  palmei  în  volan. 

— Taci  din  gură,  Travis!  Ai  zis  că-ţi  pare  rău,  acum  taci  dracului 
din  gură! 

Am  parcurs  drumul  spre  casă  într-o  linişte  desăvârşită.  Shepley 
şi-a  tras  scaunul  pentru  a-mi  face  loc  să  cobor,  iar  eu  m-am  uitat  la 
prietena  mea,  care  dădea  aprobator  din  cap. 

Şi-a  sărutat  iubitul  de  noapte  bună. 

— Ne  vedem  mâine,  iubitule! 

Resemnat,  Shep  a dat  din  cap  şi  a sărutat-o. 

— Te  iubesc! 

Am  trecut  pe  lângă  Travis,  îndreptându-mă  spre  Honda  prie- 
tenei mele,  iar  el  a alergat  spre  mine. 

— Vino!  Nu  pleca  supărată! 

— O,  nu  plec  supărată!  Sunt  furioasă! 

— Are  nevoie  de  timp  să  se  calmeze,  Travis,  1-a  avertizat  America, 
descuind  portiera. 

Când  s-a  deschis  încuietoarea  portierei  din  dreapta,  Travis  a pus 
mâna  pe  ea. 

— Nu  pleca,  Pidge.  M-am  purtat  aiurea.  îmi  pare  rău. 

Am  ridicat  mâna,  arătându-i  urmele  de  sânge  de  pe  palmă. 

— Sună-mă  când  te  maturizezi. 

S-a  sprijinit  de  portieră  cu  şoldul. 

— Nu  poţi  să  pleci. 

M-am  arătat  surprinsă,  iar  Shepley  a venit  alergând  la  maşina 
noastră. 

— Travis,  eşti  beat.  Eşti  pe  punctul  de  a face  o greşeală  imensă.  Las-o 
să  se  ducă  acasă,  calmează-te. . . Puteţi  vorbi  mâine,  când  eşti  treaz. 

Expresia  lui  Travis  s-a  transformat  în  disperare. 

— Ea  nu  poate  să  plece,  a spus,  uitându-se  drept  în  ochii  mei. 

— Travis,  n-o  să  meargă,  i-am  răspuns,  trăgând  de  portieră. 
Mişcă! 

— Cum  adică,  n-o  să  meargă?  a întrebat  Travis,  apucându-mă 
de  braţ. 

— Vreau  să  spun,  faţa  tristă.  Nu  mă  dau  în  vânt  după  ea,  i-am 
spus,  trăgându-mă  deoparte. 

Preţ  de  o clipă,  Shepley  l-a  privit  pe  Travis,  apoi  s-a  întors  spre 
mine. 

— Abby. . . acesta  e momentul  despre  care  vorbeam.  Poate  că  tu 
ar  trebui... 

— Shep,  nu  te  băga!  i-a  trântit-o  America,  pornind  maşina. 

— O s-o  dau  în  bară.  O s-o  dau  dracului  în  bară,  Pidge,  dar  tu 
trebuie  să  mă  ierţi. 

— O să  am  o vânătaie  imensă  pe  fund  mâine-dimineaţă!  L-ai 
lovit  pe  tipul  acela  fiindcă  erai  furios  pe  mine!  Ce  ar  trebui  să  înţeleg 
de-aici?  Că  acum  ai  să  vezi  pretutindeni  roşu  în  faţa  ochilor! 

— Dar  eu  n-am  lovit  niciodată  în  viaţa  mea  o fată,  mi-a  spus  el, 
surprins  de  cuvintele  mele. 

— Iar  eu  n-am  de  gând  să  fiu  prima!  am  strigat,  trăgând  de 
portieră.  Mişcă,  fir- ar  să  fie! 

Travis  a dat  aprobator  din  cap  şi  a făcut  un  pas  înapoi.  M-am 
aşezat  lângă  America,  trântind  portiera.  Ea  a băgat  în  marşarier,  iar 
Travis  s-a  aplecat  spre  mine. 

— O să  mă  suni  mâine?  m-a  întrebat,  atingând  parbrizul. 

— Mare,  porneşte  anul  ăsta!  am  spus,  refuzând  să-l  privesc. 

Noaptea  părea  că  nu  se  mai  termină.  M-am  tot  uitat  la  ceas  şi 
m-am  crispat  văzând  că  trecuse  de-abia  o oră.  Nu  m-am  putut  opri 
să  nu  mă  gândesc  întruna  la  Travis  şi  dacă  aveam  să-l  mai  sun  sau  nu, 
întrebându-mă  dacă  şi  el  era  treaz.  într-un  final,  m-am  hotărât  să-mi 
vâr  în  urechi  căştile  de  la  iPod  şi  să  ascult  toate  cântecele  zgomotoase 
şi  insuportabile  din  playlist-ul  meu. 

Ultima  dată  când  m-am  uitat  la  ceas  era  trecut  de  patru.  Păsărelele 
ciripeau  deja  la  fereastra  mea  şi  am  zâmbit  când  am  început  să-mi 
simt  pleoapele  grele.  Părea  că  trecuseră  numai  câteva  clipe  atunci 
când  am  auzit  bătăi  în  uşă,  şi  America  a năvălit  înăuntru.  Mi-a  scos 
căştile  din  urechi  şi  apoi  s-a  lăsat  să  cadă  pe  scaunul  de  la  biroul 


meu. 


— ’Neaţa,  rază  de  soare.  Arăţi  ca  dracu,  mi-a  spus  ea,  făcând  un 
balon  roz  de  gumă  pe  care  l-a  spart  apoi  cu  un  pocnet. 

— Taci  din  gură,  America!  a strigat  Kara  de  sub  păturile  ei. 

— Tu  îţi  dai  seama  că  oamenii  ca  tine  şi  ca  Travis  nu  se  vor  da 
bătuţi,  nu?  m-a  întrebat  America,  trăgând  cu  unghiile  guma  din  gură. 

M-am  întors  cu  spatele  la  ea. 

— Eşti  în  mod  oficial  concediată.  Eşti  o conştiinţă  îngrozitoare. 

Ea  a izbucnit  în  râs. 

— Te  cunosc  eu.  Dacă  ţi-aş  da  cheile  de  la  maşină,  chiar  acum 
te-ai  duce  glonţ  acolo. 

— Ba  nu  m-aş  duce! 

— Cum  zici  tu,  a zis  ea  cu  glas  cântat. 

— E opt  dimineaţa,  Mare.  Probabil  că  încă  dorm  buştean. 

Chiar  atunci  s-a  auzit  un  ciocănit  discret  în  uşă.  Kara  a scos 
mâna  de  sub  pătură  şi  a întins-o,  apăsând  pe  clanţă.  Uşa  s-a  deschis 
încet  şi  în  prag  a apărut  Travis. 

— Pot  să  intru?  a întrebat  el  pe  un  ton  scăzut,  răguşit. 

După  cearcănele  vineţii  de  sub  ochi  părea  că  nu  pusese  geană 
pe  geană. 

M-am  ridicat  în  şezut,  speriată  de  înfăţişarea  lui  pierdută. 

— Eşti  bine? 

A intrat  şi  a căzut  în  genunchi  în  faţa  mea. 

— îmi  pare  atât  de  rău,  Abby!  Iartă-mă!  a spus,  prinzându-mă 
cu  braţele  pe  după  talie  şi  îngropându-şi  capul  în  poala  mea. 

L-am  mângâiat  pe  cap  şi  am  privit-o  întrebător  pe  America. 

— Eu,  ăăă. . . plec,  a spus,  bâjbâind  după  clanţa  uşii. 

Kara  s-a  frecat  la  ochi  şi  a oftat,  apoi  şi-a  înşfăcat  trusa  de  duş. 

— Când  eşti  prin  zonă,  Abby,  sunt  deosebit  de  curată,  a spus, 
trântind  uşa  în  urma  ei. 

Travis  şi-a  ridicat  privirea  spre  mine. 

— Ştiu  că  o iau  razna  când  e vorba  de  tine,  dar  Dumnezeu  mi-e 
martor  că  încerc,  Pidge.  Nu  vreau  să  stric  lucrurile. 

— Atunci,  n-o  face! 

— Asta  e ceva  greu  pentru  mine,  şi  tu  ştii.  Am  senzaţia  că  în 
fiecare  secundă  ai  să-ţi  dai  seama  ce  rahat  sunt  şi  ai  să  mă  pără- 
seşti. Aseară,  când  dansai,  am  văzut  vreo  zece  ţipi  care  te  priveau. 
Te-ai  dus  la  bar  şi  am  văzut  că  îi  mulţumeai  tipului  ăluia  pentru 
băutură.  Apoi  ticălosul  ăla  de  pe  ringul  de  dans  a pus  mâna  pe 
tine. 

— Tu  nu  mă  vezi  pe  mine  împărţind  pumni  în  stânga  şi  în 
dreapta  de  fiecare  dată  când  o fată  vorbeşte  cu  tine.  Nu  pot  să  stau 
încuiată  în  apartament  tot  timpul.  Va  trebui  să  înveţi  să-ţi  înfrânezi 
pornirile. 

— O voi  face.  Pigeon,  până  acum  n-am  vrut  niciodată  o iubită. 
Nu  sunt  obişnuit  să  am  asemenea  sentimente  pentru  cineva. . . pentru 
nimeni.  Dacă  vei  avea  răbdare  cu  mine,  jur  că  voi  găsi  o soluţie. 

— Hai  să  stabilim  nişte  chestii  odată  pentru  totdeauna:  nu  eşti 
un  rahat,  eşti  uimitor.  Nu  contează  cine  îmi  cumpără  băutură  sau 
cine  mă  invită  la  dans  sau  cine  flirtează  cu  mine.  Cu  tine  merg  acasă. 
Mi-ai  cerut  să  am  încredere  în  tine,  însă  se  pare  că  tu  eşti  cel  care 
n-are  încredere  în  mine. 

S-a  încruntat. 

— Asta  nu  e adevărat. 

— Dacă  ai  impresia  că  am  să  te  părăsesc  pentru  primul  tip  care 
îmi  iese  în  cale,  atunci  înseamnă  că  nu  prea  ai  încredere  în  mine. 

M-a  strâns  mai  tare. 

— Pidge,  nu  sunt  suficient  de  bun  pentru  tine.  Asta  nu  înseamnă 
că  n-am  încredere  în  tine,  ci  că  mă  pregătesc  pentru  a face  faţă 
inevitabilului. 

— Să  nu  spui  asta.  Când  eşti  singur,  eşti  perfect.  Noi  suntem 
perfecţi.  Dar  apoi  laşi  pe  oricine  să  strice  asta.  Nu  mă  aştept  la  o 
întoarcere  la  o sută  optzeci  de  grade,  dar  ai  grijă  cu  luptele.  Nu  poţi 
să-i  pocneşti  pe  toţi  cei  care  se  uită  la  mine. 

A dat  din  cap  a încuviinţare. 

— Voi  face  tot  ce  vrei.  Numai. . . spune-mi  că  mă  iubeşti. 

— Ştii  bine  că  da. 


— Am  nevoie  să  te  aud  spunând- o,  mi- a zis  el,  cu  sprâncenele 
îmbinându-i-se. 

— Te  iubesc,  i-am  spus,  lipindu-mi  buzele  de  ale  lui.  Acum, 
încetează  să  te  mai  porţi  ca  un  bebeluş. 

El  a izbucnit  în  râs  şi  s-a  strecurat  în  pat,  lângă  mine.  Am 
petrecut  următoarea  oră  sub  pătură,  chicotind  şi  sărutându-ne, 
de-abia  băgând-o  în  seamă  pe  Kara  atunci  când  aceasta  s-a  întors 
de  la  duş. 

— Vrei  să  ieşi?  Trebuie  să  mă  îmbrac,  i-a  cerut  Kara  lui  Travis, 
strângându-şi  halatul  pe  corp. 

Travis  m-a  sărutat  pe  obraz,  apoi  a ieşit  pe  hol. 

— Ne  vedem  într-o  secundă. 

M-am  lăsat  pe  pernă  în  timp  ce  Kara  scotocea  prin  dulapul  ei. 

— Ce  motiv  ai  să  fii  atât  de  veselă?  a mormăit  ea. 

— Niciunul,  am  oftat  eu. 

— Abby,  ştii  ce-i  aia  codependenţă?  Iubitul  tău  e un  exemplu 
perfect,  ceea  ce  este  ciudat,  dacă  ţinem  cont  de  faptul  că  a trecut  de  la 
a nu  avea  niciun  pic  de  respect  pentru  femei  la  a crede  că  are  nevoie 
de  tine  ca  să  respire. 

— Poate  că  are,  i-am  răspuns,  refuzând  s-o  las  să-mi  strice 
cheful. 

— Nu  te  întrebi  de  ce  se  întâmplă  asta?  Adică. . . a dat  iama  prin 
jumătate  dintre  fetele  din  şcoala  asta.  De  ce  tocmai  tu? 

— El  spune  că  sunt  diferită. 

— Bineînţeles  că  aşa  zice.  Dar  de  ce? 

— Dar  ce-ţi  pasă  ţie?  i-am  trântit-o  eu. 

— E periculos  să  ai  nevoie  în  halul  ăsta  de  cineva.  Tu  încerci  să-l 
salvezi,  iar  el  speră  că  poţi.  Sunteţi  un  dezastru. 

Am  zâmbit,  privind  tavanul. 

— Nu  contează  ce  sau  de  ce  este.  Când  e bine,  Kara...  e 
minunat. 

Ea  şi-a  dat  ochii  peste  cap. 

— Eşti  un  caz  disperat. 

Travis  a ciocănit  la  uşă,  iar  Kara  i-a  deschis. 

— Mă  duc  în  sala  de  lectură  să  învăţ.  Succes!  mi-a  spus  ea  pe 
tonul  cel  mai  lipsit  de  sinceritate  pe  care  şi  l-a  putut  compune. 

— Ce-a  fost  asta?  a întrebat  Travis. 

— A spus  că  suntem  un  dezastru. 

— Spune -mi  ceva  nou,  a zâmbit  el. 

Deodată,  nu  mai  avea  acea  privire  pierdută,  şi  m-a  sărutat  în 
spatele  urechii. 

— Ce-ar  fi  să  vii  acasă  cu  mine? 

Mi-am  lăsat  mâna  pe  ceafa  lui  şi  am  oftat  când  i-am  simţit  moli- 
ciunea buzelor  pe  pielea  mea. 

— Cred  c-am  să  rămân  aici.  Sunt  mai  tot  timpul  acasă  la  tine. 

A ridicat  brusc  capul. 

— De  ce?  Nu-ţi  place  acolo? 

L-am  mângâiat  pe  obraz  şi  am  oftat.  Se  întrista  atât  de  uşor! 

— Sigur  că-mi  place,  dar  nu  locuiesc  acolo. 

Mi-a  mângâiat  gâtul  cu  vârful  nasului. 

— Te  vreau  acolo.  Te  vreau  acolo  în  fiecare  noapte. 

— Nu  mă  mut  cu  tine,  i-am  spus,  clătinând  din  cap. 

— Nu  ţi-am  cerut  să  te  muţi  cu  mine.  Am  spus  că  te  vreau 
acolo. 

— Acelaşi  lucru!  am  râs  eu. 

Travis  s-a  încruntat. 

— Chiar  nu  rămâi  cu  mine  diseară? 

Am  clătinat  din  cap,  iar  el  a măsurat  cu  privirea  distanţa  de  la 
perete  la  tavan.  Aproape  că  puteam  să  văd  cum  i se  învârteau  roti- 
ţele în  minte. 

— Ce  pui  la  cale?  l-am  întrebat,  mijind  ochii. 

— încerc  să  mă  gândesc  la  un  alt  pariu. 

Am  azvârlit  o pastiluţă  albă  în  gură  şi  am  înghiţit-o  cu  un  pahar 
mare  de  apă.  Stăteam  în  picioare,  în  dormitorul  lui  Travis,  îmbrăcată 
în  sutien  şi  chiloţi,  pregătită  să  mă  schimb  în  pijama. 

— Ce-i  aia?  m-a  întrebat  Travis  din  pat. 

— Ăăă. . . te  referi  la  pilula  mea? 

S-a  încruntat. 

— Ce  pilulă? 

— Pilula,  Travis.  Tu  nu  ţi-ai  umplut  încă  sertarul,  iar  ultimul 
lucru  care-mi  trebuie  e să-mi  fac  griji  dacă  îmi  vine  sau  nu  ciclul. 

— A! 

— Unul  dintre  noi  trebuie  să  fie  responsabil,  i-am  spus,  ridicând 
o sprânceană. 

— Dumnezeule,  eşti  sexy!  mi-a  spus  Travis,  sprijinindu-şi  capul 
în  mână.  Cea  mai  frumoasă  femeie  de  la  Eastern  e iubita  mea.  Asta 
e o nebunie. 

Mi-am  dat  ochii  peste  cap  şi  mi-am  tras  pe  mine  cămaşa  de 
noapte  din  mătase,  strecurându-mă  în  pat,  lângă  el.  L-am  încălecat 


şi  l-am  sărutat  pe  gât,  chicotind  atunci  când  el  şi-a  lăsat  capul  pe 
tăblia  patului. 

— /ar?  Pidge,  ai  să  mă  omori! 

— Tu  nu  poţi  să  mori,  i-am  spus,  acoperindu-i  faţa  cu  sărutări. 
Tu  eşti  prea  afurisit. 

— Ba  nu,  nu  pot  să  mor,  deoarece  sunt  prea  mulţi  nătărăi  care 
s-ar  da  peste  cap  ca  să-mi  ia  locul!  S-ar  putea  să  trăiesc  veşnic  numai 
pentru  a le  face  în  ciudă! 

Am  chicotit  cu  gura  lipită  de  a lui,  apoi  el  m-a  întors  pe  spate. 
Şi-a  trecut  degetul  pe  sub  breteaua  purpurie  de  pe  umărul  meu  şi 
mi-a  lăsat-o  în  jos,  pe  braţ,  sărutând  pielea  de  sub  ea. 

— De  ce  eu,  Trav? 

S-a  lăsat  pe  spate,  căutându-mi  privirea. 

— Ce  insinuezi? 

— Ai  fost  cu  toate  aceste  femei,  ai  refuzat  să  te  combini,  ai  refuzat 
până  şi  să  accepţi  un  număr  de  telefon. . . Aşadar,  de  ce  eu? 

— De  unde  ţi-a  venit?  m-a  întrebat,  mângâindu-mi  obrazul  cu 
degetul  mare. 

Am  ridicat  din  umeri. 

— Sunt  doar  curioasă. 

— De  ce  eu?.  Tu  ai  jumătate  din  bărbaţii  de  la  Eastern  care 
aşteaptă  ca  eu  s-o  dau  în  bară. 

Am  strâmbat  din  nas. 

— Asta  nu-i  adevărat.  Nu  schimba  subiectul. 

— Ba  e adevărat.  Dacă  nu  te-aş  fi  vânat  de  la  începutul  şcolii,  ai 
fi  avut  mai  mulţi  decât  Parker  Hayes  care  să  te  fi  urmărit.  El  e prea 
infatuat  ca  să  se  teamă  de  mine. 

— Eviţi  întrebarea!  Şi  încă  intr-un  mod  jalnic,  aş  putea  adăuga. 

— OK!  De  ce  tu? 

Zâmbetul  i s-a  lăţit  pe  toată  faţa  şi  s-a  aplecat  să-şi  lipească 
buzele  de  ale  mele. 

— Am  avut  ceva  pentru  tine  încă  din  prima  seară  a acelei  prime 
lupte. 


238  Fericirea  începe  azi 


JamieMcGuire  239 


— Poftim ? l-am  întrebat  cu  suspiciune. 

— E adevărat.  Tu,  îmbrăcată  în  jacheta  aia,  plină  de  sânge  peste 
tot?  Arătai  absolut  ridicol,  a chicotit  el. 

— Mulţumesc. 

Zâmbetul  i-a  pălit. 

— S-a  întâmplat  atunci  când  ţi-ai  ridicat  privirea  spre  mine. 
Acela  a fost  momentul.  Aveai  ochii  aceia  atât  de  mari,  privirea  aceea 
inocentă...  fără  fiţe.  Nu  te-ai  uitat  la  mine  de  parcă  aş  fi  fost  Travis 
Maddox,  a continuat  el,  dându-şi  ochii  peste  cap  la  auzul  propriilor 
cuvinte,  te-ai  uitat  la  mine  aşa  cum  eram. . . nu  ştiu,  ca  la  o persoană 
oarecare. 

— Veşti  bune,  Trav.  Chiar  eşti  o persoană. 

Mi-a  dat  bretonul  de  pe  frunte. 

— Nu,  înainte  ca  tu  să  vii,  numai  Shepley  m-a  tratat  ca  pe  un  om 
normal.  Tu  nu  te-ai  purtat  ciudat,  nu  ai  flirtat,  nu  ţi-ai  trecut  degetele 
prin  păr.  Tu  m-ai  văzut. 

— M-am  purtat  ca  o ticăloasă  cu  tine. 

M-a  sărutat  pe  gât. 

— Asta  a parafat  afacerea. 

Mi-am  strecurat  mâinile  în  jos,  pe  spatele  lui,  şi  apoi  în  boxeri. 

— Sper  ca  asta  să  nu  îmbătrânească  prea  curând.  Nu  mă  văd 
săturându-mă  vreodată  de  tine. 

— îmi  promiţi?  m-a  întrebat  zâmbind. 

Mobilul  a început  să-i  bâzâie  pe  noptieră,  iar  el  l-a  luat  şi  l-a  dus 
la  ureche. 

— Da?  O,  la  naiba,  nu,  Pidge  e aici  cu  mine.  Ne  pregăteam  să  ne 
băgăm  în  pat. . . Ţine-ţi  naibii  fleanca,  Trent,  nu-i  amuzant. . . Serios? 
Ce  caută  în  oraş? 

S-a  uitat  la  mine  şi  a oftat. 

— Bine.  Vom  fi  acolo  într-o  jumătate  de  oră...  M-ai  auzit,  tică- 
losule.  Fiindcă  nu  mă  duc  nicăieri  fără  ea,  de  asta.  Vrei  să-ţi  umflu 
moaca  atunci  când  ajung  acolo? 

Travis  a închis  şi  a clătinat  din  cap.  M-am  arătat  surprinsă. 


— Asta  e cea  mai  ciudată  conversaţie  pe  care  am  auzit-o  vreodată. 

— Era  Trent.  Thomas  e în  oraş  şi  e seară  de  poker  la  tata  acasă. 

— Seară  de  poker?  am  spus  eu,  înghiţind  în  sec. 

— Mda,  de  obicei  îmi  iau  toţi  banii.  Trişori  nenorociţi. 

— Adică,  peste  o jumătate  de  oră  o să-ţi  cunosc  familia? 

S-a  uitat  la  ceas. 

— Peste  douăzeci  şi  şapte  de  minute,  mai  exact. 

— O,  Doamne,  Travis!  m-am  plâns  eu,  sărind  din  pat. 

— Ce  faci?  a oftat  el. 

Am  cotrobăit  prin  dulap  şi  am  scos  o pereche  de  jeanşi,  ţopăind 
în  sus  şi  în  jos  pentru  a-i  trage  pe  mine,  apoi  mi-am  scos  cămaşa  de 
noapte  peste  cap,  aruncându-i-o  lui  Travis  în  faţă. 

— Nu-mi  vine  să  cred  că  m-ai  anunţat  cu  douăzeci  de  minute 
înainte  că  am  să-ţi  cunosc  familia!  Te-aş  putea  ucide  chiar  acum! 

Şi-a  luat  cămaşa  mea  de  noapte  de  pe  ochi  şi  a râs  la  încercă- 
rile mele  disperate  de  a arăta  prezentabilă.  Am  înşfăcat  un  tricou 
şi  l-am  tras  pe  mine,  apoi  am  fugit  la  baie,  m-am  spălat  pe  dinţi  şi 
mi-am  trecut  o perie  prin  păr.  Travis  a venit  în  spatele  meu,  complet 
îmbrăcat  şi  pregătit,  şi  şi-a  petrecut  braţele  peste  talia  mea. 

— Arăt  groaznic!  i-am  spus,  încruntându-mă  la  imaginea  mea 
din  oglindă. 

— îţi  dai  măcar  seama  cât  de  frumoasă  eşti?  m-a  întrebat,  săru- 
tându-mă  pe  gât. 

Am  pufnit,  fugind  în  camera  lui  pentru  a mă  încălţa  cu  o pereche 
de  pantofi  cu  toc,  apoi  l-am  luat  de  mână  şi  el  m-a  condus  pe  hol, 
spre  uşă.  M-am  oprit,  mi-am  ridicat  fermoarul  gecii  negre  de  piele 
până  sus  şi  mi-am  prins  părul  intr-un  coc,  pregătindu-mă  pentru  o 
călătorie  furtunoasă  spre  casa  tatălui  său. 

— Linişteşte -te,  Pigeon!  Nu  sunt  decât  o gaşcă  de  ţipi  care  stau 
în  jurul  unei  mese. 

— E prima  dată  când  mă  întâlnesc  cu  tatăl  tău  şi  cu  fraţii  tăi  — 
toţi  odată  — , şi  tu  vrei  să  mă  calmez?  l-am  întrebat,  încălecând  pe 
motocicletă,  în  spatele  lui. 

El  şi-a  întors  capul  şi  m-a  mângâiat  pe  obraz  în  timp  ce  mă 
săruta. 

— Te  vor  iubi  aşa  cum  te  iubesc  şi  eu. 

Când  am  ajuns,  mi-am  desfăcut  părul  şi  mi-am  trecut  degetele 
prin  el  de  câteva  ori  înainte  ca  Travis  să  mă  conducă  pe  uşă. 

— O,  nu  se  poate!  E fundul  care  se  crede  cap!  a strigat  unul 
dintre  băieţi. 

Travis  a dat  o dată  din  cap.  încerca  să  pară  sictirit,  dar  vedeam 
că  era  bucuros  să-şi  vadă  fraţii.  Casa  era  veche,  cu  tapet  decolorat, 
galben  cu  maro,  şi  un  covor  vechi,  în  diferite  nuanţe  închise.  Am 
traversat  un  hol  până  într-o  cameră  aflată  drept  în  faţă  care  avea  uşa 
larg  deschisă.  Fumul  plutea  pe  hol,  iar  fraţii  şi  tatăl  lui  erau  aşezaţi  în 
jurul  unei  mese  rotunde,  din  lemn,  pe  scaune  desperecheate. 

— Hei,  hei...  aveţi  grijă  cum  vorbiţi  în  prezenţa  unei  domni- 
şoare, a spus  tatăl  lui,  cu  o ţigară  în  gură,  dând  din  cap  în  timp  ce 
vorbea. 

— Pidge,  el  e tatăl  meu,  Jim  Maddox.  Tată,  ea  e Pigeon. 

— Pigeon?  a întrebat  Jim,  cu  o expresie  amuzată  pe  chip. 

— Abby,  am  spus,  dând  mâna  cu  el. 

Travis  a arătat  spre  fraţii  lui. 

— Trenton,  Taylor,  Tyler  şi  Thomas. 

Au  dat  cu  toţii  din  cap,  şi  toţi,  cu  excepţia  lui  Thomas,  arătau  ca 
nişte  versiuni  mai  în  vârstă  ale  lui  Travis:  tunşi  scurt,  cu  ochi  căprui, 
cu  tricourile  întinse  peste  muşchii  bombaţi  şi  acoperiţi  de  tatuaje. 
Thomas  era  îmbrăcat  cu  o cămaşă  albă  şi  cu  o cravată  căreia  îi  slăbise 
nodul,  avea  ochii  verzi  migdalaţi,  iar  părul  blond  era  mai  lung  cu 
aproape  doi  centimetri. 

— Abby  are  şi  un  nume  de  familie?  a întrebat  Jim. 

— Abernathy,  am  dat  eu  aprobator  din  cap. 

— Mă  bucur  să  te  cunosc,  Abby,  a spus  Thomas,  zâmbind. 

— Cu  adevărat  o plăcere,  a zis  Trent,  aruncându-mi  o privire 
neastâmpărată. 

Jim  l-a  bătut  cu  palma  pe  ceafă  şi  el  a protestat. 


— Dar  ce-am  spus?  a întrebat,  frecându-şi  ceafa. 

— Ia  loc,  Abby.  Urmăreşte-ne  cum  îi  luăm  banii  lui  Trav,  a spus 
unul  dintre  gemeni. 

Nu-i  puteam  deosebi;  fiecare  era  copia  la  indigo  a celuilalt.  Până 
şi  tatuajele  erau  la  fel. 

Camera  era  decorată  cu  tablouri  de  modă  veche  reprezentând 
partide  de  poker,  portrete  ale  legendelor  pokerului  pozând  cu  Jim 
şi  cu  cineva  despre  care  am  presupus  că  era  bunicul  lui  Travis,  şi  cu 
cărţi  de  joc  vechi,  puse  pe  rafturi. 

— L-ai  cunoscut  pe  Stu  Unger?  l-am  întrebat,  arătând  spre  o 
fotografie  prăfuită. 

Lui  Jim  i s-au  luminat  ochii  cu  care  arunca  priviri  pe  furiş. 

— Ştii  cine  este  Stu  Unger? 

Am  încuviinţat  dând  din  cap. 

— Şi  tatăl  meu  este  fânul  lui. 

El  s-a  ridicat,  arătându-mi  poza  de  alături. 

— Iar  acolo  este  Doyle  Brunson. 

Am  zâmbit. 

— Tata  l-a  văzut  odată  jucând.  Este  incredibil. 

— Bunicul  lui  Trav  a fost  un  profesionist...  Pe-aici  noi  luăm 
pokerul  foarte  în  serios,  mi-a  spus  Jim,  zâmbind. 

în  timp  ce  Trenton  făcea  cărţile  cu  o îndemânare  moderată, 
m-am  aşezat  între  Travis  şi  unul  dintre  gemeni.  Băieţii  şi-au  pus  la 
bătaie  banii,  iar  Jim  le-a  împărţit  fisele. 

Trenton  a ridicat  dintr-o  sprânceană. 

— Abby,  vrei  să  joci? 

Am  zâmbit  politicos  şi  am  scuturat  din  cap. 

— Nu  cred  c-ar  trebui. 

— Nu  cunoşti  jocul?  m-a  întrebat  Jim. 

Nu  mi-am  putut  reţine  un  zâmbet.  Jim  părea  foarte  serios, 
aproape  patern.  Mi-am  dat  seama  ce  răspuns  aştepta  şi  mi-a  displăcut 
că  a trebuit  să-l  dezamăgesc. 

Travis  m-a  sărutat  pe  frunte. 

— Joacă.  Te  învăţ  eu. 

— Abby,  din  clipa  asta  ar  trebui  să-ţi  iei  adio  de  la  bani,  a râs 
Thomas. 

Am  strâns  din  buze  şi  am  vârât  mâna  în  poşetă,  scoţând  două 
bancnote  de  cincizeci.  I le-am  întins  lui  Jim  şi  am  aşteptat  răbdătoare 
ca  el  să  le  schimbe  în  fise.  Gura  lui  Trenton  s-a  strâns  intr-un  surâs 
de  superioritate,  dar  l-am  ignorat. 

— Am  încredere  în  abilităţile  lui  Travis  de  a mă  învăţa,  am 
spus. 

Unul  dintre  gemeni  a bătut  din  palme. 

— Da,  la  dracu’!  O să  mă  îmbogăţesc  în  seara  asta! 

— Hai  să  începem  cu  mize  mici,  a spus  Jim,  aruncând  o fisă  de 
cinci  dolari. 

Trenton  a împărţit  cărţile,  iar  Travis  mi  le-a  aşezat  sub  formă  de 
evantai. 

— Ai  jucat  cărţi  vreodată? 

— Cândva,  am  dat  eu  aprobator  din  cap. 

— Septică  nu  se  pune,  Pollyanna,  a zis  Trenton,  uitându-se  în 
propriile  cărţi. 

— Trent,  ţine-ţi  fleanca,  i-a  spus  Travis,  uitându-se  urât  la  fratele 
lui  înainte  de  a se  uita  din  nou  la  mâna  mea.  Cauţi  cărţile  mai  mari, 
numere  consecutive,  iar  dacă  ai  noroc,  în  aceeaşi  suită. 

La  primul  joc,  Travis  s-a  uitat  în  cărţile  mele,  iar  eu  intr-ale  lui. 
M-am  limitat  la  a da  din  cap  şi  a zâmbi,  jucând  atunci  când  mi  se 
spunea.  Am  pierdut  şi  eu,  şi  Travis,  iar  la  sfârşitul  primei  runde  fisele 
mi  se  împuţinaseră. 

După  ce  Thomas  a împărţit  cărţile  pentru  o a doua  rundă,  nu 
l-am  mai  lăsat  pe  Travis  să  se  uite  în  cărţile  mele. 

— Am  priceput  cum  stau  lucrurile,  i-am  spus. 

— Eşti  sigură?  m-a  întrebat. 

— Sunt  sigură,  iubitule,  i-am  răspuns. 

După  trei  mâini,  îmi  recâştigasem  fisele  şi  le  micşorasem  celor- 
lalţi stivele,  cu  o pereche  de  aşi,  o chintă  şi  o carte  mare. 


— Aiureală!  s-a  plâns  Trenton.  Nasol  cu  norocul  începătorului! 

— Ai  un  învăţăcel  care  prinde  repede,  Trav,  a spus  Jim,  morfo- 
lindu-şi  ţigara. 

Travis  a sorbit  cu  poftă  din  berea  lui. 

— Pigeon,  mă  faci  să  fiu  mândru  de  tine! 

Ochii  îi  străluceau  de  bucurie,  iar  zâmbetul  îi  era  diferit  de  tot  ce 
mai  văzusem  până  atunci. 

— Mulţumesc. 

— Cei  care  nu  pot  îi  învaţă  pe  alţii,  a spus  Thomas,  zâmbindu-i 
compătimitor. 

— Foarte  amuzant,  tâmpitule,  a murmurat  Travis. 

După  patru  mâini,  am  dat  de  duşcă  restul  de  bere  şi  m-am  uitat 
pe  sub  gene  la  singurul  bărbat  de  la  masă  care  nu  renunţase. 

— Acţiunea  îţi  aparţine,  Taylor.  Ai  de  gând  să  te  porţi  ca  un 
bebeluş  sau  ca  un  bărbat  adevărat? 

— în  mă-sa,  a spus  el,  aruncând  pe  masă  şi  restul  de  fise. 

Travis  s-a  uitat  la  mine  cu  o privire  însufleţită.  îmi  amintea  de 

expresiile  celor  care  îl  urmăreau  atunci  când  lupta. 

— Pigeon,  ce  ai? 

— Taylor?  l-am  îmboldit. 

Pe  faţă  i s-a  lăţit  un  zâmbet  imens. 

— Culoare!  a zâmbit  el,  întinzând  cărţile  pe  masă,  cu  faţa  în 
sus. 

Cinci  perechi  de  ochi  s-au  întors  spre  mine.  Am  scrutat  masa  şi 
am  trântit  cărţile  jos. 

— Citiţi-le  şi  plângeţi,  băieţi!  Aşi  şi  optari!  am  spus,  chicotind. 

— Ful*.  Ce  mă-sa ? a strigat  Trent. 

— îmi  pare  rău.  Mereu  mi-am  dorit  să  pot  să  spun  asta,  i-am  zis, 
trăgând  fisele  în  faţa  mea. 

Thomas  şi-a  mijit  ochii. 

— Ăsta  nu  e numai  norocul  începătorului.  Ea  e jucătoare. 

Preţ  de  o clipă,  Travis  Ta  privit  pe  Thomas,  apoi  s-a  uitat  la 
mine. 

— Pidge,  ai  mai  jucat  până  acum? 

Mi-am  strâns  buzele  şi  am  ridicat  din  umeri,  arborând  cel  mai 
inocent  zâmbet  al  meu.  Travis  a lăsat  capul  pe  spate,  izbucnind 
intr-un  râs  nestăvilit.  A încercat  să  vorbească,  dar  apoi  a dat  cu 
pumnul  în  masă. 

— Fir-ar  să  fie,  prietena  ta  tocmai  ne-a  lăsat  lefteri!  a spus  Taylor, 
arătând  înspre  mine. 

— BĂGA-MI-AŞ,  NU  SE  POATE!  s-a  plâns  Trenton,  ridicân- 
du-se  în  picioare. 

— Bun  plan,  Travis.  Să  aduci  o maestră  la  poker,  a spus  Jim, 
făcându-mi  cu  ochiul. 

— N-am  ştiut!  a răspuns  el,  clătinând  din  cap. 

— Aiurea!  a exclamat  Tfiomas,  cu  un  ochi  la  mine. 

— Ba  n-am  ştiut!  a insistat  Travis,  printre  hohote  de  râs. 

— îmi  displace  s-o  spun,  frăţioare,  dar  cred  că  tocmai  m-am 
îndrăgostit  de  iubita  ta,  a zis  Tyler. 

— Ei,  acum  şi  tu!  a replicat  Travis,  zâmbetul  transformându-i-se 
într-o  grimasă. 

— Asta  este.  Te-am  lăsat  să  câştigi,  Abby,  dar  acum  vreau  să-mi 
iau  banii  înapoi,  m-a  avertizat  Trenton. 

Travis  a mai  jucat  câteva  runde,  urmărindu-şi  fraţii  cum  încercau 
din  răsputeri  să-şi  recâştige  banii.  Mână  după  mână,  le-am  luat  fisele 
şi,  mână  după  mână,  Thomas  se  uita  la  mine  din  ce  în  ce  mai  atent. 
De  fiecare  dată  când  lăsam  cărţile  jos,  Travis  şi  Jim  râdeau,  Taylor 
înjura,  iar  Tyler  îşi  declara  iubirea-i  nepieritoare  pentru  mine,  în 
timp  ce  pe  Trent  îl  apucau  pandaliile. 

Când  ne-am  instalat  în  camera  de  zi,  mi-am  încasat  contrava- 
loarea fiselor  şi  le-am  dat  înapoi  toate  bancnotele  de  o sută  de  dolari. 
Jim  a refuzat,  dar  fraţii  au  acceptat  recunoscători.  Travis  m-a  luat  de 
mână  şi  am  pornit  spre  uşă. 

Vedeam  că  era  nefericit,  aşa  că  i-am  strâns  degetele  între  ale 
mele. 

— Ce  s-a  întâmplat? 


— Tocmai  ai  dat  cu  piciorul  la  patru  sute  de  dolari,  Pidge!  s-a 
încruntat  Travis. 

— Dacă  ar  fi  fost  seara  de  poker  de  la  Sig  Tau,  i-aş  fi  păstrat.  Nu-i 
pot  jefui  pe  fraţii  tăi  de  la  prima  întâlnire. 

— Dar  ei  ar  fi  păstrat  banii  tăi!  mi-a  spus. 

— Şi  nici  n-aş  fi  stat  pe  gânduri!  a replicat  Taylor. 

Din  colţul  în  care  stătea,  Thomas  se  zgâia  la  mine  în  tăcere. 

— De  ce  te  zgâieşti  la  iubita  mea,  Tommy? 

— Care  spuneai  că  e numele  tău  de  familie?  m-a  întrebat  Thomas. 

Iritată,  mi-am  schimbat  greutatea  de  pe  un  picior  pe  celălalt, 
încercam  în  mintea  mea  să  găsesc  ceva  înţelept  sau  sarcastic  de  spus 
pentru  a-i  abate  atenţia  de  la  întrebare.  în  loc  de  asta,  îmi  făceam 
de  lucru  cu  unghiile,  blestemându-mă  în  sinea  mea.  Ar  fi  trebuit  să 
mă  gândesc  mai  bine  şi  să  nu  câştig  toate  mâinile  alea.  Thomas  ştia. 
Vedeam  asta  în  ochii  lui. 

Travis,  observând  că  nu  mă  simţeam  în  largul  meu,  s-a  întors 
spre  fratele  lui,  punând  un  braţ  în  jurul  taliei  mele.  Nu  eram  sigură 
dacă  făcea  asta  ca  o reacţie  de  a mă  proteja  sau  se  pregătea  pentru 
ceea  ce  ar  fi  putut  fratele  lui  să  spună. 

Travis  şi-a  schimbat  greutatea  de  pe  un  picior  pe  altul,  vizibil 
incomodat  de  faptul  că  eram  chestionată  de  fratele  lui. 

— E Abernathy.  Ce-i  cu  asta? 

— înţeleg  de  ce  până  acum  n-ai  pus  lucrurile  cap  la  cap,  dar 
de-acum  nu  mai  ai  nicio  scuză,  i-a  spus  Thomas  pe  un  ton  înţepat. 

— Ce  naiba  tot  spui  tu  acolo?  l-a  întrebat  Travis. 

— Din  întâmplare,  eşti  cumva  rudă  cu  Mick  Abernathy?  m-a 
întrebat  Thomas. 

Toate  capetele  s-au  întors  în  direcţia  mea,  iar  eu  am  început 
să-mi  trec  agitată  degetele  prin  păr. 

— Cum  de  ştii  de  Mick? 

Travis  şi-a  aplecat  capul  pentru  a mă  privi  în  ochi. 

— E cel  mai  bun  jucător  de  poker  care  a trăit  vreodată.  îl 
cunoşti? 

Am  tresărit,  dându-mi  seama  că  nu  mai  aveam  scăpare  şi  trebuia 
să  spun  adevărul. 

— E tatăl  meu. 

întreaga  încăpere  a explodat. 

— BĂGA-MI-AŞ,  NU  SE  POATE! 

— ŞTIAM  EU \ 

— TOCMAI  AM  JUCAT  CU  FIICA  LUI  MICK  ABERNATHY! 

— MICK  ABERNATHY?  DOAMNE -DUMNEZEULE! 

Thomas,  Jim  şi  Travis  erau  singurii  care  nu  ţipau. 

— Băieţi,  v-am  zis  că  n-ar  fi  trebuit  să  joc,  le-am  spus. 

— Dacă  ai  fi  menţionat  că  eşti  fiica  lui  Mick  Abernathy,  cred  că 
te-am  fi  luat  mult  mai  în  serios,  a zis  Thomas. 

M-am  uitat  întrebătoare  la  Travis,  care  mă  privea  cu  veneraţie. 

— Tu  eşti  Lucky  Thirteen?  m-a  întrebat  el,  cu  ochii  puţin 
înceţoşaţi. 

Trenton  s-a  ridicat  şi  a arătat  spre  mine,  cu  gura  căscată. 

— Lucky  Thirteen  e la  noi  în  casă\  Nu  se  poate!  în  mama  mă-sii, 
nu-mi  vine  să  cred! 

— Asta  e porecla  pe  care  mi-au  dat-o  ziarele.  Iar  povestea  n-a 
fost  tocmai  exactă,  am  spus,  foindu-mă. 

— Băieţi,  trebuie  s-o  duc  pe  Abby  acasă,  a spus  Travis,  conti- 
nuând să  se  holbeze  la  mine. 

Jim  mă  cerceta  peste  ramele  ochelarilor. 

— De  ce  n-a  fost  exactă? 

— Nu  i-am  luat  norocul  tatălui  meu.  Vreau  să  spun,  ce  ridicol! 
am  chicotit,  răsucindu-mi  agitată  o şuviţă  de  păr  pe  deget. 

Thomas  a clătinat  din  cap. 

— Nu,  Mick  a dat  interviul  ăla.  A spus  că  la  cea  de-a  treispre- 
zecea aniversare  a ta,  la  miezul  nopţii,  norocul  Ta  părăsit. 

— Ai  fost  crescută  de  membrii  unei  bande!  a zis  Trent,  zâmbind 
încântat. 

— Ăăă...  nu,  am  râs  scurt.  Nu  ei  m-au  crescut.  Ei  doar...  erau 
mult  timp  prin  preajmă. 


— A fost  mare  păcat  că  Mick  ţi-a  târât  numele  prin  noroi  în 
toate  ziarele.  Erai  doar  un  copil,  a spus  Jim,  clătinând  din  cap. 

— N-a  fost  decât  norocul  începătorului,  am  insistat,  încercând 
disperată  să-mi  ascund  umilinţa. 

— Ai  fost  învăţată  de  Mick  Abernathy,  a spus  Jim,  dând  din  cap 
cu  veneraţie.  Să  joci  cu  profesionişti  şi  să  câştigi  la  numai  treispre- 
zece ani,  pentru  numele  lui  Dumnezeu! 

S-a  uitat  la  Travis  şi  a zâmbit. 

— Fiule,  să  nu  pariezi  împotriva  ei.  Ea  nu  pierde. 

Travis  s-a  uitat  la  mine,  având  aceeaşi  expresie  de  şoc  şi 
dezorientare. 

— Ăăă...  trebuie  să  mergem,  tată.  Pa,  băieţi! 

Murmurele  uimite  ale  familiei  lui  Travis  au  pierit  de  îndată  ce  am 
ieşit  pe  uşă  şi  ne-am  dus  spre  motocicleta  lui.  Mi-am  răsucit  părul 
intr-un  coc  pe  creştet  şi  mi-am  închis  fermoarul  gecii,  aşteptând  ca 
el  să  vorbească.  S-a  suit  pe  motocicletă  fără  să  scoată  un  cuvânt,  iar 
eu  am  încălecat  la  spatele  lui. 

Cu  siguranţă,  avea  senzaţia  că  nu  fusesem  sinceră  cu  el  şi 
probabil  era  jenat  că  descoperise  o importantă  parte  a vieţii  mele  în 
acelaşi  timp  cu  familia  lui.  Mă  aşteptam  la  o ceartă  de  proporţii  când 
aveam  să  ajungem  la  apartament  şi,  de  aceea,  până  să  ajungem  la  uşa 
din  faţă,  evaluam  în  minte  zeci  de  scuze  diferite. 

M-a  condus  pe  hol,  ţinându-mă  de  mână,  iar  apoi  m-a  ajutat 
să-mi  scot  geaca. 

Am  tras  de  elasticul  de  culoarea  caramelului  care  îmi  lega  cocul 
şi  părul  mi  s-a  revărsat  pe  umeri  în  valuri. 

— Ştiu  că  eşti  supărat,  i-am  spus,  incapabilă  să-l  privesc  în  ochi. 
îmi  pare  rău  că  nu  ţi-am  spus,  dar  nu  este  ceva  despre  care  vreau  să 
vorbesc. 

— Supărat  pe  tine?  m-a  întrebat.  Sunt  aşa  de  exaltat,  încât  nu  văd 
limpede.  Fără  să  clipeşti,  tocmai  i-ai  lăsat  pe  ticăloşii  mei  de  fraţi  fără 
bani,  ai  căpătat  un  statut  de  legendă  în  faţa  tatălui  meu  şi  ştiu  sigur  că 
ai  pierdut  dinadins  pariul  pe  care  l-am  făcut  înainte  de  lupta  mea... 

— N-aş  spune  chiar  aşa... 

Şi-a  ridicat  bărbia. 

— Te -ai  gândit  că  o să  câştigi? 

— Păi...  nu,  nu  chiar,  am  spus,  descălţându-mi  pantofii. 

Travis  a zâmbit. 

— Aşadar,  ai  vrut  să  fii  aici,  cu  mine.  Cred  că  tocmai  mă  îndră- 
gostesc iar  de  tine. 

— Cum  de  nu  eşti  supărat  acum?  l-am  întrebat,  aruncându-mi 
pantofii  în  dulap. 

El  a oftat  şi  a dat  din  cap. 

— Asta  e cam  groasă,  Pidge.  Ar  fi  trebuit  să-mi  spui.  Dar  înţeleg 
de  ce  n-ai  făcut-o.  Ai  venit  aici  ca  să  scapi  de  toate  astea.  E ca  şi  cum 
s-ar  fi  deschis  cerul...  Acum  totul  are  noimă. 

— Păi,  asta  e o uşurare. 

— Lucky  Thirteen,  a zis  el,  clătinând  din  cap  şi  scoţându-mi 
tricoul. 

— Travis,  nu-mi  mai  spune  aşa!  Nu  e un  lucru  bun. 

— Pigeon,  eşti  a naibii  de  faimoasă!  a spus  el,  surprins  de  cuvin- 
tele mele. 

Mi-a  descheiat  jeanşii  şi  mi  i-a  tras  în  jos  până  la  glezne,  ajutân- 
du-mă  să  ies  din  ei. 

— Tata  m-a  urât  după  asta.  încă  mă  învinovăţeşte  pentru  toate 
problemele  lui. 

Travis  şi-a  smuls  tricoul  de  pe  el  şi  m-a  îmbrăţişat. 

— încă  nu-mi  vine  să  cred  că  fiica  lui  Mick  Abernathy  stă  în  faţa 
mea,  iar  eu  am  fost  tot  timpul  cu  ea  şi  habar  n-am  avut. 

M-am  desprins  de  el. 

— Travis,  nu  sunt  fiica  lui  MickAbernathy\  Asta  e ceea  ce  am  lăsat  în 
urmă.  Sunt  Abby.  Doar  Abby!  i-am  spus,  ducându-mă  spre  dulap. 

Am  tras  un  tricou  de  pe  umeraş  şi  m-am  îmbrăcat  cu  el. 

Travis  a oftat. 

— Iartă-mă!  Sunt  puţin  năuc. 

— Sunt  doar  eu! 


Mi-am  pus  mâna  pe  pieptul  lui,  vrând  cu  disperare  ca  el  să  mă 
înţeleagă. 

— Da,  dar... 

— Dar  nimic.  Felul  în  care  te  uiţi  acum  la  mine?  Ăsta  este  exact 
motivul  pentru  care  n-am  vrut  să-ţi  spun. 

Am  închis  ochii. 

— Trav,  nu  mai  vreau  să  trăiesc  în  felul  ăla!  Nici  măcar  cu  tine. 

— Calmează-te,  Pigeon.  Hai  să  nu  ne  ambalăm. 

Privirea  i s-a  concentrat  şi  a venit  spre  mine  să  mă  ia  în  braţe. 

— Nu-mi  pasă  ce  ai  fost  sau  ce  nu  mai  eşti.  Eu  pe  tine  te  vreau. 

— în  cazul  ăsta,  cred  că  avem  un  lucru  în  comun. 

M-a  condus  spre  pat,  surâzându-mi. 

— Pidge,  suntem  doar  noi  doi  împotriva  lumii. 

M-am  ghemuit  lângă  el,  instalându-mă  comod  pe  saltea.  Nu 
plănuisem  niciodată  ca  altcineva  în  afară  de  America  şi  de  mine  să 
afle  despre  Mick  şi  nu  mă  aşteptasem  niciodată  ca  iubitul  meu  să  facă 
parte  dintr-o  familie  de  împătimiţi  ai  pokerului.  Am  oftat  adânc, 
lipindu-mi  obrazul  de  pieptul  lui. 

— Ce  s-a-ntâmplat?  m-a  întrebat. 

— Trav,  nu  vreau  să  ştie  nimeni.  N-am  vrut  să  ştii  nici  tu. 

— Abby,  te  iubesc.  N-am  să  spun  nimănui  nimic,  bine?  Secretul 
tău  este  în  siguranţă  la  mine,  mi-a  spus,  sărutându-mă  pe  frunte. 

— Domnule  Maddox,  credeţi  că  aţi  putea  să  vă  abţineţi  până  se 
termină  ora?  l-a  întrebat  profesorul  Chaney  ca  reacţie  la  chicotitul 
meu  în  timp  ce  Travis  îşi  freca  nasul  de  gâtul  meu. 

Mi-am  dres  vocea,  simţind  cum  îmi  ardeau  obrajii  de  ruşine. 

— Nu  prea  cred,  domnule  Chaney.  V-aţi  uitat  bine  la  iubita  mea? 
i-a  spus  Travis,  gesticulând  spre  mine. 

Hohote  de  râs  s-au  auzit  în  sală,  iar  mie  mi-a  luat  foc  faţa. 
Profesorul  Chaney  m-a  privit  cu  o expresie  pe  jumătate  amuzată,  pe 
jumătate  nedumerită  şi  a clătinat  apoi  din  cap. 

— Străduiţi-vă  totuşi,  a spus  Chaney. 

Cei  din  sală  au  râs  din  nou,  iar  eu  m-am  făcut  mică  pe  scaun. 
Travis  şi-a  pus  braţul  pe  spătarul  scaunului  meu  şi  cursul  a conti- 
nuat. La  sfârşit,  Travis  m-a  condus  în  altă  sală  de  curs. 

— Iartă-mă  dacă  te-am  făcut  să  te  simţi  stânjenită.  Nu  mă  pot 
abţine. 

— încearcă! 

Parker  a trecut  pe  lângă  noi,  iar  când  i-am  întors  salutul  dând 
din  cap,  ochii  i s-au  luminat. 

— Bună,  Abby.  Ne  vedem  înăuntru. 

A intrat  în  clasă  şi  Travis  s-a  uitat  urât  la  el  preţ  de  câteva  clipe 
tensionate. 

— Hei,  l-am  tras  eu  de  mânecă  până  ce  s-a  uitat  la  mine.  Uită 
de  el! 

— Le  tot  spune  tipilor  din  Casă  că  tu  continui  să-l  suni. 

— Nu  e adevărat,  i-am  spus  nepăsătoare. 

— Ştiu  asta,  dar  ei  n-au  de  unde  să  ştie.  A zis  că  are  răbdare.  I-a 
spus  lui  Brad  că  tu  aştepţi  momentul  potrivit  când  să-mi  dai  papucii, 
şi  cum  îl  suni  să-i  spui  cât  de  nefericită  eşti.  începe  să  mă  calce  pe 
nervi. 

— Are  o imaginaţie  bogată. 

I-am  aruncat  o privire  lui  Parker,  iar  când  ochii  ni  s-au  întâlnit, 
m-am  uitat  urât. 

— Te  superi  dacă  te  mai  fac  să  te  simţi  jenată  încă  o dată? 

Am  ridicat  din  umeri  şi  Travis  n-a  mai  pierdut  vremea,  condu- 
cându-mă  la  locul  meu.  S-a  oprit  în  faţa  pupitrului  meu,  punându-mi 
geanta  jos.  S-a  uitat  la  Parker  şi  apoi  m-a  tras  spre  el,  cu  o mână  pe 
ceafa  mea  şi  cu  una  pe  talie,  apoi  m-a  sărutat,  apăsat  şi  hotărât.  Şi-a 
folosit  buzele  intr-un  fel  în  care  de  obicei  o făcea  doar  în  dormitor, 
iar  eu  nu  m-am  putut  abţine  să  nu-1  apuc  strâns  de  cămaşă. 

Murmurele  şi  chicotelile  au  crescut  în  intensitate  atunci  când  a 
devenit  clar  că  Travis  n-avea  de  gând  să-mi  dea  drumul  prea  curând. 

— Cred  că  tocmai  a lăsat-o  însărcinată,  a strigat  cineva  din 
spatele  sălii,  râzând. 


M-am  desprins,  cu  ochii  închişi,  încercând  să  mă  liniştesc.  Când 
m-am  uitat  la  Travis,  acesta  mă  privea  cu  aceeaşi  reţinere  forţată. 

— încercam  să  demonstrez  o chestiune,  a şoptit  el. 

— Bună  demonstraţie,  am  dat  eu  aprobator  din  cap. 

Travis  mi-a  zâmbit,  m-a  sărutat  pe  obraz  şi  apoi  s-a  uitat  la 
Parker,  care  spumega  de  furie  pe  scaunul  lui. 

— Ne  vedem  la  prânz,  mi-a  făcut  el  cu  ochiul. 

M-am  prăbuşit  pe  scaun  şi  am  oftat,  încercând  să  scap  de  gâdi- 
latul dintre  coapse. 

Am  lucrat  exerciţii  de  analiză  matematică,  iar  când  ora  s-a 
sfârşit,  l-am  observat  pe  Parker  care  stătea  rezemat  de  peretele  de 
lângă  uşă. 

— Parker,  am  dat  din  cap,  hotărâtă  să  nu-i  ofer  reacţia  la  care 
s-ar  fi  aşteptat. 

— Ştiu  că  eşti  cu  el.  Nu  e nevoie  să  te  violeze  în  faţa  întregii  clase 
din  vina  mea. 

M-am  oprit  şi  mi-am  cumpănit  atacul. 

— Atunci  poate  că  ar  trebui  să  încetezi  să  le  mai  spui  celor  din 
frăţie  că  te  sun.  Forţezi  nota  prea  tare  şi  n-am  de  gând  nici  măcar 
să-ţi  spun  că  o să-mi  pară  rău  când  o să-ţi  dea  şuturi  în  fund. 

A strâmbat  din  nas. 

— Tu  te  auzi  cum  vorbeşti?  Ai  stat  prea  mult  în  preajma  lui 
Travis. 

— Ba  nu,  asta  sunt  eu.  E doar  una  dintre  laturile  mele  pe  care  tu 
nu  le-ai  cunoscut. 

— Dar  nici  nu  mi-ai  dat  ocazia,  aşa-i? 

Am  oftat. 

— Parker,  nu  vreau  să  mă  cert  cu  tine.  N-a  fost  să  fie,  bine? 

— Ba  nu,  nu  e bine.  Ce  te  face  să  crezi  că  îmi  face  plăcere  să  fiu 
ţinta  batjocurii  de  la  Eastern?  Travis  Maddox  este  cel  pe  care  îl  apre- 
ciem cu  toţii,  căci  ne  face  să  arătăm  bine.  El  se  foloseşte  de  fete,  se 
descotoroseşte  de  ele,  iar  apoi  chiar  şi  ultimul  ticălos  de  la  Eastern 
pare  să  fie  Făt-Frumos  după  Travis. 

— Când  ai  de  gând  să  deschizi  ochii  şi  să-ţi  dai  seama  că  el  e 
altfel  acum? 

— Abby,  nu  te  iubeşte.  Eşti  o jucărie  nouă,  care  luceşte.  Cu  toate 
că  după  scena  pe  care  a făcut- o în  clasă  presupun  că  nu  mai  luceşti 
câtuşi  de  puţin. 

L-am  plesnit  peste  faţă  cu  putere  înainte  să-mi  dau  seama  ce 
fac. 

— Dacă  ai  mai  fi  avut  răbdare  două  secunde,  te-aş  fi  scutit  de 
efort,  Pidge,  l-am  auzit  pe  Travis  zicând,  în  timp  ce  mă  trăgea  în 
spatele  lui. 

L-am  prins  de  braţ. 

— Trav,  te  rog,  nu! 

Parker  părea  puţin  agitat,  în  timp  ce  urma  roşie,  perfectă,  a 
palmei  mele  îi  apărea  pe  obraz. 

— Te-am  avertizat,  i-a  spus  Travis,  izbindu-1  pe  Parker  cu  putere 
de  perete. 

Lui  Parker  i s-a  contractat  maxilarul  şi  mi-a  aruncat  o căutătură 
urâtă. 

— Consideră  chestiunea  încheiată,  Travis.  înţeleg  acum  că  voi 
doi  sunteţi  făcuţi  unul  pentru  altul. 

— Mulţumesc,  i-a  spus  Travis,  petrecându-şi  braţul  pe  după 
umerii  mei. 

Parker  s-a  desprins  de  perete  şi  a cotit  rapid  pentru  a coborî 
scările,  asigurându-se  cu  o privire  aruncată  peste  umăr  că  nu  era 
urmărit  de  Travis. 

— Eşti  bine?  m-a  întrebat  Travis. 

— Mă  doare  mâna. 

Mi-a  zâmbit. 

— Ai  fost  curajoasă,  Pidge.  Sunt  impresionat. 

— Probabil  mă  va  da  în  judecată  şi  voi  sfârşi  prin  a-i  plăti  admi- 
terea la  Harvard.  Ce  cauţi  aici?  Credeam  că  urma  să  ne  întâlnim  la 
cantină. 

Un  colţ  al  gurii  i s-a  ridicat  intr-un  zâmbet  cu  subînţeles. 


— Nu  m-am  putut  concentra  în  clasă.  încă  mai  simt  sărutul  ăla. 

M-am  uitat  pe  hol,  apoi  la  el. 

— Vino  cu  mine! 

Şi-a  arătat  surprinderea,  însă  continuând  să  zâmbească. 

— Poftim? 

Am  mers  cu  spatele,  trăgându-1  şi  pe  el  până  ce  am  simţit  clanţa 
de  la  laboratorul  de  fizică.  Uşa  s-a  deschis  în  lături,  iar  eu  m-am  uitat 
în  spatele  meu  să  mă  asigur  că  era  pustiu  şi  că  era  întuneric.  L-am 
tras  de  mână,  chicotind  la  vederea  expresiei  lui  confuze,  apoi  am 
încuiat  uşa,  lipindu-1  de  ea. 

L-am  sărutat,  iar  el  a chicotit. 

— Ce  faci? 

— Nu  vreau  să  nu  poţi  fi  capabil  să  te  concentrezi  la  ore,  i-am 
spus,  sărutându-1  din  nou. 

M-a  ridicat,  iar  eu  l-am  cuprins  cu  picioarele. 

— Nu  prea  ştiu  ce  m-aş  fi  făcut  fără  tine,  mi-a  spus,  ţinându-mă 
cu  o mână  şi  desfăcându-şi  cureaua  cu  cealaltă,  dar  nu  vreau  să  aflu 
niciodată ! Tu  eşti  tot  ce  mi-am  dorit  vreodată,  Pigeon! 

— Să  nu  uiţi  asta  atunci  când  îţi  voi  lua  toţi  banii  la  următoarea 
partidă  de  poker,  i-am  spus,  scoţându-mi  tricoul. 

M-am  răsucit,  studiindu-mi  reflexia  cu  un  ochi  sceptic.  Rochia  era 
albă,  fără  spate  şi  periculos  de  scurtă;  corsajul  era  susţinut  de  un 
şirag  de  strasuri,  alcătuind  o bluză  care  lăsa  spatele  gol. 

— Uau!  Travis  o să  rămână  mască!  mi-a  spus  America. 

Mi-am  dat  ochii  peste  cap. 

— Ce  romantic! 

— Pe  asta  o iei.  Nu  mai  proba  niciuna,  asta  e perfectă,  a spus  ea, 
bătând  din  palme  încântată. 

— Nu  crezi  că  e prea  scurtă?  Mariah  Carey  îşi  dezveleşte  mai 
puţină  piele. 

America  a clătinat  din  cap. 

— Insist! 

M-am  aşezat  la  rândul  meu  pe  banchetă,  în  timp  ce  America 
proba  rochie  după  rochie,  mult  mai  indecisă  când  a fost  vorba  să 
aleagă  una  pentru  sine.  S-a  decis  pentru  o rochie  scurtă,  mulată  pe 
corp,  de  culoarea  pielii,  cu  un  umăr  gol. 

Am  mers  spre  apartament  în  Honda  ei  şi  am  descoperit  că 
Chargerul  lipsea,  iar  Toto  era  singur.  America  şi-a  scos  mobilul  şi  a 
format  un  număr,  surâzând  atunci  când  Shepley  i-a  răspuns. 

— Iubi,  unde  ai  plecat? 

A dat  din  cap,  uitându-se  spre  mine. 

— De  ce  să  mă  supăr?  Ce  fel  de  surpriză?  a întrebat  ea,  precaută. 

S-a  uitat  din  nou  la  mine  şi  apoi  a intrat  în  dormitorul  lui  Shepley, 
închizând  uşa. 

I-am  mângâiat  urechile  ascuţite  lui  Toto  în  timp  ce  America 
vorbea  în  şoaptă  în  dormitor.  Când  a ieşit,  a încercat  să-şi  alunge 
zâmbetul  de  pe  faţă. 

— Ce  mai  pun  acum  la  cale?  am  întrebat-o. 

— Vin  spre  casă.  îl  las  pe  Travis  să-ţi  spună,  mi-a  zis,  cu  un 
zâmbet  care  se  întindea  de  la  o ureche  la  cealaltă. 

— O,  Doamne...  ce-o  fi?  am  întrebat-o. 

— Tocmai  am  zis  că  nu  pot  să-ţi  spun.  E o surpriză. 

Mă  jucam  cu  părul  şi  îmi  făceam  de  lucru  cu  unghiile,  incapa- 
bilă să  stau  liniştită  şi  să  aştept  până  ce  Travis  avea  să-şi  dezvăluie 
surpriza.  O petrecere  de  aniversarea  zilei  de  naştere,  un  căţeluş  — 
nu-mi  puteam  imagina  ce  ar  fi  putut  să  fie. 

Sosirea  le-a  fost  anunţată  de  motorul  zgomotos  al  Chargerului 
lui  Shepley.  Urcând  pe  scări,  băieţii  râdeau. 

— Sunt  bine  dispuşi,  am  spus.  Ăsta  e un  semn  bun. 

Shepley  a intrat  primul. 

— N-am  vrut  să  crezi  că  a existat  vreun  motiv  pentru  care  el  şi-a 
făcut  unul,  iar  eu  nu. 

America  s-a  ridicat  pentru  a-şi  saluta  iubitul,  cuprinzându-1  în 
braţe. 

— Ce  caraghios  eşti,  Shep!  Dacă  aş  fi  vrut  să  am  un  prieten 
nebun,  m-aş  fi  cuplat  cu  Travis. 

— N-are  nicio  legătură  cu  ceea  ce  simt  eu  pentru  tine,  a adăugat 
Shepley. 


Travis  a intrat  pe  uşă,  având  un  plasture  pătrat  pus  pe  încheie- 
tura mâinii.  A zâmbit  şi  s-a  prăbuşit  pe  canapea,  lăsându-şi  capul  în 
poala  mea. 

Nu-mi  puteam  lua  privirea  de  la  plasture. 

— Bine...  ce-ai  făcut? 

Travis  mi-a  zâmbit  şi  m-a  aplecat  să  mă  sărute.  Simţeam  că  e 
foarte  agitat.  Deşi  zâmbea,  aveam  senzaţia  că  nu  era  foarte  sigur  cum 
aveam  să  reacţionez  la  ce  îmi  va  spune. 

— Am  făcut  câte  ceva  azi. 

— Cum  ar  fi?  l-am  întrebat,  suspicioasă. 

Travis  a izbucnit  în  râs. 

— Calmează-te,  Pidge!  Nu  e nimic  rău. 

— Ce-ai  păţit  la  mână? 

De  afară  s-a  auzit  zgomotul  ca  de  tunet  al  unui  motor  Diesel 
oprindu-se,  iar  Travis  a sărit  de  pe  canapea,  deschizând  larg  uşa. 

— Era  şi  timpul,  fir-ar  să  fie!  Am  ajuns  acasă  de  cel  puţin  cinci 
minute!  a spus,  zâmbind. 

Un  bărbat  a intrat  cu  spatele,  ducând  o canapea  gri,  învelită  în 
plastic,  de  al  cărei  capăt  opus  ţinea  un  alt  bărbat.  Shepley  şi  Travis  au 
tras  canapeaua  — cu  tot  cu  mine  şi  cu  Toto  — în  faţă,  apoi  cei  doi 
bărbaţi  au  aşezat-o  pe  cea  nouă  în  locul  celei  vechi.  Travis  a smuls 
învelitoarea  şi  apoi  m-a  luat  în  braţe,  mutându-mă  pe  pernele  moi. 

— Ai  luat  una  nouă?  l-am  întrebat,  cu  un  zâmbet  larg. 

— Da,  dar  şi  alte  câteva  lucruri.  Mersi,  băieţi,  le-a  spus  celor  de 
la  firma  de  transport  de  mobilă  care  au  ridicat  canapeaua  şi  au  ieşit 
aşa  cum  intraseră. 

— Uite  cum  dispar  o mulţime  de  amintiri,  i-am  zâmbit  eu  cu 
subînţeles. 

— Niciuna  pe  care  să  vreau  s-o  păstrez. 

S-a  aşezat  lângă  mine  şi  a oftat,  privindu-mă  preţ  de  o clipă 
înainte  de  a-şi  dezlipi  plasturele  de  pe  braţ. 

— Să  n-o  iei  razna! 

încercam  să  ghicesc  ce  ar  fi  putut  să  fie  sub  bandaj.  Mi-am 
imaginat  o arsură  sau  nişte  copci,  sau  ceva  la  fel  de  groaznic. 

Şi-a  înlăturat  bandajul,  iar  eu  am  icnit  la  vederea  tatuajului 
simplu,  de  culoare  neagră,  care  se  întindea  pe  partea  interioară  a 
încheieturii,  pielea  din  jur  fiind  roşie  şi  lucioasă  de  la  antibioticul 
întins  peste  ea.  Am  clătinat  din  cap,  nevenindu-mi  să  cred  ceea  ce 
citeam. 

— îţi  place?  m-a  întrebat. 

— Ţi-ai  tatuat  numele  meu  pe  încheietura  mâinii?  am  murmurat, 
dar  nu  părea  să  fie  vocea  mea. 

Gândurile  îmi  zburau  în  toate  direcţiile,  dar,  cu  toate  astea, 
reuşeam  să  vorbesc  pe  un  ton  calm,  egal. 

— Da. 

M-a  sărutat  pe  obraz  în  timp  ce  eu,  nevenindu-mi  să-mi  cred 
ochilor,  mă  zgâiam  la  tuşul  permanent  de  pe  pielea  lui. 

— Abby,  eu  am  încercat  să-l  conving  să  renunţe.  De  mult  n-a 
mai  făcut  nimic  nebunesc.  Cred  că  intrase  în  sevraj,  a spus  Shepley, 
scuturând  din  cap. 

— Ce  părere  ai?  m-a  îmboldit  Travis. 

— Nu  ştiu  ce  să  zic,  i-am  răspuns. 

— Trav,  mai  întâi  ar  fi  trebuit  să  o întrebi  pe  ea,  a spus  America, 
clătinând  din  cap  şi  acoperindu-şi  gura  cu  degetele. 

— Ce  s-o  întreb?  Dacă  pot  să-mi  fac  un  tatuaj?  s-a  încruntat  el, 
întorcându-se  spre  mine. 

Agitată,  mi-am  schimbat  poziţia. 

— Trav,  ăsta  e ceva  permanent. 

— Şi  noi  la  fel,  a spus  el,  mângâindu-mă  pe  obraz. 

— Arată-i  şi  restul,  a zis  Shepley. 

— Restul ? am  întrebat,  uitându-mă  la  încheietura  celeilalte 
mâini  a lui. 


Travis  s-a  ridicat,  trăgându-şi  tricoul  în  sus.  Impresionanţii  lui 
muşchi  abdominali  se  contractau  şi  se  relaxau  odată  cu  mişcarea. 
Travis  s-a  întors,  iar  în  lateral  avea  un  tatuaj  nou,  care  se  întindea  pe 
toată  lungimea  coastelor. 

— Ăsta  ce  mai  e?  l-am  întrebat,  mijind  ochii  la  simbolurile 
verticale. 

— E în  ebraică,  mi-a  răspuns  Travis,  zâmbind  emoţionat. 

— Şi  ce  înseamnă? 

— înseamnă:  „Sunt  al  iubitei  mele,  iar  ea  este  a mea“. 

L-am  săgetat  cu  privirea. 

— Nu  te-ai  mulţumit  cu  un  singur  tatuaj,  a trebuit  să-ţi  faci 
două? 

— E ceva  ce  am  spus  dintotdeauna  că  voi  face  atunci  când  o voi 
întâlni  pe  Ea.  Te-am  întâlnit. . . m-am  dus  şi  mi-am  făcut  tatuajele. 

Zâmbetul  i-a  pălit  când  mi-a  văzut  expresia. 

— Te-ai  enervat,  nu-i  aşa?  m-a  întrebat,  trăgându-şi  tricoul  în 
jos. 

— Nu,  nu  sunt  supărată.  Sunt  doar  puţin...  E puţin  cam  prea 
copleşitor. 

Shepley  a cuprins-o  pe  America  cu  un  braţ  şi  a tras-o  lângă  el. 

— Abby,  obişnuieşte-te  cu  asta.  Travis  este  impulsiv  şi  merge 
până  la  capăt  în  toate.  Asta  îl  va  ajuta  să  treacă  cu  bine  peste  o peri- 
oadă dificilă,  până  va  reuşi  să-ţi  pună  un  inel  pe  deget. 

America  a ridicat  din  sprâncene,  privindu-mă  mai  întâi  pe  mine, 
apoi  pe  Shepley. 

— Poftim ? Dar  ei  sunt  de-abia  la  începutul  unei  relaţii. 

— Eu...  simt  nevoia  să  beau  ceva,  am  spus,  pornind  spre 
bucătărie. 

Travis  a chicotit,  privindu-mă  cum  cotrobăiam  prin  dulapuri. 

— Pidge,  glumea. 

— Aşa  crezi?  a întrebat  Shepley. 

— Nu  se  referea  la  viitorul  apropiat,  a spus  Travis  în  doi  peri. 

S-a  întors  apoi  spre  Shepley  şi  a mormăit: 

— Mulţumesc  mult,  tâmpitule! 

— Poate  că  acum  n-ai  să  mai  vorbeşti  despre  asta,  a spus  Shepley, 
rânjind. 

Mi-am  turnat  o gură  de  whisky  intr-un  pahar  şi  l-am  dat  peste 
cap,  înghiţindu-1  pe  loc.  M-am  schimonosit  simţind  pe  gât  arsura 
băuturii. 

De  la  spate,  Travis  m-a  cuprins  blând  cu  braţele  pe  după  talie. 

— Pidge,  nu  te  cer  în  căsătorie.  Sunt  numai  nişte  tatuaje. 

— Ştiu,  i-am  spus,  dând  aprobator  din  cap  în  timp  ce  îmi  mai 
turnam  un  whisky. 

Travis  mi-a  tras  sticla  din  mână  şi  i-a  pus  dopul,  băgând-o  apoi 
la  loc,  în  dulap.  Fiindcă  nu  m-am  întors,  m-a  luat  de  şolduri  şi  m-a 
răsucit  în  aşa  fel  încât  să  fim  faţă  în  faţă. 

— Bun.  Ar  fi  trebuit  ca  mai  întâi  să  stau  de  vorbă  cu  tine,  dar 
m-am  hotărât  să  cumpăr  canapeaua,  apoi  un  lucru  a condus  spre 
celălalt.  M-a  luat  valul. 

— Travis,  pentru  mine  e prea  rapid  totul.  Ai  adus  vorba  despre 
mutatul  împreună,  ţi-ai  marcat  trupul  cu  numele  meu,  îmi  spui  că 
mă  iubeşti. . . Toate  astea  se  întâmplă. . . mult  prea  repede. 

Travis  s-a  încruntat. 

— Te-ai  supărat.  Ţi-am  spus  să  nu  te  superi. 

— E greu  să  n-o  fac!  Ai  aflat  despre  tata  şi  tot  ce  ai  simţit  înainte 
s-a  amplificat  brusc! 

— Cine  e tatăl  tău?  a întrebat  Shepley,  vizibil  nemulţumit  să  fie 
lăsat  pe  dinafară. 

Când  i-am  ignorat  întrebarea,  a oftat. 

— Cine  e tatăl  ei?  a întrebat-o  pe  America. 

America  a dat  din  cap  nepăsătoare.  Dezgustat,  Travis  şi-a 
schimbat  expresia. 

— Sentimentele  mele  pentru  tine  n-au  nimic  de-a  face  cu  tatăl 

tău. 

— Mâine  mergem  la  petrecerea  pentru  cupluri.  Se  presupune  că 
e marea  chestie  unde  ne  anunţăm  relaţia  sau  ceva  de  genul  ăsta,  iar 


acum  tu  ai  numele  meu  tatuat  pe  braţ  şi  proverbul  ăsta  care  zice  că  ne 
aparţinem  unul  altuia!  E enervant,  bine?  Sunt  nervoasă ! 

Travis  mi-a  luat  capul  în  mâini  şi  şi-a  lipit  gura  de  a mea,  apoi 
m-a  ridicat  de  pe  podea,  punându-mă  pe  blat.  Limba  lui  cerşea 
intrarea  în  interiorul  gurii  mele,  iar  când  i-am  permis-o,  a gemut. 

Şi-a  înfipt  degetele  în  şoldurile  mele,  trăgându-mă  mai  aproape. 

— Eşti  a dracului  de  sexy  atunci  când  te  enervezi!  mi-a  spus,  cu 
gura  lipită  de  buzele  mele. 

— Bine,  i-am  răspuns.  Sunt  calmă. 

El  mi-a  zâmbit,  încântat  că  planul  lui  de  a-mi  distrage  atenţia  a 
funcţionat. 

— Pidge,  nimic  nu  s-a  schimbat.  Tot  noi  suntem,  tu  şi  cu  mine. 

— Voi  doi  sunteţi  ţăcăniţi,  ne-a  spus  Shepley,  clătinând  din  cap. 

America  l-a  pocnit  pe  Shepley  peste  umăr,  în  glumă. 

— Şi  Abby  a cumpărat  ceva  azi  pentru  Travis. 

— America!  am  certat-o  eu. 

— Ţi-ai  găsit  o rochie?  m-a  întrebat  el,  zâmbind. 

— Da,  i-am  spus,  prinzându-1  cu  braţele  şi  cu  picioarele.  Mâine 
va  fi  rândul  tău  să  te  enervezi. 

— De-abia  aştept,  mi-a  spus,  dându-mă  jos  de  pe  blat. 

Am  făcut  cu  mâna  spre  America  şi  Shepley,  în  timp  ce  Travis  mă 
căra  pe  hol. 

Vineri  după  ore  America  şi  cu  mine  ne-am  petrecut  timpul  în 
centru,  dichisindu-ne  şi  răsfăţându-ne.  Ne-am  făcut  manichiura  şi 
pedichiura,  am  fost  la  solar  şi  ne-am  făcut  şuviţe  în  păr.  Când  ne-am 
întors  în  apartament,  toate  suprafeţele  disponibile  fuseseră  acope- 
rite cu  buchete  de  trandafiri.  Roşii,  roz,  galbeni  şi  albi  — arăta  ca  o 
florărie. 

— O,  Doamne!  a scâncit  America,  intrând  pe  uşă. 

Shepley  s-a  uitat  în  jurul  lui,  simţindu-se  tare  mândru. 

— Am  fost  să  vă  cumpărăm  flori,  dar  niciunul  dintre  noi  n-a 
găsit  de  cuviinţă  că  un  singur  buchet  ar  fi  destul. 

L-am  îmbrăţişat  pe  Travis. 

— Voi  sunteţi...  Eşti  grozav!  Mulţumesc! 

M-a  bătut  pe  spate. 

— Pidge,  mai  sunt  treizeci  de  minute  până  la  petrecere. 

Băieţii  s-au  îmbrăcat  în  camera  lui  Travis,  iar  noi  în  cea  a lui 
Shepley.  Exact  când  îmi  încheiam  bareta  sandalelor  mele  argintii  cu 
tocuri  înalte  s-a  auzit  un  ciocănit  în  uşă. 

— E timpul  să  mergem,  doamnelor!  a spus  Shepley. 

America  a ieşit,  iar  Shepley  a fluierat  admirativ. 

— Ea  unde  e?  a întrebat  Travis. 

— Abby  are  o problemă  cu  pantofii.  Vine  într-o  secundă,  i-a 
explicat  America. 

— Suspansul  mă  omoară,  Pidge!  a strigat  Travis. 

Am  ieşit,  aranjându-mi  rochia,  în  timp  ce  Travis  stătea  în  faţa 
mea,  alb  la  faţă.  America  i-a  dat  un  cot,  iar  el  a clipit. 

— Doamne-Dumnezeule! 

— Eşti  gata  să  te  enervezi?  l-a  întrebat  America. 

— Nu  mă  enervez,  arată  uimitor,  i-a  răspuns  Travis. 

Am  zâmbit  şi  apoi  am  făcut  o piruetă,  lent,  pentru  a-i  arăta 
decolteul  adânc  de  la  spate. 

— Bine,  acum  o iau  razna,  a spus  el,  venind  spre  mine  şi 
răsucindu-mă. 

— Nu-ţi  place?  l-am  întrebat. 

— Ai  nevoie  de  un  sacou. 

S-a  dus  fuga  la  cuier  şi  mi-a  pus  pe  umeri  haina  mea. 

— Trav,  n-o  să  poată  sta  îmbrăcată  toată  noaptea  cu  aia,  a chicotit 
America. 

— Abby,  arăţi  minunat,  mi-a  spus  Shepley  ca  o scuză  pentru 
comportamentul  lui  Travis. 

— Aşa  este.  Arăţi  incredibil...  dar  nu  se  poate  să  porţi  asta. 
Rochia  e...  uau!  Picioarele  tale  sunt...  Rochia  e prea  scurtă  — de 
fapt  nu  ai  decât  o jumătate  de  rochie!  Nici  măcar  nu  are  spate!  a spus 
Travis  cu  o expresie  îndurerată. 


Nu  m-am  putut  abţine  să  nu  zâmbesc. 

— Travis,  aşa  e croită. 

— Voi  doi  trăiţi  ca  să  vă  torturaţi  reciproc?  s-a  încruntat 
Shepley. 

— N-ai  o rochie  mai  lungă?  m-a  întrebat  Travis. 

Am  privit  în  jos. 

— De  fapt,  e destul  de  cuminte  în  partea  din  faţă.  Numai  partea 
din  spate  lasă  la  vedere  mai  multă  piele  dezgolită. 

— Pigeon,  a început  Travis.  Nu  vreau  să  te  superi,  dar  nu  te  pot  duce 
acolo  îmbrăcată  aşa.  O să  ajung  să  mă  bat  în  primele  cinci  minute. 

M-am  ridicat  pe  vârfuri  şi  l-am  sărutat. 

— Am  încredere  în  tine. 

— Noaptea  asta  o să  fie  naşpa,  a mormăit  el. 

— Noaptea  asta  o să  fie  fantastică,  a spus  America  ofensată. 

— Gândeşte-te  la  cât  de  uşor  va  fi  s-o  scot  mai  târziu,  i-am  zis, 
sărutându-1  pe  gât. 

— Tocmai  asta  e problema.  Toţi  ceilalţi  ţipi  exact  la  asta  se  vor 
gândi  şi  ei. 

— Dar  tu  eşti  singurul  care  va  ajunge  să  afle,  i-am  şoptit. 

Travis  nu  mi-a  răspuns,  iar  eu  m-am  aplecat  pentru  a-i  cerceta 
expresia. 

— Chiar  vrei  să  mă  schimb? 

Travis  mi-a  studiat  faţa,  rochia,  picioarele,  apoi  a oftat. 

— Indiferent  ce  porţi,  eşti  superbă.  Ar  trebui  să  mă  obişnuiesc 
cu  asta,  nu? 

Am  ridicat  din  umeri,  iar  el  a clătinat  din  cap. 

— în  regulă,  am  întârziat  deja.  Să  mergem! 

Mergând  de  la  maşină  spre  casa  Sigma  Tau,  m-am  înghesuit  în 
Travis  să  mă  încălzesc.  Aerul  era  plin  de  fum,  dar  era  cald.  La  subsol 
bubuia  muzica,  iar  Travis  dădea  din  cap  în  ritmul  melodiei.  Brusc  a 
apărut  toată  lumea.  Nu  eram  sigură  dacă  se  zgâiau  deoarece  Travis 
era  prezent  la  o petrecere  pentru  cupluri  ori  fiindcă  purta  pantaloni 
de  stofă  ori  din  pricina  rochiei  mele,  dar  se  zgâiau  cu  toţii. 

America  s-a  aplecat  să-mi  şoptească  la  ureche: 

— Abby,  mă  bucur  tare  mult  că  eşti  aici.  Mă  simt  de  parcă  tocmai 
am  pătruns  intr-un  film  cu  Molly  Ringwald12. 

— Mă  bucur  că  am  putut  să-ţi  fiu  de  folos,  am  murmurat  eu. 

Travis  şi  Shepley  ne-au  luat  hainele,  apoi  ne-au  condus  spre 
bucătărie.  Shepley  a luat  patru  beri  din  frigider  şi  i-a  dat  una  iubitei 
lui  şi  una  mie.  Am  rămas  în  picioare,  în  bucătărie,  ascultându-i  pe 
colegii  lui  Travis  vorbind  despre  ultima  lui  luptă.  Surorile  din  Sigma 
Tau  care  îi  însoţeau  erau  întâmplător  aceleaşi  blonde  care  intraseră 
după  Travis  în  cantină  atunci  când  vorbiserăm  pentru  prima  dată. 

Lexie  era  uşor  de  recunoscut.  N-aş  fi  putut  să  uit  mutra  pe  care 
o făcuse  când  Travis  a dat-o  jos,  împingând-o  din  poala  lui,  pentru 
că  o insultase  pe  America.  Ea  mă  privea  curioasă,  atentă  la  tot  ce 
spuneam.  Ştiam  că  era  avidă  să  afle  de  ce  Travis  Maddox  părea  să 
mă  găsească  irezistibilă,  iar  eu  m-am  trezit  că  fac  efortul  de  a-i  arăta. 
Nu  mi-am  luat  mâinile  de  pe  Travis,  inserând  în  anumite  momente 
ale  conversaţiei  remarci  usturătoare  şi  glumind  cu  el  despre  noile  lui 
tatuaje. 

— Amice,  ţi-ai  tatuat  numele  iubitei  pe  încheietura  mâinii?  Ce 
naiba  te-a  apucat?  l-a  întrebat  Brad. 

Travis,  mândru  nevoie  mare,  şi-a  întors  mâna  pentru  a le  arăta 
numele  meu. 

— Sunt  nebun  după  ea,  a spus,  privindu-mă  cu  ochi  blânzi. 

— Nici  măcar  n-o  cunoşti  bine,  i-a  reproşat  dispreţuitoare 
Lexie. 

El  nu  şi-a  luat  ochii  de  la  mine. 

— Ba  o cunosc. 

S-a  încruntat. 

— Credeam  că  tatuajul  te-a  scos  din  sărite.  Acum  te  mândreşti 
cu  el? 

M-am  aplecat  să-l  sărut  pe  obraz  şi  am  ridicat  din  umeri. 


12 


Actriţă  americană,  considerată  cea  mai  mare  vedetă  adolescentă  a tuturor  timpurilor. 


— A început  să  mă  cucerească. 

Shepley  şi  America  şi-au  croit  drum  spre  parter  şi  noi  i-am 
urmat,  mână  în  mână.  Mobila  fusese  dată  la  perete  pentru  a impro- 
viza un  ring  de  dans.  Taman  când  coboram  scările,  a început  o 
melodie  lentă. 

Travis  n-a  şovăit  şi  m-a  tras  în  mijlocul  ringului,  ţinându-mă  în 
braţe  şi  punându-mi  mâna  pe  pieptul  lui. 

— Mă  bucur  că  n-am  mai  fost  niciodată  la  chestii  din  astea.  E 
bine  că  am  venit  cu  tine. 

Am  surâs  şi  mi-am  lipit  obrazul  de  pieptul  lui.  Mă  ţinea  cu  o 
mână  de  talie,  senzaţia  pe  care  mi-o  crea  pe  pielea  dezgolită  fiind  una 
de  moale  şi  cald. 

— Se  zgâiesc  cu  toţii  la  tine  îmbrăcată  în  rochia  asta,  mi-a  spus 
el. 

Mi-am  ridicat  privirea,  aşteptându-mă  să  văd  o expresie  tensio- 
nată, dar  el  zâmbea. 

— Bănuiesc  că  e cumva  grozav. . . să  fiu  cu  fata  pe  care  o doresc 
cu  toţii. 

Mi-am  dat  ochii  peste  cap. 

— Nu  pe  mine  mă  doresc.  Sunt  doar  curioşi  de  ce  tu  mă  doreşti. 
Şi,  oricum,  îmi  pare  rău  pentru  oricine  crede  că  ar  avea  vreo  şansă. 
Sunt  pe  de-a-ntregul  şi  fără  speranţă  îndrăgostită  de  tine. 

Faţa  i-a  fost  umbrită  de  o expresie  de  durere. 

— Ştii  de  ce  te  doresc?  N-am  ştiut  că  sunt  pierdut  până  ce  nu 
m-ai  găsit  tu.  N-am  ştiut  ce  însemna  singur  până  în  prima  noapte 
petrecută  fără  tine  în  patul  meu.  Eşti  ceea  ce  am  aşteptat  dintot- 
deauna,  Pigeon. 

M-am  întins  să-i  cuprind  faţa  între  palme,  iar  el  m-a  strâns  în 
braţe,  ridicându-mă  de  pe  podea.  Mi-am  lipit  buzele  de  ale  lui,  iar  el 
m-a  sărutat,  emoţionat  de  ceea  ce  tocmai  spusese.  în  acel  moment 
mi-am  dat  seama  de  ce  îşi  făcuse  tatuajul,  de  ce  mă  alesese  pe  mine 
şi  de  ce  eram  eu  diferită.  Nu  era  vorba  de  mine,  şi  nu  era  vorba  de  el, 
ci  era  ceea  ce  eram  împreună,  asta  constituia  excepţia. 

Difuzoarele  au  vibrat  intr-un  ritm  mai  rapid,  iar  Travis  m-a  lăsat 
jos. 

— Mai  vrei  să  dansăm? 

America  şi  Shepley  au  apărut  lângă  noi,  iar  eu  m-am  arătat 
surprinsă. 

— Dacă  tu  crezi  că  poţi  să  ţii  ritmul  cu  mine. 

Travis  a zâmbit  superior. 

— încearcă-mă! 

Mi-am  mişcat  şoldurile  lipite  de  ale  lui  şi  mi-am  trecut  mâna 
în  sus,  descheindu-i  primii  doi  nasturi  de  sus  ai  cămăşii.  Travis  a 
chicotit  şi  a clătinat  din  cap,  iar  eu  m-am  răsucit,  mişcându-mă  în 
ritmul  muzicii,  stând  lipită  de  el.  M-a  apucat  de  şolduri,  iar  eu  am 
dus  mâinile  la  spate  şi  l-am  cuprins  cu  braţele.  M-am  aplecat  în  faţă, 
iar  el  şi-a  înfipt  degetele  în  pielea  mea.  Când  ne-am  ridicat,  şi-a  lipit 
buzele  de  urechea  mea. 

— Ţine-o  tot  aşa  şi  plecăm  devreme. 

M-am  întors  şi  i-am  surâs,  aruncându-mi  braţele  pe  după  gâtul 
lui.  El  s-a  lipit  de  mine  şi  i-am  întins  o cută  de  la  cămaşă,  strecurân- 
du-mi  degetele  în  sus  pe  spatele  său,  apăsându-mi-le  pe  muşchii  lui, 
zâmbind  apoi  la  zgomotele  pe  care  le-a  scos  atunci  când  i-am  gustat 
gâtul. 

— Doamne,  Pigeon,  mă  omori!  mi-a  zis,  apucându-mă  de  tivul 
rochiei,  trăgând-o  în  sus  cât  să  mă  poată  mângâia  pe  coapse  cu  buri- 
cele degetelor. 

— Cred  că  ştim  care  e atracţia,  a spus  Lexie  din  spatele  nostru 
pe  un  ton  batjocoritor. 

America  s-a  răsucit  pe  călcâie,  venind  spre  Lexie,  gata  de  luptă. 
Shepley  a prins-o  la  timp. 

— Mai  spune  o dată!  i-a  zis  America.  Te  provoc,  căţea  ce  eşti! 

Lexie  s-a  ascuns  în  spatele  prietenului  ei,  şocată  de  ameninţarea 
pe  care  tocmai  o auzise. 

— Brad,  mai  bine  pune-i  botniţă  partenerei  tale!  l-a  avertizat 


Travis. 


Două  melodii  mai  târziu,  părul  de  la  ceafă  îmi  era  umed.  Travis 
m-a  sărutat  după  ureche. 

— Vino,  Pidge!  Vreau  să  fumez. 

M-a  condus  în  sus  pe  scări,  apoi  a înşfăcat  haina  mea  înainte  să 
ajungem  la  etajul  al  doilea.  Am  ieşit  pe  balcon,  unde  ne-am  întâlnit 
cu  Parker  şi  cu  partenera  lui.  Ea  era  mai  înaltă  decât  mine,  având 
părul  scurt,  negru,  prins  la  spate  cu  o singură  agrafă.  I-am  remarcat 
imediat  tocurile  cui  înalte,  căci  îşi  ţinea  piciorul  pe  şoldul  lui  Parker. 
Stătea  cu  spatele  lipit  de  zid,  iar  când  Parker  ne-a  observat,  şi-a  tras 
mâna  de  sub  fusta  ei. 

— Abby,  m-a  întâmpinat  el,  surprins  şi  fără  suflu. 

— Bună,  Parker,  i-am  spus,  înăbuşindu-mi  un  hohot  de  râs. 

— Cum,  ăăă. . . ce  mai  faci? 

I-am  zâmbit  politicoasă. 

— Eu  bine,  dar  tu? 

— Ăăă...  a spus,  uitându-se  la  partenera  lui.  Abby,  ea  e Amber. 
Amber. . . Abby. 

— Abby  Abby?  a întrebat  ea. 

Parker  a încuviinţat,  vizibil  stânjenit.  Amber  mi-a  scuturat  mâna 
cu  o expresie  de  dezgust  pe  chip,  apoi  s-a  uitat  la  Travis  de  parcă 
tocmai  îşi  întâlnise  duşmanul. 

— Mă  bucur  să  te  cunosc. . . cred. 

— Amber,  a avertizat-o  Parker. 

Travis  a râs  scurt  şi  apoi  a deschis  uşile  pentru  ca  ei  să  intre. 
Parker  a luat-o  pe  Amber  de  mână  şi  s-au  retras  în  casă. 

— A fost...  ciudat,  am  spus,  scuturând  din  cap  în  timp  ce-mi 
încrucişam  braţele  la  piept,  rezemându-mă  de  balustradă. 

Era  rece  şi  afară  erau  doar  câteva  cupluri. 

Travis  a strâmbat  din  nas. 

— O singură  dată  a dus  o fată  acasă  pentru  mine.  Acum  se  poartă 
de  parcă  şi-a  făcut  un  obicei  din  a năvăli  şi  a le  salva  pe  toate  boboa- 
cele  cărora  eu  le-am  tras-o. 

Cu  coada  ochiului,  i-am  aruncat  o privire  nemulţumită. 

— Ţi-am  spus  vreodată  cât  de  mult  urăsc  cuvântul  ăsta? 

— Iartă-mă,  a spus,  lipindu-mă  de  el. 

Şi-a  aprins  ţigara  şi  a inspirat  adânc.  Fumul  pe  care  l-a  scos  era 
mai  gros  decât  de  obicei,  amestecându-se  cu  aerul  rece  al  iernii.  Şi-a 
întors  mâna  şi  s-a  uitat  lung  la  încheietura  mâinii. 

— Cât  de  ciudat  este  faptul  că  acest  tatuaj  nu  este  tocmai  ultima 
mea  preferinţă,  dar  mă  face  să  mă  simt  în  largul  meu  ştiind  că  e acolo? 

— Destul  de  ciudat. 

Travis  s-a  arătat  mirat  şi  a izbucnit  în  râs. 

— Glumesc.  Nu  pot  să  spun  că  înţeleg,  dar  e plăcut. . . intr-un  fel 
â la  Travis  Maddox. 

— Dacă  mă  simt  atât  de  bine  având  asta  pe  braţ,  nu-mi  pot 
imagina  cum  mă  voi  simţi  când  îţi  voi  pune  un  inel  pe  deget. 

— Travis... 

— Peste  patru  sau  poate  cinci  ani,  a adăugat  el. 

Am  inspirat  adânc. 

— Trebuie  s-o  lăsăm  mai  moale.  Mult,  mult  mai  moale. 

— Pidge,  nu  începe  cu  asta! 

— Dacă  vom  continua  în  ritmul  ăsta,  am  să  ajung  desculţă  şi 
gravidă  înainte  de  absolvire.  Nu  sunt  pregătită  să  mă  mut  cu  tine,  nu 
sunt  pregătită  pentru  un  inel  şi  ştiu  sigur  că  nu  sunt  gata  să-mi  înte- 
meiez o familie. 

Travis  m-a  prins  de  umeri  şi  m-a  întors  cu  faţa  spre  el. 

— Sper  că  ăsta  nu  e discursul  cu  „Vreau  să  mai  cunosc  şi  alţi 
oameni".  Pentru  că  nu  sunt  dispus  să  te  împart  cu  nimeni.  La  naiba, 
în  niciun  caz! 

— Nu  vreau  pe  nimeni  altcineva,  i-am  spus  exasperată. 

S-a  relaxat  şi  mi-a  dat  drumul  la  umeri,  prinzându-se  de 
balustradă. 

— Atunci,  ce  vrei  să  spui?  m-a  întrebat,  privind  în  zare. 

— Spun  că  trebuie  s-o  luăm  mai  domol.  Asta  e tot  ce  spun. 

A dat  din  cap  a încuviinţare,  în  mod  evident  nefericit.  L-am 
atins  pe  mână. 


— Nu  fi  supărat. 

— Se  pare  că  noi  facem  un  pas  înainte  şi  doi  înapoi,  Pidge.  De 
fiecare  dată  când  cred  că  suntem  pe  aceeaşi  linie,  tu  ridici  un  zid 
între  noi.  Eu  chiar  nu  pricep. . . majoritatea  fetelor  îşi  bat  la  cap  iubiţii 
să  aibă  o relaţie  serioasă,  să  vorbească  despre  sentimentele  lor,  să 
facă  pasul  următor. . . 

— Am  crezut  că  am  stabilit  că  eu  nu  sunt  ca  majoritatea  fetelor. 

Plin  de  frustrare,  şi-a  lăsat  capul  să-i  cadă  în  piept. 

— Am  obosit  să  tot  ghicesc.  Abby,  unde  crezi  că  vom  ajunge  cu 
relaţia  noastră? 

Mi-am  lipit  buzele  de  cămaşa  lui. 

— Când  mă  gândesc  la  viitorul  meu,  te  văd  pe  tine. 

Travis  s-a  relaxat,  trăgându-mă  mai  aproape  de  el.  Am  privit 
amândoi  norii  nopţii  deplasându-se  pe  cer.  Luminile  universităţii 
punctau  întunericul,  iar  cei  care  veneau  la  petrecere  îşi  strângeau 
braţele  la  piept  pentru  a se  încălzi,  grăbindu-se  să  intre  la  căldura 
din  casă. 

în  ochii  lui  Travis  am  văzut  aceeaşi  pace  pe  care  o mai  zărisem 
doar  de  câteva  ori  şi  m-a  izbit  faptul  că,  exact  ca  în  celelalte  seri, 
expresia  lui  de  mulţumire  era  rezultatul  direct  al  asigurărilor  pe  care 
i le  dădeam  eu. 

Experimentasem  insecuritatea  celor  care  trăiau  de  la  o lovitură 
a sorţii  la  cealaltă;  bărbaţi  care  se  temeau  de  propriile  umbre.  Era 
lesne  să  te  temi  de  partea  întunecată  a Las  Vegasului,  partea  pe  care 
firmele  luminoase  şi  sclipiciul  nu  păreau  să  o atingă  niciodată.  Dar 
Travis  Maddox  nu  se  temea  de  luptă  sau  să  apere  pe  cineva  la  care 
ţinea  sau  să  privească  în  ochii  furioşi  şi  umiliţi  ai  unei  femei  dispre- 
ţuite. El  putea  să  intre  într-o  încăpere  şi  să  se  zgâiască  la  cineva  de 
două  ori  cât  el,  convins  că  nimeni  nu-1  putea  atinge  — că  era  invin- 
cibil faţă  de  orice  ar  fi  încercat  să-l  doboare. 

Nu  se  temea  de  nimic.  Până  să  mă  cunoască  pe  mine. 

Eu  eram  singura  parte  din  viaţa  lui  care  îi  era  necunoscută, 
cartea  surpriză,  variabila  pe  care  n-o  putea  controla.  Indiferent  de 

momentele  de  pace  pe  care  i le  oferisem  în  toate  celelalte  clipe  ale 
fiecărei  zile,  tulburarea  pe  care  o simţea  în  absenţa  mea  devenea  de 
zece  ori  mai  rea  în  prezenţa  mea.  Furia  care  îl  cuprinsese  înainte  era, 
pentru  el,  doar  mai  greu  de  stăpânit.  Să  fiu  excepţia  nu  mai  era  acel 
lucru  misterios,  deosebit.  Devenisem  slăbiciunea  lui. 

Aşa  cum  eram  şi  pentru  tatăl  meu. 

— Abby!  Aici  erai!  Te-am  căutat  peste  tot!  a spus  America,  ieşind 
ca  o furtună  pe  uşă. 

îşi  ţinea  mobilul  ridicat. 

— Tocmai  am  terminat  de  vorbit  cu  tata.  Mick  i-a  sunat  aseară. 

— Mick? 

M-am  strâmbat  dezgustată. 

— De  ce  să-i  fi  sunat? 

America  s-a  arătat  surprinsă,  de  parcă  ar  fi  trebuit  să  ştiu 
răspunsul. 

— Mama  ta  i-a  tot  închis  telefonul  în  nas. 

— Ce-a  vrut?  am  întrebat,  simţind  că  mi  se  face  greaţă. 

Ea  a strâns  din  buze. 

— Să  ştie  unde  eşti. 

— Sper  că  nu  i-au  spus. 

America  s-a  schimbat  la  faţă. 

— Abby,  e tatăl  tău.  Tata  a considerat  că  e dreptul  lui  să  ştie. 

— O să  vină  aici,  am  spus,  simţind  că  mă  ustură  ochii.  Mare,  o 
să  vină  aici! 

— Ştiu!  îmi  pare  rău!  a şoptit  ea,  încercând  să  mă  îmbrăţişeze. 

M-am  tras  departe  de  ea  şi  mi-am  acoperit  faţa  cu  palmele. 

Am  simţit  pe  umeri  o pereche  familiară  de  mâini  puternice, 
protectoare. 

— Pigeon,  n-o  să-ţi  facă  niciun  rău,  mi-a  spus  Travis.  N-o  să-l 
las! 

— Va  găsi  el  o cale,  a zis  America,  privindu-mă  cu  ochi  trişti, 
întotdeauna  găseşte. 

— Trebuie  să  plec  de  aici. 


Mi-am  pus  haina  pe  mine  şi  am  tras  de  mânerele  uşilor  duble. 
Eram  prea  tulburată  ca  să  trag  mai  încet,  astfel  încât  să-mi  coor- 
donez mişcările.  Când  au  început  să-mi  curgă  lacrimi  de  frustrare 
pe  obrajii  îngheţaţi,  Travis  mi-a  acoperit  mâna  cu  a lui.  A apăsat 
în  jos,  ajutându-mă  să  împing  mânerele,  apoi,  cu  cealaltă  mână,  a 
deschis  uşile.  M-am  uitat  la  el,  conştientă  de  ridicolul  scenei  pe  care 
o făceam,  aşteptându-mă  să  văd  o expresie  confuză  sau  de  dezapro- 
bare pe  chipul  lui,  însă  el  mă  privea  cu  înţelegere. 

M-a  cuprins  cu  braţul  şi  am  străbătut  împreună  toată  casa,  cobo- 
rând scările  şi  trecând  prin  mulţime,  până  în  faţa  uşii  de  la  intrare. 
Toţi  trei  se  străduiau  să  ţină  pasul  cu  mine,  căci  o luasem  cu  repezi- 
ciune direct  spre  maşină. 

America  a întins  mâna  şi  m-a  tras  de  haină,  oprindu-mă. 

— Abby!  a şoptit  ea,  arătând  spre  un  grup  mic  de  oameni. 

Aceştia  erau  adunaţi  în  jurul  unui  bărbat  mai  în  vârstă,  neîngrijit, 
care  arăta  frenetic  spre  casă,  ţinând  în  mână  o fotografie.  Cuplurile 
dădeau  aprobator  din  cap,  discutând  despre  fotografie. 

M-am  repezit  spre  bărbat  şi  i-am  smuls  fotografia  din  mână. 

— Ce  dracu’  cauţi  aici? 

Mulţimea  s-a  risipit,  intrând  în  casă,  iar  Shepley  şi  America 
m-au  flancat.  Aflat  în  spatele  meu,  Travis  m-a  luat  de  umeri. 

Mick  s-a  uitat  la  rochia  mea  şi  a plescăit  dezaprobator. 

— Măi  să  fie,  Cookie.  Vechile  năravuri. . . 

— Taci!  Taci  din  gură,  Mick!  întoarce-te,  i-am  spus,  indicându-i 
direcţia  din  spatele  lui.  Du-te  înapoi  de  unde  ai  venit.  Nu  te  vreau 
aici. 

— Nu  pot,  Cookie.  Am  nevoie  de  ajutorul  tău. 

— Spune-mi  ceva  nou,  a râs  dispreţuitor  America. 

Mick  a mijit  ochii  la  America  şi  apoi  s-a  uitat  din  nou  la  mine. 

— Eşti  foarte  drăguţă.  Ai  crescut.  Pe  stradă  nu  te-aş  fi 
recunoscut. 

Am  oftat,  nemaiavând  răbdare  să  continui  discuţia  politicoasă. 

— Ce  vrei? 

A întins  mâinile  şi  a ridicat  din  umeri. 

— Se  pare  că  am  intrat  intr-un  bucluc,  puştoaico.  Taţi  are  nevoie 
de  nişte  bani. 

Am  închis  ochii. 

— Cât? 

— Mă  descurcam  bine,  zău  că  da.  Doar  că  a trebuit  să  mă 
împrumut  niţel  ca  să  o iau  înainte  şi. . . ştii  tu. 

— Ştiu,  i-am  trântit-o  eu.  Cât  îţi  trebuie? 

— Douăzeci  şi  cinci. 

— Ei,  la  naiba,  Mick,  douăzeci  şi  cinci?  Adică  două  mii  cinci 
sute?  Dacă  te  cari  dracului  de  aici,  ţi-i  dau  acum,  a spus  Travis, 
scoţându-şi  portofelul. 

— Vrea  să  spună  douăzeci  şi  cinci  de  mii,  am  intervenit,  arun- 
cându-i  tatălui  meu  o căutătură  urâtă. 

Privirea  lui  Mick  l-a  cercetat  pe  Travis  din  cap  până  în  picioare. 

— Cine-i  clovnul? 

Travis  şi-a  ridicat  privirea  şi  s-a  încruntat,  iar  eu  am  simţit  cum 
îşi  lasă  toată  greutatea  pe  mine. 

— Acum  înţeleg  de  ce  un  deştept  ca  tine  a ajuns  să-i  ceară  bani 
fiicei  lui  adolescente. 

înainte  ca  Mick  să  poată  răspunde,  mi-am  scos  mobilul. 

— De  data  asta,  Mick,  cui  îi  eşti  dator? 

Mick  s-a  scărpinat  în  părul  lui  slinos  care  încărunţea. 

— Păi,  Cookie,  e o poveste  amuzantă. . . 

— Cui ? am  ţipat  eu. 

— Lui  Benny. 

Am  rămas  cu  gura  căscată  şi  am  făcut  un  pas  înapoi,  ciocnin- 
du-mă  de  Travis. 

— Benny?  îi  eşti  dator  lui  Benny ? Ce  naiba  ai. . . 

Am  inspirat  adânc:  n-avea  rost. 

— Nu  am  atâţia  bani,  Mick. 

El  a zâmbit. 

— Ceva  îmi  spune  că  ai. 


— Ei  bine,  n-am!  Chiar  ai  pus-o  de  data  asta,  aşa-i?  Ştiam  eu  că 
n-ai  să  te  opreşti  până  ce  n-o  să  fii  omorât. 

El  şi-a  schimbat  poziţia;  zâmbetul  infatuat  de  pe  chip  i-a  pierit. 

— Cât  ai? 

Mi-am  încleştat  maxilarul. 

— Unsprezece  mii.  îi  pusesem  deoparte  pentru  o maşină. 

America  m-a  săgetat  cu  privirea. 

— De  unde  ai  unsprezece  mii  de  dolari,  Abby? 

— De  la  luptele  lui  Travis,  am  spus,  fulgerându-1  pe  Mick  cu 
privirea. 

Travis  m-a  apucat  de  umeri  pentru  a mă  privi  în  ochi. 

— Ai  făcut  unsprezece  mii  de  pe  urma  luptelor  mele?  Când 
pariai? 

— Am  avut  o înţelegere  cu  Adam,  i-am  răspuns,  nefiind  prea 
interesată  de  surprinderea  lui  Travis. 

Subit,  ochii  lui  Mick  au  prins  viaţă. 

— Cookie,  îi  poţi  dubla  într-un  weekend.  Ai  putea  să-mi  faci 
rost  de  douăzeci  şi  cinci  până  duminică,  iar  Benny  n-o  să-şi  mai 
trimită  gorilele  după  mine. 

Mi-am  simţit  gâtlejul  uscat. 

— Aş  rămâne  lefteră,  Mick.  Trebuie  să-mi  plătesc  şcoala. 

— O,  poţi  să-i  câştigi  înapoi  cât  ai  zice  peşte,  mi-a  spus,  făcând 
un  gest  de  nepăsare  cu  mâna. 

— Când  e termenul?  l-am  întrebat. 

— Luni.  La  miezul  nopţii,  a spus,  fără  să-şi  ceară  scuze. 

— Pigeon,  la  dracu’,  nu  trebuie  să-i  dai  niciun  sfanţ!  a zis  Travis, 
trăgându-mă  de  braţ. 

Mick  m-a  apucat  de  încheietura  mâinii. 

— Măcar  atâta  poţi  şi  tu  să  faci!  Din  cauza  ta  sunt  în  rahatul 

ăsta! 

America  l-a  lovit  peste  mână,  dându-i-o  deoparte. 

— Mick,  să  nu  îndrăzneşti  să  începi  iar  cu  mizeriile  astea!  Nu  ea 
te-a  pus  să  împrumuţi  bani  de  la  Benny! 

Mick  m-a  privit  cu  ură. 

— Dacă  nu  era  ea,  aş  fi  avut  banii  mei.  Abby,  mi-ai  luat  totul.  Nu 
mai  am  nimic! 

Am  crezut  că  timpul  petrecut  departe  de  Mick  avea  să-mi 
uşureze  durerea  pe  care  o simţeam  pentru  că  eram  fiica  lui,  dar  lacri- 
mile de  pe  obraji  susţineau  contrariul. 

— Până  duminică  o să-ţi  fac  rost  de  banii  pentru  Benny.  Dar 
când  o s-o  fac,  vreau  să  mă  laşi  dracului  în  pace.  Mick,  n-o  s-o  mai 
fac  niciodată!  De-acum  înainte  eşti  pe  cont  propriu,  m-auzi?  Stai 
departe  de  mine! 

Şi-a  strâns  buzele  şi  apoi  a încuviinţat  cu  o mişcare  a capului. 

— Fie  cum  spui  tu,  Cookie. 

M-am  întors  şi  am  pornit  spre  maşină,  auzind-o  pe  America  în 
spatele  meu. 

— Băieţi,  faceţi-vă  bagajele!  Mergem  la  Vegas. 

în  cameră,  Travis  a lăsat  jos  bagajele  şi  a privit  în  jur. 

— E drăguţ,  nu? 

M-am  uitat  urât,  iar  el  s-a  arătat  surprins. 

— Cee? 

Fermoarul  valizei  mele  a scârţâit  când  l-am  deschis,  şi  am  clătinat 
din  cap.  Mintea  îmi  era  ocupată  cu  diferite  strategii  pe  care  trebuia  să 
le  aplic  intr-un  timp  atât  de  scurt. 

— Asta  nu  e o vacanţă.  Travis,  n-ar  trebui  să  fii  aici. 

în  clipa  următoare  a venit  în  spatele  meu,  cuprinzându-mă  cu 
braţele  după  talie. 

— Unde  mergi  tu,  merg  şi  eu. 

Mi-am  sprijinit  capul  pe  pieptul  lui  şi  am  oftat. 

— Trebuie  să  cobor  la  parter.  Tu  poţi  să  stai  aici  sau  să  te  plimbi 
prin  centru.  Ne  vedem  mai  târziu,  bine? 

— Merg  cu  tine. 

— Trav,  nu  vreau  să  fii  acolo. 


O expresie  de  durere  i-a  întunecat  chipul  şi  l-am  mângâiat  pe 
braţ. 

— Dacă  vreau  să  câştig  paisprezece  mii  de  dolari  intr-un 
weekend,  trebuie  să  mă  concentrez.  Nu-mi  place  comportamentul 
pe  care-1  voi  avea  stând  la  mesele  alea  şi  nu  vreau  ca  tu  să  mă  vezi 
aşa,  bine? 

Mi-a  dat  părul  la  o parte  de  pe  frunte  şi  m-a  sărutat  pe  obraz. 

— în  regulă,  Pidge. 

Ieşind  din  cameră,  Travis  a fluturat  din  mână  spre  America,  iar 
ea  s-a  apropiat  de  mine,  îmbrăcată  în  aceeaşi  rochie  pe  care  o purtase 
la  petrecerea  pentru  cupluri.  Eu  m-am  schimbat  într-o  rochie  aurie, 
scurtă  şi  m-am  încălţat  cu  o pereche  de  pantofi,  făcând  grimase  în 
oglindă.  America  mi-a  tras  părul  la  spate  şi  mi-a  dat  un  tub  negru. 

— Ai  nevoie  de  cam  încă  cinci  straturi  de  rimei,  iar  ei  îţi  vor 
arunca  buletinul  pe  loc  dacă  nu-ţi  mai  dai  cu  nişte  fard  de  obraz.  Ai 
uitat  cum  se  joacă  jocul  ăsta? 

Am  smucit  rimelul  din  mâna  ei  şi  am  mai  pierdut  încă  vreo  zece 
minute  cu  machiatul.  Odată  ce  am  terminat,  ochii  au  început  să-mi 
strălucească. 

— Fir-ar  să  fie,  Abby,  nu  plânge,  am  spus,  privind  în  sus  şi  tampo- 
nându-mă  sub  ochi  cu  un  şerveţel. 

— Nu  eşti  obligată  să  faci  asta.  Nu-i  datorezi  nimic. 

America  m-a  luat  de  după  umeri  în  timp  ce  eu  m-am  privit  în 
oglindă  pentru  ultima  oară. 

— îi  datorează  bani  lui  Benny,  Mare.  Dacă  n-o  fac,  or  să-l 
omoare. 

Expresia  ei  era  una  de  milă.  O mai  văzusem  uitându-se  în  felul 
ăsta  la  mine  de  multe  ori  până  atunci,  dar  de  data  asta  era  disperată, 
îl  văzuse  ruinându-mi  viaţa  de  mai  multe  ori  decât  putea  să  soco- 
tească oricare  dintre  noi. 

— Şi  cum  rămâne  cu  data  viitoare?  Şi  cea  de  după?  Nu  poţi  să 
continui  să  faci  asta. 

— A fost  de-acord  să  stea  deoparte.  Mick  Abernathy  are  o 
grămadă  de  cusururi,  dar  se  ţine  de  cuvânt. 

Am  ieşit  pe  hol  şi  am  intrat  intr-un  lift  pustiu. 

— Ai  tot  ce-ţi  trebuie?  am  întrebat-o,  conştientă  de  prezenţa 
camerelor  de  supraveghere. 

America  a ciocănit  cu  unghiile  permisul  de  conducere  fals. 

— Numele  meu  e Candy.  Candy  Crawford,  a spus  ea  cu  un  impe- 
cabil accent  sudist. 

I-am  întins  mâna. 

— Jessica  James.  îmi  pare  bine  să  te  cunosc,  Candy. 

Ne-am  pus  amândouă  ochelarii  de  soare  şi  am  rămas  cu  chipu- 
rile imobile  atunci  când  uşile  liftului  s-au  deschis,  lăsând  la  vedere 
luminile  şi  agitaţia  din  cazinou.  Oamenii,  provenind  din  toate  pătu- 
rile sociale,  se  mişcau  încolo  şi-ncoace.  Vegas  era  iadul  şi  raiul 
deopotrivă,  acel  loc  unde  puteai  găsi,  în  aceeaşi  clădire,  dansatoare 
în  costume  ostentative  din  pene  şi  machiaje  stridente,  prostituate 
îmbrăcate  sumar,  dar  acceptabil,  afacerişti  în  costume  luxoase  şi 
familii  întregi.  Am  păşit  ţanţoşe  pe  un  culoar  delimitat  cu  şnur  roşu 
şi  i-am  înmânat  buletinele  noastre  unui  bărbat  îmbrăcat  cu  o jachetă 
roşie.  M-a  studiat  preţ  de  o clipă,  iar  eu  mi-am  scos  ochelarii. 

— Hai  azi,  i-am  spus  plictisită. 

Ne-a  înapoiat  buletinele  şi  s-a  dat  la  o parte,  lăsându-ne  să 
trecem.  Am  străbătut  culoarele  cu  jocuri  mecanice,  mesele  de  black 
jack  şi  apoi  ne-am  oprit  la  ruletă.  Am  scrutat  încăperea,  uitându-mă 
la  diferitele  mese  de  poker,  fixând-o  cu  privirea  pe  cea  la  care  erau 
aşezaţi  domnii  mai  în  vârstă. 

— Acolo,  i-am  spus,  indicând  cu  capul. 

— începe  agresiv,  Abby.  Nici  n-or  să  ştie  ce  i-a  lovit. 

— Ba  nu.  Ei  reprezintă  vechiul  Vegas.  Trebuie  să  joc  isteţ  de  data 

asta. 

M-am  dus  la  masă,  folosindu-mă  de  cel  mai  fermecător  zâmbet 
al  meu.  Cunoscătorii  îi  pot  mirosi  de  la  o poştă  pe  cei  care  obţin  bani 


în  mod  necinstit,  dar  aveam  două  lucruri  în  favoarea  mea  care  să 
acopere  mirosul  oricărui  pungaş:  tinereţea  şi. . . ţâţele. 

— Bună  seara,  domnilor.  Vă  supăraţi  dacă  mă  alătur  şi  eu? 

Nu  şi- au  ridicat  privirile. 

— Nu,  scumpo.  Ia  un  scaun  şi  fii  drăguţă.  Numai  să  nu 
vorbeşti. 

— Vreau  să  joc,  am  spus,  dându-i  ochelarii  prietenei  mele.  La 
mesele  de  black  jack  nu  e destulă  acţiune. 

Unul  dintre  bărbaţi  îşi  morfolea  ţigara. 

— Prinţesă,  asta-i  o masă  de  poker.  Se  joacă  cu  cinci  cărţi, 
încearcă-ţi  norocul  la  jocurile  mecanice. 

M-am  aşezat  pe  singurul  loc  liber,  dând  un  adevărat  spectacol 
din  felul  în  care  mi-am  încrucişat  picioarele. 

— Mereu  am  vrut  să  joc  poker  în  Vegas.  Şi  am  toate  fisele  astea. . . 
am  spus,  punându-mi  teancul  de  fise  pe  masă,  şi  chiar  sunt  bună  la 
jocul  online. 

Toţi  cei  patru  bărbaţi  s-au  uitat  la  fisele  mele  şi  apoi  la  mine. 

— Dulceaţă,  există  o deschidere  minimă,  a spus  cel  care  dădea 
cărţile. 

— Cât  anume? 

— Cinci  sute,  piersicuţă.  Uite  ce  e,  nu  vreau  să  te  fac  să  plângi. 
Fă-ţi  o favoare  şi  alege-ţi  un  joc  mecanic  cu  luminiţe. 

Mi-am  împins  fisele  în  faţă,  ridicând  din  umeri  în  felul  în  care  ar 
face-o  o fată  nechibzuită  şi  mult  prea  încrezătoare  în  sine  înainte  să-şi 
dea  seama  că  şi-a  pierdut  banii  pentru  taxa  de  colegiu.  Bărbaţii  s-au 
privit  reciproc.  Dealerul  a ridicat  din  umeri  şi  şi-a  văzut  de  treabă. 

— Jimmy,  a spus  unul  dintre  jucători,  întinzându-mi  mâna. 

Când  i-am  strâns-o,  a arătat  spre  ceilalţi  bărbaţi. 

— Mei,  Pauli,  Joe,  iar  acesta  e Winks13. 

Am  privit  spre  bărbatul  slăbănog  care  mesteca  o scobitoare  şi, 
după  cum  îi  era  şi  numele,  mi-a  făcut  cu  ochiul. 


13  To  wink  (engl.)  — a face  cu  ochiul. 

Am  dat  din  cap  a încuviinţare  şi  am  aşteptat  cu  o falsă  antici- 
pare în  timp  ce  se  împărţea  prima  mână.  Le-am  pierdut  dinadins 
pe  primele  două,  dar  la  a patra  mână  deja  câştigam.  N-a  durat  mult 
până  ce  veteranii  Vegasului  şi-au  dat  seama  cu  cine  aveau  de-a  face, 
aşa  cum  îşi  dăduse  seama  şi  Thomas. 

— Ziceai  că  ai  jucat  online?  m-a  întrebat  Pauli. 

— Şi  cu  tata. 

— Eşti  de  aici?  m-a  întrebat  Jimmy. 

— Din  Wichita,  am  spus. 

— Nu-i  jucătoare  online,  vă  spun  eu,  a mormăit  el. 

O oră  mai  târziu,  le  luasem  adversarilor  mei  două  mii  şapte  sute 
de  dolari,  şi  aceştia  începuseră  să  transpire. 

— Pas,  a spus  Jimmy,  aruncând  încruntat  cărţile. 

— Dacă  n-aş  fi  văzut  cu  ochii  mei,  n-aş  fi  crezut  niciodată,  am 
auzit  o voce  din  spatele  meu. 

America  şi  cu  mine  ne-am  întors  în  acelaşi  timp,  şi  faţa  mi  s-a 
destins  intr-un  zâmbet  larg. 

— Jesse!  am  exclamat,  clătinând  din  cap.  Ce  cauţi  aici? 

— Ăsta  e localul  meu  în  care  tu  faci  şmecherii,  Cookie.  Tu  ce 
cauţi  aici? 

Mi-am  dat  ochii  peste  cap  şi  m-am  întors  spre  suspicioşii  mei 
prieteni  noi. 

— Jesse,  ştii  că  nu-mi  place  asta. 

— Scuzaţi-ne,  a spus  Jesse,  luându-mă  de  braţ  şi  ridicându-mă 
în  picioare. 

Precaută,  America  m-a  urmărit  cu  privirea  în  timp  ce  eram 
condusă  la  câţiva  metri  depărtare. 

Tatăl  lui  Jesse  conducea  cazinoul  şi  era  mai  mult  decât  o surpriză 
faptul  că  el  intrase  în  afacerile  familiei.  Obişnuiam  să  ne  fugărim 
pe  holurile  hotelului  şi  eu  îl  întreceam  mereu  când  concuram  la 
lifturi.  Se  maturizase  de  când  nu  ne  mai  văzuserăm.  Mi-1  aminteam 
ca  pe  un  adolescent  greoi;  bărbatul  din  faţa  mea  era  un  şef  îmbrăcat 
elegant,  deloc  greoi  şi  cu  certitudine  un  bărbat  adevărat.  Avea  acelaşi 


păr  şaten  mătăsos  şi  aceiaşi  ochi  verzi  pe  care  mi-i  aminteam,  dar 
restul  constituia  o surpriză  plăcută. 

Irisurile  lui  de  smarald  scânteiau  în  lumina  strălucitoare. 

— Mi  se  pare  ireal.  M-am  gândit  o clipă  că  ai  putea  fi  tu,  dar 
nu  mi-a  venit  să  cred  că  te-ai  întors  aici.  Apoi,  când  am  văzut-o  pe 
Clopoţica  făcând  curat  la  masa  veteranilor,  am  ştiut  că  eşti  tu. 

— Eu  sunt,  i-am  spus. 

— Arăţi...  altfel. 

— Şi  tu  la  fel.  Ce  face  tatăl  tău? 

— S-a  pensionat,  a zâmbit  el.  Cât  stai  aici? 

— Numai  până  duminică.  Trebuie  să  mă  întorc  la  şcoală. 

— Bună,  Jess,  l-a  salutat  America,  luându-mă  de  braţ. 

— America,  a chicotit  el.  Ar  fi  trebuit  să-mi  dau  seama.  Sunteţi 
nedespărţite. 

— Dacă  părinţii  ei  ar  fi  ştiut  vreodată  că  o aduc  aici,  asta  s-ar  fi 
încheiat  cu  mult  timp  în  urmă. 

— Mă  bucur  că  te  văd,  Abby.  Ce-ar  fi  să-mi  permiţi  să  te  invit  la 
cină?  m-a  întrebat,  examinându-mi  rochia. 

— Mi-ar  face  mare  plăcere,  dar  n-am  venit  aici  să  mă  distrez, 

Jess. 

A întins  mâna  şi  a zâmbit. 

— Nici  eu.  Vreau  să-ţi  văd  buletinul. 

Am  tresărit,  ştiind  că  mă  aştepta  o luptă.  Jesse  n-avea  să  cedeze 
cu  uşurinţă  farmecelor  mele.  Ştiam  că  va  trebui  să-i  spun  adevărul. 

— Sunt  aici  pentru  Mick.  Are  necazuri. 

Jesse  şi-a  schimbat  poziţia. 

— Ce  fel  de  necazuri? 

— Cele  obişnuite. 

— Aş  vrea  să  te  pot  ajuta.  Ne  cunoaştem  de  mult  şi  ştii  că-1 
respect  pe  tatăl  tău,  dar  ştii  şi  că  nu  te  pot  lăsa  să  rămâi. 

L-am  apucat  de  braţ  şi  l-am  strâns. 

— îi  datorează  bani  lui  Benny. 

Jesse  a închis  ochii  şi  a clătinat  din  cap. 

— Dumnezeule! 

— Termin  până  mâine.  Te  rog,  îţi  rămân  îndatorată,  Jesse. 
Lasă-mă  până  mâine! 

Şi-a  pus  palma  pe  obrazul  meu. 

— Uite  cum  facem.  Dacă  iei  mâine  cina  cu  mine,  te  las  până  la 
miezul  nopţii. 

M-am  uitat  la  America  şi  apoi  la  Jesse. 

— Am  venit  aici  cu  cineva. 

El  a ridicat  din  umeri. 

— Accepţi  sau  renunţi,  Abby.  Ştii  cum  se  fac  lucrurile  pe-aici. 
Nu  poţi  să  capeţi  ceva  fără  să  dai  nimic  la  schimb. 

Am  oftat,  învinsă. 

— Bine.  Ne  întâlnim  mâine  la  Ferraro,  dacă  mă  laşi  până  la 
miezul  nopţii. 

S-a  aplecat  şi  m-a  sărutat  pe  obraz. 

— Mi-a  părut  bine  să  te  revăd.  Ne  vedem  mâine.  La  cinci,  bine? 
Sunt  la  cazinou  la  opt. 

I-am  zâmbit  în  timp  ce  se  îndepărta,  dar  zâmbetul  mi-a  pierit 
când  l-am  văzut  pe  Travis  uitându-se  lung  la  mine  de  lângă  ruletă. 

— O,  rahat!  a spus  America,  trăgându-mă  de  mână. 

Travis  Ta  ţintuit  cu  privirea  pe  Jesse  când  acesta  a trecut  pe  lângă 
el,  apoi  a venit  spre  mine.  Şi-a  vârât  mâinile  în  buzunare  şi  i-a  aruncat 
o privire  lui  Jesse,  care  se  uita  la  noi  cu  coada  ochiului. 

— Cine-i  ăsta? 

Am  dat  din  cap  în  direcţia  lui  Jesse. 

— E Jesse  Viveros.  îl  cunosc  de  mult  timp. 

— De  când? 

M-am  uitat  spre  masa  veteranilor. 

— Travis,  nu  am  timp  pentru  asta. 

— Cred  că  a dat  uitării  ideea  cu  tânărul  preot,  a spus  America, 
aruncând  o ocheadă  în  direcţia  lui  Jesse. 

— Ăsta  e fostul  tău  prieten?  m-a  întrebat  Travis,  înfuriindu-se 
pe  loc.  Credeam  că  ai  spus  că  era  din  Kansas. 


M-am  uitat  urât  la  America,  apoi  l-am  luat  pe  Travis  de  bărbie, 
insistând  să-mi  acorde  atenţie  deplină. 

— El  ştie  că  nu  am  vârsta  cuvenită  pentru  a mă  afla  aici,  Trav. 
Mi-a  permis  să  rămân  până  la  miezul  nopţii.  îţi  explic  totul  mai 
târziu,  dar  acum  trebuie  să  mă  întorc  la  joc,  bine? 

Vedeam  cum  îi  zvâcneau  muşchii  maxilarului.  A închis  ochii, 
trăgând  aer  în  piept. 

— Bine.  Ne  vedem  la  miezul  nopţii. 

S-a  aplecat  şi  m-a  sărutat,  dar  buzele  lui  erau  reci  şi  distante. 

— Succes! 

I-am  zâmbit  până  ce  s-a  pierdut  în  mulţime,  apoi  mi-am  întors 
atenţia  spre  bărbaţii  de  la  masă. 

— Domnilor? 

— Ia  loc,  Shirley  Temple,  a spus  Jimmy.  Acum,  ne  vom  recâştiga 
banii.  Nu  ne  place  să  fim  jefuiţi. 

— Faceţi  ce  ştiţi  mai  rău,  le-am  zâmbit  eu. 

— Ai  zece  minute,  mi-a  şoptit  America. 

— Ştiu,  i-am  spus. 

Am  încercat  să  blochez  mental  trecerea  timpului  şi  bâţâitul 
nervos  al  genunchiului  prietenei  mele  sub  masă.  Potul  se  ridicase  la 
şaisprezece  mii  de  dolari  — cel  mai  mare  din  seara  cu  pricina  şi  era 
totul  sau  nimic. 

— N-am  mai  văzut  pe  cineva  ca  tine,  puştoaico!  Ai  avut  un  joc 
aproape  perfect.  Şi  niciun  gest,  nimic,  care  s-o  trădeze,  Winks.  Ai 
observat?  a spus  Pauli. 

Winks  a dat  aprobator  din  cap,  mina  lui  veselă  evaporându-se 
puţin  câte  puţin  cu  fiecare  mână. 

— Am  observat.  Nu  s-a  frecat  la  ochi,  n-a  zâmbit,  privirea  i-a 
rămas  aceeaşi.  Nu-i  firesc.  Toată  lumea  are  un  gest. 

— Ba  nu  toată  lumea,  a replicat  America,  cu  un  zâmbet  superior. 

Am  simţit  nişte  palme  cunoscute  aşezându-mi-se  pe  umeri. 
Ştiam  că  era  Travis,  dar  nu  îndrăzneam  să  mă  întorc,  nu  cu  trei  mii 
de  dolari  stând  în  centrul  mesei. 

— Plătesc,  a spus  Jimmy. 

Cei  care  se  adunaseră  în  jurul  nostru  au  aplaudat  când  mi-am 
etalat  cărţile.  Jimmy  era  singurul  suficient  de  aproape  de  mine  cu  un 
set.  Nimic  ce  chinta  mea  n-ar  fi  putut  combate. 

— De  necrezut!  a exclamat  Pauli,  aruncându-şi  pe  masă  dolarii. 

— Eu  am  ieşit,  a mormăit  Joe,  ridicându-se  şi  plecând  de  la 
masă. 

Jimmy  a fost  ceva  mai  graţios. 

— Pot  să  mor  în  noaptea  asta,  căci  am  senzaţia  că  am  jucat  cu  un 
adversar  adevărat,  puştoaico.  Abby,  a fost  o adevărată  plăcere. 

Am  încremenit. 

— Ştiai? 

Jimmy  mi-a  zâmbit.  Anii  în  care  fumase  şi  băuse  cafea  îi  păta- 
seră dinţii  mari. 

— Am  mai  jucat  cu  tine  şi  altă  dată.  Acum  şase  ani.  De  mult 
timp  mi-am  dorit  o revanşă. 

Jimmy  mi- a întins  mâna. 

— Ai  grijă,  puştoaico!  Spune-i  tatălui  tău  că  Jimmy  Pescelli  îi 
transmite  salutări. 

America  m-a  ajutat  să-mi  adun  câştigurile  şi  eu  m-am  întors 
către  Travis,  uitându-mă  la  ceas. 

— Mai  am  nevoie  de  ceva  timp. 

— Vrei  să  încerci  la  mesele  de  black  jack? 

— Trav,  nu-mi  pot  permite  să  pierd  bani. 

El  a zâmbit. 

— Pidge,  tu  n-ai  cum  să  pierzi. 

America  a clătinat  din  cap. 

— Black  jack  nu  e jocul  ei. 

Travis  a contrazis-o  cu  o mişcare  a capului. 

— Am  câştigat  ceva.  Am  şase  sute  de  dolari  în  plus.  Poţi  să-i  iei  tu. 

Shepley  mi-a  dat  fisele  lui,  spunând: 

— Eu  am  câştigat  numai  trei.  îţi  aparţin. 

Am  oftat. 


— Mulţumesc,  băieţi,  dar  îmi  mai  trebuie  încă  cinci  mii. 

M-am  uitat  din  nou  la  ceas  şi  apoi  am  privit  în  jur  să  văd  dacă 
Jesse  se  apropia. 

— Cum  te-ai  descurcat?  m-a  întrebat,  zâmbind. 

— Jess,  îmi  mai  lipsesc  cinci  mii.  Mai  am  nevoie  de  ceva  timp. 

— Abby,  am  făcut  tot  ce-am  putut. 

Am  dat  aprobator  din  cap,  ştiind  că  deja  îi  ceream  prea  mult. 

— îţi  mulţumesc  că  m-ai  lăsat  să  rămân. 

— Poate  că  l-aş  putea  ruga  pe  tata  să  vorbească  cu  Benny  pentru 
tine? 

— E problema  lui  Mick.  Am  de  gând  să-l  rog  să  accepte  o prelun- 
gire a termenului. 

Jesse  a clătinat  din  cap. 

— Ştii  prea  bine  că  asta  n-o  să  se  întâmple,  Cookie,  indiferent  de 
suma  cu  care  vii.  Dacă  e mai  puţin  decât  ceea  ce  îi  datorează,  Benny 
va  trimite  pe  cineva.  Ar  fi  bine  să  stai  cât  mai  departe  posibil  de  el. 

Mă  usturau  ochii. 

— Trebuie  să  încerc. 

Jesse  a făcut  un  pas  în  faţă,  aplecându-se  pentru  a nu  fi  nevoit  să 
vorbească  mai  tare. 

— Abby,  urcă-te  intr-un  avion.  Mă  auzi? 

— Te  aud,  i-am  trântit-o  eu. 

Jesse  a oftat,  iar  în  ochii  lui  se  citea  compasiunea.  M-a  cuprins  în 
braţe  şi  m-a  sărutat  pe  păr. 

— îmi  pare  rău.  Dacă  n-ar  fi  fost  slujba  mea  în  joc,  ştii  că  aş  fi 
găsit  o soluţie. 

Am  încuviinţat  din  cap,  desprinzându-mă  de  el. 

— Ştiu.  Ai  făcut  tot  ce-ai  putut. 

Mi-a  ridicat  bărbia  cu  un  deget. 

— Ne  vedem  mâine  la  cinci. 

S-a  aplecat  să  mă  sărute  pe  colţul  gurii  şi  apoi  a trecut  pe  lângă 
mine  fără  să  mai  zică  nimic. 

Am  aruncat  o privire  spre  America  — ea  se  uita  la  Travis.  N-am 
îndrăznit  să-l  privesc  în  ochi;  nici  nu  puteam  să-mi  imaginez  ce 
expresie  de  furie  avea  pe  chip. 

— Ce  se  întâmplă  la  cinci?  m-a  întrebat  Travis;  în  glasul  lui  se 
simţea  furia  stăpânită. 

— A fost  de-acord  să  ia  cina  cu  el  dacă  Jesse  urma  s-o  lase  să 
rămână.  Trav,  n-a  avut  de  ales,  i-a  spus  America. 

Mi-am  dat  seama  după  tonul  precaut  al  vocii  ei  că  Travis  îşi 
învinsese  furia. 

I-am  aruncat  o privire  pe  furiş  lui  Travis,  iar  el  mi-a  întors  o 
căutătură  urâtă,  având  o expresie  de  parcă  fusese  trădat,  exact  aceeaşi 
pe  care  o citisem  pe  chipul  lui  Mick  în  seara  în  care  îşi  dăduse  seama 
că  îi  furasem  norocul. 

— Ba  ai  avut  de-ales. 

— Travis,  ai  avut  de-a  face  vreodată  cu  mafia?  Regret  că  senti- 
mentele tale  au  fost  rănite,  dar  o masă  cu  un  prieten  vechi  nu  e un 
preţ  prea  mare  de  plătit  pentru  ca  Mick  să  rămână  în  viaţă. 

Vedeam  că  Travis  voia  să  se  ia  de  mine,  dar  n-avea  ce  să  spună. 

— Haideţi,  trebuie  să-l  găsim  pe  Benny,  a spus  America,  trăgân- 
du-mă  de  braţ. 

Travis  şi  Shepley  ne-au  urmat  în  tăcere  şi  am  pornit  cu  toţii  spre 
clădirea  lui  Benny,  aflată  în  josul  bulevardului  The  Strip.  Traficul  de 
pe  artera  principală  — atât  maşini,  cât  şi  pietoni  — începea  să  se 
îngreuneze.  Cu  fiecare  pas  simţeam  o senzaţie  de  greaţă,  de  gol  în 
stomac,  iar  mintea  mea  se  străduia  să  găsească  un  argument  care  să 
stea  în  picioare  pentru  a-1  putea  convinge  pe  Benny.  Când  am  bătut 
la  uşa  mare,  verde,  pe  care  o mai  văzusem  de  atâtea  ori  până  atunci, 
m-am  făcut  la  fel  de  mică  precum  contul  meu  din  bancă. 

N-a  constituit  nicio  surpriză  vederea  portarului  imens  — negru, 
înspăimântător  şi  la  fel  de  lat  pe  cât  era  de  înalt  — , dar  am  fost  uimită 
să-l  văd  pe  Benny  stând  lângă  el. 

— Benny!  am  rostit  dintr-o  suflare. 


— Măi  să  fie...  nu  mai  eşti  Lucky  Thirteen,  nu-i  aşa?  Mick  nu 
mi-a  spus  cât  de  frumoasă  te-ai  făcut.  Te  aşteptam,  Cookie.  Am  auzit 
că  ai  nişte  bani  pentru  mine. 

Am  dat  aprobator  din  cap  şi  Benny  a gesticulat  spre  prietenii 
mei.  Mi-am  ridicat  bărbia  ca  să  par  calmă  şi  curajoasă. 

— Ei  sunt  cu  mine. 

— Mă  tem  că  prietenii  tăi  va  trebui  să  aştepte  afară,  mi-a  spus 
portarul  pe  un  ton  nefiresc  de  coborât. 

Travis  m-a  luat  imediat  de  braţ. 

— Nu  intră  singură.  Vin  cu  ea. 

Benny  l-a  studiat  pe  Travis,  iar  eu  am  înghiţit  în  sec.  Când 
Benny  s-a  uitat  la  portarul  lui  şi  colţurile  gurii  i s-au  ridicat,  m-am 
mai  relaxat  puţin. 

— Mi  se  pare  corect,  a spus  Benny.  Mick  va  fi  fericit  să  afle  că  ai 
un  asemenea  prieten  bun  alături  de  tine. 

Am  intrat  după  el,  întorcându-mă  să  văd  expresia  de  îngrijo- 
rare de  pe  chipul  prietenei  mele.  Travis  mă  ţinea  strâns  de  braţ,  stând 
dinadins  între  mine  şi  portar.  L-am  urmat  pe  Benny  intr-un  lift,  am 
urcat  patru  etaje  în  linişte,  apoi  uşile  s-au  deschis. 

Un  birou  masiv  din  mahon  trona  în  centrul  unei  încăperi  vaste. 
Benny  şi-a  tras  scaunul  tapisat  cu  pluş  şi  s-a  aşezat,  invitându-ne  cu 
un  gest  să  ne  aşezăm  şi  noi  pe  cele  două  scaune  libere  din  faţa  biro- 
ului său.  M-am  întins  şi  l-am  luat  de  mână  pe  Travis,  iar  el  mi-a 
strâns-o  încurajator. 

— Mick  îmi  datorează  douăzeci  şi  cinci  de  mii.  Sunt  convins  că 
ai  toată  suma,  mi-a  spus  Benny,  mâzgălind  ceva  pe  un  carneţel. 

— De  fapt  — m-am  oprit  pentru  a-mi  drege  glasul  — îmi  lipsesc 
cinci  miare,  Benny.  Dar  am  toată  ziua  de  mâine  la  dispoziţie  pentru  a 
face  rost  de  bani.  Şi  cinci  mii  nu  sunt  o problemă,  nu?  Ştii  că  mă  pricep. 

— Abigail,  a spus  Benny,  încruntându-se.  Mă  dezamăgeşti.  Tu 
îmi  cunoşti  foarte  bine  regulile. 

— T. . . te  rog,  Benny!  Te  rog  să  accepţi  cele  nouăsprezece  mii  şi 
nouă  sute  şi  mâine  îţi  aduc  restul. 

Ochii  lui  Benny,  aidoma  unor  mărgele,  au  trecut  fulgerător  de  la 
mine  la  Travis  şi  înapoi.  Atunci  i-am  observat  pe  cei  doi  bărbaţi  care 
ieşiseră  din  colţurile  întunecate  ale  încăperii.  Strânsoarea  mâinii  lui 
Travis  s-a  înteţit,  iar  eu  mi-am  ţinut  respiraţia. 

— Ştii  prea  bine  că  eu  nu  accept  decât  suma  întreagă.  Faptul  că 
încerci  să-mi  dai  mai  puţin  îmi  spune  ceva.  Ştii  ce-mi  spune?  Că  nu 
eşti  sigură  că  îmi  voi  primi  toţi  banii. 

Bărbaţii  au  mai  făcut  un  pas. 

— Benny,  pot  să  fac  rost  de  banii  tăi,  am  murmurat  agitată.  Am 
câştigat  optsprezece  mii  nouă  sute  în  şase  ore. 

— Deci  spui  că  îmi  vei  aduce  încă  optsprezece  mii  nouă  sute 
peste  alte  şase  ore? 

Benny  şi-a  afişat  zâmbetul  lui  diabolic. 

— Termenul  e abia  mâine  la  miezul  nopţii,  a spus  Travis,  arun- 
când o privire  în  spatele  nostru,  apoi  uitându-se  la  umbrele  celor  doi 
care  se  apropiau. 

— C. . . ce  faci,  Benny?  l-am  întrebat,  adoptând  o postură  rigidă. 

— Mick  m-a  sunat  în  seara  asta.  A spus  că  ai  tu  grijă  de  datoria  lui. 

— îi  fac  o favoare.  Ţie  nu-ţi  datorez  niciun  ban,  i-am  spus  pe  un 
ton  ferm,  instinctele  mele  de  conservare  trezindu-se  la  viaţă. 

Benny  s-a  sprijinit  cu  coatele  pe  birou. 

— Mă  gândesc  să-i  dau  o lecţie  lui  Mick  şi  sunt  curios  cât  de 
norocoasă  eşti  tu,  puştoaico! 

Travis  s-a  ridicat  brusc  de  pe  scaunul  lui  şi  m-a  tras  şi  pe  mine. 
M-a  împins  la  spatele  lui,  retrăgându-se  spre  uşă. 

— Josiah  e afară  la  uşă,  tinere.  Unde  crezi  tu  că  o să  fugi? 

Mă  înşelasem.  Când  mă  gândisem  că-1  voi  convinge  pe  Benny 
cu  argumente  raţionale,  ar  fi  trebuit  să  anticipez  voinţa  lui  Mick  de  a 
supravieţui  şi  predilecţia  lui  Benny  pentru  răzbunare. 

— Travis,  l-am  avertizat  eu,  văzându-i  pe  lacheii  lui  Benny  apro- 
piindu-se  de  noi. 

Travis  m-a  împins  la  câţiva  metri  în  spatele  lui  şi  şi-a  îndreptat 
ţinuta,  plin  de  mândrie. 


— Benny,  sper  că  ştii  că,  dacă  îţi  scot  din  circuit  oamenii,  nu 
sunt  lipsit  de  respect.  însă  o iubesc  pe  fata  asta  şi  nu  pot  să-ţi  permit 
să-i  faci  vreun  rău. 

Benny  a izbucnit  în  hohote  de  râs. 

— Fiule,  trebuie  să  recunosc  că,  dintre  cei  care  au  intrat  vreodată 
pe  uşile  astea,  tu  ai  cele  mai  tari  boaşe.  Te  voi  pregăti  ca  să  ştii  ce  te 
aşteaptă.  Tipul  masiv  din  dreapta  ta  e David,  iar,  dacă  nu  te  dă  gata 
cu  pumnii,  se  va  folosi  de  cuţitul  pe  care  îl  are  în  teacă.  Bărbatul  din 
stânga  ta  e Dane,  cel  mai  bun  luptător  al  meu.  Mâine  are  o partidă, 
aşa,  ca  fapt  divers,  şi  n-a  pierdut  niciodată.  Dane,  ai  grijă  să  nu-ţi 
răneşti  mâinile!  Am  pariat  o groază  de  bani  pe  tine. 

Dane  i-a  zâmbit  lui  Travis,  privindu-1  cu  ochi  sălbatici,  amuzaţi. 

— Da,  domnule. 

— Benny,  opreşte-te!  îţi  pot  face  rost  de  bani!  am  strigat. 

— O,  nu...  asta  o să  devină  interesant  cât  se  poate  de  repede,  a 
chicotit  Benny,  lăsându-se  pe  spate  în  scaunul  lui. 

David  s-a  năpustit  spre  Travis,  iar  eu  mi-am  dus  mâinile  la  gură. 
Bărbatul  era  puternic,  dar  stângaci  şi  lent.  înainte  ca  David  să  se 
poată  răsuci  sau  să  ducă  mâna  la  cuţit,  Travis  l-a  blocat,  izbindu-1  cu 
genunchiul  drept  în  faţă.  Când  dădea  un  pumn,  Travis  nu  se  juca,  ci 
lovea  în  figura  omului  cu  toată  forţa  pe  care  o avea.  După  doi  pumni 
şi  un  cot,  David  zăcea  la  podea  ca  o movilă  însângerată. 

Benny  râdea  isteric,  cu  capul  dat  pe  spate  şi  dând  cu  pumnul  în 
birou,  asemenea  unui  copil  încântat  care  urmăreşte  desenele  animate 
de  duminică  dimineaţă. 

— Păi,  dă-i  drumul,  Dane!  Doar  nu  te-a  speriat,  nu-i  aşa? 

Dane  s-a  apropiat  de  Travis  cu  mai  multă  atenţie,  cu  concen- 
trarea şi  precizia  unui  luptător  profesionist.  Pumnul  i-a  zburat  spre 
faţa  lui  Travis  cu  o viteză  incredibilă,  dar  Travis  s-a  ferit,  împingân- 
du-se  cu  toată  puterea  în  umărul  lui  Dane.  Au  căzut  amândoi  peste 
biroul  lui  Benny,  apoi  Dane  l-a  apucat  pe  Travis  cu  ambele  braţe, 
aruncându-1  la  pământ.  Preţ  de  o clipă  s-au  încăierat  pe  podea,  iar 
Dane  a câştigat  teren,  poziţionându-se  deasupra  lui  Travis  pentru 

a-i  trage  câţiva  pumni,  ţinându-1  imobilizat  la  podea,  sub  el.  Mi-am 
acoperit  faţa,  incapabilă  să  mă  uit. 

Am  auzit  un  strigăt  de  durere  şi  atunci  m-am  uitat,  văzându-1  pe 
Travis,  care  era  deasupra  lui  Dane,  ţinându-1  de  părul  lui  zburlit  şi 
cărându-i  în  falcă  pumn  după  pumn.  Dane  se  izbea  cu  faţa  de  partea 
frontală  a biroului  lui  Benny  la  fiecare  lovitură,  dar  apoi  s-a  ridicat  în 
picioare,  clătinându-se,  dezorientat  şi  sângerând. 

Travis  l-a  privit  o clipă,  apoi  l-a  atacat  iar,  mormăind  la  fiecare  lovi- 
tură, folosindu-se  încă  o dată  de  toată  forţa  lui.  Dane  s-a  eschivat  şi,  cu 
încheieturile  degetelor,  i-a  tras  o lovitură  lui  Travis  drept  în  falcă. 

Travis  a zâmbit  şi  a ridicat  degetul  în  sus. 

— Asta  e a ta. 

Nu-mi  venea  să-mi  cred  urechilor.  Travis  îl  lăsase  pe  bătăuşul  lui 
Benny  să-l  lovească.  Se  distra.  Nu-1  mai  văzusem  niciodată  pe  Travis 
luptând  fără  constrângere;  era  puţin  cam  înspăimântător  să-l  văd 
dezlănţuindu-se  cu  toată  forţa  asupra  acestor  ucigaşi  profesionişti  şi 
câştigând.  Până  atunci  nu-mi  dădusem  seama  de  ce  era  Travis  în  stare. 

Având  ca  fundal  sonor  râsul  deranjant  al  lui  Benny,  Travis  l-a 
terminat  pe  Dane,  trăgându-i  un  cot  în  plină  figură  şi  lăsându-1  lat 
înainte  ca  acesta  să  fi  atins  podeaua.  Am  urmărit  cum  trupul  lui  a 
zvâcnit  o dată  pe  covorul  lui  Benny. 

— Uimitor,  tinere!  Pur  şi  simplu  uimitor!  a exclamat  Benny, 
bătând  încântat  din  palme. 

Când  Josiah  a umplut  cadrul  uşii  cu  statura  sa  masivă,  Travis 
m-a  tras  în  spatele  lui. 

— Să  mă  ocup  de  asta,  domnule? 

— Nu!  Nu,  nu. . . i-a  răspuns  Benny,  încă  buimac  în  urma  neaş- 
teptatei performanţe.  Cum  te  numeşti? 

Travis  gâfâia. 

— Travis  Maddox,  i-a  răspuns  el,  ştergându-şi  de  jeanşi  mâinile 
pătate  de  sângele  lui  Dane  şi  al  lui  David. 

— Travis  Maddox,  cred  că  tu  o poţi  ajuta  pe  micuţa  ta  prietenă. 

— Cum  anume? 


— Dane  trebuia  să  lupte  mâine-seară.  Am  pariat  mulţi  bani  pe  el, 
dar  cred  că  Dane  nu  va  fi  capabil  să  câştige  nicio  luptă  prea  curând, 
îţi  sugerez  să-i  iei  locul.  Ajută-mă  să  câştig,  iar  eu  o iert  de  restul  de 
cinci  mii  o sută  din  datoria  lui  Mick. 

Travis  s-a  întors  spre  mine. 

— Pigeon? 

— Eşti  bine?  l-am  întrebat,  ştergându-i  sângele  de  pe  faţă. 

Mi-am  muşcat  buza,  simţind  cum  faţa  mi  se  crispează  din 
pricina  unui  sentiment  amestecat  de  teamă  şi  uşurare. 

Travis  a zâmbit. 

— Iubito,  nu  e sângele  meu.  Nu  plânge! 

Benny  s-a  ridicat. 

— Eu  sunt  om  de  afaceri.  Da  sau  nu? 

— Accept!  a spus  Travis.  Spune-mi  unde  şi  când  şi  voi  fi  acolo. 

— Te  vei  lupta  cu  Brock  McMann.  Nu-i  vreun  timid.  Anul  trecut 
i s-a  interzis  participarea  la  UFC14. 

Lui  Travis  nu  părea  să-i  pese  de  toate  astea. 

— Spune -mi  numai  unde  trebuie  să  fiu. 

Rânjetul  de  rechin  al  lui  Benny  i s-a  lăţit  pe  toată  faţa. 

— îmi  place  de  tine,  Travis.  Cred  că  vom  fi  prieteni  buni. 

— Mă  îndoiesc,  a spus  Travis. 

Apoi  mi-a  deschis  uşa  şi  şi-a  păstrat  poziţia  până  ce  am  ieşit. 

— Doamne-Dumnezeule!  a exclamat  America,  văzând  sângele 
de  pe  hainele  lui  Travis.  Sunteţi  bine? 

M-a  prins  de  umeri  şi  mi-a  examinat  faţa. 

— Sunt  bine.  încă  o zi  obişnuită.  Pentru  amândoi,  i-am  spus, 
ştergându-mă  la  ochi. 

Travis  m-a  luat  de  mână  şi  am  pornit  repede  spre  hotel,  cu 
Shepley  şi  America  pe  urmele  noastre.  Mulţi  nu  dădeau  atenţie  înfă- 
ţişării lui  Travis.  Era  plin  de  sânge  şi  numai  cei  care  nu  erau  din  oraş 
păreau  să  observe,  iar  asta  doar  din  când  în  când. 

— Ce  naiba  s-a  petrecut  acolo?  a întrebat  Shepley  într-un  final. 

Travis  s-a  dezbrăcat  până  la  chiloţi  şi  a dispărut  în  baie.  S-a  auzit 
duşul  curgând.  America  mi-a  dat  o cutie  cu  şerveţele. 

— Mare,  sunt  bine. 

Ea  a oftat  şi  a împins  din  nou  cutia  cu  şerveţele  spre  mine. 

— Ba  nu  eşti. 

— Ăsta  nu  e primul  meu  meci  cu  Benny,  i-am  spus. 

Mă  dureau  muşchii  de  la  tensiunea  acumulată  din  pricina  stre- 
sului în  ultimele  douăzeci  şi  patru  de  ore. 

— E prima  dată  când  îl  vezi  pe  Travis  înfuriindu-se  din  pricina 
cuiva,  a spus  Shepley.  Eu  l-am  mai  văzut  o dată.  Nu  e ceva  plăcut. 

— Ce  s-a  întâmplat ? a insistat  America. 

— Mick  l-a  sunat  pe  Benny.  A trecut  datoria  în  contul  meu. 

— îl  omor!  îl  omor  pe  ticălosul  ăla  ratat!  a ţipat  America. 

— El  nu  mă  consideră  pe  mine  vinovată,  dar  voia  să-i  dea  o lecţie 
lui  Mick  pentru  că  a trimis-o  pe  fiică-sa  să-i  plătească  datoriile.  Şi-a 
asmuţit  doi  dulăi  pe  noi  şi  Travis  i-a  bătut  măr.  Pe  amândoi.  în  mai 
puţin  de  cinci  minute. 

— Aşadar,  Benny  v-a  lăsat  să  plecaţi?  a întrebat  America. 

Travis  a ieşit  din  baie  cu  un  prosop  în  jurul  taliei,  singurul  semn 
al  încăierării  fiind  o mică  urmă  roşie  pe  obraz,  sub  ochiul  drept. 

— Unul  dintre  tipii  pe  care  i-am  lăsat  laţi  trebuia  să  lupte 
mâine-seară.  îi  iau  locul  şi,  în  schimb,  Benny  îl  iartă  pe  Mick  de  ulti- 
mele cinci  miare  pe  care  i le  datorează. 

America  s-a  ridicat  în  picioare. 

— Asta  e ridicol!  Abby,  de  ce  îl  ajutăm  pe  Mick?  El  te-a  aruncat 
în  groapa  cu  lei!  îl  omor\ 

— Nu  şi  dacă  îl  omor  eu  mai  întâi,  a rostit  Travis,  clocotind  de 
furie. 

— Stai  la  rând,  i-am  spus  eu. 

— Deci,  mâine  lupţi?  a întrebat  Shepley. 

— într-un  loc  care  se  cheamă  Zero.  La  şase.  Shep,  e vorba  de 
Brock  McMann. 


Shepley  a clătinat  din  cap. 

— Nu  se  poate!  Băga-mi-aş,  nu  se  poate,  Trav!  Tipul  e nebun! 

— Mda,  a spus  Travis,  dar  el  nu  luptă  pentru  iubita  lui,  nu-i 

aşa? 

Travis  m-a  luat  în  braţe,  sărutându-mă  pe  creştet. 

— Pigeon,  eşti  OK? 

— Nu  e bine.  Toate  planurile  sunt  greşite.  Nici  nu  ştiu  la  care  să 
te  conving  să  renunţi  mai  întâi. 

— Nu  m-ai  văzut  în  seara  asta?  O să  fiu  bine.  L-am  mai  văzut  pe 
Brock  luptând.  E un  dur,  dar  nu  e imbatabil. 

— Trav,  nu  vreau  să  faci  asta. 

— Păi,  eu  nu  vreau  să  iei  cina  cu  fostul  tău  prieten  mâine-seară. 
Aş  zice  că  amândoi  avem  ceva  neplăcut  de  făcut  pentru  a-1  salva  pe 
tatăl  tău  care  nu  e bun  de  nimic. 

Mai  văzusem  asta.  Vegasul  îi  schimba  pe  oameni,  creând  monştri 
şi  oameni  terminaţi.  Era  uşor  să  laşi  luminile  şi  visele  furate  să  ţi  se 
infiltreze  în  sânge.  Mai  văzusem  de  multe  ori  acea  expresie  invinci- 
bilă, plină  de  energie,  crescând  pe  chipul  lui  Travis  şi  unicul  leac  era 
să  luăm  un  avion  spre  casă. 


Când  m-am  uitat  din  nou  la  ceas,  Jesse  s-a  încruntat. 

— Trebuie  să  te  duci  undeva,  Cookie?  m-a  întrebat  Jesse. 

— Te  rog,  nu-mi  mai  spune  aşa,  Jesse.  Urăsc  numele  ăsta. 

— Şi  eu  l-am  urât  atunci  când  ai  plecat.  Nu  te-a  oprit. 

— Asta  e o conversaţie  obositoare  pe  care  am  purtat-o  de  nenu- 
mărate ori.  Hai  să  luăm  cina,  bine? 

— OK,  hai  să  vorbim  despre  noul  tău  iubit.  Cum  îl  cheamă? 
Travis? 

Am  dat  aprobator  din  cap. 

— Ce  cauţi  tu  cu  psihopatul  ăla  tatuat?  Seamănă  cu  cineva  care 
a fost  respins  din  Familia  Manşon. 

— Fii  drăguţ,  Jesse,  altminteri  plec. 

— Nu  pot  să  mă  obişnuiesc  cu  faptul  că  arăţi  atât  de  diferit.  Nu 
pot  să  mă  obişnuiesc  cu  faptul  că  te  afli  în  faţa  mea. 

Mi-am  dat  ochii  peste  cap. 

— Obişnuieşte-te! 

— Ei,  iat-o,  a spus  Jesse,  fata  pe  care  mi-o  amintesc. 

M-am  uitat  la  ceas. 

— Partida  lui  Travis  începe  în  douăzeci  de  minute.  Ar  fi  mai 
bine  să  plec. 

— Dar  trebuie  să  vină  desertul. 

— Jess,  nu  pot.  Nu  vreau  să-l  văd  cum  se  îngrijorează  dacă  nu 
apar.  E important. 

Şi-a  coborât  umerii. 

— Ştiu.  Mi-e  dor  de  zilele  când  eu  eram  cel  important. 

Mi-am  pus  mâna  peste  a lui. 

— Eram  nişte  copii.  Asta  s-a  întâmplat  acum  o mie  de  ani. 

— Când  am  crescut?  Abby,  faptul  că  tu  eşti  aici  e un  semn.  Am 
crezut  că  nu  te  voi  mai  vedea  niciodată  şi  uite  că  stăm  împreună. 
Rămâi  cu  mine! 

Am  clătinat  încet  din  cap,  ezitând  să-mi  rănesc  fostul  prieten. 

— Jess,  îl  iubesc. 

Dezamăgirea  i-a  umbrit  zâmbetul  de  pe  faţă. 

— Atunci,  mai  bine  du-te! 

L-am  sărutat  pe  obraz  şi  am  ieşit  în  fugă  din  restaurant,  sărind 
intr-un  taxi. 

— încotro  mergem?  m-a  întrebat  şoferul. 

— La  Zero. 

Şoferul  s-a  întors  să  se  uite  la  mine,  întrebându-mă  încă  o dată. 

— Sunteţi  sigură? 

— Sunt  sigură!  Dă-i  drumul!  i-am  spus,  întinzându-i  banii  peste 
spătarul  scaunului. 

Travis  a pătruns  în  cele  din  urmă  în  mulţime,  cu  Benny  ţinându-şi 
mâna  pe  umărul  lui,  şoptindu-i  ceva  la  ureche.  Travis  a dat  aprobator 
din  cap  şi  i-a  răspuns.  Mie  mi-a  îngheţat  sângele  în  vene  văzând  cât 
era  de  prietenos  cu  bărbatul  care  ne  ameninţase  cu  mai  puţin  de 
douăzeci  şi  patru  de  ore  în  urmă.  Travis  se  încălzea  în  aplauzele  şi 
felicitările  pentru  triumful  său,  în  timp  ce  mulţimea  urla.  Mergea  cu 
capul  sus,  zâmbea,  iar  când  a ajuns  la  mine,  mi-a  presărat  un  sărut 
pe  buze. 

Simţeam  gustul  de  sudoare  şi  gustul  metalic  al  sângelui  de  pe 
buzele  lui.  Câştigase  lupta,  însă  nu  fără  să  fi  căpătat  el  însuşi  câteva 
răni. 

— Ce-a  fost  asta?  l-am  întrebat,  privindu-1  pe  Benny  care  râdea 
împreună  cu  acoliţii  săi. 

— îţi  spun  mai  târziu.  Avem  multe  de  vorbit,  mi-a  spus  Travis, 
zâmbindu-mi  larg. 

Un  bărbat  l-a  bătut  pe  spate. 


— Mulţumesc,  i-a  spus,  întorcându-se  spre  el  şi  dând  mâna  cu 
acesta. 

— Abia  aştept  să  mai  văd  alt  meci  de-al  tău,  fiule,  i-a  zis  bărbatul, 
dându-i  o sticlă  de  bere.  Ăsta  a fost  incredibil. 

— Vino,  Pidge! 

Travis  a luat  o gură  din  bere,  a plimbat-o  prin  gură,  apoi  a scui- 
pat-o,  lichidul  chihlimbariu  fiind  amestecat  cu  sângele  lui.  Şi-a  croit 
drum  prin  mulţime,  inspirând  adânc  când  am  reuşit  să  ajungem  pe 
trotuarul  de  afară.  M-a  sărutat  din  nou  şi  apoi  m-a  condus  pe  bule- 
vard, cu  paşi  iuţi  şi  hotărâţi. 

în  liftul  hotelului  nostru,  m-a  lipit  de  peretele  cu  oglinzi,  m-a 
apucat  de  picior  şi  mi  l-a  pus  pe  şoldul  lui  cu  o mişcare  grăbită.  Şi-a 
lipit  gura  de  a mea  şi  am  simţit  cum  îşi  mişca  mâna  pe  care  o ţinea 
sub  genunchiul  meu,  urcând  în  sus  pe  coapsă  şi  scoţându-mi  apoi 
bluza  din  fustă. 

— Travis,  aici  există  o cameră  de  luat  vederi,  i-am  spus,  cu  gura 
lipită  de  buzele  lui. 

— Nu-mi  pasă,  a chicotit,  eu  sărbătoresc. 

L-am  împins  deoparte. 

— Putem  sărbători  în  cameră,  i-am  spus,  ştergându-mă  la  gură 
şi  privindu-mi  mâna  pe  care  aveam  dâre  stacojii. 

— Pigeon,  ce-i  cu  tine?  Tu  ai  câştigat,  eu  am  câştigat,  i-am  plătit 
datoriile  lui  Mick  şi  tocmai  am  primit  oferta  vieţii. 

Liftul  s-a  oprit  şi  am  rămas  locului  când  Travis  a ieşit. 

— Ce  ofertă?  l-am  întrebat. 

Travis  mi-a  întins  mâna,  însă  m-am  făcut  că  n-o  văd.  Am  închis 
ochii  pe  jumătate,  ştiind  deja  ce  urma  să-mi  spună. 

El  a oftat. 

— Ţi-am  spus,  vorbim  mai  târziu  despre  asta. 

— Hai  să  vorbim  acum! 

S-a  aplecat  şi  m-a  tras  pe  hol,  prinzându-mă  de  încheietura 
mâinii,  apoi  m-a  luat  în  braţe. 

— Am  să  fac  destui  bani  cât  să-i  înlocuiesc  pe  cei  pe  care  ţi  i-a 
luat  Mick,  să-ţi  plătesc  restul  de  taxe,  să-mi  achit  motocicleta  şi  să-ţi 
cumpăr  o maşină  nouă,  mi-a  spus  el,  introducând  cârdul  în  fanta 
uşii. 

A împins  uşa  şi  m-a  lăsat  jos. 

— Şi  ăsta  e numai  începutul! 

— Şi  cum  anume  ai  de  gând  să  faci  asta? 

Am  simţit  un  gol  în  piept,  iar  mâinile  au  început  să-mi 
tremure. 

Extaziat,  mi-a  luat  mâinile  între-ale  lui. 

— Benny  mă  lasă  să  lupt  aici,  în  Vegas.  Pidge,  un  număr  cu  şase 
cifre  pentru  o luptă.  Şase  cifre  pentru  o luptă] 

Am  închis  ochii  şi  am  clătinat  din  cap,  iar  privirea  i s-a 
întunecat. 

— Ce  i-ai  spus  lui  Benny? 

Travis  mi-a  ridicat  bărbia  şi  eu  am  deschis  ochii,  temându-mă 
de  faptul  că  el  semnase  deja  contractul. 

A chicotit. 

— I-am  spus  că  mă  mai  gândesc! 

Am  dat  drumul  aerului  pe  care  îl  ţinusem  în  plămâni. 

— O,  slavă  Domnului!  Să  nu  mă  mai  sperii  în  halul  ăsta,  Trav. 
Am  crezut  că  vorbeşti  serios. 

Travis  a făcut  o grimasă  şi  s-a  calmat  înainte  să  vorbească. 

— Dar  vorbesc  serios,  Pigeon.  I-am  spus  că  trebuie  să  vorbesc  cu 
tine  mai  întâi,  dar  am  crezut  că  te  vei  bucura.  El  va  planifica  o luptă 
în  fiecare  lună.  Ai  idee  câţi  bani  înseamnă  asta?  Bani  gheaţă! 

— Travis,  ştiu  să  adun.  Dar,  în  plus,  eu  pot  să-mi  ţin  firea  când 
sunt  în  Vegas,  ceea  ce,  evident,  tu  nu  poţi.  Trebuie  să  te  iau  de-aici 
înainte  să  faci  ceva  stupid. 

M-am  dus  spre  dulap  şi  am  smuls  toate  hainele  de  pe  umeraşe, 
îndesându-le  furioasă  în  valizele  noastre. 

Travis  m-a  apucat  de  braţe  şi  m-a  răsucit. 


— Pot  să  fac  asta.  Pot  să  lupt  pentru  Benny  timp  de  un  an  şi  apoi 
vom  fi  aranjaţi  pentru  multă,  multă  vreme. 

— Ce-ai  de  gând  să  faci?  Să  te  laşi  de  şcoală  şi  să  te  muţi  aici? 

Am  pufnit  în  râs,  nevenindu-mi  să  cred. 

— Travis,  nu  se  poate  să  fii  atât  de  naiv.  Când  eşti  pe  statul  de 
plată  al  lui  Benny,  n-ai  să  lupţi  numai  o dată  pe  lună  pentru  el.  Ai 
uitat  de  Dane?  Vei  sfârşi  prin  a fi  unul  dintre  mardeiaşii  lui. 

A clătinat  din  cap. 

— Pidge,  deja  am  discutat  asta.  Nu  vrea  să  fac  nimic  altceva,  ci 
numai  să  lupt. 

— Şi  tu  ai  încredere  în  el?  Ştii  că  pe-aici  se  spune  că  e uns  cu 
toate  alifiile! 

— Pigeon,  aş  vrea  să-ţi  cumpăr  o maşină.  Una  drăguţă.  Taxele 
noastre  vor  fi  plătite  în  întregime. 

— Zău?  Mai  nou,  mafia  acordă  burse? 

Travis  şi-a  încleştat  fălcile.  îl  irita  că  trebuia  să  mă  convingă  pe 
mine. 

— E bine  pentru  noi.  Economisesc  bani  până  ce  va  veni  vremea 
să  ne  cumpărăm  o casă.  Nu  pot  să  câştig  atâţia  bani  în  altă  parte. 

— Şi  cum  rămâne  cu  licenţa  ta  în  Drept  penal?  Fac  pariu  c-ai 
s-ajungi  să  te-ntâlneşti  cu  foştii  tăi  colegi  de  clasă  lucrând  pentru 
Benny. 

— Iubito,  îţi  înţeleg  rezervele,  pe  bune.  Dar  voi  fi  isteţ  la  faza 
asta.  O s-o  fac  numai  pentru  un  an,  apoi  vom  pleca  şi  vom  face  exact 
ce  vrem. 

— Trav,  pe  Benny  nu  prea-1  părăseşti.  El  e singurul  care  îţi  poate 
spune  când  ai  terminat.  Habar  n-ai  cu  cine  te  pui!  Nu-mi  vine  să 
cred  că  iei  măcar  în  calcul  treaba  asta!  Să  lucrezi  pentru  un  om  care 
ne-ar  fi  bătut  măr  azi-noapte  dacă  nu  Tai  fi  oprit? 

— întocmai.  L-am  oprit. 

— I-ai  oprit  doi  bătăuşi  de  categorie  uşoară,  Travis.  Ce  te  faci 
dacă  există  zece  ca  ei?  Ce  te  faci  dacă  vin  după  mine  în  timpul  uneia 
dintre  luptele  tale? 

— E imposibil.  O să  fac  tone  de  bani  pentru  el. 

— în  clipa  în  care  te  vei  decide  că  nu  mai  vrei  să  faci,  se  poate 
descotorosi  de  tine.  Aşa  stau  lucrurile  cu  genul  ăsta  de  oameni. 

Travis  s-a  îndepărtat  de  mine  şi  a privit  pe  fereastră,  luminile 
sclipitoare  colorându-i  trăsăturile  care  îi  trădau  conflictul  interior. 
Luase  hotărârea  înainte  să-mi  fi  spus  mie. 

— Pigeon,  va  fi  bine.  Am  să  mă  asigur  eu  că  va  fi.  Şi,  după  aceea, 
n-o  să  mai  avem  probleme. 

Am  clătinat  din  cap  şi  m-am  răsucit  pe  călcâie,  îndesând  lucru- 
rile în  valize.  După  ce  ajungeam  acasă,  avea  să  fie  din  nou  el  însuşi. 
Oraşul  ăsta  le  sucea  minţile  oamenilor,  iar  eu  nu  puteam  discuta  raţi- 
onal cu  el  atâta  timp  cât  era  intoxicat  de  fluviul  de  bani  şi  de  whisky. 

Am  refuzat  să  mai  spun  ceva  până  am  urcat  în  avion,  temân- 
du-mă  că  Travis  avea  să  mă  lase  să  plec  singură.  Mi-am  legat  centura 
de  siguranţă  şi  mi-am  încleştat  dinţii,  privindu-1  cum  se  zgâia  pe 
hublou  în  timp  ce  urcam  spre  cerul  nopţii.  Lui  îi  lipseau  deja  tică- 
loşia şi  tentaţiile  fără  limite  pe  care  Vegasul  le  avea  de  oferit. 

— Pidge,  sunt  o grămadă  de  bani. 

— Nu. 

Şi-a  întors  brusc  capul  către  mine. 

— Asta  e hotărârea  mea.  Nu  cred  că  tu  ai  o viziune  completă. 

— Cred  că  ţi-ai  pierdut  minţile. 

— Nici  măcar  nu  vrei  să  te  gândeşti  la  asta? 

— Nu,  şi  nici  tu  n-ai  s-o  faci.  Nu  vei  lucra  pentru  un  mafiot  din  Las 
Vegas,  Travis.  E complet  ridicol  să  crezi  că  m-aş  putea  gândi  la  aşa  ceva. 

Travis  a oftat  şi  a privit  din  nou  pe  hublou. 

— Prima  mea  luptă  e peste  trei  săptămâni. 

Am  rămas  cu  gura  căscată. 

— Deja  ai  căzut  de-acord? 

Mi-a  făcut  cu  ochiul. 

— Nu  încă. 

— Dar  ai  de  gând  s-o  faci? 

A zâmbit. 


— N-ai  să  mai  fii  supărată  când  îţi  voi  cumpăra  un  Lexus. 

— Nu  vreau  niciun  Lexus,  i-am  spus,  clocotind  de  furie. 

— Iubito,  poţi  să  ai  tot  ce  vrei.  Imaginează-ţi  cum  e să  mergi  la 
orice  vânzător  şi  tot  ce  trebuie  să  faci  e să-ţi  alegi  culoarea  preferată. 

— Tu,  de  fapt,  nu  faci  asta  pentru  mine.  încetează  să  te  mai 
prefaci  că  aşa  stau  lucrurile. 

S-a  aplecat  şi  m-a  sărutat  pe  păr. 

— Ba  nu,  fac  asta  pentru  noi.  Tu  nu  poţi  să  înţelegi  cât  de  grozav 
o să  fie. 

Din  piept  mi  s-a  răspândit  un  fior  rece,  care  a coborât  pe  şira 
spinării,  iar  apoi  pe  picioare.  Nu  se  putea  discuta  raţional  cu  el  până 
ce  nu  ajungeam  în  apartament,  iar  eu  eram  terifiată  că  Benny  îi  făcuse 
o ofertă  pe  care  n-ar  fi  putut  s-o  refuze.  M-am  scuturat  de  temeri; 
trebuia  să  cred  că  Travis  mă  iubea  îndeajuns  cât  să  uite  de  foşnetul 
dolarilor  şi  promisiunile  mincinoase  pe  care  i le  făcuse  Benny. 

— Pidge?  Ştii  să  găteşti  un  curcan? 

— Un  curcan ? l-am  întrebat,  luată  pe  nepregătite  de  schimbarea 
neaşteptată  a subiectului. 

M-a  strâns  de  mână. 

— Ei  bine,  se  apropie  Ziua  Recunoştinţei  şi  ştii  că  tata  te  iubeşte.  Vrea 
să  vii  la  noi,  dar  mereu  sfârşim  prin  a comanda  pizza  şi  a ne  uita  la  meci. 
M-am  gândit  că  poate  noi  doi  am  reuşi  să  gătim  împreună  un  curcan. 
Ştii  tu,  să  avem  măcar  o dată  în  familia  Maddox  o masă  adevărată. 

Mi-am  strâns  buzele,  încercând  să  nu  râd. 

— Pur  şi  simplu  decongelezi  curcanul,  îl  pui  într-o  tavă  la  cuptor 
şi-l  laşi  acolo  toată  ziua.  Nu-i  mare  lucru. 

— Deci  vii?  Mă  ajuţi? 

Am  ridicat  din  umeri. 

— Sigur. 

Atenţia  i-a  fost  distrasă  de  la  luminile  ameţitoare  de  dedesubt, 
iar  eu  mi-am  îngăduit  să  sper  că  poate  avea  să  vadă,  la  urma  urmelor, 
cât  de  mult  se  înşela  în  privinţa  lui  Benny. 

Travis  a pus  valizele  noastre  pe  pat  şi  s-a  prăbuşit  lângă  ele.  Nu 
insistase  cu  discuţia  despre  Benny,  iar  eu  speram  că  Vegasul  înce- 
puse să-i  dispară  din  minte.  L-am  îmbăiat  pe  Toto,  dezgustată  că 
duhnea  a fum  şi  a şosete  murdare,  căci  stătuse  tot  weekendul  în 
apartamentul  lui  Brazii,  apoi  l-am  dus  în  dormitor  şi  l-am  şters  cu 
prosopul. 

— Aşa!  Acum  miroşi  mult  mai  bine!  am  chicotit,  în  timp  ce  el  se 
scutura,  stropindu-mă  cu  picăturile  fine  de  apă. 

S-a  ridicat  apoi  pe  lăbuţele  din  spate,  acoperindu-mi  faţa  cu 
pupici  de  căţel. 

— Şi  mie  mi-a  fost  dor  de  tine,  micuţule. 

— Pigeon?  a spus  Travis,  împletindu-şi  nervos  degetele. 

— Da,  i-am  răspuns,  ştergându-1  pe  Toto  cu  prosopul  galben 
flauşat  pe  care  îl  ţineam  în  mâini. 

— Vreau  să  fac  asta.  Vreau  să  lupt  în  Vegas. 

— Nu,  am  zis  eu,  zâmbind  datorită  feţişoarei  vesele  a lui  Toto. 

A oftat. 

— Nu  mă  asculţi.  O s-o  fac.  Ai  să  vezi  în  câteva  luni  că  a fost  o 
decizie  corectă. 

M-am  uitat  la  el. 

— Adică  ai  să  lucrezi  pentru  Benny. 

A dat  frenetic  din  cap,  apoi  a zâmbit. 

— Pidge,  vreau  să  am  grijă  de  tine. 

Lacrimile  mi-au  lucit  în  ochi,  ştiind  că  el  era  hotărât. 

— Travis,  nu  vreau  nimic  cumpărat  din  banii  ăia.  Nu  vreau  să 
am  nimic  de-a  face  cu  Benny  sau  cu  Vegasul,  sau  cu  orice  lucru  care 
provine  de-acolo. 

— N-ai  avut  nicio  problemă  să  te  gândeşti  să-ţi  cumperi  o 
maşină  din  banii  de  la  luptele  mele  de-aici. 

— Asta  e altceva  şi  tu  ştii  prea  bine. 

S-a  încruntat. 

— O să  fie  bine,  Pidge.  O să  vezi. 


L-am  privit  preţ  de  o clipă,  sperând  să  zăresc  o umbră  de  amuza- 
ment în  ochii  lui,  aşteptând  să-mi  spună  că  glumea.  Dar  tot  ceea  ce 
vedeam  erau  incertitudine  şi  lăcomie. 

— Travis,  în  cazul  ăsta,  de  ce  mai  m-ai  întrebat?  Oricum  aveai  de 
gând  să  lucrezi  pentru  Benny,  indiferent  ce  aveam  eu  să  spun. 

— Vreau  sprijinul  tău  în  asta,  dar  sunt  prea  mulţi  bani  pentru  a 
refuza  oferta.  Aş  fi  nebun  să  zic  nu. 

Uluită,  m-am  aşezat  jos  pentru  o clipă.  De  vreme  ce  totul  era 
stabilit,  am  dat  aprobator  din  cap. 

— în  cazul  acesta,  bine.  Ai  luat  o decizie. 

Travis  radia. 

— O să  vezi,  Pigeon.  O să  fie  grozav. 

S-a  ridicat  de  pe  pat,  a venit  spre  mine  şi  mi-a  sărutat  degetele. 

— Mor  de  foame.  Ţie  nu-ţi  e foame? 

Am  dat  din  cap  că  nu,  iar  el  m-a  sărutat  pe  frunte  înainte  să  se 
ducă  la  bucătărie.  Când  paşii  lui  nu  s-au  mai  auzit  pe  hol,  mi-am  tras 
hainele  de  pe  umeraşe,  recunoscătoare  că  aveam  loc  în  valiză  pentru 
cea  mai  mare  parte  din  lucrurile  mele.  Pe  obraji  îmi  şiroiau  lacrimi 
de  furie.  Ar  fi  trebuit  să-mi  dau  seama  şi  să  nu-1  iau  pe  Travis  în  locul 
acela.  Luptasem  pe  viaţă  şi  pe  moarte  să-l  ţin  departe  de  părţile  întu- 
necate ale  vieţii  mele,  însă  în  clipa  în  care  şansa  s-a  ivit,  fură  să  stau 
o clipă  pe  gânduri,  l-am  târât  în  inima  tuturor  lucrurilor  pe  care  le 
uram. 

Travis  urma  să  facă  şi  el  parte  din  ele,  iar,  dacă  n-avea  să  mă  lase 
să-l  salvez,  trebuia  să  mă  salvez  pe  mine. 

Valiza  era  plină-ochi  şi  am  închis-o  cu  greutate.  Am  smuls-o  de 
pe  pat,  am  tras-o  pe  hol  şi  am  trecut  de  bucătărie,  fură  să  mă  uit  în 
direcţia  aceea.  M-am  grăbit  să  cobor  scările,  uşurată  că  America  şi 
Shepley  încă  se  sărutau  şi  chicoteau  în  parcare,  mutându-şi  lucrurile 
dintr-o  maşină  în  alta. 

— Pigeon?  l-am  auzit  pe  Travis  strigându-mă  din  cadrul  uşii. 

Am  atins-o  pe  America  pe  încheietura  mâinii. 

— Mare,  am  nevoie  să  mă  duci  la  Morgan. 


304  Fericirea  începe  azi 


jamieMcCuire  305 


— Ce  se  întâmplă?  m-a  întrebat  ea,  înţelegând  gravitatea  situa- 
ţiei după  expresia  chipului  meu. 

Am  aruncat  o privire  în  urmă  şi  l-am  văzut  pe  Travis  alergând 
pe  scări  şi  traversând  în  fugă  spaţiul  verde  spre  locul  în  care  ne  aflam 
noi. 

— Ce  faci?  m-a  întrebat,  arătând  spre  valiza  mea. 

Dacă  i-aş  fi  spus  în  acel  moment,  toate  speranţele  mele  de  a mă 
separa  de  Mick,  de  Vegas,  de  Benny  şi  de  tot  ce  uram  aveau  să  fie 
pierdute.  Travis  n-avea  să  mă  lase  să  plec,  iar  până  dimineaţă  aveam 
să-i  accept  decizia. 

M-am  scărpinat  în  creştet  şi  am  zâmbit,  încercând  să  trag  de 
timp  ca  să  găsesc  o scuză. 

— Pidge? 

— îmi  duc  lucrurile  la  Morgan.  Sunt  toate  maşinile  alea  de  spălat 
şi  o mulţime  de  uscătoare,  iar  eu  am  o droaie  de  rufe. 

S-a  încruntat. 

— Aveai  de  gând  să  pleci  fă ră  să-mi  spui? 

Am  aruncat  o privire  spre  America,  apoi  spre  Travis,  străduin- 
du-mă  să  găsesc  cea  mai  credibilă  minciună. 

— Trav,  dar  s-ar  fi  întors.  Eşti  paranoic,  i-a  spus  America  şi  a 
afişat  cel  mai  înşelător  zâmbet  cu  putinţă  pe  care  îl  folosea  când  îşi 
minţea  părinţii. 

— Aha,  a zis  el,  încă  nesigur.  Rămâi  aici  diseară?  m-a  întrebat  şi 
m-a  atins  uşor  pe  haină. 

— Nu  ştiu,  depinde  de  cât  durează  să-mi  spăl  hainele. 

Travis  a zâmbit,  trăgându-mă  lângă  el. 

— Peste  trei  săptămâni  voi  plăti  pe  cineva  să-ţi  spele  rufele.  Sau 
vei  putea  să  le  arunci  pe  cele  murdare  şi  să-ţi  cumperi  unele  noi. 

— Vei  lupta  iar  pentru  Benny?  l-a  întrebat  America,  şocată. 

— Mi-a  făcut  o ofertă  pe  care  n-am  putut  s-o  refuz. 

— Travis!  a exclamat  Shepley. 

— Nu  începeţi  şi  voi!  Dacă  nu  mă  răzgândesc  pentru  Pidge,  în 
niciun  caz  nu  mă  răzgândesc  pentru  voi. 


Privirea  mi  s-a  intersectat  cu  cea  a prietenei  mele,  care  a înţeles. 

— Păi,  mai  bine  să  mergem.  O să  dureze  o veşnicie  până  o să  se 
termine  teancul  tău  de  rufe. 

Am  dat  aprobator  din  cap  şi  Travis  s-a  aplecat  să  mă  sărute.  L-am 
tras  mai  aproape  ştiind  că  urma  să  fie  pentru  ultima  dată  când  aveam 
să-i  simt  buzele  lipite  de  ale  mele. 

— Ne  vedem  mai  târziu,  a spus  el.  Te  iubesc! 

Shepley  mi-a  pus  valiza  în  portbagajul  Hondei,  iar  America  s-a 
strecurat  pe  locul  de  la  volan.  Travis  şi-a  încrucişat  braţele  la  piept, 
sporovăind  cu  Shepley  în  timp  ce  America  răsucea  cheia  în  contact. 

— N-o  să  poţi  rămâne  în  camera  ta  în  noaptea  asta,  Abby.  Când 
o să-şi  dea  seama,  o să  vină  după  tine,  a spus  ea,  ieşind  cu  spatele  din 
parcare. 

Lacrimile  au  început  să-mi  curgă  şiroaie  pe  obraji. 

— Ştiu. 

Când  mi-a  văzut  expresia,  veselia  de  pe  chipul  lui  Travis  a pălit. 
A venit  în  fugă  spre  geamul  meu. 

— Ce  s-a  întâmplat,  Pidge?  m-a  întrebat,  bătând  în  geam. 

— Dă-i  drumul,  Mare!  i-am  spus,  ştergându-mi  ochii. 

M-am  concentrat  asupra  drumului  în  timp  ce  Travis  alerga  pe 
lângă  maşină. 

— Pigeon?  America!  Opreşte  maşina  asta  afurisită!  a ţipat  el, 
lovind  cu  palma  în  geam.  Abby,  nu  face  asta!  m-a  implorat,  cu  chipul 
răvăşit  de  durere,  căci  înţelesese. 

America  a virat,  ieşind  pe  drumul  principal,  şi  a apăsat  pedala 
de  acceleraţie. 

— N-am  să  ajung  să  aud  sfârşitul  chestiei  ăsteia  — asta  aşa,  ca 
să  ştii. 

— Mare,  îmi  pare  tare,  tare  rău! 

S-a  uitat  în  oglinda  retrovizoare  şi  a apăsat  şi  mai  tare  acce- 
leraţia. 

— Doamne-Dumnezeule,  Travis!  a murmurat  ea. 

M-am  întors  şi  l-am  văzut  alergând  cu  toată  viteza  după  noi, 
dispărând  şi  reapărând  printre  luminile  şi  umbrele  becurilor  de  pe 
stradă.  După  ce  a ajuns  la  capătul  străzii,  s-a  întors  în  direcţia  opusă, 
fugind  spre  apartament. 

— Se  întoarce  să-şi  ia  motocicleta.  Ne  va  urmări  la  Morgan  şi  va 
face  o scenă  de  pomină. 

Am  închis  ochii. 

— Doar. . . grăbeşte-te.  O să  dorm  în  camera  ta  la  noapte.  Crezi 
că  Vanessa  o să  se  supere? 

— Ea  nu  e niciodată  acolo.  Chiar  o să  lucreze  pentru  Benny ? 

Cuvântul  îmi  rămăsese  blocat  în  gât,  aşa  că  am  dat  doar  din  cap. 
America  mi-a  luat  mâna  şi  mi-a  strâns-o. 

— Iei  o hotărâre  înţeleaptă,  Abby.  Nu  poţi  să  treci  iar  prin  aşa 
ceva.  Dacă  el  refuză  să  te-asculte,  atunci  nu  va  asculta  de  nimeni. 

Mobilul  a început  să-mi  sune.  M-am  uitat,  i-am  văzut  mutra 
caraghioasă  a lui  Travis  şi  am  respins  apelul.  în  mai  puţin  de  cinci 
secunde,  a sunat  din  nou.  L-am  închis  şi  l-am  îndesat  în  poşetă. 

— începe  calvarul,  i-am  spus,  clătinând  din  cap  şi  ştergându-mi 
ochii. 

— Nu  te  invidiez  pentru  viaţa  pe  care  o vei  duce  o săptămână  sau 
cam  aşa  ceva.  Nu-mi  pot  închipui  cum  e să  te  desparţi  de  cineva  care 
refuză  să  stea  deoparte.  Ştii  că  aşa  va  fi,  nu? 

Am  tras  în  parcare  la  Morgan  şi  America  a ţinut  uşa  deschisă  ca 
să  intru  cu  bagajul.  Ne-am  dus  repede  spre  camera  ei;  a deschis-o  şi 
apoi  mi-a  aruncat  cheia. 

— Va  sfârşi  prin  a fi  arestat  sau  ceva  de  genul,  mi-a  spus  ea. 

A luat-o  la  fugă  pe  hol  şi  eu  am  privit-o  de  pe  geam  cum  fugea 
spre  maşină,  urcând  exact  când  Travis  şi-a  oprit  motocicleta  lângă 
maşina  ei.  A alergat  spre  locul  pasagerului  şi  a deschis  portiera  cu 
putere,  privind  spre  uşa  căminului,  când  şi-a  dat  seama  că  nu  eram 
în  maşină.  America  a dat  cu  spatele  în  timp  ce  Travis  a luat-o  la  fugă 
spre  clădire. 


Pe  hol,  a început  să  bată  la  uşa  mea,  strigându-mi  numele.  Habar 
n-aveam  dacă  era  acolo  colegamea  de  cameră,  dar,  dacă  era,  mă  simţeam 
rău  pentru  ceea  ce  avea  să  îndure  în  următoarele  câteva  minute,  până  ce 
Travis  avea  să-şi  dea  seama  că  nu  eram  în  camera  mea. 

— Pidge?  Deschide  afurisita  asta  de  uşă,  fir-ar  să  fie!  Nu  plec 
până  nu  vorbeşti  cu  mine!  Pigeon!  striga  el,  lovind  atât  de  tare  în  uşă 
încât  probabil  că  se  auzea  în  toată  clădirea. 

Am  încremenit  când  am  auzit  vocea  ca  de  şoricel  a Karei. 

— Ce  e?  a mârâit  ea. 

Mi-am  lipit  urechea  de  uşă,  străduindu-mă  să  aud  murmurele 
scăzute  ale  lui  Travis.  N-a  fost  nevoie  să  aştept  prea  mult  timp. 

— Ştiu  că  e aici!  a ţipat  el.  Pigeon! 

— Ba  nu  e. . . Hei\  a scâncit  Kara. 

Uşa  s-a  izbit  de  zidul  de  beton  şi  am  ştiut  că  Travis  îşi  forţa 
intrarea  în  camera  noastră.  După  un  minut  întreg  de  tăcere,  l-am 
auzit  pe  Travis  strigând  pe  hol: 

— Pigeon!  Unde  e? 

— N-am  văzut-o!  a strigat  Kara,  mai  furioasă  decât  o auzisem 
vreodată. 

Uşa  s-a  trântit  închizându-se  şi  o ameţeală  bruscă  m-a  cuprins, 
gândindu-mă  la  ceea  ce  avea  să  facă  Travis  în  continuare. 

După  mai  multe  minute  de  linişte,  am  crăpat  uşa,  privind  pe 
holul  larg.  Travis  stătea  cu  spatele  lipit  de  perete,  acoperindu-şi  faţa 
cu  mâinile.  Am  închis  uşa  cât  de  încet  am  putut;  eram  îngrijorată  că 
poliţia  campusului  fusese  deja  anunţată.  După  o oră,  am  mai  aruncat 
o privire  pe  hol.  Travis  nu  se  mişcase. 

Am  mai  verificat  de  două  ori  peste  noapte,  şi  am  adormit  în  cele 
din  urmă  pe  la  patru.  Am  dormit  dinadins  până  mai  târziu,  ştiind  că 
în  ziua  aceea  aveam  să  chiulesc  de  la  ore.  Mi-am  deschis  mobilul  şi 
am  văzut  că  Travis  îmi  inundase  mesageria.  Mesajele  fără  sfârşit  pe 
care  mi  le  trimisese  în  timpul  nopţii  variau  de  la  scuze  la  declaraţii. 

După-amiază  am  sunat-o  pe  America,  sperând  că  Travis  nu-i 
confiscase  mobilul.  Când  mi-a  răspuns,  am  oftat. 

— Bună! 

America  vorbea  pe  un  ton  scăzut. 

— Nu  i-am  spus  lui  Shepley  unde  eşti.  Nu  vreau  să-l  amestec  şi 
pe  el  în  asta.  Travis  e nebun  de  supărare  pe  mine  acum.  Probabil  că 
diseară  rămân  la  cămin. 

— Dacă  Travis  nu  s-a  calmat. . . îţi  trebuie  mult  noroc  să  apuci  să 
dormi  aici.  Aseară  a dat  pe  hol  un  spectacol  demn  de  Premiile  Oscar. 
Mă  mir  că  n-a  chemat  nimeni  paza. 

— A fost  dat  afară  azi  de  la  istorie.  Când  a văzut  că  nu  apari,  a 
început  să  tragă  şuturi  în  bănci.  Shep  a auzit  că  te-a  aşteptat  după  ore. 
O ia  razna,  Abby.  I-am  spus  că  pentru  tine  s-a  terminat  din  secunda 
în  care  a luat  decizia  de  a lucra  pentru  Benny.  Nu  pot  să  cred  că  şi-a 
imaginat  că  vei  fi  de  acord  cu  asta. 

— Cred  că  ne  vedem  când  ajungi  aici.  Nu  mă  pot  duce  în  camera 
mea,  nu  încă. 

în  săptămâna  care  a urmat,  eu  şi  America  am  fost  colege  de 
cameră,  iar  ea  s-a  asigurat  că-1  ţine  pe  Shepley  la  distanţă,  astfel  încât 
el  să  nu  fie  tentat  să-i  spună  lui  Travis  unde  mă  ascundeam.  Am 
evitat  cantina  cu  orice  preţ  şi  cursurile  de  istorie  şi  am  fost  precaută, 
plecând  devreme  de  la  ore.  Ştiam  că  va  trebui  cândva  să  stau  de 
vorbă  cu  Travis,  dar  n-aş  fi  putut  până  nu  s-ar  fi  calmat  suficient 
încât  să-mi  accepte  hotărârea. 

Vineri  noaptea  am  rămas  singură,  stând  culcată  în  pat,  ţinând 
mobilul  la  ureche.  Mi-am  dat  ochii  peste  cap  când  mi-am  auzit 
stomacul  chiorăind. 

— Pot  să  vin  să  te  iau  şi  să  mergem  undeva  să  luăm  cina,  mi-a 
spus  America. 

Am  frunzărit  cartea  de  Istorie,  sărind  peste  paginile  în  care 
Travis  mâzgălise  mesaje  de  iubire  pe  margini. 

— Ba  nu,  e prima  ta  noapte  cu  Shep  după  aproape  o săptămână, 
Mare.  Am  să  dau  o raită  pe  la  cantină. 

— Eşti  sigură? 

— Da.  Spune-i  lui  Shep  că-1  salut. 


M-am  dus  încet  spre  cantină;  nu  mă  grăbeam  să  suport  privirile 
celor  de  la  mese.  întreaga  universitate  era  la  curent  cu  despărţirea, 
iar  comportamentul  schimbător  al  lui  Travis  nu  ajutase.  Chiar  când 
mi-au  apărut  luminile  de  la  cantină  în  faţa  ochilor,  am  văzut  o siluetă 
întunecată  apropiindu-se. 

— Pigeon? 

Speriată,  m-am  oprit  brusc.  Travis  a păşit  în  lumină,  nebărbierit 
şi  palid. 

— Doamne,  Travis!  Ce  tare  m-ai  speriat! 

— Dacă  mi-ai  fi  răspuns  la  telefon  când  te-am  sunat,  n-ar  fi 
trebuit  să  mă  furişez  pe  întuneric. 

— Arăţi  ca  naiba,  i-am  spus. 

— Am  mai  trecut  prin  asta  o dată  sau  de  două  ori  săptămâna  asta. 

Mi-am  strâns  braţele  în  jurul  meu. 

— De  fapt,  acum  mă  duc  să-mi  iau  ceva  de  mâncare.  Te  sun  mai 
târziu,  bine? 

— Nu.  Trebuie  să  vorbim. 

— Trav. . . 

— L-am  refuzat  pe  Benny.  L-am  sunat  miercuri  şi  i-am  spus  nu. 

în  ochi  avea  o sclipire  de  speranţă,  dar  i-a  dispărut  când  mi-a 
văzut  expresia. 

— Travis,  nu  ştiu  ce  vrei  să-ţi  spun. 

— Spune-mi  că  mă  ierţi.  Spune-mi  că  mă  accepţi  înapoi. 

Mi-am  încleştat  dinţii,  interzicându-mi  să  plâng. 

— Nu  pot. 

Travis  s-a  schimonosit  la  faţă.  Am  profitat  de  ocazie  şi  am  dat  să 
trec  de  el,  dar  a făcut  un  pas  în  lateral,  blocându-mi  calea. 

— N-am  dormit,  n-am  mâncat...  nu  mă  pot  concentra.  Ştiu  că 
mă  iubeşti.  Totul  va  fi  aşa  cum  a fost  dacă  m-ai  accepta  înapoi. 

Am  închis  ochii. 

— Travis,  nu  ne  potrivim.  Cred  că  eşti  pur  şi  simplu  obsedat  de 
gândul  de  a mă  poseda  mai  mult  decât  orice  altceva. 

— Asta  nu-i  adevărat.  Pigeon,  te  iubesc  mai  presus  de  propria-mi 
viaţă,  a rostit  el,  rănit. 

— Exact  asta  am  vrut  să  spun.  E o nebunie. 

— Nu  e nebunie.  E adevărul. 

— Bine...  Aşadar,  care  e ordinea  pentru  tine?  Banii,  eu,  viaţa 
ta. . . sau  e ceva  care  vine  înainte  de  bani? 

— Mi-am  dat  seama  ce-am  făcut,  bine?  înţeleg  de  unde  ţi-a  venit 
asta,  însă  dacă  aş  fi  ştiut  că  aveai  să  mă  părăseşti,  niciodată  n-aş  fi. . . 
Am  vrut  doar  să  am  grijă  de  tine. 

— Mi-ai  mai  spus  asta. 

— Te  rog,  nu  face  asta!  Nu  suport  senzaţia  asta...  Mă...  mă 
ucide,  mi-a  spus  el,  expirând  de  parcă  aerul  îi  era  scos  forţat. 

— Travis,  s-a  terminat. 

A tresărit. 

— Nu  spune  asta! 

— S-a  terminat.  Du-te  acasă! 

A ridicat  din  sprâncene. 

— Pentru  mine,  tu  eşti  acasă. 

Cuvintele  lui  m-au  durut,  iar  pieptul  mi  s-a  strâns  atât  de  mult, 
încât  îmi  era  greu  să  respir. 

— Travis,  tu  ai  ales.  Şi  eu  am  ales,  i-am  spus,  blestemând  în  gând 
tremurul  din  voce. 

— O să  stau  departe  de  Vegas  şi  de  Benny. ..  O să-mi  termin 
şcoala.  Dar  am  nevoie  de  tine.  Am  mare  nevoie.  Eşti  prietena  mea 
cea  mai  bună. 

Vocea  îi  era  disperată. 

în  lumina  slabă  am  văzut  o lacrimă  curgându-i  din  ochi,  iar  în 
clipa  următoare  a întins  mâna  spre  mine,  şi  eu  am  ajuns  în  braţele 
lui;  buzele  ni  s-au  unit.  M-a  strâns  la  pieptul  lui  în  timp  ce  mă  săruta, 
apoi  mi-a  legănat  faţa  între  palme,  lipindu-şi  buzele  şi  mai  tare  de 
gura  mea,  disperat  după  o reacţie. 

— Sărută-mă,  mi-a  şoptit,  pecetluindu-mi  gura  cu  a lui. 


Mi-am  ţinut  ochii  şi  gura  închise,  relaxându-mă  în  braţele 
lui.  Mi-a  trebuit  toată  tăria  să  nu-mi  mişc  gura  odată  cu  a lui,  căci 
tânjisem  toată  săptămâna  după  acele  buze. 

— Sărută-mă!  m-a  implorat  el.  Te  rog,  Pigeon!  I-am  spus  nu! 

Când  am  simţit  lacrimi  fierbinţi  arzându-mi  faţa  rece,  l-am 
împins  la  o parte. 

— Travis,  lasă-mă-n  pace! 

N-am  apucat  să  fac  decât  câţiva  paşi,  când  m-a  apucat  de  înche- 
ietura mâinii.  Braţul  îmi  era  întins  la  spate.  Nu  m-am  întors. 

— Te  implor\ 

Braţul  mi- a fost  tras  în  jos,  căci  el  îngenunchea. 

— Abby,  te  implor!  Nu  face  asta! 

M-am  întors  şi  i-am  văzut  expresia  agonizantă,  apoi  mi-am 
mutat  privirea  de  pe  braţul  meu  la  al  lui,  văzându-mi  numele  cu 
litere  groase,  negre,  pe  încheietura  lui.  Am  privit  în  altă  parte,  spre 
cantină.  îmi  dovedise  lucrul  de  care  mă  temusem  tot  timpul.  Oricât 
de  tare  m-ar  fi  iubit,  când  s-ar  fi  pus  problema  banilor,  aş  fi  fost  pe 
locul  al  doilea.  Exact  aşa  cum  era  cu  Mick. 

Dacă  cedam,  fie  s-ar  fi  răzgândit  în  legătură  cu  Benny,  fie  ar  fi 
avut  resentimente  pentru  mine  de  fiecare  dată  când  banii  i-ar  fi  putut 
face  viaţa  mai  uşoară.  Mi-1  imaginam  având  o slujbă  de  muncitor, 
venind  acasă  cu  aceeaşi  privire  ca  a lui  Mick  când  se  întorcea  după  o 
noapte  de  ghinion.  Ar  fi  fost  vina  mea  dacă  viaţa  lui  n-ar  fi  fost  ceea 
ce  şi-ar  fi  dorit,  iar  eu  nu-mi  puteam  permite  să  las  ca  viitorul  să-mi 
fie  atins  de  amărăciunea  şi  regretul  pe  care  le  lăsasem  în  urmă. 

— Dă-mi  drumul,  Travis! 

După  câteva  momente  mi-a  dat  drumul.  Am  alergat  la  uşa  din 
sticlă,  deschizând-o  cu  o mişcare  smucită,  fără  să  mă  uit  înapoi.  Când 
m-am  dus  spre  bufet,  toată  lumea  din  încăpere  se  zgâia  la  mine,  apoi 
capetele  s-au  înclinat  pentru  a-1  putea  privi  pe  Travis  prin  ferestre, 
acolo  unde  stătea  în  genunchi,  cu  palmele  lipite  de  trotuar. 

Faptul  că  l-am  văzut  pe  jos  a făcut  ca  lacrimile  pe  care  mi  le 
reţinusem  să-mi  curgă  şiroaie  pe  faţă.  Am  trecut  de  teancurile  de 

farfurii  şi  tăvi,  ieşind  pe  hol  şi  îndreptându-mă  spre  băi.  Era  destul 
de  rău  că  fuseseră  cu  toţii  martori  la  scena  dintre  mine  şi  Travis.  Nu-i 
puteam  lăsa  să  mă  vadă  plângând. 

M-am  ghemuit  în  cabină  timp  de  o oră,  urlând  fără  să  mă  pot 
controla,  până  ce  am  auzit  o bătaie  sfioasă  în  uşă. 

— Abby? 

Mi-am  tras  nasul. 

— Ce  cauţi  aici,  Finch?  Eşti  în  toaleta  fetelor. 

— Kara  te-a  văzut  intrând  şi  a venit  la  cămin  să-mi  spună. 
Lasă-mă  să  intru,  mi-a  spus  cu  o voce  blândă. 

Am  clătinat  din  cap.  Ştiam  că  nu  putea  să  mă  vadă,  dar  nu  eram 
în  stare  să  scot  niciun  cuvânt.  L-am  auzit  oftând,  apoi  am  auzit 
zgomot  de  palme  pe  podea,  căci  se  ţâra  pe  sub  cabină. 

— Nu  pot  să  cred  că-mi  faci  asta,  mi-a  spus,  trăgându-se  pe  sub 
uşă.  O să-ţi  pară  rău  că  nu  mi-ai  deschis  uşa  şi  a trebuit  să  mă  târăsc 
pe  podeaua  plină  de  pişat,  iar  acum  am  să  te  îmbrăţişez. 

Am  râs  o dată,  apoi  am  simţit  că  iar  îmi  dau  lacrimile,  căci  Finch 
m-a  tras  în  braţele  lui.  Genunchii  m-au  lăsat,  iar  Finch  m-a  aşezat  cu 
grijă  pe  podea,  luându-mă  în  braţe. 

— Sst!  mi-a  spus  el,  legănându-mă  în  braţe. 

A oftat  şi  a scuturat  din  cap. 

— Fir-ar  să  fie,  fato!  Ce-am  să  mă  fac  eu  cu  tine? 

Mâzgăleam  pe  caietul  meu  de  notiţe,  desenând  pătrate  în  pătrate, 
legându-le  apoi  unele  de  altele  pentru  a alcătui  cutii  tridimensio- 
nale rudimentare.  Cu  zece  minute  înainte  ca  ora  să  înceapă,  sala  de 
cursuri  era  încă  pustie.  Viaţa  începea  să-şi  reia  cursul  normal,  dar  tot 
mai  aveam  nevoie  de  câteva  minute  să  mă  pot  pregăti  psihic  pentru  a 
fi  în  preajma  oricui,  în  afară  de  prietena  mea  şi  de  Finch. 

— Numai  fiindcă  nu  ne  mai  întâlnim  nu  înseamnă  că  nu  poţi  să 
porţi  brăţara  pe  care  ţi-am  cumpărat-o,  mi-a  spus  Parker,  strecurân- 
du-se  pe  locul  de  lângă  mine. 

— Intenţionam  să  te-ntreb  dacă  vrei  să  ţi-o  dau  înapoi. 

El  a zâmbit,  aplecându-se  să  adauge  o fundă  deasupra  uneia 
dintre  cutiile  desenate  de  mine. 

— Abs,  a fost  un  dar.  Nu  ofer  daruri  cu  anumite  condiţii. 

Ocupându-şi  locul  de  la  catedră,  doamna  Ballard  a meşterit  ceva 
la  proiectorul  ei,  apoi  a scotocit  printre  hârtiile  de  pe  catedra  aglo- 
merată. Brusc,  încăperea  a început  să  prindă  viaţă,  iar  zgomotele 
reverberau  în  ferestrele  mari,  ude  de  ploaie. 


— Am  auzit  că  tu  şi  cu  Travis  v-aţi  despărţit  acum  două  săptămâni. 

Văzându-mi  expresia  nemulţumită,  Parker  a ridicat  o mână. 

— Nu  e treaba  mea.  Doar  că  pari  atât  de  tristă,  iar  eu  voiam  să-ţi 
spun  că-mi  pare  rău. 

— Mulţumesc,  am  murmurat,  dând  pagina  din  caietul  meu  de 
notiţe. 

— Şi,  de  asemenea,  voiam  să-mi  cer  scuze  pentru  purtarea  mea 
de  mai  înainte.  Ceea  ce  am  spus  a fost...  lipsit  de  amabilitate.  Eram 
pur  şi  simplu  supărat  şi  m-am  luat  de  tine.  N-a  fost  corect  şi  te  rog 
să  mă  ierţi. 

— Parker,  nu  mă  interesează  întâlnirile,  l-am  avertizat. 

El  a chicotit. 

— Dar  nu  încerc  să  profit.  Suntem  în  continuare  prieteni  şi  vreau 
numai  să  mă  asigur  că  eşti  bine. 

— Sunt  bine. 

— Te  duci  acasă  în  vacanţa  de  Ziua  Recunoştinţei? 

— Mă  duc  acasă  cu  America.  De  obicei  petrecem  sărbătoarea  la 
ea  acasă. 

Parker  a dat  să  vorbească,  dar  doamna  Ballard  şi-a  început  prele- 
gerea. Subiectul  legat  de  Ziua  Recunoştinţei  m-a  făcut  să  mă  gândesc 
la  planurile  anterioare  de  a-1  ajuta  pe  Travis  să  gătească  un  curcan. 
M-am  gândit  cum  ar  fi  fost  şi  m-am  trezit  că  mă  îngrijora  faptul  că 
vor  comanda  pizza  din  nou.  M-a  cuprins  o senzaţie  de  gol.  Mi- am 
reprimat  instantaneu  gândul,  încercând  din  răsputeri  să  mă  concen- 
trez asupra  fiecărui  cuvânt  al  doamnei  Ballard. 

După  curs,  văzându-1  pe  Travis  venind  intr-un  suflet  din  parcare 
spre  mine,  m-am  îmbujorat  la  faţă.  Era  din  nou  proaspăt  ras,  se 
îmbrăcase  cu  un  hanorac  cu  glugă  şi  îşi  pusese  şapca  preferată,  cea 
roşie  de  baseball,  ca  să  se  acopere  de  ploaie. 

— Abs,  ne  vedem  după  vacanţă,  mi-a  spus  Parker,  atingându-mă 
pe  spate. 

Mă  aşteptam  la  o căutătură  urâtă  din  partea  lui  Travis,  dar,  apro- 
piindu-se,  el  nu  părea  să-l  fi  băgat  în  seamă  pe  Parker. 

— Bună,  Pidge! 

I-am  oferit  un  zâmbet  silit,  iar  el  şi- a vârât  mâinile  în  buzunarele 
din  faţă  ale  hanoracului. 

— Shepley  a spus  că  pleci  mâine  cu  el  şi  cu  America  în  Wichita. 

— Da? 

— Petreci  toată  vacanţa  acasă  la  America? 

Am  ridicat  din  umeri,  încercând  să  par  neafectată. 

— Dar  cum  rămâne  cu  mama  ta? 

— Travis,  e alcoolică.  Nici  nu-şi  dă  seama  că  e Ziua  Recunoş- 
tinţei. 

Brusc,  a devenit  agitat,  iar  mie  mi  s-a  strâns  stomacul  la  gândul 
unei  noi  despărţiri  publice.  Deasupra  noastră  a tunat  şi  Travis  şi-a 
ridicat  privirea,  închizând  ochii  pe  jumătate  în  momentul  în  care  au 
început  să-i  cadă  pe  faţă  picături  mari  de  ploaie. 

— Trebuie  să  te  rog  să-mi  faci  o favoare,  mi-a  spus  el. 
Vino-ncoace! 

M-a  tras  sub  cel  mai  apropiat  acoperiş,  iar  eu  m-am  supus,  încer- 
când să  evit  o nouă  scenă. 

— Ce  fel  de  favoare?  I-am  întrebat,  suspicioasă. 

— Ai  mei...  ăăă... 

Şi-a  schimbat  poziţia. 

— Tata  şi  băieţii  încă  te-aşteaptă  joi. 

— Travis!  m-am  văitat  eu. 

A privit  în  pământ. 

— Ai  spus  c-ai  să  vii. 

— Ştiu,  dar...  acum  e puţin  cam  nepotrivit,  nu  crezi? 

Nu  părea  să-i  pese. 

— Ai  spus  c-ai  să  vii. 

— Când  am  fost  de  acord  să  mergem  la  tine  acasă,  încă  eram 
împreună.  Tu  ştiai  că  nu  mai  merg. 

— Nu  ştiam,  şi  oricum  e prea  târziu.  Thomas  vine  cu  avionul, 
iar  Tyler  şi-a  luat  liber  de  la  serviciu.  Cu  toţii  de-abia  aşteaptă  să  te 
vadă. 


M-am  crispat,  răsucindu-mi  pe  deget  şuviţele  de  păr  ude. 

— Oricum  veneau,  nu-i  aşa? 

— Nu  toţi.  N-am  mai  fost  cu  toţii  acasă  de  Ziua  Recunoştinţei 
de  ani  buni.  Au  făcut  eforturi  cu  toţii,  de  vreme  ce  le-am  promis 
o masă  adevărată.  N-am  mai  avut  o femeie  în  bucătărie  de  când  a 
murit  mama  şi... 

— Sper  că  nu  mă  vezi  doar  ca  pe  o femeie  în  bucătărie  sau  ceva 
de  genul. 

A lăsat  capul  într-o  parte. 

— Nu  asta  am  vrut  să  spun,  Pidge,  zău!  Cu  toţii  vrem  să  fii 
prezentă.  Asta  e tot. 

— Nu  le-ai  povestit  despre  noi,  nu-i  aşa?  am  rostit  eu,  pe  cel  mai 
acuzator  ton  cu  putinţă. 

Travis  s-a  foit  puţin,  apoi  a clătinat  din  cap. 

— Tata  ar  fi  întrebat  de  ce,  iar  eu  nu  sunt  pregătit  să  vorbesc  cu  el 
despre  asta.  N-aş  putea  să  suport  la  nesfârşit  să  mi  se  spună  cât  sunt 
de  prost.  Pidge,  te  rog,  vino! 

— Trebuie  să  pun  curcanul  la  cuptor  la  şase  dimineaţa.  Va  trebui 
să  plecăm  de-aici  pe  la  cinci... 

— Sau  am  putea  rămâne  acolo... 

Am  ridicat  din  sprâncene. 

— Nici  pomeneală!  E destul  de  rău  că  va  trebui  să-i  mint  pe-ai 
tăi  şi  să  mă  prefac  că  încă  suntem  împreună. 

— Te  porţi  de  parcă  ţi-aş  cere  să-ţi  dai  foc. 

— Ar  fi  trebuit  să  le  fi  spus! 

— O să  le  spun.  După  Ziua  Recunoştinţei. 

Am  oftat,  privind  în  altă  parte. 

— O fac  dacă  îmi  promiţi  că  ăsta  nu  e vreun  truc  menit  să  ne 
readucă  împreună. 

A încuviinţat  din  cap. 

— Promit. 

Deşi  încerca  s-o  ascundă,  i se  zărea  scânteia  din  priviri.  Mi-am 
strâns  buzele,  încercând  să-mi  alung  zâmbetul. 


318  Fericirea  începe  azi 


Itrniie  McGuire  319 


— Ne  vedem  la  cinci. 

Travis  s-a  aplecat  să  mă  sărute  pe  obraz,  buzele  lui  zăbovind  pe 
pielea  mea. 

— îţi  mulţumesc,  Pigeon! 

M-am  întâlnit  cu  America  şi  Shepley  la  uşa  cantinei  şi  am  intrat 
împreună.  Am  înşfăcat  tacâmurile  din  suportul  lor  şi  le-am  trântit 
pe  farfuria  de  pe  tavă. 

— Abby,  ce-i  cu  tine?  m-a  întrebat  America. 

— Nu  vin  cu  voi  mâine. 

Shepley  a rămas  cu  gura  căscată. 

— Te  duci  acasă  la  familia  Maddox? 

America  m-a  săgetat  cu  privirea. 

— Ce  anume  facP. 

Am  oftat  şi  i-am  împins  casierei  legitimaţia  de  studentă. 

— Când  ne  întorceam  cu  avionul,  i-am  promis  lui  Trav  că  merg, 
iar  el  le-a  spus  alor  lui  că  vin. 

— în  apărarea  lui,  a început  Shepley,  trebuie  să  spun  că  n-a  crezut 
cu  adevărat  că  voi  vă  veţi  despărţi.  S-a  gândit  că  vă  veţi  împăca.  Când 
şi-a  dat  seama  că  e pe  bune,  era  prea  târziu. 

— Astea-s  prostii,  şi  o ştii  şi  tu  la  fel  de  bine,  Shepley,  s-a  răstit 
America.  Abby,  dacă  nu  vrei,  nu  eşti  obligată  să  te  duci. 

Avea  dreptate.  Nu  era  ca  şi  când  n-aş  fi  avut  de  ales.  Dar  nu-i 
puteam  face  una  ca  asta  lui  Travis.  Nici  dacă  l-aş  fi  urât.  Şi  nu-1 
uram. 

— Dacă  nu  mă  duc,  va  trebui  să  le  explice  de  ce  n-am  apărut  şi 
nu  vreau  să  le  stric  sărbătoarea.  Vin  cu  toţii  acasă  crezând  că  voi  veni 
şi  eu. 

Shepley  zâmbea. 

— Abby,  toţi  te  plac  cu  adevărat.  Alaltăieri,  Jim  tocmai  îi  povestea 
tatei  despre  tine. 

— Grozav,  am  mormăit  eu. 

— Abby  are  dreptate,  a spus  Shepley.  Dacă  nu  se  duce,  Jim  îşi  va 
petrece  ziua  certându-se  cu  Trav.  N-are  rost  să  le  strici  ziua. 


America  m-a  luat  pe  după  umeri  cu  o mână. 

— încă  mai  poţi  să  vii  cu  noi.  Nu  mai  eşti  cu  el.  Nu  mai  trebuie 
să-l  aperi  în  continuare. 

— Ştiu,  Mare.  Dar  e ceea  ce  trebuie  să  fac. 

Soarele  apunea  în  spatele  clădirilor  aflate  dincolo  de  ferestre,  iar 
eu  stăteam  în  faţa  oglinzii,  periindu-mi  părul  în  timp  ce  încercam  să 
mă  decid  cum  aveam  să  mă  prefac  că  sunt  cu  Travis. 

— Abby,  e vorba  de  o singură  zi.  Te  poţi  descurca  o zi,  i-am  spus 
reflexiei  mele  din  oglindă. 

Prefăcătoria  nu  constituise  nicicând  o problemă  pentru  mine;  mă 
îngrijora  mai  mult  ce  se  va  întâmpla  când  mă  voi  preface  că  sunt  îngrijo- 
rată de  acea  situaţie.  Când  m-am  despărţit  de  Travis  după  cină,  urma  să 
trebuiască  să  iau  o hotărâre.  O hotărâre  care  avea  să  fie  pervertită  de  un 
fals  sentiment  de  fericire  pe  care  urma  să-l  mimăm  pentru  familia  lui. 

Cioc,  cioc. 

M-am  întors,  privind  spre  uşă.  Kara  nu  se  întorsese  toată  seara 
în  cameră  şi  ştiam  că  Shepley  şi  America  erau  deja  pe  drum.  Nu-mi 
puteam  da  seama  cine  ar  fi  putut  să  fie.  Mi-am  lăsat  peria  pe  masă  şi 
am  deschis  uşa. 

— Travis,  am  rostit  în  şoaptă. 

— Eşti  gata? 

Am  ridicat  o sprânceană. 

— Gata  pentru  ce? 

— Ai  zis  să  vin  să  te  iau  la  cinci. 

Mi-am  încrucişat  braţele  la  piept. 

— M-am  referit  la  cinci  dimineaţa ! 

— O!  a spus  Travis,  părând  dezamăgit.  Cred  că  va  trebui  să-l  sun 
pe  tata  şi  să-i  spun  că  nu  rămânem  la  ei. 

— Travis!  m-am  văitat  eu. 

— Am  venit  cu  maşina  lui  Shep,  aşa  că  nu  vom  avea  probleme 
cu  bagajele  ca  pe  motocicletă.  Există  şi  un  dormitor  în  plus  de  care  te 
poţi  folosi.  Ne  putem  uita  la  un  film  sau... 

— Nu  rămân  peste  noapte  acasă  la  tatăl  tău! 

S-a  schimbat  la  faţă. 

— Bine.  Eu...  ăăă...  ne  vedem  dimineaţă. 

A făcut  un  pas  înapoi  şi  eu  am  închis  uşa,  rezemându-mă  de  ea. 
Toate  sentimentele  pe  care  le  aveam  îşi  ţeseau  drum  înăuntrul  şi  în  afara 
mea,  aşa  că  am  oftat  exasperată.  Având  proaspătă  în  minte  expresia  de 
dezamăgire  a lui  Travis,  am  deschis  uşa  şi  am  ieşit  pe  hol,  văzându-1 
cum  se  îndepărtează,  mergând  încet  şi  formând  un  număr  la  mobil. 

— Travis,  aşteaptă! 

S-a  răsucit  pe  călcâie  şi  privirea  lui  plină  de  speranţă  a făcut  să 
mă  doară  pieptul. 

— Lasă-mă  un  minut  să-mi  împachetez  câteva  lucruri. 

Un  zâmbet  de  mulţumire,  de  uşurare,  i s-a  întins  pe  toată  faţa 
şi  a intrat  după  mine  în  cameră,  privind  din  pragul  uşii  cum  îmi 
îndesam  câteva  lucruri  într-o  geantă. 

— Pidge,  eu  încă  te  iubesc! 

Nu  mi-am  ridicat  privirea. 

— Nu  începe!  Nu  fac  asta  pentru  tine. 

A oftat. 

— Ştiu. 

Am  mers  în  tăcere  spre  casa  tatălui  său.  Se  părea  că  maşina  era 
încărcată  cu  energie  nervoasă  şi  era  greu  să  stai  liniştit,  lipit  de  pielea 
rece  a scaunelor.  De  îndată  ce  am  ajuns,  Trenton  şi  Jim  au  ieşit  pe 
verandă,  amândoi  numai  zâmbete.  Travis  a cărat  bagajele  noastre  de 
la  maşină,  iar  Jim  l-a  bătut  pe  spate. 

— Mă  bucur  că  te  văd,  fiule. 

Privindu-mă,  a zâmbit  şi  mai  larg. 

— Abby  Abernathy.  De-abia  aşteptăm  cina  de  mâine.  A trecut 
mult  timp  de  când...  Ei  bine.  A trecut  mult  timp. 

Am  dat  aprobator  din  cap  şi  l-am  urmat  pe  Travis  în  casă.  Jim 
şi-a  pus  mâna  pe  pântecele  lui  mare  şi  a zâmbit. 

— Pe  voi  doi  v-am  instalat  în  camera  de  oaspeţi,  Trav.  Nu  mi-am 
imaginat  că  o să  vreţi  să  vă  bateţi  cu  gemenii  în  camera  voastră. 


M-am  uitat  la  Travis.  îmi  era  greu  să-l  privesc  cum  se  chinuie  să 
vorbească. 

— Abby...  ăăă...  ea  o să...  ia  camera  de  oaspeţi.  Eu  o să  dorm  în 
camera  mea. 

Trenton  a făcut  o mutră. 

— De  ce?  Doar  stă  cu  tine  în  apartament,  nu? 

— Nu  şi  în  ultima  vreme,  a spus  el,  încercând  cu  disperare  să 
evite  adevărul. 

Jim  şi  Trenton  au  schimbat  priviri  între  ei. 

— Camera  lui  Thomas  a fost  folosită  ca  debara  în  ultimii  ani,  aşa 
că  voiam  să-l  las  să  ia  el  camera  ta.  Cred  că  o să  poată  să  doarmă  pe 
canapea,  a spus  Jim,  uitându-se  spre  pernuţele  decolorate,  jerpelite 
din  camera  de  zi. 

— Jim,  nu-ţi  face  griji  pentru  asta.  încercam  doar  să  fim  respec- 
tuoşi, i-am  zis,  atingându-1  pe  braţ. 

Hohotul  lui  de  râs  a răsunat  în  toată  casa  şi  m-a  bătut  pe  mână. 

— Abby,  i-ai  cunoscut  pe  fiii  mei.  Ar  trebui  să  ştii  că  e al  naibii 
de  greu,  aproape  imposibil,  să  mă  jigneşti. 

Travis  a făcut  semn  cu  capul  spre  scări,  iar  eu  I-am  urmat.  A 
deschis  uşa  cu  piciorul,  a pus  genţile  noastre  pe  podea,  uitându-se 
la  pat,  apoi  la  mine.  Camera  era  îmbrăcată  cu  lambriu  cafeniu,  iar 
covorul  maro  depăşise  durata  normală  de  folosire.  Pereţii  erau  de 
un  alb  murdar,  vopseaua  scorojindu-se  pe  alocuri.  Pe  un  perete  am 
văzut  o ramă  în  care  se  afla  o poză  cu  Jim  şi  cu  mama  lui  Travis. 
Fundalul  era  albastrul  clasic  al  studiourilor  foto;  cuplul  îşi  etala 
pletele  şi  chipurile  tinere,  zâmbitoare.  Probabil  că  poza  fusese  făcută 
înainte  să  se  fi  născut  băieţii,  fiindcă  niciunul  dintre  ei  nu  părea  să 
aibă  mai  mult  de  douăzeci  de  ani. 

— îmi  pare  rău,  Pidge.  O să  dorm  pe  podea. 

— Bineînţeles  că  acolo  o să  dormi!  i-am  spus,  prinzându-mi 
părul  în  coadă  de  cal.  Nu  pot  să  cred  că  m-ai  convins  să  vin. 

S-a  aşezat  pe  pat  şi,  cuprins  de  frustrare,  şi-a  trecut  mâna  peste 

— O să  fie  o afurisită  de  încurcătură.  Nu  ştiu  ce-a  fost  în  capul 
meu. 

— Ştiu  exact  ce-a  fost  în  capul  tău.  Travis,  nu  sunt  proastă. 

S-a  uitat  la  mine  şi  mi-a  zâmbit. 

— Cu  toate  astea,  ai  venit. 

— Trebuie  să  am  totul  pregătit  pentru  mâine,  am  spus,  deschi- 
zând uşa. 

Travis  s-a  ridicat. 

— Te  ajut  eu. 

Am  curăţat  un  munte  de  cartofi,  am  tăiat  legumele,  am  pus 
curcanul  la  dezgheţat  şi  am  început  să  facem  aluatul  pentru  tarte. 
Prima  oră  a fost  mai  mult  decât  stânjenitoare,  dar,  când  au  sosit 
gemenii,  totul  părea  să  se  lege  în  bucătărie.  Jim  ne-a  spus  poveşti 
despre  fiecare  dintre  băieţii  lui  şi  am  râs  pe  seama  amintirilor  despre 
sărbătorile  anterioare  de  Ziua  Recunoştinţei,  când  ei  încercaseră  să 
facă  şi  altceva  în  afară  de  a comanda  pizza. 

— Diane  a fost  o bucătăreasă  a naibii  de  bună,  a gândit  Jim  cu 
voce  tare.  Trav  nu-şi  mai  aminteşte,  dar  chiar  n-avea  nicio  noimă  să 
încercăm  după  ce  ea  n-a  mai  fost. 

— Abby,  nu  te  simţi  presată,  a spus  Trenton. 

A chicotit,  apoi  şi-a  luat  o bere  din  frigider. 

— Hai  să  scoatem  cărţile.  Vreau  să  încerc  să  câştig  înapoi  o parte 
din  banii  pe  care  mii-a  luat  Abby. 

Jim  l-a  ameninţat  făcându-i  semn  cu  degetul. 

— Trent,  fără  poker  weekendul  ăsta.  Am  adus  jocul  de  domino, 
du-te  şi  aranjează  piesele.  Fără  jocuri  de  noroc,  fir-ar  să  fie!  Vorbesc 
serios. 

Trenton  a clătinat  din  cap. 

— în  regulă,  bătrâne,  e-n  regulă. 

Fraţii  lui  Travis  au  părăsit  bucătăria,  iar  Travis  i-a  urmat,  oprin- 
du-se  să  se  uite  înapoi. 

— Vino,  Trav! 

— O ajut  pe  Pidge. 


— Nu  mai  sunt  multe  de  făcut,  iubitule,  i-am  spus.  Du-te 
înainte! 

Privirea  i s-a  îmblânzit  la  auzul  cuvintelor  mele  şi  m-a  mângâiat 
pe  şold. 

— Eşti  sigură? 

Am  dat  aprobator  din  cap  şi  el  s-a  aplecat  să  mă  sărute,  strângân- 
du-mă  de  şold,  înainte  să-l  urmeze  pe  Trenton  în  camera  de  jocuri. 

Jim  i-a  privit  pe  fiii  săi  cum  ieşeau  în  şir  pe  uşă;  a clătinat  din 
cap  şi  a zâmbit. 

— Ceea  ce  faci  tu,  Abby,  este  incredibil.  Nu  cred  că-ţi  dai  seama 
cât  de  mult  apreciem  cu  toţii. 

— A fost  ideea  lui  Trav.  Mă  bucur  că  am  putut  să  fiu  de  folos. 

S-a  sprijinit  cu  toată  constituţia  lui  masivă  de  blatul  de  bucătărie 
şi  a sorbit  din  bere,  în  timp  ce-şi  măsura  cuvintele: 

— Tu  şi  cu  Travis  n-aţi  vorbit  prea  mult.  Aveţi  probleme? 

Am  înmuiat  buretele  de  vase  în  apa  caldă  din  chiuvetă,  încer- 
când să  mă  gândesc  ce  să  spun,  ceva  care  să  nu  fi  fost  o minciună 
sfruntată. 

— Lucrurile  sunt  puţin  diferite,  aşa  cred. 

— Aşa  m-am  gândit  şi  eu.  Trebuie  să  ai  răbdare  cu  el.  Travis 
nu- şi  aminteşte  mare  lucru,  dar  era  tare  apropiat  de  mama  lui,  iar 
după  ce  am  pierdut-o,  el  n-a  mai  fost  la  fel.  M-am  gândit  că  o să  se 
obişnuiască,  ştii  tu,  pentru  că  era  foarte  mic.  Tuturor  ne-a  fost  tare 
greu,  dar  Trav...  n-a  mai  iubit  pe  nimeni  după  asta.  Am  fost  surprins 
că  te-a  adus  aici.  Felul  în  care  se  poartă  când  e cu  tine,  felul  în  care  se 
uită  la  tine...  Mi-am  dat  seama  că  eşti  ceva  special. 

Am  surâs,  dar  nu  mi-am  ridicat  privirea  de  la  vasele  pe  care  le 
spălam. 

— Lui  Travis  îi  va  fi  greu.  Va  face  multe  greşeli.  A crescut  pe 
lângă  un  cârd  de  băieţi  fură  mamă  şi  un  bătrân  morocănos  ca  tată. 
Cu  toţii  am  fost  cam  debusolaţi  după  moartea  Dianei  şi  bănuiesc  că 
nici  eu  nu  prea  i-am  ajutat  pe  băieţi  să  treacă  peste  ea  aşa  cum  ar  fi 
trebuit.  Ştiu  că  e greu  să  nu-1  învinuieşti,  dar,  oricum,  trebuie  să-l 

iubeşti,  Abby.  în  afară  de  maică-sa,  tu  eşti  singura  femeie  pe  care  a 
iubit-o.  Nu  ştiu  ce  i se  poate  întâmpla  dacă  şi  tu  o să-l  părăseşti. 

Mi-am  înghiţit  lacrimile  şi  am  dat  aprobator  din  cap,  incapabilă 
să-i  răspund.  Jim  m-a  prins  cu  mâna  de  umăr  şi  m-a  strâns. 

— Nu  l-am  mai  văzut  niciodată  să  zâmbească  în  felul  în  care  o face 
când  e cu  tine.  Sper  ca  toţi  băieţii  mei  să  aibă  o Abby  într-o  bună  zi. 

Ecoul  paşilor  lui  pe  hol  s-a  stins  şi  a trebuit  să  mă  prind  cu  mâna 
de  marginea  chiuvetei,  încercând  să-mi  recapăt  suflul.  Ştiam  că-mi 
va  fi  greu  să  petrec  Ziua  Recunoştinţei  cu  Travis  şi  cu  familia  lui,  dar 
nu  mă  gândisem  că  mi  se  va  frânge  inima  din  nou.  Bărbaţii  glumeau 
şi  râdeau  în  camera  de  alături  în  timp  ce  eu  spălam  şi  ştergeam  vasele, 
punându-le  la  loc.  Am  făcut  curat  în  bucătărie  şi  apoi  m-am  spălat 
pe  mâini,  pornind  spre  scări  pentru  a mă  duce  la  culcare. 

Travis  m-a  prins  de  mână. 

— E devreme,  Pidge.  Doar  nu  te  duci  la  culcare. 

— A fost  o zi  lungă.  Sunt  obosită. 

— Ne  pregăteam  să  ne  uităm  la  un  film.  De  ce  nu  vii  jos  să  stai 
cu  noi? 

Am  privit  în  sus,  spre  scări,  apoi  spre  zâmbetul  lui,  plin  de 
speranţă. 

— Bine. 

M-a  condus  de  mână  spre  canapea,  apoi  ne-am  aşezat  împreună, 
în  timp  ce  se  derula  genericul  de  început. 

— Taylor,  stinge  lumina  aia!  i-a  ordonat  Jim. 

Travis  a întins  mâna  pe  la  spatele  meu,  lăsându-şi-o  pe  spătarul 
canapelei.  încerca  să  se  prefacă,  dar  în  acelaşi  timp  să  mă  împace 
şi  pe  mine.  Fusese  deosebit  de  precaut  să  nu  profite  de  situaţie,  iar 
eu  m-am  trezit  că  sunt  foarte  încurcată,  atât  recunoscătoare,  cât  şi 
dezamăgită.  Stând  atât  de  aproape  de  el,  simţindu-i  mirosul  de  tutun 
amestecat  cu  cel  de  parfum,  îmi  era  greu  să  păstrez  distanţa,  atât  din 
punct  de  vedere  fizic,  cât  şi  emoţional.  Exact  cum  mă  temusem,  hotă- 
rârea mea  se  clătina.  Mă  străduiam  să  alung  tot  ceea  ce-mi  spusese 
Jim  în  bucătărie. 


La  jumătatea  filmului,  uşa  din  faţă  s-a  deschis  şi  a intrat  Thomas, 
cu  bagajele  în  mâini. 

— O Zi  a Recunoştinţei  fericită!  ne-a  urat  el,  lăsându-şi  baga- 
jele pe  podea. 

Jim  s-a  ridicat  şi  şi-a  îmbrăţişat  fiul  cel  mare,  apoi  s-au  ridicat  cu 
toţii  să-l  îmbrăţişeze,  în  afară  de  Travis. 

— N-ai  de  gând  să-l  saluţi  pe  Thomas?  l-am  întrebat  eu  în 
şoaptă. 

Nu  s-a  uitat  la  mine  când  mi-a  răspuns,  dar  i-a  privit  pe  ai  săi 
cum  se  îmbrăţişează  şi  râd. 

— Am  o singură  noapte  cu  tine.  N-am  de  gând  să  irosesc  nicio 
secundă  din  ea. 

— Bună,  Abby!  Mă  bucur  să  te  revăd,  mi-a  spus  Thomas 
zâmbind. 

Travis  mi-a  atins  genunchiul  cu  mâna  şi  eu  m-am  uitat  în  jos, 
apoi  la  Travis.  Remarcându-mi  expresia,  Travis  şi-a  luat  mâna  de  pe 
piciorul  meu  şi  şi-a  împletit  degetele  în  poală. 

— Măi  să  fie!  Necazuri  în  paradis?  l-a  întrebat  Thomas. 

— Tommy,  ţine-ţi  gura!  a mârâit  Travis. 

Starea  de  spirit  din  cameră  s-a  schimbat  brusc  şi  am  simţit  toţi 
ochii  aţintiţi  asupra  mea  — toată  lumea  aştepta  o explicaţie.  Am 
zâmbit  agitată  şi  i-am  luat  mâna  lui  Travis  între  mâinile  mele. 

— Suntem  doar  obosiţi.  Am  muncit  toată  seara  la  bucătărie,  am 
spus,  lăsându-mi  capul  pe  umărul  lui  Travis. 

El  s-a  uitat  la  mâinile  noastre  şi  apoi  mi-a  strâns  mâna,  arătân- 
du-se  surprins. 

— Apropo  de  oboseală,  eu  sunt  epuizată,  am  rostit  dintr-o 
suflare.  Iubitule,  mă  duc  să  mă  culc. 

I-am  privit  pe  toţi. 

— Noapte  bună,  băieţi! 

— Noapte  bună,  surioară,  a spus  Jim. 

Fraţii  lui  Travis  mi- au  urat  noapte  bună  şi  eu  am  luat- o spre 
scări. 

— Mă  duc  şi  eu  să  mă  culc,  l-am  auzit  pe  Travis  zicând. 

— Bineînţeles  că  te  duci,  l-a  necăjit  Trenton. 

— Ticălos  norocos  ce  eşti,  a mormăit  Tyler. 

— Hei!  Nu  aşa  se  vorbeşte  despre  sora  voastră,  i-a  avertizat  Jim. 

Mi  s-a  strâns  stomacul.  Singura  mea  familie  adevărată  o consti- 
tuiseră  Mark  şi  Pam,  dar,  cu  toate  că  ei,  plini  de  bunătate,  avuseseră 
grijă  de  mine,  erau  doar  un  surogat.  Cei  şase  bărbaţi  de  la  parter,  cu 
guri  spurcate,  de  nestăvilit,  dar  pe  care  nu  puteai  să  nu-i  iubeşti,  mă 
primiseră  cu  braţele  deschise,  iar  în  ziua  următoare  eu  aveam  să  le 
spun  rămas-bun  pentru  ultima  dată. 

Travis  a prins  uşa  dormitorului  înainte  ca  aceasta  să  se  închidă 
şi  apoi  a rămas  nemişcat. 

— Vrei  să  aştept  pe  hol  până  te  îmbraci  pentru  culcare? 

— Am  de  gând  să  intru  la  duş.  O să  mă  schimb  în  baie. 

Şi-a  frecat  ceafa. 

— în  regulă.  O să-mi  improvizez  un  culcuş. 

Am  dat  aprobator  din  cap,  pornind  spre  baie.  M-am  frecat 
bine  sub  duşul  stricat,  privind  petele  de  apă  şi  clăbucii  de  săpun 
pentru  a scăpa  de  sentimentul  copleşitor  de  groază  atât  pentru 
noapte,  cât  şi  pentru  dimineaţa  care  urma.  Când  m-am  întors 
în  dormitor,  Travis  pusese  una  dintre  perne  pe  jos  pentru  a-şi 
pregăti  patul  improvizat.  Mi-a  zâmbit  vag  înainte  de  a se  duce  şi 
el  la  duş. 

M-am  vârât  în  pat,  învelindu-mă  până  la  gât,  încercând  să  ignor 
păturile  de  pe  covor.  Când  Travis  a venit  înapoi,  a privit  spre  culcuşul 
său  cu  aceeaşi  tristeţe  ca  şi  mine,  apoi  a stins  lumina,  punându-şi 
capul  pe  pernă. 

Preţ  de  câteva  minute  a fost  linişte,  apoi  l-am  auzit  pe  Travis 
oftând  din  toţi  rărunchii. 

— Asta  e ultima  noastră  noapte  împreună,  aşa-i? 

Am  aşteptat  o clipă,  încercând  să  mă  gândesc  la  lucrul  cel  mai 
potrivit  pe  care  să  i-1  spun. 

— Trav,  nu  vreau  să  ne  certăm.  Culcă-te,  te  rog! 


Auzindu-1  că  se  întoarce  pe  partea  cealaltă,  m-am  întors  şi  eu 
pentru  a-1  privi,  lipindu-mi  obrazul  de  pernă.  El  îşi  sprijinise  capul 
intr-un  cot  şi  se  uita  fix  în  ochii  mei. 

— Te  iubesc! 

L-am  privit  preţ  de  o clipă. 

— Mi-ai  promis. 

— Am  promis  că  n-o  să  fie  un  truc  menit  să  ne  împace.  N-a  fost. 

S-a  întins  să  mă  mângâie  pe  mână. 

— Dar  dacă  ar  însemna  să  fiu  din  nou  cu  tine,  nu  pot  să  spun  că 
n-aş  lua  asta  în  considerare. 

— Ţin  la  tine.  Nu  vreau  să  te  rănesc,  dar  ar  fi  trebuit  să-mi  ascult 
de  la  bun  început  instinctul.  N-avea  cum  să  meargă. 

— Şi  totuşi,  m-ai  iubit,  nu? 

Am  strâns  din  buze. 

— încă  te  mai  iubesc. 

Ochii  au  prins  a-i  străluci  şi  mi-a  strâns  mâna. 

— Pot  să-ţi  cer  o favoare? 

— Cumva,  mă  aflu  la  jumătatea  ultimului  lucru  pe  care  m-ai 
rugat  să-l  fac,  i-am  spus,  zâmbind  cu  superioritate. 

Expresia  i-a  rămas  neschimbată. 

— Dacă  intr-adevăr  ăsta  e sfârşitul...  dacă  s-a  terminat  cu 
adevărat...  mă  laşi  să  te  ţin  în  braţe? 

— Nu  cred  că  e o idee  bună,  Trav. 

M-a  strâns  şi  mai  tare  de  mână. 

— Te  rog!  Nu  pot  să  dorm  ştiind  că  eşti  la  jumătate  de  metru  de 
mine  şi  că  nu  voi  mai  avea  niciodată  ocazia. 

Preţ  de  o clipă,  m-am  uitat  lung  la  ochii  lui  disperaţi  şi  m-am 
încruntat. 

— Nu  fac  sex  cu  tine. 

El  a clătinat  din  cap. 

— Nu  asta  îţi  cer. 

Am  scrutat  întunericul  din  încăpere,  gândindu-mă  la  conse- 
cinţe, întrebându-mă  dacă  aş  putea  să-i  spun  nu  lui  Travis  în  caz 

că  el  s-ar  fi  răzgândit.  Am  închis  ochii  strâns  şi  apoi  m-am  dat  mai 
încolo  în  pat,  ridicând  şi  pătura.  El  s-a  vârât  lângă  mine,  luându-mă 
grăbit  în  braţe.  Respira  inegal  şi  pieptul  lui  gol  se  ridica  şi  cobora  în 
ritmul  respiraţiei,  iar  eu  m-am  blestemat  pentru  că  mă  simţeam  atât 
de  împăcată  în  braţele  lui. 

— O să-mi  lipsească  asta,  mi-a  spus. 

M-a  sărutat  pe  păr  şi  m-a  tras  mai  aproape  de  el.  Părea  incapabil 
să  se  apropie  suficient  de  mine.  Şi-a  îngropat  faţa  în  curbura  gâtului 
meu,  iar  eu  mi-am  lăsat  palma  pe  spatele  lui  ca  o mângâiere,  deşi  şi 
eu  aveam  inima  frântă,  exact  ca  el.  A tras  adânc  aer  în  piept  şi  şi-a 
lipit  fruntea  de  gâtul  meu,  apăsându-mă  cu  degetele  pe  piele.  Oricât 
de  nefericiţi  fuseserăm  în  ultima  noapte  a pariului,  de  data  asta  era 
mult,  mult  mai  rău. 

— Eu...  nu  cred  că  pot  să  fac  asta,  Travis. 

M-a  tras  mai  aproape  şi  am  simţit  cum  prima  lacrimă  mi  s-a 
prelins  pe  tâmplă. 

— Nu  pot  să  fac  asta,  am  spus,  închizând  ochii  strâns. 

— Atunci,  n-o  face,  mi-a  şoptit,  cu  buzele  lipite  de  pielea  mea. 
Mai  dă-mi  o şansă. 

Am  încercat  să  mă  trag  de  sub  el,  dar  mă  strângea  atât  de  tare 
încât  nu  exista  nicio  posibilitate  de  a scăpa.  Mi-am  acoperit  faţa  cu 
ambele  mâini,  timp  în  care  suspinele  mele  tăcute  ne  scuturau  pe 
amândoi.  Travis  şi-a  ridicat  privirea  spre  mine,  având  ochii  grei  şi 
umezi. 

Cu  degetele  lui  mari  şi  blânde  mi-a  dat  la  o parte  mâinile  de  pe 
faţă,  sărutându-mi  apoi  palmele.  Respiram  sacadat,  iar  el  mi-a  privit 
buzele,  apoi  ochii. 

— Nu  voi  iubi  pe  nimeni  niciodată  aşa  cum  te  iubesc  pe  tine, 
Pigeon! 

Am  suspinat  şi  l-am  mângâiat  pe  faţă. 

— Nu  pot. 

— Ştiu,  mi-a  spus  el  cu  o voce  stinsă.  N-am  reuşit  nici  măcar  o 
dată  să  mă  conving  că  sunt  suficient  de  bun  pentru  tine. 


M-am  crispat  şi  am  clătinat  din  cap. 

— Trav,  nu  e vorba  numai  de  tine.  Amândoi  nu  suntem  destul  de 
buni  unul  pentru  celălalt. 

A clătinat  din  cap,  vrând  să  spună  ceva,  dar  s-a  răzgândit.  După 
ce  a tras  aer  în  piept,  şi-a  pus  capul  pe  pieptul  meu.  Când  cifrele 
fosforescente  ale  ceasului  din  cameră  au  arătat  ora  unsprezece,  respi- 
raţia lui  Travis  s-a  rărit  şi  a devenit  egală.  Mi-am  simţit  ochii  grei  şi 
am  clipit  de  câteva  ori  înainte  să  mă  cufund  în  somn. 

— Au!  am  ţipat,  trăgându-mi  mâna  de  la  plită  şi  ducând  automat 
partea  cu  arsura  la  gură. 

— Pidge,  eşti  bine?  m-a  întrebat  Travis,  venind  intr-un  suflet  şi 
trăgându-şi  un  tricou  peste  cap.  Rahat!  Podeaua  e rece  ca  gheaţa! 

Mi-am  înăbuşit  un  chicotit  văzându-1  cum  ţopăia  de  pe  un  picior 
pe  celălalt  până  când  tălpile  i s-au  obişnuit  cu  răceala  gresiei. 

Soarele  de-abia  se  strecura  printre  jaluzele,  iar  toţi  membrii 
familiei,  cu  excepţia  unuia,  dormeau  tun  în  paturile  lor.  Am  împins 
tava  veche  din  aluminiu  spre  fundul  cuptorului  şi  am  închis  uşa, 
întorcându-mă  pentru  a-mi  răcori  degetele  la  chiuvetă. 

— Poţi  să  te  duci  înapoi  în  pat.  Eu  a trebuit  să  bag  curcanul  în 
cuptor. 

— Vii  şi  tu?  m-a  întrebat,  dârdâind. 

— Da. 

— Atunci,  după  tine,  mi-a  zis,  făcând  semn  cu  mâna  spre  scări. 

Când  ne-am  strecurat  amândoi  sub  pături,  Travis  şi-a  scos 
tricoul,  trăgând  păturile  şi  învelindu-ne  pe  amândoi  până  la  gât. 
M-a  strâns  mai  bine  în  braţe,  căci  tremuram  amândoi,  aşteptând  ca 
spaţiul  îngust  dintre  noi  să  se  încălzească  de  la  căldura  trupurilor 
noastre  şi  de  la  pături. 

I-am  simţit  buzele  pe  păr  şi  mişcarea  gâtului  în  timp  ce  spunea: 

— Uite,  Pidge,  a început  să  ningă! 

M-am  întors  spre  fereastră.  Fulgii  albi  erau  vizibili  numai  în 
lumina  becurilor  de  pe  stradă. 

— Am  senzaţia  că  e Crăciunul,  mi-a  spus. 

Pielea  mi  se  încălzise  în  cele  din  urmă  de  la  a lui. 

A oftat  şi  eu  m-am  întors  să-i  văd  expresia. 

— Cee? 

— N-ai  să  fii  aici  de  Crăciun. 

— Acum  sunt  aici. 

A zâmbit  cu  un  colţ  al  gurii  şi  s-a  aplecat  să  mă  sărute  pe  buze. 
M-am  lăsat  pe  spate  şi  am  dat  din  cap  în  semn  că  nu. 

— Trav... 

Şi-a  înteţit  strânsoarea  şi  şi-a  lăsat  bărbia  în  jos,  cu  ochii  lui 
căprui  plini  de  hotărâre. 

— Pidge,  mi-au  mai  rămas  mai  puţin  de  douăzeci  şi  patru  de  ore 
de  stat  cu  tine.  Am  de  gând  să  te  sărut.  Azi  am  de  gând  să  te  sărut 
mult  de  tot.  Toată  ziua.  E singura  mea  şansă.  Dacă  vrei  să  mă  opresc, 
nu  trebuie  decât  să  pronunţi  cuvântul,  dar,  până  atunci,  am  de  gând 
să  fac  în  aşa  fel  încât  fiecare  secundă  care  trece  să  conteze. 

— Travis... 

M-am  gândit  o clipă  la  asta  şi  mi-am  dat  seama  că  nu  se  înşelase 
cu  privire  la  ce  avea  să  se  întâmple  dacă  mă  lua  cu  el  acasă.  Venisem 
aici  să  mă  prefac  şi,  oricât  de  greu  avea  să  fie  pentru  amândoi  mai 
târziu,  nu  voiam  să-i  spun  nu. 

Când  a observat  că  mă  zgâiam  la  buzele  lui,  a zâmbit  din  nou, 
apoi  s-a  aplecat  să-şi  lipească  gura  moale  de  a mea.  La  început  a fost 
dulce  şi  nevinovat,  dar,  din  momentul  în  care  buzele  lui  s-au  între- 
deschis, i-am  mângâiat  limba  cu  a mea.  Corpul  i s-a  încordat  instan- 
taneu şi  a inspirat  adânc,  lipindu-se  de  mine.  Mi-am  dat  genunchiul 
într-o  parte  şi  el  a venit  deasupra  mea,  fură  să-şi  dezlipească  gura  de 
buzele  mele. 

N-a  pierdut  timpul  şi  m-a  dezbrăcat  imediat,  iar  când  între  noi 
n-a  mai  rămas  niciun  petic  de  îmbrăcăminte,  s-a  apucat  cu  mâinile 
de  barele  din  fier  forjat  de  la  căpătâiul  patului  şi,  cu  o mişcare  iute, 
s-a  împins  în  mine.  Mi-am  muşcat  buza  tare,  înăbuşindu-mi  stri- 
gătul care  mi  se  urca  în  gâtlej.  Travis  a gemut  cu  gura  lipită  de  a mea, 


iar  eu  mi-am  înfipt  picioarele  în  saltea,  echilibrându-mă  în  aşa  fel 
încât  să-mi  pot  ridica  şoldurile  pentru  a-i  veni  în  întâmpinare. 

Cu  o mână  pe  zăbrelele  de  fier  şi  cu  cealaltă  pe  ceafa  mea,  s-a 
împins  în  mine,  iar  şi  iar,  făcându-mi  picioarele  să  tremure  din 
pricina  mişcărilor  sale  ferme  şi  hotărâte.  Limba  lui  îmi  căuta  gura, 
iar  eu  îi  simţeam  în  piept  vibraţiile  profunde  ale  gemetelor.  Travis 
şi-a  ţinut  respiraţia  atunci  când  m-a  pătruns  pentru  ultima  oară. 
M-am  prăbuşit  pe  saltea,  fără  putere.  Travis  respira  precipitat,  rămă- 
sese fără  cuvinte  şi  transpira  abundent. 

Am  auzit  voci  la  parter  şi  mi-am  dus  mâna  la  gură,  chicotind 
din  pricina  comportamentului  nostru  uşuratic.  Travis  s-a  întors  pe-o 
parte,  cercetându-mi  chipul  cu  ochii  lui  căprui. 

— Spuneai  că  voiai  doar  să  mă  săruţi,  am  rânjit. 

Aşa  cum  stăteam  culcată  lângă  trupul  lui  gol,  văzând  iubirea 
necondiţionată  din  ochii  lui,  dezamăgirea  şi  furia  şi  hotărârea  pe 
care  o luasem  s-au  topit.  îl  iubeam  şi,  indiferent  care  fuseseră  moti- 
vele mele  de  a trăi  fără  el,  ştiam  că  asta  nu  era  ceea  ce-mi  doream  cu 
adevărat.  Chiar  şi  dacă  nu  mă  răzgândisem,  era  imposibl  ca  noi  să 
stăm  departe  unul  de  celălalt. 

— Ce-ar  fi  să  stai  azi  toată  ziua  în  pat?  mi-a  propus  el  zâmbind. 

— Am  venit  aici  să  gătesc,  ai  uitat? 

— Ba  nu,  ai  venit  să  mă  ajuţi  pe  mine  să  gătesc,  iar  eu  nu  mă 
prezint  la  datorie  în  următoarele  opt  ore. 

L-am  mângâiat  pe  faţă;  nevoia  presantă  de  a pune  capăt  sufe- 
rinţelor noastre  era  de  nesuportat.  Când  urma  să-i  spun  că  mă 
răzgândisem  şi  că  lucrurile  reintraseră  în  normal,  n-aveam  să  ne 
mai  petrecem  ziua  prefâcându-ne.  în  schimb,  puteam  s-o  petrecem 
sărbătorind. 

— Travis,  cred  că  noi... 

— N-o  spune,  bine?  Nu  vreau  să  mă  gândesc  la  asta  până  ce  nu 
voi  fi  nevoit  s-o  fac. 

S-a  ridicat  şi  şi-a  îmbrăcat  boxerii,  ducându-se  spre  geanta  mea. 
Mi-a  aruncat  hainele  pe  pat  şi  apoi  şi-a  tras  pe  el  un  tricou. 

— Vreau  să-mi  amintesc  ziua  asta  ca  fiind  o zi  bună. 

Am  făcut  ochiuri  pentru  micul  dejun  şi  sendvişuri  pentru  prânz, 
iar  când  distracţia  a început,  am  pornit  şi  cina.  Travis  a stat  în  spatele 
meu  cu  fiecare  ocazie,  luându-mă  cu  braţele  de  talie  şi  lipindu-şi 
buzele  de  gâtul  meu.  M-am  surprins  privind  ceasul,  nerăbdătoare 
să  am  un  moment  singură  cu  el  ca  să-i  spun  hotărârea  mea.  De-abia 
aşteptam  să-i  văd  expresia  şi  să  ne  întoarcem  acolo  unde  fuseserăm. 

Ziua  a fost  plină  de  râsete,  de  conversaţie  şi  de  un  şuvoi  constant 
de  plângeri  din  partea  lui  Tyler  vizavi  de  manifestările  de  afecţiune 
ale  lui  Travis. 

— Travis,  ia-ţi  o cameră!  Dumnezeule!  a mârâit  Tyler. 

— începi  să  capeţi  o nunaţă  hidoasă  de  verde,  l-a  necăjit 
Thomas. 

— Asta  e din  pricină  că  ei  îmi  fac  greaţă.  Nu  sunt  gelos,  ticălo- 
sule,  a spus  Tyler,  clocotind  de  nervi. 

— Ty,  lasă-i  în  pace,  l-a  avertizat  Jim. 

Când  ne-am  aşezat  la  masă,  Jim  a insistat  ca  Travis  să  taie 
curcanul,  iar  eu  am  zâmbit  văzându-1  cât  de  mândru  s-a  ridicat  şi 
s-a  supus.  Eram  puţin  emoţionată  până  ce  m-au  acoperit  cu  compli- 
mente. Cam  pe  când  am  servit  plăcinta,  pe  masă  nu  mai  rămăsese 
nicio  bucăţică  de  mâncare. 

— Am  făcut  destul?  am  râs  eu. 

Jim  a zâmbit,  curăţându-şi  furculiţa  cu  buzele,  pregătindu-se 
pentru  desert. 

— Abby,  ai  pregătit  din  belşug.  Am  vrut  doar  să  ne  ghiftuim  ca 
să  ne  ajungă  până  la  anul...  Asta  dacă  nu  cumva  vrei  să  repeţi  figura 
la  Crăciun.  Acum  eşti  şi  tu  o Maddox.  Te  aştept  la  fiecare  sărbătoare, 
şi  nu  ca  să  găteşti. 

I-am  aruncat  o privire  lui  Travis  al  cărui  zâmbet  pălise  şi  inima 
mi  s-a  strâns  ghem.  Trebuia  să-i  spun  cât  de  curând. 

— Mulţumesc,  Jim! 

— Tată,  nu-i  spune  asta,  a zis  Trenton.  Trebuie  să  gătească.  N-am 
mai  mâncat  o masă  ca  asta  de  când  aveam  cinci  ani! 


Şi-a  îndesat  în  gură  o jumătate  de  felie  de  tartă  cu  nuci  pecan, 
mormăind  de  plăcere. 

Mă  simţeam  ca  acasă,  aşa  cum  stăteam  la  masa  plină  de 
bărbaţi  — se  lăsaseră  pe  spate  în  scaunele  lor,  mângâindu-şi  burţile 
pline.  M-au  copleşit  emoţiile  în  timp  ce  fantazam  despre  Crăciun  şi 
Paşte  şi  toate  sărbătorile  pe  care  le-aş  fi  putut  petrece  la  acea  masă. 
Nu  voiam  nimic  altceva  decât  să  fac  parte  din  această  familie  gălăgi- 
oasă şi  nebună  pe  care  o adoram. 

Când  tartele  s-au  terminat,  fraţii  lui  Travis  au  început  să  strângă 
masa,  iar  gemenii  s-au  ocupat  de  vasele  din  chiuvetă. 

Jim  a clătinat  din  cap. 

— Le  spăl  eu,  am  spus,  ridicându-mă  în  picioare. 

Jim  a făcut  semn  din  cap  că  nu. 

— Ba  nu,  nu  le  speli  tu.  Le  pot  spăla  băieţii.  Tu  ia-1  pe  Travis, 
aşezaţi-vă  pe  canapea  şi  relaxaţi-vă.  Surioară,  ai  muncit  din 
greu. 

Gemenii  s-au  stropit  unul  pe  celălalt  cu  apa  de  la  vase,  iar 
Trenton  a înjurat  alunecând  pe  o băltoacă  de  apă  şi  scăpând  o 
farfurie.  Thomas  şi-a  pedepsit  fraţii,  luând  mătura  şi  făraşul  şi  mătu- 
rând cioburile.  Jim  i-a  bătut  pe  fiii  lui  pe  umeri,  apoi  m-a  îmbrăţişat 
înainte  de  a se  retrage  la  culcare  în  camera  lui. 

Travis  mi-a  luat  picioarele  în  poala  lui  şi  m-a  descălţat  de  pantofi, 
masându-mi  apoi  tălpile.  Mi-am  dat  capul  pe  spate  şi  am  oftat. 

— Asta  a fost  cea  mai  tare  Zi  a Recunoştinţei  de  când  a murit 
mama. 

Am  ridicat  capul  să-i  pot  vedea  expresia.  Zâmbea,  dar  zâmbetul 
îi  era  amestecat  cu  tristeţe. 

— Mie  îmi  pare  bine  c-am  fost  de  faţă. 

Expresia  de  pe  chipul  lui  Travis  s-a  schimbat,  iar  eu  m-am 
pregătit  pentru  ceea  ce  avea  să-mi  spună.  Inima  îmi  bubuia  în  piept, 
sperând  că  el  îmi  va  cere  din  nou  să  fim  împreună  şi  astfel  eu  să-i  pot 
spune  da.  Stând  în  sânul  noii  mele  familii,  povestea  cu  Las  Vegasul 
părea  să  se  fi  întâmplat  într-o  altă  viaţă. 

— M-am  schimbat.  Nu  ştiu  ce  s-a  întâmplat  cu  mine  în  Vegas. 
Nu  eram  eu.  Mă  tot  gândeam  la  ce  am  putea  cumpăra  cu  toţi  banii 
ăia  şi  mintea  numai  la  asta  îmi  era.  N-am  înţeles  cât  de  mult  te  durea 
că  voiam  să  te  târăsc  înapoi  acolo,  dar,  undeva  în  adâncul  sufletului, 
cred  că  ştiam.  Am  meritat  să  mă  părăseşti.  Am  meritat  toate  nopţile 
nedormite  şi  durerea  pe  care  am  simţit-o.  Am  avut  nevoie  de  toate 
astea  pentru  a-mi  da  seama  cât  de  multă  nevoie  am  de  tine  şi  că  sunt 
dispus  să  fac  orice  pentru  ca  tu  să  rămâi  în  viaţa  mea. 

Mi-am  muşcat  buza,  nerăbdătoare  ca  el  să  ajungă  la  partea  în 
care  să-i  spun  da.  Voiam  să  mă  ia  înapoi  în  apartament  şi  să  petrecem 
restul  serii  sărbătorind.  De-abia  aşteptam  să  mă  relaxez  pe  cana- 
peaua cea  nouă,  cu  Toto,  să  ne  uităm  la  filme  şi  să  râdem  aşa  cum 
obişnuiam  s-o  facem. 

— Ai  spus  că  ai  terminat-o  cu  mine  şi  am  acceptat  asta.  De  când 
ne-am  cunoscut,  sunt  o altă  persoană.  M-am  schimbat...  în  bine. 
Dar,  indiferent  cât  de  mult  aş  încerca,  se  pare  că  mereu  o dau  în  bară 
cu  tine.  La  început  am  fost  prieteni  şi,  Pigeon,  nu  pot  să  te  pierd.  Te 
voi  iubi  mereu,  dar,  dacă  nu  te  pot  face  fericită,  nu  prea  are  noimă  să 
încerc  să  te  împac.  Nu  mă  pot  imagina  să  fiu  cu  altcineva,  dar,  atâta 
timp  cât  vom  fi  prieteni,  voi  fi  fericit. 

— Vrei  ca  noi  să  fim  prieteni?  l-am  întrebat,  cuvintele  arzân- 
du-mi  gura. 

— Vreau  ca  tu  să  fii  fericită.  Indiferent  de  ce  e nevoie  pentru 

asta. 

Am  simţit  un  gol  imens  la  auzul  vorbelor  lui,  iar  durerea  copleşi- 
toare care  m-a  inundat  m-a  luat  prin  surprindere.  El  îmi  oferea  calea 
de  ieşire  şi  asta  se  întâmpla  exact  atunci  când  n-o  mai  voiam.  Aş  fi 
putut  să-i  spun  că  mă  răzgândisem,  iar  Travis  avea  să  retragă  tot  ceea 
ce-mi  spusese,  dar  ştiam  că  nu  era  corect  pentru  niciunul  dintre  noi 
ca  eu  să  vreau  să  rămân  când  el  mă  lăsase  să  plec. 

Am  încercat  să  zâmbesc  pentru  a-mi  opri  lacrimile. 

— Pe  cincizeci  de  dolari  că  o să-mi  mulţumeşti  pentru  asta 
atunci  când  o vei  întâlni  pe  viitoarea  ta  soţie. 


Travis  a ridicat  din  sprâncene,  în  timp  ce  s-a  schimbat  la  faţă. 

— Ăsta  e un  pariu  uşor  de  câştigat.  Singura  femeie  cu  care  aş  fi 
vrut  vreodată  să  mă  însor  tocmai  mi-a  frânt  inima. 

După  asta,  nu  m-am  mai  putut  preface  că  zâmbesc.  Mi-am  şters 
ochii  şi  apoi  m-am  ridicat. 

— Cred  că  e timpul  să  mă  conduci  acasă. 

— Haide,  Pidge!  Iartă-mă,  asta  n-a  fost  ceva  amuzant. 

— Nu-i  vorba  de  asta,  Trav.  Sunt  obosită  şi  sunt  gata  să  merg 
acasă. 

A inspirat  adânc  şi  a dat  aprobator  din  cap,  ridicându-se.  I-am 
îmbrăţişat  pe  fraţii  lui,  luându-mi  la  revedere,  şi  l-am  rugat  pe 
Trenton  să-i  spună  la  revedere  şi  lui  Jim  din  partea  mea.  Travis  stătea 
la  uşă  cu  bagajele  noastre,  în  timp  ce  cădeau  de  acord  cu  toţii  să  vină 
acasă  de  Crăciun,  iar  eu  mi-am  păstrat  zâmbetul  suficient  de  mult 
timp  cât  să  apuc  să  ies  pe  uşă. 

Când  am  ajuns  la  Morgan,  Travis  m-a  condus  cei  câţiva  paşi  pe 
jos.  Pe  faţă  i se  putea  citi  în  continuare  tristeţea,  dar  chinul  îi  dispă- 
ruse. La  urma  urmelor,  weekendul  nu  fusese  un  truc  menit  să  ne 
împace.  Se  terminase. 

S-a  aplecat  spre  mine  să  mă  sărute  pe  obraz  şi  apoi  mi-a  ţinut  uşa 
deschisă,  urmărindu-mă  cu  privirea  până  ce  am  intrat. 

— îţi  mulţumesc  pentru  ziua  de  azi.  Nici  nu  ştii  cât  de  fericiţi  i-ai 
făcut  pe-ai  mei. 

M-am  oprit  la  baza  scărilor. 

— Mâine  ai  de  gând  să  le  spui,  nu-i  aşa? 

A privit  spre  parcare,  apoi  la  mine. 

— Sunt  aproape  convins  că  deja  ştiu.  Nu  eşti  singura  cu  un  chip 
de  pe  care  nu  se  poate  citi  nimic,  Pidge. 

L-am  privit  uimită  şi,  pentru  prima  dată  de  când  ne  cunoscu- 
serăm, s-a  îndepărtat  de  mine  fără  să  se  uite  înapoi. 

CUTIA 


Examenele  finale  erau  un  blestem  pentru  toată  lumea  în  afară  de 
mine.  Căutam  să  fiu  cât  mai  ocupată,  studiind  cu  Kara  şi  cu  America 
în  camera  mea  şi  la  bibliotecă.  Pe  Travis  l-am  văzut  o singură  dată, 
în  trecere,  când  s-au  schimbat  programările  pentru  teste.  M-am  dus 
acasă  cu  America  pentru  vacanţa  de  iarnă,  mulţumită  că  Shepley 
rămăsese  cu  Travis,  astfel  că  n-aveam  să  sufăr  din  pricina  manifestă- 
rilor lor  de  afecţiune. 

în  ultimele  patru  zile  de  vacanţă  am  răcit,  ceea  ce  mi-a  oferit  un 
bun  motiv  de  a sta  în  pat.  Travis  a spus  că  voia  să  fim  prieteni,  dar  nu 
m-a  sunat.  A fost  o uşurare  că  am  avut  parte  de  câteva  zile  în  care  să 
mă  las  copleşită  de  tristeţe  şi  să-mi  plâng  de  milă.  Voiam  să-mi  scot 
totul  din  minte  înainte  să  mă  întorc  la  şcoală. 

Drumul  de  întoarcere  la  Eastern  părea  să  nu  se  mai  termine. 
Eram  nerăbdătoare  să  încep  semestrul  al  doilea,  dar  eram  cu  mult 
mai  nerăbdătoare  să-l  revăd  pe  Travis. 

în  prima  zi  de  cursuri,  o energie  nouă  a cuprins  întregul  campus 
odată  cu  o pătură  de  nea.  Noile  cursuri  însemnau  noi  prieteni  şi  un 

nou  început.  Nu  aveam  nici  măcar  o oră  împreună  cu  Travis,  Shepley 
sau  America,  dar  Finch  era  coleg  cu  mine  la  toate,  cu  excepţia  unui 
singur  curs. 

Emoţionată,  l-am  aşteptat  pe  Travis  la  prânz,  dar,  când  a venit, 
mi-a  făcut  doar  cu  ochiul,  apoi  s-a  aşezat  la  capătul  mesei  cu  restul 
colegilor  din  frăţie.  Am  încercat  să  mă  concentrez  asupra  conversa- 
ţiei dintre  America  şi  Finch  despre  ultimul  meci  de  fotbal  al  sezo- 
nului, dar  vocea  lui  Travis  îmi  capta  atenţia.  îşi  distra  amicii  cu 
poveşti  despre  aventurile  şi  micile  încălcări  ale  legii  pe  care  le  avusese 
în  timpul  vacanţei  de  iarnă,  precum  şi  cu  noutăţi  despre  prietena  lui 
Trenton  pe  care  o cunoscuseră  într-o  seară  la  The  Red  Door.  M-am 
pregătit  sufleteşte  să-l  aud  menţionând  numele  vreunei  fete  pe  care 
s-o  fi  dus  acasă  sau  s-o  fi  cunoscut,  dar,  chiar  dacă  aşa  ceva  s-ar  fi 
întâmplat,  el  nu  voia  să  le  împărtăşească  asta  şi  prietenilor. 

Din  tavanul  cantinei  continuau  să  atârne  sfere  metalice,  roşii 
şi  aurii,  care  se  mişcau  datorită  aerului  cald  produs  de  calorifere. 
Mi-am  tras  puloverul  în  jurul  meu,  iar  Finch  a observat,  cuprinzân- 
du-mă  în  braţe,  trăgându-mă  înspre  el  şi  frecându-mi  braţul.  Eram 
conştientă  că  îi  acordam  prea  multă  atenţie  lui  Travis,  aşteptând  ca  el 
să  mă  privească,  dar  se  părea  că  el  uitase  de  prezenţa  mea. 

Părea  inaccesibil  hoardelor  de  fete  care  s-au  apropiat  de  el 
după  vacanţă,  dar,  de  asemenea,  părea  mulţumit  de  relaţia  noastră 
care  redevenise  platonică,  oricât  de  forţat  ar  fi  fost  lucrul  acesta. 
Petrecuserăm  aproape  o lună  despărţiţi,  iar  eu  eram  în  continuare 
nesigură  de  felul  cum  ar  fi  trebuit  să  mă  port  în  preajma  lui. 

Travis  şi-a  terminat  prânzul,  şi  inima  a început  să-mi  bată  nebu- 
neşte, căci  l-am  văzut  venind  în  spatele  meu  şi  punându-mi  mâinile 
pe  umeri. 

— Shep,  cum  sunt  cursurile  tale?  1-a  întrebat  pe  Shepley. 

Shepley  s-a  crispat  la  faţă. 

— Prima  zi  e nasoală.  Ore  despre  programe  şi  reguli.  Nici  măcar 
nu  ştiu  de  ce  îmi  fac  apariţia  în  prima  săptămână.  Dar  ale  tale? 

— Ei. . . aşa  e jocul.  Dar  la  tine,  Pidge?  m-a  întrebat  el. 


— La  fel,  i-am  spus,  încercând  să-mi  menţin  vocea  indiferentă. 

— Ai  avut  o vacanţă  frumoasă?  m-a  întrebat,  legănându-mă,  cu 
chef  de  joacă,  dintr-o  parte  în  cealaltă. 

— Destul  de  bună,  i-am  răspuns,  încercând  să  fac  să  sune 
convingător. 

— Drăguţ.  Am  alt  curs.  Pe  mai  târziu! 

L-am  privit  cum  se  duce  ţintă  către  uşă,  deschizând-o  şi  aprin- 
zându-şi  apoi  o ţigară  în  timp  ce  se  îndepărta. 

— Ha!  a spus  America  pe  un  ton  piţigăiat. 

L-a  urmărit  pe  Travis  cu  privirea  cum  traversa  peluza  acoperită 
de  zăpadă,  apoi  a scuturat  din  cap. 

— Ce  e?  a întrebat  Shepley. 

America  şi-a  sprijinit  bărbia  pe  palmă,  părând  deranjată  de 
ceva. 

— Asta  a fost  cam  ciudat,  nu-i  aşa? 

— Cum  adică?  a întrebat  Shepley,  sărutând-o  pe  gât. 

America  a zâmbit  şi  s-a  aplecat  sub  sărutarea  lui. 

— Se  poartă  aproape  normal. . . pe  cât  de  normal  poate  Travis  să 
se  poarte.  Ce  se  întâmplă  cu  el? 

Shepley  a clătinat  din  cap  şi  a ridicat  din  umeri. 

— Nu  ştiu.  Aşa  e de  o vreme. 

— Abby,  cât  e de  ciudată  chestia  asta  cu  principiul  vaselor  comu- 
nicante? El  e bine-mersi,  iar  tu  eşti  nefericită,  a spus  America,  fără 
să-i  pese  că  mai  auzeau  şi  alţii. 

— Tu  eşti  nefericită?  m-a  întrebat  Shepley  cu  o expresie  de 
surprindere. 

Am  rămas  cu  gura  căscată  şi,  de  jenă,  faţa  mi-a  luat  foc 
instantaneu. 

— Ba  nu  sunt! 

America  şi-a  împins  salata  într-o  parte  a farfuriei. 

— Păi,  fir-ar  să  fie,  el  e aproape  încântat! 

— Mare,  las-o  baltă,  am  avertizat-o  eu. 

Ea  a ridicat  din  umeri  şi  a mai  luat  o îmbucătură. 

— Cred  că  se  preface. 

Shepley  i-a  dat  un  ghiont. 

— America?  Mergi  cu  mine  la  petrecerea  pentru  cupluri  de  Ziua 
îndrăgostiţilor  sau  nu? 

— Nu  mă  poţi  invita  ca  un  prieten  normal?  Frumos7. 

— Te-am  invitat. . . de  mai  multe  ori.  Mi-ai  tot  spus  că  să  te  invit 
mai  târziu. 

Ea  s-a  făcut  mică  în  scaunul  ei,  bosumflându-se. 

— Nu  vreau  să  merg  fără  Abby. 

Shepley  s-a  schimonosit  la  faţă. 

— Data  trecută  a stat  tot  timpul  cu  Trav.  De-abia  ai  zărit-o. 

— Mare,  încetează  să  te  mai  porţi  ca  un  copil,  i-am  spus,  arun- 
când cu  o tulpină  de  ţelină  în  ea. 

Finch  m-a  înghiontit  cu  cotul. 

— Cupcake,  te- aş  invita  eu,  dar  nu  sunt  în  chestia  asta  cu  frăţia, 
îmi  pare  rău. 

— De  fapt,  e o idee  a naibii  de  bună,  a spus  Shepley,  cu  ochii 
strălucindu-i. 

Finch  a făcut  o grimasă. 

— Shep,  eu  nu  sunt  membru  Sigma  Tau.  Nu  sunt  nimic.  Frăţiile 
sunt  împotriva  religiei  mele. 

— Finch,  te  rog!  l-a  implorat  America. 

— Dejâ-vu,  am  mormăit  eu. 

Finch  m-a  privit  cu  coada  ochiului  şi  apoi  a oftat. 

— Nu-i  nimic  personal,  Abby.  Nu  pot  să  spun  c-am  fost  vreo- 
dată la  vreo  întâlnire. . . cu  o fată. 

— Ştiu. 

Am  scuturat  nepăsătoare  din  cap,  fluturând  din  mână. 

— E în  regulă.  Zău! 

— Am  nevoie  de  tine  acolo,  mi-a  spus  America.  îţi  aminteşti? 
Noi  am  făcut  un  pact.  La  nicio  petrecere  de  una  singură. 

— Mare,  dar  nu  poţi  spune  că  vei  fi  singură.  încetează  să  mai  fii 
atât  de  teatrală,  i-am  spus,  deja  enervată  de  conversaţie. 


— Vrei  ceva  teatral?  Ţi-am  tras  lângă  pat  un  coş  de  gunoi,  ţi-am 
întins  toată  noaptea  o cutie  de  şerveţele  Kleenex  şi  m-am  trezit  să-ţi 
dau  medicamente  pentru  tuse  de  două  ori  atunci  când  ai  fost  bolnavă 
în  timpul  vacanţei!  Aşa  că  îmi  eşti  datoare! 

Am  strâmbat  din  nas. 

— America  Mason,  ţi-am  ţinut  părul  de  atâtea  ori  ca  să  nu-1 
umpli  de  vomă! 

— Mi-ai  strănutat  în  faţâ\  mi-a  spus  ea,  arătându-şi  nasul. 

Mi-am  suflat  bretonul  din  ochi.  Nu  puteam  niciodată  să  mă  cert 
cu  America  atunci  când  era  hotărâtă  să  fie  aşa  cum  spunea  ea. 

— Bine,  i-am  spus  printre  dinţi.  Finch?  l-am  abordat  cu  cel  mai 
fals  zâmbet  al  meu.  Vrei,  te  rog,  să  mergi  cu  mine  la  stupizenia  aia  de 
petrecere  pentru  cupluri  de  Ziua  îndrăgostiţilor? 

Finch  m-a  strâns  în  braţe,  lipindu-mă  de  coastele  lui. 

— Da.  Dar  numai  fiindcă  i-ai  spus  stupizenie. 

M-am  dus  cu  Finch  la  cursurile  de  după  prânz,  discutând  despre 
petrecerea  pentru  cupluri  şi  despre  cât  de  îngroziţi  eram  amândoi  de  ea. 
Ne-am  ales  locurile  în  sala  de  Fiziologie,  iar  când  profesorul  a început 
să  ne  dicteze  cea  de-a  patra  programă  din  acea  zi,  am  simţit  că  nu  mai 
pot.  începuse  din  nou  să  ningă,  iar  fulgii  pluteau  spre  ferestre,  cerând 
politicos  permisiunea  de  a intra  şi  căzând  apoi  dezamăgiţi  pe  pământ. 

Când  cursul  s-a  încheiat,  un  băiat  pe  care  îl  cunoscusem  cândva 
la  casa  Sig  Tau  a ciocănit  în  pupitrul  meu  când  a trecut  pe  lângă  mine, 
fâcându-mi  cu  ochiul.  I-am  oferit  un  zâmbet  politicos  şi  apoi  i-am 
aruncat  o privire  lui  Finch.  Acesta  mi-a  zâmbit  strâmb,  iar  eu  mi-am 
strâns  cartea  şi  laptopul,  îndesându-le  în  rucsac  cu  puţin  efort. 

Mi-am  pus  rucsacul  în  spate  şi  m-am  îndreptat  spre  cămin  cu 
paşi  apăsaţi,  mergând  pe  trotuar.  Un  mic  grup  de  studenţi  începuse 
o bătaie  cu  bulgări  de  zăpadă  şi,  văzându-i  acoperiţi  de  pudra  inco- 
loră, Finch  s-a  înfiorat. 

Bâţâiam  din  genunchi  ţinându-i  companie  lui  Finch  în  timp 
ce  el  îşi  termina  de  fumat  ţigara.  America  a venit  spre  noi,  grăbită, 
frecându-şi  mănuşile  verzi  una  de  alta. 


342  Fericirea  începe  azi 


Jamie  McGuire  343 


— Unde-i  Shep?  am  întrebat-o. 

— S-a  dus  acasă.  Cred  că  Travis  avea  nevoie  să-l  ajute  la  ceva. 

— Tu  nu  te-ai  dus  cu  el? 

— Abby,  eu  nu  locuiesc  acolo. 

— Numai  teoretic,  i-a  făcut  Finch  cu  ochiul. 

America  şi-a  dat  ochii  peste  cap. 

— îmi  face  plăcere  să-mi  petrec  timpul  cu  prietenul  meu,  aşa  că 
dă-mă  în  judecată! 

Finch  şi-a  aruncat  ţigara  în  zăpadă. 

— Doamnelor,  vă  părăsesc.  Ne  vedem  la  cină? 

America  şi  cu  mine  am  dat  din  cap  a încuviinţare,  zâmbind  când 
Finch  mai  întâi  m-a  sărutat  pe  mine  pe  obraz,  apoi  pe  America.  A 
rămas  pe  partea  umedă  a trotuarului,  atent  să  nu  calce  pe  de  lături, 
să  alunece  şi  să  cadă  în  zăpadă. 

America  a clătinat  din  cap  la  eforturile  lui. 

— E caraghios. 

— Mare,  e din  Florida.  Nu  e obişnuit  cu  zăpada. 

A chicotit  şi  m-a  tras  spre  uşă. 

— Abby! 

M-am  întors  şi  l-am  văzut  pe  Parker  trecând  în  fugă  pe  lângă 
Finch.  S-a  oprit  şi,  preţ  de  o clipă,  şi-a  tras  sufletul  înainte  să 
vorbească.  Paltonul  lui  cenuşiu  şi  pufos  se  umfla  cu  fiecare  respiraţie, 
iar  eu  am  chicotit  văzând-o  pe  America  cum  se  zgâia  curioasă  le  el. 

— Eram. . . pfiu!  Intenţionam  să  te  invit  să  luăm  masa  împreună 
diseară. 

— A!  Eu. . . ăăă. . . deja  i-am  spus  lui  Finch  că  mănânc  cu  el. 

— în  regulă.  Nu-i  nicio  problemă.  Voiam  numai  să  încerc  noul 
local  din  centru,  unde  se  servesc  burgeri.  Toată  lumea  zice  că  e 
grozav. 

— Poate  data  viitoare,  i-am  spus,  dându-mi  seama  de  greşeală. 

Speram  că  nu  va  lua  răspunsul  meu  evaziv  drept  o amânare. 
Parker  a dat  din  cap  aprobator  şi  şi-a  vârât  mâinile  în  buzunare, 
ducându-se  iute  înapoi  de  unde  venise. 


Kara  citea  din  cărţile  ei  noi-nouţe  şi  a făcut  o grimasă  în 
momentul  în  care  am  intrat  în  cameră. 

înainte  petreceam  atât  de  mult  timp  la  Travis,  încât  comenta- 
riile nesuferite  şi  atitudinea  Karei  puteau  fi  tolerate.  Faptul  că  în  ulti- 
mele două  săptămâni  înainte  de  terminarea  semestrului  petrecusem 
fiecare  seară  şi  fiecare  noapte  cu  ea  a făcut  ca  decizia  mea  de  a nu  mă 
fi  cazat  cu  America  să  fie  mai  mult  decât  regretabilă. 

— Ah,  Kara!  Ce  dor  mi-a  fost  de  tine!  i-a  spus  America. 

— Sentimentul  este  reciproc,  a mormăit  Kara,  fără  să-şi  ia  ochii 
din  cartea  ei. 

America  sporovăia  despre  ziua  ei  şi  despre  planurile  pe  care 
şi  le  făcuse  cu  Shepley  pentru  weekend.  Am  navigat  pe  internet  în 
căutare  de  filmuleţe  hazlii,  râzând  cu  lacrimi.  Kara  a pufnit  de  câteva 
ori  pentru  că  o deranjam,  dar  am  ignorat-o. 

îi  eram  recunoscătoare  prietenei  mele  pentru  vizita  ei.  Orele  au 
trecut  foarte  repede,  căci  n-am  petrecut  niciun  minut  întrebându-mă 
de  ce  nu  suna  Travis,  asta  până  ce  ea  s-a  decis  că  trebuie  să  plece. 

America  a căscat  şi  s-a  uitat  la  ceas. 

— Mă  duc  la  culcare,  Ab.  Au,  rahat!  a spus  ea,  pocnind  din 
degete.  Mi-am  lăsat  trusa  de  machiaj  la  Shepley. 

— Mare,  nu-i  nicio  tragedie,  i-am  spus,  chicotind  încă  din 
pricina  ultimului  filmuleţ  pe  care  îl  văzuserăm. 

— N-ar  fi  dacă  nu  mi-aş  fi  uitat  în  ea  anticoncepţionalele.  Vino! 
Trebuie  să  merg  să  mi  le  iau. 

— Nu  poţi  să-l  rogi  pe  Shep  să  ţi  le  aducă? 

— I-a  luat  Travis  maşina.  E la  Red  cu  Trent. 

Mi  s-a  făcut  greaţă. 

— Iar?  Şi  de  ce,  mă  rog,  iese  aşa  de  mult  cu  Trent? 

America  a ridicat  din  umeri. 

— Are  vreo  importanţă?  Vino! 

— Nu  vreau  să  dau  peste  Travis.  Ar  fi  ciudat. 

— Tu  mă  asculţi  vreodată?  Nu-i  acolo,  e la  Red.  Haide  odată\  s-a 
plâns  ea,  trăgându-mă  de  braţ. 

M-am  ridicat,  opunând  puţină  rezistenţă  la  felul  cum  mă  trăgea 
să  mă  scoată  din  cameră. 

— în  sfârşit!  a exclamat  Kara. 

Am  oprit  în  faţa  blocului  lui  Travis,  observând  că  motocicleta 
lui  era  parcată  sub  scări,  iar  Chargerul  lui  Shepley  lipsea.  Am  oftat 
uşurată  şi  am  urmat-o  pe  America  pe  treptele  acoperite  cu  gheaţă. 

— Ai  grijă!  m-a  avertizat  ea. 

Dacă  aş  fi  ştiut  cât  de  tulburător  avea  să  fie  să  pun  din  nou  piciorul 
în  apartamentul  lui,  n-aş  fi  lăsat-o  pe  America  să  mă  convingă  să 
merg  acolo.  Toto  a venit  fuga  de  după  colţ,  izbindu-se  de  picioarele 
mele  atunci  când  lăbuţele  lui  au  derapat  pe  gresia  de  la  intrare.  L-am 
luat  în  braţe,  lăsându-1  să  mă  salute.  Cel  puţin  el  nu  mă  uitase. 

Am  mers  cu  el  în  braţe  prin  tot  apartamentul,  aşteptând  ca 
America  să-şi  caute  trusa. 

— Ştiu  bine  că  aici  am  lăsat-o!  mi-a  strigat  ea  din  baie,  păşind 
apoi  pe  hol  spre  camera  lui  Shepley. 

— Te-ai  uitat  în  dulapul  de  sub  chiuvetă?  a întrebat-o  Shepley. 

Mi-am  verificat  ceasul. 

— Mare,  grăbeşte-te!  Trebuie  să  plecăm! 

Din  dormitor,  America  a oftat  supărată.  M-am  uitat  din  nou 
la  ceas,  apoi  am  tresărit  când  uşa  de  la  intrare  s-a  deschis  brusc  în 
spatele  meu.  Travis  a intrat  împleticindu-se,  cu  braţele  în  jurul  lui 
Megan,  care  chicotea  cu  gura  lipită  de  a lui.  Cutia  din  mâna  ei  mi-a 
atras  atenţia  şi  mi  s-a  făcut  greaţă  când  mi-am  dat  seama  ce  era:  o 
cutie  de  prezervative.  Cealaltă  mână  şi-o  ţinea  pe  după  gâtul  lui  şi 
n-aş  fi  fost  capabilă  să  spun  ale  cui  braţe  erau  în  jurul  cui. 

Când  m-a  văzut  stând  singură  în  mijlocul  camerei  de  zi,  Travis 
a avut  o reacţie  întârziată,  iar  când  el  a înlemnit,  Megan  l-a  privit  cu 
un  zâmbet  îngheţat. 

— Pigeon!  a rostit  Travis  uluit. 

— Am  găsit-o!  a spus  America,  ieşind  în  pas  alergător  din 
camera  lui  Shepley. 

— Ce  cauţi  aici?  a întrebat-o  el. 


Duhoarea  de  whisky  a pătruns  odată  cu  fulgii  de  zăpadă  şi  am 
simţit  că  iau  foc. 

— Mă  bucur  să  văd  că  te  simţi  din  nou  ca  Trav  cel  vechi,  i-am 
spus. 

Căldura  care  îmi  iradia  dinspre  faţă  a făcut  să  mă  usture  ochii  şi 
să-mi  înceţoşeze  vederea. 

— Tocmai  plecam,  a mârâit  America. 

Trecând  pe  lângă  Travis,  m-a  apucat  de  mână. 

Am  fugit  pe  scări  spre  maşina  ei  şi  am  fost  recunoscătoare  că 
aceasta  se  afla  la  câţiva  paşi,  căci  simţeam  că  ochii  mi  se  umpluseră 
de  lacrimi.  Aproape  că  am  căzut  pe  spate  când  haina  mi  s-a  prins  de 
ceva.  America  mi-a  dat  drumul  la  mână  când  şi-a  pierdut  şi  ea  echi- 
librul, odată  cu  mine. 

Travis  mă  apucase  de  haină,  iar  mie  mi-au  luat  foc  urechile, 
usturându-mă  în  aerul  rece  al  nopţii.  Buzele  şi  gulerul  lui  erau  de  o 
nuanţă  ridicolă  de  roşu. 

— Unde  te  duci?  m-a  întrebat,  cu  o privire  de  om  pe  jumătate 
beat,  pe  jumătate  confuz. 

— Acasă,  i-am  trântit-o,  îndreptându-mi  haina  când  mi-a  dat 
drumul. 

— Ce  cauţi  aici? 

Venind  în  urma  mea,  auzeam  cum  scârţâia  zăpada  sub  paşii 
prietenei  mele,  iar  Shepley  a coborât  scările  în  goană  pentru  a se  opri 
în  spatele  lui  Travis,  privind-o  pe  iubita  lui  cu  ochi  îngrijoraţi. 

— îmi  pare  rău.  Dacă  ştiam  că  vei  fi  aici,  n-aş  fi  venit. 

Travis  şi-a  îndesat  mâinile  în  buzunarele  hainei. 

— Pidge,  poţi  să  vii  aici  oricând  doreşti.  Niciodată  n-am  vrut  să 
stai  în  altă  parte. 

N-am  reuşit  să-mi  controlez  răceala  din  voce. 

— Nu  vreau  să  te  întrerup. 

M-am  uitat  spre  scări,  unde  se  afla  Megan  cu  o expresie  de  supe- 
rioritate pe  chip. 

— O seară  plăcută!  i-am  urat,  întorcându-mă  cu  spatele. 

El  m-a  prins  de  braţ. 

— Aşteaptă!  Eşti  supărată ? 

Mi-am  smuls  haina  din  strânsoarea  lui. 

— Vezi  tu,  nici  măcar  nu  ştiu  de  ce  sunt  surprinsă. 

— Cu  tine  nu  pot  să  câştig,  a izbucnit  Travis.  Nu  pot  să  câştig  cu 
tine!  Spui  că  s-a  terminat,  iar  eu  sunt  al  dracului  de  nefericit  aici!  A 
trebuit  să-mi  fac  telefonul  bucăţi  ca  să  nu  te  pot  suna  în  fiecare  minut 
al  fiecărei  afurisite  de  zile  — a trebuit  să  joc  teatru  la  şcoală,  cum  că 
totul  e în  regulă,  aşa  încât  tu  să  poţi  să  fii  fericită.  Şi,  în  mama  mă-sii, 
tot  tu  eşti  supărată  pe  mine?  Mi-ai  frânt  afurisita  de  inimă\ 

Ultimele  lui  cuvinte  au  răsunat  în  noapte. 

— Travis,  eşti  beat.  Las-o  pe  Abby  să  se  ducă  acasă!  i-a  spus 
Shepley. 

Travis  m-a  apucat  de  umeri  şi  m-a  tras  spre  el. 

— Mă  vrei  sau  nu?  Nu  poţi  să  continui  să-mi  faci  asta,  Pidge! 

— N-am  venit  aici  să  te  văd  pe  tine,  i-am  spus,  uitându-mă  urât 
la  el. 

— N-o  vreau  pe  ea,  a strigat  el,  zgâindu-se  la  buzele  mele.  Pigeon, 
sunt  al  naibii  de  nefericit! 

Ochii  îi  străluceau  şi  s-a  aplecat,  înclinându-şi  capul  pentru  a mă 
săruta.  L-am  apucat  de  bărbie,  împingându-1  înapoi. 

— Travis,  ai  pe  gură  rujul  ei  de  buze,  i-am  spus  dezgustată. 

El  a făcut  un  pas  înapoi  şi  şi-a  ridicat  tricoul,  ştergându-se  la 
gură.  S-a  uitat  lung  la  dârele  de  roşu  de  pe  materialul  alb  şi  a clătinat 
din  cap. 

— Pur  şi  simplu  am  vrut  să  uit.  Măcar  pentru  o afurisită  de 
noapte. 

Mi-am  şters  o lacrimă. 

— Atunci,  nu  mă  lăsa  să  te  opresc. 

Am  încercat  să  mă  retrag  spre  maşină,  dar  Travis  m-a  apucat  iar 
de  mână.  în  clipa  următoare,  America  îl  lovea  sălbatic  cu  pumnii  peste 
braţ.  Travis  s-a  uitat  la  ea,  clipind  de-a  dreptul  uluit.  America  şi-a 
strâns  iar  pumnii  şi  l-a  lovit  în  piept  până  ce  el  mi-a  dat  drumul. 


— Las-o  în  pace,  ticălos  ce  eşti! 

Shepley  a prins-o,  dar  ea  l-a  împins,  întorcându-se  să-l  pălmu- 
iască pe  Travis.  Sunetul  produs  de  palma  ei  pe  obrazul  lui  a fost 
puternic,  iar  eu  m-am  înfiorat.  Preţ  de  o clipă,  toţi  au  încremenit, 
şocaţi  de  furia  subită  care  o cuprinsese  pe  America. 

Travis  s-a  încruntat,  dar  nu  s-a  apărat.  Shepley  a prins-o  iar, 
ţinând- o de  încheieturile  mâinilor  şi  trăgând- o înspre  maşină  în 
timp  ce  ea  se  zbătea. 

S-a  luptat  violent  cu  el,  părul  ei  blond  biciuind  aerul  din  jur 
odată  cu  încercările  de  a scăpa.  Eram  uimită  de  îndârjirea  pe  care  o 
arăta.  în  ochii  ei  de  obicei  blânzi  se  citea  o ură  pură. 

— Cum  ai  putut ? Ea  nu  merita  asta  din  partea  ta,  Travis! 

— America,  ÎNCETEAZĂ!  a ţipat  Shepley,  mai  tare  decât  îl 
auzisem  eu  vreodată. 

Braţele  i-au  căzut  pe  lângă  corp  în  timp  ce  i-a  aruncat  o privire 
fioroasă  lui  Shepley,  nevenindu-i  să  creadă. 

— îl  aperp 

în  pofida  faptului  că  părea  agitat,  Shepley  şi-a  ţinut  firea. 

— Abby  a rupt-o  cu  el.  încearcă  doar  să-şi  vadă  mai  departe  de 
viaţă. 

Ea  a mijit  ochii  şi  şi-a  smuls  braţul  din  strânsoarea  lui. 

— Păi,  atunci  de  ce  nu  te  duci  să  găseşti  şi  tu  o CURVĂ  oare- 
care — s-a  uitat  spre  Megan  — la  Red  şi  s-o  aduci  acasă  să  i-o  tragi, 
apoi  să-mi  spui  dacă  te-a  ajutat  să  treci  peste  despărţirea  de  mine! 

— Mare,  a rugat-o  Shepley,  încercând  s-o  ia  de  braţ,  dar  ea  s-a 
ferit,  trântindu-i  portiera  în  faţă,  în  timp  ce  se  instala  la  volan. 

M-am  aşezat  şi  eu  lângă  ea,  încercând  să  nu  mă  uit  la  Travis. 

— Iubito,  nu  pleca!  a implorat-o  Shepley,  aplecându-se  spre 
geamul  maşinii. 

Ea  a pornit  maşina. 

— Shep,  aici  sunt  o parte  bună  şi  o parte  greşită.  Iar  tu  eşti  de 
partea  greşită. 

— Ba  sunt  de  partea  ta,  a spus  el  cu  o privire  disperată. 

— Nu,  nu  mai  eşti,  i-a  zis  ea,  dând  cu  spatele. 

— America?  America!  a strigat  Shepley,  în  timp  ce  ea  a ţâşnit  pe 
şosea,  lăsându-1  în  urmă. 

Am  oftat. 

— Mare,  nu  se  poate  s-o  rupi  cu  el  din  cauza  asta.  El  are 
dreptate. 

America  m-a  luat  de  mână,  strângându-mi-o. 

— Ba  nu,  nu  are.  Nimic  din  ceea  ce  tocmai  s-a  întâmplat  n-a  fost 
drept. 

Când  am  tras  în  parcarea  de  lângă  Morgan,  telefonul  a început 
să  sune.  America  a răspuns  dându-şi  ochii  peste  cap. 

— Nu  vreau  să  mă  mai  suni  niciodată.  Vorbesc  serios,  Shep,  i-a 
spus  ea.  Ba  nu,  n-ai  s-o  faci  deoarece  eu  nu  vreau  ca  tu  s-o  faci,  de 
asta!  Nu  se  poate  să-l  aperi  pentru  ceea  ce  a făcut;  nu  poţi  să-i  treci 
cu  vederea  faptul  că  a rănit-o  pe  Abby  în  halul  ăsta  şi  să  fii  cu  mine. 
Exact  asta  vreau  să  spun,  Shepley!  Nu  contează!  Pe  Abby  n-ai  văzut-o 
să  şi-o  tragă  cu  primul  tip  care  i-a  ieşit  în  cale!  Nu  e vorba  de  Travis, 
asta  e problema,  Shepley!  El  nu  ţi-a  cerut  să-l  aperi!  îhh!  Nu  mai  am 
ce  vorbi  cu  tine.  Să  nu  mă  mai  suni! 

A ieşit  valvârtej  din  maşină  şi  a mers  cu  paşi  apăsaţi,  traversând 
strada  şi  urcând  scările.  Am  încercat  să  ţin  pasul  cu  ea,  aşteptând  să 
aud  şi  ce  spunea  el. 

Când  telefonul  i-a  sunat  iar,  ea  l-a  închis. 

— Travis  l-a  pus  pe  Shepley  s-o  ducă  acasă  pe  Megan.  Voia  să 
treacă  pe-aici  la  întoarcere. 

— Mare,  ar  trebui  să-l  laşi  să  vină. 

— Ba  nu!  Tu  eşti  prietena  mea  cea  mai  bună.  Nu  pot  să  înghit 
ceea  ce  am  văzut  în  seara  asta  şi  nu  pot  să  fiu  cu  cineva  care  îl  apără. 
Am  pus  punct  discuţiei,  Abby,  vorbesc  serios. 

Am  dat  aprobator  din  cap,  iar  ea  m-a  îmbrăţişat,  în  timp  ce 
urcam  treptele  spre  camerele  noastre.  Kara  adormise  deja,  iar  eu 
am  sărit  peste  duş,  vârându-mă  în  pat  complet  îmbrăcată,  cu  tot 
cu  palton.  Nu  mă  puteam  opri  să  nu  mă  gândesc  la  Travis,  cum  se 


împiedicase  în  prag  cu  Megan,  sau  la  rujul  roşu  cu  care  era  mânjit  pe 
faţă.  Am  încercat  să  alung  imaginile  dezgustătoare  legate  de  ceea  ce 
s-ar  fi  întâmplat  dacă  n-aş  fi  fost  acolo  şi  am  trecut  peste  mai  multe 
sentimente,  oprindu-mă  la  disperare. 

Shepley  avea  dreptate.  N-aveam  niciun  drept  să  fiu  supărată,  dar 
asta  nu  m-a  ajutat  să  ignor  durerea. 

Finch  a clătinat  din  cap  când  m-am  aşezat  lângă  el  în  bancă. 
Ştiam  că  arătam  îngrozitor;  de-abia  găsisem  o brumă  de  energie 
să-mi  schimb  hainele  şi  să  mă  spăl  pe  dinţi.  Dormisem  doar  o oră 
în  noaptea  care  trecuse,  incapabilă  să  mă  scutur  de  imaginea  rujului 
roşu  de  pe  buzele  lui  Travis  sau  de  vinovăţia  pe  care  o simţeam  pentru 
despărţirea  prietenei  mele  de  Shepley. 

America  alesese  să  rămână  în  pat,  ştiind  că,  odată  ce  furia  i se 
va  domoli,  avea  să  fie  înlocuită  de  depresie.  îl  iubea  pe  Shepley  şi,  în 
pofida  faptului  că  era  hotărâtă  să  pună  punct  lucrurilor,  întrucât  el 
alesese  partea  greşită,  era  pregătită  să  îndure  consecinţele  hotărârii  ei. 

După  curs,  Finch  a mers  cu  mine  la  cantină.  După  cum  mă 
temusem,  Shepley  o aştepta  în  faţa  uşii  pe  America.  Când  m-a  văzut, 
n-a  şovăit  nicio  clipă. 

— Unde-i  Mare? 

— N-a  mers  la  cursuri  în  dimineaţa  asta. 

— E în  camera  ei?  m-a  întrebat,  întorcându-se  în  direcţia  cămi- 
nului. 

— îmi  pare  rău,  Shepley,  am  strigat  după  el. 

A înlemnit  şi  a făcut  stânga-mprejur,  cu  faţa  unui  om  care  îşi 
atinsese  limitele. 

— îmi  doresc  ca  tu  şi  cu  Travis  să  vă  puneţi  odată  la  punct 
rahatul  vostru!  Eşti  o tornadă  afurisită!  Când  eşti  fericită,  e iubire  şi 
pace  şi  fluturaşi!  Când  eşti  supărată,  dărâmi  toată  afurisita  de  lume 
din  jurul  tău! 

A pornit  cu  paşi  apăsaţi  şi  eu  am  dat  afară  aerul  pe  care  îl  ţinusem 
în  plămâni. 

— Asta  a mers  bine. 

Finch  m-a  tras  în  cantină. 

— Toată  lumea.  Uau!  Crezi  că  ai  putea  să-ţi  exersezi  practica 
voodoo  înainte  de  testul  de  vineri? 

— Am  să  văd  ce  pot  să  fac. 

Finch  a ales  o masă  diferită,  iar  eu  am  fost  mai  mult  decât  feri- 
cită să-l  urmez  acolo.  Travis  şedea  cu  cei  din  frăţie,  dar  nu-şi  luase 
tavă,  aşa  că  n-a  mai  rămas  mult  timp.  M-a  observat  când  a plecat, 
dar  nu  s-a  oprit. 

— Aşadar,  şi  America  a rupt-o  cu  Shepley,  ha?  m-a  întrebat 
Finch  mestecând. 

— Aseară  eram  la  Shep  şi  Travis  a venit  acasă  cu  Megan  şi...  a 
fost  o întreagă  tărăşenie.  Fiecare  a luat  partea  cuiva. 

— Au! 

— întocmai.  M-am  simţit  îngrozitor. 

Finch  m-a  bătut  pe  spate. 

— Abby,  nu  ai  controlul  asupra  deciziilor  pe  care  le  iau  ei.  Prin 
urmare,  bănuiesc  că  vom  sări  peste  chestia  aia  cu  Ziua  îndrăgostiţilor 
de  la  Sig  Tau? 

— Aşa  se  pare. 

Finch  a zâmbit. 

— Şi  totuşi,  am  să  te  scot  în  oraş.  Am  să  vă  iau  şi  pe  tine,  şi  pe 
Mare  la  plimbare.  O să  fie  amuzant. 

M-am  sprijinit  de  umărul  lui. 

— Finch,  tu  eşti  cel  mai  bun! 

Nu  mă  mai  gândisem  la  Ziua  îndrăgostiţilor,  dar  mă  bucuram 
că  aveam  planuri.  Nici  nu  voiam  să  mă  gândesc  cât  de  nefericită  aş 
fi  fost  dacă  aş  fi  petrecut  ziua  singură,  doar  cu  America,  ascultân- 
du-i  toată  noaptea  tirada  despre  Shepley  şi  Travis.  Oricum  avea  s-o 
facă  — n-ar  fi  fost  America  dacă  n-ar  fi  facut-o  — , dar  măcar  ar  fi 
fost  o tiradă  limitată  dacă  am  fi  fost  într-un  loc  public. 

Săptămânile  din  ianuarie  au  trecut,  şi  după  o încercare  lăuda- 
bilă, dar  eşuată  din  partea  lui  Shepley  de  a se  împăca  în  sfârşit  cu 


America,  i-am  văzut  din  ce  în  ce  mai  puţin,  atât  pe  el,  cât  şi  pe  Travis. 
La  un  moment  dat  în  februarie,  amândoi  au  încetat  să  mai  vină  pe 
la  cantină,  iar  pe  Travis  l-am  mai  văzut  doar  de  foarte  puţine  ori  în 
drum  spre  sălile  de  curs. 

în  weekendul  de  dinaintea  Zilei  îndrăgostiţilor,  America  şi  cu 
Finch  m-au  convins  să  mergem  la  Red  şi,  cât  a durat  drumul  până 
acolo,  m-am  temut  că  îl  voi  vedea  pe  Travis  înăuntru.  Am  intrat  şi 
am  oftat  uşurată,  căci  nu  era  nici  urmă  de  el. 

— Eu  fac  cinste  cu  primele  băuturi,  a spus  Finch,  indicându-ne 
o masă  şi  apoi  strecurându-se  prin  mulţime  spre  bar. 

Ne-am  aşezat  şi  am  privit  ringul  de  dans  care  de  la  pustiu  ajun- 
sese să  fie  supraaglomerat  de  studenţi  beţi.  După  al  cincilea  rând, 
Finch  ne-a  tras  pe  ringul  de  dans,  iar  în  cele  din  urmă  m-am  simţit 
suficient  de  relaxată  încât  să  mă  distrez.  Am  chicotit  şi  ne-am  ciocnit 
unul  de  altul,  râzând  isteric  atunci  când  un  bărbat  şi-a  învârtit  parte- 
nera, iar  ea  a ratat  mâna  pe  care  el  i-o  întinsese,  aterizând  pe  podea 
pe-o  coastă. 

America  şi-a  ridicat  mâinile  deasupra  capului,  scuturându-şi 
buclele  în  ritmul  muzicii.  Am  râs  de  felul  ei  special  de  a dansa  şi  de 
faţa  pe  care  o făcea,  însă  apoi  m-am  oprit  brusc  când  l-am  văzut  pe 
Shepley  venind  în  spatele  ei.  I-a  şoptit  ceva  la  ureche,  iar  America  s-a 
răsucit  în  loc.  Şi-au  aruncat  vorbe  unul  celuilalt,  apoi  America  m-a 
luat  de  mână  şi  m-a  condus  la  masa  noastră. 

— Desigur.  Ieşim  şi  noi  într-o  seară  şi  atunci  îşi  face  şi  domnul 
apariţia,  a mormăit  ea  nemulţumită. 

Finch  ne-a  mai  adus  două  băuturi,  inclusiv  un  shot  pentru 
fiecare. 

— M-am  gândit  că  poate  simţiţi  nevoia. 

— Te-ai  gândit  bine. 

America  şi-a  înclinat  capul  într-o  parte  înainte  să  apucăm  să 
toastăm,  iar  eu  am  clătinat  din  cap,  ciocnindu-mi  paharul  de-al  lui 
Finch.  Am  încercat  să  nu-mi  iau  privirea  de  pe  chipurile  prietenilor 

mei,  îngrijorată  fiind  că,  dacă  Shepley  era  acolo,  Travis  nu  putea  fi 
prea  departe. 

Din  difuzoare  s-a  revărsat  următorul  cântec  şi  America  s-a 
ridicat  în  picioare. 

— în  mama  mă-sii!  Doar  n-am  să  stau  la  masă  toată  noaptea! 

— Aşa  te  vreau!  a exclamat  Finch  zâmbitor,  urmând-o  pe  ringul 
de  dans. 

M-am  dus  şi  eu  după  ei,  privind  în  jur  să  văd  dacă  Shepley  se 
mai  zărea.  Dispăruse.  M-am  relaxat  iar,  încercând  să  mă  scutur  de 
senzaţia  că  Travis  ar  putea  apărea  pe  ringul  de  dans  cu  Megan.  Un 
băiat  pe  care  îl  mai  văzusem  prin  campus  dansa  în  spatele  prietenei 
mele,  iar  ea  zâmbea,  exaltată.  Aveam  o bănuială  că  se  dădea  în  spec- 
tacol în  speranţa  că  Shepley  o vedea.  Preţ  de  o secundă  am  privit  în 
altă  parte,  apoi  din  nou  la  America,  dar  partenerul  ei  de  dans  dispă- 
ruse. Ea  a ridicat  din  umeri,  continuând  să  scuture  din  şolduri  în 
ritmul  muzicii. 

A început  următorul  cântec  şi  lângă  America  a apărut  un  alt 
băiat,  prietenul  lui  dansând  în  spatele  meu.  După  câteva  momente, 
noul  meu  partener  de  dans  a făcut  o manevră  şi  m-am  simţit 
oarecum  nesigură  când  şi-a  pus  mâinile  pe  şoldurile  mele.  Ca  şi  cum 
mi-ar  fi  citit  gândurile,  şi-a  luat  mâinile  de  pe  talia  mea.  M-am  uitat 
în  spatele  meu,  însă  dispăruse.  Mi-am  ridicat  privirea  spre  America, 
dar  şi  bărbatul  din  spatele  ei  dispăruse. 

Finch  părea  puţin  agitat,  dar  când  America  a ridicat  întrebătoare 
o sprânceană,  el  a clătinat  din  cap  şi  a continuat  să  danseze. 

Pe  la  al  treilea  cântec,  eram  transpirată  şi  obosită.  M-am  retras  la 
masa  noastră,  punându-mi  capul  pe  mână  şi  am  izbucnit  în  râs  urmă- 
rind cu  privirea  încă  un  posibil  partener  de  dans  pentru  America, 
apoi  însă  am  încremenit  când  l-am  văzut  dispărând  în  mulţime. 

M-am  ridicat  şi  am  ocolit  ringul  de  dans,  cu  ochii  la  spaţiul 
prin  care  dispăruse,  şi  am  simţit  un  val  de  teamă  când  l-am  văzut  pe 
Shepley  ţinându-1  de  guler  pe  bărbatul  mut  de  uimire. 


Nu  mi-a  trebuit  mult  să-mi  dau  seama  ce  se  petrece:  îi  trăgeau 
de  pe  ringul  de  dans  pe  tipii  cu  care  dansam,  ameninţându-i  apoi  să 
stea  departe  de  noi. 

Am  mijit  ochii  la  amândoi  şi  mi-am  croit  drum  spre  America, 
fiind  nevoită  să-i  împing  pe  câţiva  la  o parte  din  calea  mea.  Shepley 
m-a  prins  de  mână  înainte  să  apuc  să  ajung  pe  ringul  de  dans. 

— Să  nu-i  spui!  mi-a  zis  el,  încercând  să-şi  ascundă  zâmbetul. 

— Shep,  ce  dracu’  crezi  că  faci? 

El  a ridicat  din  umeri,  încă  mândru  de  sine. 

— O iubesc.  Nu  pot  să-i  las  pe  alţii  să  danseze  cu  ea. 

— în  cazul  ăsta,  ce  scuză  ai  pentru  că  l-ai  tras  pe  tipul  care  dansa 
cu  mine?  l-am  întrebat,  încrucişându-mi  braţele  la  piept. 

— Nu  eu  am  fost,  mi-a  răspuns  Shepley,  aruncând  o privire 
rapidă  spre  Travis.  îmi  pare  rău,  Abby.  Ne  amuzam  doar. 

— Nu-i  amuzant. 

— Ce  nu-i  amuzant?  a întrebat  America,  uitându-se  urât  la 
Shepley. 

El  a înghiţit  în  sec,  aruncând  o privire  imploratoare  spre  mine.  îi 
datoram  o favoare,  aşa  încât  mi-am  ţinut  gura. 

A oftat  uşurat  când  şi-a  dat  seama  că  n-aveam  de  gând  să-l 
pârăsc,  apoi  s-a  uitat  plin  de  adoraţie  la  America. 

— Vrei  să  dansezi? 

— Nu,  nu  vreau  să  dansez,  i-a  spus  ea,  ducându-se  înapoi  la 
masă. 

Shepley  a urmat-o,  lăsându-ne  pe  mine  şi  pe  Travis  unul  lângă 
altul.  Travis  a ridicat  din  umeri. 

— Vrei  să  dansezi? 

— Poftim?  Megan  nu-i  aici? 

A clătinat  din  cap. 

— Cândva  erai  o beţivă  dulce. 

— Mă  bucur  că  te  dezamăgesc,  i-am  spus,  întorcându-mă  spre 

bar. 

A venit  după  mine,  trăgând  doi  ţipi  de  pe  locurile  lor.  Preţ  de  o 
secundă  i-am  aruncat  o căutătură  urâtă,  dar  el  m-a  ignorat,  aşezân- 
du-se  pe  scaun  şi  apoi  privindu-mă  întrebător. 

— N-ai  de  gând  să  stai  jos?  îţi  cumpăr  o bere. 

— Am  crezut  că  nu  cumperi  băuturi  pentru  fetele  de  la  bar. 

Şi-a  înclinat  capul  spre  mine,  încruntându-se  nerăbdător. 

— Tu  eşti  diferită. 

— Asta  mi- o spui  mereu. 

— Haide,  Pidge!  Ce  s-a  întâmplat  cu  noi,  nu  mai  suntem  prie- 
teni? 

— Travis,  noi  nu  putem  fi  prieteni.  în  mod  evident. 

— De  ce  nu? 

— Deoarece  nu  vreau  să  văd  cum  tu  ţi-o  tragi  în  fiecare  seară  cu 
altă  fată,  iar  apoi  nu  laşi  pe  nimeni  să  danseze  cu  mine. 

Mi-a  zâmbit. 

— Te  iubesc.  Nu-i  pot  lăsa  pe  alţii  să  danseze  cu  tine. 

— A,  da?  Cât  de  mult  mă  iubeai  atunci  când  ai  cumpărat  cutia 
aia  cu  prezervative? 

Travis  a tresărit,  iar  eu  m-am  ridicat,  ducându-mă  spre  masă. 
Shepley  şi  America  erau  strâns  îmbrăţişaţi  şi  ofereau  un  adevărat 
spectacol  prin  felul  în  care  se  sărutau  pasional. 

— Cred  că  până  la  urmă  mergem  la  petrecerea  pentru  cupluri  de 
Ziua  îndrăgostiţilor  de  la  Sig  Tau,  a spus  Finch  încruntându-se. 

Am  oftat. 

— Rahat! 

De  când  se  împăcase  cu  Shepley,  America  nu  se  mai  întorsese  în 
cămin.  Lipsea  mereu  de  la  masa  de  prânz  şi  suna  extrem  de  rar.  Nu-i 
invidiam  că  recuperează  perioada  în  care  fuseseră  despărţiţi.  Sincer 
vorbind,  eram  fericită  că  America  era  prea  ocupată  să  mă  sune  din 
apartamentul  lui  Shepley  şi  Travis.  Era  ciudat  să-l  aud  în  fundal 
pe  Travis  şi  simţeam  un  junghi  de  gelozie  pentru  că  ea  îşi  petrecea 
timpul  cu  el,  iar  eu  nu. 

Finch  şi  cu  mine  ne  vedeam  tot  mai  des,  iar  eu  eram  mulţu- 
mită intr-un  mod  egoist  pentru  că  şi  el  era  la  fel  de  singur  cum  eram 
şi  eu.  Mergeam  împreună  la  cursuri,  studiam  împreună,  mâneam 
împreună,  ba  chiar  şi  Kara  se  obişnuise  să-l  aibă  mereu  în  preajmă. 

Stând  cu  el  în  faţa  căminului  ca  să  fumeze,  degetele  începuseră 
să-mi  amorţească  de  la  frigul  muşcător. 

— Ce-ar  fi  să  te  gândeşti  să  te  laşi  de  fumat  înainte  ca  eu  să  intru 
în  hipotermie,  stând  aici  ca  sprijin  moral  pentru  tine? 

Finch  a izbucnit  în  râs. 

— Abby,  te  iubesc,  pe  bune.  Dar  nu.  Nu  mă  las. 


— Abby? 

M-am  întors  şi  l-am  văzut  pe  Parker  venind  pe  trotuar  cu 
mâinile  vârâte  în  buzunare.  Avea  buzele  uscate  şi  nasul  său  roşu  şi 
am  râs  când  a mimat  că-şi  pune  o ţigară  în  gură,  sudând  un  nor  de 
abur  în  aerul  ceţos. 

— Finch,  în  felul  ăsta  ai  economisi  o mulţime  de  bani,  i-a  spus 
el  zâmbind. 

— De  ce  oare  se  ia  azi  toată  lumea  de  fumatul  meu?  a întrebat 
el  plictisit. 

— Parker,  care-i  treaba?  l-am  întrebat. 

A pescuit  două  bilete  din  buzunar. 

— Rulează  filmul  ăla  nou  despre  Vietnam.  Deunăzi  ai  spus  că 
vrei  să-l  vezi,  aşa  că  m-am  gândit  să  cumpăr  bilete  pentru  diseară. 

— Nu  te  stresa  prea  tare,  a spus  Finch. 

— Dacă  ai  alte  planuri,  pot  să  mă  duc  cu  Brad,  a zis  Parker,  ridi- 
când din  umeri. 

— Aşadar,  nu  e o întâlnire? 

— Nu,  doar  ca  prieteni. 

— Şi  noi  am  văzut  cum  a funcţionat  asta  pentru  tine,  m-a  necăjit 
Finch. 

— Taci  din  gură!  am  chicotit  eu.  Parker,  sună  bine,  mulţumesc. 

I s-au  luminat  ochii. 

— Ai  vrea  să  ieşim  la  o pizza  sau  ceva  înainte  de  film?  Nici  eu  nu 
sunt  mare  fan  al  bufetului  de  la  cinematograf. 

— Pizza  e o idee  bună,  am  spus  eu  aprobând. 

— Filmul  e la  nouă,  aşa  că  vin  să  te  iau  la  şase  jumătate  sau  cam 

aşa? 

Am  încuviinţat,  iar  Parker  mi-a  făcut  cu  mâna. 

— O,  Doamne!  a spus  Finch.  Abby,  ce  lacomă  eşti!  Dar  ştii  că 
n-o  să  funcţioneze  când  o să  afle  Travis. 

— L-ai  auzit.  Nu  e o întâlnire.  Şi  nu-mi  pot  face  planuri  pe  baza 
a ceea  ce  este  în  regulă  pentru  Travis.  El  nu  mi-a  cerut  aprobarea 
înainte  s-o  aducă  acasă  pe  Megan. 

— N-ai  să  treci  niciodată  peste  asta,  aşa-i? 

— Probabil  că  nu. 

Ne-am  aşezat  intr-un  separeu  pe  colţ,  iar  eu  mi-am  frecat 
mâinile  una  de  cealaltă,  încercând  să  mă  încălzesc.  N-am  putut  să 
nu  observ  că  eram  în  acelaşi  separeu  în  care  fusesem  cu  Travis  când 
ne-am  întâlnit  prima  dată,  şi  am  zâmbit  amintirii  acelei  zile. 

— Ce  e amuzant?  m-a  întrebat  Parker. 

— Pur  şi  simplu  îmi  place  locul.  Vremuri  bune. 

— Am  observat  brăţara,  mi-a  spus  el. 

Mi-am  privit  diamantele  strălucitoare  de  la  încheietura  mâinii. 

— Ţi-am  spus  doar  că-mi  place. 

Chelneriţa  ne-a  dat  meniurile  şi  ne-a  luat  comanda  pentru 
băuturi.  Parker  m-a  pus  la  curent  cu  orarul  celui  de-al  doilea 
semestru,  apoi  am  vorbit  despre  studiile  sale  pentru  MCAT.  Atunci 
când  chelneriţa  ne-a  adus  berile,  Parker  nici  n-a  apucat  să  respire. 
Părea  emoţionat,  iar  eu  mă  întrebam  dacă  nu  cumva  credea  că  aveam 
o întâlnire,  indiferent  de  cele  spuse  de  el. 

Şi-a  dres  vocea. 

— îmi  pare  rău.  Cred  că  am  monopolizat  suficient  de  mult 
conversaţia. 

A băut  toată  berea  şi  a clătinat  din  cap. 

— N -am  mai  vorbit  de  foarte  mult  timp  cu  tine,  aşadar,  presupun 
că  am  multe  să-ţi  spun. 

— E-n  regulă.  într-adevăr,  a trecut  mult  timp. 

Exact  atunci  s-a  auzit  uşa.  M-am  întors  şi  i-am  văzut  intrând  pe 
Travis  şi  pe  Shepley.  Lui  Travis  i-a  luat  mai  puţin  de  o secundă  să-mi 
întâlnească  privirea  uluită,  dar  n-a  părut  surprins. 

— Dumnezeule!  am  rostit  în  şoaptă. 

— Ce  e?  m-a  întrebat  Parker,  întorcându-se  şi  văzându-i  cum  se 
aşază  în  separeul  de  vizavi. 

— Putem  merge  la  localul  unde  se  servesc  burgeri,  care  se  află 
puţin  mai  jos,  mi-a  spus  Parker  pe  un  ton  şoptit. 


Pe  cât  de  emoţionat  fusese  mai  înainte,  pe  atât  de  diferit  era 
acum. 

— Cred  că  ar  fi  şi  mai  ciudat  dacă  am  pleca  acum,  am  mormăit 
eu. 

învins,  s-a  schimbat  la  faţă. 

— Probabil  că  ai  dreptate. 

Am  încercat  să  ne  continuăm  conversaţia,  dar  era  vizibil  forţată 
şi  stânjenitoare.  Chelneriţa  a petrecut  mai  mult  timp  la  masa  lui 
Travis,  trecându-şi  degetele  prin  păr  şi  schimbându-şi  greutatea 
de  pe  un  picior  pe  celălalt.  Şi-a  adus  aminte  intr-un  târziu  să  ne  ia 
comanda,  atunci  când  Travis  a răspuns  la  mobil. 

— O să  iau  tortellini,  a spus  Parker,  uitându-se  la  mine. 

— Iar  eu  o să  iau... 

M-am  oprit.  Atenţia  mi-a  fost  distrasă  atunci  când  Travis  şi 
Shepley  s-au  ridicat  în  picioare. 

Travis  l-a  urmat  pe  Shepley  spre  uşă,  dar  a şovăit,  s-a  oprit  şi  s-a 
întors.  Când  a văzut  că  îl  priveam,  a traversat  încăperea.  Chelneriţa 
avea  un  zâmbet  plin  de  speranţă,  crezând  că  el  se  întorsese  să  o 
salute.  A fost  imediat  dezamăgită  când  Travis  s-a  oprit  lângă  mine 
fără  măcar  să  clipească  în  direcţia  ei. 

— în  patruzeci  şi  cinci  de  minute  am  o luptă,  Pidge.  Te  vreau 
acolo. 

— Trav. . . 

Avea  o expresie  indiferentă,  dar  îi  vedeam  tensiunea  din  privire. 
Nu  ştiam  dacă  voia  să  rămână  şi  să  nu  mă  lase  să  iau  cina  cu  Parker 
sau  dacă  intr-adevăr  îşi  dorea  să  îi  fiu  alături  la  partidă. 

— Am  nevoie  de  tine  acolo.  E un  retur  cu  Brady  Hoffman,  tipul 
de  la  State.  E multă  lume,  o mulţime  de  bani  la  mijloc,  iar  Adam  zice 
că  Brady  s-a  antrenat. 

— Ai  mai  luptat  cu  el  şi  până  acum,  Travis,  ştii  că  e uşor  de 
învins. 

M-am  uitat  la  Parker,  zâmbindu-i  pentru  a-i  cere  scuze. 

— îmi  pare  rău. 

— Vorbeşti  serios?  m-a  întrebat  el,  arătându-se  surprins.  Ai  de 
gând  să  pleci  în  toiul  cinei? 

— Mai  ai  timp  să-l  suni  pe  Brad,  bine?  i-am  spus,  ridicându-mă. 

Colţurile  gurii  lui  Travis  s-au  ridicat  de-abia  vizibil  atunci  când 
a aruncat  pe  masă  o bancnotă  de  douăzeci  de  dolari. 

— Asta  ar  trebui  să  acopere  nota. 

— Nu-mi  pasă  de  bani. . . Abby. . . 

Am  ridicat  din  umeri. 

— El  e prietenul  meu  cel  mai  bun,  Parker.  Dacă  are  nevoie  de 
mine  acolo,  trebuie  să  mă  duc. 

Am  simţit  cum  mâna  lui  Travis  se  închide  peste  a mea  în  timp  ce 
mă  conducea  spre  ieşire.  Parker  ne-a  privit  cu  o expresie  de  uluială 
întipărită  pe  chip.  în  Chargerul  său,  Shepley  deja  dădea  telefoane, 
răspândind  vestea.  Travis  s-a  aşezat  pe  bancheta  din  spate  cu  mine, 
ţinându-mă  strâns  de  mână. 

— Trav,  tocmai  am  vorbit  cu  Adam.  A spus  că  tipii  de  la  State 
au  apărut  cu  toţii  beţi  şi  plini  de  lovele.  Deja  s-au  enervat,  aşa  că  s-ar 
putea  să  vrei  s-o  ţii  pe  Abby  departe  de  ei. 

Travis  a încuviinţat  din  cap. 

— Poţi  să  stai  tu  cu  un  ochi  pe  ea. 

— Unde-i  America?  am  întrebat. 

— Studiază  pentru  lucrarea  la  fizică. 

— Au  un  laborator  tare  drăguţ,  a spus  Travis. 

Am  râs  o dată,  apoi  m-am  uitat  la  Travis,  care  avea  un  mic  rânjet 
pe  chip. 

— Când  ai  văzut  tu  laboratorul?  Tu  n-ai  făcut  fizică,  i-a  spus 
Shepley. 

Travis  a chicotit  şi  eu  i-am  dat  un  cot.  Şi-a  ţinut  buzele  strânse 
până  ce  nevoia  de  a râde  1-a  învins  şi  atunci  mi-a  făcut  cu  ochiul, 
strângându-mi  încă  o dată  mâna.  Şi-a  împletit  degetele  cu  ale  mele, 
apoi  am  auzit  cum  de  pe  buze  i-a  scăpat  un  mic  oftat.  Ştiam  la  ce  se 
gândeşte,  căci  şi  eu  simţeam  la  fel.  Timpul  se  oprise  şi  era  ca  şi  când 
nimic  nu  s-ar  fi  schimbat. 


Am  tras  într-un  colţ  întunecat  al  parcării,  iar  Travis  n-a  vrut 
să-mi  dea  drumul  la  mână  până  ce  nu  a trebuit  să  ne  strecurăm  pe 
fereastra  de  la  subsolul  Clădirii  pentru  Ştiinţe  Hellerton.  Aceasta 
fusese  construită  cu  numai  un  an  în  urmă,  astfel  încât  nu  suferea  din 
pricina  aerului  stătut  şi  al  prafului,  aşa  cum  se  întâmpla  în  celelalte 
subsoluri  în  care  ne  furişaserăm. 

Chiar  când  am  intrat  pe  coridor,  larma  mulţimii  ne-a  ajuns  la 
urechi.  Mi-am  ridicat  capul  şi  am  văzut  o mare  de  chipuri,  multe 
dintre  ele  necunoscute.  Aveau  cu  toţii  câte  o sticlă  de  bere  în  mână, 
dar  studenţii  de  la  State  College  erau  uşor  de  distins  în  mulţime. 
Erau  cei  care  se  legănau,  cu  ochii  pe  jumătate  închişi. 

— Pigeon,  stai  aproape  de  Shepley.  Aici  o să  fie  o nebunie,  mi-a 
spus  el  din  spate. 

A scrutat  mulţimea,  clătinând  din  cap  la  numărul  mare  de 
persoane. 

Subsolul  clădirii  Hellerton  era  cel  mai  spaţios  din  campus, 
astfel  că  lui  Adam  îi  plăcea  să  programeze  acolo  luptele  atunci  când 
se  aştepta  la  foarte  mulţi  oameni.  Chiar  şi  în  spaţiul  acela  suficient 
de  mare,  lumea  era  lipită  de  perete  sau  se  înghesuiau  unii  într-alţii 
pentru  a prinde  un  loc  mai  bun. 

Văzându-mă,  Adam  n-a  încercat  să-şi  ascundă  nemulţumirea. 

— Travis,  cred  că  am  fost  clar  când  ţi-am  spus  să  nu-ţi  mai  aduci 
prietena  la  lupte. 

Travis  a ridicat  din  umeri  nepăsător. 

— Nu  mai  e prietena  mea. 

Am  încercat  să  rămân  indiferentă,  dar  el  rostise  cuvintele  atât  de 
apăsat,  încât  am  simţit  un  junghi  în  piept. 

Adam  s-a  uitat  la  degetele  noastre  împletite. 

— Niciodată  n-am  să  vă  înţeleg  pe  voi  doi. 

A scuturat  din  cap  şi  apoi  a aruncat  o privire  spre  mulţime. 
Oamenii  continuau  să  vină  în  număr  mare  pe  scări,  iar  cei  aflaţi  deja 
jos  erau  înghesuiţi  ca  sardelele. 

— în  seara  asta  avem  un  pot  al  naibii  de  bun,  Travis,  aşa  că 
încearcă  să  n-o  dai  în  bară,  bine? 

— Am  să  mă  asigur  că  va  fi  antrenant,  Adam. 

— Nu  asta  mă  îngrijorează  pe  mine.  Brady  s-a  antrenat. 

— Şi  eu  la  fel. 

— Prostii,  a râs  Shepley. 

Travis  a ridicat  din  umeri. 

— M-am  bătut  weekendul  trecut  cu  Trent.  Rahatul  ăla  e iute. 

Am  chicotit,  iar  Adam  s-a  uitat  urât  la  mine. 

— Travis,  ai  face  mai  bine  să  iei  treaba  în  serios,  i-a  spus  el, 
privindu-1  lung  drept  în  ochi.  S-au  pariat  mulţi  bani  pe  lupta  asta. 

— Şi  eu  nu?  a întrebat  Travis,  iritat  de  predica  lui  Adam. 

Adam  s-a  întors,  ducând  megafonul  la  buze,  în  timp  ce  s-a 
ridicat  în  picioare  pe  un  scaun  pentru  a domina  mulţimea  de  spec- 
tatori beţi.  Travis  m-a  tras  lângă  el;  Adam  a salutat  mulţimea  şi  apoi 
a trecut  în  revistă  regulile. 

— Succes!  i-am  spus,  mângâindu-1  pe  piept. 

Nu  mă  mai  simţisem  niciodată  emoţionată  când  îl  privisem 
luptând,  cu  excepţia  partidei  cu  Brock  McMann  în  Vegas,  dar  nu 
puteam  alunga  senzaţia  de  rău  augur  pe  care  o aveam  încă  de  când 
pusesem  piciorul  în  Hellerton.  Ceva  nu  era  în  regulă,  iar  Travis 
simţea  asta.  M-a  prins  de  umeri  şi  mi-a  presărat  un  sărut  pe  buze. 
S-a  tras  repede  înapoi,  dând  o dată  din  cap. 

— Ăsta  e tot  norocul  de  care  am  nevoie. 

Eram  încă  uluită  din  pricina  căldurii  buzelor  lui  Travis,  când 
Shepley  m-a  tras  la  perete,  lângă  Adam.  Eram  lovită  şi  înghiontită, 
ceea  ce-mi  amintea  de  prima  noapte  în  care  îl  urmărisem  pe  Travis 
luptând,  însă  mulţimea  era  mult  mai  neatentă,  iar  câţiva  dintre 
studenţii  de  la  State  erau  de-a  dreptul  ostili.  Când  Travis  a pătruns  în 
Cerc,  cei  de  la  Eastern  îl  ovaţionau  şi  fluierau  pentru  el,  iar  mulţimea 
celor  de  la  State  alterna  între  a-1  huidui  pe  Travis  şi  a-1  aclama  pe 
Brady. 


Eram  în  faţă  şi  l-am  văzut  pe  Brady  — era  mai  înalt  decât  Travis 
şi  aştepta  nerăbdător  sunetul  de  începere.  Ca  de  obicei,  Travis  avea 
o urmă  de  rânjet  pe  chip,  nepăsător  la  nebunia  din  jurul  lui.  Când 
Adam  a dat  semnalul  de  începere  a luptei,  Travis  Ta  lăsat  intenţionat 
pe  Brady  să-i  tragă  un  pumn.  Am  fost  surprinsă  când  faţa  i-a  sărit  cât 
colo  din  cauza  loviturii.  Brady  chiar  se  antrenase. 

Travis  a zâmbit,  având  dinţii  de  un  roşu  strălucitor,  apoi  s-a 
concentrat  să-i  tragă  şi  el  un  pumn  lui  Brady  pentru  fiecare  lovitură 
pe  care  acesta  i-o  aplica. 

— De  ce  îl  lasă  să-l  lovească  atât  de  mult?  l-am  întrebat  pe 
Shepley. 

— Nu  cred  c-o  să-l  mai  lase,  mi-a  răspuns  Shepley,  scuturând 
din  cap.  Abby,  nu-ţi  face  griji.  Se  pregăteşte  să-şi  adune  puterile 
pentru  a reuşi. 

După  zece  minute,  Brady  se  clătina,  dar  încă  mai  aplica  lovituri 
dure  în  maxilarul  şi  coastele  lui  Travis.  Când  Brady  a încercat  să-l 
lovească  cu  piciorul,  Travis  l-a  prins  de  pantof  şi  1-a  ţinut  de  picior 
cu  o mână,  pocnindu-1  cu  cealaltă  în  nas  cu  o forţă  incredibilă,  ridi- 
cându-i  piciorul  lui  Brady  şi  mai  sus  şi  făcându-1  să-şi  piardă  echili- 
brul. Când  Brady  a căzut,  mulţimea  a explodat,  dar  el  nu  se  afla  pe 
lungimea  podelei.  S-a  ridicat,  însă  din  nas  îi  curgeau  două  pârâiaşe 
de  sânge  închis  la  culoare.  în  clipa  următoare,  i-a  mai  tras  doi  pumni 
lui  Travis  în  plină  figură.  Lui  Travis  a început  să-i  curgă  sânge  dintr-o 
tăietură  de  la  sprânceană. 

Am  închis  ochii  şi  m-am  întors  cu  spatele,  sperând  că  Travis 
avea  să  încheie  lupta  în  curând.  Mica  mişcare  a corpului  meu  m-a 
prins  în  curentul  celor  care  priveau  şi,  înainte  să  apuc  să  mă  îndrept, 
eram  la  câţiva  metri  de  un  Shepley  preocupat.  Eforturile  de  a mă 
lupta  cu  mulţimea  erau  ineficiente  şi  n-a  mai  durat  mult  până  ce  am 
fost  lipită  de  perete. 

Ieşirea  cea  mai  apropiată  era  în  partea  opusă  a încăperii,  la 
distanţă  egală  faţă  de  uşa  pe  care  intraserăm.  Am  fost  izbită  cu  spatele 
de  peretele  dur  din  beton  şi  am  simţit  că  rămân  fără  aer. 

— Shep!  am  strigat,  fluturând  din  mână  pentru  a-i  atrage 
atenţia. 

Lupta  era  la  apogeu.  Nimeni  nu  mă  auzea. 

Un  bărbat  şi-a  pierdut  echilibrul  şi  s-a  apucat  de  tricoul  meu, 
vărsându-şi  berea  pe  mine.  Eram  udă  de  la  gât  la  talie,  crispându-mă 
de  la  duhoarea  amăruie  de  bere  ieftină.  Bărbatul  continua  să  se  ţină 
de  tricoul  meu  în  timp  ce  încerca  să  se  ridice  de  jos,  iar  eu  i-am 
desfăcut  degetele  de  două  ori  până  ce  mi-a  dat  drumul.  Nu  s-a  mai 
uitat  şi  a doua  oară  la  mine,  împingându-se  pentru  a-şi  face  loc  prin 
mulţime. 

— Hei!  Te  cunosc!  mi-a  ţipat  în  ureche  un  alt  bărbat. 

M-am  aplecat,  recunoscându-1  pe  loc.  Era  Ethan,  bărbatul  pe 
care  îl  ameninţase  Travis  la  bar  — bărbatul  care  scăpase  cumva  de 
acuzaţia  de  viol. 

— Da,  i-am  spus,  căutând  o breşă  în  mulţime  în  timp  ce-mi 
îndreptam  tricoul. 

— Ce  brăţară  drăguţă  ai,  a spus  el,  trecându-şi  mâna  peste  braţul 
meu  şi  prinzându-mă  de  încheietura  mâinii. 

— Hei!  l-am  avertizat  eu,  trăgându-mi  mâna. 

El  m-a  frecat  pe  braţ,  legănându-se  şi  zâmbind. 

— Ultima  dată  când  am  încercat  să  stau  de  vorbă  cu  tine  am  fost 
întrerupţi  intr-un  mod  necivilizat. 

M-am  ridicat  pe  vârfuri,  văzând  cum  Travis  îi  trăgea  doi  pumni 
în  figură  lui  Brady.  între  două  lovituri  scruta  mulţimea.  în  loc  să  se 
concentreze  asupra  luptei,  mă  căuta  pe  mine.  Trebuia  să  mă  întorc  la 
locul  meu  înainte  ca  atenţia  să-i  fi  fost  distrasă  de  tot. 

De-abia  reuşisem  să-mi  fac  loc  prin  mulţime,  când  Ethan  şi-a 
înfipt  degetele  în  partea  din  spate  a jeanşilor  mei.  M-am  lovit  cu 
spatele  de  perete  încă  o dată. 

— N-am  terminat  de  vorbit  cu  tine,  mi-a  spus  Ethan,  studiin- 
du-mi  cu  intenţii  scabroase  tricoul  ud. 

I-am  desprins  mâna  de  pe  jeanşi,  înfigându-mi  unghiile  în  mâna 


lui. 


— Dă-mi  drumul!  am  ţipat  când  el  s-a  opus. 

Ethan  a izbucnit  în  râs  şi  m-a  tras  lângă  el. 

— Nu  vreau  să-ţi  dau  drumul! 

Am  scrutat  mulţimea  în  căutarea  unei  feţe  cunoscute,  încercând, 
în  acelaşi  timp,  să-l  împing  pe  Ethan.  Braţele  îi  erau  grele,  iar  strân- 
soarea  puternică.  Panicată,  nu-i  mai  puteam  deosebi  pe  studenţii  de 
la  State  de  cei  de  la  Eastern.  Nimeni  nu  părea  să  bage  în  seamă  încă- 
ierarea mea  cu  Ethan  şi,  fiind  atât  de  multă  gălăgie,  nici  protestele 
mele  nu  puteau  fi  auzite.  El  s-a  aplecat,  întinzând  mâna  spre  ceafa 
mea. 

— Mereu  m-am  gândit  că  o partidă  de  sex  cu  tine  ar  fi  grozavă, 
mi-a  spus,  respirând  duhoarea  de  bere  stătută  drept  în  nasul  meu. 

— CARĂ-TE!  am  urlat,  împingându-1. 

M-am  uitat  după  Shepley  şi  l-am  văzut  pe  Travis  care  reuşise, 
în  cele  din  urmă,  să  mă  repereze.  Pe  dată  s-a  împins  în  mulţimea 
compactă  de  trupuri  care  îl  înconjura. 

— Travis!  am  ţipat  eu,  dar  strigătul  mi-a  fost  înăbuşit  de  urale. 

L-am  împins  pe  Ethan  cu  o mână  şi  am  întins  cealaltă  mână 
după  Travis. 

Travis  a înaintat  foarte  puţin  înainte  să  fie  înghiţit  înapoi  în  Cerc. 
Brady  a profitat  de  faptul  că  lui  Travis  îi  fusese  distrasă  atenţia  şi  i-a 
aplicat  un  cot  în  tâmplă. 

Rumoarea  s-a  mai  liniştit  puţin  când  Travis  i-a  tras  un  pumn 
cuiva  din  mulţime,  încercând  din  nou  să  ajungă  la  mine. 

— Cară-te  dracului  de  lângă  ea!  a urlat  Travis. 

Toate  capetele  aflate  în  linie  dreaptă  între  locul  unde  stăteam 
eu  şi  Travis  care  încerca  disperat  să  ajungă  la  mine  s-au  întors  ca  la 
comandă  în  direcţia  mea.  Lui  Ethan  nu  părea  să-i  pese,  el  încerca  în 
continuare  să  mă  sărute.  Şi-a  frecat  nasul  de  obrazul  meu,  apoi  de 
gât. 

— Miroşi  tare  bine,  a bolborosit  el. 

I-am  împins  faţa  la  o parte,  dar,  fără  să  mă  bage  în  seamă,  m-a 
apucat  de  încheietura  mâinii. 

Cu  ochii  larg  deschişi,  l-am  căutat  din  nou  pe  Travis.  Disperat,  el 
îi  arăta  lui  Shepley  în  direcţia  mea. 

— Ia-o!  Shep!  Ia-o  pe  Abby!  îi  spunea,  încerând  în  continuare 
să-şi  facă  loc  prin  mulţime. 

— Eşti  a naibii  de  sexy,  ştiai  asta?  m-a  întrebat  Ethan. 

Am  închis  ochii  când  i-am  simţit  gura  pe  gâtul  meu.  M-a  cuprins 
furia  şi  l-am  împins  încă  o dată. 

— Ţi-am  spus  SĂ  TE  CARI!  am  urlat,  trăgându-i  un  genunchi 
în  vintre. 

Ethan  s-a  încovoiat,  ducând  automat  o mână  la  sursa  durerii,  iar 
cu  cealaltă  ţinându-mă  strâns  de  tricou. 

— Târfă  ce  eşti!  a ţipat. 

în  clipa  următoare  am  fost  eliberată.  Privirea  lui  Shepley  era 
sălbatică,  uitându-se  fix  în  ochii  lui  Ethan  în  timp  ce  îl  apuca  de 
gulerul  cămăşii.  L-a  ţintuit  de  perete  în  timp  ce-i  căra  pumni  în 
figură,  oprindu-se  numai  atunci  când  acestuia  i-a  ţâşnit  sângele  din 
gură  şi  din  nas. 

Shepley  m-a  tras  spre  scări,  împingând  pe  oricine  îi  stătea  în 
cale.  M-a  ajutat  să  ies  pe  geamul  deschis,  apoi  să  cobor  pe  scara  de 
incendiu,  prinzându-mă  când  am  sărit  de  la  câţiva  metri. 

— Abby,  eşti  bine?  Te-a  rănit?  m-a  întrebat  el. 

Numai  mâneca  puloverului  îmi  atârna,  ţinându-se  doar  în 
câteva  fire,  altminteri  scăpasem  nevătămată.  Am  clătinat  din  cap, 
încă  uluită. 

Shepley  mi-a  luat  cu  blândeţe  obrajii  în  palmele  lui,  privindu-mă 
în  ochi. 

— Abby,  răspunde-mi!  Eşti  bine? 

Am  încuviinţat  din  cap.  Pe  măsură  ce  îmi  reveneam,  lacrimile  au 
început  să-mi  curgă  şiroaie. 

— Sunt  bine. 

M-a  îmbrăţişat,  lipindu-şi  obrazul  de  fruntea  mea,  apoi  a 
încremenit. 

— Aici,  Trav! 


Travis  alerga  spre  noi  cu  toată  viteza,  încetinind  şi  oprindu-se 
numai  când  am  fost  în  braţele  lui.  Era  plin  de  sânge,  pe  faţă  şi  în 
gură. 

— Doamne-Dumnezeule. . . e rănită?  a întrebat  el. 

Shepley  continua  să-şi  ţină  mâna  pe  spatele  meu. 

— A zis  că  e bine. 

Travis  m-a  prins  de  umeri  şi  m-a  cercetat  din  cap  până-n 
picioare,  încruntându-se. 

— Pidge,  eşti  rănită? 

Exact  când  clătinam  din  cap  l-am  văzut  pe  primul  om  din 
mulţimea  din  subsol  coborând  pe  scara  de  incendiu.  Travis  m-a  strâns 
în  braţe,  uitându-se  cu  atenţie  la  feţele  lor.  Un  bărbat  scund,  îndesat,  a 
sărit  de  pe  scară  şi  a înlemnit  când  ne-a  văzut  stând  pe  trotuar. 

— Tu,  a mârâit  Travis. 

Mi-a  dat  drumul,  traversând  în  fugă  spaţiul  verde,  punându-1  la 
pământ  pe  acel  bărbat. 

Confuză  şi  îngrozită,  m-am  uitat  la  Shepley. 

— Ăsta-i  tipul  care  îl  tot  băga  pe  Travis  înapoi  în  Cerc,  mi-a  spus 
Shepley. 

în  timp  ce  ei  se  încăieraseră,  în  jurul  lor  s-a  adunat  o mică 
mulţime.  Travis  i-a  tot  cărat  pumni  în  faţă  bărbatului.  Shepley  m-a 
tras  la  pieptul  lui,  încă  gâfâind.  Bărbatul  s-a  oprit  şi  n-a  mai  ripostat, 
iar  Travis  l-a  lăsat  pe  pământ,  o grămadă  însângerată. 

Cei  adunaţi  în  jurul  lor  s-au  risipit,  făcându-i  loc  lui  Travis,  căci 
îi  zăriseră  furia  din  ochi. 

— Travis!  l-a  strigat  Shepley,  arătând  spre  partea  cealaltă  a 
clădirii. 

Ethan  ţopăia  în  întuneric,  folosind  zidul  de  cărămidă  al  clădirii 
Hellerton  pentru  a se  sprijini.  Când  l-am  auzit  pe  Shepley  strigân- 
du-1  pe  Travis,  acesta  s-a  întors  la  timp  pentru  a-1  vedea  pe  atacator. 
Ethan  şchiopta  traversând  peluza,  aruncând  sticla  de  bere  din  mână 
şi  deplasându-se  pe  stradă  cât  de  repede  îl  ţineau  picioarele.  Exact 
când  a ajuns  la  maşina  lui,  Travis  l-a  prins. 

Ethan  a început  să-l  implore,  în  timp  ce  Travis  l-a  apucat  de  cămaşă 
şi  l-a  izbit  cu  capul  de  portiera  maşinii.  Implorările  i-au  fost  curmate  de 
pocnetul  surd  al  craniului  la  contactul  cu  parbrizul,  apoi  Travis  l-a  tras 
în  faţa  maşinii  şi  a spart  farul  cu  faţa  lui  Ethan.  După  care  l-a  aruncat  pe 
capotă,  apăsându-i  faţa  de  metal  în  timp  ce-i  urla  obscenităţi. 

— Rahat!  a spus  Shepley. 

M-am  întors  şi  am  văzut  clădirea  Hellerton  luminată  în  albastru 
şi  roşu  de  la  girofarul  unei  maşini  de  poliţie  care  se  apropia  rapid.  Un 
şuvoi  de  oameni  săreau  de  pe  platformă  în  josul  scării  de  incendiu, 
iar  grămezi  de  studenţi  se  năpusteau  în  toate  direcţiile. 

— Travis!  l-am  strigat  eu. 

Travis  a abandonat  trupul  inert  al  lui  Ethan  pe  capota  maşinii 
pentru  a alerga  spre  noi.  Shepley  m-a  tras  spre  parcare,  deschizând 
portiera.  Am  sărit  pe  bancheta  din  spate,  aşteptând  nerăbdătoare  ca 
amândoi  să  se  urce  în  maşină.  Maşinile  porneau  în  mare  viteză  şi  se 
îndepărtau  pe  alee,  cu  pneurile  scârţâind  atunci  când  a doua  maşină 
de  poliţie  le-a  blocat  calea  şi  au  fost  nevoiţi  să  oprească. 

Travis  şi  Shepley  au  sărit  pe  locurile  lor,  iar  Shepley  a înjurat 
când  a văzut  maşinile  care  blocau  singura  ieşire.  A băgat  în  marşa- 
rier,  iar  Chargerul  s-a  zguduit  când  a urcat  pe  trotuar.  S-a  răsucit 
pe  iarbă  şi  am  zburat  printre  două  clădiri,  legănându-ne  din  nou  în 
clipa  în  care  am  ieşit  pe  drumul  din  spatele  şcolii. 

Cauciucurile  au  protestat  şi  motorul  a urlat  când  Shepley  a 
apăsat  pedala  de  acceleraţie  până  la  podea.  în  timp  ce  lua  un  viraj, 
am  alunecat  de  pe  locul  meu,  lovindu-mă  din  nou  la  cotul  care  deja 
mă  durea.  în  viteza  cu  care  mergeam  spre  apartament,  becurile  de 
pe  stradă  formau  o dâră  luminoasă,  dar  mi  se  părea  că  trecuse  o oră 
până  ce  am  ajuns  în  parcare. 

Shepley  a parcat  şi  a oprit  motorul.  Băieţii  au  deschis  portierele 
în  tăcere,  iar  Travis  a întins  mâinile  spre  bancheta  din  spate  şi  m-a 
luat  în  braţe. 

— Ce  s-a  întâmplat ? Dumnezeule,  Trav,  ce-ai  păţit  la  faţă?  a 
întrebat  America,  alergând  pe  scări. 


— îţi  spun  înăuntru,  i-a  zis  Shepley,  ghidând-o  spre  uşă. 

Travis  m-a  cărat  în  braţe  pe  scări,  trecând  prin  camera  de  zi,  apoi 
pe  hol,  fără  un  cuvânt,  lăsându-mă  apoi  pe  patul  lui.  Toto  s-a  suit  cu 
lăbuţele  pe  picioarele  mele,  lingându-mă  pe  faţă. 

— Nu  acum,  amice,  i-a  spus  Travis  în  şoaptă,  scoţând  căţeluşul 
pe  hol  şi  închizând  uşa. 

A îngenuncheat  în  faţa  mea,  atingând  marginile  destrămate  ale 
mânecii  mele.  Ochii  lui  erau  roşii  şi  umflaţi.  Pielea  arcadei  era  tăiată 
şi  udă  de  sânge.  Buzele  îi  erau  stacojii,  iar  de  pe  încheieturile  dege- 
telor i se  jupuise  pielea.  Tricoul  lui,  cândva  alb,  era  acum  o combi- 
naţie de  sânge,  iarbă  şi  pământ. 

I-am  atins  ochiul  şi  el  a tresărit,  dându-mi  mâna  la  o parte. 

— Iartă-mă,  Pigeon.  Am  încercat  să  ajung  la  tine.  Am 
încercat... 

Şi-a  dres  vocea,  încercând  să  alunge  furia  şi  îngrijorarea  care  îl 
sufocau. 

— N-am  putut  să  ajung  la  tine. 

— Vrei,  te  rog,  să  vorbeşti  cu  America  să  mă  ducă  la  Morgan? 
l-am  întrebat. 

— Nu  poţi  să  te  duci  acolo  în  seara  asta.  Locul  mişună  de  copoi. 
Rămâi  aici.  O să  dorm  pe  canapea. 

Am  tras  adânc  aer  în  piept,  încercând  să  nu  mai  plâng.  Şi-aşa  el 
se  simţea  destul  de  rău. 

Travis  s-a  ridicat  şi  a deschis  uşa. 

— Unde  te  duci?  l-am  întrebat. 

— Trebuie  să  fac  un  duş.  Mă  întorc  repede. 

America  a trecut  pe  lângă  el,  aşezându-se  pe  pat  lângă  mine  şi 
trăgându-mă  la  pieptul  ei. 

— Ce  rău  îmi  pare  că  n-am  fost  acolo!  a plâns  ea. 

— Sunt  bine,  i-am  spus,  ştergându-mi  faţa  pătată  de  lacrimi. 

Shepley  a ciocănit  la  uşă,  apoi  a intrat,  aducându-mi  un  pahar 
plin  pe  jumătate  cu  whisky. 

— Poftim,  a spus  el. 


370  Fericirea  începe  azi 


lamie  McCuire  371 


America  mi  l-a  pus  în  mâini,  înghiontindu-mă.  L-am  dat  de 
duşcă,  lăsând  lichidul  să-mi  curgă  pe  gâtlej.  Faţa  mi  s-a  strâmbat 
când  băutura  mi-a  ars  pieptul. 

— Mulţumesc,  i-am  zis,  dându-i  paharul  înapoi  lui  Shepley. 

— Ar  fi  trebuit  să  ajung  mai  devreme  la  ea.  Nici  măcar  nu  mi-am 
dat  seama  că  dispăruse.  Abby,  îmi  pare  rău.  Ar  fi  trebuit. . . 

— Shep,  nu  e vina  ta.  Nu  e vina  nimănui. 

— Ba  e vina  lui  Ethan,  a rostit  el,  clocotind  de  furie.  Ticălosul  ăla 
greţos  se  dădea  la  ea  ţinând-o  lipită  de  perete. 

— Puiule!  mi- a spus  America,  consternată. 

M-a  tras  lângă  ea. 

— îmi  mai  trebuie  o băutură,  am  spus  şi  am  împins  paharul  gol 
spre  Shepley. 

— Şi  mie,  a spus  el,  întorcându-se  în  bucătărie. 

Travis  a venit,  având  un  prosop  în  jurul  taliei  şi  ţinând  o cutie 
rece  de  bere  la  ochi.  America  a ieşit  din  cameră  fără  să  scoată  o 
vorbă,  în  timp  ce  Travis  şi-a  tras  pe  el  o pereche  de  boxeri,  luându-şi 
apoi  perna.  Shepley  a adus  patru  pahare  de  data  asta,  pline-ochi  cu 
lichidul  chihlimbariu.  Le-am  dat  cu  toţii  de  duşcă,  fără  să  şovăim. 

— Ne  vedem  mâine-dimineaţă,  mi-a  spus  America,  sărutân- 
du-mă  pe  obraz. 

Travis  mi-a  luat  paharul,  punându-1  pe  noptieră.  M-a  privit  preţ 
de  o clipă,  apoi  s-a  dus  la  dulapul  lui,  trăgând  un  tricou  de  pe  umeraş 
şi  aruncându-1  pe  pat. 

— îmi  pare  rău  că  sunt  aşa  de  întors  pe  dos,  mi-a  spus  el,  ţinând 
doza  de  bere  la  ochi. 

— Arăţi  îngrozitor.  Mâine  ai  să  te  simţi  ca  naiba. 

A clătinat  din  cap,  dezgustat. 

— Abby,  tu  ai  fost  agresată  în  seara  asta.  Nu-ţi  face  griji  pentru 
mine. 

— E greu  să  nu-mi  fac  griji  când  ochiul  îţi  este  atât  de  umflat 
încât  nu  poţi  să-l  deschizi,  i-am  spus,  luând  tricoul  în  poală. 

A strâns  din  falei. 


— Nu  s-ar  fi  întâmplat  nimic  dacă  te-aş  fi  lăsat  să  rămâi  cu 
Parker.  Dar  eram  convins  că,  dacă  te  rugam,  aveai  să  vii.  Am  vrut 
să-i  arăt  că  încă  eşti  a mea,  dar  apoi  ai  fost  rănită. 

Vorbele  lui  m-au  luat  pe  nepregătite,  ca  şi  când  n-aş  fi  auzit 
bine. 

— De  asta  m-ai  rugat  să  vin  în  seara  asta?  Să-i  demonstrezi  ceva 
lui  Parker7. 

— Asta  a fost  o parte,  a spus  el,  ruşinat. 

M-am  albit  la  faţă.  Pentru  prima  dată  de  când  ne  cunoşteam, 
Travis  mă  păcălise.  Mă  dusesem  la  Hellerton  cu  el,  crezând  că  avea 
nevoie  de  mine,  crezând  că,  în  pofida  tuturor  lucrurilor,  ne  întorse- 
serăm  de  unde  începuserăm.  Nu  eram  nimic  altceva  decât  un  refugiu 
în  caz  de  nevoie;  el  îşi  marcase  teritoriul,  iar  eu  îi  permisesem  s-o 
facă. 

Ochii  mi  s-au  umplut  de  lacrimi. 

— Ieşi  afară! 

— Pigeon,  a spus  el,  făcând  un  pas  spre  mine. 

— IEŞI  AFARĂ!  am  strigat,  înşfăcând  paharul  de  pe  noptieră  şi 
aruncându-1  spre  el. 

S-a  ferit,  iar  paharul  s-a  izbit  de  perete  şi  s-a  spart  în  zeci  de 
cioburi  mici,  strălucitoare. 

— Te  urăsc\ 

Travis  a oftat  de  parcă  ar  fi  rămas  tură  aer  şi,  afişând  o expresie 
îndurerată,  m-a  lăsat  singură. 

Mi-am  smuls  hainele  de  pe  mine  şi  m-am  îmbrăcat  cu  tricoul. 
Zgomotul  care  mi-a  ieşit  din  gât  m-a  surprins.  Trecuse  mult  timp  de 
când  suspinasem  fără  să  mă  pot  opri.  în  câteva  momente,  America  a 
dat  buzna  în  cameră. 

S-a  băgat  în  pat  şi  m-a  cuprins  în  braţe.  Nu  m-a  întrebat  nimic  şi 
nici  n-a  încercat  să  mă  consoleze,  ci  pur  şi  simplu  m-a  ţinut  în  braţe 
în  timp  ce  eu  am  lăsat  lacrimile  să  ude  faţa  de  pernă. 

Chiar  înainte  ca  soarele  să  răsară  la  orizont,  eu  şi  cu  America 
am  părăsit  apartamentul  în  linişte.  N-am  vorbit  deloc  pe  drumul 
spre  cămin.  îi  eram  recunoscătoare  pentru  tăcere.  Nu  voiam  să 
vorbesc,  nu  voiam  să  mă  gândesc  la  nimic,  ci  pur  şi  simplu  voiam 
să  alung  întâmplările  din  ultimele  douăsprezece  ore.  îmi  simţeam 
trupul  greoi  şi  dureros  de  parcă  fusesem  victima  unui  accident  de 
maşină.  Când  am  intrat  în  camera  mea,  am  văzut  că  patul  Karei 
era  făcut. 

— Pot  să  mai  stau  cu  tine  un  timp?  Am  nevoie  să  împrumut 
fierul  tău  de  călcat,  mi-a  spus  America. 

— Mare,  sunt  bine.  Du-te  la  cursuri. 

— Ba  nu  eşti  bine.  Nu  vreau  să  te  las  singură  chiar  acum. 

— Exact  asta  îmi  doresc  acum. 

A deschis  gura  să  mă  contrazică,  dar  a oftat.  Ştia  că  nu  aveam  să 
mă  răzgândesc. 

— După  cursuri,  mă  întorc  să  văd  ce  faci.  încearcă  să  te 
odihneşti. 

Am  dat  aprobator  din  cap,  încuind  uşa  în  urma  ei.  Când  m-am 
aşezat,  patul  a protestat.  Tot  timpul  am  crezut  că  eram  importantă 
pentru  Travis;  că  el  avea  nevoie  de  mine.  Dar  în  acel  moment  mă 
simţeam  ca  o jucărie  nouă  şi  strălucitoare,  aşa  cum  spusese  Parker  că 
aş  fi.  Voise  să-i  demonstreze  lui  Parker  că  încă  eram  a lui.  A lui. 

— Nu  sunt  a nimănui,  am  spus  către  camera  goală. 

Pe  măsură  ce  ecoul  cuvintelor  se  stingea,  jalea  pe  care  o simţisem 
în  seara  precedentă  mă  copleşea.  Nu  eram  a nimănui. 

Niciodată  în  viaţa  mea  nu  mă  simţisem  mai  singură. 

Finch  mi-a  pus  în  faţă  o sticlă  maronie.  Niciunul  n-avea  chef 
de  sărbătorit,  dar  măcar  mă  alina  gândul  că,  după  cum  spusese 
America,  Travis  avea  să  evite  cu  orice  preţ  petrecerea  pentru  cupluri. 
Decoraţiuni  din  hârtie  roz  şi  roşie  acopereau  cutiile  de  bere  care 
atârnau  din  tavan,  iar  pe  lângă  noi  treceau  toate  stilurile  de  rochii 
roşii.  Mesele  erau  acoperite  cu  inimioare  de  staniol,  iar  Finch  îşi 
dădea  ochii  peste  cap  la  vederea  decoraţiunilor  ridicole. 

— Ziua  îndrăgostiţilor  într-o  casă  a frăţiei.  Romantic,  a spus  el, 
privind  cuplurile  care  treceau. 

Shepley  şi  America  se  duseseră  jos  încă  de  când  ajunseserăm  şi 
dansau,  însă  eu  şi  cu  Finch  protestaserăm  faţă  de  prezenţa  noastră 
acolo,  ducându-ne,  bosumflaţi,  în  bucătărie.  Am  golit  repede  sticla, 
hotărâtă  să  şterg  amintirile  ultimei  petreceri  la  care  participasem. 

Finch  a deschis  alte  sticle,  dându-mi  şi  mie  una,  conştient  fiind 
de  disperarea  mea  de  a uita. 

— Mai  aduc,  mi-a  spus,  întorcându-se  la  frigider. 

— Butoiul  este  pentru  musafiri,  sticlele  sunt  pentru  cei  din  Sig 
Tau,  a spus  nervoasă  o fată  de  lângă  mine. 

M-am  uitat  la  ceaşca  roşie  din  mâna  ei. 

— Sau  poate  că  prietenul  tău  ţi-a  spus  aşa  din  cauza  faptului  că 
el  miza  pe  o întâlnire  ieftină. 

M-a  privit  printre  gene  şi  s-a  desprins  de  blatul  de  bucătărie, 
ducându-se  cu  tot  cu  ceaşcă  în  altă  parte. 


— Cine  mai  era  şi  asta?  a întrebat  Finch,  punând  jos  încă  patru 
sticle. 

— O scorpie  oarecare,  membră  a frăţiei,  i-am  spus,  privind-o 
cum  se  îndepărta. 

Când  Shepley  şi  America  ni  s-au  alăturat,  pe  masă,  lângă  mine, 
se  găseau  şase  sticle  goale  de  bere.  Dinţii  îmi  amorţiseră  şi  mi  se  părea 
că  îmi  venea  mai  lesne  să  zâmbesc.  îmi  era  mai  bine  sprijinită  de  blat. 
Travis  nu  apăruse,  iar  eu  puteam  să  supravieţuiesc  în  pace  petrecerii. 

— Voi  aveţi  de  gând  să  dansaţi  sau  nu?  a întrebat  America. 

M-am  uitat  la  Finch. 

— Finch,  dansezi  cu  mine?  l-am  întrebat. 

— Ai  să  poţi  dansa?  m-a  întrebat  el,  ridicând  o sprânceană. 

— Există  o singură  modalitate  să  aflăm,  i-am  răspuns,  trăgân- 
du-1  în  jos,  pe  scări. 

Ne-am  legănat  şi  ne-am  scuturat  până  când,  pe  sub  rochie, 
pielea  a început  să  mi  se  acopere  cu  un  strat  subţire  de  transpiraţie. 
Chiar  când  credeam  că  plămânii  aveau  să-mi  explodeze,  din  boxe  s-a 
revărsat  un  cântec  lent.  Stânjenit,  Finch  a aruncat  o privire  în  jurul 
nostru,  uitându-se  urât  la  oamenii  care  formau  perechi  şi  se  apro- 
piau unii  de  alţii. 

— Ai  de  gând  să  mă  obligi  să  dansez  pe  melodia  asta,  nu?  m-a 
întrebat  el. 

— Finch,  e Ziua  îndrăgostiţilor.  Prefâ-te  că  aş  fi  băiat. 

El  a izbucnit  în  râs,  trăgându-mă  în  braţele  lui. 

— E greu  să  fac  asta  când  tu  eşti  îmbrăcată  într-o  rochie  scurtă 
şi  roz. 

— Mă  rog,  de  parcă  n-ai  mai  văzut  băieţi  îmbrăcaţi  în  rochii. 

Finch  a ridicat  din  umeri. 

— Adevărat. 

Am  chicotit,  punându-mi  capul  pe  umărul  lui.  Alcoolul  mă 
făcea  să-mi  simt  trupul  greoi  şi  leneş  în  încercarea  de  a mă  mişca  pe 
ritmul  lent. 

— Te  superi  dacă  intervin? 


376  Fericirea  începe  azi 


lamieMcCuire  377 


Travis  stătea  în  spatele  nostru,  pe  jumătate  amuzat,  pe  jumătate 
pregătit  pentru  reacţia  mea.  Obrajii  mi-au  luat  foc  imediat. 

Finch  m-a  privit  pe  mine  mai  întâi,  apoi  s-a  uitat  la  Travis. 

— Poftim! 

— Finch!  am  şuierat  eu,  când  el  s-a  îndepărtat. 

Travis  m-a  lipit  de  el,  iar  eu  am  încercat  să  păstrez,  pe  cât  posibil, 
distanţa  dintre  noi. 

— Credeam  că  nu  vii. 

— N-aveam  de  gând,  dar  ştiam  că  tu  eşti  aici.  Trebuia  să  vin. 

Am  privit  în  jur,  evitându-i  ochii.  Eram  pe  deplin  conştientă 
de  toate  mişcările  pe  care  le  făcea.  Felul  în  care  mă  apăsa  cu  dege- 
tele, picioarele  lui  care  se  mişcau  lângă  ale  mele,  braţele  lui  care  se 
atingeau  de  rochia  mea.  Mă  simţeam  caraghioasă  să  mă  prefac  că 
nu  observ.  Ochiul  i se  vindeca,  vânătaia  aproape  că  îi  dispăruse,  iar 
petele  roşii  de  pe  faţa  lui  lipseau,  ca  şi  cum  n-ar  fi  existat  niciodată 
decât  în  imaginaţia  mea.  Toate  dovezile  acelei  nopţi  îngrozitoare 
dispăruseră,  lăsându-mi  numai  amintirile  usturătoare. 

îmi  urmărea  fiecare  respiraţie,  iar  când  melodia  s-a  terminat,  a 
oftat. 

— Arăţi  minunat,  Pidge. 

— Nu  face  asta! 

— Să  nu  fac  ce  anume?  Să  nu-ţi  spun  că  eşti  frumoasă? 

— Pur  şi  simplu. . . n-o  face. 

— N-am  vrut. 

Am  pufnit,  frustrată. 

— Mersi. 

— Ba  nu...  eşti  frumoasă.  Asta  am  spus-o  serios.  Mă  refeream 
la  ceea  ce  am  spus  în  camera  mea.  N-am  de  gând  să  te  mint.  M-am 
bucurat  să  te  iau  de  la  întâlnirea  cu  Parker. . . 

— Nu  eram  la  o întâlnire  cu  Parker,  Travis.  Pur  şi  simplu  luam 
masa  împreună.  Din  cauza  ta,  acum  nu  mai  vorbeşte  cu  mine. 

— Am  auzit.  îmi  pare  rău. 

— Ba  nu,  nu-ţi  pare. 


— Ai. . . ai  dreptate,  mi-a  spus,  bâlbâindu-se  la  vederea  expresiei 
mele  de  nerăbdare.  Dar  eu. . . ăsta  n-a  fost  singurul  motiv  pentru  care 
te-am  luat  cu  mine,  Pidge.  Tu  eşti  amuleta  mea  norocoasă. 

— Ba  nu  sunt  nimic  pentru  tine,  i-am  trântit-o,  uitându-mă  urât 
la  el. 

S-a  arătat  surprins  şi  s-a  oprit  din  dans. 

— Ba  pentru  mine  eşti  totul. 

Am  strâns  din  buze,  încercând  să  par  furioasă,  dar  era  imposibil 
să  rămân  supărată  când  el  se  uita  în  felul  acela  la  mine. 

— Tu  nu  mă  urăşti  cu  adevărat. . . nu-i  aşa?  m-a  întrebat. 

M-am  întors  cu  spatele  la  el,  mărind  distanţa  dintre  noi. 

— Uneori  îmi  doresc  s-o  fi  făcut.  Totul  ar  fi  al  naibii  de  uşor. 

Pe  buze  i s-a  ivit  un  zâmbet  precaut,  o linie  subţire,  subtilă. 

— Aşadar,  ce  te  înfurie  mai  tare?  Ceea  ce  am  făcut,  motivul 
pentru  care  vrei  să  mă  urăşti?  Sau  faptul  că  nu  poţi? 

Furia  mi-a  revenit.  Mi-am  făcut  loc  să  trec,  împingându-1  cu 
umărul,  apoi  am  luat-o  la  fugă  pe  scări.  Ochii  începuseră  să-mi 
sticlească  din  pricina  lacrimilor,  dar  nu  voiam  să  fiu  un  dezastru  care 
suspină  la  petrecerea  pentru  cupluri.  Finch  stătea  lângă  masă  şi  am 
oftat  uşurată  când  mi-a  întins  o bere. 

Următoarea  oră  l-am  urmărit  pe  Travis  cum  evita  fetele  şi  cum 
dădea  pe  gât  shoturi  de  whisky  în  camera  de  zi.  De  fiecare  dată  când 
se  uita  la  mine,  eu  mă  uitam  în  altă  parte,  hotărâtă  să  depăşesc  seara 
fără  o scenă. 

— Voi  doi  păreţi  nefericiţi,  a spus  Shepley. 

— N-ar  fi  putut  să  arate  mai  plictisiţi  nici  dacă  ar  fi  făcut- o dina- 
dins, a mormăit  America. 

— Nu  uitaţi. . . noi  n-am  vrut  să  venim,  le-a  amintit  Finch. 

America  a făcut  faimoasa  ei  mutră  în  faţa  căreia  eu  eram  la  fel  de 
faimoasă  pentru  că  nu  îi  rezistam. 

— Abby,  te-ai  putea  preface.  De  dragul  meu. 

Exact  când  am  deschis  gura  pentru  o scurtă  replică  usturătoare, 
Finch  m-a  atins  pe  mână. 

— Cred  că  ne-am  îndeplinit  misiunea.  Abby,  eşti  gata  de 
plecare? 

Am  băut  restul  de  bere  dintr-o  sorbitură  şi  apoi  l-am  luat  pe 
Finch  de  mână.  Cu  toate  că  eram  nerăbdătoare  să  plec,  picioarele 
mele  au  refuzat  să  se  mai  mişte  când  de  jos  a plutit  spre  noi  cântecul 
pe  care  dansasem  cu  Travis  la  petrecerea  de  ziua  mea.  Am  înşfăcat 
sticla  lui  Finch  şi  am  tras  o duşcă,  încercând  să  alung  amintirile  care 
veneau  odată  cu  muzica. 

Brad  s-a  rezemat  de  blat,  alături  de  mine. 

— Vrei  să  dansăm? 

I-am  zâmbit,  clătinând  din  cap.  A dat  să  zică  ceva,  dar  a fost 
întrerupt. 

— Dansează  cu  mine. 

Travis  stătea  la  câţiva  metri  de  mine,  cu  mâna  întinsă.  America, 
Shepley  şi  Finch  se  zgâiau  cu  toţii  la  mine,  aşteptând  răspunsul  meu 
la  fel  de  nerăbdători  precum  Travis. 

— Travis,  lasă-mă-n  pace,  i-am  spus,  încrucişându-mi  braţele. 

— Pidge,  ăsta  e cântecul  nostru. 

— Noi  nu  avem  niciun  cântec. 

— Pigeon... 

— Nn! 

M-am  uitat  la  Brad  şi  m-am  silit  să  zâmbesc. 

— Brad,  mi-ar  face  plăcere  să  dansez. 

Pistruii  lui  Brad  s-au  lăţit  pe  faţa  lui,  căci  zâmbea  în  timp  ce 
gesticula,  făcându-mi  semn  să  pornesc  prima. 

Travis  s-a  dat  înapoi,  clătinându-se,  cu  o expresie  îndurerată. 

— Un  toast!  a strigat  el. 

M-am  răsucit  brusc,  la  timp  pentru  a-1  vedea  suindu-se  pe  un 
scaun  şi  şterpelind  o bere  din  mâna  unui  membru  Sig  Tau  uluit,  aflat 
cel  mai  aproape  de  el.  I-am  aruncat  o căutătură  piezişă  prietenei 
mele,  care  îl  privea  pe  Travis  înmărmurită. 

— Pentru  nesuferiţi!  a spus  el,  gesticulând  spre  Brad.  Şi  pentru 
fetele  care  îţi  frâng  inima,  s-a  înclinat  el  spre  mine. 


Ochii  lui  îşi  pierduseră  concentrarea. 

— Şi  pentru  afurisita  de  oroare  absolută  de  a-ţi  pierde  cea  mai 
bună  prietenă  fiindcă  ai  fost  destul  de  prost  încât  să  te  îndrăgosteşti 
de  ea! 

A dat  pe  gât  restul  de  bere,  lăsându-şi  capul  pe  spate,  apoi  a 
aruncat  cutia  pe  jos.  în  încăpere  se  lăsase  liniştea,  exceptând  muzica 
de  la  parter.  Cu  toţii  se  uitau  încurcaţi  la  Travis. 

împietrită,  l-am  apucat  pe  Brad  de  mână  şi  l-am  condus  jos,  spre 
ringul  de  dans.  Ne-au  mai  urmat  câteva  cupluri,  privindu-mă  cu 
atenţie  pentru  a vedea  lacrimi  sau  un  alt  răspuns  la  tirada  lui  Travis. 
Mi-am  compus  o mină  inexpresivă,  refuzând  să-i  las  să  vadă  ceea  ce 
doreau. 

Am  făcut  câteva  mişcări  stângace,  iar  Brad  a oftat. 

— Asta  a fost. . . cam  ciudat. 

— Bine  ai  venit  în  viaţa  mea! 

Travis  şi-a  făcut  loc  pe  ringul  de  dans,  împingând  cele  câteva 
cupluri,  oprindu-se  apoi  alături  de  mine. 

— Nu,  nu  cred  că  faci  asta.  Dumnezeule!  i-am  spus,  refuzând  să 
mă  uit  la  el. 

După  câteva  clipe  tensionate,  mi-am  ridicat  privirea,  văzând 
cum  ochii  lui  îi  sfredeleau  pe  ai  lui  Brad. 

— Dacă  nu  te  îndepărtezi  de  iubita  mea,  al  dracu’  să  fiu  de  nu-ţi 
rup  gâtul.  Chiar  aici,  pe  ringul  de  dans. 

Brad  părea  nehotărât,  privirea  lui  speriată  trecea  de  la  mine  la 
Travis. 

— îmi  pare  rău,  Abby,  a spus  el,  desprinzându-şi  încet  braţele. 

S-a  retras  spre  scări,  iar  eu  am  rămas  singură  şi  umilită. 

— Ceea  ce  simt  acum,  Travis. . . seamănă  foarte  bine  cu  ura. 

— Dansează  cu  mine,  m-a  implorat  el,  legănându-se  pentru  a-şi 
menţine  echilibrul. 

Cântecul  s-a  terminat,  iar  eu  am  oftat  uşurată. 

— Trav,  du-te  să  mai  bei  o sticlă  de  whisky! 

M-am  întors  să  dansez  cu  singurul  băiat  aflat  pe  ringul  de  dans. 

Tempoul  era  mai  rapid  şi  eu  i-am  surâs  noului  meu  partener  de 
dans,  care  era  surprins,  încercând  să  ignor  faptul  că  Travis  se  afla 
la  numai  câţiva  metri  de  mine.  Un  alt  membru  al  Sig  Tau  dansa  în 
spatele  meu,  prinzându-mă  de  şolduri.  Am  dus  mâna  la  spate,  trăgân- 
du-1  mai  aproape.  îmi  amintea  de  felul  în  care  dansaseră  Travis  şi 
Megan  în  acea  seară  la  Red,  iar  eu  mi-am  dat  silinţa  să  recreez  acea 
scenă,  lucru  pe  care  mi-1  dorisem  de  atâtea  ori  încât  nu  puteam  să-l 
uit.  Două  perechi  de  mâini  erau  aproape  peste  tot  pe  trupul  meu  şi 
nici  măcar  nu-mi  era  greu  să  ignor  partea  din  mine,  care  era  mai 
rezervată,  după  atâta  alcool. 

Deodată  am  fost  luată  pe  sus.  Travis  m-a  aruncat  pe  umărul  lui, 
în  acelaşi  timp  împingându-1  pe  unul  dintre  colegii  din  frăţie,  trân- 
tindu-1  la  podea. 

— Lasă-mă  jos!  i-am  spus,  dându-i  cu  pumnii  în  spate. 

— N-am  de  gând  să  te  las  să  te  faci  de  râs  cât  sunt  eu  aici,  a 
mârâit  el,  urcând  două  trepte  odată. 

Toţi  cei  pe  lângă  care  treceam  nu-şi  puteau  desprinde  privirile 
de  la  noi,  căci  în  timp  ce  Travis  mă  căra,  străbătând  încăperea,  eu 
dădeam  din  picioare  şi  ţipam. 

— Nu  crezi,  i-am  spus  eu  zbătându-mă,  că  asta  e jenant?  Travis! 

— Shepley!  Donnie  e afară?  a întrebat  Travis,  ferindu-se  de  lovi- 
turile mele. 

— Ă...  da?  a spus  el. 

— Las-o  jos!  a cerut  America,  făcând  un  pas  spre  noi. 

— America,  i-am  spus  eu  zvârcolindu-mă,  nu  sta  acolo! 
Ajută-mă\ 

Şi-a  rotunjit  gura  a zâmbet  şi  chiar  a râs. 

— Voi  doi  arătaţi  caraghios. 

La  auzul  cuvintelor  ei,  am  ridicat  din  sprâncene,  surprinsă  şi 
supărată  că  situaţia  i se  părea  amuzantă. 

Travis  a luat-o  către  uşă,  iar  eu  am  fulgerat-o  cu  privirea. 

— Mulţumesc  mult,  dragă  prietenă! 

Am  simţit  aerul  rece  pe  piele  şi  am  protestat  mai  zgomotos. 


— Lasă-mă  jos,  fir-ar  să  fie! 

Travis  a deschis  portiera  şi  m-a  aruncat  pe  bancheta  din  spate, 
strecurând-se  şi  el  alături  de  mine. 

— Donnie,  tu  eşti  şoferul  de  serviciu  în  seara  asta? 

— Mda,  a răspuns  el,  privindu-mă  neliniştit  cum  mă  zbăteam 
să  scap. 

— Am  nevoie  să  ne  duci  la  apartamentul  meu. 

— Travis. . . eu  nu  cred. . . 

Vocea  lui  Travis  era  stăpânită,  dar  înspăimântătoare. 

— Donnie,  fă  ce  ţi-am  spus  sau  jur  că-mi  vâr  pumnul  prin  ceafa 
ta! 

Donnie  a pornit  de  lângă  trotuar,  iar  eu  m-am  repezit  spre 
mânerul  portierei. 

— Nu  merg  la  apartamentul  tău! 

Travis  m-a  apucat  de  încheietura  uneia  dintre  mâini,  apoi  de 
cealaltă.  M-am  aplecat  să-l  muşc  de  braţ.  El  a închis  ochii,  apoi  i-a 
scăpat  un  geamăt  profund  când  mi-am  înfipt  dinţii  în  carnea  lui. 

— Fă  ce  ştii  tu  mai  bine,  Pidge.  M-am  săturat  de  rahaturile  tale. 

Mi-am  desprins  dinţii  din  carnea  lui  şi  mi-am  smucit  braţele, 
vrând  să  scap  din  strânsoare. 

— Rahaturile  mele?  Lasă-mă  să  cobor  din  maşina  asta  afurisită! 

El  mi-a  ridicat  mâinile  aproape  de  faţa  lui. 

— Te  iubesc,  fir-ar  să  fie!  Nu  te  duci  nicăieri  până  ce  nu  te  trezeşti 
din  beţie  şi  până  ce  nu  vedem  ce  e de  făcut! 

— Tu  eşti  singurul  care  nu  ştie  ce  e de  făcut,  Travis!  i-am  strigat 
eu. 

Mi-a  dat  drumul  la  mâini,  iar  eu  mi-am  încrucişat  braţele,  stând 
bosumflată  tot  restul  drumului  până  la  apartament. 

Când  maşina  a încetinit  şi  apoi  s-a  oprit,  m-am  aplecat  în  faţă. 

— Donnie,  poţi,  te  rog,  să  mă  duci  acasă? 

Travis  m-a  tras  afară  din  maşină,  apucându-mă  de  un  braţ,  apoi 
m-a  săltat  din  nou  pe  umeri,  cărându-mă  sus,  pe  scări. 

— Noapte  bună,  Donnie. 

— îl  sun  pe  tatăl  tău!  am  strigat. 

Travis  a izbucnit  în  hohote  de  râs. 

— Iar  el  probabil  că  o să  mă  bată  pe  umăr  şi  o să-mi  spună  că 
era  şi  timpul! 

Se  chinuia  să  descuie  uşa,  căci  eu  îl  loveam  cu  picioarele  şi 
dădeam  din  mâini,  încercând  să  scap. 

— Termină,  Pidge,  altminteri  o să  cădem  pe  scări. 

Odată  uşa  deschisă,  Travis  a pornit  cu  paşi  mari  spre  camera  lui 
Shepley. 

— Lasă-mă ;os!  am  ţipat  eu. 

— Bine,  mi-a  spus  el,  depunându-mă  pe  patul  lui  Shepley.  Somn 
uşor!  Vorbim  mâine-dimineaţă. 

Era  întuneric  în  cameră;  singura  lumină  era  un  petic  alb  drept- 
unghiular care  se  strecura  pe  sub  uşă.  M-am  străduit  să  mă  concen- 
trez prin  tot  întunericul,  berea  şi  furia,  iar  când  el  s-a  întors  în 
lumină,  i-am  văzut  zâmbetul  de  superioritate. 

Am  lovit  cu  pumnii  în  saltea. 

— Travis,  nu  se  poate  ca  tu  să-mi  spui  în  continuare  ce  să  fac! 
Nu-ţi  aparţin! 

în  secunda  necesară  ca  el  să  se  întoarcă  cu  faţa  la  mine,  expresia 
i s-a  transformat  în  furie.  S-a  împiedicat  venind  spre  mine;  şi-a  pus 
mâinile  pe  pat  şi  s-a  aplecat  spre  faţa  mea. 

— EI  BINE,  EU  ÎŢI  APARŢIN! 

Venele  de  pe  gât  îi  ieşeau  în  afară,  iar  eu  i-am  susţinut  privirea 
tăioasă,  refuzând  să  clipesc.  Mi-a  privit  buzele,  gâfâind. 

— îţi  aparţin,  mi-a  şoptit  el,  furia  topindu-i-se  în  clipa  în  care 
şi-a  dat  seama  cât  de  aproape  eram  unul  de  celălalt. 

înainte  să  mă  pot  gândi  la  un  motiv  pentru  care  să  n-o  fac,  i-am 
luat  faţa  între  mâini  şi  mi-am  lipit  violent  buzele  de  ale  lui.  Fără  să 
şovăie,  Travis  m-a  ridicat  în  braţe.  Din  câţiva  paşi  mari,  m-a  dus  în 
dormitorul  lui,  şi  ne-am  prăbuşit  amândoi  pe  pat. 

I-am  scos  tricoul  peste  cap,  bâjbâind  prin  întuneric  după  cata- 
rama de  la  curea.  A deschis-o  cu  o mişcare  smucită,  şi-a  scos  cureaua, 


apoi  a aruncat-o  pe  podea.  M-a  ridicat  cu  o mână  de  pe  pat,  iar  cu 
cealaltă  mi-a  deschis  fermoarul  rochiei.  Mi-am  scos-o  peste  cap, 
aruncând-o  undeva  în  întuneric,  apoi  Travis  m-a  sărutat,  gemând  cu 
gura  lipită  de  a mea. 

Cu  câteva  mişcări  rapide  şi-a  scos  boxerii  şi  s-a  lipit  cu  pieptul 
de  al  meu.  L-am  apucat  de  spate,  dar  el  s-a  opus  când  am  încercat 
să-l  trag  în  mine. 

— Suntem  amândoi  beţi,  mi-a  spus,  gâfâind. 

— Te  rog! 

Mi-am  lipit  picioarele  de  şoldurile  lui,  disperată  să  scap  de  fier- 
binţeala dintre  coapse.  Travis  era  pornit  pe  ideea  împăcării,  iar  eu 
n-aveam  nici  cea  mai  mică  intenţie  să  mă  lupt  cu  inevitabilul,  aşa 
că  eram  mai  mult  decât  pregătită  să-mi  petrec  noaptea  încurcată 
printre  cearşafurile  lui. 

— Asta  nu-i  corect,  a spus  el. 

Era  chiar  deasupra  mea  şi  frunţile  ni  se  atingeau.  Speram  că 
nu  protesta  din  toată  inima  şi  că  aş  fi  putut  cumva  să-l  conving  că 
greşea.  Felul  în  care  noi  doi  nu  puteam  sta  despărţiţi  unul  de  celă- 
lalt era  inexplicabil,  dar  mie  nu-mi  mai  trebuia  nicio  explicaţie.  Nici 
măcar  o scuză  nu-mi  trebuia,  doar  el  îmi  trebuia. 

— Te  vreau! 

— Am  nevoie  ca  tu  să  mi-o  spui,  mi-a  zis  el. 

Tot  corpul  meu  urla  după  el,  iar  eu  nu  mai  puteam  suporta  nicio 
secundă  în  plus. 

— Spun  orice  vrei  tu. 

— Atunci  spune  că  îmi  aparţii.  Spune  că  mă  primeşti  înapoi.  Nu 
fac  asta  decât  dacă  suntem  împreună. 

— N-am  fost  niciodată  despărţiţi  cu  adevărat,  nu-i  aşa? 

El  a clătinat  din  cap,  mângâindu-mi  buzele  cu  ale  lui. 

— Am  nevoie  să  te  aud  spunând- o.  Am  nevoie  să  ştiu  că  eşti  a mea. 

— Am  fost  a ta  din  prima  secundă  de  când  ne-am  cunoscut. 

Vocea  mea  căpătase  inflexiuni  imploratoare.  Altă  dată  aş  fi 
fost  stânjenită,  dar  acum  nu-mi  mai  păsa  de  nimic.  Luptasem  cu 

sentimentele  mele,  le  păzisem  şi  le  pusesem  la  păstrare.  Trăisem  cele 
mai  frumoase  momente  din  viaţa  mea  la  Eastern,  toate  cu  Travis. 
Luptând,  râzând,  iubind  sau  plângând,  dacă  eram  cu  el,  eram  exact 
acolo  unde  voiam  să  fiu. 

Un  zâmbet  i-a  apărut  în  colţul  gurii  în  timp  ce  mă  mângâia  pe 
faţă,  apoi  buzele  lui  le-au  atins  pe  ale  mele  intr-un  sărut  tandru.  Când 
l-am  tras  deasupra  mea,  nu  s-a  mai  opus.  Muşchii  i s-au  încordat  şi, 
intrând  în  mine,  şi-a  ţinut  respiraţia. 

— Spune-o  din  nou!  a zis  el. 

— Sunt  a ta,  i-am  răspuns  dintr-o  suflare. 

Fiecare  nerv,  dinăuntru  sau  din  afară,  ţipa  după  mai  mult. 

— Nu  mai  vreau  să  fiu  nicicând  despărţită  de  tine. 

— Promite-mi!  mi-a  cerut  el  cu  un  mormăit,  împingându-se  iar 
înăuntru. 

— Te  iubesc!  Te  voi  iubi  mereu! 

Cuvintele  erau  mai  degrabă  un  oftat,  dar  când  le-am  rostit,  privi- 
rile ni  s-au  întâlnit.  Vedeam  că  incertitudinea  din  privire  îi  dispă- 
ruse, şi  chiar  şi  în  penumbră  se  vedea  că  se  luminase  la  faţă. 

Satisfăcut,  în  cele  din  urmă  mi-a  pecetluit  gura  cu  o sărutare. 

Travis  m-a  trezit  cu  sărutări.  îmi  simţeam  capul  greu  şi  înceţoşat 
de  la  mulţimea  de  băuturi  îngurgitate  în  noaptea  precedentă,  dar  ora 
de  dinaintea  somnului  mi  se  derula  în  minte  cu  toate  amănuntele 
încă  vii.  Buzele  moi  mi-au  acoperit  fiecare  centimetru  de  palmă,  braţ 
şi  gât,  iar  când  a ajuns  la  buze,  i-am  surâs. 

— Bună  dimineaţa,  i-am  spus,  cu  buzele  lipite  de  ale  lui. 

El  n-a  spus  nimic;  buzele  lui  îşi  continuau  treaba  peste  ale  mele. 
Mă  cuprinsese  cu  braţele  lui  solide,  iar  apoi  şi-a  îngropat  faţa  în 
curbura  gâtului  meu. 

— Eşti  tăcut  în  dimineaţa  asta,  i-am  spus,  trecându-mi  mâinile 
peste  pielea  dezgolită  a spatelui  său. 

Am  continuat  pe  şale,  apoi  mi-am  trecut  piciorul  peste  şoldul 
lui,  sărutându-1  pe  obraz. 


A clătinat  din  cap. 

— Aşa  vreau  să  fie,  mi-a  şoptit  el. 

M-am  încruntat. 

— Mi-a  scăpat  ceva? 

— N-am  vrut  să  te  trezesc.  De  ce  nu  te  culci  la  loc? 

M-am  lăsat  pe  pernă,  ridicându-i  bărbia.  Ochii  îi  erau  injectaţi, 
pielea  din  jurul  lor,  pătată  şi  roşie. 

— Ce  naiba  e cu  tine?  l-am  întrebat  alarmată. 

Mi-a  luat  o mână  şi  mi-a  sărutat-o,  lipindu-şi  fruntea  de  gâtul 
meu. 

— Culcă-te  la  loc,  Pigeon!  Te  rog! 

— S-a  întâmplat  ceva?  E vorba  de  America? 

Odată  cu  ultima  întrebare  m-am  ridicat  în  şezut.  Chiar  şi  văzân- 
du-mi  frica  din  ochi,  expresia  nu  i s-a  schimbat.  Pur  şi  simplu  a oftat 
şi  s-a  ridicat  şi  el  în  şezut,  uitându-se  la  mâna  mea,  pe  care  încă  mi-o 
ţinea. 

— Nu...  America  e bine.  Au  ajuns  acasă  pe  la  patru  dimineaţă, 
încă  sunt  în  pat.  E devreme,  hai  să  ne  culcăm  la  loc. 

Simţind  cum  îmi  bătea  inima  în  piept,  am  ştiut  că  n-aveam  nicio 
şansă  să  adorm  la  loc.  Travis  şi-a  pus  mâinile  pe  obrajii  mei  şi  m-a 
sărutat.  Gura  lui  se  mişca  diferit,  ca  şi  cum  m-ar  fi  sărutat  pentru 
ultima  dată.  M-a  lăsat  pe  pernă,  m-a  sărutat  iar,  apoi  şi-a  pus  capul 
pe  pieptul  meu,  cuprinzându-mă  în  braţe. 

Aidoma  canalelor  de  televiziune,  prin  minte  mi  se  perindau 
toate  motivele  posibile  pentru  comportamentul  lui  Travis.  L-am 
îmbrăţişat,  temându-mă  să-l  întreb. 

— Ai  dormit? 

— Eu. . . n-am  putut.  N-am  vrut. . . 

Vocea  i s-a  frânt.  L-am  sărutat  pe  frunte. 

— Indiferent  ce  e,  vom  trece  împreună  prin  asta,  bine?  De  ce  nu 
încerci  să  dormi  puţin?  Facem  noi  un  plan  când  ne  trezim. 

A ridicat  brusc  capul  şi  s-a  uitat  cercetător  la  faţa  mea.  Am  văzut 
în  ochii  lui  atât  neîncredere,  cât  şi  speranţă. 

— Ce  vrei  să  spui?  Că  vom  trece  împreună  prin  asta? 

Confuză,  am  ridicat  din  sprâncene.  Nu  puteam  să-mi  dau  seama  ce 
se  petrecuse  cât  timp  dormisem  şi  ce  i-a  pricinuit  un  asemenea  chin. 

— Nu  ştiu  ce  se  petrece,  dar  eu  sunt  aici. 

— Eşti  aici?  Adică  rămâi?  Cu  mine? 

Eram  convinsă  că  expresia  mea  trebuie  să  fi  fost  caraghioasă, 
dar  capul  mi  se  învârtea  atât  de  la  alcool,  cât  şi  din  pricina  ciudatelor 
întrebări  ale  lui  Travis. 

— Da.  Am  crezut  că  am  stabilit  noaptea  trecută. 

— Aşa  am  făcut,  a dat  el  din  cap,  încurajat. 

Gânditoare,  am  cercetat  camera  cu  privirea.  Pereţii  nu  mai 
erau  goi,  aşa  cum  fuseseră  când  ne-am  întâlnit  prima  oară.  Acum 
erau  presăraţi  cu  tot  soiul  de  fleacuri  din  locurile  în  care  fuseserăm 
împreună,  iar  zugrăveala  albă  era  întreruptă  de  rame  negre  în  care 
erau  fotografii  cu  mine,  cu  noi,  cu  Toto  şi  cu  grupul  nostru  de  prie- 
teni. într-o  ramă  mai  mare  era  o poză  cu  noi  doi,  la  petrecerea  de 
ziua  mea,  şi  aceasta  înlocuia  pălăria  care  atârna  cândva  de  un  cui 
deasupra  patului. 

L-am  privit  printre  gene. 

— Ai  crezut  c-am  să  mă  trezesc  supărată  pe  tine,  nu-i  aşa?  Ai 
crezut  c-o  să  plec? 

A ridicat  din  umeri,  făcând  o tentativă  jalnică  de  a părea  indife- 
rent, lucru  care  altă  dată  îi  reuşea  atât  de  uşor. 

— Pentru  asta  eşti  tu  renumită. 

— De  asta  eşti  atât  de  supărat?  Ai  stat  treaz  toată  noaptea  făcân- 
du-ţi  griji  pentru  ceea  ce  s-ar  fi  putut  întâmpla  când  m-aş  fi  trezit? 

Şi-a  schimbat  poziţia  de  parcă  următoarele  cuvinte  ar  fi  fost 
dificile. 

— N-am  intenţionat  ca  aseară  să  se  întâmple  aşa.  Eram  puţin 
beat  şi  te-am  urmărit  la  petrecere  de  parcă  aş  fi  fost  un  afurisit  de 
hărţuitor,  apoi  te-am  târât  afară  de  acolo,  împotriva  voinţei  tale. . . iar 
apoi  noi. . .,  a clătinat  el  din  cap,  dezgustat  în  mod  evident  de  aminti- 
rile care-i  cutreierau  prin  minte. 


— Am  avut  parte  de  cea  mai  bună  partidă  de  sex  din  viaţa  mea? 
i-am  zâmbit,  strângându-i  mâna. 

Travis  a râs  scurt,  iar  apoi  tensiunea  din  privire  i s-a  risipit 
încet. 

— Aşadar,  ne-am  împăcat? 

L-am  sărutat,  mângâindu-i  cu  tandreţe  obrajii. 

— Da,  prostuţule.  Ţi-am  promis,  nu-i  aşa?  Ţi-am  spus  tot  ce-ai 
vrut  să  auzi,  suntem  din  nou  împreună,  şi  tot  nu  eşti  fericit? 

Mi-a  zâmbit  cu  toată  faţa. 

— Travis,  încetează!  Te  iubesc,  i-am  spus,  încercând  să-i  alung 
îngrijorarea.  Această  despărţire  absurdă  ar  fi  putut  să  se  termine  de 
Ziua  Recunoştinţei,  dar. . . 

— Stai. . . poftim?  m-a  întrerupt  el,  lăsându-se  pe  spate. 

— Eram  complet  pregătită  să  cedez  de  Ziua  Recunoştinţei,  dar 
tu  ai  zis  că  ai  încetat  să  mai  încerci  să  mă  faci  fericită  şi  că  eu  eram 
prea  mândră  să-ţi  spun  că  te  voiam  înapoi. 

— Tu  glumeşti?  Eu  încercam  doar  să  fac  să  fie  mai  uşor  pentru 
tine!  Ai  idee  cât  de  nefericit  am  fost? 

M-am  încruntat. 

— După  vacanţă  păreai  să  fii  bine. 

— Asta  era  numai  pentru  tine!  Mă  temeam  să  nu  te  pierd  dacă 
nu  m-aş  fi  prefăcut  că  sunt  bine  alături  de  prietenii  mei.  Aş  fi  putut 
în  tot  acest  timp  să  fiu  cu  tine?  Ce  naiba,  Pigeon? 

— Eu... 

N-am  putut  să-l  contrazic;  avea  dreptate.  Din  cauza  mea  suferi- 
serăm  amândoi  şi  n-aveam  nicio  scuză. 

— îmi  pare  rău! 

— îţi  pare  rău?  La  naiba,  mi-am  băut  minţile,  de-abia  puteam  să 
mă  ridic  din  pat,  mi-am  spart  telefonul  intr-un  milion  de  bucăţi  în 
seara  de  Anul  Nou  ca  să  nu  te  sun. . . şi  ţie  îţi  pare  rău ? 

Mi-am  muşcat  buza  şi,  ruşinată,  am  dat  din  cap  a încuviinţare. 
Habar  n-aveam  prin  ce  trecuse  şi,  auzindu-1  rostind  acele  cuvinte, 
am  simţit  un  junghi  în  piept.  îmi  pare  rău. . . atât  de  rău\ 

— Eşti  iertată,  a spus  el  cu  un  rânjet.  Dar  să  nu  mai  faci  asta 
niciodată. 

— N-o  să  mai  fac.  Promit! 

A ridicat  bărbia,  arătându-şi  gropiţa  şi  apoi  a clătinat  din  cap. 

— La  naiba,  cât  te  iubesc! 

Săptămânile  treceau,  iar  pentru  mine  a fost  o adevărată  surpriză  cât 
de  repede  a venit  vacanţa  de  primăvară.  Aşteptatele  bârfe  şi  priviri 
holbate  se  evaporaseră,  iar  viaţa  revenise  la  normal.  Subsolurile  din 
Eastern  U nu  mai  găzduiseră  o luptă  de  săptămâni  bune.  Adam  a 
avut  o grijă  deosebită  să  se  dea  la  fund  după  arestările  care  condu- 
seseră la  anchete  legate  de  ce  anume  se  întâmplase  în  acea  seară,  iar 
Travis  devenea  iritabil  aşteptând  telefonul  care  avea  să-l  convoace 
la  ultima  luptă  din  acel  an;  lupta  care  urma  să  acopere  majoritatea 
facturilor  pe  timpul  verii  până  mai  târziu,  spre  toamnă. 

Stratul  de  zăpadă  încă  era  gros,  iar  în  vinerea  de  dinainte  de 
vacanţă,  pe  peluza  ca  de  cristal  a izbucnit  o ultimă  bătaie  cu  bulgări. 
Travis  şi  cu  mine  ne-am  strecurat  printre  bucăţile  de  gheaţă  zbură- 
toare spre  cantină,  iar  eu  mă  ţineam  strâns  de  braţul  lui,  încercând  să 
evit  atât  bulgării  de  zăpadă,  cât  şi  o eventuală  cădere. 

— N-or  să  te  lovească,  Pidge.  Au  atâta  minte,  a spus  Travis,  ridi- 
cându-şi  nasul  rece  şi  roşu  spre  obrazul  meu. 


— Scopul  lor  nu  este  sinonim  cu  teama  lor  faţă  de  tempera- 
mentul tău,  Trav. 

M-a  lipit  de  el,  frecându-mi  mâneca  de  la  palton  cu  mâna  de 
parcă  m-ar  fi  condus  prin  haos.  Ne-am  oprit  brusc  când  o mână  de 
fete  au  ţipat  după  ce  au  fost  nimerite  de  bulgării  celor  din  echipa  de 
baseball.  După  ce  s-au  dat  din  drum,  Travis  m-a  condus  în  siguranţă 
până  la  uşă. 

— Vezi?  Ţi-am  spus  c-o  să  reuşim,  mi-a  spus  el  zâmbind. 

Amuzamentul  i-a  pălit  când  un  bulgăre  bine  bătucit  a explodat 
izbindu-se  de  uşă,  exact  între  feţele  noastre.  Travis  a scrutat  cu  o 
căutătură  urâtă  peluza,  dar  numărul  mare  de  studenţi  care  au  ţâşnit 
în  toate  direcţiile  i-a  diminuat  nevoia  imperioasă  de  răzbunare. 

A deschis  uşa,  privind  cum  zăpada  topită  se  prelingea  spre 
pământ. 

— Hai  să  intrăm! 

— Bună  idee!  am  dat  eu  aprobator  din  cap. 

M-a  condus  de  mână  spre  bufet,  punând  tot  felul  de  farfurii 
aburinde  pe  o singură  tavă.  Casiera  renunţase  la  expresia  ei  de  nedume- 
rire încă  de  acum  câteva  săptămâni,  obişnuindu-se  cu  rutina  noastră. 

— Abby! 

Brazii  a dat  din  cap  spre  mine  şi  apoi  i-a  făcut  cu  ochiul  lui 
Travis. 

— Aveţi  planuri  pentru  săptămâna  viitoare? 

— Rămânem  aici.  Vin  fraţii  mei,  a spus  Travis  neatent,  căci  orga- 
niza prânzul,  împărţind  farfuriile. 

— Am  de  gând  să-l  omor  pe  David  Lapinski!  a anunţat  America, 
scuturându-şi  zăpada  din  păr  în  timp  ce  se  apropia  de  noi. 

— Lovitură  directă!  a râs  Shepley. 

America  i-a  aruncat  o privire  urâtă,  de  avertizare,  iar  râsul  i s-a 
transformat  intr-un  chicotit  nervos. 

— Vreau  să  spun. . . ce  ticălos! 

Am  râs  de  expresia  lui  de  regret  în  timp  ce  o privea  cum  se  duce 
călcând  apăsat  la  coada  de  la  bufet,  urmând-o  şi  el  imediat. 

— îl  ţine  sub  papuc,  a spus  Brazii  cu  o expresie  de  dezgust  pe 
chip. 

— America  e un  pachet  de  nervi,  a explicat  Travis.  Se  întâlneşte 
cu  părinţii  lui  săptămâna  asta. 

Brazii  a dat  din  cap,  ridicând  din  sprâncene. 

— Deci  ei  au  ajuns... 

— Până  acolo,  am  spus  eu,  dând  din  cap  odată  cu  el.  E perma- 
nent. 

— Uau!  a spus  Brazii. 

Stupoarea  nu  l-a  părăsit  nici  când  a început  să  ciugulească  din 
mâncare,  iar  eu  îmi  dădeam  seama  de  confuzia  în  care  plutea.  Eram 
tineri  cu  toţii,  iar  Brazii  nu  putea  să  înţeleagă  angajamentul  pe  care 
şi-l  lua  Shepley. 

— Brazii,  când  o să  fii  implicat...  o să  înţelegi,  i-a  zis  Travis, 
zâmbindu-mi. 

Atmosfera  era  însufleţită  atât  din  pricina  spectacolului  de  afară, 
cât  şi  datorită  orelor  de  dinaintea  vacanţei  care  se  apropia  cu  repezi- 
ciune. Pe  măsură  ce  locurile  se  umpleau,  rumoarea  creştea  şi  toţi  au 
început  să  vorbească  cu  voce  tare  pentru  a se  face  auziţi. 

La  vremea  când  Shepley  şi  America  s-au  întors  cu  tăvile  lor,  deja 
se  împăcaseră.  Ea  s-a  aşezat  fericită  pe  locul  liber  de  lângă  mine, 
murmurând  despre  momentul  iminent  în  care  avea  să-i  cunoască 
părinţii.  Urma  ca  ei  să  plece  în  seara  aceea  spre  părinţii  lui;  iar  pentru 
America  asta  însemna  o catastrofă  nucleară. 

Am  privit-o  cum  ciugulea  din  pâine  în  timp  ce  nu-şi  găsea  locul, 
povestind  ce  îşi  lua  cu  ea  şi  cât  de  mult  bagaj  putea  să  ia  fără  să  pară 
pretenţioasă,  dar  părea  să  ţină  lucrurile  bine  în  frâu. 

— Ţi-am  spus,  iubito.  Te  vor  îndrăgi.  Te  vor  iubi  aşa  cum  te 
iubesc  şi  eu\  i-a  spus  Shepley,  dându-i  părul  după  ureche. 

America  a inspirat  adânc  şi  a schiţat  un  zâmbet  ca  de  fiecare  dată 
când  el  o făcea  să  se  simtă  în  largul  ei. 

Telefonul  lui  Travis  a început  să  vibreze,  alunecând  câţiva  centi- 
metri pe  masă.  El  l-a  ignorat,  relatându-i  lui  Brazii  povestea  primului 


nostru  joc  de  poker  cu  fraţii  lui.  Am  aruncat  o privire  la  ecran,  bătân- 
du-1  pe  Travis  pe  umăr  când  am  văzut  ce  scria. 

— Trav? 

Fără  să  se  scuze,  el  s-a  întors  cu  spatele  la  Brazii,  acordându-mi 
întreaga  lui  atenţie. 

— Da,  Pigeon. 

— S-ar  putea  să  vrei  să  răspunzi. 

S-a  uitat  la  mobilul  lui  şi  a oftat. 

— Sau  nu. 

— Ar  putea  să  fie  important. 

Şi-a  ţuguiat  buzele  înainte  de  a duce  mobilul  la  ureche. 

— Adam,  care-i  treaba? 

Asculta,  privind  în  jurul  lui  şi  dând  din  cap. 

— Asta  e ultima  mea  luptă,  Adam.  încă  nu  sunt  sigur.  Nu  vreau  să 
merg  fără  ea,  iar  Shep  pleacă  din  oraş.  Ştiu. . . te-am  auzit.  Hmmm. . . 
De  fapt,  asta  nu-i  o idee  rea. 

Am  ridicat  din  sprâncene,  văzând  cum  i se  luminează  ochii 
ascultându-1  pe  Adam.  Când  Travis  a închis,  m-am  uitat  lung  la  el, 
aşteptând. 

— E suficient  să  plătesc  chiria  pentru  următoarele  opt  luni. 
Adam  îl  are  pe  John  Savage.  încearcă  să  meargă  pro. 

— Eu  nu  l-am  văzut  luptând,  tu  Tai  văzut? 

Travis  a dat  din  cap  aprobator. 

— O singură  dată,  în  Springfield.  E bun. 

— Nu  destul  de  bun,  i-am  spus. 

Travis  s-a  aplecat  şi  m-a  sărutat  pe  frunte,  mulţumindu-mi. 

— Trav,  pot  să  stau  acasă. 

— Ba  nu,  a spus  el,  clătinând  din  cap. 

— Nu  vreau  să  te  alegi  cu  lovituri  aşa  cum  s-a  întâmplat  ultima 
dată. 

— Nu,  Pidge. 

— Te  voi  aştepta,  i-am  spus,  încercând  să  par  mai  fericită  decât 
eram. 

— Am  de  gând  să-l  rog  pe  Trent  să  vină.  El  e singurul  în  care  am 
încredere  în  aşa  fel  încât  să  mă  pot  concentra  asupra  luptei. 

— Mulţumesc  mult,  ticălosule,  a mormăit  Shepley. 

— Hei,  tu  ai  avut  şansa  ta,  i-a  spus  Travis,  tachinându-1. 

Shepley  era  mâhnit,  căci  încă  se  simţea  vinovat  pentru  seara  de 
la  Hellerton.  Săptămâni  în  şir  mi-a  cerut  scuze  zilnic,  dar  intr-un 
final  s-a  împăcat  cu  propria-i  vinovăţie. 

— Shepley,  n-a  fost  vina  ta.  Tu  Tai  luat  de  pe  mine,  îţi  aminteşti? 
i-am  spus,  întinzându-mă  pe  după  America  pentru  a-1  bate  pe  braţ. 

M-am  întors  spre  Travis. 

— Când  e lupta? 

— Cândva  săptămâna  viitoare,  a ridicat  el  din  umeri.  Te  vreau 
acolo.  Am  nevoie  de  tine  acolo. 

Am  surâs,  punându-mi  bărbia  pe  umărul  lui. 

— în  cazul  ăsta,  voi  fi  acolo. 

Travis  m-a  condus  la  curs,  strânsoarea  lui  înteţindu-se  de  câteva 
ori  când  picioarele  mi-au  alunecat  pe  gheaţă. 

— Ar  trebui  să  fii  mai  atentă,  m-a  necăjit  el. 

— O fac  dinadins.  Eşti  atât  de  fraier! 

— Dacă  vrei  să  te  iau  în  braţe,  tot  ce  trebuie  să  faci  e să-mi  spui, 
mi-a  zis  el,  trăgându-mă  la  pieptul  lui. 

Când  şi-a  lipit  buzele  de  ale  mele,  nu  ne  mai  păsa  de  studenţii 
care  treceau  sau  de  bulgării  de  zăpadă  care  zburau  pe  deasupra  cape- 
telor noastre.  Picioarele  mele  nu  mai  erau  pe  pământ,  însă  el  continua 
să  mă  sărute,  cărându-mă  cu  uşurinţă  prin  campus.  Când,  în  cele  din 
urmă,  m-a  lăsat  în  faţa  uşii  de  la  sala  mea  de  curs,  a clătinat  din  cap. 

— Când  ne  vom  face  orarul  pentru  semestrul  viitor,  va  fi  mai 
convenabil  dacă  am  avea  mai  multe  cursuri  comune. 

— O să  mă  ocup  de  asta,  i-am  spus,  dându-i  o ultimă  sărutare 
înainte  de  a-mi  croi  drumul  spre  locul  meu. 

Mi-am  ridicat  privirea  şi  l-am  văzut  pe  Travis  oferindu-mi 
un  ultim  zâmbet  înainte  de  a porni  spre  cursul  pe  care  îl  avea  în 
clădirea  alăturată.  Studenţii  din  jurul  meu  erau  obişnuiţi  cu  toţii  cu 


manifestările  noastre  de  afecţiune,  după  cum  colegii  lui  se  obişnui- 
seră ca  el  să  apară  cu  câteva  minute  întârziere. 

Eram  surprinsă  de  cât  de  repede  trecea  timpul.  Am  predat 
ultima  lucrare  din  ziua  aceea  şi  m-am  îndreptat  spre  Morgan  Hali. 
Kara  şedea  pe  pat,  în  locul  ei  obişnuit,  în  timp  ce  eu  scotoceam  prin 
sertare,  căutând  anumite  lucruri  de  care  aveam  nevoie. 

— Pleci  din  oraş?  m-a  întrebat  Kara. 

— Nu,  însă  am  nevoie  de  nişte  lucruri.  Mă  duc  spre  Departamentul 
de  Ştiinţe  să-l  iau  pe  Trav,  apoi  voi  sta  în  apartamentul  lui  toată 
săptămâna. 

— Mi-am  închipuit,  a spus  ea,  fără  să-şi  ridice  ochii  din  carte. 

— Vacanţă  plăcută,  Kara! 

— Îhî. 

Campusul  era  aproape  pustiu,  numai  câţiva  rătăciţi  mai  rămă- 
seseră. Când  am  cotit,  l-am  văzut  pe  Travis  stând  afară,  terminân- 
du-şi  ţigara.  Avea  pe  capul  ras  o căciulă  tricotată  şi  îşi  ţinea  o mână 
în  buzunarul  jachetei  maro-închis  din  piele.  Privea  în  jos,  pierdut  în 
gânduri,  dând  fumul  afară  pe  nări.  Până  să  mă  apropii  la  câţiva  metri 
de  el,  nu  mi-am  dat  seama  cât  era  de  neatent. 

— La  ce  te  gândeşti,  iubitule?  l-am  întrebat. 

Nu  şi-a  ridicat  privirea. 

— Travis? 

A fluturat  din  gene  când  mi-a  auzit  vocea,  iar  expresia  lui 
chinuită  a fost  înlocuită  de  un  zâmbet. 

— Bună,  Pigeon. 

— E totul  în  regulă? 

— Acum  este,  a spus,  lipindu-mă  de  el. 

— Bine.  Care-i  treaba?  l-am  întrebat. 

Nu  era  prea  convingător. 

— Doar  că  am  multe  pe  cap,  a oftat  el. 

Văzând  că  aşteptam  în  continuare,  a continuat: 

— Săptămâna  asta,  lupta,  tu  care  eşti  aici. . . 

— Ţi-am  spus  că  am  să  stau  acasă. 

— Pidge,  am  nevoie  de  tine  acolo,  mi-a  spus  el,  aruncându-şi 
mucul  de  ţigară  pe  jos. 

L-a  privit  cum  dispărea  într-o  urmă  imprimată  în  zăpadă,  apoi 
mi-a  luat  mâna  într-a  lui,  trăgându-mă  spre  parcare. 

— Ai  vorbit  cu  Trent?  l-am  întrebat. 

El  a clătinat  din  cap. 

— Aştept  ca  el  să  mă  sune  înapoi. 

America  a coborât  geamul  maşinii  lui  Shepley  şi  şi-a  scos  capul 
în  afară. 

— Grăbiţi-vă!  E al  naibii  de  frig! 

Travis  i-a  zâmbit  şi  a grăbit  pasul,  deschizându-mi  portiera  ca  să 
urc.  Shepley  şi  America  purtau  aceeaşi  discuţie  pe  care  o mai  purta- 
seră de  când  ea  aflase  că  avea  să-i  întâlnească  pe  părinţii  lui,  în  timp 
ce  eu  îl  priveam  pe  Travis,  care  se  uita  fără  ţintă  pe  geam.  Exact  când 
am  intrat  în  parcarea  blocului,  mobilul  lui  Travis  a început  să  sune. 

— Ce  mă-sa,  Trent?  a răspuns  el.  Te-am  sunat  acum  patru  ore, 
şi  nu  e ca  şi  când  ai  fi  deosebit  de  productiv  în  munca  ta  sau  ceva  de 
genu’.  Mă  rog.  Ascultă,  am  nevoie  să-mi  faci  un  serviciu.  Săptămâna 
asta  am  o luptă.  Am  nevoie  ca  tu  să  vii.  Nu  ştiu  când  e,  dar  când  te 
sun,  trebuie  să  ajungi  într-o  oră.  Poţi  să  faci  asta  pentru  mine?  Poţi 
sau  nu,  enervantule?  Fiindcă  am  nevoie  să  stai  cu  ochii  pe  Pigeon. 
Ultima  dată  un  ticălos  şi-a  pus  labele  pe  ea  şi. . . da. 

Vocea  lui  a căpătat  o nuanţă  ameninţătoare. 

— Am  avut  grijă.  Deci,  dacă  te  sun. . .?  Mulţam,  Trent. 

Travis  a închis  telefonul  şi  s-a  rezemat  cu  capul  de  spătar. 

— Uşurat?  l-a  întrebat  Shepley,  uitându-se  la  Travis  în  oglinda 
retrovizoare. 

— Da.  Nu  ştiam  cum  o să  mă  descurc  fără  el  acolo. 

— Ţi-am  spus,  am  început  eu. 

— Pidge,  de  câte  ori  trebuie  să  ţi-o  spun?  s-a  încruntat  el. 

Am  clătinat  din  cap  la  auzul  tonului  lui  iritat. 

— Cu  toate  astea,  nu  înţeleg.  înainte  nu  aveai  nevoie  de  mine. 

M-a  mângâiat  delicat  cu  degetele  pe  obraz. 


— înainte  nu  te  cunoşteam.  Când  nu  eşti  acolo,  nu  mă  pot 
concentra.  Mă  întreb  unde  eşti,  ce  faci...  Dacă  eşti  acolo  şi  te  pot 
vedea,  mă  pot  concentra.  Ştiu  că  e o nebunie,  dar  aşa  stau  lucrurile. 

— Şi  nebuniile  sunt  exact  ceea  ce-mi  place  mie,  i-am  spus,  aple- 
cându-mă  să-i  sărut  buzele. 

— Evident,  a mormăit  America  în  şoaptă. 

în  întunericul  de  la  Keaton  Hali,  Travis  mă  ţinea  lipită  de  el. 
Aburii  respiraţiei  noastre  se  amestecau  în  aerul  rece  al  nopţii.  Se 
auzeau  discuţiile  purtate  pe  un  ton  scăzut  ale  celor  care  se  strecurau 
printr-o  uşă  laterală  aflată  la  câţiva  metri  şi  cărora  nu  le  păsa  de 
noi. 

Keaton  era  cea  mai  veche  clădire  de  la  Eastern  şi,  în  pofida 
faptului  că  Cercul  se  mai  ţinuse  acolo  şi  altă  dată,  nu  eram  sigură 
în  ceea  ce  privea  veniturile.  Adam  se  aştepta  la  o sală  plină,  însă 
subsolul  de  la  Keaton  nu  era  cel  mai  spaţios  din  campus.  Bârnele 
alcătuiau  o reţea  de  cărămidă  veche  de-a  lungul  pereţilor,  singurul 
semn  al  renovărilor  care  aveau  loc  înăuntru. 

— Asta  e una  dintre  cele  mai  proaste  idei  pe  care  le-a  avut  Adam 
până  acum,  a mormăit  Travis. 

— Acum  e prea  târziu  să  mai  schimbe  ceva,  i-am  spus,  uitân- 
du-mă  la  schele. 

Ecranul  mobilului  a pâlpâit  şi  Travis  şi  1-a  deschis.  Faţa  îi  era 
luminată  de  albastrul  ecranului  şi  astfel  am  putut,  în  cele  din  urmă, 
să-i  văd  cele  două  cute  de  îngrijorare  dintre  sprâncene.  A apăsat  pe 
taste  şi  apoi  a închis  mobilul,  strângându-mă  mai  tare. 

— Pari  agitat  în  seara  asta,  i-am  şoptit. 

— O să  mă  simt  mai  bine  când  fundul  de  punkist  al  lui  Trent  se 
va  ivi  aici. 

— Aici  sunt,  fetiţă  plângăcioasă  ce  eşti,  a spus  Trent  în  şoaptă. 

Cu  greu  îi  distingeam  silueta  în  întuneric,  dar  zâmbetul  îi  stră- 
lucea în  lumina  lunii. 

— Ce  mai  faci,  surioară?  m-a  întrebat. 

M-a  tras  spre  el  cu  un  braţ,  apoi  l-a  pocnit  în  joacă  pe  Travis  cu 
celălalt. 

— Sunt  bine,  Trent. 

Travis  s-a  relaxat  instantaneu,  iar  apoi  m-a  condus,  ţinându-mă 
de  mână,  în  spatele  clădirii. 

— Dacă  apar  poliţaii  şi  suntem  despărţiţi,  ne  întâlnim  la  Morgan 
Hali,  bine?  i-a  spus  Travis  fratelui  său. 

Ne-am  oprit  în  faţa  unei  ferestre  joase,  deschisă,  care  ajungea  la 
sol,  semn  că  Adam  era  înăuntru  şi  aştepta. 

— în  mama  mă-sii,  faci  poante  cu  mine,  a spus  Trent,  holbân- 
du-se  la  fereastră.  De-abia  o să  încapă  Abby  pe-aici. 

— O să  încapi,  l-a  asigurat  Travis,  intrând  târâş  în  întunericul  de 
dincolo  de  geam. 

Ca  de  atâtea  ori  până  atunci,  m-am  aplecat  şi  mi-am  făcut  vânt, 
ştiind  că  Travis  mă  va  prinde. 

Am  aşteptat  preţ  de  câteva  momente,  apoi  Trent  a mârâit  când 
s-a  împins  de  pe  pervaz  şi  a aterizat  pe  podea,  aproape  dezechili- 
brându-se  când  a atins  betonul  cu  picioarele. 

— Ai  noroc  că  o iubesc  pe  Abby.  N-aş  face  rahatul  ăsta  pentru 
absolut  nimeni,  a spus  el. 

Travis  a sărit  în  sus,  închizând  fereastra  cu  o mişcare  rapidă. 

— Pe-aici,  a spus,  conducându-ne  prin  întuneric. 

Coridor  după  coridor,  i-am  ţinut  mâna  lui  Travis  într-a  mea, 
simţind  cum  Travis  mă  trăgea  de  tricou.  Auzeam  pietricele  scârţâind 
pe  beton  sub  paşii  noştri  grăbiţi.  Am  încercat  să-mi  adaptez  ochii 
la  întuneric,  dar  lumina  lipsea  cu  desăvârşire  şi  nu  reuşeam  să  mă 
concentrez. 

Trent  a oftat  după  a treia  cotitură. 

— N-o  să  reuşim  niciodată  să  ieşim  de-aici. 

— Ţine-te  de  mine.  O să  fie  bine,  a spus  Travis,  iritat  de  nemul- 
ţumirile lui  Trent. 

Când  coridorul  s-a  mai  luminat,  am  fost  sigură  că  eram  pe 
aproape.  Atunci  când  larma  scăzută  a mulţimii  s-a  transformat 


într-un  strigăt  care  anunţa  cifre  şi  nume,  am  ştiut  sigur  că  ajunse- 
serăm. încăperea  unde  Travis  aştepta  să  fie  chemat  avea  de  obicei 
numai  un  bec  şi  un  singur  scaun,  dar  din  pricina  lucrărilor  de  reno- 
vare era  plină  de  pupitre  şi  scaune  şi  diferite  echipamente,  toate 
acoperite  cu  cearşafuri  albe. 

în  timp  ce  eu  mă  uitam  pe  furiş  în  afară,  Travis  discuta  cu  Trent 
strategia  pentru  luptă.  Locul  era  la  fel  de  înţesat  de  oameni  şi  haotic 
pe  cât  fusese  şi  la  ultima  luptă,  însă  într-un  spaţiu  mult  mai  mic. 
Piesele  de  mobilier  acoperite  cu  cearşafuri  prăfuite  erau  date  la 
perete  pentru  a face  loc  spectatorilor. 

în  încăpere  era  mai  întuneric  decât  de  obicei  şi  am  bănuit  că 
Adam  voia  să  fie  precaut  pentru  a nu  atrage  atenţia  asupra  locului  în 
care  ne  aflam.  De  tavan  atârnau  becuri  care  aruncau  o licărire  ştearsă 
peste  banii  ţinuţi  în  sus,  căci  încă  se  făceau  pariuri. 

— Pigeon,  m-ai  auzit?  m-a  întrebat  Travis,  atingându-mi  braţul. 

— Poftim?  am  spus  eu,  clipind. 

— Vreau  să  stai  lângă  uşa  asta,  bine?  Şi  să  te  ţii  tot  timpul  de 
braţul  lui  Trent. 

— N-am  să  mă  mişc.  îţi  promit. 

Travis  a surâs,  gropiţa  lui  perfectă  afundându-i-se  în  obraz. 

— Acum  tu  pari  agitată. 

Am  aruncat  o privire  cadrului  uşii,  apoi  m-am  uitat  la  el. 

— Am  o presimţire  în  legătură  cu  asta,  Trav.  Nu  legat  de  luptă, 
dar. . . ceva.  Locul  ăsta  îmi  dă  fiori. 

— N-o  să  stăm  mult  aici,  m-a  asigurat  Travis. 

Adam  a suflat  din  corn,  iar  apoi  o pereche  de  mâini  calde, 
cunoscute,  s-au  aşezat  pe  obrajii  mei. 

— Te  iubesc,  mi-a  spus  el. 

M-a  cuprins  în  braţe,  apoi  m-a  ridicat  de  pe  podea,  lipindu-mă 
strâns  de  el,  în  timp  ce  mă  săruta.  M-a  lăsat  apoi  jos  şi  mi-am  petrecut 
braţul  pe  sub  al  lui  Trent. 

— Să  nu-ţi  iei  ochii  de  la  ea!  i-a  spus  fratelui  său.  Nici  măcar  o 
secundă.  Aici  o să  fie  nebunie  curată  după  ce  lupta  o să-nceapă. 

— ...aşa  că  să-i  urăm  bun  venit  şalangerului...  JOHN 
SAVAGE! 

— O s-o  păzesc  cu  preţul  vieţii  mele,  frăţioare,  i-a  spus  Trent, 
trăgându-mă  de  braţ.  Hai,  du-te  şi  tăbăceşte-i  fundul  individului  şi 
pe  urmă  ne  cărăm  de-aici! 

— ...TRAVIS  MAD  DOG  MADDOX!  a strigat  Adam  la 
megafon. 

Când  Travis  şi-a  făcut  loc  prin  mulţime,  volumul  a devenit  asur- 
zitor. M-am  uitat  la  Trent,  care  afişa  un  zâmbet  superior.  Poate  că 
altcineva  nu  remarcase,  dar  eu  îi  citeam  mândria  din  privire. 

Când  Travis  a ajuns  în  centrul  Cercului,  am  înghiţit  în  sec.  John 
nu  era  cu  mult  mai  solid,  dar  arăta  diferit  de  toţi  cei  cu  care  luptase 
Travis  până  atunci,  inclusiv  bărbatul  din  Vegas.  Nu  încerca  să-l  inti- 
mideze pe  Travis  cu  o privire  severă,  precum  ceilalţi;  el  îl  studia, 
pregătindu-şi  lupta  mental.  Pe  cât  de  analitici  îi  erau  ochii,  pe  atât  de 
lipsiţi  de  raţiune.  Am  ştiut  înainte  ca  partida  să  înceapă  că  Travis  avea 
să  se  confrunte  cu  mai  mult  decât  o luptă;  stătea  în  faţa  unui  demon. 

Şi  Travis  se  părea  că  observase  diferenţa.  îi  dispăruse  obişnuitul 
zâmbet  superior,  înlocuit  fiind  de  o privire  insistentă.  Când  a sunat 
gongul,  John  a atacat. 

— Dumnezeule!  am  spus,  apucându-1  pe  Trent  de  braţ. 

Trent  se  mişca  odată  cu  Travis,  de  parcă  ar  fi  fost  unul  singur. 
Mă  încordam  cu  fiecare  lovitură  a lui  John,  împotrivindu-mă  nevoii 
urgente  de  a închide  ochii.  Nu  existau  mişcări  irosite;  John  era  şiret 
şi  precis.  Toţi  adversarii  lui  Travis  păreau  ameţiţi  prin  comparaţie 
cu  el.  Simpla  forţă  brută  din  spatele  pumnilor  inspira  respect,  teamă 
şi  uimire,  de  parcă  toată  treaba  fusese  gândită  şi  exersată  până  la 
perfecţiune. 

Aerul  din  încăpere  era  greu  şi  stătut;  praful  din  cearşafuri  fusese 
stârnit  şi  îmi  pătrundea  în  gât  de  fiecare  dată  când  icneam.  Cu  cât 
dura  mai  mult  lupta,  cu  atât  mai  rău  devenea  presentimentul  pe 
care  îl  aveam.  Nu  reuşeam  să  scap  de  el,  şi  totuşi  mă  forţam  să  stau 
locului,  astfel  încât  Travis  să  se  poată  concentra. 


într-o  clipă  eram  fascinată  de  spectacolul  din  mijlocul  subso- 
lului, în  următoarea  eram  împinsă  de  la  spate.  De  la  lovitură,  capul 
mi-a  zburat  spre  spate,  dar  mi-am  înteţit  strânsoarea,  refuzând  să  mă 
mişc  din  locul  în  care  promisesem  că  voi  sta.  Trent  s-a  întors  şi  i-a 
apucat  de  tricouri  pe  doi  dintre  bărbaţii  care  erau  în  spatele  nostru  şi 
i-a  aruncat  la  pământ  de  parcă  ar  fi  fost  păpuşi  din  cârpe. 

— Băga-mi-aş,  înapoi  sau  vă  omor!  a urlat  el  spre  cei  care  se 
holbau  la  bărbaţii  căzuţi  la  pământ. 

L-am  apucat  şi  mai  strâns  de  braţ,  iar  el  m-a  bătut  pe  mână. 

— Aici  sunt,  Abby.  Urmăreşte  lupta! 

Travis  se  descurca  bine,  iar  eu  am  oftat  când  adversarului  i-a 
curs  sânge  pentru  prima  dată.  Mulţimea  a devenit  mai  zgomotoasă, 
dar  avertismentul  lui  Trent  îi  ţinea  pe  cei  din  jurul  nostru  la  distanţă. 
Travis  a lansat  o lovitură  puternică  şi  apoi  s-a  uitat  la  mine,  îndrep- 
tându-şi  imediat  atenţia  asupra  lui  John.  Mişcările  îi  erau  sprintene, 
calculate,  părând  să  prevadă  atacurile  lui  John  înainte  ca  acesta  să  le 
lanseze. 

Vizibil  impacientat,  John  l-a  prins  în  braţe  pe  Travis,  trăgându-1 
la  pământ.  Ca  un  tot,  mulţimea  care  înconjura  ringul  improvizat  s-a 
strâns  în  jurul  lor,  înclinându-se  atunci  când  acţiunea  s-a  mutat  la 
podea. 

— Nu  pot  să-l  văd,  Trent!  am  strigat,  legănându-mă  pe  vârfuri. 

Trent  a privit  în  jur,  descoperind  scaunul  din  lemn  al  lui  Adam. 
într-o  mişcare  ca  de  dans,  m-a  trecut  dintr-o  parte  în  cealaltă,  ajutân- 
du-mă  să  mă  urc  deasupra  mulţimii. 

— Acum  îl  vezi? 

— Da!  i-am  răspuns,  ţinându-mă  de  braţul  lui  Trent  pentru  a-mi 
păstra  echilibrul.  El  e deasupra,  dar  picioarele  lui  John  sunt  în  jurul 
gâtului  său! 

Trent  s-a  aplecat  în  faţă,  ducându-şi  mâinile  pâlnie  la  gură: 

— TRAVIS,  RUPE-L! 

I-am  aruncat  o privire  furişă  lui  Trent,  apoi  m-am  aplecat 
înainte  pentru  a-i  vedea  mai  bine  pe  bărbaţii  de  pe  podea.  Deodată, 

Travis  s-a  ridicat,  iar  John  se  ţinea  strâns  de  gâtul  lui  cu  picioarele. 
Travis  s-a  lăsat  în  genunchi,  izbindu-1  pe  John  cu  spatele  de  beton, 
într-o  lovitură  devastatoare.  Picioarele  lui  John,  rămase  fără  vlagă, 
i-au  eliberat  gâtul  lui  Travis,  apoi  acesta  şi-a  ridicat  cotul,  luându-şi 
elan  şi  pocnindu-1  în  figură  pe  John,  iar  şi  iar,  până  ce  l-a  tras  Adam 
de-acolo,  aruncând  pătratul  roşu  peste  trupul  neputincios  al  lui 
John. 

Mulţimea  a erupt,  ovaţionând  în  timp  ce  Adam  ridica  în  aer 
mâna  lui  Travis.  Trent  mi-a  îmbrăţişat  picioarele,  strigând  de  bucurie 
spre  fratele  său.  Travis  şi-a  ridicat  privirea  spre  mine,  zâmbind  cu 
toată  gura  sa  însângerată;  ochiul  drept  începuse  deja  să  i se  umfle. 

în  timp  ce  banii  treceau  din  mână  în  mână,  iar  mulţimea  înce- 
puse să  se  agite,  pregătindu-se  de  plecare,  privirea  mi  s-a  îndreptat 
către  un  felinar  care  se  legăna  sălbatic  înainte  şi  înapoi  intr-un  colţ  al 
încăperii,  undeva  în  spatele  lui  Travis.  De  la  baza  lui  se  prelingea  un 
lichid  care  uda  cearşaful  de  dedesubt.  Mi  s-a  strâns  stomacul. 

— Trent? 

Captându-i  atenţia,  i-am  arătat  spre  acel  colţ.  Atunci,  felinarul 
a căzut  din  cârligul  de  susţinere,  sfarâmându-se  de  mobila  de  dede- 
subt; cearşaful  s-a  aprins  instantaneu. 

— Dumnezeule!  a strigat  Trent,  apucându-mă  de  picioare. 

Câţiva  bărbaţi  din  preajma  focului  au  sărit  înapoi,  privind  uluiţi 
cum  flăcările  cuprindeau  cearşaful  alăturat.  Din  colţ  se  ridica  un 
fum  negru  şi,  la  unison,  toţi  oamenii  din  încăpere  au  luat-o  la  goană, 
panicaţi,  împingându-se  pentru  a-şi  face  loc  spre  ieşire. 

Mi-am  intersectat  privirea  cu  cea  a lui  Travis.  Chipul  îi  era  schi- 
monosit de  o teroare  absolută. 

— Abby!  a ţipat  el,  împingând  marea  de  oameni  dintre  noi. 

— Vino!  a strigat  Trent,  trăgându-mă  de  pe  scaun  lângă  el. 

în  încăpere  s-a  făcut  întuneric  şi  s-a  auzit  un  zgomot  puternic 
din  partea  opusă.  Se  aprindeau  şi  celelalte  felinare  în  mici  explozii. 
Trent  m-a  apucat  de  mână  şi  m-a  tras  în  spatele  lui,  în  timp  ce  încerca 
să-şi  croiască  drum  cu  forţa  prin  mulţime. 


— N-o  să  putem  ieşi  în  direcţia  asta!  Va  trebui  să  ne  întoarcem 
pe  unde-am  venit!  am  strigat,  opunându-mă. 

Trent  a privit  în  jur,  punând  la  punct  un  plan  de  scăpare  în 
mijlocul  confuziei  generale.  M-am  uitat  iar  la  Travis,  urmărind 
cum  încerca  să-şi  facă  loc  spre  partea  opusă  a încăperii.  Cum 
mulţimea  mergea  în  derivă,  Travis  era  împins  şi  mai  departe. 
Ovaţiile  de  bucurie  de  mai  înainte  erau  acum  strigăte  îngrozite  de 
teamă  şi  disperare  pe  măsură  ce  toată  lumea  se  lupta  să  ajungă  la 
ieşiri. 

Trent  m-a  tras  spre  uşă,  iar  eu  m-am  uitat  înapoi. 

— Travis!  am  ţipat,  întinzând  mâna  spre  el. 

El  tuşea,  dând  din  mâini  pentru  a îndepărta  fumul. 

— Trav,  pe-aici!  i-a  strigat  Trent. 

— Trent,  scoate-o  de-aici!  Scoate-o  pe  Pigeon!  a spus  el  tuşind. 

încurcat,  Trent  s-a  uitat  la  mine.  Vedeam  frica  din  ochii  lui. 

— Nu  ştiu  drumul! 

M-am  mai  uitat  o dată  la  Travis;  silueta  lui  licărea  în  spatele 
flăcărilor  care  se  întinseseră  între  noi. 

— Travis! 

— Du-te!  Te  ajung  din  urmă! 

Vocea  îi  era  înecată  de  haosul  din  jurul  nostru.  L-am  apucat  pe 
Trent  de  mânecă. 

— Pe-aici,  Trent!  i-am  spus,  simţind  cum  mă  usturau  ochii  de  la 
fum  şi  de  la  lacrimi. 

între  Travis  şi  unica  lui  cale  de  scăpare  se  găseau  zeci  de  oameni 
panicaţi. 

L-am  tras  pe  Trent  de  mână,  împingându-i  pe  toţi  cei  aflaţi  în 
calea  mea.  Am  ajuns  în  cadrul  uşii,  iar  de-acolo  am  privit  şi  în  faţă,  şi 
în  spate.  Două  coridoare  slab  luminate  de  flăcările  din  urma  noastră 
se  deschideau  înaintea  ochilor  noştri. 

— Pe-aici!  i-am  spus,  trăgându-1  iar  de  mână. 

— Eşti  sigură?  m-a  întrebat  Trent,  cu  vocea  răguşită  de  spaimă. 

— Vino!  i-am  spus. 

Cu  cât  alergam  mai  departe,  cu  atât  era  mai  întuneric.  După 
câteva  momente,  respiram  mai  uşor  căci  fumul  rămăsese  în  urma 
noastră,  însă  ţipetele  nu  încetaseră.  Erau  chiar  mai  puternice  şi 
mai  frenetice  decât  fuseseră  înainte.  Sunetele  îngrozitoare  care  se 
propagau  în  spatele  nostru  îmi  alimentau  hotărârea,  făcând  ca  paşii 
să-mi  fie  iuţi,  iar  mersul  să  aibă  un  scop.  Când  am  trecut  de  un  al 
doilea  colţ,  mergeam  orbeşte  prin  întuneric.  Ţineam  mâna  întinsă  în 
faţă,  pipăind  peretele,  iar  cu  cealaltă  mână  îl  ţineam  pe  Trent. 

Trent  m-a  întrebat: 

— Crezi  că  a ieşit  afară? 

întrebarea  lui  m-a  făcut  să-mi  pierd  concentrarea  şi  am  încercat 
să-mi  şterg  răspunsul  din  minte. 

— Nu  te  opri!  i-am  spus,  sufocându-mă. 

Trent  mi  s-a  opus  preţ  de  o clipă,  dar  când  l-am  tras  iar  de  mână, 
am  văzut  o luminiţă  licărind.  A ridicat  o brichetă  în  sus,  mijind  ochii 
în  spaţiul  strâmt,  în  căutarea  unei  ieşiri.  Am  urmărit  luminiţa  care 
se  prelingea  pe  pereţi,  iar  când  o uşă  ne-a  apărut  în  faţa  ochilor,  am 
icnit. 

— Pe-aici!  i-am  spus,  trăgându-1  după  mine. 

Am  năvălit  în  încăperea  următoare,  dar  m-am  ciocnit  de  un  zid 
de  oameni  care  m-au  aruncat  la  pământ.  Trei  femei  şi  doi  bărbaţi,  toţi 
cu  feţele  murdare  şi  cu  ochii  mari,  înspăimântaţi,  se  uitau  la  mine. 

Unul  dintre  băieţi  mi-a  întins  o mână  să  mă  ajute  să  mă  ridic. 

— Acolo  există  nişte  ferestre  prin  care  am  putea  ieşi!  mi-a  spus 
el. 

— Noi  am  venit  din  partea  cealaltă,  acolo  nu  e nimic,  i-am  spus, 
clătinând  din  cap. 

— Probabil  că  le-ai  ratat.  Ştiu  că  drumul  e pe-aici! 

Trent  m-a  tras  de  mână. 

— Vino,  Abby,  ei  ştiu  drumul  spre  ieşire! 

Am  clătinat  din  cap. 

— Noi  am  intrat  pe  aici  cu  Travis.  Ştiu  sigur. 

Şi-a  înteţit  strânsoarea. 


— I-am  spus  lui  Travis  că  n-o  să  te  scap  din  ochi.  Mergem  cu  ei. 

— Trent,  noi  am  trecut  pe  acolo...  nu  existau  ferestre! 

— Jason,  hai  să  mergem!  a spus  o fată  plângând. 

— Mergem,  i-a  răspuns  Jason,  uitându-se  la  Trent. 

Trent  m-a  tras  din  nou  de  mână  şi  eu  m-am  smuls. 

— Trent,  te  rog\  E pe-aici,  jur! 

— Eu  mă  duc  cu  ei,  mi- a spus  el.  Te  rog,  vino  cu  mine! 

Am  clătinat  din  cap,  lacrimile  curgându-mi  pe  obraji. 

— Am  mai  fost  aici  şi  înainte.  Nu  asta  e calea  de  ieşire! 

— Tu  vii  cu  mine!  a ţipat  el,  apucându-mă  de  braţ. 

Picioarele  mi-au  alunecat  pe  beton,  căci  el  mă  trăgea,  iar  când 
mirosul  de  fum  a devenit  şi  mai  intens,  m-am  smucit  şi  am  fugit  în 
direcţia  opusă. 

— ABBY!  ABBY!  a strigat  Trent  după  mine. 

Am  continuat  să  alerg,  ţinând  mâinile  întinse  în  faţă  în  eventua- 
litatea că  aş  fi  nimerit  intr-un  perete. 

— Haide!  Vrei  să  mori  din  cauza  ei? 

M-am  izbit  cu  umărul  de  un  colţ  de  zid  şi  m-am  răsucit,  căzând  la 
pământ.  M-am  târât  pe  podea,  ţinând  întinsă  mâna  care  îmi  tremura. 
Când  degetele  mele  au  dat  de  lemn,  m-am  ridicat  în  picioare.  Colţul 
unui  toc  de  uşă  s-a  materializat  sub  atingerea  mea  şi  am  intrat  în 
următoarea  încăpere. 

întunericul  părea  nesfârşit,  dar  mi-am  impus  să  scap  de  panica 
în  care  intrasem,  păşind  cu  atenţie  şi  întinzând  mâinile  până  ce  am 
dat  de  următorul  perete.  S-au  scurs  mai  multe  minute  şi  simţeam 
deja  cum  mă  cuprinde  frica,  parţial  alimentată  şi  de  vaietele  care  îmi 
răsunau  în  urechi. 

— Dă  Doamne,  am  şoptit  în  întuneric,  să  fie  asta  calea  spre 
ieşire! 

Am  mai  simţit  o muchie  de  toc  de  uşă,  apoi,  după  ce  am  trecut 
dincolo  de  ea,  am  zărit  o dâră  argintie  de  lumină  drept  în  faţa  mea. 
Prin  sticla  unei  ferestre  se  infiltra  lumina  lunii,  iar  eu  am  simţit  un 
suspin  care  căuta  să-mi  iasă  din  gâtlej. 

— T...  Trent!  Aici  e!  am  strigat  peste  umăr.  Trent! 

Am  mijit  ochii,  zărind  o mişcare. 

— Trent?  am  strigat,  cu  inima  bătându-mi  năvalnic  în  piept. 

în  câteva  secunde,  pe  pereţi  dansau  umbre,  iar  ochii  mi  se  mări- 
seră de  groază  atunci  când  mi-am  dat  seama  că  ceea  ce  luasem 
drept  oameni  erau  de  fapt  luminile  pâlpâitoare  ale  flăcărilor  care  se 
apropiau. 

— O,  Doamne-Dumnezeule!  am  exclamat,  uitându-mă  în  sus 
spre  fereastră. 

Travis  o închisese  în  urma  noastră  şi  era  prea  sus  să  o pot 
ajunge. 

M-am  uitat  în  jur,  căutând  ceva  pe  care  să  mă  pot  urca.  La  perete 
erau  aliniate  piese  de  mobilier  acoperite  cu  huse  albe.  Aceleaşi  cear- 
şafuri care  aveau  să  alimenteze  focul  până  ce  întreaga  încăpere  s-ar  fi 
transformat  intr-un  infern. 

Am  apucat  o bucată  de  material  alb  şi  am  tras  husa  de  pe  un 
pupitru.  Aruncând-o  la  pământ  şi  târând  pupitrul  greoi  sub  geam, 
am  fost  înconjurată  de  nori  albi  de  praf.  L-am  lipit  de  perete  şi  m-am 
căţărat  pe  el,  tuşind  din  pricina  fumului  care  se  infiltra  lent  în  încă- 
pere. Chiar  şi-aşa,  fereastra  se  afla  cam  la  un  metru  deasupra  capului 
meu. 

Am  gemut  încercând  să  deschid  totuşi  geamul,  răsucind  neînde- 
mânatică mânerul  înainte  şi  înapoi.  Nici  nu  s-a  clintit. 

— Hai  odată,  fir-ar  să  fie!  am  urlat,  lăsându-mi  toată  greutatea 
în  braţe. 

M-am  dat  înapoi  pentru  a-mi  lua  avânt  şi  a încerca  să-l  forţez 
să  se  deschidă.  Când  asta  n-a  mers,  mi-am  strecurat  unghiile  sub 
margine,  trăgând  până  ce  mi  s-au  desprins  unghiile  din  carne.  Am 
văzut  stele  verzi  şi  am  plâns  când  am  văzut  cum  focul  înghite  cear- 
şafurile albe  de  pe  coridorul  pe  care  îl  parcursesem  cu  numai  câteva 
clipe  mai  înainte. 

M-am  uitat  în  sus  la  fereastră,  înfigându-mi  încă  o dată  unghiile 
în  margine.  Buricele  degetelor  au  început  să-mi  sângereze,  muchiile 


din  metal  intrându-mi  în  piele.  Instinctul  de  supravieţuire  mi-a 
devenit  mai  puternic  decât  toate  simţurile  şi  mi-am  strâns  pumnii, 
lovind  cu  ei  în  geam.  Pe  panoul  de  sticlă  a apărut  o crăpătură  care  se 
mânjea  de  sânge  la  fiecare  lovitură  pe  care  o dădeam. 

Am  mai  lovit  o dată  cu  pumnul  în  geam,  apoi  mi-am  scos  pantoful 
şi  am  dat  cu  toată  puterea.  în  depărtare  se  auzeau  sirenele  sunând  şi 
am  început  să  suspin,  bătând  cu  palmele  în  geam.  Restul  vieţii  mele  era 
la  numai  câţiva  centimetri,  pe  partea  cealaltă  a ochiului  de  sticlă.  Am 
mai  încercat  încă  o dată  să  deschid  geamul  folosindu-mă  de  unghii, 
apoi  am  început  să  izbesc  geamul  cu  ambele  palme. 

— AJUTOR!  am  strigat,  văzând  cum  flăcările  ajungeau  tot  mai 
aproape.  SĂ  MĂ  AJUTE  CINEVA! 

Din  spate,  am  auzit  pe  cineva  tuşind. 

— Pigeon? 

M-am  răsucit  la  auzul  glasului  cunoscut.  Travis  apăruse  în  cadrul 
uşii  aflate  în  spatele  meu,  cu  faţa  şi  hainele  acoperite  de  funingine. 

— TRAVIS!  am  strigat  eu. 

Epuizată  şi  murdară,  am  coborât  de  pe  pupitru  şi  am  dat  fuga 
spre  locul  în  care  stătea  el. 

M-am  izbit  de  el,  iar  el  m-a  cuprins  în  braţe,  tuşind  şi  icnind  din 
pricina  lipsei  de  oxigen. 

— Unde  e Trent?  m-a  întrebat  cu  o voce  răguşită  şi  slabă. 

— S-a  luat  după  ei!  am  bâiguit  eu,  cu  lacrimile  curgându-mi  fără 
oprire  pe  obraji.  Am  încercat  să-l  conving  să  vină  cu  mine,  dar  el  n-a 
vrut! 

Travis  s-a  uitat  la  focul  care  se  apropia  şi  a ridicat  din  sprâncene. 
Eu  am  icnit,  tuşind  când  fumul  mi-a  umplut  plămânii.  M-a  privit,  iar 
ochii  i s-au  umplut  de  lacrimi. 

— Am  să  te  scot  de-aici,  Pidge. 

Şi-a  lipit  buzele  de  ale  mele  cu  o mişcare  fermă,  rapidă,  apoi  s-a 
căţărat  pe  scara  mea  improvizată. 

A împins  fereastra  şi  a răsucit  mânerul,  muşchii  braţelor  zvâc- 
nindu-i  căci  îşi  folosea  toată  puterea  pentru  a deschide  geamul. 

— Abby,  dă-te  înapoi!  Am  să  sparg  sticla! 

Temându-mă  să  mă  mişc,  n-am  reuşit  să  fac  decât  un  pas  în 
lateral.  Travis  şi-a  îndoit  cotul  şi  a izbit  cu  pumnul  în  sticlă,  ţipând, 
în  clipa  în  care  cioburile  au  căzut  deasupra  mea,  m-am  întors,  ferin- 
du-mi  faţa  cu  mâinile  pline  de  sânge. 

— Vino!  a ţipat  el,  întinzându-mi  mâna. 

Dogoarea  focului  cuprinsese  întreaga  încăpere,  însă  am  ajuns  la 
aer,  căci  mă  ridicase  de  la  pământ  şi  mă  împinsese  în  afară. 

Am  aşteptat  în  genunchi  ca  Travis  să  se  caţăre  şi  el,  apoi  l-am 
ajutat  să  se  ridice  în  picioare.  Sirenele  urlau,  iar  pe  pereţii  din  cără- 
midă ai  clădirilor  învecinate  dansau  luminile  roşii-albastre  ale  giro- 
farurilor  maşinilor  de  poliţie  şi  de  pompieri. 

Am  alergat  spre  mulţimea  de  oameni  care  stătea  în  faţa  clădirii, 
cercetând  toate  chipurile  în  căutarea  lui  Trent.  Travis  a strigat  numele 
fratelui  său,  glasul  lui  devenind  din  ce  în  ce  mai  lipsit  de  speranţă. 
Şi-a  scos  mobilul  şi  a verificat  dacă  nu  cumva  avea  apeluri  pierdute, 
însă  l-a  închis  cu  brutalitate,  acoperindu-şi  gura  cu  mâna  înnegrită. 

— TRENT!  a urlat  Travis,  întinzându-şi  gâtul  în  timp  ce  scruta 
mulţimea. 

Cei  care  scăpaseră  se  îmbrăţişau  şi  plângeau  în  spatele  ambulan- 
ţelor, privind  îngroziţi  cum  tulumbele  împroşcau  apă,  iar  pompierii 
alergau  înăuntru,  trăgând  după  ei  furtunurile. 

Travis  şi-a  trecut  mâna  peste  părul  tuns  scurt,  clătinând  din 

cap. 

— N-a  ieşit,  a şoptit  el.  N-a  ieşit,  Pidge. 

Mi  s-a  tăiat  respiraţia  privind  cum  lacrimile  lăsau  dâre  în  funin- 
ginea de  pe  obrajii  lui.  A căzut  în  genunchi,  şi  eu  odată  cu  el. 

— Trav,  Trent  este  isteţ.  A ieşit.  Trebuie  să  fi  găsit  o altă  cale,  i-am 
spus,  încercând  să  mă  conving  pe  mine  însămi. 

Travis  s-a  prăbuşit  în  poala  mea,  apucându-mă  de  tricou.  L-am 
ţinut  în  braţe.  Nu  ştiam  ce  altceva  aş  fi  putut  să  fac. 

Trecuse  o oră.  Plânsetele  şi  vaietele  supravieţuitorilor  şi  ale  spec- 
tatorilor din  afara  clădirii  scăzuseră  în  intensitate  până  ce  nu  mai 


rămăsese  decât  o linişte  cumplită.  Priveam,  cu  o speranţă  care  pălea, 
cum  pompierii  au  scos  două  persoane,  apoi  au  continuat  să  intre  şi 
să  iasă  cu  mâinile  goale.  în  timp  ce  paramedicii  îi  îngrijeau  pe  răniţi, 
iar  ambulanţele  goneau  cu  victimele  arse,  noi  aşteptam.  O jumătate 
de  oră  mai  târziu,  trupurile  pe  care  le  scoseseră  n-au  mai  putut  fi 
salvate.  Pe  pământ  erau  înşirate  victimele,  numărul  lor  depăşind  cu 
mult  numărul  celor  care  scăpaseră.  Travis  nu  şi-a  desprins  ochii  de 
pe  uşă,  aşteptând  să  fie  scos  dintre  resturi  şi  trupul  fratelui  său. 

— Travis? 

Ne-am  întors  amândoi  deodată  şi  l-am  văzut  pe  Adam  care  stătea 
alături  de  noi.  Travis  s-a  ridicat,  trăgându-mă  şi  pe  mine  cu  el. 

— Mă  bucur  să  văd  că  aţi  reuşit  să  ieşiţi,  a spus  Adam,  părând 
stupefiat.  Trent  unde-i? 

Travis  nu  i-a  răspuns. 

Privirile  ni  s-au  îndreptat  din  nou  spre  ceea  ce  mai  rămăsese 
din  Keaton  Hali,  fumul  negru  şi  dens  continuând  să  iasă  pe  ferestre. 
Mi-am  ascuns  faţa  la  pieptul  lui  Travis,  închizând  ochii  strâns, 
sperând  să  mă  trezesc  din  coşmarul  acela. 

— Trebuie  să...  ăăă...  trebuie  să-l  sun  pe  tata,  a spus  Travis, 
încruntându-se  în  timp  ce  îşi  deschidea  mobilul. 

Am  tras  aer  în  piept,  sperând  că  vocea  mea  avea  să  sune  mai 
puternică  decât  o simţeam. 

— Travis,  poate  că  ar  trebui  să  mai  aştepţi.  încă  nu  ştim  nimic 
sigur. 

Nu  şi-a  luat  ochii  de  la  tastatura  mobilului,  iar  buzele  îi  tremurau. 

— Asta  nu-i  drept.  El  n-ar  fi  trebuit  să  se  afle  aici. 

— Travis,  a fost  un  accident.  Nu  aveai  de  unde  să  ştii  că  avea  să 
se  întâmple  aşa  ceva,  i-am  spus,  mângâindu-1  pe  obraz. 

Faţa  i s-a  strâns  şi  a închis  ochii.  A inspirat  adânc  şi  a început  să 
formeze  numărul  tatălui  său. 

Cifrele  de  pe  ecran  au  fost  înlocuite  cu  un  nume  în  timp  ce  telefonul 
a început  să  sune,  iar  Travis  a făcut  ochii  mari  când  a citit  ceea  ce 
scria  pe  ecran. 

— Trent? 

De  pe  buze  i-a  scăpat  un  hohot  de  râs  surprins,  iar  pe  chip  i-a 
înflorit  un  zâmbet  în  timp  ce  mă  privea. 

— E Trent! 

Eu  am  icnit  şi  l-am  prins  strâns  de  braţ. 

— Unde  eşti?  Cum  adică  eşti  la  Morgan?  Ajung  într-o  secundă, 
să  nu  te  mişti,  la  naiba! 

M-am  năpustit  înainte,  luptându-mă  să  ţin  pasul  cu  Travis  în 
timp  ce  el  alerga  traversând  campusul,  trăgându-mă  după  el.  Când 
am  ajuns  la  Morgan,  plămânii  mei  ţipau  după  aer.  Trent  a coborât 
treptele  în  goană,  izbindu-se  în  noi. 

— Doamne,  băi,  frate!  Am  crezut  că  te-ai  prăjit!  a spus  Trent, 
strângându-ne  atât  de  tare  în  braţe,  încât  nu  mai  puteam  să  respir. 

— Ticălos  ce  eşti!  a ţipat  Travis,  împingându-şi  fratele.  Am 
crezut  că  eşti  mort,  la  naiba!  Am  aşteptat  ca  pompierii  să-ţi  care 
trupul  carbonizat  de  la  Keaton! 

Preţ  de  o clipă,  privindu-1  pe  Trent,  Travis  s-a  încruntat,  apoi 
l-a  îmbrăţişat.  A întins  un  braţ,  bâjbâind  până  ce  a simţit  că  atinsese 
tricoul  meu,  apoi  m-a  tras  şi  pe  mine  în  îmbrăţişare.  După  câteva 
momente,  Travis  i-a  dat  drumul  lui  Trent,  ţinându-mă  lipită  de  el. 

Trent  m-a  privit  cu  vinovăţie. 

— Abby,  îmi  pare  rău.  Am  intrat  în  panică. 

Am  clătinat  din  cap. 

— Mă  bucur  că  eşti  bine. 

— Tu?  Mai  bine  aş  fi  fost  mort  dacă  Travis  m-ar  fi  văzut  ieşind 
din  clădire  fără  tine.  Am  încercat  să  te  găsesc  după  ce  ai  fugit,  însă 
m-am  rătăcit  şi  am  fost  nevoit  să  găsesc  o altă  ieşire.  Am  mers  de-a 
lungul  clădirii,  căutând  fereastra  aia,  dar  am  dat  peste  nişte  poliţai, 
iar  ei  m-au  obligat  să  plec.  Băga-mi-aş  picioarele,  mi-am  pierdut 
capul  pe-aici!  a spus  el,  trecându-şi  mâna  peste  părul  lui  scurt. 

Travis  mi- a şters  obrajii  cu  degetele  mari,  apoi  şi- a ridicat  tricoul 
pentru  a-şi  înlătura  funinginea  de  pe  faţă. 

— Hai  să  plecăm  de-aici!  în  curând  o să  fie  plin  de  poliţai. 

După  ce  şi-a  mai  îmbrăţişat  o dată  fratele,  ne-am  dus  spre  Honda 
prietenei  mele.  Travis  m-a  privit  legându-mi  centura  şi,  când  am 
tuşit,  s-a  încruntat. 

— Poate  că  ar  trebui  să  te  duc  la  spital.  Să  te  vadă  un  medic. 

— Sunt  bine,  i-am  spus,  împletindu-mi  degetele  cu  ale  lui. 

Uitându-mă  în  jos,  am  văzut  o tăietură  adâncă  la  mâna  lui. 

— Asta  e de  la  luptă  sau  de  la  geam? 

— De  la  geam,  mi-a  răspuns  el,  încruntându-se  la  vederea  unghi- 
ilor mele  însângerate. 

— Ştii?  Tu  mi-ai  salvat  viaţa. 

A ridicat  din  sprâncene. 

— Nu  aveam  de  gând  să  plec  fără  tine. 


— Ştiam  că  o să  vii,  i-am  spus,  strângându-i  degetele  între  ale 
mele. 

Ne-am  ţinut  de  mână  până  ce  am  ajuns  la  apartament. 
Spălându-mă,  nu-mi  puteam  da  seama  al  cui  era  sângele.  Căzând  pe 
patul  lui  Travis,  încă  mai  puteam  să  simt  în  nări  mirosul  de  fum  şi 
de  piele  arsă. 

— Poftim,  mi-a  spus  el,  întinzându-mi  un  pahar  mic,  plin  cu  un 
lichid  chihlimbariu,  te  va  ajuta  să  te  odihneşti. 

— Nu  sunt  obosită. 

Mi-a  întins  paharul  din  nou.  Ochii  îi  erau  obosiţi,  injectaţi  şi  grei. 

— încearcă  totuşi  să  te  odihneşti,  Pidge. 

— Aproape  că  mi-e  frică  să  închid  ochii,  i-am  spus,  luând  paharul 
şi  înghiţind  lichidul  cu  lăcomie. 

A luat  paharul  şi  l-a  pus  pe  noptieră,  aşezându-se  alături  de 
mine.  Am  rămas  aşa,  în  tăcere,  lăsând  amintirea  ultimelor  ore  să  se 
estompeze.  Am  închis  ochii  strâns  când  amintirile  strigătelor  îngro- 
zite ale  celor  prinşi  în  subsol  mi-au  năpădit  gândurile.  Nu  ştiam  cât 
îmi  va  trebui  să  le  uit  sau  dacă  măcar  voi  reuşi  s-o  fac. 

Mâna  caldă  a lui  Travis  de  pe  genunchiul  meu  m-a  trezit  din 
coşmar. 

— Au  murit  o mulţime  de  oameni  în  seara  asta. 

— Ştiu. 

— Până  mâine  nu  vom  putea  şti  cu  exactitate  numărul  lor. 

— împreună  cu  Trent  am  depăşit  un  grup  de  puştani  care  căutau 
ieşirea.  Mă  întreb  dacă  au  reuşit.  Păreau  atât  de  speriaţi. . . 

Am  simţit  că  ochii  mi  se  umplu  de  lacrimi,  dar  înainte  ca  acestea 
să-mi  ajungă  pe  obraji,  Travis  m-a  prins  în  braţele  lui  solide.  M-am 
simţit  imediat  protejată,  iubită,  aşa  cum  stăteam  lipită  de  el.  Faptul 
că  mă  simţeam  ca  acasă  în  braţele  lui  mă  îngrozise  cândva,  dar 
acum  eram  recunoscătoare  că  mă  puteam  simţi  în  siguranţă  după 
ce  trăisem  ceva  atât  de  groaznic.  Exista  un  singur  motiv  pentru  care 
m-aş  fi  putut  vreodată  simţi  în  felul  acesta  cu  cineva. 

îi  aparţineam  lui. 

Atunci  am  ştiut.  Fără  niciun  dubiu,  fără  să  mă  îngrijoreze  ceea 
ce  ar  fi  putut  gândi  ceilalţi  şi  nefiindu-mi  frică  de  greşeli  sau  de 
consecinţe,  am  zâmbit,  gândindu-mă  la  cuvintele  pe  care  aveam  să 
le  spun. 

— Travis?  am  spus,  cu  gura  lipită  de  pieptul  lui. 

— Ce  e,  iubito?  m-a  întrebat  în  şoaptă. 

Telefoanele  noastre  au  sunat  în  acelaşi  timp  şi  i l-am  întins  pe-al 
lui,  în  timp  ce  răspundeam  la  al  meu. 

— Alo? 

— Abby?  a ţipat  America. 

— Mare,  sunt  bine.  Suntem  bine  cu  toţii. 

— Tocmai  am  auzit!  Este  peste  tot  la  ştiri! 

îl  auzeam  pe  Travis  explicându-i  lui  Shepley,  iar  eu  încercam 
din  răsputeri  s-o  calmez  pe  America.  Ascultând  şi  răspunzându-i  la 
zecile  de  întrebări,  încercând  să-mi  păstrez  vocea  calmă  în  timp  ce-i 
povesteam  cele  mai  groaznice  momente  din  viaţa  mea,  m-am  relaxat 
în  secunda  în  care  Travis  m-a  luat  de  mână. 

Mi  se  părea  că  relatez  povestea  altcuiva,  stând  în  confortul  apar- 
tamentului lui  Travis,  la  un  milion  de  kilometri  de  coşmarul  care 
ar  fi  putut  să  ne  omoare.  America  a plâns  atunci  când  am  terminat, 
dându-şi  seama  cât  de  aproape  fuseserăm  să  ne  pierdem  vieţile. 

— Mă  apuc  să-mi  fac  bagajele  imediat.  Vom  fi  acasă  mâine-di- 
mineaţă  la  prima  oră,  a scâncit  America. 

— Mare,  nu  plecaţi  dis- de -dimineaţă!  Suntem  bine. 

— Trebuie  să  te  văd.  Trebuie  să  te  îmbrăţişez  ca  să  ştiu  că  eşti 
bine,  a spus  ea  plângând. 

— Suntem  bine.  Mă  poţi  îmbrăţişa  vineri. 

A scâncit  iar. 

— Te  iubesc! 

— Şi  eu  te  iubesc!  Distracţie  plăcută! 

Travis  s-a  uitat  la  mine,  apoi  şi-a  lipit  telefonul  de  ureche. 

— Shep,  mai  bine  ia-o  în  braţe  pe  iubita  ta.  Pare  supărată.  Ştiu, 
omule. . . şi  eu  la  fel.  Pe  curând! 


Am  închis  cu  câteva  secunde  înaintea  lui  Travis  şi  preţ  de  o clipă 
niciunul  n-a  zis  nimic,  încă  meditând  la  cele  întâmplate.  După  alte 
câteva  momente,  Travis  s-a  lăsat  pe  pernă  şi  apoi  m-a  tras  la  pieptul 
său. 

— America  e bine?  m-a  întrebat,  privind  în  gol  spre  tavan. 

— E tulburată.  O să  fie  bine. 

— Mă  bucur  că  n-au  fost  aici. 

Mi-am  încleştat  maxilarul.  Nici  măcar  nu  mă  gândisem  la  ce 
s-ar  fi  putut  întâmpla  dacă  ei  n-ar  fi  fost  acasă  la  părinţii  lui  Shepley. 
Mi-au  trecut  fulgerător  prin  minte  expresiile  îngrozite  ale  fetelor  din 
subsol  care  se  luptau  cu  bărbaţii  ca  să  scape.  Ochii  înspăimântaţi  ai 
prietenei  mele  le-au  înlocuit  pe  fetele  fără  nume  din  acel  spaţiu.  Mi 
s-a  făcut  greaţă  gândindu-mă  la  frumosul  ei  păr  blond,  murdar  şi 
pârjolit,  laolaltă  cu  restul  trupurilor  întinse  pe  gazon. 

— Şi  eu  la  fel,  am  spus,  înfiorându-mă. 

— îmi  pare  rău.  Ai  trecut  prin  multe  în  seara  asta.  Nu  e nevoie 
să  mai  torn  şi  eu  gaz  pe  foc. 

— Trav,  şi  tu  ai  fost  acolo. 

A tăcut  câteva  momente,  iar  când  am  dat  să  spun  ceva,  a inspirat 
adânc. 

— Eu  nu  mă  sperii  prea  des,  a spus  în  cele  din  urmă.  M-am 
speriat  în  prima  dimineaţă  când  m-am  trezit  şi  tu  nu  erai  aici.  M-am 
speriat  când  m-ai  părăsit  după  ce  ne-am  întors  din  Vegas.  M-am 
speriat  când  am  crezut  că  urma  să-i  spun  tatei  că  Trent  a murit  în 
acea  clădire.  Dar  când  te-am  văzut  dincolo  de  flăcări  în  subsol... 
m-am  îngrozit.  Am  reuşit  să  ajung  la  uşă,  eram  la  câţiva  metri  de 
ieşire,  dar  nu  puteam  să  plec. 

— Ce  vrei  să  spui?  Eşti  nebun?  l-am  întrebat,  dând  capul  pe 
spate  pentru  a mă  putea  uita  în  ochii  lui. 

— Niciodată  în  viaţa  mea  n-am  văzut  lucrurile  mai  limpede. 
M-am  întors,  mi-am  croit  drum  spre  încăperea  în  care  erai  tu  şi 
te-am  găsit  acolo.  Nimic  altceva  nu  mai  conta.  Nici  măcar  nu  ştiam 
dacă  aveam  să  reuşim  să  ieşim  sau  nu,  pur  şi  simplu  voiam  să  fiu 

acolo  unde  erai  şi  tu,  orice  ar  fi  însemnat  asta.  Singurul  lucru  de  care 
mă  tem,  Pidge,  e o viaţă  fără  tine. 

M-am  aplecat,  sărutându-1  cu  tandreţe.  Când  gurile  noastre  s-au 
separat,  i-am  zâmbit. 

— Atunci,  n-ai  de  ce  să  te  temi.  Vom  fi  mereu  împreună. 

El  a oftat. 

— Ştii,  oricând  aş  lua-o  de  la  capăt.  N-aş  schimba  nici  măcar  un 
moment,  dacă  asta  ar  însemna  să  fim  exact  aici  în  această  clipă. 

Continuam  să-mi  simt  ochii  grei  şi  am  inspirat  adânc.  Plămânii 
mei  au  protestat,  încă  usturându-mă  din  pricina  fumului.  Am  tuşit 
puţin,  apoi  m-am  relaxat,  simţindu-i  buzele  calde  pe  fruntea  mea. 
Şi-a  trecut  mâna  peste  părul  meu  umed,  şi  auzeam  cum  îi  bătea 
inima  în  piept  într-un  ritm  constant. 

— Asta  e,  a spus  el  oftând. 

— Ce  anume? 

— Momentul.  Când  te  privesc  dormind...  Pacea  de  pe  chipul 
tău?  Asta  este.  N-am  mai  avut  parte  de  ea  încă  de  dinainte  ca  mama 
mea  să  moară,  dar  acum  pot  s-o  simt  iar. 

A mai  inspirat  o dată  adânc  şi  m-a  tras  mai  aproape. 

— Am  ştiut  din  prima  clipă  în  care  ne-am  întâlnit  că  era  ceva 
în  tine,  ceva  de  care  aveam  nevoie.  Se  dovedeşte  că  nu  era  nimic  în 
tine.  Erai  tu. 

Am  surâs  în  timp  ce  mi-am  îngropat  faţa  la  pieptul  lui. 

— Suntem  noi,  Travis.  Nimic  n-are  sens  dacă  nu  suntem 
împreună.  N-ai  observat  chestia  asta? 

— Dacă  am  observat ? Tot  anul  ţi-am  spus  asta!  m-a  necăjit  el.  E 
oficial.  Pipiţe,  lupte,  plecare,  Parker,  Vegas. . . Ba  chiar  şi  incendiile. . . 
Relaţia  noastră  poate  rezista  la  orice. 

Am  ridicat  încă  o dată  capul,  observându-i  mulţumirea  din  ochi 
în  timp  ce  mă  privea.  Semăna  cu  liniştea  pe  care  o văzusem  pe  chipul 
lui  după  ce  pierdusem  pariul  şi  a trebuit  să  stau  cu  el  în  apartament 
după  ce-i  spusesem  prima  dată  că-1  iubesc,  şi  din  dimineaţa  de  după 
dansul  de  Ziua  îndrăgostiţilor.  Semăna,  dar  era  altfel.  Era  absolut... 


permanent.  Speranţa  firavă  pierise  din  ochii  lui,  încrederea  nemăr- 
ginită luându-i  locul. 

Am  recunoscut-o  numai  fiindcă  ochii  lui  oglindeau  ceea  ce  eu 
simţeam. 

— Vegas?  l-am  întrebat. 

S-a  încruntat,  nesigur  de  direcţia  în  care  mă  îndreptam. 

— Da? 

— Te-ai  gândit  să  mai  mergi  acolo? 

S-a  arătat  surprins. 

— Nu  cred  că  e o idee  bună  pentru  mine. 

— Ce-ar  fi  să  mergem  numai  pentru  o noapte? 

încurcat,  s-a  uitat  în  jur  în  întunericul  din  cameră. 

— O noapte? 

— Căsătoreşte-te  cu  mine,  i-am  spus,  fără  să  şovăi. 

Am  rămas  surprinsă  de  cât  de  uşor  şi  de  rapid  îmi  veniseră 
cuvintele.  Pe  faţă  i s-a  lăţit  un  zâmbet. 

— Când? 

Am  ridicat  din  umeri. 

— Putem  să  luăm  bilete  pentru  mâine.  E vacanţa  de  primăvară. 
Eu  n-am  nimic  de  făcut  mâine,  tu  ai? 

— Te  prind  eu  la  înghesuială,  mi-a  spus,  întinzând  mâna 
după  mobilul  său.  American  Airlines,  a zis,  urmărindu-mi  înde- 
aproape reacţia  în  timp  ce  se  conecta.  Am  nevoie  de  două  bilete 
spre  Vegas,  vă  rog.  Mâine.  Hmm...  a ezitat  el,  uitându-se  la  mine, 
aşteptând  să  mă  răzgândesc.  Două  zile,  dus-întors.  Orice  aveţi. 

Mi-am  culcat  bărbia  pe  pieptul  lui,  aşteptând  să  ia  biletele.  Cu 
cât  îl  lăsam  mai  mult  la  telefon,  cu  atât  i se  lărgea  zâmbetul. 

— Da. . . Ăăă,  staţi  o clipă,  a spus  el,  arătând  spre  portofel.  Pidge, 
vrei,  te  rog,  să-mi  dai  cârdul? 

Aştepta  reacţia  mea.  M-am  aplecat  fericită,  am  scos  cârdul  din 
portofel  şi  i l-am  dat. 


418  Fericirea  începe  azi 


Jamie  McCuire  419 


Travis  i-a  dictat  cifrele  agentului,  aruncându-mi  o privire  după 
fiecare  set  de  numere.  Când  a spus  şi  data  expirării  şi  a văzut  că  nu 
protestam,  a strâns  din  buze. 

— Ăăă,  da,  doamnă.  Le  vom  lua  de  la  ghişeu.  Mulţumesc. 

Mi-a  dat  telefonul  şi  eu  l-am  pus  pe  noptieră,  aşteptând  ca  el  să 
vorbească. 

— Tocmai  mi-ai  cerut  să  mă  căsătoresc  cu  tine,  a zis  el,  încă 
aşteptând  ca  eu  să  recunosc  că  fusese  vreo  păcăleală. 

— Ştiu. 

— Să  ştii  că  tranzacţia  a fost  pe  bune.  Tocmai  am  cumpărat  două 
bilete  spre  Vegas  pentru  mâine  la  prânz.  Aşadar,  asta  înseamnă  că 
mâine-seară  ne  căsătorim. 

— Mulţumesc. 

A închis  ochii  pe  jumătate. 

— Luni,  când  începi  cursurile,  vei  fi  doamna  Maddox. 

— A,  am  spus,  privind  în  jur. 

Travis  a ridicat  din  sprâncene. 

— Te-ai  răzgândit? 

— Săptămâna  viitoare  voi  avea  o grămadă  de  acte  de  schimbat. 

A dat  aprobator  din  cap,  sperând,  dar  fiind  precaut. 

— Chiar  ai  de  gând  să  te  măriţi  cu  mine  mâine-seară? 

I-am  zâmbit. 

— Îhî! 

— Vorbeşti  serios? 

— Da. 

— La  naiba,  te  iubesc ! 

Mi-a  luat  faţa  în  palme  şi  m-a  sărutat  apăsat. 

— Pigeon,  te  iubesc  atât  de  mult!  mi-a  spus,  sărutându-mă  fără 
oprire. 

— Să-ţi  aminteşti  asta  peste  cincizeci  de  ani,  când  în  continuare 
am  să-ţi  tăbăcesc  fundul  la  poker,  am  chicotit  eu. 

Triumfător,  el  mi-a  surâs. 


— Dacă  asta  înseamnă  şaizeci  sau  şaptezeci  de  ani  cu  tine, 
iubito. . . ai  permisiunea  mea  să  faci  tot  ce  poţi  tu  mai  rău. 

M-am  arătat  mirată. 

— Ai  să  regreţi  asta. 

— Pariez  că  n-o  vei  face. 

I-am  zâmbit  cât  de  răutăcios  am  putut. 

— Eşti  suficient  de  încrezător  încât  să  pariezi  motocicleta  aia 
strălucitoare  de-afară? 

A clătinat  din  cap,  o expresie  serioasă  înlocuindu-i  zâmbetul  de 
tachinare  pe  care  îl  avusese  cu  numai  câteva  secunde  în  urmă. 

— Voi  paria  pe  tot  ce  am.  Nu  regret  nici  măcar  o secundă  cu 
tine,  Pidge,  şi  nici  nu  voi  regreta  vreodată! 

Mi-a  luat  mâna  şi  a dus-o  la  buze.  în  cameră  era  linişte,  singu- 
rele zgomote  proveneau  de  la  buzele  lui  care  se  dezlipeau  de  pe  pielea 
mea  şi  de  la  aerul  pe  care  îl  expira. 

— Abby  Maddox. . . a spus  el,  zâmbetul  lui  radiind  în  lumina 
lunii. 

Mi-am  lipit  obrazul  de  pieptul  lui  gol. 

— Travis  şi  Abby  Maddox.  Sună15  drăguţ. 

— Inel?  a întrebat  el,  încruntându-se. 

— O să  ne  facem  griji  pentru  inele  mai  târziu.  Las  asta  în 
seama  ta. 

— Ăăă... 

A tăcut,  aşteptând  să-mi  vadă  reacţia. 

— Poftim?  l-am  întrebat,  simţind  că  mă  încordez. 

— Să  n-o  iei  razna,  mi-a  spus  el,  schimbându-şi  emoţionat 
poziţia. 

M-a  strâns  mai  tare. 

— Cumva. . . m-am  ocupat  deja  de  partea  asta. 

— Care  parte?  am  întrebat,  ridicând  capul  pentru  a-i  vedea 

faţa. 

Se  uita  în  gol  spre  tavan  şi  ofta. 

— Ai  s-o  iei  razna. 

— Travis... 

M-am  încruntat  în  timp  ce  el  şi-a  scos  un  braţ  de  sub  mine, 
în  tinzând  mâna  spre  sertarul  noptierei. 

Mi-am  suflat  bretonul  ud  din  ochi. 

— Ce  e?  Ai  cumpărat  prezervative? 

A râs  scurt. 

— Nu,  Pidge. 

Mi-am  arătat  surprinderea  în  timp  ce  îşi  vâra  mâna  în  sertar. 
S-a  întors  spre  mine  şi  m-a  privit  în  timp  ce  scotea  o cutiuţă  din 
ascunzătoare. 

M-am  uitat  în  jos  când  a lăsat  cubul  mic  de  catifea  pe  pieptul  lui, 
punându-şi  apoi  capul  pe  braţul  îndoit. 

— Ce-i  asta?  l-am  întrebat. 

— A ce  seamănă? 

— Bine.  Dă-mi  voie  să  reformulez  întrebarea:  când  l-ai  luat? 

Travis  a tras  aer  în  piept  şi,  în  timp  ce  făcea  asta,  cutia  se  mişca 
în  ritmul  respiraţiei  lui. 

— Cu  ceva  timp  în  urmă. 

— Trav. . . 

— S-a  întâmplat  să-l  văd  într-o  zi  şi  am  ştiut  că  nu  exista  decât 
un  singur  loc  unde  se  potrivea:  pe  degeţelul  tău. 

— într-o  zi  când? 

— Contează?  a refuzat  el  să-mi  spună. 

S-a  agitat  puţin,  iar  eu  nu  m-am  putut  abţine  să  nu  râd. 

— Pot  să-l  văd?  l-am  întrebat  zâmbind,  simţindu-mă  zăpăcită. 

Zâmbetul  i se  potrivea  cu  al  meu  şi  el  a privit  cutiuţa. 

— Deschide-o! 

Am  atins-o  cu  un  deget,  pipăind  catifeaua.  Am  apucat  sigiliul 
auriu  cu  ambele  mâini,  deschizând  uşor  capacul.  Am  văzut  ceva 
strălucind  şi  am  închis  capacul  la  loc. 

— Travis!  m-am  plâns  eu. 


— Ştiam  eu  că  ai  s-o  iei  razna!  mi-a  spus,  ridicându-se  în  şezut 
şi  luându-mi  mâinile  intr-ale  lui. 

Simţeam  cutia  apăsându-mi  palmele  şi  aveam  senzaţia  că  era  o 
grenadă,  care  ar  fi  putut  exploda  în  orice  clipă.  Am  închis  ochii  şi  am 
clătinat  din  cap. 

— Eşti  nebun ? 

— Ştiu.  Ştiu  ce  gândeşti,  dar  a trebuit.  Era  Inelul.  Şi  am  avut 
dreptate!  N-am  mai  văzut  niciunul  atât  de  perfect! 

Am  deschis  ochii  şi,  în  loc  de  o pereche  de  ochi  căprui  supă- 
raţi, aşa  cum  mă  aşteptam,  el  radia  de  mândrie.  Mi-a  luat  cu  blân- 
deţe mâinile  de  pe  casetă  şi  a deschis-o;  a scos  inelul  din  locul  în  care 
era  fixat.  Diamantul  mare,  rotund  strălucea  chiar  şi  în  lumina  slabă, 
captând  razele  lunii  pe  fiecare  faţetă. 

— Este...  Dumnezeule,  este  uimitor!  am  şoptit  în  timp  ce  el 
mi- a luat  mâna  stângă. 

— Pot  să  ţi-1  pun  pe  deget?  m-a  întrebat,  privindu-mă  cercetător. 

Când  am  dat  din  cap  în  semn  că  da,  el  a strâns  din  buze,  stre- 
curând  cercul  argintiu  peste  încheietura  degetului  meu,  ţinându-1 
puţin  înainte  de  a-i  da  drumul. 

— Acum  e uimitor. 

Preţ  de  o clipă  ne-am  zgâit  amândoi  la  mâna  mea,  la  fel  de  şocaţi 
de  contrastul  dintre  diamantul  mare  şi  degetul  meu  mic  şi  subţire. 
Firul  de  metal  îmi  înconjura  degetul,  despărţindu-se  în  două,  braţele 
rezultate  ajungând  la  micile  diamante  aliniate  pe  fiecare  porţiune  de 
aur  alb. 

— Cu  banii  ăştia  ai  fi  putut  să  plăteşti  un  avans  pentru  o maşină, 
i-am  spus  dintr-o  suflare,  incapabilă  să  alung  orice  încordare  din 
glas. 

Ochii  mi-au  urmărit  mâna  în  timp  ce  Travis  o ducea  la  buze. 

— Mi-am  imaginat  de  un  milion  de  ori  cum  va  arăta  pe  mâna 
ta.  Acum  că  e acolo. . . 

— Ce  e?  i-am  zâmbit,  uitându-mă  cum  privea  lung  la  mâna 
mea. 

Apoi  s-a  uitat  la  mine. 

— Am  crezut  că  va  trebui  să  transpir  cinci  ani  înainte  să  mă  simt 
aşa. 

— Şi  eu  voiam  la  fel  de  mult  ca  tine.  Doar  că  am  o faţă  de  pe  care 
nu  se  citeşte  nimic,  i-am  spus,  lipindu-mi  buzele  de  ale  lui. 

Travis  mă  strângea  de  mână,  în  timp  ce  eu  îmi  ţineam  respiraţia, 
încercam  să  nu  mă  crispez,  dar  când  am  tresărit,  strânsoarea  lui  s-a 
înteţit.  Tavanul  alb  era  pătat  pe  alocuri  de  apă.  în  afară  de  asta,  încă- 
perea era  imaculată.  Nici  vorbă  de  dezordine,  nici  urmă  de  instru- 
mente risipite  peste  tot.  Fiecare  lucru  era  la  locul  lui,  ceea  ce  mă  făcea 
să  mă  simt  destul  de  în  largul  meu.  Luasem  o decizie.  Aveam  să  merg 
până  la  capăt. 

— Iubito...  a spus  Travis,  încruntându-se. 

— Pot  s-o  fac,  i-am  spus,  privind  fix  la  petele  de  pe  tavan. 

Am  tresărit  când  pielea  mi-a  fost  atinsă  de  buricele  degetelor, 
dar  am  încercat  să  nu  mă  încordez.  Vedeam  îngrijorarea  din  ochii  lui 
Travis  când  bâzâitul  a reînceput. 

— Pigeon,  a început  Travis  din  nou,  dar  am  scuturat  din  cap, 
nepăsătoare. 

— Bine.  Sunt  gata. 

Am  ţinut  telefonul  departe  de  ureche,  tresărind  şi  din  pricina 
durerii,  dar  şi  din  cauza  predicii  inevitabile. 


— Abby  Abernathy,  te  omor!  a strigat  America.  Te  ucid! 

— Practic,  acum  sunt  Abby  Maddox,  i-am  spus,  zâmbindu-i 
proaspătului  meu  soţ. 

— Nu-i  corect!  s-a  plâns  ea,  din  ton  răzbătându-i  mânia.  Trebuia 
să-ţi  fiu  domnişoară  de  onoare!  Trebuia  să  merg  cu  tine  să  cumpărăm 
rochia  şi  să  dăm  o petrecere  de  fete  şi  să-ţi  ţin  buchetul! 

— Ştiu,  i-am  spus,  privind  cum  lui  Travis  i-a  pierit  zâmbetul 
când  am  tresărit  din  nou. 

— Ştii  că  nu  eşti  obligată  să  faci  asta,  mi-a  zis,  ridicând  din 
sprâncene. 

Cu  mâna  liberă  i-am  strâns  degetele. 

— Ştiu. 

— Deja  mi-ai  spus  asta!  mi-a  trântit-o  America. 

— Nu  cu  tine  vorbeam. 

— A,  nu  vorbeşti  cu  mine,  a spumegat  ea.  Ba  vorbeşti  exact  cu 
mine.  N-ai  să  auzi  niciodată  sfârşitul  discuţiei  ăsteia,  mă  auzi?  Nu  te 
voi  ierta  niciodată! 

— Ba  da,  ai  să  mă  ierţi! 

— Tu!  Eşti  o...!  Eşti  răutatea  întruchipată,  Abby!  Eşti  un  exem- 
plar îngrozitor  de  cea  mai  bună  prietenă! 

Am  râs,  făcându-1  pe  bărbatul  care  stătea  aşezat  alături  de  mine 
să  sară  cât  colo. 

— Staţi  liniştită,  doamnă  Maddox. 

— Iartă-mă,  i-am  spus. 

— Cine  era? 

— Era  Griffin. 

— Cine  naiba  e Griffin?  Dă-mi  voie  să  ghicesc,  ai  invitat  un 
străin  la  nuntă,  dar  n-ai  invitat-o  pe  cea  mai  bună  prietenă  a ta? 

Vocea  îi  devenea  tot  mai  stridentă  cu  fiecare  întrebare. 

— Nu.  La  nuntă  n-a  fost,  i-am  spus,  inspirând  adânc. 

Travis  a oftat  şi,  agitat,  şi-a  schimbat  poziţia  pe  scaun,  strângân- 
du-mi  mâna. 

— Trebuia  să-ţi  fac  asta,  îţi  aminteşti?  l-am  întrebat,  zâmbindu-i 
chiar  dacă  aveam  dureri. 

— îmi  pare  rău.  Nu  cred  că  pot  să  suport  asta,  mi-a  spus  cu 
vocea  răguşită  de  suferinţă. 

Şi-a  relaxat  strânsoarea,  uitându-se  la  Griffin. 

— Vrei,  te  rog,  să  te  grăbeşti? 

Griffin  a clătinat  din  cap. 

— Acoperit  de  tatuaje  şi  nu  pot  să-i  fac  unul  simplu  prietenei 
tale.  Termin  intr-un  minut,  Mate. 

Travis  s-a  încruntat  şi  mai  tare. 

— Soţie.  E soţia  mea. 

America  a gemut  odată  ce  a procesat  conversaţia  în  minte. 

— îţi  faci  un  tatuaj?  Abby,  ce  se  întâmplă  cu  tine?  Ai  inhalat  fum 
toxic  în  acel  incendiu? 

Mi-am  privit  abdomenul,  pata  de  negru  întinsă  până  în  partea 
inferioară  a osului  bazinului,  şi  am  surâs. 

— Trav  are  numele  meu  tatuat  pe  încheietura  mâinii. 

Am  tras  iar  aer  în  piept  când  bâzâitul  a continuat.  Griffin  mi-a 
şters  tuşul  de  pe  piele  şi  a început  iar. 

— Suntem  căsătoriţi.  Am  vrut  şi  eu  ceva,  am  spus  printre  dinţi. 

Travis  a clătinat  din  cap. 

— Nu  erai  obligată. 

Mi-am  închis  ochii  pe  jumătate. 

— Nu  mă  provoca.  Am  stabilit  asta. 

America  a râs  scurt. 

— Ai  înnebunit.  Când  te  întorci  acasă,  te  internez  la  ospiciu. 

Vocea  îi  era  în  continuare  exasperată. 

— Nu  e chiar  aşa  de  nebunesc.  Noi  ne  iubim.  Una  peste  alta,  am 
trăit  împreună  un  an.  De  ce  nu? 

— Deoarece  ai  nouăsprezece  ani,  idioato!  Deoarece  ai  fugit  şi  nu 
ai  spus  nimic  nimănui.  Deoarece  eu  nu  sunt  acolo!  a ţipat  ea. 

— Mare,  îmi  pare  rău,  trebuie  să  închid.  Ne  vedem  mâine,  bine? 


— Nu  ştiu  dacă  mâine  o să  vreau  să  te  mai  văd!  Nu  cred  că  vreau 
să-l  mai  văd  vreodată  pe  Travis!  a spus  ea  clocotind  de  furie. 

— Mare,  ne  vedem  mâine.  Ştii  prea  bine  că  vrei  să-mi  vezi 
inelul. 

— Şi  tatuajul,  mi-a  zis,  cu  un  zâmbet  în  glas. 

Am  închis  telefonul  şi  i l-am  dat  lui  Travis.  Bâzâitul  s-a  reluat, 
iar  eu  mi-am  concentrat  atenţia  pe  senzaţia  de  arsură  urmată  de 
secunda  plăcută  de  uşurare  atunci  când  îmi  ştergea  excesul  de  tuş. 
Travis  a vârât  în  buzunar  telefonul  meu,  luându-mi  mâna  şi  aplecân- 
du-se  pentru  a-şi  lipi  fruntea  de  a mea. 

— Ai  fost  la  fel  de  surescitat  atunci  când  ţi-ai  făcut  tatuajele? 
l-am  întrebat,  zâmbind  din  pricina  expresiei  temătoare  de  pe  chipul 
lui. 

El  s-a  foit,  părând  să-mi  perceapă  durerea  de  o mie  de  ori  mai 
acut  decât  mine. 

— Ăăă...  nu.  Asta-i  altceva.  Asta  e cu  mult,  mult  mai  rău. 

— Gata!  a spus  Griffin  cu  la  fel  de  multă  uşurare  în  glas  pe  cât 
arăta  şi  chipul  lui  Travis. 

Mi-am  lăsat  capul  pe  spate,  rezemându-mă  de  spătarul 
scaunului. 

— Slavă  Domnului! 

— Slavă  Domnului!  a oftat  şi  Travis,  bătându-mă  pe  mână. 

Mi-am  privit  frumoasele  linii  negre  de  pe  pielea  roşie  şi 
inflamată: 


doamna-  IMaddax/ 

— Uau!  am  exclamat,  ridicându-mă  intr-un  cot  pentru  a vedea 
mai  bine. 

Pe  loc,  încruntarea  lui  Travis  s-a  transformat  intr-un  zâmbet 
triumfător. 

— E frumos. 

Griffin  a clătinat  din  cap. 

— Dacă  aş  avea  un  dolar  pentru  fiecare  soţ  tatuat  care  şi-a  adus 
soţia  aici  şi  a suportat  mai  greu  decât  ea,  n-ar  mai  trebui  să  tatuez  pe 
nimeni  niciodată. 

— Isteţule,  spune-mi,  te  rog,  doar  cât  îţi  datorez,  a bolborosit  Travis. 

— Găseşti  bonul  la  casa  de  marcat,  i-a  spus  Griffin,  amuzat  de 
riposta  lui  Travis. 

Am  privit  în  jur  la  cromul  strălucitor  şi  la  afişele  cu  tatuaje  simple 
de  pe  pereţi,  apoi  m-am  uitat  din  nou  la  abdomenul  meu.  Noul  meu 
nume  de  familie  strălucea  în  litere  negre,  groase  şi  elegante.  Travis  mă 
privea  cu  mândrie,  apoi  s-a  uitat  cu  atenţie  la  verigheta  lui  din  titan. 

— Am  făcut-o,  iubito,  mi-a  spus  cu  o voce  şoptită.  Dar  tot  nu-mi 
vine  să  cred  că  eşti  soţia  mea. 

— Ba  să  crezi,  i-am  spus,  surâzându-i. 

M-a  ajutat  să  mă  ridic  de  pe  scaun,  iar  eu  aveam  grijă  să-mi 
protejez  partea  dreaptă,  conştientă  fiind  că  orice  mişcare  făcea  ca 
jeanşii  să  se  frece  de  pielea  mea  iritată.  Travis  şi-a  scos  portofelul, 
semnând  chitanţa  înainte  să  mă  conducă  de  mână  la  taxiul  care 
aştepta  afară.  Mobilul  meu  a sunat  iar,  însă  când  am  văzut  că  era  tot 
America,  l-am  lăsat  să  sune. 

— Are  de  gând  să  exagereze  fâcându-te  să  te  simţi  vinovată,  nu-i 
aşa?  m-a  întrebat  Travis,  încruntându-se. 

— O să  fie  bosumflată  timp  de  douăzeci  şi  patru  de  ore  după  ce 
vede  pozele  — apoi  o să-i  treacă. 

Travis  a schiţat  un  zâmbet  poznaş. 

— Sunteţi  sigură,  doamnă  Maddox? 

— Ai  de  gând  să  încetezi  să-mi  mai  spui  aşa?  De  când  am  plecat 
de  la  capelă  mi-ai  spus  aşa  de  cel  puţin  o sută  de  ori. 

A clătinat  din  cap,  în  timp  ce-mi  ţinea  portiera  taxiului. 

— Am  să  încetez  să-ţi  mai  spun  aşa  atunci  când  o să  fiu  convins 
că  e real. 

— O,  e cât  se  poate  de  real,  i-am  spus,  aşezându-mă  dincolo  de 
jumătatea  banchetei  din  spate,  pentru  a-i  face  loc.  Am  amintiri  din 
noaptea  nunţii  ca  să  ţi-o  dovedesc. 


S-a  aplecat  spre  mine,  trecându-şi  nasul  peste  pielea  de  pe  gâtul 
meu,  până  ce  a ajuns  la  ureche. 

— Chiar  avem. 

— Au!  am  exclamat,  când  m-a  apăsat  peste  bandaj. 

— Ah,  fir-ar  să  fie!  Iartă-mă,  Pidge! 

— Eşti  iertat,  i-am  spus  zâmbind. 

Am  mers  spre  aeroport  mână  în  mână,  iar  eu  chicoteam  în 
timp  ce-1  urmăream  pe  Travis  cum  nu  se  mai  sătura  să  se  uite  la 
verigheta  lui.  Ochii  săi  aveau  acea  expresie  de  pace  cu  care  mă 
obişnuisem. 

— Când  ajungem  înapoi  la  apartament,  cred  că  intr-un  final  o să 
mă  satur  şi  n-o  să  mă  mai  port  ca  un  nătărău. 

— Promiţi?  i-am  spus. 

Mi-a  sărutat  mâna,  apoi  mi-a  luat-o  între  mâinile  lui. 

— Nu. 

Am  râs,  punându-mi  capul  pe  umărul  lui  până  ce  taxiul 
a oprit  în  faţa  aeroportului.  Mobilul  mi-a  sunat  din  nou;  era 
America. 

— E insistentă.  Lasă-mă  pe  mine  să  vorbesc  cu  ea,  mi-a  zis 
Travis,  întinzând  mâna  după  mobilul  meu.  Alo?  a spus  el,  aşteptând 
ca  debitul  strident  de  la  celălalt  capăt  al  firului  să  ia  o pauză. 

A zâmbit. 

— Deoarece  sunt  soţul  ei.  Pot  să  răspund  acum  şi  la  telefonul 
ei. 

Mi-a  aruncat  o privire,  apoi  a deschis  portiera  taxiului,  oferin- 
du-mi  mâna. 

— America,  suntem  la  aeroport.  Ce-ar  fi  ca  tu  să  vii  cu  Shep 
să  ne  luaţi  şi  în  felul  ăsta  o să  poţi  să  ţipi  la  noi  pe  drumul  către 
casă?  Da,  tot  drumul.  Ar  trebui  să  ajungem  pe  la  trei.  Bine,  Mare.  Ne 
vedem  atunci. 

A tresărit  din  pricina  vorbelor  ei  muşcătoare,  apoi  mi-a  dat 
înapoi  telefonul. 

— Chiar  nu  glumeai.  E furioasă. 

L-a  plătit  pe  şoferul  de  taxi,  apoi  şi-a  pus  geanta  pe  umăr,  trăgând 
valiza  mea  de  mâner.  Braţul  lui  tatuat  s-a  încordat  atunci  când  a tras 
de  bagajul  meu,  apoi  m-a  luat  de  mână. 

— Nu-mi  vine  să  cred  că  i-ai  dat  undă  verde  să  o ascultăm  timp 
de  o oră,  i-am  spus,  urmându-1  pe  uşa  turnantă. 

— Doar  nu  crezi  cu  adevărat  că  o s-o  las  să  ţipe  la  soţia  mea,  nu? 

— Te  cam  obişnuieşti  cu  termenul  ăsta. 

— Bănuiesc  că  e timpul  să  recunosc.  Am  ştiut  că  vei  fi  soţia  mea 
din  clipa  în  care  te-am  cunoscut.  N-am  de  gând  să  mint  şi  să  spun 
că  n-am  aşteptat  cu  nerăbdare  ziua  în  care  puteam  s-o  spun,  prin 
urmare  am  de  gând  să  abuzez  de  acest  titlu.  Ca  atare,  ar  cam  trebui 
să  te  obişnuieşti  cu  el. 

Mi-a  spus  toate  astea  pe  un  ton  foarte  realist,  de  parcă  mi-ar  fi 
ţinut  un  discurs  pe  care  îl  exersase. 

Am  izbucnit  în  râs,  strângându-1  de  mână. 

— Nu  mă  deranjează. 

M-a  privit  cu  coada  ochiului. 

— Nu? 

Am  clătinat  din  cap,  apoi  m-a  tras  lângă  el,  sărutându-mă  pe 
obraz. 

— Bun.  Ai  să  te  saturi  de  el  în  următoarele  câteva  luni,  dar  să  fii 
îngăduitoare  cu  mine,  bine? 

Am  mers  după  el  pe  coridoare,  în  ascensor  şi  în  zonele  de  secu- 
ritate. Când  Travis  a trecut  prin  detectorul  de  metale,  s-a  auzit  un 
semnal  sonor  puternic.  Agentul  de  securitate  al  aeroportului  i-a  cerut 
lui  Travis  să-şi  scoată  verigheta,  dar  el  a adoptat  o mină  severă. 

— V-o  ţin  eu,  domnule,  i-a  spus  ofiţerul.  Nu  durează  decât  o 
secundă. 

— I-am  promis  soţiei  că  n-o  voi  scoate  niciodată,  a spus  Travis 
printre  dinţi. 

Ofiţerul  a întins  palma;  răbdarea  şi  înţelegerea  amuzată  îi  încre- 
ţeau pielea  din  jurul  ochilor. 


Nervos,  Travis  şi-a  scos  verigheta  şi  a trântit-o  în  palma  agen- 
tului, apoi  a trecut  prin  aparat,  oftând.  Nu  s-a  mai  declanşat  alarma, 
dar  el  era  în  continuare  iritat.  Eu  am  trecut  fără  probleme,  înmânân- 
du-i  ofiţerului  inelul.  Travis  era  încordat,  dar  când  ni  s-a  permis  să 
trecem,  s-a  relaxat. 

— E în  regulă,  iubitule.  E la  loc,  pe  degetul  tău,  i-am  spus  chico- 
tind din  cauza  reacţiei  lui  exagerate. 

M-a  sărutat  pe  frunte,  trăgându-mă  lângă  el  în  timp  ce  ne 
îndreptam  către  terminal.  Când  am  surprins  privirile  celor  pe  lângă 
care  treceam,  m-am  întrebat  dacă  era  evident  că  eram  proaspăt  căsă- 
toriţi sau  dacă  pur  şi  simplu  remarcaseră  zâmbetul  caraghios  de  pe 
faţa  lui  Travis,  în  deplin  contrast  cu  ţeasta  lui  rasă,  cu  braţele  tatuate 
şi  cu  muşchii  puternici. 

Aeroportul  vuia  de  larma  produsă  de  turiştii  bucuroşi,  de 
la  ţiuitul  jocurilor  mecanice  şi  de  la  oamenii  care  se  îndreptau  în 
toate  direcţiile.  Am  zâmbit  unui  cuplu  care  se  ţinea  de  mână,  ambii 
părând  la  fel  de  bucuroşi  şi  de  emoţionaţi  ca  mine  şi  ca  Travis  la 
sosire.  N-aveam  nicio  îndoială  că  aveau  să  simtă  şi  ei  acelaşi  amestec 
de  destindere  şi  de  uluială. 

în  terminal  am  frunzărit  o revistă  şi  l-am  atins  cu  blândeţe  pe 
Travis  pe  genunchiul  pe  care  şi-l  bâţâia  cu  frenezie.  N-a  mai  dat  din 
picior,  iar  eu  am  surâs,  continuând  să  privesc  pozele  vedetelor.  El  era 
agitat  în  legătură  cu  ceva,  dar  am  aşteptat  să-mi  spună  singur.  După 
câteva  minute,  a început  să  dea  iar  din  picior,  dar  de  data  asta  s-a 
oprit  singur,  apoi  s-a  prăbuşit  în  scaunul  lui. 

— Pigeon? 

— Da? 

Au  mai  trecut  câteva  clipe,  apoi  el  a oftat. 

— Nimic. 

Timpul  se  scurgea  prea  repede  şi  se  părea  că  de-abia  ne  aşeza- 
serăm atunci  când  pasagerii  zborului  nostru  au  fost  chemaţi  să  se 
îmbarce.  S-a  format  iute  o coadă,  iar  noi  ne-am  ridicat,  aşteptându-ne 


432  Fericirea  începe  azi 


Jamie  McGuire  433 


rândul  pentru  a prezenta  biletele  şi  pentru  a străbate  coridorul  lung 
spre  avionul  care  urma  să  ne  ducă  acasă. 

Travis  şovăia. 

— Nu  pot  să  scap  de  senzaţia  asta,  mi-a  spus  în  şoaptă. 

— Ce  vrei  să  spui?  E ceva  asemănător  unui  presentiment? 

S-a  întors  spre  mine  şi  în  ochi  i se  citea  îngrijorarea. 

— Am  senzaţia  cumplită  că,  odată  ajunşi  acasă,  mă  voi  trezi.  Ca 
şi  cum  nimic  din  toate  astea  n-a  fost  real. 

Mi-am  petrecut  un  braţ  în  jurul  lui. 

— Asta  te  îngrijorează? 

S-a  uitat  la  încheietura  mâinii  lui,  apoi  a aruncat  o privire  spre 
inelul  lat,  argintiu,  de  pe  deget. 

— Nu  pot  să  scap  de  senzaţia  că  balonul  de  săpun  se  va  sparge  şi 
că  eu  voi  fi  culcat  în  pat,  dorindu-mi  ca  tu  să  fii  acolo  cu  mine. 

— Nu  ştiu  ce-am  să  mă  fac  cu  tine,  Trav!  Am  părăsit  pe  cineva 
pentru  tine  de  două  ori,  am  ţinut  neapărat  şi  am  şi  mers  cu  tine  în 
Vegas  de  două  ori,  am  trecut,  literalmente,  prin  iad  şi  înapoi,  m-am 
măritat  cu  tine  şi  m-am  însemnat  cu  numele  tău.  Nu  mai  ştiu  cum 
să-ţi  dovedesc  că  sunt  a ta. 

Pe  buze  i-a  înflorit  un  zâmbet. 

— îmi  place  când  îmi  spui  asta. 

— Că  sunt  a ta?  l-am  întrebat. 

M-am  ridicat  în  vârful  picioarelor  şi  mi-am  lipit  buzele  de  ale  lui. 

— Sunt.  A.  Ta.  Domnule.  Travis.  Maddox.  Pentru  totdeauna. 

Zâmbetul  i-a  pierit  în  timp  ce  privea  de  la  poarta  de  îmbarcare 
spre  mine. 

— Pigeon,  eu  am  s-o  dau  în  bară.  Tu  ai  să  te  saturi  de  rahatu- 
rile mele. 

Am  pufnit  în  râs. 

— Sunt  sătulă  de  rahaturile  tale.  Şi  totuşi,  m-am  măritat  cu  tine. 

— M-am  gândit  că,  odată  căsătoriţi,  m-aş  simţi  ceva  mai  liniştit  în 
legătură  cu  ideea  de  a te  pierde.  Dar  simt  că,  dacă  urc  în  avionul  acela. . . 


— Travis?  Te  iubesc!  Hai  să  mergem  acasă! 

S-a  arătat  surprins. 

— N-ai  să  mă  părăseşti,  nu?  Chiar  dacă  sunt  o pacoste? 

— Am  jurat  în  faţa  lui  Dumnezeu  — şi  a lui  Elvis  — că  n-am  să 
te  părăsesc,  bine? 

S-a  mai  descreţit  la  faţă. 

— Asta  e pentru  totdeauna,  nu? 

Am  zâmbit  uşor. 

— Te-ai  simţi  mai  bine  dacă  am  face  un  rămăşag? 

Ceilalţi  pasageri  au  început  să  se  plimbe  în  jurul  nostru  cât  de 
încet  puteau,  privind  şi  ascultând  conversaţia  noastră  ridicolă.  Ca 
şi  până  atunci,  eram  vizibil  conştientă  de  privirile  băgăcioase,  dar 
de  data  asta  era  altceva.  Singurul  lucru  la  care  mă  puteam  gândi  era 
pacea  care  revenea  în  ochii  lui  Travis. 

— Ce  fel  de  soţ  aş  fi  dacă  aş  paria  împotriva  propriei  mele  căsnicii? 

I-am  zâmbit. 

— Genul  nerod.  Nu  Tai  auzit  pe  tatăl  tău  când  ţi-a  spus  să  nu 
pariezi  împotriva  mea? 

Şi-a  arătat  mirarea. 

— Aşadar,  eşti  chiar  atât  de  sigură,  ha?  Ai  paria  pe  asta? 

L-am  luat  cu  ambele  braţe  de  după  gât  şi  am  surâs  cu  gura  lipită 
de  buzele  lui. 

— Aş  paria  cu  primul  meu  născut.  Aşa  de  sigură  sunt. 

Şi  atunci,  pacea  i-a  revenit. 

— Nu  se  poate  să  fii  chiar  atât  de  sigură,  mi-a  spus  cu  o voce  din 
care  lipsea  îngrijorarea. 

Am  ridicat  o sprânceană,  zâmbind. 

— Vrei  să  pariem? 

îi  mulţumesc  din  suflet  celei  mai  bune  prietene  şi  surori,  Beth.  Fără 
ea  nu  aş  fi  pornit  niciodată  în  această  călătorie.  îmi  trăiesc  visul  dato- 
rită încurajărilor  ei.  Nu  cred  că  îi  voi  putea  vreodată  mulţumi  înde- 
ajuns. Le  mulţumesc  copiilor  mei  pentru  răbdarea,  îmbrăţişările  şi 
înţelegerea  lor. 

Mamei  mele  Brenda  pentru  tot  ajutorul  pe  care  mi  l-a  oferit  în 
fel  şi  chip  ori  de  câte  ori  i l-am  solicitat.  Mii  de  mulţumiri  confraţilor 
autori  şi  dragilor  mei  prieteni  Jessica  Park,  Tammara  Webber,  Tina 
Reber,  Stephanie  Campbell,  Abbi  Glines,  Liz  Reinhardt,  Elizabeth 
Reyes,  Nichole  Chase,  Laura  Bradley  Rede,  Elizabeth  Hunter,  Killian 
McRae,  Colleen  Hoover,  Eyvonna  Rains,  Lani  Wendt  Young,  Karly 
Blakemore-Mowle,  Michele  Scott,  Tracey  Garvis-Graves,  Angie 
Stanton  şi  E.  L.  James  pentru  că  m-au  copleşit  cu  sprijinul,  cu  iubirea 
şi  cu  sfaturile  lor.  Voi  sunteţi  lucrul  cel  mai  bun  care  mi  s-a  întâmplat 
în  cariera  mea  scriitoricească.  Sincer. 

îi  mulţumesc  agentului  meu  Rebecca  Warson,  care  este  pe  cât 
de  inteligentă,  pe  atât  de  amuzantă,  precum  şi  agenţilor  mei  de  la 

Intercontinental  Literary  Agency  pentru  străduinţa  şi  pentru  efor- 
turile lor. 

Recunoştinţă  nemărginită  lui  Judith  Curr  de  la  Atria  Books 
pentru  sprijinul  constant  şi  editoarei  mele  Amy  Tannenbaum,  care 
a iubit  acest  proiect  încă  de  la  început.  Vă  mulţumesc  că  aţi  crezut 
în  această  poveste.  Şi  le  mulţumesc  tuturor  celor  de  la  Atria  care  au 
făcut  ca  acest  lucru  să  se  întâmple  atât  de  repede,  inclusiv  lui  Peter 
Borland,  Chris  Lloreda,  Kimberly  Goldstein,  Samantha  Cohen,  Paul 
Olsewski,  Isolde  Sauer,  Dana  Sloan,  Jessica  Chin,  Benjamin  Holmes, 
Michael  Kwan,  James  Pervin,  Susan  Rella  şi  James  Walsh. 

îi  mulţumesc  lui  dr.  Ross  Vanhooser  pentru  sfaturile  de  nepre- 
ţuit şi  pentru  că  a crezut  în  talentul  meu  înainte  ca  eu  să  fi  ştiut  că 
am  aşa  ceva. 

Le  mulţumesc  lui  Maryse  şi  Lily  de  la  Maryse.net  şi  cititorului 
Nikki  Estep  pentru  că  le-a  plăcut  atât  de  mult  povestea  lui  Abby  şi 
Travis,  încât  s-au  angajat  să  o împărtăşească  şi  altora. 

în  ultimul  rând,  dar  niciodată  cel  din  urmă,  dragostea  mea  infi- 
nită şi  mulţumiri  dragului  meu  soţ,  ale  cărui  ajutor  şi  răbdare  sunt 
infinite  şi  care  mă  iubeşte  chiar  şi  când  eu  îl  ignor  în  detrimentul 
fiinţelor  fictive.  El  este  totul  pentru  mine  şi  nici  nu  mi-ar  trece  prin 
cap  să  fac  nimic  din  toate  astea  fără  el. . . nu  mi-aş  dori.  Datorită  lui 
ştiu  cum  să  descriu  iubirea  intensă.  Jeff,  îţi  mulţumesc  enorm  pentru 
că  eşti  tot  ceea  ce  eşti! 


